
Intrunind în publicarea de faţă discursurile 
parlamentare ţinute în timpul de 25 de ani, de 
când am intrat în Cameră, şi adăogându-le 
câte-va priviri asupra Istoriei noastre contimpo- 
rane, nu. pot justifica o asemenea lucrare decât 
prin interesul covirşitor ce-l are desvoltarea po- 
litică a României de la 1866 încoace. 

Deosebitele fase ale acestei desvoltări petre- 
cute într'un stat constituţional au avut neapă- 
rat r&sunetul lor în desbaterile parlamentului, şi 
dacă se reproduc aici discursurile, cu care am 
participat la acele desbateri, ele vor să ser- 
vească numai ca nişte documente vii pentru 
caracterizarea mai exactă a unei întregi trans- 
formări a opiniei publice. 


Ceea ce în adevăr trebue să ne atragă o 
deosebită luare aminte, este transiţia ţării noa- 
stre de la starea precară a unor Principate 
elective, spre consolidarea unui Regat here- 
ditar, şi mai ales îndrumarea spiritelor condu- 
cătoare în politică de la uşurinţa răsturnării lui 
Cuza-Vodă şi de la pornirile anti-dinastice din 
ântâia parte a domniei lui Carol I, spre deplina 
recunoaştere a autorităţii Regelui de către toţi 
bărbaţii politici din zioa de astăzi. 

Ce deosebire între 1866 şi 1896, ce schim- 
bare a cugetelor în decursul a 30 de ani, şi ce 
îndreptăţire a încrederii în viitor ! 

A urmări această evoluţiune internă a stării 
noastre politice la sfirşitul secolului al 19-lea 
este o problemă de mare interes, şi tot cee 
în stare să contribue la lămurirea ei, fie şi in- 
direct şi numai pentru o mică parte, va găsi 
poate câşi-va cititori, cărora să nu le pară de 
prisos, 

Dealtminteri, dacă este greu a scrie o istorie 
contimporană fără părtinire, nu este totuş cu 
„neputinţă ; şi în or ce cas exactitatea faptelor 
se poate controla mai uşor, când autorii lor 
sau martorii oculari sunt încă în viaţă, 


I. 
O SCURTĂ PRIVIRE 


ASUPRA SITUAŢIEI POLITICE A ROMANIEI 


DE LA 11 FEVRUARIE 1866 PĂNĂ LA 11 MARTIE 1871 


În urma abâicării silite a lui Alexandru loan I 
(Cuza) la 11/23 Fevruarie 1866, guvernul trece 
de fapt asupra Locotenenţei Domneşti Lascar 
Catargi — general N. Golescu—colonel N. Hara- 
lambie, iar ministerul numit în aceeaş zi este 
ast-fel compus: 

Ion Ghica, prezident şi externe, 

Dimitrie Ghica, interne, 

Ion C. Cantacuzino, justiţie, 

Petru Mavrogeni, finanţe, 

©. A. Rosetti, culte, 

Maior Dimitrie Lecca, r&sboi, 

Dimitrie A. Sturdza, lucrări publice. 

Numirea maiorului Lecca la departamentul 
răsboiului este semnul caracteristic al noului 

minister şi totdeodată cel mai periculos prece- 
dent. 

Însaş rësturnarea lui Cuza-Voă a fost un 
fapt greu de justificat. Liber ales de națiunea- 
din cele două Principate, Cuza merita o soartă 
mai bună, şi nu era lucru cuminte ca să ară- 
tăm Marilor Puteri, sub a căror garanţie ne 
aflam puşi prin tractatul de la Paris din 80 
Martie 1856, că națiunea se înşelase în per- 
soana alesului ei. Unirea Principatelor cu înlă- 
turarea Comisiei centrale din Focşani, legea ru- 
Tală, chiar dobindită cu preţul loviturei de stat 
de la 2 Mai 1864, secularizarea, averilor mănă- 
stireşti vorbeau în favoarea lui Cuza; iar in 
privinţa relei lui administrări se cuvenea poate 
mai multă răbdare, or cât de incercată ar fi 
fost prin camarila Librecht, Pisoschi, etc., şi 
prin nişte ministere ca cel din urmă, în car 
d. Nicolae Krezzulescu avea prezidenţa, inter- 
nele, agricultura şi lucrările publice, d, Ale- 
xandru Papadopolu-Calimah externele, un Ion 
Oteteleşanu finanţele, un Dimitrie Cariagdi in 
strucţia publică, justiţia şi cultele, iar d. Ale 
xandru Beldiman poliţia Capitalei. 

Căci una din calamităţile, de care trebuia s 
scape ţara, dacă era să-şi aibă viitorul mai as 
gurat, erau tocmai desele schimbări de Domn 

(numai de la 1800 incoace se intimplaseră în 
Muntenia vre-o 15 şi în Moldova 14), şi noi, 
după deabia 7 ani de domnie a lui Cuza, fá- 
ceam acum înşi-ne ceta ce imputasem mai na- 
inte intrigilor din Fanar, şi ne arătam tot aşa 
de rëu nărăviţi. 

Ce e drept, o cerinţă principală a programu- 
lui național statornicit de divanurile ad-hoc, 
Domnul hereditar dintr'o Casă suverană a Eu- 
ropei, remânea încă de îndeplinit; şi pe dealtă 
parte situaţia politică generală la începutul a- 
nului 1866, când se pregătea alianţa între Pru- 
sia şi Italia pentru r&sboiul în contra Austriei, 
reclama poate în România un Domnitor, care 
să inspire mai multă încredere. Dar chiar în 
acest cas naşte întrebarea, dacă nu era de pre 
ferit ca alegerea Domnului străin să fie făcută 
fără violenţă, cu liberul consimţimint al Prin- 
cipelui Cuza; căci o abdicare voluntară în ve- 
derea marelui scop naţional era plănuită de el 
însuş. Mesagiul s&u pentru deschiderea sesiunii 
parlamentare pe 1865—1866, cetit în Cameră 
la 5 Decemvrie 1865, cu 2 luni înaintea răs- 
turnării, se termină cu următoarele cuvinte: 

„Fie în capul Ţării, fie alăturea de D-voastră, eu 


„Voi fi totdeauna cu Ţara pentru Ţară, fără altă ţintă 
„decât voinţa naţională şi marele interese a le Ro- 

„mâniei. Eu voesc să fie bine ştiut, că nici odată per- 
„soana mea nu va fi o împedecare la or ce eveni: 
„ment, care ar permite de a consolida edificiul politic, 
„la a cărui aşezare am fost fericit de a contribui. In 
„Alexandru Ion I, Domn al Românilor, Românii vor 
„găsi totdeauna pe colonelul Cuza, care declara Pu- 
„terilor garante, că el primeşte îndoita alegere numai 
„ca un deposit sacru“. 


Intenţia de a părăsi tronul era dar oficial indicată 
de însuş Principele, şi în Ianuarie 1866, când 
cumnaţii săi Dimitrie şi Teodor Rosetti ve- 
niseră să-i arete temerile lor de conspirația ce 
se pregătea, Cuza le respunde nepăsător, că nu 
mai există motiv de conspirare fiind-că el avea 
ă abdice peste două luni, spre îndeplinirea ce- 

nţelor divanului ad-hoc. 

Pentru apropiata eventualitate pare a se fi 
urmat o corespondenţă între Cuza şi Napoleon III 
în privinţa succesorului dintr'o familie suve- 
rană 1). 

Or cum ar fi şi or câte circumstanţe atenu- 
ante s'ar admite pentru r&sturnarea lui Cuza, 


1) O confirmare documentală s'ar dobînd! probabil din hâr: 
tiile lui Cuza, sequestrate în noaptea r&sturnării şi aflate astăzi 
în păstrarea d-lui Dimitrie A. Sturdza, unde nu sunt accesi- 
bile. După publicarea lor, daca au rămas intacte, se va putea 
judeca asupra conspirației de la 11 Fevruarie cu mai mult 
temei. 





7 


modul cum s'a executat această rësturnare, rë- 
mâne condamnabil. 

Trei ofiţeri (d-nii Vasiliu-Pilat, astăzi general, 
Costiescu şi Lipoianu) pătrund în noaptea de 
10 spre 11 Fevruarie în Palat şi silesc pe „A: 
lesul Națiunii“ |să subscrie următorul act, pu- 
blicat îndată în capul Monitorului oficial de Vi- 
neri 11 Fevruarie 1866: 


„Abdicare, 


„Noi Alexandru Ioan I, conform dorinţei Naţiunei 
„întregi, şi angajamentul ce am luat la suirea mea pe 
„Tron, depui astăzi 1123 Fevruariu 1866, cârma gu- 
„vernului în mâna unei locoteninţi domneşti şi a Mi- 
„nisterului ales de popor. 


ALEXANDRU IoAN.“ 


` Cine va fi redactat acest act silnic cu fra- 
zeologia „Ministerului ales de popor“, e indi- 
ferent. Ministerul a fost aşa de puţin ales de 
popor, că în acelaş număr al Monitorului se 
publică decretul, prin care noua Locotenenţă 
Domnească „ordonă şi numeşte“ ministerul Ion 
Ghica. 

In acest minister, precum am arătat, maiorul 
Lecca, comandantul batalionului de vânători, 
căruia îi era încredinţată în acea noapte garda 
Domnului Ţării, era numit ministru de r&sboi. 


O asemenea, numire însemna nesiguranța ar- 
matei şi nesiguranța tronului. 

Şi pentru ca să nu r&mâe îndoială asupra 
acestei însemnări, ziarul autorizat al partidului, 
care de acum înainte era chiemat să aibă un 
rol mult mai pronunţat în conducerea, politicei 
române, se grăbea să publice chiar a doua zi, 
întrun articol de fond plin de laude pentru ofi- 
terii conspiratori şi mai ales pentru maiorul 
Lecca „acest brav şi patriot oştean, căruia îi 
datorăm recunoştinţă“, următoarea profesiune 
de credință asupra armatei: „Opiniunea acestei 
foi în privinţa, datoriilor unui militar se ştie că 
este cu totul opusă aceleia ce este in genere 
dmisă in oştirile permanente. Nu înţelegem 
i nu ştim cine poate înţelege, cum un militar 
poate fi îndatorat a-şi ţine jurământul sëu că- 
tre un guvern, care ar călca el jurămintul sëu 
şi când acea călcare ar fi recunoscută prin o 
aclamare generală“. 

Iar maiorul Lecca publica în acelaş numër al 
Românului o scrisoare către un căpitan din ba- 
talionul de venători, în care zicea: „Actul ce 
am făcut este un fapt istoric, şi veEnătorilor le 
va remânea o glorie eternă pentru devotamen- 
tul ce au avut către patrie, iar eu më voi făli 

pururea că am fost instrumentul patriotismu- 
lui lor“ 1). 

Şi ce este tot aşa de semnificativ, Românul 
din ziua următoare (numărul de Ja 14 şi 15 
Fevruarie 1866) se arată solicitat de ofiţerii 
conspiratori ca să nui treacă sub tăcere, cel 
puţin pe cei „care au dat adesiunea lor mai 
nainte de 11 Fevruarie“, şi ast-fel laudă în 
prima linie pe colonelii Crezzulescu şi Tănase 
Călinescu, pe căpitanul de artilerie Alexandru 
Candiano, şi pe mai mulţi alţii, al căror nume 
se vede publicat acolo 2). 


+ * 
+ 


Sub asemenea auspicii guvernul de la 11 Fe. 
vruarie, după o încercare neisbutită cu Contele 








1) Chiar peste 22 de ani, într'o scrisoare de la 1 Fevruarie 
1888, fiul lui Vodă-Cuza explică ast-fel alegătorilor sei din co- 
legiul III de Mehedinţi, pentru ce nu poate prim! mandatul de 
deputat, ce i l-au încreainţat: „Nu-mi este permis să fac parte 
dintro Adunare, care de sigur va fi iarăş prezidată de acel 
nelegiuit, care a trădat pe Domnitorul încredinţat pazei sale“. 
Scrisoarea a fost publicată în Epoca. 

3 O scrisoare a răposatului Dimitrie Cariagdi, datată 
din Neapol de la 12 Ianuarie 1872 şi adresată detronatului 
Domnitor Cuza la Florenţa, cuprinde următoarele rînduri; „Aici 
„am găsit o colonie de Rumâni, St. Sihleanu, N. Rosetti, N 
„Negri, Candiano, care zice că face studii de drept. Can- 
„diano mi-a arătat, că a venit la Florenţa să implore iertarea 
„Măriei Voastre“. 

Filip de Flandra, procede în zilele de la 2 pănă 
la 8 Aprilie 1866 la plebiscitul, care cu 685,969 
de voturi pentru şi 224 contra consacră ale- 
gerea Principelui Carol din Casa suverană de 
Hohenzollern. La 1922 Mai noul Principe, dea- 
bia în virstă de 27 ani, prin o spontană hotă- 
rire, soseşte în capitala ţării şi înaintea Adu- 
nării constituante, prezidate de Manolache Ko- 
stake (lepureanu), depune jurămiîntul, iar noua 
Constituţiune, sancţionată la 30 Iunie, e pro- 
mulgată la 1 Iulie 1866. 

Cel dintâi minister al Principelui Carol I. 
(11 Mai 1866) este ast-fel compus: 

Lascar Catargi, prezident şi interne, 

P. Mavrogeni, externe, 

General Ion Gr. Ghica, r&sboi, 

Ion C. Cantacuzin, justiţie, 

Ion C. Brătianu, finanţe, 

©. A. Rosetti, culte, 

Dimitrie A. Sturdza, lucrări publice. 

Dar după 2 luni L. Catargi, Brătianu şi Ro- 
setti părăsesc ministerul. La 15 Iulie se for- 
mează cabinetul Ion Ghica cu Mavrogeni la 
finanţe, apoi la 2 Martie 1867 cabinetul ©. Krez- 
zulescu, şi aşa mai departe în mai puţin de 5 
ani se schimbă 10 cabinete şi se fac vr'o 30 
de modificări ministeriale parţiale, pănă când 

de la 11 Martie 1871 înainte, de la al doilea 
cabinet L. Catargi, începe era ministerelor se- 
rioase cu o mai lungă durată. 

Situaţia, totdeauna grea la începutul domniei 
unui Principe străin, devenise în casul nostru 
excepţional de grea prin întimplările arătate 
mai sus. 

Relativ uşoară era admiterea faptului înde- 
plinit din partea celor 7 Puteri garante, cu toată, 
oposiţia formală a representanţilor lor, care in 
conferenţa de la 2 Mai 1866, convocată ad hoc, 
declaraseră alegerea plebiscitară nevalabilă. Fiind- 
că, după articolele 22 şi 27 ale tractatului de la 
Paris, nici una din puteri nu avea dreptul să 
intervie singură in contra noastră, ci trebuia s 
dobindească încuviințarea celorlalte, în chiar & 
ceastă multiplicitate şi divergență de interese 
sta putinţa liberei noastre desvoltări. Principele 
Carol, la sosirea sa în ţară, avea aprobarea lui 
Napoleon II şi nu mai puţin importanta apro- 
bare a lui Bismarck, dacă nu direct a Regelui 
Prusiei. Şi, printr”o fericită co-incidenţă istorică, 
pe când tocmai de 'pe la 1866 prestigiul lui 
Napoleon începea să scadă şi a scăzut trepiat 
pănă la desăvirşita lui pierdere la Sedan, pre- 
stigiul Regelui Prusiei şi al marelui sëu cance- 
lar creşteau şi deveneau preponderante în Eu- 

ropa, iar o parte a acestui prestigiu se resfrin- 
gea fireşte şi asupra Principelui nostru din casa 
Hohenzollern. 

Prin urmare relațiile externe a le nouei Dom- 
nii, or cât de grea a fost dobindirea recunoa- 
şterii ei din partea Inaltei Porți în Octomvrie 
1866, aveau să se consolideze din an în an, şi 
ast-fel una din prevederile divanului ad-hoc, 
când îşi formulase cerința Principelui străin, se 
dovedea pe deplin îndreptăţită. 

Şi raportul între Carol I şi Constituţiunea 
noastră de la 1866, cu prematurul ei libera- 
lism, nu putea pricinui mari greutăţi. Principele 

arol, de şi pănă atunci ofiţer in armata pru- 
n. şi trăind în atmosfera Curţii dela Berlin, 
„ade democraţia liberală era foarte rău vě- 
zută, rămăsese independent în judecata sa poli- 
tică, se afla în relaţii mai intime cu moşteni- 
torul tronului Prusiei, a le cărui aspirări con- 
stituţionale erau cunoscute, şi nu se sfiise a se 
pune în contact cu societatea burgheză din 
Berlin, duşmana naturală a reacţionarismului 
aristocratic. In iarna 1865—1866, cercurile bine 
informate de acolo vorbeau chiar de întâr- 
zierea intenţionată a înaintării Prințului Carol 
la rangul de căpitan, tocmai din causa inclină- 
rilor sale liberale. — In asemenea împrejurări 

este lesne de explicat, că Ion Brătianu, cel 
dintâi bărbat politic din România, cu care s'a 
întîlnit Principele Carol (19/3: Martie 1866, la 
Dusseldorf) şi care i-a vorbit despre chiemarea 
sa la tron,| să-i fi lăsat o impresie aşa de sim: 
patică. — “Prin urmare noua noastră Consti- 
tuţiune se putea aştepta la o sinceră aplicare 
a ei, în marginile puterilor date tinărului Dom- 
nitor, şi de altminteri ea însăş prevedea pu- 
tinţa reformării, tot pe cale constituţională, dacă 
o asemenea necesitate se ivea. 

Nici vre-o accentuare a spiritului separatist 
între Munteni şi Moldoveni nu era de temut, 
cu toată ocrotirea ce ar fi aflat-o din partea, 
Rusiei. Răscoala de la 3 Aprilie 1866 fusese 
energic năbușşită de Locotenentul Domnesc Lascar 
Catargi, sosit cu o zi mai nainte în Iaşi; şi 
chiar faptul, că acea mişcare a fost înscenată, 
cu ajutorul Cneazului Moruzi, de nişte oameni 
fără însemnătate, ca N. Roznovanu, Teodor 
Boldur-Lăţescu şi N. Ceaur-Aslan, cărora li se 
asociase uşorul la minte Mitropolit Calinic Mi- 
clescu, dovedea, că epoca deosebirii exploatate 
între Moldoveni şi Munteni ajunsese acum pe 
sfirşite. În toată liniştea Principele Carol, inainte 
chiar de intrarea sa în capitală, de la moşia 
Goleştilor, unde a fost găzduit în sara de 9 Mai 

1866, a putut să facă din graţiarea Mitropoli- 
tului Calinic primul act al domnirii sale. 

Dar greutatea cea mare, adevărata greutate 
a situaţiei interne, era lipsa or cărui simţimiînt 
dinastic în poporul român, deprins de atâtea 
generaţii cu domniile efemere, indiferent la de- 
sele schimbări a le indivizilor de pe tron, mai 
indiferent acum în urma răsturnării lui Cuza- 
Vodă, şi în care popor totuş, dacă noua mo- 
narchie constituţională avea să-i garanteze vii- 
torul, trebuia înrădăcinat, acel cuget trainic de 
credință în persoana Domnitorului şi în per- 
spectiva succesiunii hereditare la tron. Şi cum 
să se nască şi de unde să crească acest cuget, 
când una din cele mai manifeste reprezentări a, 
le lui, armata, fusese izbită tocmai în simți- 
mintele de fidelitate şi de disciplină prin cele 
petrecute la 11 Fevruarie 1866? 

Dacă o regenerare a spiritului public avea să 
se producă în această privinţă,, ea nu era de 
închipuit de cât printr'o îndelungată şi stărui- 
toare acţiune. Ea presupunea din partea tin&- 
rului Domnitor o rară împreunare de calităţi: 
multă prudenţă, şi mai multă îngăduință, o 
răbdare dusă pănă la limitele sufletului omenesc 
şi cunoaşterea de oameni. Iar din partea băr- 
baţilor politici ai ţării, ea presupunea hotărirea 

de a sprijini dinastia ce şi-o aleseseră şi de a 
avea, totdeauna luarea aminte aţintită asupra, 
acestui punct cardinal. 

Căci situaţia creată ţării prin inâlţarea pe 
tron a unui Principe dintr'o casă suverană a 
Europei cuprindea — ce e drept — o mare ga- 
ranție pentru existenţa statului, însă putea, fi 
în altă privinţă şi un mare pericol. Tocmai fap- 
tul, că acea casă suverană ajunsese în scurt 
timp la atâta prestigiu în Europa, deschidea 
perspectiva întăririi noastre în viitor, dacă 
ştiam să respectăm pe noul Ales, dar ne 
putea, periclita chiar existenţa, dacă prin de- 
părtarea lui loveam in acel prestigiu. Cu un 
Priucipe de Hohenzollern după 1866, necum 
după 1870, noi nu puteam face nepedepsiţi 
ceea ce au făcut Grecii la 1862 cu un Prin. 
cipe de Wittelsbach. Nu pentru prima oară în 
al 19-lea, secol ţara noastră s'ar fi infăţişat în 
gindul celor ce conduceau politica Marilor Puteri 
ca un simplu obiect de compensație teritorială 1). 

Insă toate aceste griji erau mai mult ale vii- 
torului, precum nici nu se puteau înlătura decat 
în viitor, şi, pentru o parte din ele, numai cu 


1) Incă la Octomvrie 1869, cu prilejul călătoriei Impăratului 
Francisc Iosif la Constantinopol, Ali Paga propune lui Beust 
cedarea „Principatelor“ către Austro-Ungaria, 

ajutorul soartei. Deşteptarea şi întărirea simți- 
mintului dinastic atirna, în afară de însuşirile 
personale a le Principelui, de la o acţiune înde- 
lungată a partidelor noastre politice, de la di- 
recţia luptelor parlamentare, de la lucrarea prin 
presă şi prin întruniri publice, şi nu mai puţin, 
de şi mai latent, de la învăţătura dată tineri- 
mii prin profesorii scoalelor statului. Şi cât 
pentru îndreptarea spiritului armatei, aceasta nu 
se putea prevedea cu oare-care temei decât in 
urma, unui viitor r&sboi, în care ofițerii noştri 
să primească adinca impresie a misiunii lor ho- 
tăritoare şi să simtă atunci de la sine necesi- 
tatea elementară a disciplinei şi a credinţei ne- 
clintite; iar provocarea r&sboiului nu putea să 
vie de la noi, ci trebuia aşteptată de la alte 
complicaţii europene. 

Ce vădită acţiune caracteristică avea să în- 
. treprindă acum noul Principe la începutul dom- 
niei — iacă întrebarea cea mai apropiată, ma- 
rele interes al momentului. In acest înţeles sta- 
rea economică a ţării se impunea atenţiei pe 
planul d'intâi. Şi nu era. aici vorba de obişnuita 
regulare a finanțelor statului, or cât de ane- 
voioasă ar fi fost pănă când s'a statornicit prin 
destoinicia lui P. Mavrogeni, dar era vorba de 
puternica impulsiune ce trebuia dată activităţii 

economice generale, prin o mult mai energică 
circulare a cunoscutei bogății din agricultură, 
prin descoperirea de bogății încă necunoscute, 
prin formarea elementelor unei viitoare in- 
dustrii. 

In călătoria sa prin Moldova (August 1866) 
Carol I dă o primă dovadă de tact politic, cău- 
tand să se întilnească mai ales cu C. Negri şi 
cu V. Alexandri, amicii intimi ai lui Cuza-Vodă, 
aceia, care ştiau mai bine ce făcuse şi ce nu 
fusese în stare să facă fostul Domnitor. In con- 
vorbirile cu ei Principele Carol îşi arată gîndul 
de a-şi inaugura domnia prin înfiinţarea unei 
întinse, reţele de drumuri de fier 1), gind de 
mare însemnătate, greu de realizat în starea 
înapoiată a ţării de atunci, fără industrie pro- 
prie, fără ingineri, fără lucrători, fără credit pe 
pieţele Europei. 

Indrăsneaţa întreprindere, precum era Mme- 
nită să fie de cel mai mare folos pentru de~ 
şteptarea, economică a, ţării, a şi fost una din 
ocasiile pentru isbucnirea inevitabilei crize a ti- 
nerei domnii. Căci astfel se întîmplă totdeauna: 
tocmai de fapta cea însemnată, care în cuget 





1) Notiţă de la V. Alexandri. 

făţişază sub aspectul cel mai ademenitor, 
mată cumpăna soartei. 
ù intră in cadrul acestor notițe, al căror 
éste înțelegerea atmosferei intelectuale in 
rea noastră politică, de a stărui cu amă- 
ul asupra chestiilor economice. Atât numai 
e să fie zis, că idea căilor ferate, odată 
pută în aşa mari dimensiuni, era mai lesne 
alizat în anul 1868 cu ajutorul capitalului 
ın şi cu cel mai cutezător concesionar pru- 
—  Strousberg. Parisul, în urma isbîndei 
enilor de la Sadova şi în perspectiva rës- 
i contra Germaniei, se înstrăinase de noi; 
e celelalte pieţe ale Europei nu se putea 
ta o primire favorabilă pentru finanţiarea 
asemenea întreprinderi. Austriacului Ofen- 
i s'a încredinţat, de altminteri în condi- 
ea grele, numai construirea fragmentului 
„Giian-lţeani. Preferinţa, acordată propunerii 
ne pentru reţeaua principală se explică de 
1e în modul cel mai firesc. 
aşa de explicabil este, că Principele Carol 
eput executarea planului sëu prin ministe- 
beral de la 27 Octomvrie 1867 cu Ion 
nu la finanţe. In astfel de momente par- 
iberal e mai comod la guvern decât în 
ie. 

Dar mobilitatea noastră parlamentară din 
acea epocă nu ingădue nici unui guvern o du- 
rată suficientă. Ministerul liberal se modifică în 
parte prin demisionarea lui Stefan Golescu şi 
înlocuirea sa cu generalul Nicolae Golescu la 
1 Mai 1868. Partidul liberal din Muntenia, la 
început lipsit de aderenţi în Moldova, se vede 
silit a se uni cu aşa numita „fracțiune liberă şi 
independentă“ din Iaşi, care însă nu se men- 
ţine în efemera sa existenţă decât prin ura în- 
contra străinilor, mai ales încontra Evreilor ; 
şi astfel guvernul liberal de la 1867 tolereuză 
(o contradictio în adjecto) isgonirea administra- 
tivă a câtorva familii israelite prin prefectul 
Lecca din Bacău, măsură isolată şi cu atât mai 
nechibzuită, cu cât, fără nici un folos, devine 
în ochii Europei ‘apusene o provocare tocmai 
în momentul, când ţara are trebuinţă de cre- 
ditul din străinătate pentru drumurile ei de 
fier. Încercarea, ministrului-prezident Stefan Go- 
lescu de a-şi apăra administraţia din Bacău este 
făcută, cu atâta nedibăcie, încât îl sileşte să se 
retragă, după ce a expus ţara la primele scuze 
faţă de Austria 1). Insă nici sub prezidența ge- 


1) Vezi Cartea roşie austriacă Correspondenzen des K, K. 
gemeinsamen Ministeriums des Aeusseren 1868 No. 2, pag. 47— 65. 
La pag. 6i nota de la 21 Mai 1868, cu scuzele generalului Go- 

neralului Golescu liberalii nu pot sta mai mult 
timp la putere, şi în 16 Noemvrie 1868 se 
formează cabinetul Dimitrie Ghica, mai apro- 
piat de „centru“; apoi, după o scurtă funcţio- 
nare a unui minister Al. G. Golescu, spiritua- 
lul Manolache Kostake încearcă la 20 Aprilie 
1870 guvernul cu „juna dreaptă“ (G. Manu, G. 
Gr. Cantacuzin, A. Lahovari, C. Grădişteanu, 
P. P. Carp), „cloşea cu pui“ — cum i-a rămas 
numele după o vorbă glumeaţă a deputatului 
I. Negură. 

In vremea, guvernului junei drepte isbucneşte 
în Europa centrală cea mai crincenă luptă a 
secolului nostru, r&sboiul franco-german de la 
1870. 

Printre aceste evenimente, întreprinderea 
Strousberg înaintează cu vicisitudinile obişnuite 
în asemenea casuri. Liberalii, trecuți la sfirşitul 
anului 1868 în oposiție, se folosesc de toate 
incidentele pentru a ataca guvernul şi în cu- 
rind, fără nici un scrupul constituţional, tronul. 
De prin August 1869 ziarul Românul ia o pro- 
nunţată atitudine anti-dinastică; pănă şi d. 
Hâjdeu, în curind Bogdan Petriceicu Hăsdei, cu 


lescu ; la pag. 64 nota de la 25 Iunie 1868 cu asigurarea lui 
Ion Brătianu pentru despăgubirea Israeliţilor, 

foaia d-sale Traian, se amestecă în acest soi 
de agitare. Traian este şi cel d'intâi ziar, care 
(11 Octomvrie 1869) vorbind de răposatul pro- 
fesor al universităţii din laşi Simeon Barnuţiu, 
„adevăratul părinte al fracțiunii libere şi inde- 
pendente“, caută să respândească dincoace de 
Milcov ideile lui incontra Principelui străin, idei 
despre care se vorbeşte mai pe larg în primul 
discurs parlamentar reprodus in volumul de 
față 1). 

In Ianuarie 1870 fostul Domnitor Cuza este 
ales deputat de Mehedinţi, însă refusa man- 
datul. 

Cu cât-va timp mai nainte ducele de Gram- 
mont, nenorocitul ministru francez de la 1870, 
care a declarat r&sboiul Prusiei, pe atunci însă 
ambasador la Viena, provoacă o întîlnire cu 
Principele Cuza şi caută să-l sondeze asupra 
unei reinstalări pe tronul României 2). 


1) Micile criterii personale pot adeseori servi de măsură 
pentra constatarea unor evoluţiuni, d. e. a progresării dinasti- 
cismului la noi în ţară. D. Hasdeu, anti-dinasticul ds la 1869, 
este astăzi (1896) stipendiatul Regelui Carol pentru Magnum 
Etymologicum şi, fireşte, cel mai fervent dinastic. 

3) Din notele luate de Balligot de Bayne, secretarul lui 
Cuza, sub dictatul acestuia, (Scena se petrece la Doebling 
lingă Viena); 

Grammont. La guerre, nous Paurons avec la Prusse, elle est 

Toate aceste permit să se întrevadă o în- 
treagă acţiune combinată pentru r&sturnarea 
Domnitorului Carol I. 

Când la sfirşitul lui Iulie 1870, în asemenea 
stare a spiritelor, soseşte ştirea despre începe- 
rea, efectivă a r&sboiului franco-german, agitarea 
creşte la culme. Nu atât comunitatea de rasă, 
cât faptul că cei mai mulţi oameni politici ai 
noştri şi-au făcut studiile în Franţa şi de această, 
ţară leagă fericita aducere aminte a tinereţei 
lor, produce un curent puternic de simpatie în 
favoarea Francezilor. Prea puţin experimentați, 
precum erau, uitând că în politica internaţio- 
nală nu sentimentalitatea, ci reflecţia cea mai 
rece trebue să dicteze, mai toţi deputaţii şi 
ziariştii noştri doreau armelor franceze o vic- 
torie strălucită, pe când evidentul interes al 


inévitable. Le moment est peut-être plus proche que vous ne le 
CrOyez.+ Nous aurons besoin d'avoir un point d'appui en Orient. 
Nous avons déjà un dans les Hongrois qui voient de fort mauvais 
oeil les encouragements donnés par le gouvernement roumain aux 
Transilvains et certaines paroles imprudentes du Prince Charles 
pour la réunion de tous les Roumains sous son sceptre... Nous en 
avons assez du Prince Charles, bien assez. 

Couza. Mais enfin, quel est votre but? Avez-vous un projet 
arrêté? Voulez-vous provoguer un changement? 

Grammont. Ce ne serait pas difficile.. 

Couza. Quoiquil puisse arriver, je ne consentirais jamais å ren- 
trer en Roumanie par une intervention étrangère. 

ţării, care îşi alesese un domnitor din Casa Ho- 
henzollern, era din contră isbinda Germaniei 
asupra Franţei. 

Dar în mişcarea, în care se afla atunci opinia, 
publică la noi, ea nu putea fi accesibilă la ase- 
menea reflecţii. Entuziasmul pentru Franţa cre- 
ştea din ce în ce mai mult, şi în aceeaş mă- 
sură se exagera aversiunea în contra a tot ce 
venea din Germania. Ca un sirnptom al acestei 
stări sufleteşti trebue înregistrată acţiunea fos- 
tului căpitan de artilerie, d-lui Candiano-Po- 
pescu, care în zioa de 8/20 August 1870, pune 
mâna pe prefectura, pe casarma, pe telegraful 
din Ploeşti şi proclamă detronarea Principelui 
Carol. Nechibzuita revoltă, ce de altminteri nu 
se poate inchipui fără o înţelegere cu şefii para 
tidului liberal, a fost îndată reprimată de gu- 
vernul junei drepte; iar d. Candiano-Popescu, 
tradus împreună cu complicii săi Radu Stanian, 
C. T. Grigorescu, Carada, etc., înaintea juraţilor 
din Tîrgovişte, a fost achitat. 

Nu putem vorbi de acest curios incident, fără 
a releva şi circumstanțele lui atenuante. Acţiu- 
nea in Ploeşti, ca idee politică, pornea de la 
presupunerea, că Franţa va sfirşi prin a f bi- 
ruitoare, şi dacă această presupunere se realiza, 
Prusia ar fi fost aşa de crunt lovită, aşa de re- 

dusă în valoarea ei ca putere europeană, încât 
atunci prezenţa unui Principe de Hohenzollern 
pe tronul României putea să pară în oposiţie 
cu interesele ţării. Simţimintul dinastic nu se 
formase încă, deabia de 4 ani fusese răsturnat 
popularul Cuza-Vodă, o schimbare de domnie 
mai mult sau mai puţin nu părea mare lucru. 
Adevă&raţa, absurditate a revoltei de la 8/20 Au- 
gust 1870 stă însă în presupunerea, de la care 
pornise. Fără nici o cunoştinţă a armatei pru- 
siane şi a conducătorilor ei, fără nici o altă, 
informare autentică, liberalii de la 1870, luând 
dorinţa simpatiilor lor drept realitate şi încre- 
zindu-se în ştirile false respindite de crimpeiul 
de guvern terorizat în Paris, escomptau isbinda 
francezilor tocmai in momentul, in care — după 
împrăştierea, armatei lui Mac-Mahon la Woerth 
27 Iulie (6 August), şi după bătăliile de la Co- 
lombey, Vionville şi Gravelotte (2/14 — S/i8 Au- 
` gust) armata lui Bazaine era aruncată şi izolată 
în Metz, şi prin urmare trista soartă a Franţei 
inevitabil hotărită. 

Cu atât mai caracteristică pentru starea spi- 
ritelor la noi remâne însă fapta d-lui Candiano, 
cu achitarea sa cu tot, şi acest semn al tim- 
purilor ne poate servi spre orientare în mi- 

şcarea politică din ţară pănă la 11 Martie 
18712). | 

Din nefericire r&sboiul franco-german de la 
1870 se repercutează asupra afacerilor noastre 
şi în altă direcţie: în enorma sdruncinare a tu- 
tulor relaţiilor comerciale — o urmare neapă- 
rată a or cărui r&sboi — marea intreprindere a 
lui Strousberg este periclitată, Strousberg însuş 
suspendă plăţile, culpabila înstrăinare a titluri- 
lor noastre din depositul lui Ambron nu-i folo- 
sește, drepturile e silit să le cedeze societăţii 
acţionarilor, şi temerarul întreprinzător, căzut, 
în faliment, işi sfirşeşte vjaţa câţi-va ani după 
ce a eşit din temniţa de la Moscova. 

Cercurile noastre politice se cuvenea mai ales 
acum să încunjure tronul şi să scape creditul 
țării; mai ales acum, când Germania era birui- 
toare şi când importanta lucrare a drumurilor 
noastre de fier, al cărei substrat finanţiar era 
pe piaţa Berlinului, trebuia cu or ce preţ să fie 
scoasă din impas. 

La noi din contra! In zioa de 18 Decemvrie 


1) In înţelesul notelor precedente, dela pag. 9 gi 21,se cuvine 
să adăogăm, că acelaş d. Alexandru Candiano-Popescu, cu prile- 
jul r&sboiului de la 1877 împotriva Turciei, a fost reprimit în 
armată, ş'a spălat trecutul pe câmpul de bătae, a slujit 12 ani 
la Palat ca adjutant, este astăzi general şi, fireşte, prea cre- 
dinciosul supus al Regelui Carol 

1870 se formează cabinetul Ion Ghica, slab 
compus cu nişte membri ca: 

Dimitrie A. Sturdza, la finanţe, 

Dimitrie Cariagdi, la justiţie, 

Nicolaus Racoviţă, la culte, 

N. Calimachi-Catargi, la externe, 

Dimitrie Berendei, la lucrări publice şi 

Colonel Pencovici, la r&sboi, 
toţi homines novi, afară de d. Dimitrie Sturdza, 
pe atunci numai umbra d-lui Ion Ghica, con- 
duşi de un ministru-prezident anume cunoscut 
pentru politica sa şovăitoare. Cum să poată stă- 
pâni un asemenea minister luptele din parla- 
ment, agitația din țară? şi cum să voiască ale 
stăpâni presupuind că putea? 

Sesiunea Camerei din iarna 1870—71 se deo- 
sebeşte prin cea mai mare confusie şi cea mai 
neinfrinată violenţă a desbaterilor. Şi în această 
stare de lucruri vine ministerul însuş şi depune 
pe biuroul Camerei (12 Ianuarie 1871) întregul 
dosar al afacerii Strousberg, cu raporturile con- 
fidenţiale cu tot — „spre uimirea tutulor“, cum 
nu se poate opri de a constata chiar raporto- 
rul acestei afaceri, d. Alexandru Holban, pe a- 
tunci fracţionist. Camera, alege o comisie de 7 
membri pentru a studia dosarul şi ai face ra- 
port, iar compunerea comisiei dă nota situaţiei 


27 


şi descopere pe d. Ion Ghica: pe lingă un sin- 
gur om de legi nepărtinitor, ©. Bozianu, se 
aleg fracţioniştii şi liberalii I. Codrescu, A. Hol- 
ban, N. Ionescu, C. F. Robescu, St. Sihleanu şi 
făţişul anti-dinastic N. Blaremberg. 

La această fierbere a pasiunilor politice, pe 
când comisia era la începutul lucrării sale, iar 
prin culisele Camerei se respândeau tot felul de 
revelări exagerate şi de comentarii false, se mai 
adaogă acum iritaţia produsă prin o scrisoare 
a Principelui Carol, publicată în Augsburger 
Allgemeine Zeitung de la 15/27 Ianuarie 1871, 
îndată tradusă şi răstălmăcită in ţară, 

Iată cuprinsul acestei scrisori 1): 


„Prea stimate amice, 


„De mult nu ţi-am mai dat semn de viaţă. Dar aş 
„vrea să fii măcar un ceas in locul meu, ca să te 
„incredinţezi cât mi-e vremea de îmbucătăţită şi plină 
„de muncă, de griji şi de desamăgiri. 


1) care de altminteri nu a fost adresată lui Auerbach, pre 
cum se credea la noi, ci poate unei persoane fictive. Publi- 
carea în Allgemeine Zeitung trebue să fi fost intenţionată de 
însuş Principele Carol. Confusia cu Auerbach provine din fap- 
tul, că o altă scrisoare relativă la România, adresată în adevăr 
lui Auerbach, însă de Principele Anton de Hohenzollern tatăl, 
fusese publicată pe la Mai 1868 în Neue Freie Presse din Viena 
prin indiscreţia acelui cunoscut novelist german. 


28 


„Au trecut aproape cinci ani de când am luat în- 
„Arăsneaţa hotărire de a mă pune în capul ţării aces- 
„teia, aşa de bogat înzestrată de natură şi totuş aşa 
„de săracă sub alte raporturi. 

„Aruncând o privire asupra epocei trecute, scurtă 
„în viaţa unui popor, dar lungă în viaţa unui om care 
„tinde spre progres, trebue să-mi zic că puţin folos 
„am putut aduce acestei frumoase ţări. 

„Adesea mă întreb: A cui este vina? A mea, carenu 
„am cunoscut caracterul poporului, sau a poporului, care 
„nu vrea să fie condus şi totuş nu eînstaresă se con- 
„ducă singur ? Prin numeroasele mele călătorii în toate 
„regiunile celor două Principate şi prin feluritele atin- 
„geri cu toate păturile societăţii, am dobîndit încre- 
„dinţarea, că vina nu este nici a mea, nici a popo- 
„Tului în întregimea lui, ci mai ales a celor ce şi-au 
„însuşit dreptul de a conduce Ţara în care sau năs- 
„cut. Aceşti oameni, care şi-au făcut educaţia lar po- 
plitică şi socială mai mult în străinătate, uitând cu 
„desăvirşire împrejurările patriei lor, nu caută alta de 
„cât a aplica aici ideile de care s'au adăpat acolo, îm- 
„brăcându-le în nişte forme utopice, fără a cerceta 
„dacă se potrivesc sau nu. Astfel nefericita ţară, care 
„a fost totdeauna îngenunchiată sub jugul cel mai as- 
„pru, a trecut deodată şi fără mijlocire de la un re- 
„gim despotic la cea mai liberală Constituţiune, precum 
„nu o are nici un popor din Europa. 

„După experienţa făcută, cred că aceasta e o neno- 
„rocire cu atât mai mare, cu cât Românii nu se pot 
„lăuda cu virtuțile cetăţeneşti ce se cer pentru o formă 
„de Stat quasi-republicană, 

„De nu mi-aş fi legat tot sufletul de această ţară 

„binecuviîntată, care în alte împrejurări se putea aş- 
„tepta la un viitor strălucit, de mult m'ar fi părăsit 
„răbdarea. Acum însă m'am hotărit la o ultimă în- 
„cercare, ce probabil mă va face să trec în ochii par- 
„tidelor de aici şi ai conducătorilor lor ultra-govinişti 
„ca lipsit de iubire pentru ţară; dar eu am lăsat la o 
„parte or ce consideraţie personală, cu risicul de a-mi 
„perde poate toată popularitatea. Căci ar fi o neiertată 
„lipsă de la datorie, de a mai ascunde adevărata causă a 
„răului şi de a lăsa fâră împotrivire viitorul ţării pradă 
„intrigilor de partid. 

„Stiu bine că cel ce în unele împrejurări are curajul 
„adevărului şi spune lucrurile pe nume, este adese-ori 
„biruit, şi aşa mi se poate întîmpla şi mie, cu deose- 
„birea însă, pe care o simt cu recunoştinţă, că eu sunt 
„liber de a më întoarce la o viaţă neatîrnată şi lipsită 
„de griji, plină de fericire în mijlocul familiei, şi să 
„reintru în scumpa ţară, unde m'am născut şi al cărei 
„magnet puternic n'a încetat de-a më atrage în mo- 
„mentele cele grele, prin care am trebuit să trec, 

„Imi pare numai r&u din toată inima, că bunele mele 
„intenţii au fost aşa de puţin înţelese și cu ingratitu- 
„dine resplătite. Dar fiind-că împărtăşesc aceasta soartă 
„cu cei mai mulţi muritori, voi şti să mai aflu mân- 
„găiere, şi în societatea unor oameni inteligenţi, mai 
„ales în cercul animat al D-tale, voi uita încetul cu în- 
„cetul aspirările mele din trecut. 


CAROL.“ 

Astăzi, când putem judeca acele evenimente 
cu oare care nepărtinire, tocmai fiindcă prin 
progresele înfăptuite de atunci încoace ne-au de- 
venit aşa de îndepărtate, astăzi scrisoarea ne 
va părea explicabilă, ne va părea îndreptăţită. 

Principele Carol cunoştea starea spiritelor din 
țară şi vedea cum i se surpă tronul. Cele mai 
bune intenţii a e sale erau denaturate; marea 
concepţie a deşteptării economice prin căile fe- 
rate, faţă de care micile greşeli (ca numirea lui 
Ambron) trebuiau să dispară, era anume obiec- 
tul celor mai înveninate atacuri; armata nu 
oferea destulă garanţie, slabele şi nu totdeauna, 
nemeritele încercări de îndreptare (locotenent. 
colonelul prusian Krenski fusese silit să plece 
din ţară) nu isbutiseră şi nu puteau isbutì; 
chiar viaţa în familie, căsătoria cu Prinţesa Eli- 
sabeta de Wied (2/15 Noemvrie 1869), care toc- 
mai pe vremea aceea promitea să asigure di- 
recta succesiune la tron, nu era respectată în 
ziarele opoziţiei: gândul de abdicare se pre- 
senta de la sine. Ce lucru mai firesc atunci, 
decât ca Principele să-şi apere demnitatea per- 
sonală şi să arete causele, care zădărniceau mi- 
siunea ce i-o încredințase ţara? — Era în dreptul 
său omenesc de a o face. 

Dar unde se ţin în samă drepturile omeneşti, 
când pasiunile sunt deslănţuite! — Scrisoareă 
Principelui înveninează şi mai mult polemică 
ziarelor şi discuţiile parlamentare. In şedinţa 
Camerei de la 80 Ianuarie 1871 Nicolae Bia 
remberg face o lungă interpelare asupra ei, în 
care aminteşte soarta lui Maximilian la Mexico, 
şi propune o moţiune echivocâ, semnată de Radu 
Mihai, Al. Sihleanu, Anton Arion, N. R. Locu 
steanu şi bizarul anti-dinastie Eugen Ghica-0o- 
măneşti. Moţiunea, de şi slab combătută de 
ministrul-prezident Ion Ghica, este înlăturată de 
Cameră, dar Românul de la 11 Fevruarie 1871 
provoacă ţara, să serbeze ziua de 11 Fevruarie 
ca „O zi sfintă şi o adevărată serbătoare naţio- 
nală“, fiind-că aminteşte răsturnarea unui Domn 
călcător de Constituţiune, „risipitor al averii 
publice“ — cu alusii la afacerea Strousberg. 

In vremea acestor frămintări a le politicei 
noastre locale, marile evenimente din occidentul 
Enropei se desfăşură pe deplin. Napoleon III e 
detronat după Sedan, Bazaine capitulează la 
Metz, febrila încercare a lui Gambetta cu ar- 
matele improvizate se sfirşeşte prin catastrofa 
de la Pontarlier, Parisul cade după ce a impus 
Franţei forma republicană, iar Regele Prusiei 

Wilhelm e proclamat la Versailles Impărat al 
Germaniei, 6/18 Ianuarie 1871. 

Aceste evenimente, în loc să trezească pru- 
denta reflecţie a oamenilor politici din Roma. 
nía, îi exasperează; cei mai mulţi dintre ei 
simt infrângerile franceze ca şi când ar fi lovi- 
turi îndreptate încontra lor. Românul de la 17 
Pevruarie (1 Martie) 1871 apare încadrat în 
negru, fiind-că în acea zi intră armata prusiană 
în Paris, „ordele teutone calcă sacrul pămînt 
„adăpat cu sângele atâtor luptători ai liber- 
taţii“. (Pe frontispiciul Românului figurează pe 
atunci şi pănă la 1 Aprilie 1871 d. Eugeniu 
Carada ca redactor). Insuş loan Brătianu, în 
lungul său discurs din şedinţa Camerei de la 4 
Martie asupra afacerii Strousberg (căci această, 
discuţie publică începuse în Cameră la 24 Fe- 
vruarie şi s'a prelungit timp de unsprezece şe- 
dințe, cu toate violențele, incriminarile şi con- 
fusiile, cu propuneri de dare în judecată a mi: 
niştrilor, etc.), însuş Ioan Brătianu nu se re- 
ţine de a exclama: „Dacă din nenorocire pute- 
rea guvernului din Berlin va fi mai mare şi ne 
va impune cu forţa să plătim cuponul, atunci 
să se ştie, că nu plătim o datorie, ci plătim 
rechiziţiunea simpatiilor ce am avut şi avem 
pentru națiunea franceză. (Aplause). Vom plăti, 

d-lor. Însă chiar în sărăcie, chiar în zdrenţe, 
chiar zdrobiţi, simpatiile noastre pentru Franța 
nu vor slăbi, din contră, ele vor creşte mai 
mult. (Aplause)“. 

Cu atâta nechibzuinţă se împleticise la noi 
discutarea chestiei căilor ferate, care reclama 
cea mai prudentă cumpănire juridică şi finan- 
țiară, cu aprinderea simpatiilor şi antipatiilor 
faţă de evenimentele din Franţa, şi când după 
câteva, zile, în sara de 19/22 Martie 1871, colonia 
germană din Bucureşti serbează ca in toţi anii, 
şi cu atât mai mult în acest an, zioa naşterii 
gloriosului ei Împărat printr'un banchet privat 
în sala Slătineanu (astăzi Capşa), o ceată de pe 
uliţă, condusă de studenţi, pregătită cu ingă- 
duirea poliţiei d-lui prefect Simion  Mihălescu 
(de şi d. Ion Ghica, la o întrebare prealabila a 
constlului general al Germaniei, garantase anume 
liniştea), încunjură localul, stinge lămpile de pe 
stradă, şi pe când unii trag clopotele de la Să- 
rindar, alţii aruncă cu pietre în ferestre stri- 
gând „trăiască republica“ şi se urcă pe scară 
pentru a năvăli în sala serbării, unde însă se 
văd respinşi de oaspeţii banchetului, cu repre- 
sentantul Germaniei d. de Radowitz în * frunte. 
D. Radowitz însuş este luat din mijlocul aces- 
tor brutalităţi şi condus la palat de ministrul 

g externe Calimachi-Catargi, sosit în grabă la 
ta locului, 
La palat Principele Carol, pe când o compa- 
de soldați sub ordinile generalului Solomon 
prăştie mulţimea, de pe strade, convoacă, 
aptea târziu consiliul de miniştri şi exprimă 
ui Ion Ghica în termini aspri părerea sa de 
u de a fi avut un asemenea minister, excep- 
nd numai pe d-nii Sturdza şi Calimachi-Ca- 
argi. In aceeaş noapte de 10 spre 11 Mar- 
Principele, faţă cu suprema insultă adusă 
şi originii lui, se hotăreşte să părăsească 
ra chiar adoua zi şi în mijlocul pregătirilor 
ntru plecare chiamă la palat pe foştii Lo- 
enenţi Domneşti Lascar Catargi şi general 
lescu (d. Haralambie era absent din Bucu- 
ti) pentru a remite în mânile, de la care 
mise stăpânirea cu 5 ani în urmă, actul de 
dicare. 


Actul de abdicare! Abdicarea Principelui Carol 
Hohenzollern la 11/23 Martie 1871, provocaţă 
noi! 

Dar unde ajunsesem noi? Mai exista o cuge- 
e politică in România? Dispăruse or ce pa- 
otism luminat din ţara noastră? 

Pentru cea mai simplă pricepere a relaţiilor 
politice era evident, că înfrângerea Franţei avea, 
să producă o contra-lovitură in Orient, avea 
să deştepte în Rusia elementara pornire spre 
Constantinopol şi să aşeze un alt echilibru în- 
tre puterile europene. Âncă la 25 Noemvrie 
1870, in mijlocul r&sboiului franco-german, apă- 
ruse în jurnalul oficial din St. Petersburg cir- 
-culara către Puterile semnate în tractatul de la 
Paris, prin care Rusia declara nulă şi neave- 
nită clausa relativă la Marea Neagră, faimoasa 
clausă, care, sub eufemismul de neutralitate, 
restringea pănă la paralizare puterea navală a 
Imperiului de la Nord; iar protocolul din Londra 
de la 1/13 Martie 1871 consfinţise şi din partea 
Marilor Puteri această deslegare unilaterală. 
Crisa orientului era dar reîncepută, noul r&sboi 
al ortodoxiei ruseşti impotriva, Islamului îşi pre- 
vestea apropiata isbucnire. 

Şi în acel moment al frămintărilor istorice 
noi ne intraceam în declamări de simpatie 
pentru slăbita Republică franceză, insultam pe 
representantul german, tindeam la abdicarea 
Domnitorului şi provocam r&sbunarea a tot pu- 
ternicei Prusii ! 

Dar ce soartă voiam noi să ne pregătim 
in mijlocul luptei celor două state, între care 

suntem intercalaţi ? Nu ne luaseră Ruşii la 1812 
Basarabia prin pacea de la Bucureşti? Nu-şi 
stipulaseră atunci şi Valachia şi Moldova, pe 
care deabia consimt a le „ceda şi restituì“ Tur- 
ciei? Nu erau districtele Bolgrad, Ismail şi Ca- 
hul, puse în tractatul de la Paris sub adminis- 
trația noastră, a doua umilire, pe care trebuia. 
să o şteargă Rusia, prin noul răsboi? Soarta 
Basarabiei era idealul, la care aspiram? 

Asemenea gânduri, indiferent dacă prin ana- 
lisă clară sau printr'un fel de simţimint instinc- 
tiv, trebue să fi trecut prin conştiinţa d-lui 
Lascar Catargi în acea memorabilă zi de li 
Martie 1871, când dinaintea Principelui Carol 
şi în presenţa generalului Golescu, a lui Qali- 
machi-Catargi şi a d-lui Dimitrie A, Sturdza, 
izbuteşte să indepărteze idea, de abdicare şi in- 
spiră destulă încredere Principelui pentru a-l 
=- face să continue îndeplinirea misiunii ce o pri- 
mise, 

D. Lascar Catargi este însărcinat cu formarea 
ministerului, şi de la această zi datează o n6uă 
epocă în desvoltarea politică a statului român 

SUB MINISTERUL LASCAR CATARGI 


11 maRrTIE 1871—3 APRILIE 1876. 


Ministerul de la 11 Martie 1871 este for- 
mat de: 

Lascar Catargi, prezident şi interne, 

General I. A. Florescu, r&sboi, 

General Christian Tell, culte şi instrucţiune 
publică, 

Nic. Krezzulescu, justiţie şi lucrări publice, 

P. Mavrogeni, finanţe, 

G. Costaforu, externe. 

Astfel compus, ministerul era cea mai tare 
expresie a, ideei conservatoare în limitele Con- 
stituţiunii de la 1866. 

Modificările parţiale a le cabinetului întroduse 
în decursul duratei sale de 5 ani (Manolache 
Kostake şi apoi Al. Lahovari la justiţie, B. 

Boerescu şi apoi I. Bălăceanu la externe, G. 
Cantacuzin şi apoi I. Strat la finanţe, Teodor 
Rosetti la lucrări publice, T. Maiorescu şi apoi 
P. Carp la culte) nu schimbă nimic în această 
direcţie, care în împrejurările date era singura 
indicată de interesul ţării. 

Datoria d'intâi ce se impunea guvernului era 
liniştirea spiritelor şi, după trebuinţă, înfrînarea 
agitatorilor. Turcia ameninţa cu ocuparea la cas 
de revoltă, Atât Lascar Catargi cu Costaforu, cât 
şi generalii Tell şi Florescu presentau în această 
privinţă garanţii de energie. Pentru a înlătura 
însă causa, san pretextul de căpetenie al agi- 
tării, se cerea o regulare cât mai grăbită, fie 
deocamdată şi numai provisorie, a afacerii 
Strousberg. Regularea definitivă, la care trebuia 
să, tindă or ce guvern prevăzător, era răscum- 
părarea căilor ferate pe sama statului. 

Dar pentru aceasta se cerea o adevărată echi- 
librare a budgetului şi stabilirea, creditului sta- 
tului, care presupunea ca o condiţie prealabilă 
iarăş liniştea internă, siguranța tronului şi o 
politică externă bine cumpănită. Aici Mavro- 
geni, cu experiența sa finanţiară şi cu fineţa, 
inteligenţei sale, era omul situaţiei, şi dacă ar 
fi rămas pănă la sfirşit în minister, cabinetul 
L. Catargi de la 1871 ar fi avut poate destulă 

cohesiune şi putere pentru a indeplini mai toate 
cerințele aici arătate. — Aşa cum a fost de la 
început şi în urma modificărilor sale parţiale, 
a izbutit totuş să scape ţara din pericolele ime- 
diate, să menţie tronul, să micşoreze bolnăvi- 
cioasa dgitaţie a momentului, să consolideze fi- 
nanţele, să dea chestiei Strousberg o soluţie 
prealabilă; şi — solicitând în acelaş timp ele- 
mentele sănătoase ale ţării — a deschis cel pu- 
ţin drumul politicei în viitor şi a făcut posibilă 
acţiunea mai hotăritoare a urmaşilor săi din 
partidul opus. 

La Cameră apariţia unui asemenea minister 
trebuia, să iriteze şi mai mult pe deputaţii agi- 
tatori. Âncă în şedinţa secretă de la 11 Martie 
se ridică glasuri în contra Dinastiei. In deosebi 
junele deputat Ion Câmpineanu salută abdicarea 
Principelui Carol, a cărui Domnie ar fi o ne- 
norocire pentru România 1). In şedinţele de la 
12, 13 şi 15 Martie interpelări violente asu- 
pra formării noului cabinet, asupra scopurilor 
sale ascunse, asupra presenţei armatei în curtea 





1) Asupra acelei şedinţe secrete a Camerei se află repro- 
dusă în Românul de la 2 Octomvre 1871 o indiscretă dare de 
samă. Cuvintarea lui I. Câmpineanu, aşa cum este relatată 
aici, este confirmată de el însuş printr'o scrisoare din Roma- 
nul de la 7 Octomvrie acelaş an. 

mitropoliei, etc. În lomdnul excitare la revoltă. 
In zadar d. Lascar Catargi declară Camerei de la 
început (12 Martie): „Vom aplica Constituţiunea 
cu toată, sinceritatea în litera şi spiritul ei“, dar, 
ce e drept, adaogă în şedinţa de la 13 Martie 
„eu nu voi permite ca uliţa să ne facă legi“; 
oposiţia r&spunde prin obişnuitele acusări, că 
s'a violat Constituţiunea, că se pregăteşte o lo- 
vitură, de stat, etc. 

Pentru a limpezi situaţia, ministerul face din 
inchiderea  nefolositoarei discuţii o chestie de 
incredere şi, r&mâind în minoritate, disolvă Ca- 
mera (16 Martie 1871). Acum are ceva răgaz ca 
să-şi dea seamă de toată greutatea sarcinei pri- 
mite. Tesaurul public sleit; din Berlin depeşa, 
d-lui Teodor Rosetti, comisarul guvernului, că 
in depositul căilor ferate a aflat o hârtie fară 
valoare în locul obligaţiunilor statului; in ţară 
coaliția oposiţiei pentru alegeri. Dar pe de altă 
parte turburătorii incep a fi descurajaţi; la 
alegerile municipale din Bucureşti nu iese nici 
un liberal; izbucnirea comunei de la Paris po- 
toleşte entuziasmul republican, şi C. A. Rosetti, 
anunţă prin Românul, că vrea să părăsească 
tara şi să deschidă în Franţa un pensionat de 
băeţi. 

Se putea prin urmare prevedea, că şi alege- 
rile parlamentare vor da, ca de obicei, o ma- 
joritate în favoarea guvernului, şi că P. Mavro- 
geni, totdeauna fertil în idei finanţiare, va găsi 
mijlocul de a scăpa tesaurul din penibila strim- 
torare a : momentului. Nu mai puţin chestia 
Strousberg, in mâna unui guvern tare, trebuia 
să ajungă la o soluţie acceptabilă. 

Dar greutatea cea mare, vechia greutate re- 
mânea consolidarea tronului, fără de care nu 
era cu putinţă o direcţie mai sigură a politicei 
generale; şi probabil că dintre miniştrii de a- 
tunci d. Catargi simţea greutatea, Mavrogeni 
îşi da samă de ea şi Costaforu avea o concep- 
ţie teoretică asupra niscaiva remedii legislative 
în contra ei. 

Inainte însă de a se lua vre-o hotărire în a- 
ceastă privinţă, Principele cu Elisabeta Doamna 
întreprinde, după stăruința ministerului, o călă- 
torie prin Moldova spre a se încredința de sta- 
rea spiritelor în ţara de peste Milcov şi a ve- 
dea, pe ce elemente se putea sprijini ordinea 
monarchică. Dealtminteri tocmai în urma scri- 
sorii din Allgemeine Zeitung şi în timpul sbu- 
ciumărilor din Cameră, Principele primise de la 
Iaşi o adresă de devotament, care il conjura 
să nu părăsească ţara. 

La 15 Aprilie 1871 Curtea, însoţită de mi- 
nistrul Costaforu, soseşte în laşi, unde stă zece 
zile, găzduită în casa N. Rosnovanu. Singur a- 
cest fapt dovedea, că cel puţin de tendenţe se- 
paratiste nu mai era vorba. Primirea a fost 
caldă. Vechiul „leagăn al unirii“ voia sa dove- 
dească în contra Bucureştilor, că în Moldova 
predomneşte alt cuget, cu toată agitarea „frac- 
ţionista“, 

In chiar zioa sosirii, Costaforu, după indica- 
ţiile amicilor s&i politici, se adresează la um 
grup de bărbaţi mai tineri, care se aflau întru- 
niţi într'un fel de societate fără statute, numită 
„Junimea“, unde se ocupau de literatură şi pu- 
blicau o revistă, Convorbiri literare, dar se ab- 
ţineau cu desăvirşire de la or ce acţiune poli- 
tică. Având o întrevedere cu scriitorul acestor 
rinduri, Costaforu indeamnă la intrarea în Ca 
meră, in politica militantă. Lunga lui stăruință 
se resumă în cuvintele: „La ce folos literatura, 
dacă prin pasivitatea oamenilor de ordine se 
periclitează tronul şi prin urmare ţara“. 

In prima întrunire a prietenilor „junimişti“ 
din acea săptămână li se impărtăşește propu: 
nerea ministrului, şi asupra ei se incinge cea 
mai curioasă, discuţie. 

Cei ce pe atunci veneau regulat la adunările 
literare, erau — în afară de d. B. Pogor şi de 
autorul acestei scrieri, la care se ţineau alter- 
nativ întrunirile — d-nii Iacob şi Leo Negruzzi, 
Nicu Gane, Dimitrie Rosetti, N. Mandrea, I. Ianov, 
colonelul N. Skeliiti, G. Racoviţă colonelul Mi- 
luţă Cerchez, M. Korne, Gr. M. Buiucliu, T. 
Cerchez, G. Roiu, profesorii Culianu, Melik, St. 
Vârgolici, Naum, A. D./ Xenopol, Creangă, şi 
din când în când asistau V. Alexandri, I. A. 
(Zizin) Cantacuzin, C. Şuţu, A. Balş, N. Zali- 
machi-Cataygi, ete. 1) Şi d. Dimitrie A. Sturdza 
a luat parte la câteva şedinţe ale „Junimii“ şi 
a publicat în Convorbiri cercetări numismatice 
şi studii asupra unei psaltiri. Doi din membni 
fundatori ai societăţii lipseau la acea epocă din 
Iaşi: d. P. Carp, singurul dintre noi, care pe 
lingă literatură (traduceri din Shakespeare) se 
ocupa permanent de politică, şi d. Teodor Ro- 
setti. Domnul Carp era agent diplomatic la Viena, 








1) Membri mai erau căpit. T. Şerbănescu, N. Burghele, Al. 
Farra, Caraiani, Paicu, Burla, Bodnărescu, Miron Pompiliu. 
Ceva mai târziu vin Emigescu, Slavigi, Tasu, G. Panu, Lam: 
brior, B. Conta, T. Nica, P. Missir, Al, I. Philippide, G. Virnav- 
Liteanu, B. Bossy, colonelul Bengescu-Dabija, Chibici-Rivneanu, 
C. Leonardescu, Meissner, Volenti, A. C. Cuza, Strajan, Æ. Istrati, 
Ollănescu-Ascanio, Dr. Christea Buiucliu, Duiliu Aga 
I. L. Caragiale. 

Berlin şi St. Petersburg, iar d. T. Rosetti co- 
misar al guvernului la Berlin. 

Ce spirit domnea în întrunirile „Junimii“, 
am incercat să arăt altădată 'într'o schiţă bio- 
grafică asupra lui Leon Negruzzi (Critice, vol. II, 
p. 329). După ce.in anii precedenţi citiserăm 
şi criticaserăm împreună o mare parte a litera- 
turei române, tocmai în acel an 1871 erau din 
intimplare la ordinea zilei studii istorice şi so- 
iale. Istoria. civilizaţiunii de Buckle, în legătură 
cu cercetări asupra vechielor culturi indice 
(Buddhaismul) şi egiptene, părerea lui Schopen- 
hauer asupra istoriei, noua carte a lui I. St. 
Mill în contra subjugării femeilor, erau mult 
comentate în „Junimea“. Discuţiile, totdeauna 
vesele în formă şi adeseori serioase în fond, a- 
jungeau de regulă la o înţelegere asupra prin- 
cipiilor, din care să se judece materia literară 
şi istorică, şi deprindeau pe toţi la un fel de 
privire mai sistematică a chestiilor desbătute. 

Cine e în stare să-şi dea samă de asemenea 
întruniri libere ale unor oameni iubitori de artă 
şi de ştiinţă, dar şi accesibili la ceea ce sar 
numi esprit de bohème, îşi va putea închipui 
efectul produs prin o gravă propunere politică. 
Primită la început cu un hohot de ris, însoţită 
de un cântec în chor, al cărui refren îl da d. 

Pogor, care la rindul său (după regula juni- 
mistă „anecdota primează“) era întrerupt de 
povestirea lui Creangă, cum profesorul fracţio- 
nist Suciu justifica la o întrunire electorală taxa 
asupra „burlăcăritului“, — propunerea a ajuns cu 
încetul la o discuţie serioasă, luându-se în con- 
siderare, nu ca un fapt isolat, ci în legătură cu 
întreaga mişcare a ţării, mai ales de la 1848 
încoace. 

In ce direcţie era îndreptată România de con- 
ducătorii ei cei mai luminaţi? De când şi de 
unde începea acea îndreptare? Puteam noi merge 
spre republică ?— Cu modul de judecată istorică 
ce predomnea între noi, mai mult englezeşte 
evoluţionar, decât franţuzeşte revoluţionar, aşa 
numita regenerare de la 1849 nu ne părea să 
aibă gradul de importanţă ce i-l atribuiau libe- 
ralii din Muntenia. Fără îndoială, mişcarea de 
la 48 avusese însemnătatea ei, intru cât mani- 
festase, cu oare care răsunet in Europa, de- 
şteptarea conştiinţei naţionale în Românii din 
Principate şi voinţa lor de a se desvolta în co- 
nexitate cu civilizaţia occidentală. Dar ca orga- 
nizare politică, în lăuntrul acestei tendenţe ge- 
nerale, oamenii de la 48 nu au lăsat şi nu au 
avut, nici o concepţie reală. Constituţiunea din 
15 Iunie 1848, de pe „câmpul libertăţii“ de la 

Filaret, cu cele 22 articole a le ei, era o 
operă de fantasie, fără valoare practică. 
A impune unei ţări, care pănă atunci fusese 
în neputinţă de a progresa tocmai din pricina 
deselor schimbări de Domn, un Principe ales pe 
cinci ani (art. 5); a da unei ţări, geograficeşte 
intercalate între trei monarchii absolute, care îi 
amenințau existenţa, o formă quasi-republicană, 
declarând pe acel Principe de 5 ani âncă şi res- 
ponsabil; a acorda (art. 10) „dreptul fie-cărui ju- 
deţ de a-şi alege dregătorii săi, drept care pur- 
cede din dreptul Popolului întreg de a-şi alege 
domnul“ ; a decreta „emancipaţia Israeliţilor şi 
drepturi politice pentru or-ce compatrioți de altă 
credinţă“ (art. 21); toate aceste erau numai 
naiva aşternere pe hârtie a unui amalgam de 
idei nebuloase, cum mişuiau pe atunci în bro- 
șurele fraseologilor din alte ţări. — Şi încontra 
fraseologiei era mare despreţ În „Junimea“. 
Nu, aici nu putea fi izvorul politicei române. 
Adevăratul îndreptar al desvoltății interne şi 
externe, în direcţia căruia începuse regenerarea 
noastră şi care trebuia acum urmat pănă la sfir- 
git, eraù cele 5 puncte fundamentale, formulate 
de divanurile ad-hoc din Iaşi şi din Bucureşti la, 
7 şi la 9 Octomvrie 1857: respectarea capitu- 
laţiunilor, unirea, dinastia hereditară dintr'o fa- 

milie suverană a Europei, neutralitatea garan- 
tată de Puteri şi sistemul'constituţional. 

Aici era expresia reală a cerinţelor ţării, con- 
form cu fasa vremelnică a evaluţiunii sale is- 
torice, programul isvorit din toată experienţa 
trecutului şi care trebuia păstrat cu sfinţenie 
pănă la deplina lui înfăptuire, după care venea 
apoi timpul unei noue hotăriri şi formulări pen- 
tru regularea mersului in viitor. 

Şi cum stam în această privinţă la anul 1871? 
Unirea se realizase, Constituţiunea era promul- 
gată, Domnitorul dintr'o Casă suverană a Eu- 
ropei se afla pe tron: dar punctul principal, 
cheia bolţii, care se ascundea, sub cerința here- 
dităţii dinastice, a respectării capitulaţiunilor şi 
a neutralității garantate, adecă independenţa Ro- 
mâniei recunoscute ca stat liber in concertul 
Puterilor europene — aceasta mat r&mânea de 
dobindit, şi pănă nu se dobindea, programul di- 
vanului ad-hoc reclama âncă toate opintirile noas- 
tre, şi or ce şovâăire de la el era o renegare a 
trecutului şi cea mai funestă eroare. 

Fiind privită situaţia în această legătură cu 
trecutul și cu viitorul, atitudinea oposiţiei libe- 
rale şi fracţioniste din Camera disolvată (făcând 
chiar abstracţie de pericolul ei imediat faţă cu 
preponderanța Germaniei şi cu pretenţiile Rusiei) 

trebuia să apară condamnabilă şi prin urmare 
guvernul Lascar Catargi îndreptăţit. Şi dacă pe 
de altă parte într'o ţară mică, precum e a noas- 
tră, şi âncă aşa de puţin înaintată, lipsa de oa- 
meni cu oare care pricepere silea pe mulţi la o 
felurime de activitate şi nu le permitea 0 spe- 
Cializare de predilecție : apelul ce ni-l adresa, gu- 
vernul de a sprijini singura politică raţională 
din acel moment, nu se putea respinge. 

Astfel (şi pentru unii din noi cu părere de 
rëu) ne-am văzut constrinşi să limităm exclu- 
siva noastră ocupare de păn'acum şi să facem 
partea politicei militante. DD. Pogor, Negruzzi, 
Gane, Racoviţă, cu ei impreună autorul acestor 
rînduri, mai pe urmă fireşte şi dd. Carp şi T. 
Rosetti au intrat in Camera conservatoare de 
la 1871 — 1875. 

Eram noi deodată conservatori? — Noi eram 
în prima, linie susţiitorii programului hărăzit de 
la divanul ad-hoc. Şi fiindcă politica, liberalilor 
din primăvra anului 1871 periclita realizarea, lui, 
iar guvernul conservatorului Lascar Catargi lucra 
în sensul acestei realizări, noi eram datori din 
princip să susţinem guvernul conşervator. — Ce 
avea să se întimple după indeplinirea, cerinţelor 
de la 1857, remânea o chestie deschisă şi nu 
avea, interes pentru moment. 

Dar şi în afară de aceasta, între fracţionişti 
şi junimişti se stabilise un fel de înstrăinare, 
nu din càusa politicei (de vreme ce junimiştii 
pănă atunci nu se amestecau în politică), ci din 
causa diferenței de cultură, iar liberalii din Bu- 
cureşti fiind uniţi cu fracţioniştii, înstrăinarea 
s'a intins pănă la ei. Junimiştii, cu predilecţia 
lor pentru literatură şi ştiinţă, cu iubirea lor de 
artă, mai ales de arta antică, or cât de simpli 
diletanţi ar fi fost de altminteri, nu puteau fi 
bine priviţi de nişte oameni, a le căror preocu- 
päri erau cu totul în ałtă direcţie. Cei mai mulţi 
fracţionişti se îndeletniceau mai! ales cu a le vie- 
ţei practice, şi profesorii dintre ei, cum erau rë- 
posaţii Suciu, Micle, Gheorghiu, Lateş, pe lingă 
caetul lor de curs nu mai ceteau decât poate 
Tribuna d-lui N. Ionescu (el insuş profesor frac- 
ţionist, dar fără caet) şi „Dreptul public al Ro- 
mânilor“ de Simeon Barnuţiu, o carte remar- 
cabilă prin lipsa totală de ştiinţă juridică. In 
ura lor împotriva străinilor, ei înglobau şi lite- 
ratura şi arta, străină şi simțeau o firească a- 
versiune în contra celor ce se ocupau cù atâta, 
stăruinţă de ele; pe aceştia îi tratau, fără nici 
un temei, de cosmopoliţi şi îşi atribuiau sie-şi ex- 
clusivul privilegiu al patriotismului naţional, se- 
mănând întru aceasta liberalilor din Muntenia. 

E caracteristică întimplarea cu acel fracţionist, 
profesor universitar, care, auzind că a apărut 
partea I din „Faust“ în traducerea română a 
d-lor Pogor şi Skelitti, a r&spuns că nu intră în 
deprinderea d-sale să se ocupe de aberaţiunile 
străinilor cu dreptul pumnului (Faustrecht), cre- 
zend că acesta este obiectul lui „Faust“. 

Ce legătură putea se existe între asemenea oa- 
meni şi junimiştii ? 

Şi fiindcă înrolarea sub diferitele steaguri a 
le partidelor politice se face adeseori prin ra- 
porturile sociale, era de la sine indicat ca juni- 
miştii să se găsească şi în politică apropiaţi de 
partidul conservator, ai cărui membri erau fireşte 
mai deprinşi cel puţin cu suprafaţa elegantă a 
culturei occidentale. 

De aici o nedreaptă îngreuiare a situaţiei ju- 
nimiştilor în opinia publică, primitivă cum este 
âncă la noi. In ochii multor oameni partidul 
conservator se confundă cu vechia boerime, şi 
adversarii săi, unii din neştiință, alţii ca ma- 
noperă de luptă, caută să întreţie această con- 
fusie. Cu toate că principiile conservatoare în 
statul nostru constituţional nu au absolut nimic 
a face cu deosebirea socială între boeri şi bur- 
ghezi, în ţară la noi înţelegerea unui principiu 
politic ca principiu politic se întilneşte foarte 

rar şi se respândeşte foarte cu anevoie; jude- 
cata celor mai mulți e stăpânită numai de sim- 
țimintele de clasă socială, şi ura (poate şi in- 
vidia) democratică, în contra vechei boerimi este 
Ancă o grea rămăşiţă a trecutului. 

Dar ce înțeles mai poate avea boerimea în 
România de astăzi? — Lasă că şi în trecut o 
boerime vremelnică, legată de înaltele funcţii a 
le Statului (cel puţin în Muntenia), nu se putea 
asemăna cu nobilimea statornică din alte ţări; 
dar în fapt Constituţiunea noastră actuală a în- 
lăturat aristocrația hereditară, şi nici nu există 
la noi partid politic, care să tindă a o întroduce 
în viitor. 

Iar dacă e vorba de originea socială a celor ce 
compun partidele noastre actuale, e probabil că 
am găsi în partidul numit naţional-liberal tot a- 
tâţia descendenţi din familiile boereşti şi mai 
mulţi fanarioți decât în partidul conservator, care 
la, rîndul sëu cuprinde în aceeaş proporţie ele- 
mente burgheze şi ţărăneşti, 

In or ce cas, şi ca ourmare neapărată a in- 
tregei aspirări naţionale de la 1857 încoace, ju- 
nimiştii au fost, de la intrarea lor în acţiunea, 
politică, monarchici şi dinastici fără şovăire. In 
această, privinţă toţi aceia, care din vechile în- 
truniri a le „Junimii“ au rămas grupaţi în ju- 

rul fundatorilor ei şi în viaţa politică (unii, ca 
dd. G. Panu, N. Gane, A. D. Xenopol, s'au des- 
părţit), ca şi cei ce mai târziu s'au apropiat de 
noi, au fost şi sunt credincioşi acestui princip- 
şi nu s'au abătut nici odată de la el, nici în 
fapte, nici în vorbe, nici la guvern, nici în opo- 
siţie. In deosebi în oposiţie au susţinut or ce 
act menit a intări Monarchia hereditară, de şi 
actul venea de la un guvern adversar, şi — pă- 
răsind obiceiul oposiţiilor de la noi de-a zice or- 
beşte nu, simplu numai fiindcă guvernul zice da, 
şi nepuind nici un preţ pe o eftină popularitate 
— s'au ferit de or ce manifestare în contra pres- 
tigiului Dinastiei, fie cu prilejul domeniului Co- 
roanei, fie cu prilejul acelor doleanţe electorale, 
care direct sau indirect tind a arunca, r&spun- 
derea mai presus de capetele mihiştrilor. 

Căci, în enorma complexitate a problemelor 
politice, la or ce chestie mai însemnată sunt fe- 
lurite principii în joc, care nu se pot împăca 
toate deodată; şi aici se impune omului de stat 
datoria — nu de a face paradă cu multipliciţatea 
principiilor, ci de a stabili hierarchia lor după 
împrejurările de fapt, de a-şi da samă, care este 
idea, dominantă, căreia celelalte trebue să i se 
subordoneze fără hezitare. Şi idea dominantă în- 
tru conducerea statului român spre îndepiini- 

rea marei sale misiuni în Orient, este înrădăciț 
narea simțimîntului dinastic în toate păturile pot 
porului, 

Că o asemenea observare scrupuloasă a unei 
linii de conduită politică, în toată consecinţa ei, 
avea să fie la început rău înțeleasă de opinia 
publică şi atacată după vremuri şi din stinga şi 
din dreapta, era din capul locului de prevăzut. Dar 
cu atât mai mult se impunea junimiştilor dato- 
ria de a persista şi de a contribui astfel, după 
puterile lor, ca viaţa noastră publică să treacă 
odată peste periculoasa fasă a copilăriei. 

Aşa dar în Camera conservatoare de la 1871 
junimiştii erau deputaţi guvernamentali, şi prin- 
cipala rațiune de a fi a guvernului de atunci 
era menţinerea Domnitorului Carol I, 

In această privinţă întrebarea importantă, 
care preocupa spiritele înainte chiar de des- 
chiderea parlamentului, era: dacă după cele 
petrecute în vremea, din urmă, Constituţiunea de 
la 1866 mai trebuia păstrată fără modificare, 
cu acelaş mod de alegere a deputaţilor și cu 
aceeaş libertate a presei degenerată în licenţă. 
Dealtminteri întrebarea fusese pusă şi printr'o 
alusie din mult citata scrisoare a Principelui 
Carol. 

Că nu putea fi vorba de o lovitură de stat, 
era evident. D. Lascar Catargi declarase în Ca- 
meră, că va respecta Constituţiunea în litera şi 
în spiritul ei; şi exemplele recente cu soarta lui 
Cuza-Vodă şi a lui Napoleon III erau de na- 
tură a îndepărta or-ce asemenea gând. Dar însaş 
Constituţiunea prevedea procedura modificării ei, 
şi o reformă constituţională putea fi prin ur- 
mare concepută de or-ce partizan al ordinei 
legale. 

In laşi conservatorii erau pe atunci conduşi 
de Manolache Kostake şi de „Beizadea“ Grigorie 
Sturdza ; iar practica politică cerând un fel de 
disciplină de partid, junimiştii la intrarea lor în 
noua, acţiune s'au aflat cu necesitate puşi în mai 
"deaproape contact cu aceşti conducători locali ai 
partidului guvernamental. 

La ordinea zilei a primelor întruniri, convo- 
„cate de Beizadea Grigorie, era chestia constitu- 
ţională. O propunere de modificare a pactului 
fundamental a fost adusă sub forma concretă a, 
unei adrese către Adunările legislative, care avea 
să fie subscrisă de cât mai mulţi alegători. In- 
treaga adresă, cunoscută sub numele „petiția de 
la laşi“, este opera personală a lui Beizadea 
Grigorie Sturdza. Scrisă în stil lapidar, strins 
legată în idei, curajoasă în exprimarea lor, ea 

constitue o dovadă de marea capacitate (ce e 
drept, intermitentă) a acestei caracteristice figuri 
politice. 

Tată cuprinsul adresei : 


„Domnilor Senatori şi Domnilor Deputaţi, 


„Noi subscrişii, alegătorii Domniilor Voastre, aflăm de 
a noastră datorie să vă propunem câte-va măsuri, a 
căror neapărată trebuinţă este simțită de toată lumea. 

Mai ântâi credem, că veţi găsi foarte legitim pasul 
nostru; căci ca unia ce sunteţi mandatarii noştri, a- 
veţi de datorie a ţinea samă de nevoile ţărei şi a lua 
măsurile legislative neapărate pentru vindecarea sufe- 
rințelor ei. 

Sunt acuma cinci ani, de când se aplică noua Con- 
gtituţiune. Acesta este un timp foarte scurt în teorie; 
iar în practică, când lucrurile merg rău, cinci ani de 
anarchie sunt în destul pentru a desorganiza şi a perde 
o ţară întreagă, 

Cine ar putea, zice, că aceasta este o exagerare? 
Oare nu am văzut momentul, unde Principele Domnitor 
era să părăsească tronul, fiindcă licenţa şi anarchia 
domneau în dară? , 

Oare Puterile mari garante, care au dat patriei noa- 
stre atâtea probe de bună-voinţă și ne-au incuviinţat 
toate cererile noastre, oare aceste Puteri nu vor perde 
în fine răbdarea, văzEnd reaua întrebuințare făcută, de 
drepturile ce ni le-au consacrat, şi nu vor hotări ocu- 

parea ţărei cu armate străine la cea ântâi turburare 
care ar mai urma la noi? 

Oaie o asemenea stare de lucruri nu pune în pericol 
chiar existenţa noastră naţionali? Ar trebui cineva 
să fie orbit de patimi sau trădător ţărei, ca să o tă- 
găduiască. 

Noi, care nu avem altă ambiţiune decât de a trăi 
liberi ca, cetăţeni români în patria noastră şi a vedea 
onoarea, viaţa şi averea fie-căruia garantată prin in- 
sțituţiunile ţărei; noi, care ne-am săturat de a vedea, 
că datoriile statului sporesc în aceeaş porporţiune, în 
care sporesc şi dările ce ne sunt impuse, suntem nu 
numai în tot dreptul a vă cere vindecarea răului, dar 
suntem totodată în posiţiunea cea mai favorabilă, pen- 
tru a vedea, şi a judeca lucrurile cu nepărtinire, şi a- 
ceasta pentru următoarele cuvinte : 

Adunările noastre legiuitoare pănă acuma au consu- 
mat cea mai mare parte a puterilor lor cu lupte de 
partizi şi cu ţintiri personale, care îm adunarea din 
urmă şi sub ministerul, care avea încrederea majorităţii 
ei, au fost ajuns la un aşa grad de înverşunare, încât 
dacă nu urma disolvarea ei şi depărtarea acelui mi- 
nistor, se făcea în ţara noastră o răsturnare, a cărei 
consecuenţe ar fi fost în Bucureşti copiarea comunei 
din Paris, ear în Iassi separatismul. 

In faţa unor împrejurări atât de grave, avem nu 
numai dreptul, dar şi datoria, de a vă propune, Dom- 
nilor Deputaţi şi Domnilor Senatori, noi alegătorii 
Domniilor Voastie, măsurile, care le judecăm neapă- 
rate pentru vindecarea, răuiui, și cerem de la Domnia 
Voustră să vë însuşiţi aceste propuneri şi să le pre- 

faceți în legi, dacă voiți a avea şi pe viitor încrederea 
noastră. 

Pentru a propune remediul, trebue mai întâi a con- 
stata r&ul. S4 vedem dar, Domnilor, care sunt relele cele 
mai mari, care rod pănă la oase fara noastră, 

Mai ântâi ne aflăm faţă cu un fapt foarte grav, care 
trebue să facă obiectul celei ântâi a noastre propuneri. 
Vocea publică bănueşte, că unii din foştii deputaţi au 
luat mită da lą concesiunea drumului ferat al d-lui 
“Strousberg. O asemene inculpare loveşte în modul cel 
mai grav caracterul şi demnitatea representaţiunii 
noastre naţionale. Noi cerem dar de la Domnia Yoa- 
stră să orinduiţi -o -anehetă parlamentară, care să cer- 
ceteze cu pătrundere, dacă în adevăr vre unul din foştii 
deputaţi a, înjosit pănă la așa grad caracterul de man- 
datar al țërei. Căci înaintea unei binueli atât de grele, 
sau trebueşte dovedit că ea este neintemeiată, sau 
dacă sunt culpabili, să fie supuși la toată asprimea 
legii. 

Să venim acum la r&ul cel mai mare, care desorga- 
nisează cu totul ţara noastră: acest rău este lipsa de 
dreptate. Or care societate civilisată, pentru a trăi, 
are neapărată trebuinţă mai ântâi de toate de două 
lucruri: de libertate, căci fără ea nu se poate desvolta, 
şi de dreptate, căci fâră ea se disolvă. Egalitatea este 
o ramură a dreptăţii, de aceea ea este bună numai 
întru cât este dreaptă, precum egalitatea înaintea, le- 
gii; îndată, însă ce este nedreaptă, este rea. Astfel 
este nedrept, ca cel ce nu are nimica, să voteze im- 
pozite pe spinarea aceluia care âre ceva, şi de aceea 
această egalitate este rea. 

Aşa dară nu ne trebue faimoasa trilogie revoluţio- 
nară : libertatea, egalitatea şi fraternitatea, cu atât mai 
vărtos că atunci când sa proclamat fraternitatea, sau 
facut despoierile cele mai neruşinate şi măcelurile cele 
mai crunte; ci ne trebue mai pre sus de toate liber- 
tatea şi dreptatea. Acolo, unde dreptatea nu există, 
libertatea, degeneră în licenţă. Acesta este casul la noi. 
Dreptatea, înfrinătoare lipseşte şi impunitatea este ga- 
rantată tuturor delictelor şi tuturor crimelor. 

Astfel a ajuns la noi licenţa presei pănă a fi un a- 
devărat scandal. Noi nu zicem aceasta pentru a cere 
în contra presei vre-o mă&sună preventivă, căci noi sun- 
tem pentru libertatea absolută a rcstirii ideilor; daă 
o zicem pentru că voim, ca injuriile personale, defai- 
mările, calomniile şi batjocurile făcute prin presă, să 
fie judecate nu de juriu, care le achitează totdeauna şi 
agravează prin aceasta âncă injuria făcută persoanei 
atacate, ci să fie judecate de tribunalele corecţionale, 
ca în ţările civilizate. 

Pentru ca să adoptați această măsură bine-făcătoare, 
este în destul să vă amintiţi atacurile infame făcute 
. de o parte a presei noastre nu numai în contra per- 
soanei Domnitorului, dar şi în contra familiei sale, 
pănă şi în contra copilului din fașă, Prin urmare pro~- 
punem, ca aliniatul al 2-lea din articolul 24 al Con- 
stituţiunii, care rosteşte: „Delictele de presă sunt ju- 
decate de juriu“, să fie interpretat in acest înţeles. 

Să trecem acuma la delicte și crime de o altă na- 
tură. Din 96 de delapidatori de bani publici, 92 sau 
achitat de juriu. Prin urmare propunem, ca funcţio- 

narji prevaricatori să fie judecaţi de Curtea de casa- 
ţiune. 

Uciderile cele mai crunte, asasinatele cele mai su- 
meţe s'au înmulţit la noi întrun grad ameninţător 
pentru societate, de când s'a ridicat pedeapsa morţii 
și de când juriul prin induleenţa sa le asigură impu- 
nitatea, Astfel am văzut într'un sat aproape de Iassi 
o familie întreagă, tatăl, mama şi trei copii, între cari 
și un copil de trei sau patru ani, ucişi cu toporul. 
Traupmann nu a făcut mai mult, îusă la noi crimaa 
rămas nepedepsită. 

Un membru al Clerului mai înalt, un archimanărit, 
vine la capul său spiritual, la Mitropolitul, cu un re- 
volver în buzunar şi descarcă patru focuri în Prea- 
sfinţia Sa cu premeditaţia cea mai sumeaţă, Juriur 
achitează pe acest paricid, căci osînda la închisoare 
corecțională de doi ani nu se poate privi ca o pedeapsă 
serioasă pentru o aşa crimă ; şi pentru a pune virf ini- 
chităţii, îl achitează după ce asasinul a fost apărat în 
faţa juriului şi a publicului cu calomnii aruncate asu- 
pra victimei sale. Conştiinţa publică se revoltă în con- 
tra unor neareptăţi atât de monstruoase. 

Un fapt de o însemnătate foarte gravă și care vë- 
deşte simptome foarte periculoase pentru Țara noastră, 
este următorul: Un revoltant încearcă cu arma în 
mână a face o lovire de stat şi proclamă la noi re- 
publica, pe când forma legală a statului nostru este 
monarhia constituţională. Acel criminal este achitat de 
juriu şi în urmă nu numai primit în sînui său de 
fosta Adunare, dar âncă îngăduit de a o representa 
înaintea Domnitorului, ca membru al comisiunii însărci- 

nate cu răspunsul la mesagiul Tronului. Ni se pare, 
că impunitatea şi neruşinarea nu pot să meargă mai 
departe. 

Pentru asemenea casuri siguranţa statului şi a Con- 
stituţiunii reclamă neapărat de a se proclama „Starea 
de asediu“. De aceea cerem ca, să se introducă în Con- 
stituţiune un asemenea articol, care să răspundă la 
această mare trebuință a or cării societăţi con- 
stituite. 

De când sa introdus juriul şi s'a ridicat pedeapsa 
morţii pentru asasini, prădăciunile şi omorurile au luat 
la noi o intindere înspăimântătoare şi se produc cu o 
sumeţie neauzită. Astfel am văzut formându-se bande 
de două&-zeci, trei-zeci de hoţi chiar prin rezidenţele ți- 
nutale, şi ceea ce este âncă mai grav, acele bande sau 
recrutat în parte chiar printre agenţii puterii publice, 
care sunt chemaţi a apăra socieţatea în contra fâcă- 
torilor de rele. | 

In timpul Principelui Mihail Sturdza, după ce s'au 
spânzurat câţi-va hoţi, securitatea persoanelor a de- 
venit absolută şi nu s'au mai produs nici o prădăciune, 
nici un omor. Experienţa este aci mai pre sus decât 
nişte teorii, a cărora consecuenţe la noi au fost omo- 
vîrea celor buni şi asigurarea impunităţei celor răi. 

Şi apoi oare țoate Statele civilizate, Englitera, Franţa, 
Germania, Italia, Belgia nu au astăzi pedeapsa morţii? 

Şi dacă în viitor națiunea română va cunoaşte, că 
poate ridica cu totul pedeapsa morţii fâră pericol pen- 
tru societate, oare nu poate să o ridice prin o anume 
lege, or când va voi? — Inst până atunci propunem 
să se modifice art. 18 din Constituţiune în chipul ur- 

mâtor : „Pedeapsa morţii nu se va putea reînfiinţa, a- 
„fară de casurile prevăzute în Codul penal militar şi 
„pentru asasinat“. 

Cat pentru juriu, având in vedere rtul, ce l-a pro- 
dus la noi pănă acuma, măsura cea mai raţională este 
de a-l suspenda, pănă când se va forma la noi un 
spirit public mai conştiinţios. Aţuncea va fi uşor Adu- 
nărilor a reînfiinţa juriul prin o anume lege. Iar dacă, 
nu Sar hotări acuma Adunarea la desfiinţarea timpo- 
rară a juriului, apoi trebue să adopte pentru îndrep- 
tarea lui cel puţin următorul corectiv: „Când Procu- 
„Torul general apelează la Curtea de casaţiune în con- 
„tra veridictului juriului, atunci această Curte are fa- 
„Cultatea, sau de a casa verdictul numai în interesul 
„legii, sau de a trimite causa spre o nouă judecare 
„înuintea secţiilor unite a unei Cui de apel“. 

Să trecem acuma, Domnilor Deputaţi şi Domnilor Se- 
natori, la legea electorală înscrisă în Constituţiune. 
Acea lege, după te saicționează un principiu salutar, 
adică acela de a fi representate în Adunare toate in- 
teresele legitime şi vitale ale Țërei, pentru care sfîrşit 
împărţeşte corpul electoral în patru colegiuri, apoi în 
disposiţiunile sale falsifică acest principiu. 

Il falsifică, fiindcă în colegiul ântâi, care trebue să 
întrunească pe marii proprietari, pune şi pe acei cu 
venit de trei-sute galbeni, când este cunoscut de or 
cine, că la noi o moşie, care dându-se în posesie aduce 
un venit de şupte-sute galbeni, este o proprietate abia 
de mijloc. 

Lepea electorală mai falsifică âncă acel principiu, 
fiind că sub cuvint devenit fonciar viră între proprie- 

tarii de moșii şi pe acei, cari au un venit de la o bină 
sau de la o întreprindere industrială, când locul cuve- 
nit al acestora nu este nici decum între proprietarii 
de moşii. Pe de altă parte pe posesori, ale căror in- 
terese sunt strîns legate cu proprietatea, îi pune să 
voteze în colegiul oraşelor. 

Pe urmă dä legea electorală din Constituţiune cole- 
giului al treilea al oraşelor un drept abusiv, fiindcă, 
nesocotind cu totul pe proprietarii şi industrialii mari 
şi de mijloc de prin orâşe, lasă toată alegerea în mâna 
celor mai puţin impuşi. Pentru a face o justă repara- 
ţiune a drepturilor electorale de prin oraşe, ar trebui 
ca aceste trei clase de contribuabili să aibă o de o po- 
trivă înriurire asupra alegerii deputaţilor oraşelor. Pen- 
tru acest sfirşit vă propunem mai jos măsuri, care le 
cunoaştem cu toţii că vor fi foarte eficace, 

Vom mai observa, în ceea ce priveşte numărul de 
deputaţi ai oraşelor, că el este prea mare în propor- 
iune cu interesele, ce le represintă., Astfel ar fi des- 
tul, ca București să dea patru deputaţi, Iașii trei, 
Craiova, Galaţii, Focşanii, Bârladul şi Botoşanii câte 
doi ; iar cele-lalte oraşe câte unul. 

Pentru aceste cuvinte vă propunem următoarele mo- 
dificaţiuni la legea electorală înscrisă în Constitu- 
țiune: 

„Articolul 59. Fac parte din ântâiul colegiu proprie- 
„tarii de moşii, al cărora câşt anual este de la şapte- 
„sute galbeni în sus“. 

„Articolul 60. Fac parte din al doilea colegiu pro- 
„prietarii de moşii, al cărora câşt anual este de la 

„şapte-sute galbeni în jos pănă la două-sute galbeni 
„inclusiv“, 

„Fac parte din acest colegiu şi toți posesorii pămân- 
„teni care, fără a avea, vre-o proprietate, ţin în posesie 
„moşii, al cărora câşt anual este de la cinci-sute 
„galbeni în sus“, 

„Articolul 61. Colegiul al treilea al orașelor este al- 
„cătuit de trei clase de alegători“. 

„Fac parte din clasa ântâia toţi proprietarii de case, 
„a cărora chirie ar fi de la una-sută galbeni în sus. 
„Asemene fac parte din această clasă şi toţi comer- 
„sanţii şi industrialii, care plătesc patentă de clasa 
„Antâia“, 

„Fac parte din clasa a doua toţi proprietarii de case, 
„a cărora chirie este de la una;sută galbeni în jos pănă 
„la 20 inclusiv. In această clasă intră şi toţi indus- 
„trialii şi comersanţii, cari plătesc patentă de clasa 
„a doua“, 

„Fac parte din a treia clasă comersanţii şi indus- 
„trialii, cari plătesc către Stat o dare de 30 lei noi cel 
„puţin. Sunt scutiţi de cens în această clasă toate pro- 
„fesiunile liberale, oficerii în retragere, preoţii, profesorii 
„şi pensionarii statului“, 

„La oraşele, unde are ase alege numai un deputat sau 
„doi, aceste trei clase ‘de alegători ale colegiului altre- 
„ilea aleg fie-care gâte un candidat ; acești trei candidaţi 
„convin în unanimite, care din ei să fie deputatul co- 
„legiului acela ; iar dacă nu se unesc, sorţul decide“. 

„La oraşele, unde sunt de ales trei deputaţi, fie-care 
„Clasă din colegiul al treilea îşi alege deputatul său. 
„lar unde sunt patru deputaţi de ales, a treia clasă 

„alege doi deputaţii şi cele-lalte două clase fie-care câte 
„unul“. 

„Articolul 62. Aceste trei colegiuri aleg direct: 

„Cele două d'intâi câte un deputat fie-care, iar cel 
de al treilea. precum urmează : 

„Bucureştii patru; Iașii trei; Craiova, Galaţii, Plo- 
„ieştii, Focşanii, Bârladul, Botoşanii câte doi; iar cele- 
„late câte unul; peste tot patru-zeci şi patru“. 

„Toate oraşele unui district formează un singur co- 
„legiu cu oraşul de residenţă“, 

Să trecem acum la alcătuirea Senatului. In toate të- 
rile constituţionale, Senatul trebue să fie un corp con- 
servator şi ponderator între Tron şi Adunare. Pentru 
a r&spunde la acest scop, trebue ca atât alegătorii cât, 
şi aleşii să aibă o avere teritorială însemnată, şi un 
număr oare-care de senatori trebue să fie numiţi cu 
anume condițiuni de admisibilitate direct de cătră Dom- 
nul. Acest drept îl au şi Suveranii din Englitera, care 
este ţara cea mai constituţională, 

Pentru aceste cuvinte Yë propunem, Domnilor, ur- 
mătoarele modificaţiuni la secţiunea II din Constitu- 
ţiune, care tratează despre Senat: 

„Articolul 68. Membrii Senatului se aleg câte unul 
„de fie-care judeţ de proprietarii de moşii, al cărora 
„câşt anual este cel puţin de la una-mie galbeni 
„în sus”. 

„Venitul se dovedește prin rolurile de contribuţiune“. 

Articolul 69, 70 şi 71 să se suprime ca unele ce 
nu mai înseamnă nimic, dar se modifică articolul 68, 
după cum îl propunem. 

Articolele 73 şi 72 trebue să rămâe cum sunt, iar 
la articolul 74 punctul al 5-lea, care hotărăşte ce a- 
vere să aibă cine-va spre a putea fi ales la Senat, 
trebue modificat în chipul următor : 

„5) a fi proprietar de moşie cu câşt anual cel puţin 
„de una mie galbeni“. 

„Art. 75. Domnul are dreptul de a numi direct şuse- 
„Spre-zece senatori dintre persoanele, care întrunesc 
„însuşirile arătate la articolul precedent sau şi dintre 
„persoanele mai jos însemnate, care sunt dispensate 
„de acel cens: 

„&) Preşedinţii sau vice-preşedinţii vre-unei Adunări 
legislative. 

„b) Deputaţii cari au făcut parte din trei sesiuni. 

„C) Generalii. 

„d) Colonelii, cari au o vechime de trei ani. 

„€) Cei ce au fost miniştri sau agenţi diplomatici 
ai Ţărei. 

„]) Cei ce vor fi ocupat în timp de un an funcţiu- 
„nile de Preşedinte de Curte, de Procurori generali, 
„de consilieri la Curtea de casaţiune“, 

Să vă vorbim acuma, Domnilor, de un articol inte- 
resant, pentru desvoltarea noastră agricolă, 

Articolul 3 ar trebui mofificat în chipul următor: 
„Nu se poate face nici o colonizare cu populaţiuni 
„Străine în teritoriul României, decât în puterea unei 
„anume legi“. 

Noi socotim că ar fi fourte de folos pentru sătenii 
noştri români, să aibe sub ochii lor exemplul salutar, 
ce l-ar da câte-va colonii germane, precum sunt în Ba- 
sarabia. Asemenea colonii laborioase şi iscusite în cul- 


38. 5 


66 


tivarea pămîntului şi în căutarea vitelor, dacă ar fi 
aşezate pe unele din moşiile sterpe ale statului, ar 
produce un mare bine la noi. 

Iar cât pentru pericolul de a se înmulţi prea tare 
la noi asemenea colonii cu populaţiuni de ginte străină, 
el nu există de loc, de vreme ce Adunarea şi Senatul 
au deciziunea în mâna lor la fie-care cas de colo- 
nizare, 

Articolul 131, care desființează Consiliul de stat, 
ar trebui suprimat. Experienţa ne-a dovedit, că nici 
miniştrii nici Adunarea nu au liniştea trebuitoare pen- 
tru a elabora, după cum se cuvine, proiectele de legi. 
Prin acsasta noi nu voim a zice, ca să li se ia ini- 
țiativa legislativă, ci din contră acel mare drept trebue 
să le r&mâie în toată intregimea sa; dar un Consiliu 
de stat compus din oameni capabili, cu misiunea spe- 
cială de a elabora proiecte de legi presentate de gu- 
vern, ar înlesni mult lucrările legislative şi ar produce 
un adevărat bine. 

Acuma ne rămâne, Domnilor, să vă mai facem âncă 
o propunere, 

După legea comunală în vigoare, alegerile consili- 
ilor comunale sunt date cu totul în mâna mulţimii. 
Acest sistem rău și nedrept a produs la noi cele mai 
rele resultate. Consiliile comunale de prin oraşe au de- 
venit privilegiul unei clice şi au tras după sine demo- 
ralizarea şi feluri de abusuri. Iar consiliile rurale de 
-prin sate, compuse numai din săteni făra învăţătură 
şi fără o posiţiune socială mai înaltă, sau sunt inerte, 
sau dacă voesce a exercita o acţiune proprie, atuncea 
caută a lovi interesele cele mai legitime ale proprie- 

täții mari. Această rea stare de lucruri decurge de la 
o nedreptate flagrantă. 

Principiul equitabil, care cere ca toate interesele vi- 
tale ale Ţărei să fie representate, acest principiu sa- 
lutar, care s'a respectat în compunerea corpurilor le- 
pgiuitoare, este incălcat în compunerea consiliilor co- 
munale. 

Pentru aceste cuvinte vě propunem, Domnilor De- 
putaţi şi Domnilor Senatori, următoarea disposițiune 
legislativă : 

„Consiliul comunal se compune în următorul mod: 
„O treime se alege de către proprietarii de case, care 
„ar justifica o chirie de cel puţin una-sută galbeni. In 
„această clasă intră şi comersanţii şi indusvrialii, care 
„plătesc o patentă de clasa ântâia. A doua treime se 
„alege de către proprietarii de case, cari justifică o 
„chirie de Ja 99 galbeni până la 20 inclusiv. In această 
„clasă intră şi comersanţii şi industrialii, cari plătesc 
i „patentă de clasa a doua. A treia treime se alege de 
„către proprietarii, comersanţii şi industrialii, care pla- 
„tesc statului o dare de 30 lei noi cel puţin. Sunt 
„scutiţi de cens în această clasă toate profesiile liberale, 
„ofiţerii în retragere, preoţii, profesorii şi pensionarii 
„statului“, 

In acest chip toate elementele vitale vor fi repre- 
sentate în consiliile comunale ca şi în Adunare, 

Primarii trebue să fie numiţi de-a-dreptul de Domn, 
pentru ca să aibă şi guvernul representantul său în 
acest, Consiliu, de la care atirnă atât de mult liniştea 
şi prosperitatea oraşelor. 

Cat pentru comunele rurale, ca să fie representată 
în ele și proprietatea mare, trebue a se adopta urmă: 
toarea disposiţiune: 

„In comunele rurale acela, care are singur în pro- 
„prietatea sa atât pămînt, cât toţi ceilalţi locuitori ai 
„comunei împreună, acela este de drept membru ab 
„Consiliului comunal. El se poate representa prin de- 
„legaţiune“. 

Domnilor Senatori şi Domnilor Deputaţi, noi Vă fa- 
cem aceste propuneri cu deplina încredere, că le veţi 
lua, în serioasă consideraţiune şi le veţi introduce în 
instituţiunile şi legile noastre. Dacă însă ele nu sar 
admite, noi alegătorii vom face o propagandă activă 
pentru a nu mai fi realeşi pe viitorime acei deputaţi, 
care nu vor fi susţinut; propunerile noastre. In acest 
chip sperăm, că vom dobîndì în fine o Adunare, care 
să răspundă la trebuinţele Ţărei. 

Iar dacă veţi adopta aceste măsuri legislative, care 
singure pot scăpa Ţara noastră de anarhie şi de peire, 
atunci veţi dobindi recunoştinţa pvblică pentru binele 
ce veţi fi făcut patriei noastre“. 


Am reprodus aici textual întreaga petiție de 
la Iaşi. fiindcă ea a avut oare care răsunet în 
discuţiile din presă şi din parlament. Cu uşu- 
rinţa, cu care se fabrică şi se lăţesc la noi le- 
gendele false, faimoasa adresă a fost atribuită 
junimiştilor, în special d-lui P. Carp, mai ales 
din partea numeroşilor politiciani, care nici 
nu 0 cetiseră sau nu-şi mai aduceau aminte de 

cuprinsul ei. In fapt, d. P. Carp a fost cu totul 
străin de chestie. Absent din Iaşi, precum era, 
d-sa nu a cunoscut adresa decât după presen- 
tarea ei la Cameră şi, îndată ce a cunoscut-o, 
s'a pronunțat cu desăvirşire în contra ei, avind 
convingerea, că nu prin reforme constituţionale 
se puteau îndrepta relele, de care suferea ţara. 

Dar şi printre câţiva din junimiştii, care au 
luat parte la discutarea petiţiei în şedinţele de 
la Beizadea Grigorie, era împotrivire. Unii nu 
primeau idea, colonizării străine, alţii (în deosebi 
d-nii Pogor şi Negruzzi) erau absolut în contra 
pedepsei cu moartea. Disensiunea ameninţa, să 
producă o ruptură, când, pentru a o evita, au- 
torul acestor rînduri a propus compromisul, 
care s'a şi adoptat: ca acei membri, care pri- 
meau toate ideile adresei, să o subscrie; iar 
deputaţii partidului (căci în restimp alegerile 
pentru Cameră se terminaseră), care nu voiau 
să o subscrie în întregul ei, să se declare cel 
puţin uniţi cu tendenţa ei generală şi să se 
însărcineze a a presenta Camerei. 

Făcendu-se această deosebire, adresa a fost 
direct subscrisă de: „Gr. M. Sturdza, D. Korne, 
P. Rosetti-Bălănescu, L. Cantacuzin, C. D. Sturdza, 
general G. Ghyka, I. Străjescu, general N. Ma- 
vrocordat, St. Mavrodi, C. Carp, Gr. Carp“, etc., 

etc. Nici un junimist nu se află printre sem- 
natarii adresei. Dar în josul semnăturilor ur- 
mează frasa: „subscrişii deputaţi, unindu-ne cu 
tendenţa, acestei petiţii, o vom presenta Adu- 
nării legislative“, şi numai aici figurează, iscă- 
liturile: „C. D. Sturdza, B. Pogor, M. Kostaki, 
general N. Mavrocordat, Iacob ©. Negruzzi, 
(colonel) G. Sturdza, G. Racoviţă, T. Maiorescu“. 
Astfel a fost depusă „petiția de la Iaşi“ in una 
din primele şedinţe ale Camerei de la 1871 şi 
— zace âncă în cartoanele archivei. Căci n'a avut 
nici măcar soarta de a fi cetită in parlament. 
Indată după sosirea noastră în capitală, am 
avut la „Beizadea“ Dimitrie Ghica, prezidentul 
Camerei conservatoare, o consfătuire cu unii 
membri marcanţi ai partidului guvernamental 
din Bucureşti, printre care şi B. Boerescu. A- 
ceştia, în contact mai intim cu ministerul, au 
fost de părere să se lase chestia in suspenso. 
Hotărirea guvernului, preocupat mai cu samă 
de afacerea Strousberg şi de situaţia finanţiară, 
era de a căuta îndreptarea lucrurilor fără revi- 
suirea Constituşiunii. 
“ Inţeleaptă hotărire — se poate! Dar ea re- 
clama o cu atât mai chibzuită acţiune pe căile 
ordinare şi presupunea o lungă durată a cabi- 
netului. Prin o mai strinsă disciplină trebuia să, 

dispară relaxarea organelor administrative, ce 
se simțea pretutindeni în urma efemerelor mi- 
nistere de păn'atunci; prin o energică comba- 
tere a oposiţiei în parlament şi prin modificări 
parţiale în legile existente trebuia întrodusă, în- 
fiînarea agitărilor sterile. Era de temut, că 
după vechiul obicei al partidelor dominante în- 
cercarea de reformă va începe cu înăsprirea 
codului penal în materie politică 1); era de dorit, 
că se va alege calea mai înceată, dar mai si- 
gură, a îndreptării economice şi a unei mai 
bune direcţii în învățămîntul public ?). 


+ + 
* 


Aşa, se înfäțişa starea spiritelor la începutul 
primei sesiuni a legislaturei de la 1871—1875. 
Şi după ce in paginele precedente am căutat 
să ne dăm samă de mişcarea noastră politică 
de la Fevruarie 1866 pănă la Iunie 1871, în 
paginele următoare ne vom mărgini în repro- 
ducerea discursurilor parlamentare, ţinute de 
autorul acestei publicări sub ministerul Lascar 


1) Vezi mai jos discursurile 9 şi 13 asupra libertăţii presei 
şi a reformei codului penal. 

?) Vezi discursul 10 asupra creditului fonciar şi discursurile 
1, 3 şi 7 asupra şeoalelor, 

Catargi pănă la căderea lui în primăvara anului 
1876, însoţindu-le numai de câteva note expli- 
cative. 

In această mărginire reproducerea nu poate 
avea decât o valoare foarte modestă, presu- 
puind că are vre una. Discursurile ţinute se 
referă fireşte la chestii izolate, şi numai din 
când în când apare legătura lor cu starea ge- 
nerală a ţării. Aşa cum sunt, ele remân însă 
cel puţin mărturii imediate despre momentele 
politice, în care au fost rostite, şi pot servi 
drept elemente pentru înţelegerea mai exactă a 
unei interesante epoci de transiţie. 

După terminarea acestei prime serii şi îna- 
inte de reproducerea discursurilor ulterioare, 
vom încerca să dăm o privire generală asupra, 
situației politice la începutul ministerului Ion 
Brătianu de la 1876. 


DISCURSURI PARLAMENTARE 1871—1876 - 


1, 


Contra agitării politice la Universitatea din Iaşi. 
Pentru întinderea învățămîntului primar. 
(Budgetul scoalelor pe 1872). 





(Şedinţa Camerei de la 27 Iunie 1871). 





Pudgetul presentat de ministrul cultelor 
şi al instrucţiunii publice, generalul Tell, 
cuprindea pentru anul 1872 la cheltueli 8 
milioane lei noi. Anul budgetar începea pe 
atunci la 1 Ianuarie. In budgetul votat de 
Cameră, înainte de punerea lui în lucrare, 
se mai întroduceau apoi, sub titlul de budget 
rectificativ, modificări supuse unei nouă dis- 
cuţii (vezi mai jos discursul 15). Deaceea 
prima desbatere gi votare a budgetului se 
facea cu mai multe luni înaintea începerii 
anului budgetar. 

D -lor, în privinţa direcţiunii, în care este con- 
ceput acest budget pe anul 1872, aş avea două 
cbiecţiuni de făcut, şi fiind că nu cred că este 
misiunea noastră de a face oposiţiune, voi avea 
totdeodată onoare să propun şi mijloacele de 
îndreptare. 

Prima objecţiune este aceasta :} 

Nu văd pentru anul 1872 ce măsuri s'au 
luat, în limitele în care se puteau lua într'un 
budget, pentru stavilirea unuia din cele mai 
mari rele care bântuie scoalele de dincolo de 
Milcov : inriurirea, ce fracțiunea liberă şi inde- 
pendentă cu tendenţele sale politice câştigă asu- 
pra acestor scoale, şi prin care, după apreţiarea, 
mea, viţiază în mod radical spiritul tinerimii de 
acolo. (Aplause). Din contra, ni se cer şi pentru 
anul 1872 banii, cu care să se alimenteze isvo- 
rul, de unde porneşte această direcţiune. Ni se 
cere să votăm şi pentru 1872 suma, prin care 
să se susţie câte-va catedre special politice de 
la universitatea din Iaşi. (Aplause). 

A doua, objecţiune este aceasta: 

Mi-a părut a vedea, că prin o direcţiune, pe 
care nu o cred justă, în budgetul actual s'au 
suprimat sume afectate pentru învățămîntul ele- 
mentar şi s'au sporit sumele afectate pentru 
învăţămintul superior, şi voi avea onoare a më 

încerca să dovedesc onorabilei Camere, că în 
interesul unei Camere conservatoare este astăzi 
de a face tocmai contrarul, de a suprima de 
la, învăţămintul superior şi de a susţinea fun- 
damentul, învățămîntul elementar. (Aplause). 

In privinţa direcţiunii politice a scoalelor din 
Iaşi. Dlor, nu voi fi eu acela care să contest 
deplina libertate a unui profesor în stat să-şi 
emită teoriile sale căte i se vor părea juste peo 
lărgime de oscilație foarte întinsă, de la con- 
servatismul cel mai mare pănă la cea mai mare 
libertate compatibile cu statul constituit după 
modul constituţiunilor din Europa civilizată ; 
dar nu cred că trebue să admitem a se intro- 
duce teorii, a căror tendență manifestă este sur- 
parea or cării ordine de lucruri constituite în 
stat şi provocarea cestiunilor sociale întrun mod 
cum nu a venit âncă timpul, şi cum poate nu 
va veni nici-odată a se resolvi. (Aplause). 

Susţin însă, că fracțiunea liberă şi indepen- 
dentă prin acţiunea ce are în universitatea din 
Iaşi, introduce principii resturnătoare într'un 
mod manifest. (Aplause). 

Vë pun înainte, D-lor, în scurt, trei din ideile 
principale ce le introduce acest partid, de la 
înălțimea catedrei, la universitatea din Iaşi, şi 

pe care le insinue în mintea tinerilor studenți 
ai acelei universități. 

La 1867 s'a publicat manualul, evangelia, a- 
cestei scoale. Este eşit din manuscriptele emi- 
nentului rëposat profesor Barnuţiu şi poartă 
titlul: „Dereptulu publicu al Româniloru“. 

Este liber or-cine să susţie or ce teorie va, 
voi şi or ce principiu îi va plăcea, ca om pri- 
vat; dar a le introduce în scoalele noastre ca 
profesor salariat de stat, aceasta este inadmi- 
sibil. 

Eată ce se zice aici. Prima teorie: 

„Or-ce vot ce sar da de o Cameră consti- 
tuantă în privinţa unui Principe străin, aşa ar 
fi de nul, în cât un singur vot contra ar fi 
destul pentru a declara pe Principe de nul şi 
imposibil.“ 

Această teorie, care excită cu drept cuvint 
Surisul tutulor oamenilor cu minte (aplause), 
este însă periculoasă cănd sə introduce de pe 
catedră, ca teorie de drept public, cu autori- 
tatea unui nume celebru ca al lui Barnuţiu, şi 
se inculcă în mintea tinerilor, care nu pot să-şi 
însuşească din asemenea teorii decăt o inimi- 
ciţie fanatică. (Aplause). 

Și dacă aţi auzit d-voastră vorbindu-se de 

direcţiune antidinastică, să ştiţi că isvorul este 
în această scoală. 

E. Ghica-Comăneşti. Eu n'am citit pe Barnuţiu, 
şi cu toate astea sunt antidinasti€. 

T. Maiorescu. Intru căt sunteţi d-voastră anti- 
dinastic şi întru căt ați dobindit această cre- 
dințä, aceasta este o afacere cu totul privată, 
şi meritul ca. şi respunderea vë priveşte per- 
sonal pe d-voastră; dar întru căt nişte profe- 
sori plătiţi de stat introduc în capul tinerimii 
asemenea teorii, întru atât este o afacere pu- 
blică, şi statul constituit sub dinastia Măriei 
Sală nu poate tolera o asemenea tendenţă. (A- 
plause prelungite). 

A doua teorie: 

Toţi străinii trebuesc daţi afară din stat, 
dacă par periculoşi, aşa reclamă suveranitatea 
poporului Român. Şi dacă auziţi câte odată, că 
în scoalele din laşi se persecută ovreii, că sco- 
larii îşi maltratează pe conscolarii de rit israe- 
lit, care se preumblă în grădina publică, să ştiţi 
că aceste apucături barbare provin din această 
teorie, teorie cu atât mai periculoasă cu cât, 
necunoscută încă pănâ acum la noi, s'a înve- 
stit cu cuvîntul prea frumos de romanism, 
pentru a masca sub el idei anticivilisatoare, ne- 

demne de secolul al 19-lea, un chinesism la 
marginea Europei, 

A treia teorie este, că proprietăţile actuale 
sunt rëu împărţite, că statul român nu va face 
nici un pas de cultură inainte pănă cănd nu 
va lua toate moşiile din mâna proprietarilor 
actuali şi va institui tribuni plebeiani traianenzi, 
care să facă împărţirea pămintului între toţi 
locuitorii; şi devenind astfel fiecare locuitor 
român proprietar, să fie el oprit de a trans- 
mite sau a vinde mai departe proprietatea. 

Vedeţi, domnii mei, că aceasta este o teorie 
comunistă. sui generis, pusă înainte ca o idee 
de regenerare a României. 

Ce nechibgzuinţă de a deştepta într'o ţară, 
unde sunt aşa de puţini locuitori în comparare 
cu teritoriul, unde proletariatul din norocire nu 
există, ce nechibzuință de a deştepta luptele 
acelora care nu au nimica, contra acelora care 
au ceva, şi a prejudeca într'un mod nefericit 
soarta viitorului, care poate nici odată sau abia 
pănă peste 200 ani, ne-ar duce acolo! Dar nu 
ne preocupăm de aceasta; ne preocupă faptul 
că o astfel de teorie comunistă se susţine într'o 
universitate ca mod de regenerare a statului 
român! 

Domnii mei, o mai repet: libertatea de a-şi 
spune ideile în scoală este în limitele statului 
constituit garantată ; nu cred însă, că este de 
tolerat: ca să se surpe chiar fundamentul acestui 
stat prin o instrucţiune rău dirigiată în scoa- 
lele lui, 

Eu sunt convins că domnii aceia din frac- 
ţiune sunt de bună credinţă; sunt sigur, că in capul 
d-lor acesta e idealul viitor al României, că lu- 
crează după cum pot spre acest ideal. Dar ce 
facem noi cu buna credinţă a d-lor? Cu buna 
credinţă ce au să publice cărţi în deplină liber- 
“tate, să publice jurnale în deplină libertate, să 
facă asociaţiuni private căte vor pofti, dară ca 
statul să aibă naivitatea a-şi plăti funcţionari 
cari să-i surpe temeliile, aceasta nu o înţeleg. 
(Aplause). 

Ce aţi zice d-voastre, când guvernul frances 
ar numi dintre membrii comunei de la Paris, 
ca Assy, Cluseret, Bergeret şi alţii, prefecţi la 
Marsilia, la Lyon şi aiurea, sau profesori la 
universitatea din Paris? Intre fracțiune sub a- 
ceastă formă şi între stat, aşa cum este con- 
stituit, nu încape transacţiune, şi e cea mai 
mare greșală, care se poate face de a tolera un 
moment mai mult această direcţiune. 


80 


Inchipuiţi-vă, d-lor deputaţi, că la 1867, căna 
a apărut sub forma de sistem al dreptului pu- 
blic această tendenţă, chiar la 1867, cănd s'au 
ivit oameni, care îşi cunoşteau datoria de a de- 
nunţa răul, cănd eu însu-mi în „Convorbiri lite- 
rare“, în „Gazeta de Iaşi“ şi prin o broşură 
aparte am arătat unde merg lucrurile; în 1867, 
sub ministerul Brătianu, după ce s'a pus de 
acei domni această teorie antidinastică şi anti- 
constituţională înainte, domnii aceştia erau par- 
tidul guvernamental al Principelui Carol, şi ast- 
fel, precum partidul fracționist a fost inventat 
în teorie la universitatea din Iaşi, a fost paten- 
tat în practică de d. Ion Brătianu. 

Cred, domnii mei, că este timpul să sfârşim 
cu această periculoasă teorie, şi nu ne este 
permis, dacă vedem cu ce otravă se adapă sco- 
larii la noi, să mai remănem indiferenți la a- 
ceastă cestiune. (Aplause). 

Voi avea dar onoarea a propune căte-va më- 
suri, pe care le cred practice şi care vor face 
să se inblănzească isvorul, de unde emanează 
această teorie, universitatea din laşi. (Aplause). 

A doua objecţiune, şi vë rog să fiţi indul- 
genţi pentru aceasta, este relativă la urcarea ce 
o cred neproporţională a salarielor corpului pro- 
fesoral superior şi mai ales la coborirea nemo- 

tivată a cifrelor alocate pentru scoalele ele- 
mentare. 

Dacă a fost, domnii mei, un fel de regulă de 
conduită a partidului roşu, când era la putere, 
de a lovi în interesul clasei de sus, cred că re- 
gula noastră de conduită va fi de a susţinea 
interesul claselor de jos. (Aplause prelungite). 

Şi această Cameră conservatoare, care după 
apreţiarea mea este în momentul de faţă sin- 
gurul partid liberal, va trebui să dovedească 
liberalismul său mai ales in această cestiune, 
căci ceea ce pe noi, tineri cu totul liberali, care 
în or ce alte parlamente apusene am fi la ex- 
trema stingă (aplause), ne-a făcut să fim la 
dreapta cu d-voastră, este convingerea, că ceea, 
ce la noi este stinga, iese afară din stat, şi 
prin urmare trebue eliminat din stat (aplause 
prelungite). Dar dacă este aşa, domnii mei, vă 
rog să susţineţi elementul de jos; să arătăm 
solicitudinea noastră mai ales pentru învăţă- 
mintul elementar. 

Voi avea dar onoare a face un şir de pro- 
puneri în privinţa aceasta, şi terminănd, mă 
grăbesc a zice numai, că toate propunerile ce 
fac, de şi unele sunt cereri de augmentări, se 
compensează cu altele care sunt cereri de re- 
duceri, încăt nici un ban nu vi se cere mai 

mult decăt ceea ce era alocat, şi astfel vë rog 
să binevoiți a le acorda favoarea d-voastră. 
(Aplause prelungite). 


In contra celor zise în discursul pre- 
cedent vorbesc în aceeaş şedinţă a Camerei 
d. Nic. Ionescu, Cesar Boliac şi N. Bla- 
remberg, cu alusii Ja petiția de la Iaşi. La 
sfîrşitul şedinţei mai adaogă: 


T. Maiorescu. Dor, voi fi foarte scurt.’ Re- 
gret numai că o cestiune de princip a putut 
să provoace o cestiune personală. Eu declar că 
nu am avut intenţiune să fac nici o critică a- 
celor persoane, despre care onor. d. Nicolae Io- 
nescu a vorbit aşa de mult, şi prin urmare, 
apărarea d-sale, adică trei pătrimi ale discursu- 
lui, era de prisos. 

In cât priveşte cele-alte spuse de d-sa, mă 
. voi abţine de a-i răspunde, fiind-că vë mărtu- 
rises că din parte-m mi-am făcut obiceiul încă 
de mai nainte, pe când aveam a face cu d-sa, 
de a nu-i lua în serios cuvintele, cari mi s'au 
părut în totdeauna că nu sunt de cât simple fi- 
guri de retorică fără valoare reală. 

Singura observaţiune de relevat cred că este 
aceea a onor. d-lui Blaremberg, şi sunt dator 
să explic zisele mele. 

D-lor, intențiunea mea este ca să se lovească, 
atât aceia cari ar propune în scoale răsturnarea 
unei ordine de lucruri stabilită, cât şi aceia 
cari ar face or ce fel de politică militantă în 
scoală, adică să se lovească toţi acei cari s'au 
obişnuit să facă o arenă politică din instruc- 
ţiunea poporului. În contra acestei direcţiuni în 
general voi să më ridic. Şi vë rog pentru un 
moment să vă puneţi în posiţiunea unui om, 
care vede că pe această cale toate scolile noastre 
devin nişte cuiburi de intrigi politice, spre rui- 
narea instrucţiunii publice, şi atunci veţi în- 
ţelege, că mi-aş fi călcat datoria de deputat, 
dacă aş fi tăcut. 

Este incontestabil că la noi în ţară s'a pro- 
dus un fenomen ce nu sa produs nicăeri in 
lume, adică de a vedea corpul profesoral de la 
noi, de exemplu, la Iaşi, la Roman, la Bârlad, 
formând focarul pasiunilor politice. 

Hrachde. Nu e exact, protestez în numele 
gimnasiului din Roman. 

T. Maiorescu. Nicăeri, nici în Franţa, nici 
în Englitera, nici în Germania, nu este permis 
ca în activitatea unui corp profesoral să pre- 
domnească agitațiunile politice. 

Această directiune falsă este intolerabilă. Fără 
să fac discuţiuni personale, pentru că ni se 

cerea prin acest budget de a vota salarii pentru 
nişte catedre, care cred că sunt isvorul agita- 
ţiunilor politice la noi, am făcut un act de con- 
ştiinţă denunțând onorabilei Adunări o direc- 
ţiune periculoasă, 

Nu era aci nici o cestiune de persoane, şi 
d. representant, de Roman să aştepte propune- 
rea ce am anunţat, ca să se convingă de a- 
cea sta (aplause). 


2. 


Pentru reducerea subvenţiunilor la societăţile 
de cultură din budgetul pe 1872. 


(Şedinţa Camerei de la 28 Iunie 1871). 


Amandament la budget: Să se reducă 
subvenţiunea_ acordată Societăţii academice 
române de la 20,000 la 10,000 lei pe an; 
iar celelalte subvenţiuni, acordate societă- 
ților de cultură, din ţară, să se suprime. 
Semnaţi: T. Maiorescu, I. Negruzzi, A. Bals, 

C. D. Sturdza, etc. 


D-lor deputaţi, am avut onoare a vă propune 
ca subvenţiunea de 20,000 lei, acordată Socie- 
tăţii academice române, să fie redusă, la 10,000 
lei, iar cele-lalte subvenţiuni, acordate socie- 
tăţilor de cultură din ţară, să fie cu totul tă- 
iate din budget. 

Eatä motivele: 

Societatea, academică română este o societate 
înfiinţată în anul 1866, pentru ca, după regu- 
lamentul ei, să se ocupe numai şi numai de 
gramatica, şi dicţionarul român. 

Această societate, din care fac şi eu parte, 
în loe de a se ocupa, conform regulamentului 
înfiinţării sale, de aceste două cestiuni, a crezut 
de cuviinţă, şi era în libertatea ei să o facă, 
de a lua alte disposiţiuni şi a-şi da o întindere 
mai mare, şi imitând Institutul din Franţa, a 
făcut trei secţiuni foarte savante, secţiunea, isto- 
rică, secţiunea, ştiinţifică, şi secţiunea literară, 
cu hotărire ca elaboratele ei asupra acestor 
materii, unde, cum ştiţi, la noi sunt grozav de 
multe lucrări de asemenea natură r&mase ne- 
editate, a decis, zic, ca aceste elaborate să se 
țipărească şi să se trimită la celelalte academii 
din străinătate. La această tendenţă a societăţii 

“mu este treaba noastră să ne opunem, nici să 
o controlăm; tot ceea-ce trebue să facem noi, 
este să, constatăm, pentru ce 20,000 lei se dau 
acestei societăţi. Regulamentul de inființare a 
fixat la art. 12 despăgubiri de drum conside- 
rabile, jetoane de presenţă, etc. In acest regu- 
lament însă s'a zis, că sesiunea d-lor va dura 
cel mult pentru prima dată două luni, dar cum 
are să se urmeze de aci nainte, nu s'a zis. De 

aceea d-lor şi-au fixat ţinerea şedinţelor anuale 
la o lună şi jumătate, şi astfel, dacă ar şedea 
toţi membrii acestei societăţi in Bucureşti după 
cum se fixează prin regulament, apoi cifra nwar 
îi de ajuns; însă în fapt nu se urmează aşa. 
Numai la prima întrunire din ântâiul an socie- 
tatea a fost completă, şi de atunci şi pănă 
astăzi nu s'a mai ţinut nici o şedinţă a socie- 
tăţii in completul membrilor ei, ci numai cu 
majoritatea, membrilor presenţi. Dacă ar fi vorba 
să controlăm regularitatea d-lor, nam avea ni- 
mic de zis; însă fiind-că ni se cer mijloace fi- 
nanţiare, este trebuinţa să spunem, că nici una 
din lucrările acestei societăţi, întru cât erau 
supuse la votul unei Adunări generale, n'au 
putut să întrunească acest vot, fiind-că prin ne- 
venirea membrilor la societate, ea ma putut 
să țină o şedinţă generală completă. De aceea, 
d-lor, pentru că această sumă a fost prevăzută 
avend în vedere completul membrilor societăţii, 
eu cred că prin necompletarea ce s'a urmat în 
cursul mai multor ani, ea este suficientă, chiar 
dacă va fi redusă de la 20,000 lei numai la 
10,000. 

In privinţa celorlalte societăţi din ţară, este 
de considerat că, societăţile de cultură fac tot- 
deauna bine de a se infiinţa şi susţine cu pro- 

priele lor mijloace, şi că din contra, de câte ori 
printr'un mijloc direct sau indirect vin a cere 
subvenţiuni de la stat, această subvenţiune a- 
tacă independenţa, lor. Când aţi vedea, cum multe 
din aceste societăţi sunt constituite, v'aţi con- 
vinge şi mai mult de necesitatea de a li se 
şterge din budget subvenţiunea. Nu vorbesc, 
d-lor, de timpul de astăzi; din contra, sunt dator 
să declar pentru onoarea actualului director al 
ministerului cultelor, că d-sa n'a intrat nic o- 
dată pe această cale; dar închipuiţi-vă, d-lor, un 
alt director al ministerului, care ar avea o pre- 
dilecţiune fantastică de a fi inventator şi care 
ar descuperi, când o societate de arme şi gim- 
nastică, când un ateneu român, când mai ştiu 
ce, împodobindu-le cu cuvinte foarte frumoase, 
cari insă, ca să existe, trebue să stea în legă- 
tură cu punga statului; un asemenea director, 
"care este la isvorul alocaţiunilor budgetare, va 
lua disposiţiuni ca, pentru o “societate ce d-sa 
şi-a propus, să-i prevadă şi un paragraf în bud- 
get, din care să se susțină. Dară, cu aceasta se 
întroduce o procedere, pe care d-voastră n'o 
puteţi aproba; şi pentru aceste consideraţiuni, 
cred că .ar fi un vot foarte raţional când 
d-voastră, cu ocasiunea acestui budget, aţi de- 
clara odată pentru totdeauna: că asemenea so- 

cietăţi pentru darea la semn, ateneul român, 
Transilvania, etc., foarte onorabile ca institu- 
ţiuni private, nu trebuesc subvenţionate de stat. 


In contra acestei propuneri de reducere 
vorbeşte d. Nicolae Ionescu, însug membru 
al Academiei; îi mai r&spunde în aceeaş ge- 
dinţă: 


T. Maiorescu. D-lor, pentru societatea acade- 
mică este destinat fondul Zappa ; acest fond fi- 
reşte că nu s'a atacat întru nimic prin aman- 
damentul propus şi nici nu se poate ataca. Iar 
cei 20,000 lei în chestie se dau din budgetul 
statului pentru diurne şi călătoria membrilor 
societăţii. Această cifră este exagerată; nu se 
distribue nici odată în total, fiind că membrii 
nu vin, şi de aceea este o simplă măsură de 
economie raţională ca sä fie suprimată pe ju- 
mătate şi redusă, la 10,000 lei. 

Cat pentru rancunele personali ce am în con- 
tra, societăţii, după cum zice d. N. Ionescu, ca 
cestiune personală am onoare a vă spune, că 
atunci când am lucrat ca membru al societăţii 
academice, o singură propunere ce am făcut a 
fost primită de noi toţi. Când însă socistatea, 
şi-a dat aerul de a fi Institut de Franţa, mi 
s'a părut că sub forma aceasta a trecut peste 

fondul ei intelectual, şi necrezându-m8 destul 
de învăţat intro asemenea, societate, mi-am 
dat demisiunea pe acest motiv. (Demisiunea 
însă wa fost primită, s'a, declarat; că un mem- 
bru al Academiei este pe viaţă). 

Scusaţi-mă, d-lor, dacă v'am întreţinut un 
moment cu o cestiune personală; dar nu pu- 
team face alt-fel, fiind-că în faţa unui vechiu 
parlamentar, ca d. Nicolae Ionescu, credeam de 
cuviinţă a releva, procederea d-sale 

Las la apreţiarea onor. Adunări dacă este 
just şi cuviincios ca la fie-care propunere ce 
face cineva, să se scruteze biografia sa şi pre- 
tinsele intenţiuni ascunse ale sale. (Aplause). 


3. 


Contra reducerii învățămîntului primar. 





(Şedinţa Camerei de la 28 Iunie 1871). 





Ministrul cultelor general Tell propune 
reducerea numărului învăţătorilor şi in- 
stitutorilor, cerând pentru tratamentul lor 
pe 1872 numai 1,300,000 lei, în loc de 
1,413,377 câţi erau alocaţi âncă din anul 
1870. Aici se aduce în discuţie amendamen- 
tul: „Tratamentul personalului învăţăto- 
rilor şi institutorilor se menţine ca în anul 
1870.“ 

Semnaţi: T. Maiorescu, I. Negruzzi, C. D. 
Sturdza, G, Racoviţă, A. Balg, O. 
Suțu, etc, 


D-lor deputaţi, în discuţiunea generală de ieri 
am avut onoare a vă pune în vedere causele, 
pentru care rog ca această oriorab. Adunare, în 

majoritate conservatoare, să nu încuviințeze în 
primul budget pe care-l votează, o suprimare 
făcută la învățămîntul elementar. Dacă e vorba 
să facem suprimări, acele le putem face mai 
curind la învăţămintul superior; dar nu ni se 
cuvine nouă să atingem bazele elementare, pe 
care este clădit acest edificiu, (Aplause). Vë rog 
dar ca, atât din considerări politice, cât şi 
pentru interesul scoalelor, să binevoiţi a men- 
ţine cifra învăţămîntului primar, 

Dacă este vorba de a organiza, să bine:vo: 
iască d, ministru să ne presinte o lege; dar pe 
câtă vreme vor remânea lucrurile în statu-quo, 
să nu ne atingem de învăţămintul elementar. 
Dacă voiţi să faceţi reduceri, le veţi face de la 
cei ce au mijloace, iară nu să atingeţi pe cei 
ce nu le au. Mai adaog pe lingă acest consi- 
derant, că în proiectul de budget se zice, că 
pentru a da o nouă organizare scolilor primare 
se cere această sumă; şi legea pentru noua 
organizare nefiind discutată în secţiuni, am avea, 
aerul de a lovi învăţămintul elementar, şi din 
această causă s'ar arunca 0 lumină rea asupra 
acestei Camere când ar vota reducerea. De a- 
ceea, vă rog să nu admiteţi această reducere, şi 
să rămânem în reserva de a vota reducerile ce 
voi avea onoare a propune pentru înyățămin- 

tul superior, reduceri cari vor acoperi acest 
spor. 

D. preşedinte al consiliului, L. Catargi. D-lor, 
d. Maiorescu cere 1,400,000, noi cerem numai 
1,300,C00, atât cât s'a cheltuit; aceasta o ce- 
rem pănă se va face legea. 

Se pune la vot amendamentul d-lui Maio- 
rescu şi se respinge. 


T. Maiorescu. Cer cuvântul pentru a retrage 
amendamentele. După acest vot, prin care Ca- 
mera a bine-voit a admite o restringere la în- 
văţămîntul primar, eu din parte-mi nu voi mai 
propune augmentări sau reduceri, nici pentru 
învățămîntul secundar, nici pentru internatele 
statului, pentru-că s'au făcut reduceri acolo unde 
nu trebuia, s'a lovit învățămintul primar. 


4. 


Contra profesorilor fracţionișşti. 





(Şedinţa Camerei de la 29 Iunie 1871). 





Se citeşte capitolul X şi următorul a- 
mendament : 

„Propunem suprimarea catedrelor: a) de 
dreptul public constituţional; b) de econo- 
mia politică şi finanţe, şi înlocuirea lor 
prin o catedră de dreptul civil şi o catedră 
de dreptul roman, pentru care se va publica 
concurs. 

„Propunem suprimarea catedrei de geo- 
metria analitică şi trigonometria sferică, ale 
cărei obiecte se împreunează cu catedra de 
agronomie, ca la facultatea din Bucureşti. 

„Se suprimă catedra de literatura ro- 
mână şi se înfiinţează o catedră de istoria 
universală, cu privire specială la cea ro- 

mână, şi o altă, catedră de gramatică com- 
parativă a limbelor romane, pentru care 
se vor publica concursuri. 

Aceste modificări se vor pune în lu- 
crare la 1 Septemvrie al anului curent.“ 


Semnaţi: T. Maiorescu, I. Negruzzi, A. 
Balş, C. D. Sturdza, etc. 


Domnilor deputaţi, propunerea mea se reduce 
la suprimarea, a patru catedre, şi la inlocuirea 
lor prin altele patru. Nu vi se cere nici o sumă 
mai mare decât acea fixată; se cere însă o 
remaniare a sumei fixate. Ne preocupă ântâi 
întrebarea : dacă legal este admisă o asemenea 
propunere, dacă se poate face de D-voastră prin- 
trun vot cu ocasiunea budgetului, sau ar fi tre- 
buit o reformă a legii. Susţin, domnii mei, că 
se poate face printr'un vot al D-voastră acum. 

Prin legea instrucţiunii publice se stabilesc 
obiectele, care trebue să se aibă în vedere la, for- 
marea facultăţilor, dar nu se face o organi- 
zare sistematică pentru specificarea catedrelor şi 
a numărului lor; se lasă o latitudine prudentă, 
ca după „mijloacele şi trebuinţele ţărei“ să se 
adaoge sau să scadă câteva catedre. Dacă eu 
sunt în contra unor catedre şi dacă, D-voastră, 
veţi bine-voi a aproba propunerea mea, le pu- 

teţi suprima şi le veţi înlocui cu altele din a- 
cele prevăzute în spiritul acestei legi, fără a o 
viola. 

Care este motivul propunerii? Am avut o- 
noarea a spune în discuţiunea generală, că mo- 
tivul este a se lovi direcţiunea, politică, care se 
dă scoalelor de dincolo de Milcov. Am avut o- 
noarea a vë spune atunci că sunt principii pe- 
riculoase, după părerea mea, cari se expun în 
aceste scoale. Voi veni acum a vă dovedi că 
aceste principii se lăţesc, şi dacă veţi recunoaşte 
D-voastră ca şi mine, că această lăţire nu se 
mai poate tolera, atunci veţi vota împreună cu 
mine îndreptarea în modul arătat. 

Nu viu, domnii mei, pentru a face dintr'o 
cestiune de princip ca aceasta o cestiune per- 
sonală, cum m'ar fi îndemnat a face onorabilul 
representant de la Roman, d. Nicolae Ionescu. 
Nu viu să propun mijloace iritante de anchete, 
cari să constate prin confruntări nedemne de 
studenți şi de profesori ceea-ce s'a vorbit. Am 
un mijloc sigur de a vă dovedi că acest spirit 
fals domneşte, şi D-voastră veţi aprecia dovada. 

Am zis, domnii mei, că scoala fracţionistă 
intru cât este la Universitate, se bazează pe 
teoria dreptului public al lui Barnuţ. Acest drept 
public al lui Barnuţ, rămas în manuscrisele rë- 

posatului magistru, a fost publicat la 1867 de 
către şcolarii săi. Aceşti şcolari, în marea lor 
majoritate, sunt astăzi profesori ai învăţămin- 
tului public plătiţi de Stat. 

Iată, ce zic aceşti profesori, în parte citați cu 
numele în prefața dreptului public al lui Barnuţ, 
pe care-l publică ei: 

„Provocăm mai ales pe profesorii români ca 
să îmbrăţişeze cu toată inima această între- 
prindere. 

„Putem asigura pe ori şi cine că în scrierile 
lui Barnuţ generaţiunea noastră şi cea venitoare 
vor afla tablele dreptului naţional al Românilor, 
din care vor învăţa a trăi ca naţiune liberă. 
(pag. VI a prefaţiunii). 

O voce. De cine e iscălită prefaţiunea? 

T. Maiorescu. Nu este iscălită de nimeni. 

Voci. Al a! 

T. Maiorescu. N'am terminat, d-lor, dovada. 
Numele sunt cunoscute în Iaşi. Aceiaşi domni 
zic : 

„Barnuţ în scurt timp îşi tormă scoala sa, 
din care eşiră mai mulţi tineri luminaţi, cari as- 
tăzi fac onoarea institutului gimnasial şi uni- 
versitar, propagând ca profesori principiile şi 
ideile naţionali şi liberali ale maestrului dascăl“. 
(pag. XXV). 

Se zice în fine de către profesorul actual de 
economie politică 1), care a făcut panegericul lui 
Barnuţ, precum şi mai toţi cari sunt numiţi acolo 
sunt profesori actuali, se zice că: 

„Prelegerile însă, pe care eminentele nostru 
profesore le făcea cu mai mare măestrie şi abi- 
litate, erau mai ales acele de dreptul public şi 
constituţional al Românilor, Aci era excelent ma- 
gistrul ca în adevăratul său element. Claritatea 
şi preciziunea ideilor sale, etc., ştia să ne cap- 
tive atenţiunea, să ne deștepte simţimintele cele 
amorţite şi să se furişeze pănă în adincul ini- 
melor noastre, imprimând acolo convicţiunile 
cele mai firme şi mai nedestructibili“ (pag. 
XXXI). 

Convicțiuni, Domnii mei, cari tind a res- 
turna basele proprietăţii, a declara nulă şi ne- 
avenită idea unui principe străin, a propaga go- 
nirea tutulor străinilor din România, 

Aceste idei s'au susţinut de Barnuţ, s'au pu- 
blicat la 1867 de către discipolii săi, profesori 
actuali, cari le profesează ca un fundament unic 
de regenerare a României şi provoacă tineri: 
mea română să meargă înainte pe calea lor. 


3) Al. Gheorghiu şi-a curmat viaţa pe la 1887 ca director al 
Creditului urban din Iaşi. 

Iată, Domnilor, o dovadă directă că aşa e 
lucrul. Më grăbesc însă a vë zice, că acestor 
domni ca oameni privaţi, ca discipoli ai repo- 
satului profesor Barnuţ, le face onoare că sus- 
ţin teoriele profesorului lor. 

Tot ce am voit să zic şi ce voi dovedi în- 
dată, e că statul nu poate să tolereze pe aceşti 
profesori în această privinţă ca funcţionari re- 
tribuiţi ai săi. 

Aţi văzut pănă aci, pe ce întemeez arătările 
mele. Vë voi da o a doua probă, prin care 
voi dovedi, că nu e numai o discuţiune de te- 
orii in această carte, ci că ele au avut resultate 
practice. 

Ideile arătate sau explicat şi s'au predat la 
facultatea din Iaşi, şi D-voastră ştiţi, că o fa- 
cultate «ste menită a da buni profesori de licee, 
de gimnasii, şi buni magistrați. 

Ei bine, junii profesori de licee şi gimnasii 
cari au €şit din învățămîntul universitar din 
laşi, au dat dovezi că lucrează îh această di- 
recţiune oposiţională şi, după părerea mea, rës- 
turnătoare pentru starea de lucruri actuală, 

Corpul profesoral al gimnasiului din Botoşani, 
fiind compus în parte din asemenea juni studenţi, 
cu asemenea idei, aţi văzut că d. ministru al 

cultelor a fost silit să destitue câţi-va dintr'înşii, 
şi toţi cei-alţi şi-au dat demisiunea. 

S'a zis că acolo, şi era dreptul formal al d-lui 
ministru să o constate, este indisciplină şi agi- 
tare politică; s'a zis că profesorii, şi aci constat 
că profesorii cei destituiţi sunt în parte dintre 
elevii cei mai eminenţi şi cei mài silitori ce a 
produs scoala din Iaşi, s'a zis că acei profesori, 
câte-va luni după numirea lor în funcțiunile sta- 
tului, s'a dovedit că sunt oposanţi şi că fac o 
agitare politică necompatibilă cu posiţiunea lor 
de profesori. Prin urmare, domnii mei, vedeţi 
îndată, ce resultat au adus ţării teoriile predate 
în universitatea din Iaşi. 

Pac apel la onor. deputaţi respectivi să ateste, 
dacă profesorii liceului din Iaşi, în marea lor 
majoritate, dacă profesorii din Berlad, în mare 
majoritate, asemenea profesorii de la seminarul 
de Roman, dacă aceşti profesori nu fac politică 
militantă, dacă nu sunt agitatorii şi diriguitorii 
politicei. Constat dar faptul. 

G. Vernescu. Pe ce vă bazaţi când afirmaţi 
aceasta ? 

G. Camtili. Acestea sunt numai aserţiuni. 

O voce. Loja francmazonă, 

T. Maiorescu, De aceea conchid, că acest în- 
văţămint teoretic, ast-fel cum s'a expus în şcoa- 

lele din Iaşi, a dobindit un resultat practic în 
învăţămintul nostru. Domnii mei, această direc- 
ţiune e primejdioasă pentru învăţămint. Nu e 
cu putinţă în nici o ţară, care aspiră la cultură, 
ca majoritatea corpului profesoral, în loc să se 
ocupe într'un mod dominant de activitatea 
ştiinţifică, să se ocupe de activitatea politică. 

Lipsesc în ţara noastră cărţile scolare; eu n'am 
văzut o majoritate de cărţi egite de la aceşti 
domni, dar am v&zut majoritatea acestor domni 
participând la agitări politice, la jurnale politice 
şi la adunări. (Aplause). 

S'a întimplat, domnii mei, să aud, şi fac iarăş 
apel pentru aceasta la colegii mei din Iaşi, s'a 
întimplat să aud şi să v&d venind părinţi de 
familie, alegători, şi să roage pe deputaţi: 
Scăpaţi-ne de profesorii de politică. Aşa este? 

O voce, Aşa este. 

T. Maiorescu. Apoi unde aţi mai văzut d-voastră 
ca într'o ţară, care aspiră spre bine, să se nască 
această ură şi resvrătire între părinții de fa- 
milie şi profesori ? In or ce ţară din lume pä- 
rinţii de familie şi profesorii lucrează împreună 
în aceaş direcţiune, şi sunt iubiţi profesorii din 
această, causă, şi unde această iubire nu există, 
învățămîntul nu poate prospera. La noi s'a fă- 

cut ură de partide între părinţii de familie şi 
profesori, şi această stare de lucruri nu poate 
să fie continuată. Şi când vorbesc aşa, d-lor, 
vorbesc în interesul invăţămintului public, şi 
cred că vom consolida acest învățămint pu: 
blic în ţara noastră, când vom scuti scoalele de 
aceste idei primejdioase, cari dau o falşă direc- 
ţiune tinerimii (aplause). 

Aşa dară, d-lor, fiind-că ţara noastră, aşa 
cum a fost pănă acum ţinută în scoale, s'a, 
arătat în privinţa profesorilor (vorbesc pentru 
România de dincolo de Milcov, nu ştiu ce este 
aci) într'o falsă direcţiune, am propus suprima- 
rea catedrelor politice de la universitatea de 
acolo, fiind că cred că acolo ese isvorul, unde 
se prepară aceasta reţea de profesori şi direc- 
tori de licee şi gimnasii, cari au o atitudine 
incompatibilă cu misiunea lor, şi fiind-că în 
locul acestor suprimări am avut onoare a pro- 
pune alte catedre (căci nu sunt eu acela, care 
să cer împuţinarea sumei alocată în budget 
pentru învățămîntul public), am totdeodată 
onoare a ruga pe d. ministru, şi am încredere 
că dsa o va face, că la toate numirile cele 
noui după concursul ce se va depune, să bine- 
voiască a se informa mai bine dacă persoanele, 
cari i se presintă la confirmare pentru o cate- 

dră, sunt coprinse sau nu de idei aplicate spre 
agitări politice (murmure). 

Această teorie a fost deja cualificată de ere- 
sie liberală de d. representant de Roman; o 
susțin că este o teorie necesară, mai ales în- 
tr'un stat liberal. 

Nu voi să fac apel la circulara d-lui Jules 
Simon, car este o persoană foarte liberală, al 
cărui liberalism nu poate fi pus la îndoială, 
care în Franța sub imperiu era la extrema 
stingă şi a cărui reputațiune europeană se 
poate oare-cum egala cu aceea a onor. repre- 
sentant de Roman, d. Nicolae Ionescu (ilaritate). 
D. Jules Simon a susţinut în circulara sa, că 
nu poate tolera discuţiuni politice în corpul pro- 
fesorilor. (Aplause). Dar nu apelez la acea au- 
toritate, voesc să argumentez, căci cestiunea 
este evidentă. S'a vorbit despre libertatea în- 
văţămîntului de d, representant de Roman. Li- 
bertatea invăţămintului este absolută, o recu- 
nosc şi eu; cu cât însă ea este mai mare, cu 
câţ se dă facultatea fie-căruia din dlor să-şi fun- 
deze scoli private, să-şi formeze societăţi, să des- 
chidă jurnale şi să scrie cărţi în cari au absoluta 
libertate să-şi profeseze ideile, cu atât mai mult, 
când e vorba ca statul să-şi plătească funcţio- 
nari, se cere ca statul să şi aibă ca putere exe- 

cutivă o garanţie în funcţionarii plătiţi de el 
în contra direcţiunilor ce nu-i convin. Căci, în 
momentul în care daţi toate libertăţile cetățe- 
nilor, nu puteţi să relusaţi şi statului libertatea 
de a-şi plăti numai pe acei funcţionari, cari lu- 
crează în sensul existenţei sale. (Aplause). 

Sustin, d-lor, că, mai ales intr'un stat, unde 
toate libertăţile sunt garantate, statul insuş are 
dreptul de a se garanta in contra direcţiunilor 
cari sunt resturnătoare, şi cred că ideile scoalei 
Barnuţ sunt resturnătoare; prin urmare, că 
statul are dreptul a nu-şi plăti funcţionari cari 
le susţin; căci ar fi o adevărată ironie ca a- 
semenea funcţionari pe de o parte să poată 
lucra sistematic la dărimarea temeliilor statului 
aşa cum este constituit, și pe de alta să se 
adreseze la acelaş stat pentru a-i cere mijloace 
pecuniare, garantându-se încă in contra acțiunii 
lui prin pretenţiuni de inamovibilitate. 

Dar cred asemenea, că d-lor au dreptul să 
exprime principiile ce le au, unte vor voi şi 
cum vor voi, în afară de funcțiunile statului, 
şi le face onoar6 convicţiunea şi buna cre- 
dinţă cu care lucrează. Apreţiarea mea însă 
este, d-lor, că in momentul în care sar face 
o încercare a se pune în practică aceste idei, 
statul ar avea dreptul şi datoria să intervină 


105 


chiar cu forţa publică, fiindcă atunci ar fi o 
luptă de viață şi de moarte pentru el. 

Voiţi o comparare? Este înscris in Con- 
stituţiunea noastră principiul admirabil: liber- 
tatea absolută a conștiinței. Este foarte fru- 
moasă această libertate. Dar ar resulta de aci, 
că un mitropolit al ţărei, presupunând că este 
sub autoritatea guvernului, poate veni să zică: 
fiind că eu cred că nu este bună religiunea 
ortodoxă, ci cea catolică, voi face o propa- 
gandă la toţi preoţii să se facă catolici (aplause) ? 
Ar fi admisibilă această direcţiune, d-lor? Cred 
că nu. Nici odată nu se poate lua libertatea 
unui om privat, să se facă catolic cât îi va 
plăcea, dar mitropolitul religiunii dominante în 
stat nu poate să propage asemenea idei fără 
voia statului. 

Aşa dar, d-lor, iată teoria constituţională 
foarte lămurită. 

Dacă propunerea mea ar avea fericirea de a 
fi aprobată de majoritatea d voastră, statul ar 
avea dreptul necontestat şi necontestabil de a 
zice: de la un funcţionar plătit, profesor al 
meu, nu voesce politică în scoală; statul, prin 
urmare, va avea dreptul a refusa alocarea bud- 
getară pentru catedrele cu direcţiuni politice. 

Ast-fel fiind, d-lor, cred că mi-am îndeplinit 
amînduoë datoriile ce le aveam, de a vă do- 
vedi direcţiunea, periculoasă şi de a vă dovedi 
legalitatea propunerii mele. 

Cestiunea a fost o cestiune simplă, de princip. 

Eu din parte-mi nu primesc şi trimit la a- 
dresa lor cuvintele cu totul afară din cestiunea 
de princip ce mi le-a adresat d. representant 
de Roman — nu e vorba de pasiuni, de incen- 
dieri, de uri personale, etc.; asemenea lucruri, 
după apreţiarea mea, trebue să fie depărtate cu 
totul dintr'o discuţiune de idei. 

Dacă d-sa crede că cestiunile de princip tre- 
buesc resolvate şi restălmăcite în cestiuni per- 
sonale şi discutate pe acest t&rim, eu cred din 
contra că aceasta, tactică merge aşa de departe 
spre ultimele limite ale unei bune cuviinţe par- 
lamentare, încât ne-am osteni cu toţii de a-l 
urmări pănă acolo; dealtminteri pe mine nu 
mě supără dacă d-sa vrea să-şi păstreze rolul 
de a face cestiuni personale unde eu îmi voi 
păstra rolul de a rămânea în cestiunea de prin- 
cip. (Aplause). 


Resultatul discuţiunii este că, după un 
discurs al d-lui N. C. Aslan în contra amen- 
damentului propus şi câteva cuvinte ale 
ministrului cultelor, declară : 

D. A. Lahovari, raportorul comisiunii budge- 
tare: „D lor, comisiunea în unanimitate a res- 
pins propunerea făcută de d. Maiorescu, la ca- 
pitolul universităţii din laşi. Comisiunea bud- 
getară în această privinţă a considerat că are 
mai mult misiunea de a stabili cifrele, cu cari 
se plăteşte învățămintul la acea facultate, de 
cât a intra pertru moment în aceste cestiuni 
foarte delicate a organizării chiar a acestor ta- 
tedre; ele în ori-ce cas trebuesc studiate cu 
maturitate şi cer o discuţiune mai lungă şi mai 
cugetată. De aceea a respins propunerea d-lui 
Maiorescu. Insă majoritatea comisiunii n'a pu- 
tut sta indiferentă în faţa faptelor foarte grave 
denunţate de d. Maiorescu, şi a adoptat urmă- 
toarea propunere, pe care avem onoare ao su- 
pune deliberării şi votului d-voastră: „Faptele. 
denunţate se recomandă serioasei atenţiuni a 
d-lui ministru al instrucţiunii publice“. 

T. Maiorescu. Mulţumit cu resultatul dobindit, 
îmi retrag amendamentul. 

NOTA 


Nu este poate fără interes pentru caracteri- 
zarea ziaristicei noastre de atunci (mult nu s'a 
schimbat; nici astăzi), dacă reproducem din Cu- 
rierul de laşi de la 13 August 1871 următoa- 
rea scrisoare, publicată ca răspuns la nenumă- 
ratele articole apărute în ziarele de dincoace şi 
de dincolo de Carpaţi în contra discursurilor de 
mai sus. 


„Domnule Redactor, 


De la 27 Iunie, de când am propus în Cameră 
câte-va, amendamente la Budgetul pe 1872, foile ro- 
mâne în majoritate îmi fac deosebita onoare a mă 
ataca unele după altele. „Defaimarea cultur:i Române, 
lovirea naţionalismului şi a scoalelor, cosmopolitism, 
suprimarea subvenţiunii scoalelor din Braşov 1), stir- 
pirea a tot ce este românesc şi înlocuirea Românilor 
"prin străini şi Evrei“, este o parte din lucrurile ce mi 
se impută. 

Aceste imputări nu sunt întemeiate şi sunt lipsite 
de buna credinţă, fiindcă îmi atribuesc lucruri ce nu 
le-am susţinut (şi nu le voi susţinea nici odată) şi mi 
le atribuesc în împrejurări, în care adevărul era uşor 
de aflat, 

Epitetele personale, cu care la această ocasie mă 
văd înzestrat, trebuesc trecute sub tăcere, fiindcă în 





1) Vezi mai jos discursul 10, 

asemenea chestii persoanele sunt indiferente. Nu este 
însă indiferentă în nici o chestie constatarea adevă- 
ului, şi de aceea vă rog să publicaţi după Monitorul 
oficial discursurile din Cameră, la care se refer jurna- 
lele menţionate. 

Cum se vede din această publicare, amendamentele 
propuse urmăreau trei scopuri: 1) Susținerea şi îm- 
bunătăţirea învăţămîntului elementar și secundar; 2) 
Suprimarea cheltuelelor de lux; 8) Combaterea agită- 
rilor politice din sfera instrucţiunii publice, mai ales 
lovirea aşa numitei „fracțiuni libere şi independente“, 
Întru cât se lăţește prin scoale sub forma teoriei lui 
Barnuţiu. 

Pănă când nu va fi dovedit, că „cheltuelele de lux 
şi fracțiunea“ sunt identice cu naționalitatea noastră, 
pănă atunci lovirea lor nu poate fi restălmacită ca o 
lovire a naţiunii, din contra chiar interesul naţional 
al Românilor, dacă vor să existe constituiți întrun 
stat liber, mi-a părut a reclama lăţirea învăţămîntului 
elementar, suprimarea budgetului de lux şi comba- 
terea fracțiunii cu fanatismul ei şi cu primejdiosul ei 
comunism teritorial şi federalist. 


Titu Maiorescu, deputat“. 
Iaşi, 10 August 1871, 


5, 


Contra amestecului unui stat străin, 


(Şedinţa Camerei de la 18 Noemvrie 1871). 





Deputatul Dimitrie Văsescu desvoltă o 
interpelare asupra veniturilor neincasate de 
la moşiile noastre din Basarabia rusească, 
proprietăţi secularizate ale Mitropoliei din 
Iaşi, Episcopiei din Huşi, monăstirilor Neam- 
tul, Varaticul, Pângăraţii, etc., pe al căror 
procurator Rusia nu vrea să-l recunoască, 
sub cuvint că Mitropolitut din Iaşi, care 
a dat procura, nu e ales după canoane. Cu 
această ocasie interpelatorul propune mo- 
țiunea, ca guvernul, faţă de împotrivirea 
ortodoxei Rusii, să presinte cât mai curind 
o lege pentru întronarea Mitropoliţilor şi 
Episcopilor conform canoanelor. D. Nicolae 
Ionescu susţine moţiunea. Cameră însă, 
trece la ordinea zilei după următoarele cu- 
vinte, întărite şi prin asentimentul d-lui G. 
Vernescu. 

Domnule preşedinte, în deosebire de d-nii 
preopinenți, Sunt de opinie, că moţiunea pre- 
sentată de onorab. d. D. Väsescu nu trebue vo- 
tată, şi că este de demnitatea Camerei să treacă 
pur şi simplu la ordinea zilei. 

Este controversat, dacă un stat poate sau nu 
să pue în discuţie secularizarea făcută de alt 
stat; dar ceea ce nu este controversat după 
dreptul internaţional, este că Rusia nu a avut 
dreptul a contesta procura dată de Mitropolitul 
nostru. (Aplause). 

Nu este de demnitatea noastră de a face o 
moţiune, în care — cu ocasia acestui refus ne- 
drept al Rusiei — să ne preocupăm de chestia 
alegerii prelaţilor noştri. (Aplause). 

Dacă principiile dreptului internaţional sunt 
în teorie bine stabilite, in practică însă ele va- 
riază după mijloacele ce are un stat față cu 
altul de a le pune în aplicare. 

Noi, fiind mai slabi de cât Rusia, n'o putem 
sili să recunoască o procură, cum ar trebui să 
o recunoască după drept. Dar, precum a zis 
onorab. ministru de finanţe, ceea ce ni se cu- 
vinea nouă să facem, am făcut. Agentul nostru 
diplomatic va fi accentuat totdeauna acest punct 
hotărit al dreptului internaţional, vă fi zis Ru- 
siei, că procura dată de Mitropolitul nostru este 

bine dată şi că nu este dreptul Rusiei dea 
examina cu această ocasie, dacă Mitropolitul 
nostru a fost ales după canoane. 

Acum, dacă afară de chestia acestor moșii 
din Basarabia, pentru alte trebuinţe ale ţării 
ministrul presintă un proiect de lege pentru 
modificarea alegerii Mitropoliţilor şi Episcopilor 
şi dacă în urma votării acestei legi se va aplana 
în Rusia în mod întimplător şi chestia moşiilor 
din Basarabia, cu atât mai bine. Dar noi nu 
putem, din causa refusului Rusiei, să ne ocu- 
păm acum de chestia alegerii Mitropoliţilor. 
(A plause). 


In fapt ministrul cultelor, generalul Tell, 
a propus curînd după aceasta „legea pentru 
alegerea Mitropoliţilor şi Episcopilor epar- 
chioţi, precum şi a constituirii sfântului 
Sinod al sfintei Biserici autocefale ortodoxe 
române“, care s'a votat și s'a sancţionat în 
Decemvrie 1872. Legea este o copie a or- 
ganizării sinodale ruseşti, cu mica deose- 
bire, că procurorul Sinodului din Rusia este 
un înalt funcţionar laic numit numai pentru 
aceasta (astăzi âncă d. Pobiedonoszef), pe 
când la noi ministrul cultelor după vremuri 
îndeplineşte rolul de procuror; şi cu marea 
deosebire, că în Rusia absolutistă Ţarul este 
şi capul Sinodului, pe când Domnul nostru 

constituţional nu este și nu poate fi capul 
unei instituţii neresponsabile. Ast-fel Sino- 
dul nostru, exclusiv călugăresc şi lipsit de 
or ce însufleţire populară, nu are destul 
contact cu statul civil, o anomalie, al cârei 
pericol s'a simţit mai ales cu ocasia jude- 
cării Mitropolitului Primat Ghenadie (Mai 
1896). 


6. 


Asupra profesorilor deputaţi. 


(Şedinţa Camerei de la 30 Noemvrie 1871). 





Generalul Tell, ministrul cultelor, refu- 
sase tutulor profesorilor din districte, care 
erau deputaţi, congediul cerut de ei pentru 
a veni la Cameră; iar pe cei ce au venit 
fără congediu, ia considerat după o lună 
de zile demisionaţi, le-a publicat, catedrele 
la concurs şi i-a înlocuit. In acest cas sau 
aflat numai doi profesori ai Universităţii 
din Iaşi: d. Nicolae Ionescu (înlocuit prin 
d. Bonifaciu Floreseu) şi autorul acestei 
scrieri (înlocuit prin d, C, Leonardescu). 

In privinţa acestei curioase măsuri ad- 
ministrative, deputatul I., Boldur-Lăţescu, 
care o aproba, face o interpelare spre a o 
vedea încuviiniată şi de majoritatea Ca- 
merei. Ministrul Tell răspunde, justificându-şi 
procedarea. Vorbeşte apoi: 

T. Maiorescu. Domnule preşedinte, eu găsesc 
procedarea ce a urmat-o onor. ministru al cul- 
telor şi instrucţiunii publice inconstituţională, şi 
incorectă; o găsesc primejdioasă pentru chiar 
învăţămintul public; şi, de oare ce este incă 
timp a preveni răul, am cerut voia de a vorbi 
şi de a pune înaintea onor. Camere un alt 
punct de vedere în cestiune. 

Dar mai ântâi să terminăm cu relaţia per- 
sonală, care më priveşte. Cum v'a spus d. mi- 
nistru al cultelor, eu nu mai fac astăzi parte 
din corpul profesoral. Zice d-sa, că i-am cerut 
congediu. Să-mi dea voie să rectific aceasta. Eu 
am refusat a-i cere congediu, fiind că prin a- 
ceasta aş fi lipsit, cred eu, demnităţii de de- 
putat, când, Constituţiunea îmi dă dreptul de 
deputat şi nu pronunţă incompatibilitatea. Ce 
fel puteam eu ca deputat chiemat a exercita, 
controlul asupra actelor puterii executive să cer 
puterii executive favoarea de a fi aci! (Aplause). 
Aceasta mi-a părut atât de monstruos, încât 
nu mi-am permis nici a më gândi un moment 
de a o face, şi nu am făcut-o, pentru demni- 
tatea mandatului de representant al ţărei. 

Inainte de a veni aci, am trimis d-lui minis- 
tru o adresă respectuoasă, în care i-am spus 
că dsa, împreună cu cei-lalţi miniştri, au con- 

vocat părlamentul şi au zis tutulor deputaţilor, 
şi mie, Maiorescu: Veniţi la Cameră, Chemân- 
du-mă d-voastră dar la Bucureşti, ştiind că voi 
lipsi de la catedră, am onoare a vă pune la 
disposițiune salariul meu întreg, pentru a mă 
înlocui prin un suplinitor, şi cpiliunea, mea este 
a fi înlocuit prin cutare persoană. — D-sa a refu- 
zat şi mi-a zis că nu acordă congediul. I-am 
făcut atunci un r&spuns şi am zis că nu i-am 
cerut congediu, fiind-că ministrul nu e în posi- 
ţiune nici a-l da nici a-l refusa unui deputat. Mă 
mărginesc a vë ruga încă o-dată ca să numiţi 
d-voastră un suplinitor. D-sa mi-a răspuns că 
a duoa a mea adresă este necuviincioasă, —a ac- 
centua dreptul de deputat nu este cuviincios! — 
şi mi-a zis, că më consideră demisionat. Aşa 
am şi rămas. Prin urmare, d-lor, vedeţi că per- 
soana mea nu mai este acum în cestiune. 
Trebue insă să vorbim pentru cei-alţi profe- 
sori. Cred, d-nii mei, de şi îmi pare că majori- 
tatea, acestei Camere împărtăşeşte opiniunea că 
ar fi primejdios pentru învăţămintul public ca 
să fie cine-va profesor şi deputat, cred cu toate 
acestea, că această părere nu este justă şi că 
din contră este în interesul învăţămintului pu- 
blic ca să fie din profesorii actuali şi deputaţi. 
Nu vorbesc din punetul de vedere constituţio- 

nal, fiind-că nici odată, corect, vorbind, dacă in- 
compatibilitatea nu este pronunțată in Consti- 
tuţiune, nu sar putea aplica vre-o măsură 
oare-care contra unui funcţionar care vine în 
Cameră părăsind postul său; şi, după lămuririle 
date de d-nii Blaremberg şi Agarici cu ocasiu- 
nea demisiunii d-lui Beloescu, cred că e de pri- 
sos a vorbi mai mult asupra acestui punct, 

Voi vorbi dar numai de interesul Camerii şi 
al instrucţiunii. 

In sistemul constituţional, interesul unei Ca- 
mere este de a fi compusă din representanţii 
tutulor ramurelor vieţei publice, şi pe cât vor 
fi acestea mai exact representate, cu atât este 
mai bine pentru o Cameră. De aceea toate Ca- 
merile, unde a fost sistem constituţional, au 
căutat, să, deschidă cât se poate mai mult por- 
tile lor ca să intre în sinu-le representanţii 
vieţei publice actuale or de unde ar fi; căci, 
cum voiți să se exercite control viu asupra 
actelor guvernului, cum voiţi să se prepare le- 
gile, cum voiţi ca ele să se poată îndrepta, 
când în Cameră nu vor fi representanţi ai vie- 
ţei actuale, cari să aducă luminile lor in cuno- 
ştința de causă ? 

Iată, domnii mei, motivele pentru care s'a 
admis în unele Camere chiar şi judecătorii, necum 

profesorii, şi or ce representanţi ai vieţei publice, 
destul că aceşti representanţi să nu fie din ra- 
mura administrativă, ca să nu fie direct la or- 
dinile ministrului. 

Dar se face întrebarea: nu este un inconve- 
nient, că lipsesc câţi-va profesori de la cate- 
drele lor? Fără îndoială este un inconvenient, 
nimeni nu o contestă; însă remarcaţi că sunt 
3,000 de profesori în ţară, şi între d-voastră 
nu sunt de cât vre-o 7. Acum ce este mai 
bine? ca aceşti şase, şapte profesori să lip- 
sească pentru câte-va luni de la posturile lor 
fiind înlocuiţi şi suferind cât-va învățămîntul, 
şi Adunarea să nu fie lipsită de lămuririle, de 
luminile ce i-ar putea da ei pentru specialitatea 
lor? sau este mai bine, ca ei să fie înscrişi în 
catalogul de presenţă al scoalei, fără a putea 
veni în Adunare la desbaterile legilor, in spe- 
cial la lămuririle necesare într'o sferă aşa de 
importantă ca aceea a învățămintului public? 
A pune o asemenea întrebare este a o şi re- 
.Solvi, şi toate Camerile au zis, că este mai mic 
rëul de a lipsi câte-va luni profesorul de la ca- 
tedra sa decât de a lipsi Adunarea de luminile 
lor, Acesta a fost răspunsul celorlalte Camere 
din Europa, 

Acum, dacă pe malul Dimboviţei voim noi 
să introducem o teorie cu totul nouă, dacă, 
văzând cum celelalte Camere au recunoscut că 
ele nu sunt suficient luminate, că le mai tre- 
bue şi profesori, noi vom zice că suntem pe 
deplin luminaţi şi fără concursul lor, şi d. 
Boldur Lăţescu, care a bine-voit a face această 
interpelare, va fi competent ca, în lipsa profe- 
sorilor, d-sa să tranşeze cestiunile relative la 
instrucţiunea publică: atunci, domnii mei, nu am 
să zic nimic; noi suntem toţi născuţi geniuri 
şi putem să resolvim fără cunoştinţă de causă, 
toate cestiunile, şi vom avea în favoarea aces- 
tei teorii, în lipsă de alt merit, cel 'puţin meri- 
tul originalității. Va veni mâine, poimâine legea 
instrucţiunii publice; ei bine, să dăm afară pe 
toți profesorii şi să rămână militarii şi proprie- 
tarii ca să lămurească cestiunea, instrucţiunii, şi 
de sigur că va eşi o lege admirabilă. 

Nu se poate răspunde, d-lor, că nu ne tre- 
buesc profesorii actuali, căci ar fi din profe- 
sorii vechi care pot vorbi. Ne trebuesc profe- 
sorii actuali, fiind-că d-voastră voiţi să modif- 
caţi legea de astăzi a instrucţiunii publice ; voiţi 
să ştiţi cum este ea în aplicaţiunea ei zilnică 
de astăzi, voiţi să vedeţi care sunt lacunele ei, 
adică voiţi să indreptaţi, nu istoria legislaţiunii 

trecute, ci legislaţiunea actuală, şi prin urmare 
nu încape indoială, că interesul Camerei este de 
a avea, profesori actuali în sînul ei. Aşa de ade- 
v&rat este aceasta din punctul de vedere con- 
stituțional, încât la Senat, unde, fiind-că este 
de regulă ca să intre acolo oameni în posiţiune 
alta de cât aceea de profesori, fiind-că nu s'ar 
fi putut presupune că vor intra şi profesorii pe 
calea regulară, la Senat, zic, s'a cerut anume 
obligatoriu ca să fie şi doi representanţi ai uni- 
versităţilor, doi representanţi dintre profesorii 
actuali, pentru a nu lipsi nici pe Senat de lu- 
minile lor la desbaterile legilor, şi mai ales a 
legii instrucţiunii publice. Pentru Cameră nu 
s'a făcut aceasta, fiind-că în toată lumea s'a 
presupus că profesorii vor putea în colegiul al 
3-lea sau în alt colegiu să fie aleşi prin o ac- 
țiune regulară a lor, şi nici un sistem consti- 
„tuţional nu a putut presupune ingenioasa teorie 
a actualului d. ministru de culte, care zice: Da, 
poţi să fii deputat şi profesor, dar dacă vii ca 
deputat, te distitui. Aceasta este aplicaţiunea 
practică a teoriei d-sale. 

Acum, domnii mei, permiteţi să accentuăm 
noi, cari nu avem acelaş motiv de reservă pe 
care la avut d. Lăţescu şi d. ministru de a 
nu numi persoane, daţi-mi voie dea vë întreba, 

care este scopul nouei procedări? De ce, după 
ce atât timp a funcţionat Camera, aceasta şi cu 
profesori, de ce deo-dată să ne vină acest in- 
teres arzător pentru instrucţiuneă publică? De 
ce să vedem pe d. Boldur Lăţescu represen- 
tând acest interes şi crezând că, după ce toate 
merg aşa de bine în învățămîntul public, a rë- 
mas numai cestiunea, de tranşat, dacă profesorii 
actuali pot sau nu să fie deputaţi, şi de aci 
încolo toate vor merge bine, numai să lămu- 
rim aceasta? 

D-nii mei, mi-a părut a vedea aci intenţiunea 
de a lovi cu această măsură în o oposiţiune in- 
comodă, nu a mea, ci a altuia. 

Dacă aceasta este intenţiunea, atunci daţi-mi 
voie a nu califica procedarea întrebuințată 
pentru a ajunge la acest scop, căci o găsesc 
prea mică pentru a o califica mai de aproape, 
şi lexiconul parlamentar nu ne dă termini su- 
ficienţi pentru această calificare. Dacă este cine-va, 
d-lor, de exemplu d. representant de Roman, 
profesorul Nicolae Ionescu, care se află intr'a 
oposiţiune cam neplăcută pentru guvern, atunci 
d-sa, în ceea ce priveşte posiţiunea sa din Ca- 
meră, este representant, al unui colegiu şi are 
dreptul de a susţine ideile sale în această Ga- 
meră, liberă fiind Camera de a le respinge sau 

a le primi. Dacă însă d. ministru il găseşte pe 
d-sa periculos în instrucţiunea publică, atunci 
legea instrucţiunii va da măsurile necesare 
pentru a preveni asemenea pericol. Dacă ea nu 
le dă, atunci să se modifice legea. In nici un 
cas însă nu se poate, prin o cale deturnată, 
prin o falsă interpretare a principiilor constitu- 
ţionale, prin o procedură, care ne aduce aminte 
că nu este destul de largă Dunărea care ne 
desparte de Bizanţ, nu se poate, zic, să pro- 
cedem în asemenea mod contra oamenilor, cari 
în parlament ve sunt incomozi; nu găsesc, dom- 
nilor, că este demn de un guveru dea procede 
în asemenea mod în contra cuiva, care, conform 
cu sistemul constituţional, vine a-şi exercita 
mandatul sëu de deputat, aşa cum el crede că 
trebue să o facă. 

Şi când vorbesc astfel, d-lor, ştiţi că nu vor- 
‘besc in favoarea unei persoane, cu care sunt 
legat prin amiciţie, ci în favoarea unui adver- 
sar, nu pentru persoana d-sale, dar pentru jus- 
tiţia şi demnitatea, procedărilor noastre. 

Sunt dar cu totul in contra m&surei luate 
de d. ministru şi cred că Adunarea va face 
bine să decidă, că un profesar. poate să-şi 
exercite mandatul de deputat şi că nici odata 
ministrul nu este în stare şi în drept, nu de a-i 

refusa pentru aceasta congediu, căci congediul 
nu e de trebuinţă, dar de a-i zice că este des- 
tituit, fiind-că a venit să-şi îndeplinească datoria, 
de representant al ţării. (Aplause). 


După terminarea discuţiei, la care au mai 
luat parte Manolache Kostake (pentru më- 
sura ministerială), d. G. Vernescu şi N. 
Blaremberg (contra), Adunarea primește o 
moţiune a d-lor M. Kostake, A. Lahovari, 
C. Văleanu, etc., pentru simpla trecere la 
ordinea zilei, şi cei doi profesori remân 
depărtaţi de la catedrele lor. — In Aprilie 
19374 autorul acestei scrieri, de curînd nu- 
mit ministru al cultelor, a reintegrat pe d. 
Nicolae Ionescu în profesura sa, anulând 
numirea d-lui Bonifaciu Florescu. Pentru 
sine personal nu a luat fireşte nici o më- 
sură, nici că a reclamat vre-o-dată în 
contra eliminării sale de la Universitate. 
Deabia după 13 ani, în Octomvrie 1884, 
ministrul cultelor de atunci, d. G. Chițu, 
găsind în dosarele ministerului acea deci- 
siune a generalului Tell, a revocat-o ca 
nelegal, şi a rechiemat şi totodată trans- 
ferat pe vechiul profesor de filosofie din Iaşi 
la Universitatea din București. 


7. 


Pentru restabilirea scoalelor normale, — Asupra 
budgetului instrucţiunii publice pe 1873. 


(Şedinţa Camerei de la 12 Martie 1878). 





In proiectul de budget presentat Ca- 
merei de ministrul cultelor generalul Tell 
se propunea sporirea salariului câtorva pro- 
fesori universitari şi suprimarea alocaţiunii 
pentru scoalele normale. Comisia budgetară 
refusă sporirea salarielor universitare şi 
primeşte suprimarea scoalelor normale, 


D-lor deputaţi, budgetul ministerului cultelor 
şi instrucţiunii publice ni se presentă astă-dată 
în nişte împrejurări, care sunt mai favorabile unei 
discuţiuni serioase, decât erau împrejurările 
din anul trecut; atunci eraţi preocupaţi de 
o cestiune mai urgentă, astăzi acea cestiune a 
dispărut, şi avem locul liber pentru o discuţiune 

matură, cu atât mai mult, cu cât se pare toc: 
mai că budgetul instrucţiunii publice, atât în 
conştiinţa D-voastră, cât şi în opiniunea publică, 
este obiectul unei preocupări serioase. 

Ştiţi ce mişcare s'a produs în opiniunea pu- 
blică prin măsura luată de a se suprima şcoa- 
lele normale, şi prin urmare veţi apreţia nece- 
sitatea de a discuta mai pe larg materiile bud- 
getului instrucţiunii publice; căci atât in pro- 
iectul guvernului, cât şi in elaboratul comi- 
siunii acea suprimare este menținută şi pentru 
anul 1873. 

La o privire generală, domnii mei, asupra a- 
cestui budget, aş avea de relevat, ca şi în anul 
trecut, mai antai direcţiunea greşită in care 
este conceput acesta ca şi cel precedent, direc- 
ţiunea de a nu prevedea în destul nici ceea ce 
ar trebui să facem pentru .învăţămintul elemen- 
tar prin sate şi oraşe, nici ceea ce ar trebui 
să, facem pentru înv&ţămintul real şi de me- 
serii. Toată direcţiunea, de pănă acum în această, 
privinţă a fost primejdioasă şi a avut de efect 
a hrăni din veniturile Statului ceea ce s'ar 
putea numi pentru noi o trebuinţă de lux, şi 
a lăsa la o parte ceea ce era neapărat ne- 
cesar. 

De şi şcoalele reali sunt prevăzute prin legea 
instrucţiunii publice, nu vedem nici o sumă a- 
fectată pentru ele în acest budget; vedem însă 
din contră, că ni se cer credite pentru a aug- 
menta cifrele de salarii ale profesorilor de uni- 
versităţi, licee şi gimnasii. Intrun budget, în 
care scoalele săteşti nu sunt îndestul prevăzute, 
vedem că vi se cer să susţineţi scoalele de mu- 
sică, de bele arte, expunerea artiştilor în viaţă, 
etc., şi cred că este totdeauna datoria noastră 
de a releva acest inconvenient, pănă când se 
va forma odată o opiniune publică aşa de pu- 
ternică, încât să fie silit ministerul de a pre- 
senta un budget care să răstoarne acest sistem 
de a prevede şi — pentru a më servi de ex- 
presiunile d-lui raportator — să aducă piramida, 
pe baza ei normală, Astăzi este pusă piramida 
pe virf şi partea cea mai desvoltată a ei este 
acea de sus; pe când lucrul trebue să fie in- 
vers, 

Nu este vorba de a zice că nu sunt bune in- 
stitutele de cultură mai inalte, că nu merită 
profesorii de la universităţi, licee şi gimnasii, 
dacă au făcut un serviciu mai îndelungat, să 
fie plătiţi după virsta lor; dar este vorba de a 
ne întreba, dacă asemenea cestiuni se prezentă 
ca o teorie platonică de predilecţiuni, sau ca 

o trebuințä practică a ţărei întregi. Cestiunea 
nu este, dacă nouë ne plac artele; căci cine ar 
îndrăsni a zice: nu? Cestiunea este aşa: Intr'un 
budget mărginit de 8 milioane franci este mai 
bine ca să se prevadă o sumă mai mare pen: 
tru licee, pentru universităţi sau pentru institu- 
țiuni de o cultură de lux, şi să lăsăm să se 
lipsească ţara de scoale reale şi săteşti; sau e 
mai bine, dacă cifra e mărginită, ca aceste mij- 
loace mici să le destinăm în prima linie pentru 
învățămîntul elementar, real şi de meserii? Şi 
astfel pusă întrebarea, lucrul ia cu totul altă 
faţă. Căci, domnii mei, pentru ce statul regu- 
lează învăţămintul public? Inţeleg să se zică, 
cu sistemul englez, că este treaba comunei sau 
a iniţiativei private; dar când vine guvernul şi 
zice: lau direcţiunea instrucţiunii publice în 
mână, eu destinez sumele pentru ea, atunci avem 
dreptul să facem pe guvern responsabil pentru 
direcţiunea în care dă acesti bani. 

Ne plingem cu toţii, că avem prea mulţi func- 
ţionari şi că ne lipseşte cu desăvirşire burgesia, 
acea clasă a treia care e sprijinul sistemului 
constituțional; ne plingem că se măreşte ceata 
de aspiranţi la budget; dar nu v'aţi întrebat 
vre-o-dată, dacă statul prin budgetul său nu 
vine tocmai în favoarea acestui rëu social, a- 

cestor primejdii a vieţei publice ? Noi am în- 
fiinţat gimnasii şi licee multe, comparativ cu 
lipsa de scoale reale şi de meserii; şi nu se face 
nimic pentru a ne abate de la această direc- 
ţiune, care tinde a face pe toată lumea aspi- 
ranţi la funcțiuni. Dacă găsiţi că e primejdios 
să se mărească acest bizantinism al funcţiilor, 
această pânză de păianjen care ameninţă de a 
năbuşi vitalitatea din statul nostru — atunci, 
domnii mei, trebue să încetăm de a hrăni păia- 
jenul, care ţese această pinză tot mai departe. 
Avem atâtea institute în cari se învaţă latineşte 
şi greceşte, musica şi pictura, şi elevii cari le 
frequentă nu pot de cât să aspire a fi susținuți 
de stat; — şi nu avem mai de loc scoale, unde 
să se înveţe. aşa încât elevii eşiţi din ele să 
poată îndeplini lacunele vieţei sociale, fără să 
mai aibă necesitatea de a se adresa la stat. 
(Aplause.) 

In asemenea împrejurări, când văd că se mă- 
resc lefile profesorilor de la universităţi şi licee, 
când vëd oratori eminenţi şi simpatici Camerei, 
cum sunt dd. Boerescu şi Vernescu, când văd 
şi pe d. ministru al instrucţiunii publice susţi- 
nend acum ca şi în anul trecut aceasta: atunci 
cred de datoria mea să më opun în contra a- 
cestei direcţiuni, şi să accentuez âncă odată, că 

nu este vorba de a ne întreba, dacă este bine 
ca profesorii de sus să fie mai bine plătiţi, ci 
e vorba de a ne întreba dacă, în marginile date 
ale unui budget închis, e bine să rămânem ne- 
păsători la foametea intelectuală ce bîntue cele 
mai multe sate ale României, şi să le luăm a- 
cestora resursele budgetare pentru a le între- 
buinţa la mărirea salarielor profesorilor supe- 
riori ? (Aplause.) 

Puind chestia, pe acest tărim, punctul impor- 
tant este de a vedea odată cu rigoare supri- 
mate toate acele cheltueli de lux şi susţinut 
învățămîntul elementar, scoalele reale şi scoalele 
de meserii. (Aplause.) 

Aceasta însă nu s'a făcut în budgetul de 
faţă. Dar nu se poate imputa anume ministru- 
lui actual; căci d-sa a continuat numai tradi- 
ţiunile şi a primit moştenirea, fără beneficiu de 
inventar însă, a ministerelor vechi. 

Când s'ar fi mărginit aci, discuţiunea ar fi 
foarte simplificată; dar a mers mai departe în- 
tr'o direcţiune preparată cu mult timp înainte. 
Budgetu! present lasă că nu a îndreptat pira- 
mida, nu a pus-o pe baza ei, ci a lăsat-o pe 
virf încât se clatină, dar a lovit în ea şi a 
ştirbit-o, şi budgetul pentru 1873 vă cere, pre- 
cum v'a cerut şi cel rectificat pe 1872, supri- 

marea, scoalelor normale. Când se cheltueşte a- 
verea statului pentru scoalele de musică şi de 
arte, când se cere augmentarea salarului pro- 
fesorilor de la scoalele inalte, atunci negreşit 
putem zice, cel puţin, că se fac cheltueli pentru 
cultura poporului, de şi într'o direcţiune greşită. 
Insă când vine acelaş budget şi sterge o chel- 
tuială de cultură utilă fără a pune ceva bun 
în loc, atunci este timpul a ne întreba cu mai 
multă îngrijare, ce necesitate era de a se face 
aceasta ? Şi nu ştiu, domnilor, dacă după o mai 
matură chibzuinţă nu va fi bine ca onor. Ca- 
meră să revie asupra votului dat pentru supri- 
marea, scoalelor normale şi să voteze suma de 
bani necesară pentru reînființarea lor şi pentru 
1872, precum asemenea să inscrie suma de bani 
trebuincioasă pentru menţinerea lor pentru anul 
1873 şi mai departe. 

D-lor deputaţi, aceste scoli normale, când vi 
s'a prezentat budgetul rectificativ pentru anul 
1872, au avut o nefericire: nefericirea de a fi 
fost apărate de onor. domn Nicolae Ionescu. 
(Aplause.) Eu cel puţin privesc aceasta ca o ne- 
fericire pentru ele; căci dacă ar fi fost altfel 
apărate, poate că Adunarea nu ar fi dat votul 
pentru suprimarea lor, poate că ar fi scăpat; 
fiindcă, domnilor, acei cari sunt obişnuiţi — şi 

este rare ori folositor obiceiul — de a face opo- 
siţiune sistematică, adică oposiţiune pe drept 
şi pe nedrept, pierd prin chiar aceasta în- 
crederea, când vin şi fac oposiţiune unde 
se cuvine. Ştiţi istoria omului din fabulă, care 
strigase de atâtea ori „vine lupul, vine lupul,“ 
fără ca să fi fost adevărat, în cât odată când 
lupul a venit în adevăr, nu a mai fost cre- 
zut, şi atunci a păţit-o. (Aplause.) Aşa s'a întim- 
plat şi d-lui Ionescu cu scoalele normale. 

Dar, d-lor, afară de posiţiunea îndoioasă, în 
care au intrat aceste scoli prin faptul că au 
fost apărate numai de oposiţiunea sistematică, 
mai era şi alt ceva. Era chiar punctul de ve- 
dere, din care onor. domn Ionescu a susținut 
scoalele normale, care le-a periclitat. Eu, domni- 
lor, acel punct de vedere îl cred greşit, şi dacă 
nu aş vedea altă causă, din care să pot susţinea 
aceste scoli, atunci aş zice că foarte bine a fä- 
cut Adunarea de le-a suprimat, 

Inainte însă de a combate tendenţa domnului 
representant al fracțiunii libere şi independente, 
sunt dator, pentru întărirea opiniunii contrare 
ce voi avea onoare a susţinea, să relevez lipsa 
de cunoştinţă de causă, ce a arătat-o d. Ionescu 
în apărarea ce a făcut scoalelor normale, ca în 
mai toate tesele susținute de d-sa, de şi poate 

aici inexactităţile de fapt îi erau mai puţin în- 
găduite. 

Vë aduceţi aminte, că o oră întreagă a Ca- 
merei a fost ocupată prin eroarea, în care se afla 
domnia-sa în privinţa propunerii de desființare, 
arătând contrazicerea, în care căzuse ministrul 
desfiinţând, după cum credea domnul Ionescu, 
şi seminarele clericale. De geaba îl iîntrerupea 
domnul ministru, rectificându-l întru aceasta. D. 
Ionescu combătea mereu o desființare clericală,: 
pe care nici nu-i trecuse prin gând guvernului 
să o propue. Era cu putinţă a cunoaşte chestiu- 
nea mai puţin? 

Chestiunea nu e nouă pentru Cameră. Deja 
la 1870 s'a prezentat şi s'a primit, tot cu oca- 
siunea unei discuţiuni budgetare, amendamentul 
d-lui general Florescu de a face numai pe preoţi 
învăţători rurali. E dar o vechie tendenţă reac- 
.- ționară — căci numai reacționară pot numi 
încercarea făcută de dd. generali Florescu şi 
Tell, care se formulează aşa: Seminarele de 
preoţi, departe de a fi atacate, trebuesc din 
contra menținute, şi numai prin ele să se ali- 
menteze învățămîntul din comune; numai preo- 
tul să fie învăţător sătesc, şi nu laicul, şi fiind 
trebuinţă de a se înmulţi salarul atât al preoți- 
lor, cât şi al învăţătorilor săteşti, aceste două 

funcțiuni trebuese contopite în una, pentru a 
se putea face sporirea cerută într'un mod mai 
îndestulător, şi în acest cas laicii trebuesc jert- 
fiţi clericilor. Era dar stranie imputarea ce d. 
Ionescu făcea d-lui Tell, că ar fi încercat să 
desființeze seminarele preoțești. 

Tot aşa de neexactă a fost afirmarea, că 
scoalele normale în chestiune sunt prevăzute 
în legea instrucţiunii publice, care este în 
vigoare. Cu asemenea combateri i se face 
prea uşoară poziţiunea d-lui ministru, care la 
replică are astfel ocaziunea de a dovedi că este mai 
exact decât adversarul seu. Nu aşa se poate 
combate d. Tell. Trebue să-i admitem d-sale tot 
ce este exact in propunerile ce face, pentru a 
i le resturna apoi, dacă au un punct de plecare 
greşit, din chiar acest punct de plecare nefalsi- 
ficat. Are dar drept d. Tell să zică: în legea, 
instrucţiunii publice nu sunt prevăzute aceste 
scoli. Scoalele, care sunt numite acolo „normali“, 
tind numai a da profesori pentru licee şi 
universităţi. Pe lingă aceste scoli legea instruc- 
ţiunii publice. în vigoare a prevăzut scoalele nor- 
male primare în acest mod: In fie-care oraş o 
scoală elementară cu cele trei sau patru clase 
primare se va declara de scoală elementară mo- 
del sau scoală normală, 

Aceste scoli nu sunt de confundat cu scoalele 
normale propriu zise, de care vorbim în budget; 
acestea sunt o creațiune alăturea cu legea, de 
şi nu în contra legii, sunt creațiune pentru a 
suplini lacunele legii, o alocare budgetară pentru 
o instituţiune de cultură, pe care legea, dacă 
n’o excludea, dar nici nu o admitea pănă acum 
în organismul său, şi necesitatea de a prezenta, 
un proiect pentru revizuirea legii instrucţiunii 
s'a simţit in această parte tocmai pentru ca scoa- 
lele normale så fie mai bine ţesute în organismul 
învăţămîntului public. 

Pe lingă aceste neexactităţi însă se adaogă 
o alta, care e mai gravă. S'a zis atunci de către 
domnul Ionescu : 

„Îmi pare foarte bine că din partea aceea a 
Adunării (dreapta), la cuvintul politică s'au fă- 
cut oare-cari crispaţiuni de nervi. Zic dar, dom- 
nilor, singura educaţiune, care este adevărata 
expresiune a sentimentelor naţionale şi bine: 
făcătoare, nu este de cât acea care va fi în- 
suflată de principiele cele sănătoase ale politicei 
naţionale..... 

„ Voci. Aceasta e totul. 

„N. Ionescu. Da, de principiele politicei sănă- 
toase.... 

„O voce. Nu de cele revoluţionare. 

„A. Ionescu. Voi avea onoare de a spune, 
că în Belgia frageda tinerime învaţă a citi pe 
Constituţiunea, ţărei, şi că în toate ţările unde 
este un învăţămînt popular, tot aşa, se urmează.“ 

Ei bine, domnilor, această afirmare a d-lui 
Ionescu nu este exactă. D-voastră cunoaşteţi, cât 
este de puternică organizaţiunea Prusiei în în- 
văţămintul elementar, o cunoaşteţi cel puţin din 
resultatele puternice ce le-a avut pentru mărirea 
acestui stat. 

Nu este exact, că acolo copii învaţă a citi 
pe Constituţiune. O asemenea afirmare, dom- 
nilor deputaţi, a trecut peste sublim, a trecut 
cu un pas peste sublim, şi acel pas ştiţi unde 
conduce. Incă odată, în Prusia nu se învaţă a 
citi pe Constituţiune! Şi voi avea onoare a 
susţinea, că, nici nu trebue în scoalele normale 
să fie această direcţiune. Scoalele normale tre- 
bue să existe, insă în alt sens. Că vor coprinde 
în întregime elementul naţional, această se in- 
ţelege de la sine. Dar politiceşte scopul lor este 
ca să prepare învăţători, cari să dea clasei de 
jos oare-cari cunoştinţe elementare, pentru ca 
în organizaţiunea mai ales a unui stat repre- 
zentativ să nu fie lipsită reprezentarea de 
opiniunea alegătorilor dată în cunoştinţă de 
cauză, cel puţin de o opiniune pe cât se poate 

de desvoltată prin desvoltarea inteligenţei în 
genere. 

Insă dacă, pentru a avea într'o stațiune cen- 
tralä telegrafică, ştiri sigure despre toate întîm- 
plările din diferitele locuri de la periferie, am 
stabilit stațiuni telegrafice pretutindeni şi am 
trimis fire de inteligenţă pănă la periferie, n'am 
trebuit să prejudecăm şi însuşi coprinsul depe- 
şelor. Tot firul telegrafic e bine stabilit şi apa- 
ratul e fidel atunci când îmi transmite cu fide- 
litate ceea ce spune cine-va din periferie: dar 
nu vreau ca cu această ocasiune să impun eu 
celui din periferie ce să spună. Prin urmare în- 
văţămintul elementar are să dea un şir de cu- 
noştinţe, mai ales reale, prin cari să se des- 
volte agerimea inteligenței ţăranilor; iar apli- 
carea acestei inteligenţe la politica dată este 
treaba liberă a ţăranului ajuns la majoritate, 
şi nu face de loc obiectul unei preocupări în 
scoală. 

Cu această ocasiune, a face pe copii ca să, 
primească nemistuite încă idei fie de or-ce po- 
litică, nu vorbesc numai de a d-lui Ionescu, fie 
şi reacționară şi liberală, aceasta este o tendență 
lipsită de conştiinţă. Căci, domnii mei, în scoală 
este o primă datorie: de a prezenta băeţilor 
numai ceea ce ei înţeleg, şi or-ce sistem, care 

tinde a prejudeca în capul copiilor chestiunile 
de politică, întroducîndu-le de timpuriu în această 
privinţă lucruri pe care nu le înţeleg, pentru ca 
astfel, cârd ajung în vîrstă, să le găsească ca o 
reţea formată gata în mintea lor fără să fi fost 
mai ântâi controlate de judecata lor, or-ce 
sistem zic, care bate acolo, este o politică je- 
suită. Căci ce fac jesuiţii? Pun mâna pe in- 
strucţiunea publică şi vor să inculce în capul 
tinerimii mecaniceşte, prin memorizare, într'un 
timp, unde judecata liberă nu este încă desvă- 
lită, ceea ce le convine lor să găsească mai pe 
urmă dea gata în capul oamenilor majori. Nu 
judec coprinsul politicei lor; sistemul este greşit, 
şi dacă este greşit, puţin îmi pasă dacă este 
teoria jesuitică sau fracţionistă, sau altă teorie, 
care se predă tinerimii; greșala este de a se 
întroduce în genere o idee politică în capul unor 
fiinţe care nu sunt încă în stare să o judece.. 
Prin urmare nu voesce să fie nici una din teo- 
riile politice obiect de învăţămînt sau de lectură, 
în scoalele săteşti, căci nu e nimeni care să 
poată zice cu drept, că un sistem politic, d. e. 
Constituţiunea de astăzi, este cel mai perfect 
pentru tot timpul şi astfel trebue să se întro- 
ducă gata, chiar şi cu memorizare din obicei, 
în mintea copiilor; căci atunci sar prejudeca 

toată viitorimea, şi s'ar împedeca or-ce pro- 
gres. 

Domnilor, daţi-mi voe a spune că un aseme- 
nea sistem este chinezesc.  Chinezismul con- 
sistă în a menţine statul în statu quo, şi de 
aceea nici nu se mişcă Chinezii mai departe; 
în educaţiunea, lor ideile li se întroduc în cap 
fără, judecata liberă, întrun mod prematur, şi 
astfel se împedecă viaţa intelectuală. Noi ridem 
de mandarinii chinezi, când cred că statul lor 
este cel mai perfect; dar alţii rid de noi, când 
avem aceeaş credinţă pentru statul nostru. Gre- 
şala lor este că idea lor de astăzi voesc s'o 
întroducă ca o bază neschimbătoare de viitor, 
şi greşala, noastră, ar fi aceeaş, când am voi să 
prejudecăm ca o regulă a viitorimii tot ce ne 
pare regulat acum. Nu este iertat ca actualitatea 
să monopoliseze viitorimea, şi cine ştie, dacă 
poporul ajungând la majoritate, la o cugetare 
independentă, nu ne va cere samă de ceea ce 
am făcut acum şi nu va voi să-şi facă altfel 
idealul statului său ? 

Rolul învăţămîntului în ceea ce priveşte ase- 
menea chestiuni, este dar rolul unui tutor care 
administrează averea cei s'a încredințat pentru 
pupilii săi; administrarea, lui trebue să fie aşa 
încât, când vor ajunge pupilii la majoritate, să 


139 


poată ei dispune de averea lor cum gândesc. 
Este oprit tutorului de a aliena imobilul mino- 
rilor, chiar într'un sens care îi pare lui mai bun, 
chiar când alienează de bună credință... (Aplause.) 
Tot aşa e de oprit, şi mai oprit încă, a pro- 
pune copiilor teorii pe cari la virsta lor nu le pot 
fireşte înţelege; căci atunci am dispune într'un 
mod adese definitiv de inteligenţa minorilor, am 
preiudeca idealul, am prejudeca viitorul copiilor 
noştri. La tutori aveam o alienare materială, aci 
aven o alienare... mentală. 

Pe această cale ar fi primejdios a susţine scoa- 
lele normale; din contra, tocmai aci vedem di- 
recţiunea care a făcut din cestiunea scoalelor, 
aşa de populară odinioară, o cestiune foarte 
grea şi neplăcută pentru acei oameni, înaintați 
în vîrstă mai ales, de a cărora autoritate şi 
simpatică incurajare nu e bine a se lipsi gene- 
rațiunea, tinără. 

Era mai nainte, pănă la 1858, un titlu de 
onoare pentru oamenii înaintați in vîrstă, boeri 
din cei mai boeri, dacă voiţi, din rangurile cele 
mai înalte ale societăţii, ca şi pentru noi cesti- 
lalţi burgezi, era un titlu de onoare de a lua 
parte la administrarea scoalelor, în eforie; ştiţi 
că eforia scoalelor noastre era susținută mai ales 
de bărbaţii cei în virstă, în rang şi cu merite. De 

ce a dispărut aceasta? Pentru ce vedeţi că toc- 
mai oamenii de cea mai bună credinţă din a- 
cesti bătrîni s'au descurajat în privinţa învăță- 
mintului public? Tocmai fiind-că s'a întrodus 
politica în învățămîntul public (Aplause), fiind- 
că nu s'a înţeles că singura politică a instruc- 
ţiunii publice la noi este ca să nu fie politică, 
în instrucţiunea publică, să nu se facă din scoală, 
un istrument de partid, de or ce coloare 
ar fi. 

In această privinţă dar, în oposiţiunea ce 
trebue făcută, în contra teoriilor fracțiunii, cel 
puţin ale d-lui Ionescu, despre scoli, më aflu cu 
majoritatea, acestei Camere de aceaş opiniune. 
Să vedem daca, odată admis aceasta, nu se 
poate dobindi pentru susţinerea scoalelor nor- 
male alt punct de vedere. 

Oare resultă numai decât că din extremul 
„d-lui Ionescu, orator al fracțiunii, să ajungem 
la extremul d-lui Tell, ministru al cultelor? 
Trebue oare să zicem: fiindcă e greşită direc- 
ţiunea, după care vor unii să meargă şi poate 
au şi mers pănă acum scoalele normale şi învă- 
ţămintul primar, trebue să le suprimăm ? 

Neapărat, domnilor, că pe cât de fals este 
extremul cel d'intâi, tot aşa de puţin admisibil 
este cel de al doilea. 

Dacă sunt scoalele normale rele, precum este 
adevărat, necesitatea este simțită de toţi de a 
le îmbunătăţi. Râul, ce e drept, nu se poate 
tăgădui. Nu se învaţă destul în aceste scoli; 
nu se învaţă destul de bine; tinerii cari ies de 
acolo, în loc să fie, cum s'au numit, preoţii şi 
apostolii învăţămîntului, sunt adese r&svrătitorii 
şi perturbatorii satelor, sau nu sunt nimic, ne- 
voind să se ducă acolo. Aceasta o recunoaştem 
cu toţii. 

Admiţend răul, să vedem cum se poate în- 
drepta. 

Sa zis: mai este un rău pe lingă scoli: 
lipsesc preoţii; şi d. M. Kostaki a constatat că 
1000 de biserice, îmi pare, din cele ce aveau 
preoţi sunt astăzi lipsite de ei. Poarte mare 
rëu în adevăr, fiind-că ţăranii nu vor putea a- 
junge nici odată la gradul acela de cultură 
de a resolvi cestiunile de cari se ocupă reli- 
giunea, intrun mod filosofic, — religiunea le 
ține loc de aceaștă filosofie, de care în certe 
limite nu se poate lipsi o fiinţă cugetătoare. 
Este dar o preocupare legitimă de a se men- 
ţine această instituţiune la înălţimea ei. Dar nu 
resultă de aci, că putem să confundăm în ea 
instituţiunea scoalelor. 

Arta de a propune în scoalele elementare 
este astăzi o specialitate. Nu se poate zice ră 
or-cine a învăţat a scrie şia citi, precum şi geo- 
grafia şi istoria, este prin aceasta capabil de a, 
le şi propune altora. Dacă este un merit pe care 
l-a avut Prusia, şi ştiţi cât de depaite a ajuns 
cu acest merit, este acela de a fi înţeles la 
timp, că desvoltarea inteligenţei în cetăţenii de 
jos trebue să fie cultivată şi tratată ca o spe- 
cialitate, pentru care sau întrodus la ea mai în- 
tăi acele scoli normale menite mai cu samă 
de a da învăţătura necesară, care să fie în stare 
a ageri, a deştepta şi a face independentă ju- 
decata altora. In Prusia învățătorii se ocupă un 
timp foarte indelungat cu această preparare. 
La noi însă mijloacele nu ne iartă, şi corpul di- 
dactic nu se va putea ocupa un timp atât de 
întins ca acolo, dar va trebui şi la noi să se 
ocupe un timp oare-care cu aceasta. A da o 
asemenea specialitate grea, mai grea decât 
credeţi, în mâna seminariilor preoțești, va să 
zică a le impune o sarcină ce nu o pot lua asu- 
pră-le. Este foarte greu de a susține învăţă- 
mintul clerical în aceste seminarii; este o sar- 
cină poate mai grea decât de a forma învăță- 
tori, aceea de a forma predicatori cari să în- 

sufle entuziasmul binelui şi al moralității în 
clasele de jos. A mai impune pe deasupra în 
seminarii sarcina artei de a ageri inteligenţa 
lumească, este imposibil. Pentru această im- 
posibilitate s'a pronunţat toată practica pănă 
acum în Prusia şi în statele care au primit 
scoalele normale. Şi nu uitaţi că în Prusia, 
ca şi la noi, preotul protestant e tată de fami- 
lie şi tată al satului său, şi dar se aseamănă 
protestanții mai mult decât catolicii cu preo- 
țimea noastră în privinţa vieţei sociale a lor, 
şi cu toate aceste n'a trecut prin capul nimărui 
în Prusia de a zice că acestui preot care are 
sarcina grea de a înălța simţimentele religioase, 
să i se dea şi sarcina exclusivă de a ageri in- 
teligenţa. lumească. 

Ar fi a face o disertaţiune, când mag in- 
cerca a demonstra că este poate o incompati- 
bilitate sufletească intre aceste două lucruri, şi 
că dacă puneţi pe preot să-şi desvolte mai cu 
samă inteligenţa lui în cestiuni reale, care inte- 
resează statul lumesc, pentru a le putea pro- 
pune în scoalele primare, aveţi să-l stricaţi pen- 
tru biserică şi să faceţi din el ceea-ce vë plin- 
geţi că sunt astăzi învățătorii din sate. Teama 
aceasta e legitimă, fiind-că simţirea religioasă, şi 
inteligenţa positivă se separ radical una de alta. 

Dacă însă nu se primeşte această teorie şi aler- 
găm numai la practică, vom recunoaşte că ten- 
denţa, practică a statelor moderne este de a se- 
para biserica de scoală. Nu se poate om mai 
conservator decât principele Bismarck, şi toţi aţi 
citit, cu câtă energie s'a luptat acest geniu politic, 
nu mai departe decât în anul acesta, pentru 
separarea teritoriului laic de teritoriul eclesiastic 
în stat, înțelegând el ce primejdie ar aduce pen- 
tru statul prusian încercarea numai de a con- 
funda aceste două sfere. 

A! dar mi se va zice: Prusia este un stat 
înaintat în cultură, noi suntem înapoiaţi. Ar fi 
bine, d-lor deputaţi, să ne lămurim odată pănă 
unde merge înapoirea noastră. Inapoirea noastră 
are o epocă pentru comparare şi imitare. Sun- 
tem atât de înapoiaţi, cât este un stat care 
pentru prima oară a primit sistemul represen- 
` tativ. Din momentul însă în care aţi zis în 
statul nostru: Eu, stat, dau puterea legislativă 
în mâna oamenilor aleşi de mine, popor, ca ei 
să më guverne, din acel moment nu mai este 
admisibil a zice că suntem aşa de înapoiaţi, în 
cât să imităm statele europene din naintea e- 
pocei lor parlamentare; din ziua, când sa dat 
cârma statului în mâna poporului, nu mai pu- 
tem să ne sustragem în cestiuni de detaliu de 

la consecințele unui sistem admis ca princip, 
nu mai putem refusa cea mai independentă cul- 
tură ce se poate da claselor de jos, căci altfel 
se dă în fapt cârma ţărei în mâna unor oameni, 
care prin ignoranţa lor sunt expuşi la fanatizm 
şi la toate manoperele celor ce ştiu să-i exploa- 
teze. (Aplause.) Suntem dar siliţi a trage această 
limită. Nu admitem comparare de înapoiere cu 
timpurile vre-unui alt stat, in care nu era încă 
sistem reprezentativ. Şi acum vă puteţi asigura, 
că îndată ce s'a introdus sistemul reprezentativ 
întrun stat, s'a introdus şi cultura laică în 
scoale. Un exemplu, pe care nu-l veţi recuza, 
il avem in Serbia. lată un stat, cu care ne pu- 
tem compara, dar care s'a desvoltat natural, 
şi o spun cu invidie, mai natural decât noi, 
fiind-că s'au scos instituţiunile din inima şi in- 
ţelegerea poporului său şi nu s'au improvizat, 
ca la noi, din idei şi din compromise teoretice. 
In acest stat sârbesc, care sub Cara-George g'a 
dobindit independenţa sa, la începutul secolului 
nostru, ştiţi ce sa făcut mai ântâi? La 1806, 
7 şi 8 după r&sboiul crâncen al independenţei 
de Turcia, când s'a format Scupcina legislativă 
care şi-a ales de asupra sa un fel de sfat ad- 
ministrativ, unul din primele acte de regulare 
a administrării intereselor publice din partea a- 

cestui sfat a fost de a lua învățămintul din 
mâna, preoţilor şi de a institui scoli laice prin 
sate, pentru că la ei era sistemul reprezentativ 
acum, şi nu se putea lăsa interesele statului 
în mâna cetățenilor, fără ca cetățenii să aiba 
o cultura pămenteană, independentă de credinţa 
transcendentală. Acestea, domnilor deputaţi, sunt 
câte-va exemple de comparare istorică în această 
materie. 

Nu pot însă spera ca prin o discuţiune deo 
jumătate de oră să fi convins pe acei din d-v., 
care au votat contra scoalelor normale, că nu 
au făcut, bine. Nu merge pretenţiunea mea aşa 
de departe. Un singur lucru doresc să fi produs 
prin cuvintele mele, să vă fi produs cel puţin 
convingerea, că cestiunea este controversată, aşa 
de controversată, încât sunt atâţia oameni, care 
împărtăşesc în alte cestiuni fundamentale punctul 
‘de vedere al d-v. şi care se unesc totuş cu cei 
ce împărtăşesc opiniunea contrarie a minorităţii 
oposante pentru a vă zice, că nu este bine să 
suprimaţi scoalele normale, nu este bine să 
puneţi principiul: numai preoțimea, să conducă 
scoalele săteşti. Şi dacă este aşa de controver- 
sată cestiunea, atunci trebue să ne întrebăm: 
era necesar, era oportun de a hotăriacum, mai 
ales prin o votare budgetară, o asemenea în- 

trebare fundamentală a învăţămintului public? 
D-voastră ştiţi ce zice legea instrucţiunii în vi- 
goare; ea mi-a părut mai prudentă decât ex- 
tremele enunțate aici, ea nu zice ca d. Ionescu, 
să nu fie preoţii de loc învăţători, nici nu zice, 
ca d. ministru de culte, numai preoţii să fie 
învăţători, ea zice: săteanul român are trebuinţă 
de învățămînt; primesc dar să fie învăţător în 
sate or-cine este pregătit; primesc să fie învă- 
ţător în sate atât preoţii cât şi laicii. Dacă a- 
ceasta era posiţiunea făcută de legea noastră, 
vě întreb, ce necesitate era de a schimba a- 
ceastă poziţiune? De a zice, curn se zice acum: 
nu sunt suficienţi laicii, să vină numai preoţii, 
sau de a zice: nu vreau să vină de loc preoţii, 
aceasta este o procedere pe care cu toată buna 
voinţă nu o veţi putea califica nici de folosi: 
toare, nici de bine chibzuită, nici de oportună. 

Care a fost tradiţiunea la noi în această pri- 
vință? A fost de a se menţine scoalele aice în 
sate. Incepeţi cu principele Grigorie Ghica, tatăl 
onor. nostru preşedinte, el a făcut primii paşi 
in această privinţă. Vedeţi un alt principe, care 
era un mare talent de administraţiune, spre feri- 
cirea acestei ţări, şi pentru care economia finanţiară, 
ocupa cu drept cuvent primul rang în gândirile 
sale de stat, principele Stirbei; şi el a susţinut 

direcţiunea învăţămintului laic. Voiţi o altă dovadă? 
Priviţi la mişcarea ce a produs-o stergerea din 
budget a scoalelor normale, nu numai la noi 
cei tineri care ne ziceţi că suntem teoretici, dar 
la oameni în vîrstă, la cei din timpul lui Ghica 
şi Stirbei. Toţi aţi văzut, cum un venerabil 
bărbat bătriîn, d. Petre Poenaru, a venit şi a 
depus pe biuroul Camerei o petiţiune, prin care 
atâţia cetăţeni de onoare, cu dd. Poenaru şi Ar- 
sachi în fruntea lor, vë roagă să restabiliţi a- 
ceste scoli! Şi dacă a fost un bărbat venerabil 
în această ţară, dacă a fost bătrineţe înconju- 
rată de stima şi iubirea tutulor, dar mai ales 
a oamenilor de scoală, este aceea a d-lui Poe- 
naru, care şi-a consacrat toată viaţa sa învăţă- 
mintului public în România şi resumă în sine 
tradiţiunile statului nostru în această privinţă. 
Şi când asemenea bărbaţi vin şi ridică glasul 
-lor în mijlocul nostru, vă întreb încă odată, care 
este prudenţa, care este folosul de a depărta 
pe laici din scoalele săteşti:? (Aplause.) 

„Dar de ce vorbim de tradiţiunile trecutului? 
Să vorbim de tradiţiunile de acum 5 sau 6 ani 
câte sunt pentru aceste scoli. Cum s'a înființat 
şi sa susţinut scoala normală din Bucureşti ? 
Vë aduceţi aminte că avem un decret publicat 
in Monitor, în care se coprind cuvintele Princi- 

pelui nostru domnitor cu ocasia darului a, 12,000 
galbeni pentru scoala normală. Aici se arată 
menirea scoalei normale „de a îmbunătăţi scoa- 
lele săteşti, care să ducă lumina, iubirea de 
patrie şi cunoştinţa datoriilor în cele mai înde- 
părtate unghiuri ale ţărei.“ Şi un institut, creat 
sub aceste auspicii, susținut prin aceste tradi- 
ţiuni, l-am putea noi lovi cu ocasiunea unui bud- 
get? Judecaţi d-voastră dacă este cu putință. 
Acum, în faţa acestor lucrări, recitind ceea- 
ce s'a zis cu ocasiunea discutării budgetului 
rectificativ pe 1872, întilnesc următoarele cu- 
vinte ale d-lui ministru al instrucţiunii publice, 
care au fost punctul de plecare pentru supri- 
marea scoalelor normale: „Am spus şi spun 
opiniunea, mea clar şi categoric, că sunt în con- 
tra acestor scoli şi voesc ca învățătorii să- 
teşti să fie preoți. Iată o declaraţiune clară, îmi 
pare. Eu susțin şi më pronunt categoric, — şi 
bine-voiţi a observa un lucru, că atunci când 
un ministru se pronunţă categoric în asemenea 
cestiuni, bravând toată popularitatea, toate cri- 
ticele jurnalelor, toată opiniunea care o numiţi 
publică, când acel ministru ştie că are să 
fie sfașiat ca un persecutor al instrucţiunii pu- 
blice, după cum mi s'a imputat pe toate to- 
nurile, înaintea d-voastră an să dau eu samă, 

de ceea-ce fac şi dispreţuesc toate calomniile 
şi bănuelele; când, repet, vin şi declar a- 
cestea, când susţin înaintea d-voastră că aceasta 
este părerea mea, că astfel trebue să fie scoa- 
lele săteşti: apoi bine-voiţi, domnilor, a lua 
în considerațiune ceea-ce susţin. Puteţi, d-lor, 
să më combateți cât veţi poftì, acestea sunt 
ideile mele, şi am curagiul să le susţin înaintea 
reprezentaţiunii naţionale. Rămâne ca să hotă- 
rască cum va voi.“ 

Când cetesc aceste cuvinte, când le aflu pro- 
nunțate în aceste împrejurări, atunci din parte- 
mi nu pot decât a ruga pe d. ministru al in- 
strucţiunii publice: să nu persiste în asemenea 
afirmări. Căci, d-lor deputaţi, nu este în mij- 
locul nostru locul de susceptibilitate personală 
pentru d. Tell. Toţi cred că aţi avut în trecut, 
ca şi mine, aceleaşi simpatii pentru actualul mi- 
“nistru şi aceaş admiraţiună pentru energia, cu 
care lucrează, şi pentru virilitatea tinără, cu care 
a luat sarcine grele asupra sa. Toţi, ca şi mine, 
veţi fi admirat în trecut un nume ca al d-sale, 
preţios naţiunii române. Dar este cu atât mai 
mult o datorie ca să împedicăm, ca nu cumva 
sub bandiera acestor merite bine dobindite să se 
întroducă fără drept o măsură, care n'are a face cu 
ele, şi să se prejudece astfel o cestiune, pentru care 

— or cât de mare este autoritatea ministerului 
actual şi or cât de categorică este afirmarea, 
d-sale — autoritatea nu-i este suficientă pentru a 
hotări. Când vine un ministru şi spune: vă de- 
clar cevd categoric şi categoria mea de decla- 
rare trebue s'o luaţi de autoritate, se cade să 
ne întrebăm: pe ce se razemă această autori- 
tate? Aci nu este vorba de autoritatea dis- 
ciplinară, regulamentară, prevăzuta în legea in- 
strucţiunii faţă cu cei ce sunt supuşi administra- 
ţiunii d-sale; această autoritate este mare şi în- 
tinsă. In Cameră este vorba de autoritatea spe- 
cială pentru cestiunea tratată, şi când în Cameră 
se intreabă despre un ministru: care este autori- 
tatea, sa în această privinţă? eu respund: atirnă, 
depinde, dacă in această materie, afară de posi- 
țiunea de ministru, are o autoritate dobindită; 
şi când nu o are dobindită, atunci simpla func- 
ţionare ca ministru nu i-o poate da; şi atunci 
aş ruga, ca acei care ştiu foarte multe, precum 
ştie multe actualul d. ministru al cultelor, să 
aibă şi știința despre limitele ştiinţei d-lor, pen- 
tru care în starea foarte inaintată a culturei de 
astăzi este une-ori onoare a se pronunţa. 

In cazul de faţă cu atât mai mult, cu cât, d-lor 
deputaţi, în toată această cestiune, cum s'a pre- 
zentat ea de pe banca ministerială, au fost he- 

sitaţiuni şi contraziceri. In anul trecut, în Iunie, 
primul cuvint ce ni s'a pronunţat de chiar ac- 
tualul ministru al cultelor şi instrucţiunei pu- 
blice în proiectul de budget ce l-a prezentat, 
era de a cere o sumă pentru îmbunătăţirea 
scoalei normale laice din Bucureşti, vr'o şase 
mii şi atâtea sute de franci. Pe urmă vi 
s'a cerut d-voastră prin un proiect de decret, 
să autorizaţi a se cumpăra, case pentru scoala 
normală din Bucureşti; aceasta, d-lor, în Iunie 
anul trecut. Şi în Martie anul acesta, să ni se 
zică : tot ce s'a făcut atunci, era alt sistem, şi 
în vreme de opt luni vë prezint alt sistem: 
sunt rele toate aceste scoli. Aceasta nu este 
o procedare, ce o putem noi sancţiona prin- 
tr'un vot. 

Dar, ni sa spus, este un inconvenient: nu 
sunt bani destui pentru ca să plătim pe tinerii 
ce ies din scoalele normale; sunt vr'o trei-zeci, 
patru-zeci, ni s'a arătat, care nu vor să meargă 
în sate decât daca li se va întregi leafa pănă 
la 111 franci, şi nu avem de unde. 

D-lor deputaţi, cifra totală a acestor întregiri 
pentru 30—40 de învăţători ieşiţi din acea 
scoală este de 1500 sau 1600 de galbeni pe 
an. Acum vë aduceţi aminte, că în Iunie anul 
trecut, când era prevăzută in budgetul anului 

1871 suma de peste 1,400.000 lei pentru învăţă- 
mintul primar, ce este drept în oraşe, a venit 
ministrul actual şi ne-a cerut ca să suprimăm 
114,000 şi să lăsăm numai 1,300.000, fiind-că 
după declaraţiunea d-sale făcută în comisiunea bud- 
getară, la întrebarea d-lui col. Manu, ministerul 
va putea îndeplini serviciul cu această sumă. 
M'am opus atunci şi v'am cerut să nu loviți în 
invățămintul elementar; sa nu admiteţi ca să 
zică un ministru în această materie: am destui 
bani; ţara nu vrea să aibă destui, când se mär- 
gineşte cu prea puţin. În materie de scoale să- 
teşti nu încap modestii ministeriale la budget; 
căci şi daca mai este un prisos, trebue să-l 
întrebuințăm tot pentru a lărgi serviciul acesta. 
Au fost de geaba toate ce am zis, aţi votat şi 
d-voastră sub presiunea aceasta. Acum, după ce 
la scoalele elementare primare, în Iunie, zicea 
d. ministru: nu am trebuinţă de 114,000, ster- 
geţi-i, vine. tot d-sa şi zice: desfiinţaţi scoala, 
normală, fiind-că n'am 1500 de galbeni ca să 
plătesc pe învăţători. Aceasta fiind o contra- 
zicere ce sper că vě frapează şi pe d-voastră 
ca şi pe mine, ea nu poate servi de motiv pen- 
tru a susţine o asemenea, suprimare, şi cred că 
trebue să ne unim cu toţii pentru a ruga pe 

d. ministru să părăsească rezistenţa, ce face con- 
tra acestei înființări şi să ne admită cererea. 

Remareaţi, dlor deputaţi, că este în interesul 
unui partid conservator de a nu lovi, nici mă- 
car de a avea aerul de a lovi, în învățămintul 
din sate. Am avut onoare de a spune în anul 
trecut, a vë spune de atunci, că aduceţi pa- 
gubă învăţămintului cu votul ce suprimă cifra 
din budget; mi s'a asigurat, că nu se loveşte 
interesul instrucţiunii, şi acum vedeţi din agi- 
tarea produsă că s'a lovit. Rolul partidului con- 
servator îmi pare a fi, permiteţi să v'o spun, de 
a coprinde în sine elementele liberale, ce nu 
ştiau pănă acuma ce să facă în viaţa publică a 
acestei ţări; toate le aveam, numai partid libe- 
ral nu; căci nu sunt liberali, şi aci este râul, 
nu sunt liberale partidele ce se dau de liberale 
pănă acuma, nu sunt incă liberali roşii, şi nici o- 
. dată fracţioniştii n'au fost liberali (aplause). Prin 
urmare partidul conservator, având misiunea, 
acum de a aduna spre sine elementele în ade- 
văr liberale, care nu şiau putut găsi locul 
în partidele vechi, face prudent de a evita şi 
aparenţa măcar de a lov! în interese, pe care un 
partid liberal cu drept cuvint şi ca titlu de o- 
noare le înscrie pe drapelul său. De aceea, d-lor, 
nu este bine Să lovim în învăţătura elementară, 

nici măcar să avem aparenţa de a lovi în acest 
învăţămînt. 

Aşa, fiind, d-lor deputaţi, am onoarea vë pro- 
pune la discuţiunea generală ca o cesiune prea- 
labilă (şi a vë ruga să vedeţi, dacă este cu pu- 
tinţă ca să votaţi aceasta acuma) ca scoalele 
normale să rămână în ființă şi să se invite d. 
ministru al instrucţiunii publice a cere Camerei 
creditul necesar pentru restabilirea în budget a 
acestor scoale normale şi pe întregul an 1872, 
cum au fost pe anul 1871, bine înţelegendu-se 
că va rămânea definitivă; aceasta (aplause). La 
discuţiunea specială a budgetului pe 1873, când vor 
veni scoalele normale, este greu a se cere resta- 
bilirea şi pe anul 1872; de aceea am propus de 
mai nainte aceasta, şi dacă d. ministru declară, 
că primeşte propunerea şi că va veni d-sa să 
ne ceară creditul pentru restabilirea acestor 
scoale pe 1872, atunci nu mai este trebuinţă, 
să mai votăm partea II, căci se va face de la sine. 
Dacă însă d. ministru va persista în oposiţiunea 
sa, atunci nu rămâne alt mijloc decât a pro- 
voca Camera, ca să învite ea pe ministrul cul- 
telor de a veni cu un asemenea proiect în Ca- 
meră pentru anul 1872, şi atunci rog să se vo- 
teze moţiunea mea ca o cestiune prealabilă. 
Este o afacere de conştiinţă; sunt mulţi de- 

putaţi, sau cel puţin câţi-va, dintre care şi eu, 
care ar avea dificultate de a vota luarea în 
consideraţiune a unui budget, unde cu ocasiunea, 
înscrierii unei cifre se prejudecă o cestiune aşa 
de gravă, cum este aceea de a şti, dacă laicii 
sau preoţii să aibă învățătura satelor în mâna 
lor. Ceea-ce va facilita, d-lor deputaţi, revenirea 
asupra votului d-voastră este consideraţiunea 
că sa prezentat, după ce deteserăţi votul, un 
proiect de reformare a întregei legi a instruc- 
ţiunii publice şi prin urmare, când aţi dat votul 
budgetar în contra scoalelor, nu puteaţi să ştiţi 
ce se va face cu această reformă organică. 
In asemenea împrejurări, când aveţi un proiect 
întreg de reorganizare, nu puteţi prejudeca, 
cu ocaziunea budgetului, o cestiune de princip, 
care trebue să rămâe la matura şi întreaga d-v. 
apreţiare atunci când veţi lua în cercetare însuş 
“proiectul de reformă, Iată, d-lor, considerările, 
pentru care vě rog să primiţi moţiunea mea. 
(Aplause prelungite.) 


I. Văcărescu dă citire următoarei propuneri 
a d-lui Maiorescu: 

„l. Scoalele normale rămân în fiinţă. 

„2. Se invită d. ministru a cere Camerei cre- 
ditul necesar pentru restabilirea în budget a 


157 


scoalelor normale pe întregul an 1872, precum 
au fost în 1871. 

T. Maiorescu, I. Văcărescu, C. Grădisieanu, 
G. Gr. Cantacuzin, A. Lahovary, I. Agarici, P. 
Milo, Gr. N. Lahovary, A. Pascal, C. Blarem- 
berg, G. Argetoianu, M. Kogălniceanu.“ 

Ministrul cultelor general Tel. D. Maiorescu, 
terminând frumosul sgu discurs, a făcut apel la 
mine şi mi-a zis să nu fiu susceptibil. Eu cedez 
invitării d-sale şi declar, că nu sunt nici decum 
susceptibil. Dorinţa ce o are d-sa o am şi eu 
cel puţin tot atât cât o are dsa. Sunt gata să 
fac ce a zis d. Maiorescu; votaţi propunerea 
d-sale, şi nu sunt de loc susceptibil. (Aplause,) 
Voiţi să vin eu cu o propunere? Voi veni, 
Cum veţi voi, aşa votaţi; însă daţi-mi numai 
mijloace ca să execut votul d-voastră; aceasta 
vă cer. (Aplause.) 

— Şedinţa se suspendă pentru zece minute 
spre a se consulta comisiunea budgetară asupra 
propunerii d-lui Maiorescu. 

La redeschiderea şedinţei se dă din nou citire 
acestei propuneri. 

D. preşedinte. D-lor, fiind-că fac şi eu parte 
din comisiunea budgetară, pot să vë comunic 
că comisiunea budgetară, primeşte propunerea 
d-lui Maiorescu, la care şi d. ministru a aderat, 

şi prin urmare nefiind nimeni în contra, cred 
Că ar fi o pierdere de timp a mai asculta lun- 
gile şi frumoasele discursuri ale acelor 15 d-ni 
deputaţi cari s'au înscris spre a susţine această 
' propunere. 

— e pune la vot amendamentul d-lui Maio- 
rescu, şi se primeşte. 


8. 


Contra sporirii salarului câtorva profesori 
universitari. 


(Şedinţa Camerei de la 13 Martie 1872). 





Se discută cifra de 16,848 lei propusă 
de ministrul cultelor Tell sub numele de 
gradaţie în favoarea numai a câtorva pro- 
fesori universitari şi suprimată de comisia 
budgetară. 

D. G. Cantili vorbeşte pentru menţinerea 
acestei sume. Urmează: 


Titu Maiorescu. D-lor deputaţi, îmi pare bine 
că pot avea ocasiunea de a restabili adevăratul 
înţeles -al celor ce am avut onoarea a zice eri, 
fiind-că din cuvintele d-lui Cantţilli se vede că 
n'am fost bine înţeles. Fără îndoială aceasta 
este vina mea: nu m'am exprimat destul de 
bine pentru a fi bine înțeles. 

D-lor, nu este opiniunea mea, că trebue să 
se suprime învăţămintul superior, cel din uni: 
versităţi. Recunosc cu d. Cantilli că învățămin- 
tul superior din universităţi este indispensabil; 
dar noi nu suntem chemaţi aci să facem teorii 
platonice despre-frumuseţea invăţămintului, ci 
ne aflăm faţă, în faţă cu o cestiune de budget. 

In budget se prevăd aproape 51/2 milioane 
pentru instrucţiunea publică, din care trebue 
să se susţină toate ramurile instrucţiunii pu- 
blice, şi din care universităţile nu trebue să 
lipsească cu nici un preţ. Dar in ce propor- 
ţiune se va distribui această cifră? Eacă între- 
barea practică. Este just ca, fiind necesar în- 
văţămintul superior, să aibă o intindere propor- 
ţionată cu starea noastră budgetară. Vë rog 
dar să nu presupuneţi, că aş fi în contra invä- 
ţămiîntului supenor, când sunt în contra exa- 
geratei posiţiuni ce ocupă în budget. Căci ce 
folos am putea trage dintr'o discuţiune, când 
ne-am restălmăci unii altora înţelesul adevărat 
al cuvintelor! i 

Aşa pusă cestiunea, d-lor, să analizăm acum 
cele ce ne-a spus d. raportor în privința rela- 
ţiunii proporţionale a cifrelor alocate în bud- 
getul instrucţiunii publice, o relevare statistică, 
foarte importantă din toate punctele de vedere, 


161 


şi mai cu seamă pentru că ne arată, care este 
acum raportul diferitelor grade ale învățămin- 
tului public la noi. 

Iată acest raport: numărul scolarilor la scoa- 
lele rurale este în cifră rotundă 20 mii, fondul 
alocat pentru aceste scoale un milion; numărul 
studenţilor la universităţi şi scoala de arte este 
500, şi fondul alocat 750,000, adică 5/4 de 
milion. 

Cu privire însă la populaţiunea noastră ra- 
portul ar trebui să fie altul; am trebui să a- 
vem la scoalele rurale 200,000 de scolari, adică 
de zece ori mai mult decat avem, şi să chel- 
tuim pentru ei aproape 21/2 milioane; iar la 
universităţi şi la scoalele de cultură estetică 
am trebui să avem numai de patru ori mai 
mulţi studenţi şi chiar atunci să cheltuim cu 
150,000 mai puţin de cât cheltuim acum. Cu 
alte cuvinte, cheltuiala pentru universităţi este 
astăzi de cinci ori mai mare decât ar trebui 
să fie faţă cu frequentarea, adecă cu folo- 
sul lor. 

Iată proporţiunea, in care stă învățămîntul 
primar cu învățămîntul superior astăzi la noi. 
De aci resultă, că o direcţiune mai normală 
nu se poate da budgetului instrucţiunii publice 
decăt căutând a intinde din an în an învăţă- 

mintul elementar şi reducând sau lăsând cel 
puţin în statu-guo alocaţiunea budgetară pentru 
învățămintul superior, pănă când vom ajunge 
la adevărata, proporţiune, în care trebue să fie 
aceste două ramure ale învățămîntului public. 

Pe acest tărim punendu-mă, d-lor, nu cred 
că este necesar şi util pentru moment de a da 
în budgetul statului o întindere şi mai mare 
învăţămîntului superior decât aceea pe care o 
are astăzi. 

Mai vine însă o a doua considerare. E vorba 
aci ca să se înfiinţeze ceva catedre noue? Nu. 
Nu este vorba nici de aceasta măcar, ci de a 
se mări lefurile profesorilor astăzi în ființă. 

B. Boerescu. Nu este aşa. 

T. Maiorescu. E vorba de gradaţiune. 

B. Boerescu. Nu cunoaşteţi cestiunea. 

T. Maiorescu. Spuneţi-mi atunci ce este, ça să 

. pot continua. 

B. Boerescu. Vorbiţi d-voastră; eu voi vorbi 
la rîndul meu. 

T. Maiorescu. Atunci or nu më întrerupeţi 
în zadar, or dacă më întrerupeţi, arătaţi-mi în 
ce sunt greşit, pentru ca să nu pierdem vremea 
Adunării cu o discuţie nefundată. 

După luminele pe care le am însă, aci nu 
este vorba decât de a se aplica gradaţiunea 

ja profesorii universitari, ale căror nume sunt 
citate în budget, adică de a se mări leafa d-lor 
Boerescu, Aristid Pascal, Ştefănescu, etc., pentru 
vechimea d-lor în serviciu. 

Acum nu uitaţi, d-lor, că în privinţa liceelor 
aţi refusat gradaţiunea. Apoi dacă pentru licee aţi 
refusat, nu cred că veţi admite pentru univer- 
sităţi; căci profesorii liceelor sunt mai lipsiţi de 
mijloace decât cei de la universităţi. Şi dacă 
este principiul de gradaţiune, atunci vë întreb, 
de ce nu întroduceţi acest princip şi pentru în- 
văţătorii scoalelor elementare? A venit cine-va 
vre 0-dată să ne zică: fiind-că învățătorii din 
sate sau aceia din oraşe au servit 10 sau 20 
ani tot cu aceaş leafă, să li se mărească şi 
leafa, lor? De ce nu veniţi să cereţi şi pentru 
aceştia, ci veniţi să cereţi numai pentru cur- 
surile superioare ? Oare fiind-că învățătorii sa- 
telor. sunt mai departe de locul, unde se face 
budgetul, şi ceilalți sunt mai aproape? 

Spre neplăcerea mea am fost silit să iau cuvintul, 
pentru ca să motivez, de ce sunt încontra pro- 
punerii ce se face. Dilor, cred că dacă a dis- 
creditat ce-va, simpatiile ce le întilneau pănă acum 
profesorii în ţară, este tocmai tendenţa mani- 
festă a budgetului instrucţiunii publice, de a 
urca salariele celor de la universitate; această 

tendenţă nu se manifestă în toate cele-alte bud- 
gete ale statului. V& întreb, de ce nu s'au aug- 
mentat şi lefile în magistratură? De ce un su- 
pleant în magistratură primeşte tot aceaş leafă 
care i s'a acordat acum 10 ani? Numai la pro- 
fesorii universităţilor să se sporească ? De ce? 
Dacă sa scumpit viaţa, încât se 'simte nece- 
sitatea de a se îmbunătăți lefile funcţionarilor, 
de ce să fie numai o certă categorie de func- 
ţionari mai protegiată încât să alergaţi a-i aug- 
menta lefile? Aceasta mi se pare că este o ne- 
dreptate; mi se pare că o asemenea măsură nu 
vine în favoarea unui corp, de la care aşteptăm 
mult pentru înaintarea naţiunii, care s'a bucu- 
rat pănă aci aşa de mult de simpatiile ţărei 
întregi şi a căruia chemare trebue să fie mai 
ideală decât o arată budgetul. 

Dacă cerem îmbunătăţirea lefilor profesorilor 
„de vniversităţi, aceasta nu o putem face în vir- 
tutea, legii instrucţiunii, căci în ceea ce priveşte 
posițiunea legală a acestei cereri, ea nu există 
în lege. Legea instrucţiunii publice are un articol, 
care zice că după 12 ani de serviciu învăţăto- 
rilor li se indoeşte leafa. Legea aşa zice, Dar 
este alăturea cu legea un regulament, care e pus 
în practică şi elaborat de eforia scoalelor îna- 
intea, legii actuale a instrucţiunii publice, în care 

s'a admis gradaţiunea de lefi, Nu uitaţi însă, 
d-lor, că atunci când s'a promulgat legea in- 
strucţiunii, prin articolul final s'a zis, că toate 
regulamentele anterioare sunt şi remân abro- 
gate. Prin urmare şi acel regulament este ab- 
rogat. Va să zică legea instrucţiunii abrogând 
acel regulament, a admis în princip augmen- 
tarea lefilor futulor învăţătorilor numai după 
duoi-spre-zece ani de serviciu. Este dar lipsit de 
temei acest amendament şi mai ales este lipsit 
de proporţiune în fața trebuinţelor învăţămân- 
tului nostru. 

Aşa dar, fără a fi în contra profesorilor de 
la universităţi, sunt numai în contra augmen- 
tării unilaterale a lefilor lor. (Aplause). 


9 


Pentru libertatea Presei. 


(Şedinţa Camerei de la 28 Ianuarie 1878), 


GQ. Costaforu, ministru titular la externe, 
fusese de la 8 Iunie până la 28 Octomvrie 
1872 şi ministru ad-interim la justiţie, unde 
a fost înlocuit de Manolache Kostake. In 
timpul menţionatului interimat, Costaforu 
elaborase un proiect de lege pentru modifi- 
carea mai multor articole din codul şi din 
procedura penală, pe care le-a şi susţinut din 
partea guvernului în lungile desbateri ale 
Camerei din Ianuarie 1878, de şi pe atunci 
Manolache Kostake era ministrul justiţiei. 
Intre modificările propuse, alineatul din urmă 
al art. 58 prevedea dreptul judecătorului 
de instrucţie de a sequestra ziarele şi teas- 

cul lor din tipografie, iar § 5 al art. 96 in- 
vestea pe judecător cu dreptul de a dapre- 
ventiv mandat de depunere în contra zia- 
riştilor !). 


Spre înlăturarea acestor disposiţii s'a 
presentat următorul amendament: 

„3% se şteargă alineatul din urmă al 
art. 58%. 

„Art. 96, $ 5, să se modifice aşa: nu 
se va da nici odată mandat de arestare 
nici de depunere contra unei persoane pre- 
venite de delict de presă. 


Semnaţi: T. Maiorescu, M. Korne“. 


Se citeşte art. 58. 

T. Maiorescu. Eu aş propune, d-lor, ca odată 
cu discutarea articolului 58 să se împreune şi 
articolul 96, fiind-că amindouă aceste articole 
sunt relative la presä; unul priveşte sequestrele 
şi altul arestările. 

Voci. Nu se poatele 


1) Spre înţelegerea încercării ministrului Costaforu e drept 
să amintim, că âncă de pe atnnci o parle a ziarelor noastre 
ajunsese cu „libertatea“ presei la excesul, pe care îl vedem 
şi astăzi, Adevărul d-lui A, Beldiman ataca Dinastia cu o vio- 
lenţă şi o trivialitate de stil nemai-pomenită în vre-un alt stat 
monarchic. Trimis în judecata curţii cu juraţi din Roman, d: 
Beldiman a fost achitat — 18 Martie 1872 —, de şi (sau fiind-că?) 
printre juraţi se afla şi d. Dimitrie A. Sturdza. 

D. preşedinte. Pentru a sprijini ideile d-sale, 
d. Maiorescu este liber a face menţiune şi de 
alte articole. 

T. Maiorescu. D-lor deputaţi, voi avea, onoarea 
de a vorbi în contra articolului 58 din proiec- 
tul de faţă, fiind-că disposiţiunea cea nouă, care 
admite ca măsură preventivă sequestrarea jur- 
nalelor de judecătorul de instrucţiune, imi pare 
că este o lovire adusă libertaţii presei, şi, liber- 
tatea presei fiind înscrisă în Constituţiunea noa- 
stră, este prin urmare o lovire indirectă adusă 
Constituţiunii. 

D-lor deputaţi, în Constituţiunea noastră este 
înscrisă libertatea presei. Cuvintul libertate a 
presei nu e un cuvint, care să fi luat naştere în a- 
ceastă latitudine geografică, ci a luat naştere în 
statele civilizate ale Apusului; şi prin urmare, 
când voim să ne întrebăm, ce însemnează li- 
“bertatea presei pe care o avem în Constitu- 
ţiune, trebue să vedem, ce se înţelege în acele 
state, unde ea a luat naştere; şi nu este lăsat 
la arbitrul fie-cărui din noi să zică „aşa în- 
teleg eu libertatea presei“ ; pentru că libertatea 
presei e una. 

La inceput, presa era sub autoritatea disci- 
plinară a guvernului; dar cu timpul s'a văzut, 
că nu totdeauna când se pedepseau jurnaliştii, 

avea guvernul dreptate, ci dimpotrivă; şi astfel 
s'a adoptat principiul de a se lăsa presu liberă, 
or cât de mare ar fi primejdia acestei libertăţi. 
Libertatea presei va să zică dar mai ântâi: 
liberarea ei de sub autoritatea disciplinară a 
guvernului, a puterii executive, dar nu va să 
zică nici odată şi nicăiri licenţa presei şi impu- 
nitatea ei. 

Pretutindeni, în or ce stat european consti- 
tuit, sunt legi care pedepsesc ziarele care comit 
un delict; însă organele, care sunt chemate a 
recunoaşte dacă este un delict de presă, aceste 
organe sunt luate, când vorbim de libertatea 
presei, de sub autoritatea puterii executive. A- 
cum, dacă judecă şi apreţiază tribunalele sau 
juraţii, aceasta este o cestiune secundară; atât 
numai ca să fie o autoritate, care să nu atirne 
de puterea executivă. Câni însă prin Constitu- 
ţiunea noastră s'a mai zis : avem libertatea presei, 
şi presa va trebui judecată pentru delictele sale 
de către juraţi, s'a zis prin aceasta: nu am in- 
credere în nici un alt organ al statului pentru 
a recunoaşte care sunt delictele de presă, de 
cât în jurați; nu voi nici poliţie, nici judecătorii 
obişnuiţi ca să judece, voi numai curţile cu juraţi. 

Inţeleg că acest sistem să nu pară raţional, 
şi aş găsi atunci consequent ca să vină cineva 

să zică: toată această idee este primejdioasă 
pentru noi, să o schimbăm. Aceasta va fi o 
schimbare a Constituţiunii, pe care Constitu- 
ţiunea o permite pe calea indicată de dinsa, 
pentru revisuire. Dar a veni şi a zice: de şi 
în Constituţiune este înscrisă libertarea presei 
şi jurisdicţiunea, juraţilor, totuş voi să introduc 
prin judecătorul de instrucţie o măsură preven- 
tivă contra ei, aceasta nu o înțeleg şi este o 
contrazicere. Pentru ce este contrazicere ? Pentru 
că măsură, cum este prevăzută în articolul a- 
cesta, 58 şi in art. 96, este o adevărată apli- 
` care de pedeapsă din partea unor organe ne- 
prevăzute în constituţiune mai nainte de a se 
constata şi judeca delictul din partea organelor 
prevăzute in constituţiune. Căci iată ce s'ar in- 
timpla în practică: Un ziarist ar publica un ar- 
ticol, şi acel articol ar coprinde ceva, care după 
"părerea judecătorului de instrucţie este un delict, 
de exemplu o incriminare mala fide contra guver- 
nului; şi judecătorul de instrucţie este atunci în 
drept să sequestreze teascul întreg, să oprească 
publicarea, ziarului şi să aresteze pe jurnalist în 
mod preventiv. Ce drept se dă jurnalistului în 
privinţa acestei măsuri? Se zice: Jurnalistul 
poate imediat să facă oposiţiune la camera de 
punere sub acusare. Jurnalistul va face oposiţiune 

imediat. Dar camera de punere sub acusare nu 
este ținută să judece imediat, şi este foarte cu 
putinţă ca ea să, ia cestiunea în cercetare mai 
târziu, şi astfel să, dureze arestul preventiv 
două, trei luni şi mai departe. 

D-lor, este adaos mai pe urmă că acesi se- 
questru va putea fi ridicat, or când judecâtorul 
de instrucţiune va obţine convingerea, că acu- 
sarea nu este fundată. Acest aliniat mi se pare 
cu totul de prisos. Dacă judecătorul de in- 
strucţie, bună-oară, astăzi, citeşte un jurnal oare- 
care şi vede că acest jurnal coprinde un delict 
de presă şi-l sequestrează, iar a doua-zi dimineaţa, 
fiind mai treaz, zice : a! ieri am dobîndit convin- 
gerea că în acest articol este un delict, astă-zi văd 
că nu este nici un delict de presă: atunci acea- 
sta ar trebui să dea loc la o măsură disci- 
plinară în contra judecătorului, iar nu la un 
drept al judecătorului în contra jurnalistului. 
Dar de obicei şi în mod norma] este evident, 
că judecătorul de instrucţiune, care a sequestrat 
un jurnal, are să-l ţie sequestrat şi are să-l 
ție şi camera, de acusare, instituită pe aceeaş 
cale, pe care este instituit şi judecătorul de in- 
strucţiune. 

Dar în casul art. 96 se dă chiar dreptul de 
a se aresta jurnalistul; şi de şi în proiectul 

guvernului se zicea, că nu este mandat de are- 
stare în contra jurnalistului, însă văd că sa, 
modificat de comisiune şi a rămas ca să se 
poată, da mandat de arestare. Insă şi guvernul, 
care zicea că nu este mandat de arestare, am 
văzut că lasă mai jos un mandat mai primej- 
dios, un mandat de depunere. Este mai pri- 
mejdios, d-lor, pentru că el se face fară a se 
asculta procurorul, iar liberarea jurnalistului 
arestat nu se poate face de cât sub conclu- 
siunile procurorului, conclusiuni care, dacă nu 
vor fi conforme, atunci jurnalistul se va ţine 
sub arest or cât de mult timp. 

Va să zică sistemul este acesta: este vorba 
ântăi de a se obţine sequestrarea jurnalului 
din capul locului, şi dacă al doilea numër a- 
duce acelaş fel de articol, se va sequestra şi 
acela, şi aşa mai departe, şi a treia şi a patra 
- oară, în cât este cu putinţă ca sequestrarea să 
se facă într'un mod continuu, şi astfel, înainte 
de a fi ajuns casul la curtea cu juraţi, să se 
aducă jurnalistului o pagubă nereparabilă. Şi este 
vorba, al doilea ca, să se aresteze jurnalistul şi 
să fie ţinut arestat trei luni, pănă la sesiunea, 
curţii cu juraţi, şi după aceste trei luni se poate 
să se caute un defect de formă, lipsa vre-unui 
martur sau alte lipsuri, şi astfel să se mai a- 

mâne pentru altă curte cu juraţi, aşa incât 
jurnalistul să se ţină arestat 6 şi 9 luni de 
zile. De aci inainte judecătorul de instrucţiune, 
după facultatea ce are, sau curtea cu juraţi 
pot să-l libereze, dar el a şezut în arest 9 
luni de zile. 

Cum vedeţi, d-lor, de şi în Constituţiune este 
scrisă, libertatea, presei, cu alte cuvinte, că jur- 
nalistul nu va putea fi pedepsit şi nici judecat 
decât de curtea cu juraţi, prin legea de faţă, 
se dau mijloace să se închidă, adecă, în fapt să 
se pedepsească jurnalistul în mod preventiv, şi 
să i se sequestreze jurnalul, ceea ce nu poate 
fi decât o violare a Constituţiunii. 

Acum, d-lor deputaţi, mărturisesc că nu a- 
parţin acelei oposiţiuni dintre d-voastră, care 
îndată ce găseşte o asemenea măsură pusă în 
lege, admite intenţiuni rele guvernului, ci sunt 
convins că guvernul a propus şi comisiunea a 
înăsprit măsurile represive din cele mai patrio- 
tice intenţii. Eu recunosc, că presa a ajuns la 
noi într'o stare deplorabilă, de şi sunt câte-va 
excepţii; recunosc că, de regulă, jurnaliştii nu 
observă măsura pentru ceea ce este de respec- 
tat şi pentru ceea ce este de atacat, recunosc 
că dacă a fost cine-va, în țara aceasta, care a 
pus în pericol Constituţiunea, au fost acei care 

au trecut peste limitele unui atac admisibil, şi 
au mers atât de departe încât au atacat insti- 
tutiuni ce sunt inviolabile, declarate astfel de 
Constituţiune, şi care trebue să fie puse mai 
presus de or ce (aplause). Aşa, când vine un 
jurnal şi atacă persoana Domnitorului ţărei, vio- 
lează pactul constituţional. Recunosc aceasta. 

Va să zică este interesul nostru, nu al unui 
partid, ci interesul tutulor, ca să scăpăm de 
acest defect al presei. Dar, d-lor deputaţi, totul 
este, cum să procedem; căci nu trebue ca re- 
mediul să fie mai r&u decât răul ce voim să 
vindecăm (aplause). R&ul care există, se poate 
măsura şi prin disprețul universal ce lau de- 
şteptat asemenea organe de publicitate, şi ni- 
meni nu va putea zice, că presa noastră de 
astăzi este mai respectată decât acea de a- 
cum 30 ani, care era lăsată la represiunea gu- 
'vernului; vina este a presei, care prin defectele 
ei a comis atâtea greşeli. 

Recunosc aceasta. 

Sunt dar cuvinte în contra presei. Dar când 
va veni guvernul şi va zice: iată un jurnalist 
care a insultat dinastia, a comis un delict, ju- 
decătorul de instrucţiune îl va închide, îi va se- 
questra jurnalul şi, după ce l-a ţinut închis 
câte-va luni de zile, îl va trimite înaintea, juraţilor, 

şi apoi juraţii îl achită: atunci jurnalistul va 
veni cu mai multă gravitate să arunce aceleaşi 
insulte, şi eu unul, care sunt dinastic şi con- 
servator, n'aş voi să văd guvernul şi dinastia 
tratate aşa şi amestecate cu idei de injustiţie 
şi de arbitrar (aplausej. 

De aceea zic, că ar fi mult mai primejdios a 
se aduce lucrul acolo, decât calomnia de acum. 
Dar este ce-va mai mult: de câte ori între 
ceea ce stă in constituţiunea generală şi între 
ceea ce se face într'o lege specială se vede o 
contrazicere, de atâtea ori acesta este unul din 
cele mai mari rele ce se poate produce într'o 
societate, şi nu este iertat cui-va, nepedepsit, să, 
atace constituţiunea prin modificări indirecte. 
Ar fi mai bine să vie şi să zică: voi să modi- 
fié câte-va disposiţii din constituţiune ; căci con- 
stituţiunea însăş prevede cum se poate modifica, 
şi atunci ar fi un act legal din partea aceluia, 
care ar cere astfel modificarea constituţiunii. 
Reformarea constituţiei pe calea constituţională, 
este afirmarea ei. Totul este să nu fie proce- 
dura gespotică. Prin urmare aş fi înţeles să se 
ceară o modificare la cutare disposiţie din con- 
stituțiune, d. e. la judecarea presei prin juraţi; 
insă aceasta prin mecanismul constituţional. 
Dar ceea ce nu pot admite nici odată este, că 

întru cât cine-va nu are curagiul sau nu gă- 
seşte oportun de a reforma ceva în constitu- 
ţiune şi lasă să existe întrinsa principiul gene- 
ral, apoi să vină prin legi deturnate şi să surpe 
acel principiu general, acel fundament pus în 
constituţiune. Or ce lege deocamdată este o 
hârtie albă pe care sunt scrise litere negre; 
ceea ce face din această hârtie albă un fapt 
cetățenesc este intipărirea ei, nu prin teascul 
Monitorului, ci intipărirea ei morală în sufle- 
tul cetăţenilor; şi este cu neputinţă ca atunci, 
când ai întipărit în sufletul cetăţeanului liber- 
tatea presei, să pui alături o măsură prin care 
să ucizi acea libertate, fiind-că ai produs atunci 
în sufletul cetățenilor acea disarmonie, de care 
cu drept cuvint se fereşte actualul d. ministru 
al trebilor străine, disarmonia juridică, şi ai 
făcut pe om indiferent pentru ceea ce este 
“drept şi l-ai făcut să nu mai înţeleagă ce va. 
să zică libertatea; prin urmare ai şters din 
inima lui unul din puternicele elemente de cul- 
tură ce le avea. Aceasta nu este iertat, şi nici 
un om de stat, care procede pe o cale orga- 
nică, nu poate să îngădue a se introduce a- 
ceastă contrazicere în spiritul cetăţenilor. Poate 
pentru un moment să se pară că este bine, 
poate ca cine-va, exasperat de atitudinea ostilă 

a presei, să ia şi această măsură momentană, 
dar de sigur comite o greşală pentru viitor, 
fiind-că este cu neputinţă ca să se admită ase- 
menea conflicte în conştiinţele oamenilor. (a- 
plause). 

Vine însă ceva mai mult, d-lor deputaţi; a- 
ceasta ar fi o măsură inadmisibilă chiar atunci, 
când magistratura la noi ar fi inamovibilă şi 
independentă de guvern. La noi însă, unde ma- 
gistratura este amovibilă şi dependentă de gu- 
vern, această măsură mi se pare în or ce cas 
de condamnat, chiar atunci când în constitu- 
ţiune nu ar fi scrisă libertatea presei. Şi dacă, 
voiţi să traducem aceasta cu un cuvint străin, 
fiind-că la mulţi dintre noi, din nenorocire, cu- 
vintele străine le sunt mai clare decât cele de 
aici, această măsură, pe care o vedem pusă la 
articolele 58 şi 96, s'ar traduce în Franţa aşa: 
poliţaiului îi dau dreptul de a sequestra jurna- 
lul (aplause), poliţaiului îi dau dreptul de a a- 
resta pe jurnalist şi de a-l ţine arestat cât va 
voi (aplause), fiind-că eu nu văd ce osebire este 
la noi în starea de astăzi între un poliţai şi 
un judecător de instrucţiune (aplause). Până 
când într'un stat constituţional, şi pe aceste 
baze noi existăm, nu avem o lege de inamo- 
vihilitate şi o lege de admisibilitate, care să 

facă independentă magistratura de puterea exe- 
cutivă, pănă atunci judecătorul de instrucțiune 
este mai rëu decât polițaiul, şi ştiţi pentru ce? 
Mai ântăi la noi poliţai poate să fie or cine şi 
să aibă calificațiunea de a deveni mai tărziu 
judecător de instrucţiune, după cum am şi vě- 
zut comisari de poliţie devenind judecători de 
instrucţiune. Am văzut: sunt în Iaşi, există şi 
acum. Şi tot asemenea se poate ca un judecă- 
tor de instrucţiune să devie comisar de poliţie; 
căci în alte ţări se cere de la judecătorul de 
instrucţiune să aibă cunoştinţe juridice speciale, 
să-l recomande alte autorităţi decât guvernul, 
şi apoi să fie inamovibil. Aceasta, în alte părţi 
distinge pe judecătorul de instrucţiune de co- 
misarul de poliţie. Dar la noi necesitatea a 
adus-o aşa, şi toate guvernele au făcut-o, nu nu- 
mai cel de faţă, ministrul justiţiei numeşte pe 
cine-va ce i se presintă ca un cunoscut sau i 
se recomandă prin o epistolă pentru un post, 
şi dacă postul este vacant 1a poliţie, îl numeşte 
acolo; dacă este în magistratură, îl numeşte în 
magistratură, fără ca persoana numită în pos- 
tul de judecător de instrucţiune să aibă cuno- 
ştinţele speciale, fără, să fi fost introdus şi re- 
comandat printr'un alt organ şi apoi să fie ina- 
movibil. Acolo, unde se numeşte cu modul a- 

cesta, acolo acest judecător de instrucțiune este 
cu totul la disposiţia guvernului. Acolo, unde 
printr'o simplă adresă se numeşte şi printr'o 
simplă adresă se depărtează judecătorii de in- 
strucţiune, care nu ar voi să intre pe o cale ce 
li se indică, și printr'o simplă adresă se pun 
alţii in loc, acolo judecătorul de instrucţiune 
este mai rău decât poliţaiul, pentru că în con- 
tra poliţaiului legea penală îmi dă dreptul de 
a-l acţiona la tribunalele ordinare, şi pot să-i 
zic: eşti r&spunzător pentru ceea ce mi-ai fä- 
cut, te chiem la secţiunea a 4, cum se zice în 
laşi, pe când în contra judecătorului de in- 
strucţiune nu am această măsură. (Aplause). 
Va să zică garanţia ce-mi este dată mie în con- 
tra autorităţii administrative, este reală; dar în 
privinţa judecătorului de instrucţiune nu am 
nici această garanţie, nici garanţia morală care 
îl face pe el vrednic de această posiţiune. Prin 
urmare am un judecător de instrucţiune în teo- 
ria poliţiei administrative, dar fără unici o rës- 
pundere față de mine. Dacă majoritatea lor 
face excepţiune la aceasta, dacă magistratura 
noastră este mult mai bună decât ar putea să 
fie dupe modul numirii, aceasta îi face onoare 
ei, dar nu sistemului (aplause). Ea este în mare 
parte bună, de şi acest sistem este aşa de 


180 


pernicios precum este, şi e o dovadă mai mult, 
că acolo unde este un element bun, el persistă 
chiar în mijlocul unui mecanism foarte perni- 
cios, precum este acela de a lăsa să se nu- 
mească magistraţii numai de puterea executivă, (a- 
plause). Avem dar după disposiţiunea acestei 
legi să dăm sechestrarea jurnalelor şi arestarea, 
jurnaliştilor în mâna unei autorităţi, care se 
numeşte autoritate judiciară de drept, dar a 
cărei numire, înlocuire şi destituire atirnă în 
fapt de la arbitrul guvernului. 

Acum recunosc că guvernul de azi, de exem- 
plu, nu ar abusa prea mult de aceste disposiţii 
(ilaritate). Dar cine më garantează pentru gu- 
vernele viitoare? Poate să nu fie partidul acesta 
mult timp la guvern, poate să mai fie încă, 
dar în fine va veni altul; şi cine va fi acela? 
Legea nu se face pentru anume persoane. Când 
ar veni la guvern nişte oameni exageraţi în 
pasiunile lor, atunci ce armă am eu în contra 
unei exagerări pasionate? Şi cine më garan- 
tează că nu vor zice ei atunci: Al... acuma am 
să exploatez eu maşina guvernamentală! (A- 
plause). 

De aceea, onorată Cameră, când sa zis li- 
bertatea, presei, s'a înțeles independenţa presei 
de puterea executivă. Nu se poate ca să daţi 

presa sub puterea executivă. S'au comis multe 
rele de către presă (aplause); să se îndrepteze. 
Este în proiectul acesta, de reforme şi reforma 
curților cu juraţi. Camera întreagă să se ocupe 
şi să vază ce este de legiferat, pentru ca o cur- 
tea, cu juraţi să facă dreptate unde trebue să 
fie făcută dreptate, şi sunt convins că liberalii, 
chiar cei ultra-liberali, acei inteligenţi şi vu bun 
simţ, vor fi cei dintâi, care în interesul presei 
chiar vor dori ca excesele de presă, calom- 
niile, injuriile, să fie pedepsite. Care om cu- 
minte s'ar opune la aceasta? Şi dacă în con- 
stituţiunea noastră se zice, că juraţii trebue să 
judece şi se. pedepsească pe aceşti jurnalişti, a- 
tunci instituţiunea, juraţilor să fie reformată, ju- 
raţii se fie instituiţi ast-fel încât pedeapsa să 
fie o realitate, dar nu această instituţiune să 
fie un refugiu, în care culpabilii să scupe de se- 
veritatea legilor, de pedeapsa ce merită. 

La noi, dlor, guvernul, după modul cum 
administrează, are în aparență mai multă pu- 
tere decât or unde. Să vë numesc statul cel 
mai disciplinat, cel mai milităreşte sever din 
Europa cultă... toţi vă gândiţi de îndată la 
Prusia. Fără îndoială, d-lor, că în Prusia un 
ministru are mult mai puţină putere legală de 
cât la noi; credeţi că unui ministru de justiţie 

din Prusia ia trecut or îi trece vreodată prin 
cap, ca de la sine, de odată, să trimită o hârtie 
unui judecător prin care să-i zică: de la 20 ale 
curentei luni eşti destituit or demisionat din 
funcţiune? Credeţi că în Prusia este iertat unui 
ministru vre-o-dată de a depărta un judecător 
după simpla sa voinţă, fără ca acel judecător 
să fi fost supus mai ântâi cercetărilor discipli- 
nare ale unei curţi speciale instituite pentru a- 
ceasta? Nici odată. Cu toate acestea, morali- 
ceşte vorbind, guvernul prusian este foarte tare 
şi guvernul nostru, cu mai puternice măsuri în 
mână, este foarte slab. De unde provine a- 
ceasta? Din faptul că la noi, în loc de măsuri 
generale, armonice, în loc de o constituţiune 
potrivită cu legi speciale, şi în loc de legi spe- 
ciale potrivite cu constituţiunea, se iau măsuri 
de alături, care lasă la arbitriul guvernului schim- 
bător ceea ce trebue lăsat in paza legilor per- 
manente. Căci astăzi, dacă ar fi un guvern care 
ar îndrăzui să aresteze prin judecătorii de in- 
strucţiune pe toţi jurnaliştii ostili, peste câţi-a 
ani va veni un alt guvern opus acestuia, care 
va face la rindul său să se aresteze toţi jur- 
naliştii favorabili guvernului trecut şi contrarii 
lui; astfel că am vedea, în timpul de 4 ani de 
exemplu, cum sa văzut mai nainte, un şir de 

Jurnalişti închişi şi de funcţionari persecutați de 
o parte şi susținuți de alta, şi apoi peste ace- 
laş timp pe cei persecutați devenind puternici 
persecutând pe ceilalţi. Şi resultatul çare este? 
O perturbare completă în conştiinţa publică; 
şi funcţionarii pe care astăzi îi daţi afară în- 
trun mod arbitrar, şi jurnaliştii pe care îi în- 
chideţi astăzi printr'o presiune pe care o exer- 
citați asupra judecătorilor de instrucţiune, în 
loc să simţă puterea guvernului, să se umilească, 
şi să zică: altă-dată nu mai fac, căci voi păţi 
mai rău, ei îşi zic: apoi aceştia nu au să ţie 
mult, më duc să sporesc cifra oposiţiei, să strig 
mai tare decât toţi pentru ca să mă pun bine 
cu oposiţia ; şi astfel peste 4 ani persecutați 
vin la putere, nu cu sentimente de cetăţeni 
chiemaţi să facă cât mai mult bine, ci cu sen- 
timente de r&sbunare. (Aplause). Dar e evident, 
d-lor deputaţi, că statul român nu e nici alb 
nici roşu, statul român este alb şi roşu împreună, 
şi oposiţia ce se face de către un partid sau 
celălalt, este iertată pănă la un punct, pănă a- 
colo unde nu se atacă chiar fundamentul exis- 
tenţei statului. Prin urmare nu este iertat să 
se persecute un partid de către celălalt într'un 
mod arbitrar, fiind-că trebue ca existenţa ro- 
mânilor să meargă la o laltă, şi nu înţeleg 

care român poate să aibă dreptul să zică altui 
român: eu să exist în stat, dar tu să nu exişti. 
Aşa dar ne trebue o măsură egală pentru toţi, 
ne trebue o lege care să fie armonică în toate 
disposiţiile ei, şi gasesc din partea mea, că cea 
mai primejdioasă armă, o sabie cu două tăişuri, 
ce poate întrebuința un guvern, este de a lăsa 
guvernului dreptul să desciplineze el presa prin 
asemenea disposiţii; fiind-că atunci tocmai ceea 
ce voeşte guvernul, prestigiul dinastiei şi auto- 
rițatea guvernului, tocmai aceasta se pericli- 
tează; şi este mai presus autoritatea dinastică şi 
mai presus autoritatea guvernului în stat, în 
cât să fie expuse la arbitrar, la m&suri prea- 
labile şi în definitiv la un verdict al juraţilor 
care să zică: voi v'aţi înşelat, acusaţii au drep- 
tate. 

Pentru aceste cuvinte, d-lor, conservator con- 
stituţional fiind, n'am putut să iau asupră-mi 
“de a mě uni cu propunerea făcută de guvern 
în această privinţă, fiind-că o cred pernicioasă 
pentru or care guvern şi prin urmare si pentru 
un guvern conservator. In sensul acesta am 
onoare de a' v6 propune amendamentul, după 
care să se şteargă aliniatul din urmă de la 
art. 58, iar la art. 96 să se zică: în această 
ţară eminent constituţională nu se va da nici 

odată un mandat de arestare nici de depu- 
nere în contra unui jurnalist. (Aplause prelun- : 


gite). 


După, reproducerea lungei discuţii, la care 
iau parte ministrul Costaforu, M., Kogălni- 
ceanu, d.d. Alexandru Lahovari, G. Bră- 
tianu, G. Cantili şi M. Korne, procesul-ver- 
bal al acelei şedinţe a Camerei sfirşeşte 
astfel : 

„Se pune la vot amendamentul d-lui Ma- 
iorescu, şi resultatul este cel următor: 


Votanţi , . . . 75 
Maj. regulamentară 40 
Bile albe pentru . 42 
Bile negre contra. 33 


D. preşedinte. Adunarea a primit amen- 
damentul d-lui Maiorescu. (Aplause). 

D. preşedinte al consiliului. Atunci, d-le 
preşedinte, noi retragem proiectul. (Aplause). 

D. preşedinte. Constataţi, d-lor, cum unii 
aplaudă, şi se bucură că am pierdut 12 zile 
de muncă, şi între aceştia d. Vernescu se 
distinge. (Sgomot). 

D. Vernescu. Nu puteam să admitem 
ceea ce călca Constituţiunea, (Sgomot), 

Şedinţa se ridică la 5 ore şi 10 minute, 
şi cea următoare se anunţă pe a doua zi 
24 Ianuarie“, 

Asupra creditului fonciar român. 


(Şedinja Camerei de la 2 Martie 1873). 


Se discută legea pentru înfiinţarea, credi- 
tului fonciar. Guvernul, mai ales după stă- 
ruinţa ministrului de justiţie Manolache Ko- 
stake, voia la început să-l înfiinteze cu aju- 
torul capitaliştilor străini, care aveau în fa- 
voarea lor şi o parte din deputaţi. In ge- 
dința de la 1 Martie 1873 ministrul de culte 
general Tell părea că face din aceasta chiar 
o chestie ministerială. Alţi deputaţi, sub 
conducerea d-lui B. Boerescu, cereau însă 
un credit fonciar pe baza asociaţiunii şi ga- 
ranţiei proprietarilor teritoriali români cu 
oprirea pe cel puţin zece uni a asociaţiunii 
de simpli capitalişti. Faţă cu această pro- 
punere, primită şi de comitetul delegaților 
şi formulată la art. I al legii, guvernul în 
şedinţa de la 2 Martie renunţă formal la 
chestia ministerială (cu toată împotrivirea, 

lui Manolache Kostake), susţine însă prin 
ministrul de externe G. Costaforu un sub- 
amendament, presentat de George Brătianu, 
col. Gr. Sturdza, N. şi A. Mavrocordat, care 
zicea că numai „în timp de doi ani să nu 
poată a se mai înfiinţa nici o societate de 
credit fonciar de capitulişti“, ceea-ce —cu o 
mică întârziere — revenea iarăș la capitalul 
străin. 

Subamendamentul a fost apărat în Ca- 
meră de G. Brătianu, de ministrul de ex- 
terne G. Costaforu, de d. N. Ciaur-Aslan. 
In contra lui se pronunţă discursul ur- 
mător: 


Voci. Inchiderea, discuţiunii. 

T. Maiorescu. Dacă onorata Cameră este dis- 
pusă a închide discuţiunea, în favoarea, închiderii 
discuţiunii renunţ numaidecât la cuvint... 

Voci. Nu, nu. 

T. Maiorescu. D-lor, dacă, îmi acordaţi cuvin- 
tul, îndrăsnesc a vorbi câte-va minute în contra 
acestui amendament. Fără nici o altă autoritate, 
decât aceea a unui deputat nepărtinitor, să-mi 
permiteţi, domnilor, la cuvintele d-lui Bră- 
tianu, că nu este patriotism în cestiune de cre- 
dit fonciar, să răspund prin convingerea că a- 
ceastă întreprindere este şi trebue să fie patrio- 
tică. (Aplause.) 

Cu această ocasiune, numai din întimplarea că 
sunt cel dintâi care vorbese pentru amenda- 
mentul d-lui Boerescu şi contra amendamentu- 
lui d-lui Brătianu, îmi iau libertatea să relev 
cuvintele zise de d. Aslan: că nu ar trebui să 
voteze câţi-va deputaţi în această cestiune. Tre- 
bue să dorim toţi, ca să nu planeze nici o bä- 
nuială măcar; şi să se ştie, că noi nu facem 
decât o lege tipică, astfel cum credem că este 
mai bine pentru creditul fonciar român; dar nu 
dăm o concesiune. Prin urmare, nici un deputat 
nu poate fi pus în suspiciune şi nu se poate 
zice, că ar trebui să fie împedicat a vota. 

Pentru ce, d-lor deputaţi, trebue să fie pa- 
triotică o asemenea încercare? In teorie o voi 
spune în cuvinte foarte scurte, contra celor zise 
de o autoritate atât de mare cum este d. A. 
G. Golescu... 

D. preşedinte. In discuţiune este numai amen- 
“damentul, prin care se propune terminul de 
doui ani. 

L. Prachde. D. Brătianu a atins cestiunea. 

T. Maiorescu. D-le preşedinte, fiind-că, aţi per- 
mis d-lui Brătianu de a vorbi contra ideei în- 
tregi, mi s'a părut că cei ce sunt contra ideei 
întregi a acestui credit, se ascund sub amenda- 
mentul de doi ani. Acest amendament, prin 

care se propune terminul de doi ani, mi sa 
părut că are sensul următor; şi fiind-că m'aţi 
făcut atent, permiteţi-mi în apărarea mea să 
spun un cuvint cam popular: amendamentul 
are aparenţa de a implânta un arbore naţional, 
însă toarnă apă fierbinte la rădăcina lui ca să se 
usuce. Aceasta, pe cât voi putea, voi căuta să 
o împedic şi eu. 

D-lor, este foarte adevărat că banii sunt cos- 
mopoliţi ; dar cine a susţinut vr'odată că munca 
este cosmopolită? Munca este naţională. Dacă 
este vorba ca printr'un institut de credit să se 
aducă bani, ca prin ei să se irigeze, să se re- 
deştepte munca naţională aplicată la pămint, 
atunci intermediarul între munca naţională şi 
între bani, cine să fie: străinii sau proprietarii 
naţionali? Aceasta, este întrebarea. 

Intr'o ţară unde nu este teamă, că atunci 
când se vorbeşte de capitalişti, se înţeleg 
străini, în acea ţară cestiunea nu este ardentă 
ca la noi; dar când sar prezenta în Germania 
sau în Franţa cestiunea astfel, de exemplu când 
în Franţa s'ar institui un credit fonciar şi Ger- 
manii ar veni cu capitalul şi ar avea admi- 
nistraţiunea, va fi oare vre-un Frances care ar 
vota pentru formarea acelui institut de capita- 
lişti? Nici unul! 

Aşa dar, în Germania şi in Franța se pre- 
zentă cestiunea cu oare-care indiferenţă dacă 
trebue să fie capitaliştii sau proprietarii; dar 
un moment dacă ar fi fost bănuiala că vor fi 
mai toţi capitaliştii străini, nici odată un Fran- 
ces sau un German nu ar fi votat un credit 
străin. Căci dacă, pentru a solicita cu banii cos- 
mopoliţi munca naţională, este vorba de a da 
unui consiliu de administraţiune străin dreptul 
de a apreţiu, cărui proprietar să-i dea credit şi 
căruia nu; dacă este vorba de a-i da lui dreptul 
ca să recunoască, care imobil trebue să fie expro- 
priat şi care nu, să-i dăm lui dreptul ca să recu- 
noască pe care imobil să-l cumpere şi pe care nu, 
atunci este tot-deodată vorba, onor. Cameră, de 
o întrebare eminent naţională şi care trebue în 
România să fie rezervată Românilor. (Aplause.) 
Căci, fiind eminent naţională, trebue ca noi din 
capul locului să venim şi să arătăm că avem 
incredere în aceste asociaţiuni româneşti. Şi 
ceea-ce îmi este teamă cu cei doi ani, este, că 
din contra din capul locului aruncăm un văl de 
neincredere asupra acestei încercări, şi nu cred 
că este bine să se facă aceasta. Eu din parte-mi 
am fost fericit, când am auzit guvernul că nu 
face cestiune ministerială pentru acesti 10 ani, 
Şi regretam incorecta declaraţiune a d-lui mi- 

mistru de culte, făcută ieri. Astfel dar, dacă 
cestiune ministerială nu este, şi dacă ministerul 
primeşte, nu înţeleg cum reprezentanța naţio- 
nală a României poate să zică în prima încer- 
care solidă de economie politică: nu am încre- 
dere că toţi proprietarii români vor putea con- 
stitul o bancă de credit fonciar naţional! D-lor, 
este o lege tip care o facem noi acum, şi dacă, 
nu vë convine dobinda de 8 la sută, nu aveţi 
decât, să o lăsaţi mai jos. Dacă nu vë convin 
80 centime cheltuelile de administraţiune, re- 
duceţi-le la 40 sau la cât veţi voi. Dar în fine, 
reprezentanța naţională a României când face o 
lege tip, nu este bine să zică că nu are încre- 
dere nici în ea, nici în guvern, nici în proprie- 
tari că vor putea să aşterne bazele unui credit 
fonciar, care să ţină 10 ani. (Aplause.) 


Efectul lungei discuţii este următorul: 

Se pune la vot prin bile amendamentul 
d-lui Q. Brătianu, şi resultatul scrutinului 
este cel următor: 


Votanţi . . . 104 
Maj. absolută . 53 
Bile albe . . . 38 
Bile negre. . . 66 


D. preşedinte. Adunarea a respins amen- 
damentul. 

Şi astfel s'a putut înfiinţa creditul fon- 
ciar al proprietarilor români, cum există şi 
astăzi; iar ministrul de justiţie Manolache 
Kostake, când a văzut că şi la Senat a 
trecut legea în această formă gi că dintre 
colegii săi mai ales ministrul de finanţe 
Mavrogeni nu a stăruit în favoarea capita- 
liştilor străini, s'a retras la 80 Martie 1878 
din cabinet şi a trecut în oposiţie, intrând 
după câtva timp chiar în aşa numita coa- 
liţie de la Mazar-Paşa, — curios exemplu de 
felul politicei din generaţia trecută, 


n. 


In favoarea scoalelor române din Braşov, — 
Budgetul instrucţiunii publice pe 1874. 


(Şedinja Camerei de la 10 Martie 1873). 


Cer voie onor. Adunări să fac o singură re- 
levare la discuțiunea generală în privința bud- 
getului instrucţiunii publice. — Cu acest budget, 
aşa cum e presentat, cred că foarte puţini de- 
putaţi sunt mulţumiţi. Unii din noi ar voi să 
vază remaniat întregul budget; alţii ar voi 
să vază nouă creaţiuni. Insă, d-lor deputaţi, 
trebue să ne înţelegem bine în privința aceasta : 
aşa cum s'a presentat budgetul, cred că nu se 
poate face nimic fundamental şi radical pentru 
îmbunătăţirea instrucţiunii publice. 

D. ministru al instrucţiunii are o procedare 
corectă, de astă-dată; d-sa zice: nu sunteţi mul- 
ţumiţi cu starea instrucţiunii publice de astăzi 
şi aţi voi să se facă îmbunătăţiri. Nici eu nu 
sunt mulţumit; şi eu aş voi să o îmbunătăţim. 
Şi pentru această îmbunatăţire, în sensul cum 
crede d. ministru, d-sa ne-a presentat încă de 
doi ani un proiect de reformă a legii instruc- 
ţiunii publice. 

Ceea ce trebue să cerem noi acum este dar 
ca acele secţiuni ale noastre, care încă nu s'au 
ocupat de acel proiect, să bine-voiască a-şi numi 
delegații d-lor pentru ca cu o zi mai înainte, 
şi poate în timpul de vară, să vedem ce avem 
de făcut în privința aceasta. Altminteri toată 
dorinţa noastră, şi cea exprimată de d. Leon 
Ghica pentru grădinele de copii şi alte dorinţe, 
ar rămânea fără nici un efect, cerend legi, iar 
nu numai voturi budgetare. 

Dacă este un moment liber înainte de închi- 
derea sesiunii, dacă ar mai trece Camera în 
secțiuni, aş ruga-o să bine-voiască în acele sec- 
ţiuni, unde nu s'a luat incă în cercetare pro- 
iectul de lege în privinţa modificării legii in- 
strucţiunii publice, să numească delegaţii, ca, 

împreună cu cei ce sunt deja numiţi să ne 
ocupăm de această importantă cestiune. 

— Se pune la vot închiderea discuţiunii, şi 
se primeşte. 

— Se pune la vot lucrarea comisiunii, şi se 
adoptă fără discuţiune pănă la paragraful privi- 
tor la scoala St. Nicolae din Braşov. 

T. Maiorescu. D-lor, aş voi să atrag aten- 
iunea d-voastră asupra însemnătăţii acestui vot. 
Cifra de sporire, care vi se propune să bine- 
voiţi a o acorda, este foarte mică, adecă 15,000 
franci, în loc de 10,000; însă însemnătatea vo- 
tului cred că va fi mare. 

` Scoalele din Braşov sunt de la înfiinţarea lor 
susținute prin ajutorul dat din ţara noastră; 
cine a avut ocasiune să treacă prin Braşov, ştie 
în ce stare înfloritoare se presentă şi gimnasiul 
şi scoalele celelalte române de acolo; cine a a- 
vut ocasiune de a cunoaşte de aproape cum se 
studiază în ele, ştie asemenea că învățămîntul 
este foarie solid şi că a devenit un adevărat fo- 
car pentru luminele şi inteligenţa românilor 
din toate părţile ţării. 

Pănă la un timp acele scoli au fost sub- 
venţionate şi de guvernul austro-maghiar. In 
timpul din urmă însă li s'au pus din partea a- 

cestui guvern oare-care condițiuni pentru con- 
tinuarea acelei subvenţiuni, pe care eforia scoa- 
lelor de acolo a crezut de onoarea ei şi in in- 
teresul naţional a nu le primi. Astfel scoalele 
în cestiune, formate din iniţiativă privată, au 
preferit să renunţe la subvenţiunea austro-ma- 
ghiară pentru a-şi păstra neatins caracterul lor 
propriu de a fi scoale române. Cu această dreaptă 
preferire însă institutul este astăzi ameninţat 
dea nu-şi mai putea continua studiile cele înalte, 
fiind-că nu are destule mijloace. 

Este departe de la noi, fără îndoială, de a 
voi să ne amestecăm în ceea-ce priveşte admi- 
nistrarea or modul de a guverna scoalele într'un 
stat vecin. Dar nu este mai "puţin adevărat că, 
interesul or cării politice române, de or ce co- 
loare ar fi, este ca acele institute de cultură 
solidă care există între români, chiar în inte- 
-resul omenirii întregi, fără nici o nuanţă poli- 
tică, să continue de a prospera şi de a forma 
între noi toţi adevărata legătură de înfrățire. 

D-lor, in tot timpul subvenţiunea aceasta a 
fost acordată; de acum doi ani a fost redusă 
cu o neînsemnată sumă de aproape 100 de 
galbeni. In împrejurările de astăzi rugăciunea 
este ca să acordaţi vreo 300 galbeni mai mult 
pe an decât la 1871 şi să dovediţi prin aceasta 

că interesele de cultură ale românilor, or unde 
s'ar afla ei, au în d-voastră sprijinitori puter- 
nici. 

Voci. Prea bine. 

Se pune la vot cifra de 15,000, şi se pri- 
meşte !). 


1) Despre scoalele române din Braşov vezi mai jos şi dis- 
cursul 21 cu o notă asupra încercării ministrului Orăscu de a 
le tăia subvenţia. 


15. 


Pentru adresă. 


(Şedinţa Camerei de la 22 Noemvwrie 1873). 


Ministerul din acel timp: 


Lascar Catargi, prezident şi interne, 
General Chr. Tell, culte, 

General I. E. Florescu, răsboi, 

N. Krezzulescu, lucrări publice, 

P. Mavrogeni, finanțe, 

B. Boerescu, externe, 

A. Lahovari, justiţie. 

(G. Costaforu trimis ca agent diplomatie 
la Viena pentru încheierea convenţiunii co- 
merciale cu Austro-Ungaria). 

Adresa, cu răspunsul Camerei la mesagiul 
Tronului pentru sesiunea ordinară 1873 — 
1874 a fost redactată de autorul acestei 
scrieri, ales raportor. Adresa era scurtă. 
Ea releva mai ântâi faptul, că pentru prima 

oară aceeaş Cameră işi începea a treia se- 
siune în bună înţelegere cu acelaş minister; 
accentua, punerea în lucrare a convențiunii 
poștale cu Rusia şi dreptul nostru stră- 
vechiu de a încheia și alte convenţiuni cu 
statele străine (se pregătea convenţiunea, 
comercială cu Austria, de şi Turcia con- 
testa acest drept al „vasalilor“ săi); menţiona 
in fine participarea României la exposiţia 
din Vieva. 


Discursul următor este o întîmpinure la, 
objecţiunile făcute de Mihail Kogălniceanu 
în contra proiectului adresei. 


D-lor deputaţi, më voi incerca să apăr pro- 
iectul de respuns ìn contra observaţiunilor d-lui 
Kogălniceanu. 

Eminentul bărbat de stat, care a venit să 
atace acest proiect, a început printr'o obser- 
vare ce a numit-o filosofică şi mai mult plato- 
nică, în contra formei în care adresa este con- 
cepută. In materie de filosofie platonică më de- 
clar necompetent de a urma discuţiunea cu d-sa, 
şi de aceea nu voi vorbi nimic in privința a- 
ceasta, ci voi trece la celelalte observări, cu 
care s'a combătut lucrarea comisiunii. 

Sa relevat ântâi, că nu ar fi just a accentua, 
armonia şi stabilitatea de pănă acum, fiind-că 
numai atunci ne-am putea felicita de aceasta, 

când un ministru foarte distins ar fi continuat 
un îndelungat timp administraţiunea sa, atunci 
ne-am putea felicita când am avea în mijlocul 
nostru un Bismarck sau un Cavour, dar nu cu 
miniştrii de faţă. 

Mai ântâi, d-lor, proiectul de răspuns la dis- 
cursul Tronului nu se felicită numai pentru con- 
tinuarea aceluiaş minister de atâta timp. El nu 
relevează aceasta, ci relevează câ înţelegerea 
între această Cameră şi minister, că armonia 
între puterile statului, care a domnit astăzi 
pentru ântâia oară în ţara noastră atâta timp, 
a fost salutară pentru noi, pentru prosperitatea 
țărei. Şi noi şi țara trebue să ne felicităm cu 
atât mai mult de această armonie, cu cât ea 
nu s'a, dobândit numai prin acte ale ministe- 
rului aprobate de Adunare fără nici o reservă; 
căci d-voastră ştiţi, d-lor, că s'au agitat în 
sinul acestei Adunări cestiuni foarte însemnate, 
în care Camera a dat probe de indepen- 
denţă, găsindu-se în sinul său o majoritate ho- 
tărită, o majoritate care s'a declarat une-ori 
în contra intenţiunilor guvernului. Dar, d-lor, 
ceea ce a fost mai îmbucurător in toate acestea, 
şi ceea ce ne-a făcut pe noi a aminti această 
armonie, este că guvernul, în faţa resistenţei 
Adunării la proiectele sale, nu a disolvat-o, 

după cum au făcut alte guverne, ci s'a plecat 
înaintea, voinţei independente a majorităţi sale. 
Vă întreb, d-lor, dacă în această împrejurare nu 
este pentru noi, majoritate, un motiv de mul- 
țumire, dacă noi nu avem dreptul de a ne bu- 
cura că a domnit această armonie între guvern 
şi puterea legiuitoare. Namai atunci, d-lor, când 
majoritatea acestei Camere s'ar fi purtat cu o 
servilitate, de care au fost exemple în analele 
noastre parlamentare.... (Aplaus3), numai atunci 
când în această Adunare sar fi găsit, ca altă 
dată, o majoritate compusă din oameni cari 
s'ar fi sculat şi ar fi şezut după comandă... . 
(Ilaritate, aplause), numai atunci d-voastră aţi 
fi putut să ne imputaţi că vorbim de armonie, 
pentru că ea ar fi fost mai mult sau mai pu- 
ţin bănuită. 

D-lor, vë încredinţez că comisiunea d-voastră, 
când a redactat acest proiect de răspuns, a cău- 
tat să fie, după cum şi trebuia, plină de res- 
pect pentru minoritate, a căutat sá evite în- 
tr'insul tot ce ar fi jignil fiə cât de puţin 
oposiţiunea. De aceea când a vorbit de armo- 
nia ce a domnit între puterile statului, a zis că 
această armonie a existat, pentru că Adunarea 
și guvernul au găsit un tărim pe care s'au în- 
teles, şi-au fixat nişte principii care au format, 

pentru amândouă părţile baza înțelegerii. Astfel, 
dacă oposiţiunea poate să-şi găsească alte prin- 
cipii asupra cărora să se înțeleagă, şi pe baza 
acelor principii să formeze o majoritate, atunci 
noi ne vom felicita din inimă că în fine vor fi 
în ţară două partide, care să lupte în mod egal 
pentru binele şi prosperitatea ţă&rei. Aceasta nu 
s'a văzut să fi existat până astăzi, şi noi avem 
tot dreptul să zicem că, uniţi în principiele con- 
stituţionale pe cari ni le-am ales, sperăm că 
vom putea lucra şi de acum înainte în armonie. 

Vin acum la o altă obiecţiune a dlui Ko- 
gălniceanu. Este adevărat, d-lor, ceea ce a zis 
d-sa, că noi nu avem nici Bismarci, nici Ca- 
vouri; nu este mai puţin adevărat însă că în 
raport cu modestele noastre puteri, cu micul 
nostru cerc, am avut şi avem şi noi eminenţi 
bărbaţi de stat. Intre aceştia, unul al cărui 
- nume în ţara noastră este unit cu actele cele 
mai mari indeplinite de cât-va timp, este d. 
Kogălniceanu însuş, pe care noi ca tineri am 
tost deprinşi de al admira mai in tot-dea-una. 
Dar este o deosebire de făcut, păstrând toată 
proporţiunea cerută, intre ce poate fi un Bismarck 
zi Cavour cu modestele noastre mijoace, şi un 
Bismarck şi un Cavour din străinătate. Deose- 
birea imi pare că este aceasta: un Bismarck şi 

Cavour din străinătate nu cred că numai pentru 
că ar fi in oposiţiune, ar lovi guvernul ţărei 
într'un moment in care este de interesul ţărei 
ca să fie menţinut şi sprijinit de representa- 
ţiunea naţională. (Aplause). Nu cred că Bismarck 
şi Cavour, chiar in o cestiune de mai mică 
importanţă, dacă ţara lor ar fi fost represen- 
tată în străinătate, fie şi numai la o exposi- 
ţiune, ar fi găsit momentul oportun atunci când 
tronul prin o simplă politeţă se arată măgulit 
de medaliele ce a primit ţara, să vină să zică, 
că pentru noi aceasta nu este o măgulire, că 
țara nu merită aceste medalii. 

Nu cred mai ales că atunci, când ni se ci- 
tează o circulară a sublimei Porţi, în care prin 
un termen incorect noi suntem numiţi vasali 
ai Porții şi prin care întrun mod tot aseme- 
nea de incorect, după dreptul internaţional, ni 
se contestă nouă dreptul de a trata cu pute- 
rile străine; nu cred, zic, că un Bismark sau 
un Cavonr din străinătate ar fi găsit tocmai 
atunci momentul oportun ca să laude scutul 
Porții. (Aplause). Scutul Porții a putut, istori- 
ceşte vorbind, să aibă valoarea sa; dar când ve- 
dem că ni se contestă drepturile noastre, nu 
ne r&mâne alta de făcut decât să ni le accentuănm 

şi să ne felicităm de relaţiunile satisfăcătoare ce 
avem de alt-mintrelea cu puterile garante. 

Prin urmare voi avea onoare să susţin, ră- 
zimat pe aceste argumente, şi pasagiul care 
vorbeşte de relaţiunile noastre înbucurătoare, şi 
să cred că noi suntem tot-dea-una tari atunci 
când în mod independent ne desvoltăm insti- 
tuţiunile interne şi le aplicăm. Numai în a- 
ceastă încredere neam felicitat de relaţiunile ex- 
terne. (Aplause). 


13. 


Asupra reformei codului penal. 


(Şedinţa Camerei de la 15 Decemvrie 1873). 


D-lor deputaţi, proiectul de reformă a codi- 
celui penal, cum se presentă de astă dată, şi 
raţiunea lui de a fi s'au expus de către d. mi- 
nistru de justiţie. Ni s'a arătat, şi din parte-mi 
ţin a o constata, că anul trecut acest proiect 
de reformă a, codicelui penal era împreunat cu 
proiectul de reformă a procedurei penale; dar 
acum ni se propune votarea unui proiect de 
lege de reformă a codicelui penai fără proce- 
dura penală. 

Acele disposiţiuni din proiectul anului trecut, 
care priveau regulamentarea presei prin arest 
preventiv, sequestrare de teascuri şi jurnale, 
etc., astăzi nu mai sunt în desbaterea domniilor 

voastre, şi din partea, mea sper că nu vor mai 
veni nici odată asemenea proiecte şi idei din 
nou în desbaterea domniilor-voastre, fiind-că nu 
cred că este nici de demnitatea guvernului, nici 
de demnitatea Camerei ca, după ce s'a luat o 
hotărire solemnă în o cestiune, să revină din 
nou în desbatere după zece luni. 

Tot ce a zis onor. d. N, Blaremberg în pri- 
vinţa presei şi a pericolului ce s'ar aduce cu 
toate aceste şi prin actualul proiect de lege, 
îmi pare că este exagerat şi greşit. Presa are 
drept să ceară în statul nostru liber două lu- 
cruri: să fie judecată de juraţi şi să nu existe 
in contra ei nici o măsură preventivă, fie din 
partea poliţiei, fie din partea judecătorului de 
instrucţiune. 

Dar odată ce acestea îi sunt garantate, presa 
nu se poate plânge dacă sunt prevăzute mai 
` multe articole de lege, care cuprind casurile de 
delicte ce ar putea comite ea, dacă sunt pena- 
lităţi urcate sau scăzute; fiini-că judecarea lor 
atirnă acum de la juraţi, şi presa are în insti- 
tuţiunea aceasta a juraţilor cea mai mare ga- 
ranţie ce ar putea dori. Din contra, după 
desfacerea codicelui penal de procedură penală, 
eu din parte-mi sunt recunoscător guvernului, 
că ne-a presentat cestiunea reformelor penale 

despărțită de or ce preocupare de partid şi 
ne-a lăsat să discutăm cestiunea fără spirit de 
partizani absoluţi ai lui întrun sens, sau de 
oposiţiune sistematică în alt sens. 

Din acest punct de vedere vë cer voie, d-lor, 
a examina întru cât-va unele din obiecţiunile 
aduse de onor. d. Blaremberg acum, şi de alţii 
în anul trecut. 

D. Blaremberg, vorbind contra acestui pro- 
iect, zice că el nu ţine seamă de progresul doc- 
trinei; că ştiinţa modernă, care a făcut un alt 
fel de raţionament în această privinţă, nu este 
respectată în proiect. 

Dacă am înţeles bine aceste cuvinte, ele în- 
semnează că, pe când ştiinţa modernă in ma- 
terie de drept ar don să vază poporul parti- 
cipând pe cât se poate mai mult la distribu- 
ţiunea justiţiei, să vază că nu este o clasă de 
„ortodoxie socială“ care distribue justiţia, ci că 
națiunea întreagă ia parte la dinsa; proiectul 
guvernului din contra vine în casul de faţă şi 
sustrage de la competenţa juraţilor un şir de 
delicte, pe care le dă in judecata tribunalelor 
ordinare. 

D-lor deputaţi, partea principală a acestui 
proiect, îmi pare a fi în adevér, că mai ales đe- 
lapidatorii de bani publici şi bancrutarii frau- 

duloşi să fie de acum înainte judecaţi de tribu- 
nalele ordinare, iar nu de curtea juraţilor. Să 
examinăm întrebarea, Fără îndoială principiul, 
ca pe cât se poate mai mult poporul întreg, 
sub formă de curte cu juraţi, să ia parte la 
distribuirea justiţiei, este un princip din cele 
mai salutare şi mai frumoase. Insă fie-care din 
d-voastră, care din viaţa teoretică a trecut în 
viața practică, va fi făcut ca şi mine expe- 
riența următoare: că nu este în viaţa statelor, 
tocmai fiind-că viaţa lor este aşa de felurită, 
nici un obiect, care să se poată vreodată re- 
solvi cu ajutorul unui singur princip, ci că la 
resolvirea or cărei probleme reale concurg mai 
multe principii. Tocmai aci se vede aptitudinea 
omului de stat de a înțelege, nu aplicarea uni- 
laterală a unui princip, ci complicaţiunile prin- 
cipiilor şi mai ales subordonarea unui princip 
inferior la alt princip superior. (Aplause). 
Domnilor, admiţend principiul acela ca un 
princip de progres, îmi cer voie a întreba pe 
domnii din oposiţiune, dacă este singurul şi uni- 
cul princip în aceasta materie? dacă nu este 
incă un principiu, şi mai fundamental decât 
el? Când s'a format statul, când s'a luat fie- 
cărui individ dreptul de a-şi face însuşi drep- 
tate şi i s'a zis: Nu tu ai să-ţi cauţi ceea ce 

crezi că e drept, ci eu statul voi hotări drep- 
tul tău, tu trebue să-ţi impui această abnega- 
ţiune în folosul tutulor, numai statul distribue 
justiţia; când s'a zis aceasta individului, statul 
a luat obligaţiunea, atât de elementară încât 
fără dinsa nici nu există, obligaţiunea de a face 
ca justiţia să fie o realitate, ca viaţa şi averea 
cetăţenilor să fie sigură, mai presus de or ce 
îndoială, sigură în administraţiunea, justiţiei sale. 
Acesta, fiind principiul fundamental al or cărei 
întrebări ce se atinge de siguranța şi averea 
cetăţenilor, eu îmi zic: instituţiunea aceea, care 
îmi îndeplineşte cu mai multă certitudine mi- 
siunea, justiţiei statului, aceea este cea mai bună. 
Dacă este cu putință cu aceiaş certitudine ca 
națiunea întreagă să colaboreze la distribuirea, 
justiţiei, să pedepsească pe făcătorii de rele, a- 
tunci voi fi cel dintâi a më felicita de un ase- 
menea progres la o naţiune. Dar când nu a- 
jungem aci, când vedem statistica respunzend cu 
cifre indiscutabile, că imensa majoritate a dila- 
pidatorilor de bani publici sunt achitaţi de ju- 
raţi, atunci îmi zic cu cea mai adincă părere 
de ru, că in conflictul a dou& principii con- 
trare, acela de a admite națiunea să distribue ju- 
stiţia şi acela ca justiţie să se facă in realitate, 
trebue să prefer cel din urmă, şi fiind-că justiţia, 

s'a refusat de o parte, më adresez atunci la 
altă parte, la tribunalele constituite. (Aplause). 
Au existat multe state fárä juraţi şi au existat 
state cu o competenţă limitată de juraţi, dar nu 
a existat nici un stat fără siguranţa Justiţiei. 
Şi unde siguranţa justiţiei lipseşte, acolo nici o 
teorie nu poate să o îndeplinească şi să-i ţină 
loc de realitate, ci trebue schimbată. (Aplause). 

Este o a doua obiecţiune ce merită să fie 
examinată. Se zice: juraţii representă conştiinţa 
publică. Dacă conştiinţa poporului nostru a achitat 
atâţia oameni, pe care noi dintr'un simţ tocmai 
prea, ortodox îi credem vinovaţi, între ortodoxie şi 
popor cine are dreptate? Poate națiunea recu- 
noaşte, că dilapidatorii de bani publici nu tre- 
bue pedepsiţi în statul acesta. Nu putem noi să 
fim mai fini în sentimentele de justiţie decât 
e totalitatea naţiunii. lată un princip repu- 
` blican democratic! Dar, d-nii mei, din partea 
mea cred această argumentaţiune radical gre- 
şită în statul nostru, din următoarele motive: 
Dacă s'ar fi dat poporului român o desvoltare 
veorganizătoare normală, aşa încât or ce pro- 
gres al lui să fie făcut din jos în sus, prin con- 
lucrarea noastră a tutulor la realizarea lui, a- 
tunci aş fi în drept să aştept de la acest popor 
ca să inţeleagă cât mai iute şi la fiecare pas 

problema fie şi mai complicată a vieței publice; 
şi dacă s'ar da în judecata lui dilapidatorii de 
bani publici, atunci verdictul lui de justiţie să 
fie obligator pentru mine, fie achitător fie con- 
demnator. Din nenorocire insă la noi nu este 
aceasta condiţiunea vieţei publice. Noi, d-lor, 
din contra ne-am desvoltat, din sus în jos, şi în 
poporul nostru s'a încercat experimentul foarte 
«extraordinar de a ne da, prin conferenţa de la 
Paris mai ântâi şi prin încercările noastre mai 
pe urmă, o formă publică de stat, fără a ne fi 
întrebat dacă majoritatea poporului este aptă 
sau nu pentru dinsa. Ni s'a zis: vă dăm un 
ideal de civilizaţiune europeană apusană. Voi, 
care sunteţi o coloană de cultură în orient, o 
coloană de cultură, nu orientală ci apusană, 
veţi introduce pe cât se poate mai de grabă 
formele cele nous ale civilizaţiunii. Ei bine, d-lor, 
în acest chip s'a făcut unirea politică a ţărilor 
noastre, în acest chip s'au făcut legile noastre ci- 
vile şi penale, s'a reformat administrarea, s'a făcut, 
Constituţiunea noastră. Eu n'am găsit în asemenea 
împrejurări drepte observările onor. d. Blaremberg, 
care ă propos de o lege specială întreabă pe d. 
ministru al justiţiei, de ce vine cu un proiect de lege 
abstract, tradus din alte ţări; fiindcă d. Blarem- 
berg nu s'a întrebat acelaş lucru, când s'a făcut 

Constituţiunea noastră. (Aplause). Această Con- 
stituţiune, fiind primită abstractă în ţară, tbate: 
legile următoare, prin o fatalitate grea, dar ne- 
cesară, nu se pot face decât pe aceiaş cale 
abstractă, şi acum cerinţele adresate poporului 
nostru sunt: de a înţelege cât se poate mai 
iute, ce voesc aceste legi. 

Aşa dar, când s'a introdus viaţa publică a 
statului din sus în jos, când mai toate formele 
noastre de viaţă sunt împrumutate din legile 
statelor de altă cultură, cănd la 48 am ars re- 
gulamentul organic şi nam voit să-l amendăm, 
să dăm la o parte principiile cele rele şi să păstrăm 
pe cele bune, ci am voit să primim în totul 
formele culturei apusene, atunci nu-mi rămâne 
decât a zice acestui popor: Tu trebue să în- 
deplineşti certe condițiuni elementare ale acestei 
culturi, şi dacă nu eşti în stare să pedepseşti 
“pe dilapidatorii de bani publici, fiind-că nu ştii 
încă pe deplin ce va să zică manipulare de bani 
publici şi funcţonari publici, atunci eu stat mo- 
dern, care nu pot exista când dilapidatorii de 
bani publici nu sunt pedepsiţi, trebue să-ţi ridic 
acest drept şi să-l dau juriştilor speciali. (A- 
plause). 

Terminând, d-lor, më grăbesc a declara, că 
argumentaţiunea ce am încercat a o face îna- 

intea d-voastră, şi pe care o supun discutării 
oposiţiunii, este o argumentare lipsită de or ce 
spirit de partid şi întemeiată numai pe raţi- 
unea generală de stat. Pe baza ei voi vota 
pentru luarea în consideraţiune a acestui proiect. 
(Aplause prelungite). 


14. 


Asupra reformei legii comunale. 
(Şedinţa Camerei de la 31 Ianuarie 1874). 


D-lor, nu pot să incep a combate peonor. d. 
Ionescu fără a exprima părerea mea de rău, că 
a fost silit să-şi termine argumentaţiune sa şi 
că nu s'a încuviințat legitima d-sale cerere de 
câte-va minute de r&paos. 

Acest omagiu adus adversarului meu, de alt- 
- mintrelea aşa de neobosit în sustinerea punctu- 
rilor d-sale de vedere, îmi iau curajul a-l com- 
bate şi a arăta ceea-ce cred că este greșit în 
discursul d-sale. 

D-lor deputaţi, sunt dator mai ântâi, ca mem- 
bru al majorităţii, să relev nepotrivitele atacuri 
ce d. Ionescu a adus şi cu această ocasiune 
onestităţii administraţiunii d-lui ministru de in- 
terze. Nu este potrivit, ca într'o materie aṣa 

de importantă ca aceea a instituirii colegielor elec- 
torale să se amestece blamuri generale în con- 
tra ministerului actual, întrun mod aşa de uşor 
şi de vag. Și dacă onor. d. Ionescu a citat pe 
lordul Brougham, care zice că în momentul când 
schimbăm o lege, trebue să o înconjurăm cu 
tot respectul, negreşit acelaş lord ar fi zis, că 
pe când se discută asemenea legi de modificare, 
pe lingă respectul datorit lor, se datoreşte res- 
pect şi autorităţii, reprezentanta actuală a legii, 
şi această autoritate legală în cazul nostru este 
guvernul. (Apluuse.) 

Prin urmare este a viola întrun mod neier- 
tat acel respect, când se tratează cesiunea cum 
a tratat-o d. Ionescu, şi eu sunt dator a întim- 
pina că dacă este vre-un prestigiu, care încon- 
joară numele primului-ministru actual, care re- 
presentă şi majoritatea noastră, este prestigiul 
unei onestităţi neatinse. (Aplause.) 

Aceste zise, d-lor deputaţi, fără a intra în 
multe şi lungi discuţiuni asupra teoriilor poli- 
tice, fiind că timpul este înaintat, îmi cer voie 
a lua în discutare singurul punct practic din 
observaţiunile d lui N. Ionescu. Intrebarea d-sale 
este aceasta: ce necesitate ne sileşte pe noi să 
schimbăm legea de astăzi? Şi cu aceaștă oca- 
siune d-sa se întreabă: ce este instituţiunea co- 

munală? Şi ne spune, că prin art. 2 din legea 
vechie instituţiunea comunală este o persoană 
Juridică, care se administrează de sine, etc.; iar 
d, Cantilli ne-a zis ieri, că instituţiunea, comunală 
este o persoană Juridică cu unitate de vederi şi 
simpatii etc. Deja d. ministru de externe a re- 
levat vagul acestor idei. Eu voi insista asupra 
nehotăririi lor şi më voi încerca a le substitui 
adevăratul fond real. Aşa dar, d-lor, ce este co- 
muna? Care este raţiunea, de la care plecând se 
poate judeca aptitudinea ei ? Care este criteriul 
bunătăţii unui consiliu comunal? Şi atunci să 
vedem, dacă legea elaborată la 1864 de d. Ko- 
gălniceanu şi pusă în lucrare în timp de 10 
ani, trebue să fie schimbată sau nu. 

Aci më unesc cu d. Vernescu pentru a re- 
cunoaşte, că nu este destul să se pună înainte 
ca argument neindeplinirea tocmelelor agricole, 
pentru ca să se ceară schimbarea unei legi co- 
munale; căci nu execuţiunea sau neexecuţiunea 
tocmelelor agricole face esenţa autorităţii co- 
munale. 

Ce este dar, d-lor, comuna? Unde este punc- 
tul de distincţiune practic? In legea actuală co- 
munală, la capitul II, menţinut şi de proiectul 
modificător, se specifică anume, care sunt objec- 
tele de administraţiune ale comunelor. In pri- 

vinţa lor dar am să examinez valoarea comunei 
cum a existat pănă astăzi. Pe acest teren nou 
pusă cestiunea, ea primeşte următoarea, faţă: 

Datoriile comunelor sunt: ântâi, ca fie-care 
să-şi păstreze şi să-şi susţie biserica; al doilea, 
ca, fie-care comună să-şi susţie scoala; al treilea, 
ca fie-care comună să wmgrijască de bolnavii şi 
invalizii ei; al patrulea, ca fie-care comună să 
se administreze conform trebuinţelor şi aspira- 
ţiunilor ei. Më mărginesc la aceste patru obli- 
gaţiuni mai însemnate. 

Ei bine, ce a tăcut comuna de la 1864 pănă 
astăzi pentru biserică ? 

N. Ionescu. Dar ce a făcut statul pentru bi- 
serică ? 

T. Maiorescu. Nu era chiemat statul så în- 
grijască de biserică; şi d-voastră, care sunteţi 
oameni democrați, partizani de self-government, 
nu aveţi dreptul să cereţi de la puterea centrală 
să întreţie biserica unei comune. (Aplause.) 

Repet dar intrebarea, d-nii mei: comuna cu 
legea de la 1864 în ce stare ne-a adus biserica 
în timp de 10 ani de zile? Această comună 
menţinut-a biserica cel puţin in aceeaş stare ca 
mai nainte, în timp de 10 ani de zile? Nu! 
Prin multe sate astăzi nu mai sunt bisericile 
ce erau înainte, şi chiar acolo unde sunt, se află 

în starea, cea mai deplorabilă. Deplorabile sunt, 
d-lor, şi cimitirile, şi aspectul lor presentă în- 
făţişarea unor locuri pentru animale, iar nu pen- 
tru rămăşiţele persoanelor iubite, care zac în 
pămînt. Iacă starea a două lucruri lăsate în în- 
grijirea comunei de astăzi! 

Şi să nu se zică, că aceasta provine dintr'o 
causă de scepticism al locuitorilor noştri către 
religiune. Înţeleg ca un asemenea scepticism, 
ca o asemenea indiferenţă pentru religiune să 
se producă în câţi-va indivizi ai unui popor cu 
o inteligență, mai desvoltată, cu o forţă de ar- 
gumentaţiune ştiinţifică, dar la noi, unde nu 
s'au arătat asemenea forţe de ştiinţe, lipsa 
de simţimînt religios este nemotivată, este un 
semn de slăbire, o amorţire continuată în mij- 
locul stagnaţiunii deja primejdioase a sâtenilor 
noştri. 

Comuna de la 1864 şi pănă astăzi n'a făcut 
nimic pentru a desvolta biserica, nu a făcut ni- 
mic pentru a redeştepta simţirea religioasă, şi 
prin urmare a lăsat în decadenţă unul din cele 
mai importante fundamente ale moralității po- 
porului nostru şi or-cărui popor. 

Trec acum la punctul al doilea. 

Ce s'a făcut pentru scoalele comunale de la 
1864 şi pănă astăzi?... Nu vorbesc pentru 

scoli în privinţa sistemului de invățămint, a- 
cesta e rezervat statului; dar comunei i s'a dat 
prin legea instrucţiunii publice îngrijirea edifi- 
ciului scoalei, îngrijirea de cretă, de burete, de 
lucruri materiale, care intră sub domeniul pum- 
nului. Intreb: pentru aceste lucruri materiale, 
palpabile ce a făcut comuna cu „vederile u- 
nite“ ale d-lui Cantilli? Sunt astăzi scoalele îngri- 
jite? Nu, unele scoli s'au prefăcut în grajduri, şi 
astfel s'a arătat în ce mod procede acea mul- 
time democratică pentru îngrijirea ei sufletească. 
(Aplause, sgomot.) 

N. Ionescu. Comuna plăteşte împrumuturi şi 
dări. (Sgomot.) 

T. Maiorescu. Trebuia să platească şi dări, 
să facă şi împrumuturi, dar trebuia să îngrijască, 
şi de elementul intelectual, fară de care nu există 
comună. 

Ce a făcut, d-lor, de la 1864 pănă astăzi co- 
muna şi acei representanţi ai colegiilor co- 
munale cu un alt ram de îngrijire, salubritatea, 
publică, higiena? 

D. Kogălniceanu, cu experienţa sa cunoscută 
şi cu autoritatea numelui său, când cu dis- 
cuţiunea, adresei la discursul tronului, a zis: că 
populaţiunea la noi se impuţinează, că este te- 

ribilă starea în care au ajuns clasele de jos. Nu 
înţeleg numai, de ce d. Kogălniceanu a adresat 
guvernului această imputare; căci guvernul în 
doi ani nu putea să schimbe starea popula- 
ţiunii. Guvernul este dator să dea un aju- 
tor pentru a împedica epidemiile şi să ia mä- 
suri privitoare la interesele generale. Dar era de 
datoria proprie a comunei să ia măsuri cât mai 
practice locale, să se ocupe cu tot dinadinsul ca 
să, stavilească pierderea crescândă a populaţiunii, 
întinderea boalelor contagioase, marasmul, mala- 
ria, hrana cea neindestulătoare. Nimic însă nu 
a făcut comuna pentru toate acestea; nu s'a în- 
cercat măcar a face. 

A patra intrebare: administraţiunea finanţelor 
în comună este bună astăzi? Este mai onora- 
bilă astăzi representaţiunea comunală decât în- 
nainte de 1864? Inaintea aplicării acestei legii 
“era lucrul ştiut, că acei representanţi vechi, fie 
şi ignoranţi, buni, rëi, cum erau, erau cel puţin 
oameni cinstiţi, în vreme ce astăzi este lueru 
tot aşa de ştiut, că prin formele complicate majo- 
ritatea autorităţilor comunale şi-a format din 
instituţiunile democratice ale d-voastră numai 
o chee pentru a deschide pe furiş lăzile contri- 
buabililor. (Aplause.) 

Iată, d-lor, in puţine cuvinte, criteriele pentru 
Judecarea comunei de astăzi. 

Şi onor. d. Ionescu mai întreabă: care este 
necesitatea să schimbăm legea comunală? Nece- 
sitatea este că toate interesele comunale încre- 
dinţate consiliului comunal şi primarului de pănă 
acum, au fost omorite de acesti reprezentanţi 
şi că trebue neapărat să ne îngrijim a le da o 
altă reprezentare. 

Acum, dacă sub forma electivă mai demo- 
cratică nu s'a făcut nimic în această privință, 
dacă nu este adevărată proposiţiunea zisă de d. 
Stolojan, că oamenii care sufer, sunt şi cei din- 
tài chiemaţi a se îndrepta, inşii, şi dacă, se vede 
din contra, că ţăranul nostru este în stare de 
a suferi, dar nu ştie nici de ce sufere, nici nu 
ştie leacul cu care să se îndrepteze, atunci este 
dovedit pentru mine, că modul de a înăbuși 
voturile celor inteligenţi din comună prin vo- 
turile mulțimii este modul cel mai greşit pen- 
tru a, susținea interesele comunale în România, 
şi nu putem face alta decât a schimba siste- 
mul: în locul voturilor mulţimii să primim o 
preponderanţă a voturilor celuilalt element, pe 
care nil dă constitujiunea, stabilind colegiile 
după cens; să primim pe proprietatea cea mare, 
să sporim pentru o parte a voturilor condiţiunea 

censului atât, încât si avem speranţă că se vor 
îndrepta lucrurile şi că vom găsi în proprietarii 
mari mai multă îngrijire şi inteligenţă decât am 
găsit-o în mulţimea ignorantă. 

Onor. d. Vernescu întreabă: dar proprietarii 
cei mari vor face oare acesta? Este sigur că 
ei se vor îngriji mai bine de comună? Am o- 
noare a răspunde d-lui Vernescu tă intrebarea 
îmi pare prea capţioasă. Un lucru este sigur: 
mulţimea de pănă acuma nu s'a ingrijit de co- 
mună. În momentul în care d-voastră, proprie: 
tarii mari, veniţi şi ziceţi: cerem noi în locul 
ei preponderanţa in comună, luaţi responsabili- 
tatea, asupra d-voastră, să faceţi de acum înainte 
ceea-ce nu a ştiut să facă mulţimea. Intre si- 
guranţa, că nu s'a făcut nimica de cei care sunt 
acum, şi între posibilitatea că se va face ceva 
de cei ce se crează de acum înainte, trebue să 
“mă adresez la această nouă creaţiune. lar dacă 
nici d-voastră nu veţi face nimic, atunci nu vor 
mai exista comune m România şi va veni tim- 
pul despotismului cesarian să ne regulamenteze 
pe toţi. Inainte insă de a ajunge la acest ex- 
ces, este o datorie a noastră liberalilor (libe: 
rali, nu insă democraţi-radicali) să chiemăm un 
alt element de reprezentare a adevăratelor tre- 

buinţe ale ţărei şi să-i dăm lui preponderanţa 
în comune. 

Şi în această privinţă aş dori să combat un 
alt argument al d-lor Vernescu şi Ionescu, care 
au zis, că nu se poate lua de bază experienţa 
făcută în timp de 10 ani, căci alegerile nu sau 
făcut libere ; dacă s'ar fi lăsat alegerile libere, 
poate că ar fi dat consiliului comunal alte per- 
soane. Să examinăm obiecţiunea; ea merită un 
examen serios şi exprimarea sinceră a resulta- 
tului. Declar mai ântâi, că mă unesc cu d. Ver- 
nescu în a stigmatiza forţa brutală în alegeri. 
insă, d-lor, sunt o mică excepţiune casurile, 
unde forţa brutală să fi dictat alegerile, poate 
din o mie de alegeri individuale făcute, să se 
fi întîmplat deabia 30 cazuri, unde să fi domnit 
adevărata, forţă brutală. Rămâne dar, d-lor, in- 
fluenţa, guvernului indirectă, înriurirea morală— 
imorală. (Risete.) 

Sunteţi d voastră oameni politici, când faceţi 
asemenea imputări generale? D-lor, nu puteţi 
cere de la un organism al statului, fie cât de 
parţial şi de mic, cu atât mai puţin de la gu- 
vern sau de la Cameră, nu puteţi cere ca prin- 
cip de politică abn gaţiunea. Acesta este un 
princip negativ; pentru or-ce organism consti- 
tuit în stat se cere din contră să se afirme, să 

se scoață afară din sine, să-şi întinză cercul său 
de acţiune. Este dar un impuls activ, o creştere 
a competenţei, care reşade şi trebue să reşază 
în fie-ce organism; de aceea se şi vorbeşte de 
puteri în stat: puterea executivă, puterea legiui- 
toare, etc. 

Intinzendu-se acum mai multe puteri în cer- 
curile lor de lucru, se întilnesc, intră în coli- 
siune, şi atunci se stabileşte linia de demarca- 
ţiune a legalităţii. Ea este dar resultanta unui 
concurs de puteri puse în mişcare reală. Acum, 
d-lor, resultanta aceasta se  îndreptează, nu 
după fraseologii, ci după tăria de fapt a orga- 
nismelor. Şi cr-ce putere a statului, în deosebi 
guvernul în or-ce ţară din lume, are atâta, 
înriurire morală, cât îl lasă să aibă celelalte 
puteri. 

Nu dar prin prescripţiuni de abnegare se în- 
temeiază politica. Căci atunci în loc de consti- 
tuţiune, ar fi de ajuns să avem catechismul 
creştinesc. Politica şi echilibrul puterilor se în- 
temeiază prin actuala lucrare a tutulor, spre 
menţinerea limitelor de competenţă. 

D. Vernescu a zis, că atunci când un minis- 
tru sau un subprefect va ingera în alegeri şi 
va îndemna pe un alegător să voteze după 
placul sëu, să se trimită acel ministru sau sub- 

prefect înaintea justiţiei ca să se pedepsească. 
Eu din contra aş zice: să se censureze acel 
alegător, pentru că sa lăsat a fi influenţat. 
(Aplause.) 

Numai din această întărire a conştiinţei drep- 
turilor celor chiemaţi la alegere naşte putinţa 
unui sistem liberal; căci de altmintrelea or-ce 
stat a inceput prin cucerirea de sus în jos şi 
tinde la absolutism. Şi pănă când nu vor şti 
a usa de dreptul lor alegătorii şi nu vor şti a 
face să li se respecte acest drept, pănă atunci, 
cu toate teoriile, vor rămâne slabi, vor fi anu 
laţi prin puterea centrală a guvernului şi vor 
merita să fie anulaţi. 

Dacă dar recunosc şi eu, d-lor, cu d. Ver- 
nescu, că în ţara noastră mai toate guvernele 
câte au trecut şi câte au avut alegeri în tiiu- 
pul lor, au făcut cel puţin cu alegerile comu- 
nale ce au voit, aceasta ce dovedeşte? Dove- 
deşte ca sistemul d-voastră electoral n'a fost în 
stare a susţine voinţa comunei în faţa nge- 
rinţei administrării centrale. Apoi, d-lor, eu in- 
treb : comuna, această putere fundamentală în 
stat, este şi trebue ea să fie o ființă hibridă, 
o fiinţă atat de slabă incât cel dintâi subpre 
fect, pe care d. Ionescu l-a caliticat cu o ex- 
presiune ce nu-mi pare destul de cuviincioasă 

pentru a o repeta, să zic dar cel dintâi sub- 
prefect neonest, să fie în stare să strice tot 
eşafodagiiil d-voastră, pe care voiţi să o înte- 
meiaţi, să o urcați, să faceţi democrație şi self- 
government ? Cu aceasta d-voastră nu faceţi 
decât afirmâţi însuş incapacitatea mulţimii la 
noi pentru ideile democratice, pentru practicarea 
independenţei individuale. De aici ar resulta 
însă condamnarea la moarte a comunei. Ei 
bine, eu fac ca d-voastră, eu nu cred aceasta 
în mod absolut; pot încă spera, că sunt în ţara 
noastră dlemente ce au încă independenţa tre- 
buitoare aleg&torului; şi fiind-că experienţa a 
dovedit, că aceasta independenţă nu se găseşte 
în mulţime, trebue să o căutăm în un alt ele- 
ment, în proprietarii cei mari, şi eu sunt încre- 
diig. că ei vor şti să resolve mai bine pro- 
blema conitinei, pe care mulțimea nu a resolvit-o. 

E te dar bine, că s'au găsit in sinul acestei 
onor. Adunări membri, care şi-au arătat cu fran- 
cheţă, opiniunea kr şi au propus într'un mod 
radical preponderanta proprietarilor mari în au- 
toritatea comunală. ` Dacă d-voastră credeți, că 
amendamentul propus de d. Greceanu implineşte 
această condiţiune, eu yoi fi pentru dihsul. Şi 
de mi se va zice, ceta-ce sa mai zis de unii 
din oratorii ce m'au precedat, eă ar fi ceva 

feudal de a da proprietarilor atâta autoritate şi 
chiar drept de delegaţiune, voi răspunde că prin 
or-ce cuvinte s'ar califica aceasta, lucrul nu se 
schimbă în sine şi cuvîntul rămâne indiferent. 
Căci cu cuvintele frumoase de egalitate, demo- 
craţie, pe care le aţi aplaudat acum 10 ani, au 
ajuns comunele unde sunt; poate că cuvintul 
de feudalitate, care sună mai puţin frumos, să 
schimbe lucrurile şi 5ă le facă a merge mai bine. 

De este intr'adevăr, d-lor, ceva ce caracteri- 
zează pe majoritatea de astăzi a Camerei, este 
lipsa de fraseologie. Aşa chiar în discuţiunea 
de faţă, pe când oposiţiunea ne-a, ţinut ore în- 
tregi cu citaţiuni din Montesquieu, din Machia- 
vel, Stein, Molinari, Prevost - Paradol, chiar şi 
din bietul Lamennais, noi leam răspuns şi le 
răspundem cu obiectele reale de biserică, scoală, 
higienă, finanţe oneste în comună. Acesta, dom- 
ilor, este şi singurul tărîm, pe care trebue pusă 
chestiunea, şi în considerațiunea aceasta eu vă 
rog ca să votaţi franc şi leal pentru noua şi 
adevărata încercare de a constitu) comuna la 
noi cu preponderanţa celuilalt element de self- 
government liberal ce ne mai rămâne, cu pre- 
ponderanţa proprietăţii celei mari. (Aplause pre- 
lungite.) 

Asupra budgetului rectificativ al Instrucțiunii 
publice pe 1875. Internateie statului. 


(Şedinţa Camerei de la 18 Decemvrie 1874). 


Ministerul din acel timp: 


Lascar Catargi, prezident şi interne, 

General I. E. Florescu, răsboi, 

P. Mavrogeni, finanţe, 

B. Boerescu, externe, 

Al. Lahovari, justiţie, 

G. Gr. Cantacuzin, agricultură, comerț şi 
lucrări publice, 

T. Maiorescu, culte şi instrucţie publică, 
(numit la 7 Aprilie 1874.) 


D-lor deputaţi, când am intrat în minister, 
ştiţi că am găsit votat atât budgetul pe 1874, 

cât şi acela pe 1875, şi cred, că nu lipsesc în- 
tru nimic datoriei mele de colegialitate decla- 
rându-vă, că de eram eu chemat a face budge- 
tul pe 1875, îl făceam altfel de cum este, şi 
în deosebi ceream un spor. Insă budgetul l-am 
găsit. făcut, dar v'am prezentat legea instruc- 
ţiunii publice, unde se prevede tot ce a crezut 
guvernul că va fi necesar pentru învăţămînt şi 
unde d-voastră veţi putea hotări de-bdată cu 
chestiunile de princip şi budgetul normal al 
instrucţiunii, d. e. pentru anul 1876. In această 
pozițiune aflandu-mă faţă cu: budgetul pe 1875 
votat deja, şi înaintea unei legi, pe care o veţi 
vota şi în urma căreia se va alcătui budgetul 
organic, m'am văzut tot-de-odată față şi cu ce- 
rinţele finanţiare ale ţărei pentru anul 1875. 
In princip, d-lor, după convicţiunea mea con- 
stituţională, de la care nu mă pot abate, un 
budget rectificativ nu este ın drept de a ve cere 
alte schimbări la budgetul deja votat decât ace- 
lea, care prin forţa-majoră au intervenit de la 
data când s'a votat; budgetul — Martie 1874 — 
pănă la ziua când se va pune în lucrare: 1 
lanuarie 1875 —, ptecum şi acelea, ın privihţa 
cărora s'au strecurat, ca in toate lucrurile omet 
neşti, scăpăn din vedere. 

Ținendu-mă cu stricteţă de această regulă, 
v'am prezentat budgetul rectificativ, de care vă 
ocupați astăzi. 

Prin urmare locul pentru imbunătăţiri funda- 
mentale va fi la budgetu! pentru 1876, dar nu 
la un budget rectificativ pe 1875. Cu această 
ocasie daţi-mi voie a zice de pe acum, că odată 
cu punerea in lucrare a legii asupra învăţămin- 
tului, care prevede mai multe augmentări la scoli, 
va trebui să mai sporiţi îndată cu un milion şi 
jumătate pănă la duoă milioane budgetul instruc- 
ţiunii, căci in legea nouă se cere înfiinţarea de 
mai multe scoli normale, de scoli reale, aug- 
mentarea, scoalelor secundare pentru fete şi spo- 
rirea invăţămintului universitar, acestea însă nu 
se pot face fără mijloace băneşti; şi atunci va 
fi momentul să discutăm principii generale şi 
să votaţi sporiri. Pentru astăzi nu este cestiu- 
nea astfel, şi acum viu la cele trei puncte a- 
tinse de d. Boliac. 

D. Boliac, de şi este membru în comisiunea 
budgetară, v'a pus inainte câte-va argumente, 
care sunt tocmai contrare împrejurărilor de fapt. 
D-lor, nu sa tăiat nici un stipendiu, ci din con- 
tra se cere un spor de 87 sau 39 mii franci 
Ja bursele elevilor săraci. Va să zică nu este 
exact ceea-ce a zis d-sa. In internatele liceelor 

din Bucureşti, Iaşi şi Craiova de mai mulţi ani, 
după direcţiunea dată de comisiunea budgetară 
cu aprobarea predeceţorului meu d. Tell, nu 
sau primit de loc elevi noi. Legea instrucţiunii 
zice, că se vor primi în internate elevi, însă nu- 
mărul lor nu este prevăzut în lege, şi ministrul 
avea dreptul să primească în internat 100 de 
elevi sau 40, după cum se va vata suma şi se 
vor găsi elevi. De vre-o doi ani dar nu sau 
primit în internate elevi noi, şi astăzi găsesc 
starea de lucruri astfel că, în internatul liceului 
din Iaşi d, e., nu se află decât 40 elevi. D-lor, 
cestiunea de princip, dacă, trebue să fie sau nu 
internate, o veţi deslega cu ocasiunea votării 
legii celei nouă. Astăzi însă cestiunea stă aşa, 
că se găsesc în realitate numai atâţa elevi în 
internatele statului, câţi am prevăzut în budget, 
şi suma scăzută ce o vedeţi, este o cifră, care 
corespunde actualităţii, fără a se impuţina nu- 
mërul internilor din ceea-ce sunt. Nu eu dar 
am depărtat vre-un elév din internat. Numai 
că în budget era trecută o cifră mai mare de- 
cât se cere şi eu ọ reduc la adevărată cifră 
reală. Cifra, cu care se scad ast-fel chieltuelile, 
ar fi rămas de la sine la economii. Eu o relev 
in budgetul rectificativ numai pentru a ne apro- 

pia mai mult — fie şi cu o cifră, foarte mică— 
de echilibrarea budgetului real. 

Frumoasa declaraţiune ce a făcut dar d. Bo 
liac, mi-ar fi produs o mai adincă impresie, dacă 
nu eram mai dinainte convins despre justeţea, 
celor ce susţine d-sa. Şi eu mam găsit în fața 
aceștei greutăţi de a vedea, atâţia elevi săraci 
care, nefiind internaţi şi neavând mijloace, rë- 
mâneau expuşi la mizerie; şi de aceea in pro- 
portie cu scăderea sumei alocate pentru inter- 
nate şi neintrebuinţate, vë cer ajutoare băneşti 
pentru elevii săraci. Se inţelege, că aceste aju- 
oare se vor da celor mai silitori. Va să zic 
nu este exact, că s'au redus stipendiele celor 
săraci, dim contra s'au sporit mijloacele pen- 
tru ei. 

Un alt punct relevat de d. Boliac ester de 
ce nu s'au făcut sporiri la arhivă şi dă ce s'au 
„făcut la călugări? D-lor deputaţi, nu voi fi eu 
acela, care voi face sporiri la călugări, dacă este 
vorba, cum se putes inţelege din cuvintele d-lui 
Boliae, de câştiguri materiale pentru persoanele 
lor. Nu cred că va fi vre-un ministru în Româ- 
nia, care să facă imbunătăţiri pe această cale. 
Dar mari imbunătăţiri vor fi de făcut pentru 
starea morală a călugărilor, pentru respectarea 
posiţiei lor şi, mai ales pentru restaurarea mo- 

Nastirilor mai importante, care cuprind în sine 
o parte din istoria ţării şi sunt dovada simți- 
mântului religios, ce trebue menţinut in Ro- 
mânia, mai ales în timpul de faţă. 

Dar de toate aceste nu e cestiune în bud- 
getul rectificativ pe 1875. Ceea-ce s'a făcut în 
budget, este alt-ceva; s'a scăpat din vedere a 
se trece diurnele membrilor sfintului Sinod pen- 
tru anii 1874 şi 1875, căci sau pus numai 10 
mii, de franci şi ceva pe an; în fapt insă a tre- 
buit să se chieltuiască mai mult, fiindcă Sinodul 
ţine două sesiuni pe an. Legea este de a li se 
plăti diurnă; scăpăndu-se din vedere cifra totală, 
la budgetul rectificativ vedeţi că era locul de a 
vë cere indreptarea conform legii. 

In «<ât priveşte arhiva, răspund, că nu vam 
putut cere îmbunătăţirea, ei în acest budget rec. 
tificativ. Căci de la Martie 1874 pănă astăzi nu 
ştiu să, se-fi intimplat ceva ın privinţa arhivei, 
ce să reclame schimbarea votului d-voastră dat 
deja pentru anul 1875 Dar dacă voiţi sporiri 
la arhive, vë rog să le propuneţi şi să le votaţi 
în primăvară viitoare, cu ocasia budgetulu pe 
1876. Numai aşa cred că vom procede în mod 
corect, 

In contra ministrului și în favoaiea tu- 
tulor internatelor statului vorbeşte în- aceeag 
şedinţă, d, Nicolae Ionescu, căruia îi rës- 
punde ministrul cultelor T. Maiorescu : 


D-lor deputaţi, în faţa unui discurs ţinut de 
un deputat cu o lungă experienţă de parlamen- 
tarism ca d. Nicolae Ionescu, îmi vine greu să 
zic ceea ce am de zis, dar trebue să o zic: Oare 
parlamentarismul la noi nu este alt-ceva decât 
arta de a interverti lucrurile? de a trece alătu- 
rea de adevăr? de a întrebuința timpul şi cu- 
vintele pompoase pentru a ajunge la alt rezultat 
decât, lamurirea şi deslegarea exactă a chestiu- 
nilor? — Dacă ar fi aşa, domnilor, atunci după 
părerea mea or-cine întrebuințează talentul său 
la asemenea lucruri, strică sistemul constitu- 
tional. 
= Nu este bine ca prin budgete rectificative să 

desfiinţăm internate, iacă resumatul lungului şi 
violentului discurs al d-lui Ionescu. Dar de ce 
a mai ţinut acest discurs? Cati tot discursul 
d-sale este afară din chestie. 

Nu se desfiinţează, domnii mei, nici un inter- 
nat, nu a trecut prin capul guvernului nici o 
dată a le desfiinţa cu ocasiunea budgetelor rec- 
tificative. Nu este exact că, dacă se va vota 

acest budget rectificativ, la 1 Tanuárie, cum 
zice domnul Ionescu, se vor da elevii afară din 
internate. Nu se ia nici unuia bursa ce oare. 

N. Ionescu. Cer cuvintul. 

D. ministru cultelor. Declar încă odată, că nu 
se dă afară absolut nimeni. Astăzi starea inter- 
natelor o prezent An budget aşa cum există şi 
nu schimb nimic din ceea-ce găsesc astăzi; prin 
urmare orce argumente înfrumuseţate despre 
importanța internatelor trebue să nu le ținem 
în sdamă pentru acurm, fiind că nu ating punctul 
în discuţiune. Alta ar f, dacă voiţi să sporiţi a- 
cum numărul elevilor în internate ; atunci puteţi 
vota în modul gum zice d. Ionescu, adică să se 
menţie cifra. Cu, alte cuvinte: cifra din buugetul 
pe 1875 nu corespunie realităţii, aţi prevăzut 
pentru internatul din Iaşi d. e. o sută elevi, dar 
astăzi nu sunt decât 40, şi prin urmare 8 luni 
din anul 1875 vor fi tot numai 40, că a tre- 
cut începutul anului scolar, unde se mai pot 
primi bursieri în internate. Voiţi insă să fie mai 
mulţi elevi? atunci menţineţi cifra din budget. 
Aceasta, va insemna: Camera doreşte cu ocasia, 
budgetului rectificativ să se primească, prin de- 
rogare la lege, mai mulți elevi ın internat cu 
începere de la 1 Ianuar 1875 şi să nu se treacă 
suma la economii, nici să se distribue în burse 

fie in ţară, fie în străinătate. Ast-fel prezentată 
chestiunea, më sileşte a vă face declararea de 
princip, pe care nu din vre-o temere nu o fă- 
cusem la început, ci nu o făcusem, fiindcă a- 
tunci nu era în chestie, declararea: că sunt contra 
internatelor Ja liceele statului şi më opun să 
se primească mai mulți decât sunt astăzi. 
Citaţiunea făcută de d. Ionescu din Englitera 
nu se potriveşte aci, căci Englitera, daca a re- 
venit de la idea „laissez faire, laissez aller“, 
nu a făcut-o pentru scoalele secundare, d. e. 
pentru licee, ci pentru invăţămintul elementar. 
In învățămîntul elementar, da, acolo statul are 
datoria de a impune instrucţiunea, de a sanc- 
ţiona obligativitatea şi prin urmare de a veni 
în ajutorul acestui învăţămint. Pentru licee, unde 
este un învăţămint care prepară pentru studiile 
mai înalte de la universitate şi de unde ies 
* funcţionarii statului, pentru licee nu recunosc 
alta obligaţiune pentru stat decât acea de a da 
numai acest învăţămint. Căci luând statul şi o: 
bligaţiunea de a da educaţiunea liceenilor în inter- 
nate, veţi admite că statul ia cu alte cuvinte 
indatonrea următoare: Eu am să cresc în inter- 
natele mele pe elevii din licee mai bine decât 
este probabil că sunt crescuţi în familie. Dar 
atuna întrebarea aceasta, vine de la sine: liceele, 

cum au fost cu internatele lor, au produs o 
majoritate de elevi bine crescuţi? Poate lua 
statul responsabilitatea asupră-şi de a ridica co- 
pii din sinul familiei lor şi de a-i creşte mai 
bine? După ştiinţa mea, răspund că statul a pro- 
dus o majoritate de elevi r&u crescuţi (aplause). 
Şi eu nu pot să primesc asupra mea ca stat, 
ca să, iau această respundere, sau mai bine zis 
această culpabilitate. — Am fost director al in- 
ternatului din Iaşi, şi ştiu ce se petrece acolo. 
Şi alusiunea ce făcea d-nul Ionescu la timpurile 
cele vechi, făcând şi o citare, care fără îndoială, 
a trebuit să aibă un răsunet în inima mea, ci- 
tând chiar pe r&posatul meu tată, această alu- 
ziune şi această citare cred că nu sunt potri- 
vite.,.. 

N. Ionescu. Nimic nu e potrivit astăzi. 

Ministrul cultelor şi instrucţiunii publice. In 
adevăr cele mai multe lucruri ce le spuneţi d- 
voastră,. nu sunt potrivite (risete). In vremea 
când era tatăl meu în internat, corpul profe- 
soral era mai liniştit de cât astăzi... (Aplause). 
Atunci nu pătrundeau în interiorul internatelor 
preocupările politice, ci numai instrucţiunea. Tatăl 
meu s'ar fi: crezut degradat în profesiunea sa 
de profesor, dacă în scoală ar fi făcut politică 
militantă (aplause). Prin urmare dacă interna” 

tele atunci au produs oameni buni, cu care ţara 
cu drept cuvint se poate făli, causa a fost că 
erau conduse de oameni, eare aveau spiritul în- 
dreptat mai ales spre scoală şi numai spre 
scoală, care, dacă scriau ceva, scriau cărţi 
pentru scoală, iar nu jurnale de politică mili- 
tantă, şi aveam atunci 20 de volume scrise 
pentru scoală, pe când astăzi avem 20 de fo- 
liante de jurnale politice scrise de profesori 
(aplause). Eu unul nu am făcut un mister din 
această părere a mea, şi pentru prima oară, 
când am avut onoarea a vorbi în această ca- 
meră, sunt acum aproape 4 ani, am spus sin- 
cer şi o mai repet şi astăzi, că direcţiunea unei 
părţi a corpului profesoral de astăzi este peri- 
culoasă; nu voesce ca profesorii să facă politică 
militantă nici într'un fel, nici in altul; treaba 

lor in scoală nu este politica, treaba lor este 
| creşterea şi educaţiunea copiilor. In starea de 
astăzi, in care este societatea, şi cu aceasta nu 
fac imputare nici unui profesor, ei sunt de bună 
credinţă, decât în starea de astăzi lucrurile merg 
rău, pentru că sunt prea mulţi profesori care, 
in loc de a se ocupa de creşterea copiilor, se 
ocupă de alte interese. 

Iacă pentru ce cred, că astăzi nu este în 
stare statul, avend acest material, să crească 

în internatele de licee elevii aşa încât să nu 
aibă dreptul familia a-i zice înaintea ţărei: mi- 
ai luat copilul ca să-l creşti mai bine, şi l-ai 
crescut mai rău decât eu, familia. 

Pentru aceste motive v'aş ruga, domnilor, 
să lăsaţi aceste internate aşa cum sunt, şi pu- 
teţi cu inima liniştită să votaţi cifra cum este 
pusă aci, fiind-că, încă odată repet, nu se dă 
afară nici un elev, se menţine starea cum este 
astăzi. 

Dar veţi voi să se înmulțească elevii, or să 
se tranşeze chestiunea în alt mod? atunci ne- 
greşit aceasta va fi cu ocasiunea discutării legii 
instrucţiunii publice, iar nu acum, căci budgetul 
rectificativ nu schimbă legea. 

In privința seminarelor nu a fost intenţiu- 
nea mea de a zice, că elevii să fie externi, iar 
nu interni; căci sumele acelea, care se prevăd 
în budget, sunt pentru interni. Dacă se taie 
însă, din seminare o sută de burse, aceasta co- 
respunde iarăş stării de astăzi, fără să se dea 
vre-unul afară. 

In princip, este folositor de a fi numărul bur- 
selor mai restrins în seminare. Avem astăzi 
1200 bursieri în seminare, ceea-ce intrece nu- 
mărul tutulor bursierilor de la scoalele normale 
şi din internatele liceelor împreună; şi din a- 

ceştia nu ies ca să se popească decât o minimă 
parte, încât cei mai mulţi dintre internii semi- 
narelor îşi greşesc vocaţiunea lor şi imbrăţişează 
alte cariere. Inţelegeţi bine, că statul trebue să 
se preocupe de acest fapt şi să spuie acelora, 
care voesc să intre în seminare, că trebue ne- 
apărat să se consacre la misiunea preoţiei. Ast- 
fel dar este mai bine să aibă mai puţini interni, 
dar să fie sigur că acèia se vor face preoți. 
lată, d-lor, lămuririle ce aveam să vě dau în 
această chestiune. (Aplause). 


16. 


Despre încurajarea premiilor scolare.— Jurnalul 
instrucţiunii, 


(Şedinţa Camerei de la 18 Decemvrie 1874). 





Ministrul cultelor, T. Maiorescu. D-lor deputaţi, 
mai ântâi mulţumesc d-lui Kogălniceanu pentru 
tărîmul pe care a pus cestiunea, făcând apel la 
guvern şi la Cameră de a nu se face luptă de 
partid, când e vorba de instrucţiunea, publică. 
Primesc cu plăcere observările făcute de d-sa 
şi patriotica exortaţiune pentru înălțarea şi in- 
curagiarea picturei la noi. 

D-lor deputaţi, desvoltarea culturei artistice 
la noi trebue să o avem toţi ca o dorinţă, şi 
cu toţii să lucrăm pe cât vom putea mai mult 
spre a ei încuragiare. Dacă prin desvoltarea 
culturei naţionale este vorba să descoperim şi 

să aşezăm rămăşiţele istorice şi arheologice din 
țara noastră ; dacă este vorba să lăţim pe cât 
se va putea mai mult literatura noastră pro- 
prie, pentru aceasta cred că vom fi de acord cu 
toţii; şi în ceea ce priveşte muzeul nostru, 
acel muzeu, care este aşezat la universitate şi 
care este deschis şi se poate vedea de doub ori 
pe săptămână, iar nu odată precum a spus-o 
d. Kogălniceanu, şi chiar în toate zilele, fiind-că 
directorul lui se găseşte la postul s&u în toate 
zilele, de la orele 10 pană la 3; dacă este vorba 
de acel muzeu şi de antichităţile lui, atunci 
pentru acestea este prevăzută în budget suma 
de 15,000 lei, care nu s'a atins nici sa redus 
cu ceva prin acest budget rectificativ. Pe acest 
tărim dar primesc toate observările aduse de 
d. Kogălniceanu, Dar în ceeace se atinge de ga- 
leria de tablouri, aci este altă chestiune. Eu nu 
“am îndrăsnit în privinţa aceasta, ca prin un 
budget rectificativ să proced întrun mod mai 
radical suprimând întreaga sumă, fără ca mai 
ântâi să am asentimentul d-voastră: dar când 
trebuințele ţării sunt aşa de mari, când este un 
deficit insemnat în budget, am crezut că nu 
este momentul de a ne întinde mai departe la 
cumpărături sau încărcări de tablouri străine, 
căci tablouri naţionale găsim foarte puţine pentru 

„această galerie, fiind-că desvoltarea artistică na- 
“ională cred că nu este înca ajunsă la momen- 
tul acela, unde ar trebui să ne gândim la dînsa 
in budgetul statului. Rămâne ca societatea şi 
particularii să o  încurageze. Deocamdată nu 
poate fi vorba de o adevărată artă naţională, 
<i de cea străină, şi dacă este vorba de a 
cumpăra picturi străine pentru ca să facem un 
muzeu la noi în țară, apoi poate că finanţele 
ării precum şi ţara intreagă, nu ar permite 
aceasta. 

Eu nu cred că aş putea fi aprobat ca mi- 
nistru de contribuabilii noştri, mai cu seamă 
de cei de la ţară, care-şi plătesc cu atâta ane- 
voinţă dările, când aş zice unui asemenea con- 
tribuabil: din dajdie, din munca ta zilnică, îţi 
iau bani pentru ca să cumpăr tablouri. Inţeleg 
când gradul de cultură artistică ar fi la noi în 
destul de, desvoltat, ca statul atunci să fie dator 
a încuragia pe artişti; dar deocamdată nu 
este aşa, şi pănă când nu vom avea mai multe 
scoli elementare prin sate şi mai raulte dru- 
muri, pănă atunci desvoltarea culturei artistice 
trebue să aştepte. Pentru aceste consideraţiuni 
dar, iar nu că şi eu nu aş privi artele cu ace- 
laş interes ca or şi care altul, dar zic pentru 
aceste consideraţiuni din punct de vedere al 

statului am crezut, că ţifra de 3,000 destinată 
pentru cumpărătoare de tablouri în anul 1875 
este suficientă, iar pentru anul viitor puteţi da 
mai mult. 

Eu aş primi cu bucurie or ce ţifră veţi voi 
să votaţi, pentru că nimic nu este mai plăcut 
unui ministru decât să aibă de unde cheltui; 
dar pentru ca să nu alunecăm pe calea de chel- 
tueli de lux în statul nostru, unde pânea de 
toate zilele în instrucţiune nu este de ajuns, 
m'am ferit de a cere mai mult. 

In privinţa premielor s'a pus cifra de 10,000 
lei şi 10,000 s'au şters, pentru că pănă acum 
s'a exagerat darea acestor premii. În ţara noa- 
stră sunt atâţia oameni premiaţi, încăt nici o 
altă ţară din lume nu este unde s'ar putea găsi 
mai mulţi; cănd aţi vedea listele de premiaţi 
în România, v'aţi mira de suma lor cea mare; 
` aţi remănea încântați de câte străluciri intelec- 
tuale şi materiale avem în ţara noastră, căci 
aproape a treia parte din toți scolarii vor fi 
primit cu vremea premii pentru meritul lor. 
Insă prin această cantitate se depreţiază pre- 
miul. Pentru ca să fie un stimulant, trebue să 
se dea cu mai multă discreţiune. Am crezut 
dar că numărul acestor premii să se reducă şi 
să se lase numai pentru aceia, care în adevăr 

îl vor fi meritat, şi astfel să devină un adevă- 
rat mijloc de încuragiare. 

In privinţa jurnalului instrucţiunii, tot ce am 
a respunde este că acest jurnal nu există, de 
Şi tifra este pusă în budget. Dacă d-voastră 
voii să-l înfiinţez în cursul anului 1875, a- 
tunci trebue să urcați ţifra, căci suma de 
4,000 lei nu este de ajuns. Cu această ţifră nu 
se poate înfiinţa un jurnal, care să aibă dem- 
nitatea unui jurnal literar şi de instrucţiune, 
căci trebue să plătim un redactor, să renume- 
răm corespondenții, şi dacă nu-mi veţi mai în- 
mulţi banii, cu ţifra pusă in budget nu am ce 
face. 


17, 


Pentru P. Mavrogeni. 





(Şedinţa Camerei de la 16 Ianuarie 1875. 





In fruntea Monitorului oficial de la 9 
Ianuarie 1875 apăruse următoarea scrisoare 
către ministrul prezident d. L, Catargi, da- 
tată de la 6 Ianuarie 1875: 


„Domnule preşedinte, 


Am onoare a vă ruga să binevoiţi a su- 
pune la aprobarea Măriei Sale Domnitorului 
demisiunea, mea de la ministerul de finanţe. 


P. Mavrogeni“. 


Urma imediat decretul de la 7 Ianuarie- 
1875, prin care demisiunea era primită şi 
se numea d. George Gr. Cantacuzin mi- 
nistru de finanţe, iar în locul acestuia d. 
Teodor Rosetti ministru al agriculturei, co- 
merţului şi lucrărilor publice. —Intr”un pro- 

ces de înşelăciune, ce se judeca înaintea 
curţii cu juraţi din Viena în contra lui 
Ofenheim relativ la construirea drumului 
de fier Lemberg-Cernăuţi-Iaşi, se citiseră şi 
erau reproduse în ziarele vieneze câte-va, 
rînduri dintr'o corespondenţă privată între 
de Hertz şi acusatul, în care era vorba de 
banii cheltuiţi în România şi de o sumă 
dată d-lui Mavrogeni. Sosind în Bucureşti 
ziarele cu aceste notițe, Mavrogeni şi-a pre- 
sentat demisia de mai sus. 

La redeschiderea parlamentului după va- 
canţa Ciăciunului, în şedinţa de la 11 Ia- 
nuarie 1875, d. N. Ionescu anunţă o inter- 
pelare asupra acelei demisii şi o desvoltă în 
şedinţa de la 14 Ianuarie, vorbind de co- 
rupţiune, de darea în judecată a d-lui Ma- 
vrogeni şi conchizând deocamdată la numi- 
rea unei anchete parlamentare. 

După r&spunsul ministrului-prezident vor- 
beşte însuş Mavrogeni şi arată Camerei, 
cum âncă de la 1859, sprijinit de capita: 
lişti din străinătate şi dorind a vedea în- 
fiinţându-se în România cât mai curind pri: 
mul drum de fier, a căutat pe faţă să obţie 
o asemenea concesie, că deabia la 1868 
(fiind ministru de finanţe I. Brătianu) s'a 
dat simultan concesia Strousberg pentru 
linia Roman-Viîrciorova şi concesia Ofenheim 
pentru linia Iţcani-laşi:Roman, că însă la 
1868 el se retrăsese din consorţiu, că lu 

desbaterea şi votarea concesiunii era depu- 
tat, dar că s'a abținut spuind tutulor că 
era interesat în chestie, şi că fireşte după 
acordarea concesiei a fost desdăunat pentru 
munca sa de mai nainte şi pentru sacrifi- 
ciile făcute. 

Voibeşte apoi d. Al. Lahovari, ministrul 
justiţiei, şi zice între altele: „d. Mavro- 
geni nu a luat parte nici la discuţiune, nici 
la vot, fac apel la suvenirea tutulor ace- 
lora, care au fâcut parte din acea Adu- 
nare. Prin urmare ered, că susceptibilita- 
tea cea mai delicată nu poate să se ofense 
pentru partea ce a luat în întreprinderea, 
Ofenhaim, cu atât mai mult că asociaţiu- 
nea d-sale era anterioară şi neascunsă ni- 
menui. Nu tot așa însă se poate zice de 
deputaţii, care au precupeţit votul lor 1), 
de funcţionarii, care au vîndut serviciile lor. 
In asemenea situaţiune datoria guvernului 
era clară, precisă. Guvernul a constituit o 
anchetă pe calea judiciară. D. Hertz a fost 
chiemat înaintea justiţiei pentru a da ex: 
plicaţiune asupra scrisorii, ce a apărut sub 
numele s&u în jurnalele din Viena. Pot, 
domnilor, să vă cetesc, de şi instrucţiunea 
e secretă, partea. din declaraţiunea d-sale, 
care priveşte pe d. Mavrogeni: „In acea 
„Scrisoare îmi aduc aminte, că se vor de 


1) Vezi mai sus petiția de la Iaşi, pag. 54. 

„d. Mavrogeni, însă expresiunile întrebuin- 
„tate de mine cu acea ocasie au fost rău 
„traduse de jurnalul Românul. Eu ziceam: 
„afacerea Mawvrogeni este de notorietate pu- 
„blică  Goeltkundig), iar nu „sa dat pe 
„faţă“, cum traduce Românul. Adaog, că 
„întrebuinţând cuvintele de notorietate pu- 
„blică, făceam  alusiune la împrejurarea 
„obşteşte cunoscută, că d. Mavrogeni 
„Spera o recompensă cą fost  concesio- 
„nar asociat pentru cheltuelele, ostenelele 
„Şi lucrările sale. Prin cuvintul recompensă 
„înţeleg rambursare, desdăunare“. Aceasta 
este, domnilor, declararea d-lui Hertz în 
faţa justiţiei. Acum sunt câte-va nume de 
alte persoane aici, insă ancheta se urmează, 
şi instrucţiunea fiind âncă secretă, nu le 
pot divulga. Tot ce vë pot încredința, este 
că guvernul a dat toate ordinile spre a a- 
junge la descoperirea adevărului, şi cred că 
această afacere trebue judecată nu de ju- 
stiţia rătăcită a pasiunilor politice, ci de 
justiţia legilor şi de justiţia istoriei“. 
Vorbeşte apoi d. N. Blaremberg în con- 
tra cabinetului întreg; d. P. Carp pentru 
Mavrogeni; d. G. Biătianu pentru propu- 
nerea d-lui N. ionescu; d-nii G. Manu şi 
M. Korne pentru respectarea cercetării ju- 
diţiare ; iar Manolache Kostike, fără nici o 
conclusie ad rem, pentru necesitatea libe- 

relor alegeri, cu observări maliţioase la a- 
dresa fostului ministru de finanţe. (Vezi 
mai sus, pag. 192). Urmează: 


Ministrul cultelor T. Maiorescu. D-lor deputaţi, 
de şi foarte străin de desbaterea aceasta, ob- 
servările d-lui M. Kostaki mě silese a spune 
câte-va cuvinte ; vë rog însă, dacă-mi este per- 
mis, să mě consideraţi nu vorbind ca ministru, 
căci mi-e încă puţin familiară această formă, ci 
ca deputat, şi nici ca deputat, ci ca simplu ce- 
tăţean al statului român. 

Am auzit pe d. M. Kostaki vorbind, cu oca- 
siunea interpelării d-lui N. Ionescu, de r&ul sau 
de imperfecţiunile României, făcând aluziune la 
relele Constituţiunii şi intervenind pentru libe- 
rile alegeri. Dar, d-lor deputaţi, de ce e vorba? 
Un deputat, d. Ionescu, interpelează guvernul, 
pentru ce s'a retras d. Mavrogeni de la minis- 
terul de finanţe. La aceasta se respunde, că d. 
Mavrogeni s'a retras dintr'un sentiment de de- 
licateţă faţă cu colegii săi şi faţă cu ţara, fiind 
că, numele sëu a fost citat într'un proces scan- 
dalos, care se tratează la Viena. lată dar de ce 
s'a retras d. Mavrogeni. Insă cu această oca- 
siune violenţa limbagiului d-lui Blaremberg, 
cuvintele d-lui Ionescu şi teoriile constituţionale 
şi de alegeri libere ale dlui M. Kostaki au ve- 

nit a îngreuia cestiunea, şi-mi pare că au dat 
o lovire grea demnităţii statului nostru. 

D-lor deputaţi, ce este această emoţiune teri- 
bilă, care provoacă din partea d-lui Manolache 
Kostaki un apel la constituţiune şi la lege? şi 
care-l face pe d-sa, om cu atâta autoritate, să 
ne citeze în această Cameră cuvintele unui 
străin: „că în România or-ce pas be plăteşte 
cu bani, şi noi avem destui bani“? De unde 
această, deşteptare a întrebărilor celor mai in- 
time ale unei ţări, și în parte a celor mai inalte ? 

Vë mărturisesc, că-mi lipseşte termenul par- 
lamentar pentru a califica o asemenea proce- 
dare. Ce a stirnit furtuna? Este o notă diplo- 
matică ? A venit un bărbat de stat al vreunei 
puteri mari din Europa să spue ceva încontra 
țării noastre şi să ne amenințe? Suntem la 
discursul ţinut cu vre-o recepţiune solemnă din 
partea vre unui Impărat, care ne periclitează? 
Ne aflăm înaintea unei hotăriri judiciare ce ne 
condamuă? Nimic din toate acestea! Este o 
frasă a unui domn Ofenheim într'o scrisoare 
privată a d-sale către un alt domn de la o 
bancă, amic al d-sale. Şi aceasta pune România 
în mişcare? Aceasta, face pe d. Iepureanu să 
vorbească de libertatea alegerilor? — Dar cine este 
d. Ofenheim, d-lor? Departe de la mine idea 

de a zice un cuvânt în greutatea unui om, care 
se află astăzi înaintea tribunalelor penale. Dar 
atât îmi este cel puţin permis a zice, că afa- 
cerea, pentru care se află înaintea justiţiei din 
Viena, este o afacere de înşelăciune, comisă în 
administrarea drumului de fier. 

Apoi dacă este aşa, atunci cred că nu este 
iertat — më rog să më scuze vista înaintată 
a d-lui Manolaki Kostaki, dacă io spun — nu 
este iertat ca cu acest Ofenheim să se implice 
teoriele constituţionale ale României, şi să se 
trateze despre libertatea în alegeri într'o inter- 
pelare, în care este vorba de expectoraţiile in- 
time ale unui om, al cărui nume nici nu tre- 
buia să lie adus astăzi in Camera României 
(aplause). Şi fiindcă më ascultați cu atâta bună- 
voinţă, permiteţi-mi, vă rog, să adaug încă un 
cuvint. 

D. Mavrogeni, or ce opiniune aţi avea despre 
d-sa, este un bărbat de stat din cei mai în- 
semnaţi ai României. In timpul din urmă mai 
ales a adus în privirea finanţiară servicii foarte 
mari acestei ţări. Şi chiar dacă nu aţi recu- 
noaşte aceasta, d-voastră cei din oposiţie, ye- 
mâne totuş un fapt vederat: d. Mavrogeni a 
fost acum ministrul României în timp aproape 
de 4 ani, a fost ministrul României de atâtea 

alte ori; a fost bărbat de încredere trimis la 
Londra, la Berlin ca să apere interesele acestei 
țari; este unul din bărbaţii aceia, al cărui ta- 
lent eminent este recunoscut şi în străinătate 
şi al cărui nume este poate cel mai bine cu- 
noscut în străinătate. 

In contra acestui bărbat vine d. Ofenheim şi 
publică o scrisoare către un d. cutare şi domnul 
cutare răspunde către d. Ofenheim. Şi simți- 
mentul României care este? Este vorba de bär- 
batul său de stat, de un om încărunţit în ser- 
vicii publice şi care era ministrul ţărei pănă a- 
cum. Şi vine — cine? Vine d. de Ofenheim, 
cavalerul de Pont-Euxin, şi vorbeşte de el. Şi 
d-voastră ce faceţi? Si ţara ce simte? Vë mär- 
turisesc, că am fost adinc mihnit de lipsa de 
tact naţional a unora din compatrioţii noştri. 
Din parte-mi aş fi crezut că foile române, şi a- 
nume şi foile oposiţiunii, jurnale ca Românul 
şi Telegraful, ar fi trebuit sau să tacă, sau să 
apere pe ministrul României, dar să nu ne in- 
sulte mai mult şi să vie à la remorque de Mr. 
Offenheim, acelui străin, care vrea să cucerească 
România întreagă prin drumurile de fier. 

Citaţiunea d-lui G. Brătianu nu se potriveşte 
aci. Procesul Lobia era o afacere de discuţiuni 
interne în Italia, şi aici Italienii — permiteţi-mi 

expresiunea familiară — puteau să-şi spele ru- 
fele lor în familie. Dar aci, când străinătatea 
vine să acuze pe un membru al ţărei, lucrurile 
se schimbă — şi de aceea toate atacurile ce 
s'au făcut aci, toate implicările de alte cestiuni 
decât cele relative la întrebarea pentru ce s'a 
retras d. Mavrogeni, mi-au părut o lipsă de pa- 
triotism. Aceasta tocmai arată, că nu suntem la 
înălţimea maturității politice, iar nu greutăţile 
drumului de fier de la 1868. Căci drumul de 
fier este o cestiune brută, materială; dar simţul 
de onoare naţională, simţul moral este mai pre- 
sus decât or ce. Cine nu-l are pe acesta, poate 
să fie or cât de dibaci în drumuri de fier, tot 
nu va înainta ţara lui. 

Acum noi ne întrebăm, ce trebue să facă gu- 
vernul şi ţara sau Adunarea, şi dacă este una 
Sau ceailaltă mai bună din cele trei propuneri ? 
D-lor deputaţi, faceţi d-voastră or şi ce anchetă 
voiţi, primiţi or ce moţiune, atâta numai să re- 
iasă din hotărirea d-voastră, că este vorba de 
un bărbat de stat chiar în patria lui; şi dacă 
cuvintul „satisfăcuţi“ din moţiunea d-lui Carp 
nu ar avea alt înțeles decât acesta de a zice: 
iată puntul de legătură, care aduce aminte dlui 
Mavrogeni că este în ţara sa, care aduce a- 
minte că această ţară nu-şi părăseşte un om de 

stat în ultimul moment al său faţă cu străinii, 
şi atunci acel cuvint ar avea meritul său şi ar 
rezuma situaţiunea. 

D-lor, iertaţi-m& ca am spus aceste cuvinte: 
dar vë mărturisesc că poate sunt prea tinăr 
spre a avea credința ce par a o avea alţii, că 
politica este un câmp, unde toate procedeurile 
sunt permise. Cred din contra, că sunt mo- 
mente, unde cineva are datoria de a lăsa friu 
liber simţimintelor sale, fie şi de indignaţiune. 
(Aplause prelungite). 


Vorbeşţe apoi ministrul-prezident d. Lascar 
Catargi în contra lui Manolache Kostake. 
Insă ceea ce caracterizează mai ales această 
tristă şedinţă, este un discurs al generalului 
Chr. Tell, acum în oposiţie, care atacă şi 
el pə Mavrogeni, vorbind âncă şi de nişte 
cheltueli preliminare la darea monopolului 
tutunului şi la administrarea băuturilor 
spirtoase. In sfîrşit dintre multele moţiuni 
prezentate, Camera primeşte pe aceea a 
d-lui Carp, care cere o anchetă parlamen- 
tară asupra, bănuelelor de mituire. A doua 
zi Camera alege în comisiunea de anchetă 
pe d-nii G. Brătianu, P. Carp, Al. Ştirbei, 
G. Manu şi în prima linie, după chiar ce- 
rerea ministrului-prezident, pe Chr. Tell. 

In şedinţa Camerei de la 6 YFevruarie 
1875 se ceteşte şi se discută resultatul an- 
chetei (raportor Al. Stirbei), care arată de- 
săvirşita lipsă de temei a bănuelelor ridi- 
cate. D. G. Vernescu se încearcă să apere pe 
generalul Tell și să menţie bănuelele, pro- 
puind simpla trecere la ordinea zilei (pe care 
o susţine şi d. Nicolae Ionescu), iar d, P. 
Carp r&spunde explicând înţelesul antic al 
cuvîntului „sicofant“, şi Camera primeşte 
(cu 72 voturi contra 31, Mavrogeni şi Tell 
se abţin de la vot) moţiunea d-lor V. Pogor, 
P. Carp, N. Gane, M. Korne, A. Balş, N- 
Calimachi-Catargi, M. Germani, etc., prin 
care se admit concluziunile raportului şi se 
constată că „alegaţiunile aduse sunt lipsite 
de or ce fundament şi nu pot fi atribuite 
decât unei neiertate uşurinţe“. 


In urma acestui vot sar fi cuvenit ca 
P. Mavrogeui să reintre în minister; însă 
d. Lascar Catargi nui a propus reintrarea 
(vezi pag. 38). 


In or ce cas, după cele relatate aici, se 
va înţelege, că între P. Mavrogeni pe de o 
parte şi d. G. Vernescu, Chr. Tell şi M. 
Kostaki pe de alta nu mai era posibilă o 
împreună-lucrare politică în viitor. Vom 
reaminți acest incident în expunerea celor 
petrecute în sinul partidului conservator pe 


257 


timpul ministerului I. Brătianu, când M. 
Kostake — după Mazar-Paşa — reintră în 
partid, iar generalii Florescu şi Tell împing 
pe conservatori spre oposiţia unită cu d. 
Vernescu. 


17 


18. 


Restaurarea Bisericei Episcopale de la Curtea 
de Argeş. 


(Şedinţa Camerei de ia 16 Ianuarie 1875). 





Răspuns la o interpelare a d-lui G. Bră- 
tianu în privinţa aeelei restaurări. 


Ministrul cultelor, T. Maiorescu. D-lor depu- 
taţi, în privința ideilor generale exprimate de 
` d. Brătianu relative la respectul ce statul dato- 
reşte sentimentelor religioase, şi la ocrotirea ce 
trebue să dea bisericei, sunt cu totul de päre- 
rea d-sale, cu deosebire numai că eu cred, că 
d-sa nu trebuia să vorbească astfel cum a vor- 
bit despre un prelat al ţărei, fostul Episcop de 
Argeş. 

Acum în cestiune vë rog să vë aduceţi a- 
minte, că contractul cu d. Montaureanu nu este 

făcut de guvernul acesta, este făcut de guver- 
nul de la 1870, care şi el găsise relaţiile cu d. 
Montaureanu legate de mai nainte. Din norocire 
lumea începuse să se neliniştească în privinţa, 
stării acestui monument, şi trebue să ne felici- 
tăm că guvernul acela s'a preocupat şi el şi a 
inscris o ţifră în budget. Atunci însă nu se 
prevedea destul de bine, ce era de făcut la mo- 
nastirea de Argeş, şi astfel ne putem explica, 
cum s'a încheiat contractul cu d. Montaureanu. 
D. Montaureanu era un arhitect şezător aci în 
țară, şi sa crezut că e bine a se adresa mai 
ântâi la puterile din ţară pentru restauraţiunea, 
monumentului şi aceasta din cauză poate, că nu 
se apreţia atunci îndestul însemnătatea lucră- 
rilor. Sa încheiat dar un contract, prin care se 
stipula un salariu regulat d-lui Montaureanu în- 
credințându-i-se direcţiunea lucrării, fără, să se 
prevadă în contract terminul, în care trebuia 
să se isprăvească, această reparaţiune. Aşa în 
anul 1870 sa înscris în budget o sumă de 
40,000 lei, în 1871 tot atâta, în 1872 o sumă 
de peste 100,000, în 1873 peste 150,000 şi în 
1874 iarăş o sumă de 150,000, peste tot o 
sumă de peste 400,000 lei. De atunci au tre- 
cut patru ani şi jumătate şi d. Montaureanu 

nu făcuse nimic alta decât o schelă foarte ma- 
sivă, cu care a cheltuit 163,000 de lei noi, dar 
bisericei nu i s'a făcut nici o reparaţie. Atunci 
cu prilejul dezbaterii unei cestiuni de budget 
a venit, dacă nu më înşel, onor. d. Ionescu, 
care printrun discurs foarte elocvent, cum le 
face totdeauna d-sa, a atras atenţiunea asu- 
pra acestui punct, ceea ce a indemnat pe 
guvern să cerceteze, dacă d. Montaureanu a 
făcut ceva în timp de patru ani. La această 
epocă nu mai era d. Tell la minister, era 
d. B. Boerescu. D-sa s'a grăbit a numi o co- 
misiune din oamenii cei mai competenţi ce a- 
vem în ţară în această materie, cu indatorire 
de a cerceta starea lucrărilor. Această comi- 
siune era compusă din d-nii Or&scu, Berendei, 
Odobescu şi alţii, care mergind la faţa locului 
au văzut că era foarte puţin făcut, şi mai cu 
seamă au văzut cu surprindere, ceea ce trebue 
să ne surprindă şi pe noi, că în interval de 
patru ani d. Montaureanu nu găsise timpul să 
facă, cel puţiu o schiţă de plan asupra modului, 
cum îşi închipuieşte d-sa că trebue să fie res- 
taurat acest monument unic. De atunci i sa 
impus îndatorirea d-lui Montaureanu ca în cel 
mai scurt timp să aducă acel plan, pentru ca să 
ştim despre ce este vorba; şi pe urmă s'a vë- 

zut, şi aci era punctul cel greu, că după idea 
d-lui Montaureanu, împărtăşită poate şi de câţi- 
va din membrii comisiunii, trebuia spre a se 
repara turnul din mijloc, cel octogonal, să se 
dărime în întregimea lui şi să se reconstru- 
iască ; căci la un cutremur s'a întimplat deslo- 
carea îmbrăcămintei turnului, şi nu se ştie 
bine dacă chiar simburile din lăuntru, care e 
de cărămidă, nu va fi crăpat, încât să nu mai 
poată rezista altor’ accidente. Inţelegeţi, d-lor, 
că dacă ajungea repararea pănă acolo încât să 
se distrugă partea din mijloc a bisericei spre a 
face o reconstruire, responsabilitatea devenea 
cu mult mai grea, şi din toată lucrarea comi- 
siunii foarte conştiinţioasă, pe care o am aci, 
dacă, voiţi a o consulta, se vede multă îndoială 
în privinţa capacităţii d-lui Montaureanu de a 
putea duce această reparare la un sfirzit bun. 

Când am intrat eu în minister, am găsit lu- 
crarea aci: o decisiune a d-lui Boerescu, fă- 
cută pe baza raportului comisiunii technice (care 
există şi astăzi), decisiune care prescrie d-lui 
architect Montaureanu să facă planul în termin 
de două luni. D. Montaureanu ne făcea dificul- 
täti; zicea că nu poate în două luni să prezinte 
acel plan; zicea că-i mai trebue alte ajutoare, 
şi ne-a cerut în loc de 500 franci leafă, cum 

avea pănă atunci, 1000 de franci, şi să se 
schimbe şi contractul, căci numai astfel con- 
simte a reîncepe să lucreze. 

Vë mărturisesc, d-lor, că această cerere mi-a 
părut că trece peste răbdarea, ce trebue so 
aibă un om faţă cu d. Montaureanu, şi atunci 
luând avizul comisiunii l-am rugat să ne cruţe 
de aci înainte cu serviciile d-sale. Am făcut mai 
mult; văzând că s'au cheltuit sume mari fără 
a se face nimic şi că era şi un contract de 
angajament, i-am intentat proces pentru rezi- 
liarea, contractului şi pentru despăgubiri. 

După un aviz al unuia din membrii comi- 
siunii, d. Odobescu, care zicea că lucrarea unei 
restaurări este o lucrare prea specială ca să 
poată fi încredinţată unui architect fie cât de 
bun, dacă acela n'a lucrat în astfel de specia- 
litate; după acel aviz eu am crezut că este 
„bine să ne adresăm, nu la o reputaţiune înce- 
pătoare, ci la o reputaţiune stabilită prin ope- 
rile sale de merit, şi atunci m'am adresat de-a 
dreptul la acel architect renumit, căruia Parisul 
i-a încredinţat restaurarea bisericei Notre-Dame- 
de-Paris, adică la d. Viollet Le Duc, care a a- 
vut amabilitatea de a răspunde că se simte fe- 
ricit de încrederea ce-i arătăm, dar că, neavină 
timp, ne trimite pe d. de Baudot, cel care la 

ajutat în lucrarea ce făcuse şi care este archi- 
tect al ministerului din Franţa, distins şi deprins 
cu asemenea restaurări, D. de Baudot a venit 
în Septemvrie şi a mers să vază monumentul ; 
am fost şi eu acolo, ca să am mai multă cu- 
noştințä de causă. După întoarcerea d-sale la 
Paris, d. de Baudot a şi trimis planul general 
în timp de două luni, plan pe care d. Montau- 
reanu nu-l făcuse în patru ani şi jumătate, ni 
l-a trimis ilustrat cu frumoase desemnuri, atât 
pentru biserică cât şi pentru portale, şi a tri- 
mis tot deodată un devis şi de toate cheltuelile 
ce ar fi necesare. După acest devis s'ar cere 
170,000 franci pentru repararea bisericei, însă, 
îm această sumă nu intră onorarul architectului; 
dar să presupunem că cu onorar cu tot are să 
se urce suma la 200,000 franci. Ei bine, după 
cum s'a cheltuit pănă acum, vedem că, fără a 
se repara biserica, s'au cheltuit 187,000. Va să 
zică aproape cât se cere acum pentru repara- 
ţiunea întreagă. Cum vedeţi, aci este una din 
deosebirile, şi negreşit mai sunt şi altele, între 
d. Montaureanu şi d-nii Viollet Le Duc şi de 
Baudot. D, de Baudot ne-a promis, sub auspi- 
ciele d-lui Viollet Le Duc, să vină d-sa sau să 
ne trimită pe alt architect competent aci la 

primăvară, şi salarul ce-l cere este tot acela ca 
al d-lui Montaureanu. (Aplause). 

Este evident că d. de Baudot, cum a şi zis-o, 
este împins numai de sentimentul ce i-a insu- 
flat vederea acestui monument, care trebue să 
inspire pe or ce architect în adevăr artist, de 
a contribui la restaurarea unui edificiu, care 
umple inima de admiraţiune, care dă o idee 
despre urmele de artă ce sunt în România și 
care constitue un model original şi propriu țë- 
rei noastre. Eu socotesc, d-lor, că şi comisiunea 
archeologică şi noi toţi vom fi mulţumiţi de a- 
ceasta, şi dacă se va completa şi ceea ce trebue 
să se mai facă şi ne vom gândi şi la palatul epis- 
copal alăturea cu biserica, cred că restaurarea 
va fi perfectă şi vom ajunge la o combinaţiune, 
care să fie mai conformă cu vechile tradiţiuni 
ale ţărei. 

In ceea, ce priveşte cestiunea budgetară, pentru 
anul 1875 sunt suficienţi cei 50,000 franci 
prevăzuţi. Pentru anul 1876 mi-am permis a 
înscrie 100,000 mai mult. Pănă în toamna anu- 
lui 1876 însă lucrul va fi săvirşit ca repara- 
țiune exterioară, şi in or ce cas cred că ţara 
va fi de acum liniştită despre soarta, acestui 
preţios monument. (Aplause), 

NOTA. 


Viollet le Duc a trimis, ca în adevăr 
competent pentru acea restaurare, pe d. 
André Lecomte du Nouy, eminentul archi- 
tect-archeolog, ocupat pănă atunci în mi- 
siunea archeologică a d-lui Clermont-Ganaux 
prin Siria şi Palestina. D. Lecomte du Nouy 
a şi venit în 1875 şi s'a instalat la Curtea 
de Argeş, fiind formal însărcinat de minis- 
trul cultelor cu repararea Bisericei. Odată 
lucrarea incepută în aceste condiţii, s'a 
întins însă pănă la o restaurare desăvirşită, 
atât a interiorului, cât şi a baptisteriului 
şi a împrejmuirii, şi astfel cu mare întâr- 
ziere, după biruirea a tot soiul de greutăţi 
şi cu alocaţiuni budgetare mult mai consi- 
derabile, s'a putut sfinţi reînfiinţata Biserică 
la 12 Octomvrie 1886, mulţumită talen- 
tului, energiei şi răbdării d-lui Lecomte du 
Nouy. Căci, din norocire, d-sa şi-a continuat 
lucrarea pănă la sfirşit, văzindu-se menţi- 
nut şi sub ministerul I. Brătianu, mai ales 
prin stăruința d-lui Dimitrie A. Şturdza. 

Importanţa acestui unic monument ar- 
tistic al ţării noastre va justifica reprodu- 
cerea notiţei istorice, cu care Alexandru 
Odobescu, în competenţa sa recunoscută, a 
anunţat în Epoca (13 Septemvrie 1887) pu- 
blicarea volumului oficial asupra restaurării 
şi sfințirii Bisericei: 

„Toată lumea ştie, că numai din deasa-i încercare 
a scorniv Românul zicătcarea sa: Nu e pentru cine se 
găleşie, ci pentru cine se nimerește ! 

„Noi, atât pentru limpezirea frasei cât şi pentru mai 
buna potrivire a înţelesului, propunem să o scurtăm 
şi să zicem: Nu e pentru cine găteşte, ci pentru cine 
nimereşte !“ 

„Această îndreptare sintactică mi-a venit în gând 
r&sfoind cartea luxoasă, ce cu ocasiunea sfințirii Bise- 
ricei episcopale a monastirei Curtea de Argeş, în zioa 
de 12 Octomvrie 1886, s'a tipărit în stabilimentul 
grafic al d-lor Socecii şi Teclu şi pe care ministrul 
cultelor (d. Dimitrie A. Sturdza) a împărţit-o numai la 
aleşii s&i, dând exemplare de mâna întâia şi splendid 
legate celor ce stau azi în capul mesei, iar altele mai 
de rînd plevuştei. 

„Acea carte nu s'a pus în comerţ, de şi ea conţine 
multe însemnări istorice curioase, multe gravuri şi 
foto-litografii interesante, ce n'ar displace poate pu- 
blicului, Se pretinde că ea s'a redactat și sa tipărit 
din poruncă ministerială cu o aşa nespusă pripă încât 
numai aceşteia — zice-se încă — trebuesc imputate şi 
oare-care omisiuni sau lacune în text şi oare-care im- 
perfecţiuni tecnice în reproducerea ilustraţiunilor, 

„Uitările de fapte despre care e vorba ne-au făcut 
să ne gândim la proverbul românesc cel de la început, 
şi fiind-că după a noastră părere nu este nici ru- 
şine, nici păcat să-şi facă omul dreptate sie şi alor 
s&i, atunci când în folosul altora, alţii le fac nedrep- 
tate, am găsit aci prilej, semnalând publicului acea 
tipărire oficială, de a-i spune tot deodată unele lu- 

cruri, care privindu-mă pe mine personal în parte şi 
poate mai mult; încă pe un stimat al meu prieten, nu 
ştiu, zău, cum s'a întimplat de au r&mas cu totul 
uitate şi afară din cartea guvernului. 

„Dar mai nainţe de toate, ierte-mi-se a mă depărta 
cu vre-o 82 de ani înapoi, spre a împărtăşi pe cât 
se poate publicului adinca întipărire ce a produs a- 
supră mi, încă de la prima vedere, minunatul nostru 
monument bisericesc de la mănăstirea de Argeş. 

„Când l-am zărit pentru ântâia oară, pe la 1854, 
de pe un deal al şoselei, la cinci sau șase kilometri 
departe de episcopie, țiu minte că cele patru turnuri 
ale bisericei mi-au apărut profilându-se fine şi ele- 
gante pe albăstreala cerului şi pe fundul mai întu- 
necos al munților din valea Argeşului. Acele graţioase 
şi cochete turnuri, de şi înegrite de timp, presentau 
un contrast nespus cu înalta şi greoaia clopotniţă 
pătrată ce sta pe atunci în faţa lor şi cu monotoa- 
nele ziduri de meterez ale clădirilor împrejmuitoare. 

„Curios lucru! S'ar zice că biserica de la Curtea de 
Argeş este menită a fi pururea, ca product al artei 
naţionale, cu multe graduri mai presus de tot ce 
există în acest cerc de activitate intelectuală peste 
tot întinsul ţării noastre. 

„In 82 de ani negreşit că gustul estetic s'a desvol- 
tat şi a dat oare-care roduri în sînul României. Dar 
şi biserica de la Curtea de Argeș s'a restaurat! Şi, 
când am revăzut-o pe deplin refăcută la 1887, ea mi 
s'a parut încă a sta mai presus de actualele producte 
artistice ale României tot cu atât, cu cât învechită 
şi în multe punturi alterată din primitivul ei caracter 

mi se păruse la 1854 mai presus de tot ce se afla 
pe atunci la noi. 

„Şi cu toate acestea, câte stricăciuni nu încercase 
dinsa ! Timpul ştersese şi ofelise strălucitoarea înfă- 
ţişare a podoabelor ei de aur şi de colori; un giulgiu 
întinat de bătrâneţe cernise lespezile alburii cu care 
ea sta acoperită; crestată de cutremure şi sdrelită pe 
alocurea de vifore şi de trăsnete, ea, fusese minjită şi 
pătată cu schiloade meremeturi de mânile grosolane 
ale unor meşteri nepricepuţi; alte ori i se retezase 
cu totul serii întregi de ornamente, care întocmeau 
chiar perfecţiunile stilului ei. 

„Astfel, cantarul sau baptisteriul din faţa bisericei 
— un grațios accesoriu ul tuturor vechelor catedrale 
bizantine de la muntele Athos —abia se mai ţinea pe 
stâlpii lui sdrobiţi şi cufundaţi ; astfel, scara şi uşa 
templului ajunseseră a semâna cu intrarea unei mori 
sau a unui ambar; astfel, galeria sau balustrada de 
piatră de imprejur se răsese cu totul din faţa pä- 
miîntului ; astfel, prin unele locuri de unde piease ro- 
saţele şi brânele aşa de fin sculptate se înfipsese 
nişte grosolane cioplituri de piatră vînătă; astfel, în 
jurul învelitorii, deasupra aticului, se așternuse nişte 
hidoase tenechele puse pieziş; astfel, ambele turnu- 
leţe spirale din fațadă se despuiase cu totul de co- 
ronamentul lor compus din flori de peatră; astfel,.... 
nu putem înşira aci toate ;câte lipseau şi toaţe câte 
se pocise din vechile forme şi amărunte ale minuna- 
tului monument. 

„Despre interiorul bisericei nici nu prea voim acum 
să ne atingem. Este bine ştiut, că Neagoe Basarab 

n'a avut zile îndestule ca să pună al lucra cu acaiaş 
îngrijire, cu aceiaş perfecţiune, cu aceiaş bogăţie ca 
exteriorul. Este învederat, că după moartea Yoevo- 
dului artist, urmaşii lui lau ornat în pripă şi care 
cum a putut. Se cuvine dar să zicem, că acum pentrw 
prima, oară, după mai mult de trei secoli şi jumătate 
de existenţă, biserica episcopală de la Curtea de Argeș 
sa văzut înzestrată cu o podoabă interioară ceva mai 
completă şi mai armonioasă. Dar şi întru aceasta 
fatalitatea primitivă s'a arătat stăruitoare. Când a 
fost acum a se decora, biserica pe dinăuntru, condi- 
iuni extraordinare de economie şi de iuțeală au fost 
impuse artistului. Azi această biserică este fără în- 
doială, edificiul eclesiastic din ţara noastră, cel mai 
bine decorat, și mobilat, atât sub raportul stilului cât 
şi al materialului, şi cu toate acestea el este departe 
de ceeu ce ar trebui să fie, ca să armonizeze perfect 
cu exteriorul. De sigur, biserica de la Curtea, de Argeș 
merita să i se acorde pe dinăuntru mai multă sump- 
tuositate : îi trebuia o decoraţiane mai adînc studiată 
întru toate amănuntele ei, pentru ca să corespunză 
pe deplin cu corecţiunea planului şi a ornamentaţiu- 
nilor de pe din afară, 

„Care este insă causa de nu s'a făcut împodobirii 
sale din läuntru àceiag parte ca restaurărilor exteri- 
oare ? Cartea oficială nu ne spune nimic despre aces- 
tea. Nouă însă causa ni se arată învederat. Şi iat-o : 

„Proiectul de restaurare pentru exterior a fost mai 
antai studiat sub toate fasele necesarii; apoi el a fost 
pus în aplicare fără de nici o reservă, fără de nici o 
restricţiune. Acestea le pot spune în cunoştinţă de 

causă, şi mě cred chiar dator a le spune, de oare ce 
publicaţiunea ministerului a uitat a le declara. 

„Intr'însa se zice numai şi se repetă neîncatat, că 
lucrarea restauraţiunii sa făcut sub preşedinţa d-lui 
Ion Brătianu şi sub ministerul d-lui Dimitrie Sturdza. 
Acesta chiar declară la un banchet solemn al tîrno- 
sirii, că adresează ultima sa urare „preşedintelui con- 
„siliului de miniştri, iubitului s& Ioan Brătianu, a 
„cărui muncă neobosită şi cumpăneală neasemuită, a 
„cărui devotament către ţară şi către Rage au dat 
„în toate direcţiunile o impulsiune viguroasă activi- 
„tăţii noastre naţionale!.... Să trăiască Ioan Bră- 
„tianul!* 

„Deci, pănă la d. Ioan Brătianu, nimeni în ţară la 
noi n'a dat nici o bună impulsiune, nimeni n'a făcut 
nimic, nici măcar pentru restaurarea bisericei de la 
Curtea de Argeş. D sale mai ântâi i-a dat în gând şi 
aceasta ; d-lui a dispus toate ca să se atingă scopul 
dorit, Şi întradevăr, d-lui este citat chiar în inscrip- 
ţiunea comemorativă din faţadă, aceea care stă dea- 
rindul cu a fundatoruiui Neagoe Voevod Basarab din 
1517, unde se pomenesc numai Domnul şi Doamna; 
de-a, rindul cu a primului restaurator Şerban Voevod 
Cantacuzino din 1682, în care stă scris că Domni- 
torul „a trimis îspraonic pə boiariul d-sale Marco 
„Pepano, împreună cu meşteri, de au dres toată stri- 
„căciunea“. 

„li a treia și cea mai nouă pisanie, în a Regelui 
Carol I din 1886, meşter şi ispravnic sunt architectul 
şi preşedintele consiliului. 

„Oare a lor numai a fost toată acea ispravă? Oare, 
pe când d. Lecomte du Nouy meșterea, numai d. I, 
Brătianu la îsprăvnicit ? 

Cartea ministeriului zice doară că: „încă de pe la 
„anul 1863 s'a simţit trebuinţa unei restaurări radi- 
„cale a bisericei şi s'a însărcinat un architect a studia 
„Şi a pregăti planuri“. 

„Dar la minister pare a nu se mai ţine minte acum, 
cine a simţit această trebuinţă pe la 1863. Să-mi dea 
mie voie a më lepăda de or ce falșă modestie, spre 
a-i aduce aceasta aminte. 

„Ca tot românul, am trecut şi eu o zi prin mini- 
ster, — suntem cel puţin vr'o sută în cazul acesta, 
de trei-zeci ani încoace. Pentru acea trecere efemeră 
eu nu reclam a mi se recunoaşte alt merit decât a- 
cela de a fi luat eu mai ântâi această, iniţiativă, Și 
am luat-o fără de a fi isprdonicit de nimeni, 

„Tot cartea ministerului mai zice, că pe la 1874 
„se începu a se cugeta serios la monumentul de Ar- 
„8eş, si se consultă asupra restaurării lui ilustrul ar- 
„chitect francez Viollet Le Duc“. 

„Dar la minister pare a nu se mai ști, cine a cuge- 
tat serios şi cine a consultat pe vestitul restaurator 
din Franţa, Să le mai împlinesc, şi de astă-dată, lipsa 
de memorie, 

„La 1874 era ministru de culte d. Titu Maiorescu; 
d-lui, fără de a fi isprăvnicit de nimeni, a întocmit o 
comisiune ca să se ocupe serios de această cestiune. 
Raportul acelei comisiuni, care este un studiu com- 
plet, atât istoric cât şi architectonic, asupra bisericei 
de la Argeş, a fost compus şi redactat de subscrisul, 

cu ajutorul, pentru părţile tecnice, al răposatului meu 
amic, architectul Dimitrie Berindei. Raportul acela a 
stabilit toate basele restaurării. Drept conclusiune a 
lui — osebindu:mă de colegii mei din comisiune — am 
propus ca să ne adresăm către Viollet le Duc, pentru 
ca el să ne recomande un executor capabil şi pe de- 
plin devotat unei asemenea sarcine. D. Maiorescu a 
aprobat, această părere şi a pus-o îndată în aplica- 
țiune. 

„Raportul citat a servit pururea ca dreptar al în- 
tregei operaţiuni întru ceea ce priveşte prenoirile şi 
completările exterioare. Distinsul architect, pe care 
Viollet le Duc ni l-a recomandat, n'a simţit nici odată 
necesitatea de a se abate de la indicaţiunile conţinute 
în raport. El numai le-a desvoltat cu un talent și cu 
o scrupulositate admirabilă. Dintr'aceasta — o spui 
nu fără de oare-care mândrie, — a resultat lucrarea 
pe care, dreptul lui Dumnezeu, nu a fost dat nici 
d-lui Maiorescu nici mie a o îsprauntci, 

„Când a fost însă vorba de a închipui și de a exe- 
cuta ornamentarea şi mobilarea interioară a bisericei, 
atunci nu s'a mai consultat nimeni din cei cari ar fi 
putut să dea idei competente întru ceea ce priveşte 
archeologia eclesiastică a bisericei răsăritene. Archi- 
tectul, om conştiinţios, plin de gust şi de bune inten- 
ţiuni, dar mereu înstrunat în aventurile sale artistice, 
s'a aflat numai singur faţă cu ministrul, carele, după 
obiceiul practicat acum de autorităţile noastre, i-a tot 
măsurat inspiraţiunele cu rupul şi i-a cântărit arta cu 
merticul. Deci, ceea ce ar fi trebuit să fie cu tolul 
demn de exterior, abia cu puţin a fost înălţat mai 

presus de o mediocră, instâlaţiune eclesiastică, cu ca- 
racter cam ambiguu, cam curcit. Astfel cade acum 
sub ochi causa pentru ce nu s'a putut da ordonanţei 
şi amănuntelor din interior toată desvoltarea artistică, 
toată, corecţiunea de stil, toate perfecţiunile corespun- 
zătoare cu ale conceputului general al monumentului 
şi cu ale execuţiunii sale exterioare. 

„Ne resumăm constatând, că mai cu seamă restau- 
raţiunea de pe din afară s'a lucrat în deplină liber- 
tate; că aceasta s'a făcut. după rostul aşezat de mi- 
nistrul din 1874, şi că ea sa lucrat pe temeiuri la a 
căror întocmire au concurs tot felul de cercetări în 
documentele locale şi străine, tot felul de compara- 
tiuni cu edificii de pe aiurea, întru câtva asemănate 
în stil cu monumentul nostru. 

„Această lucrare era temeinic înjghebată pe aseme- 
nea base, când d. Maiorescu a părăsit ministerul. 
Unora din miniştrii ce i-au urmat, le revine meritul 
— de altmintielea cu totul secundar şi pasiv — de a 
nu fi împedecat lucrarea. Intru atâta şi întru nimic 
mai mult ei au îsprăunicit-o. 

„Cu toate acestea publicaţiunea oficială, pe care o 
lăudăm aci, nu pomenește în toată țesătura şi ordo- 
nanţa ei solemnă decât, despre cei care au tras turta 
gata după vatră. E o sistemă comodă de a se glori- 
fica pe sineş; ea este cunoscută de când cu pupăza 
fabulistului Lafontaine. 

„Deci după ce, sub formele cele mai apoteotice, car- 
tea dlor miniştri le atribue tot meritul iniţiativei şi 
al execuţiunii, când este a termina, diînsa proclamă 
următoarele idei : 

„Monumentul de la Curtea de Argeş remâne pentru 
„toţi timpii isvor de cuvinte şi de idei. Istoria lui se 
„oglindeşte în însăş istoria poporului român, şi pre- 
„cum bătrânii cronicari remâneau în uimire înaintea 
„lui şi strigau: 

„Fericit cel ce a făcut-o, fericit cel ce a lucrai-o! 
„ Vrednici sunt de laudă ! 

„Lrebue și noi să zicem: 

„Fericiţi cei ce din nou au restaurat o, din nou au 
„Sfinţit-o ! Mărire şi Glorie lor 1“ 

„Cât despre sfinţirea ei, remână-le pentru vecie toată 
Gloria şi toată Mărirea, actualilor preşedinte de con- 
siliu şi ministru de culte! Să le fie pentru iertarea 
păcatelor! F'olosească-se în pace de această onoare, de 
oare-ce au nemerit, acolo unde n'au gătit. 

„lar când este vorba despre restaurare, — osebit de 
Regele, care pururea a ocrotit această lucrare artistică, 
şi naţională, şi osebit de meritosul architect d. Le- 
comte du Nouy, care cu inteligentă pasiune s'a devo- 
tat operei, — apoi cată să spunem curat: că sar fi 
cuvenit publicaţiunii oficiale a ministerului ca ea să 
nu nesocotească cu aşa presumpţioasă împăunare şi 
să nu tacă cu tot dinadinsul numele celor, cărora le 
revine cea mai bună parte din acest merit, şi adică 
numele fostului ministru Titu Maiorescu şi acela al 
celui care, revendicând în casul de faţă un drept al 
său, subscrie fără sfială rîndurile de pănă aci. 


Odobescu. 


275 


Dacă Odobescu ar fi aşteptat vr'o 4 ani, şi-ar fi 
modificat imputarea de mai sus. După căderea mini- 
sterului Brătianu a început o luptă pe atât dą vio- 
lentă pe cât de nefreaptă încontra modului artistic 
al restaurării d-lui Lecomte du Nouy gi încontra 
cheltuelelor încuviințate sub ministerul liberal. Atunci, 
la 1890, s'a publicat cu ajutorul d-lui Dimitrie A. 
Sturdza o dare de samă amănunţită asupra restau- 
rării, în care se arată cine l-a adus pe d, Lecomte 
du Nouy în ţară, şi se cuprinde şi lucrarea comi- 
Siunii, din care făcea parte Odobescu, 

In entuziasmul sărbărilor uitarea se explică uşor; 
dar la vreme de nevoie şi de r&spundere, memoria 
devine mai exactă, 


19. 


Repararea teatrului din Bucureşti. — Incura- 
jarea artelor din partea statului. 


(Şedinja Camerei de la 19 Fevruarie 1875 . 


B. Boerescu, fiind ministru de culte ad- 
interim de la 9 Ianuarie pănă la 6 Aprilie 
1874, a prezentat un proiect de lege pentru 
repararea edificiului teatrului național din 
Bucureşti cu 700,000 franci plătiţi de stat. 
Comitetul delegaților Camerei l-a modificat 
în sensul, ca să se acorde numai un îm- 
prumut de 300,000 franci, garantat de 
stat, care să se achite treptat din sporul 
de prevăzut la încasările teatrului. Astfel 
vine proiectul în desbaterea Camerei. 


Ministrul cultelor T. Maiorescu. D-lor, proiectul 
de lege în chestiune, prin care s'a cerut ţifra 

de 700,000 lei, s'a prezentat de predecesorul 
meu, Atunci era gîndul de a se face la teatru o 
reparaţiune radicală, de a se preschimba rîn- 
durile lojelor, etc. Pe urmă s'a părăsit această 
idee şi s'a mărginit lucrarea la suma de 300,000 
pentru a se face o reparaţiune completă, dar 
păstrându-se forma actuală, 

La început propunerea era bazată pe idea, că 
guvernul să se împrumute cu această sumă de 
bani de la casa de depuneri şi consemnaţiuni 
şi să o plătească prin anuităţi, iar anuităţile se 
spera că se vor putea acoperi din sporul de 
venituri ce însuş teatrul ar produce, 

La întrebarea d-lui Văsescu: dar care este 
acest venit? nu se poate respunde într'un mod 
exact, fiind-că venitul este variabil. Dacă tea- 
trul va fi vizitat de un numeros public în 
toate serile, atunci venitul va ajunge, iar dacă 
publicul va fi puţin numeros, atunci venitul va 
fi prea mic, 

Cu toate acestea, precum am văzut din comp- 
tul ce mi s'a dat de către comitet, venitul ar 
fi de 39,000 lei pe an. Cu această sumă s'ar 
putea plăti anuitatea pe fie-care an când s'ar 
lua, de la casa de depuneri o sumă de 800,000 
lei, -şi sar putea achita în timp de 12 ani. Iată 
pe ce se bazează guvernul a crede, că această 

sumă S'ar putea achita din sporul ce ar da 
teatrul reparat. 

In ceea ce priveşte reparaţiunile, devizul este 
făcut, şi or cine ar dori să-l vază împreună cu 
toate detaliele, îl poate găsi la minister. 

La întrebarea d-lui Văsescu: dacă nu ar fi 
mai bine ca municipalitatea capitalei să se în- 
sărcineze cu facerea acestor reparaţiuni, îi voi 
răspunde că teatrul eşte al statului, şi pentru 
ca să facă cineva o donaţiune, după legile noa- 
stre se cer două fiinţe, una care să ofere şi 
ceailaltă care să primească donaţiunea, şi eu 
în baza acestui princip am întrebat pe d. 
primar al capitalei, dacă primeşte, dar d-sa 
mi-a răspuns că nu primeşte, fiind-că sarcina, 
ar fi foarte mare. Dacă -d-voastră credeţi, că 
Adunarea ar putea sili pe municipalitate să pri- 
mească teatrul, atunci este alt-ceva; eu însă nu 
cred aceasta. Deci nu ne remâne decât să lä- 
murim ceea ce este de făcut cu această pro- 
prietate a statului. 

D. Văsescu. Se poate obliga municipalitatea, 

Ministrul cultelor. După mine nu se poate 
obliga o municipalitate ca să iea un edificiu, 
care nu este al ei, nici zidit de dinsa, şi rog 
pe onor. d. Văsescu să întrebe şi pe alţi domni 
membri din partidul d-sale liberal, dacă aceasta 

ar fi o faptă liberală, când Adunarea ar o- 
bliga municipalitatea capitalei să întreție un 
edificiu, care este proprietatea statului. Eu cred 
că este foarte natural, ca acest edificiu find 
proprietate a statului statul să-l şi întreţie 
cu din mijloacele sale proprii. Iar când venitul 
teatrului nu ar ajunge pentru acoperirea acelor 
anuităţi, iarăş cres că statul urmează să iea 
asupră-şi partea ce va lipsi. 

Acum, după ce am vorbit în ceea ce priveşte 
chestiunea materială a acestui edificiu, îmi voi 
permite să vë spui câteva cuvinte şi în privinţa 
chestiunii morale. 

Teatrul s'a zis că este o şcoală, în care se 
cultivă arta şi se desvoltă talentele artiştilor. 
Aceasta, poate fi adevărat pănă la un punct, dar 
jacă unde începe divergenţa de opiniune între 
d. Bolliac şi mine în privinţa teatrului. Onor. 
d, Bolliac este din acel timp, în care Principele 
Stirbei a clădit teatrul ce-l avem, şi bine a fă- 
cut de l-a clădit, căci în el a început dezvol: 
tarea artistică la noi. Pe atunci, şi mai de mult 
încă, începuse cu mult entusiasm a se interesa 
societatea la dezvoltarea artelor, Îmi aduc a- 
minte, că la Iaşi dd. Kogălniceanu, Vasile Alec- 
sandri şi răposatul Constantin Negruzzi se inte 

resau foarte mult şi cu un vădit succes pentru 
teatru. 

Aci în Bucureşti era r&posatul Heliade şi dd. 
Bolliac, fraţii Florescu, fraţii Golescu, reposatul 
Câmpineanu şi alţii, care puneau asemenea un 
mare interes pentru dezvoltarea artei dramatice 
în România şi erau gata a face sacrificii. Pe a- 
tunci se vedea şi un personal, care începea a 
fi atras de acel curent pentru dezvoltarea arte- 
lor, şi erau şi piese dramatice, care se lucrau 
sau se prelucrau. 

Aş întreba pe onor. d. Bolliac, ce sa făcut, 
din toată această mişcare? Un singur actor s'a 
produs, n'am nevoie să-l numesc; dar care sunt 
scolarii, urmaşii lui astăzi? Unde sunt urmaşii 
lui Alexandri, care ar putea da drept guver- 
nului să se intereseze la dezvoltarea unor anu- 
mite talente? 

Nici în tinerimea de astăzi nu există o mişcare 
artistică, nici societatea nu contribue la incu- 
rajarea dezvoltării unei mişcari artistice, pentru 
ca statul să se creadă dator a veni în ajutorul 
acestei mişcări. Asupra acestui punct trebue să 
fim lămuriţi. Statul nu poate prin o inscripţiune 
în budget să facă un actor, când nu sunt ta- 
lente probabile. Statul asemenea nu poate prin 
budget să producă piese dramatice. Şi dacă nu 


281 


s'a înscris o ţifră în budget pentru arta dra- 
matică, într'un timp când această artă începea 
a se dezvolta, se poate întîmpla ca înseriind-o- 
astăzi, să vie exploatatori, care nu merită să 
poarte numele de scriitori dramatici, şi să pro- 
fite de budgetul statului. După apreţierea mea, 
astăzi nu ar fi justificată nici o înscriere în bud- 
get pentru încurajarea artei dramatice, care nu 
există, nici pentru or ce dezvoltare artistică, 
care mi se pare că lipseşte. 

Dacă însă teatrul poate singur să-şi creeze atâtea 
fonduri încât să se infrumuseţeze această clădire 
devenită naţională, şi dacă el ar aduna atâţi bani în 
cât să poată trimite câţi-va tineri in străinătate, 
ca să înveţe mai bine arta dramatică, decât ar 
putea-o învăţa astăzi la noi; dacă societatea va 
da, concursul ei pentru înflorirea artelor la noi, 
vom da şi noi ajutorul cât vom putea; dar ca 
să încriem în budgetul statului o cifră pentru 
arta dramatică, în starea în care este astăzi, 
cred că nu este necesitate. Dacă societatea 
înaltă din Bucureşti voeşte să aibă o operă ita- 
liană, numai pentru că nu poate călători iarna 
în străinătate, pe unde se duc mai toţi vara 
de cheltuesc sume însemnate pentru a se dis- 
trage şi a admira operele de artă, etc., nu are 
decât să contribue singură pentru a avea un 

local şi artişti mai buni (aplause). Nu este in- 
teresul statului să încurajeze o operă străină 
în România. 

Pe aceste considerante dar şi cu rezerva ce 
am făcut, vë rog, d-lor deputaţi, să primiţi a- 
cest proiect de lege cum l-am prezentat, căci e 
vorba numai de reparaţiunea teatrului, pe care 
nu-l puteţi lăsa în derăpănare; şi cu mijloacele 
propuse în acest proiect cred că nu va fi în 
greutatea statului 1). 


1) Repararea edificiului şi noua decorare a interiorului tea- 
trului s'au făcut după indicările lui Al. Odobescu, dar cu toată 
sporirea stalurilor şi a venitului, teatrul n'a fost în stare să 
restitue împrumutul, care mai pa urină s'a achitat din bud- 
getul statului. 


20. 


Asupra budgetului pe 1876. — Internatele licee- 
lor. — Notă despre documentele Hurmuzaki. 


(Şedinţa Camerei de la 5 Martie 1875). 


Se discută budgetul prealabil al ministe: 
rului instrucţiunii publice pe 1876, care 
este de 8,229,223 lei şi — faţă cu greută- 
tile finanţiare de care vorbeşte mai jos 
discursul 24 — presentă un plus numai de. 
88,941 lei peste budgetul precedent. 

Acest spor e în favoarea scoalelor nor- 
male, a unor burse pentru viitorii medici 
de plasă, a restaurării Bisericei episcopale 
de la Curtea de Argeş şi a publicării docu- 
mentelor istorice Hurmuzaki. In discuţia 
generală vorbeşte d. Nicolae Ionescu în fa- 
voarea internatelor de la liceele statului, îi 
răspunde: 


Ministrul cultelor T. Maiorescu. D-lor depu- 
taţi, îmi pare rëu să repet iarăş observaţiunea 

ce avui onoare a o mai face, că d. deputat 
Nicolae Ionescu a vorbit şi de astă-dată în ne- 
cunoştinţa de cauză, sau cel puţin numai în ju- 
mătate cunoştinţă de cauză, şi nu ştiu ce este 
mai rău, deplina necunoştinţă sau jumătatea, ne- 
cunoştinţă. Nu më miră aceasta cât pentru En- 
glitera, dar sunt în drept a mă mira de necuno: 
ştinţa d-sale cât pentru noi aci. 

La St. Sava, d-lor, în budgetul pe 1876 aţi 
menţinut cifra de 60 elevi; va să zică nu s'a, 
redus nici o bursă, şi de aceea chestiunea rë- 
mâne în statu quo de la sine. Prin urmare dacă 
nu veţi schimba legea şi nu veţi desfiinţa prin- 
trun vot internatele liceelor, cum vă propune 
proiectul meu, atunci la Septemvrie 1875 se 
va publica concurs pentru locurile vacante după 
cum făceam mai înainte; şi chestiunea va rë- 
mânea dar deschisă, pentru 1876, nefiind astăzi 
pusă de loc în discuţiune existența sau neexi- 
stența internatelor. Ceea ce a spus d, Ionescu 
era mai mult o replică la ceea ce s'a tranşat 
de d-voastră prin un vot ce l-aţi dat la budge- 
tul rectificativ pe 1875. 

D. Ionescu mi-a adug acuzarea, că la Sep- 
temvrie 1874 când eram ministru, nu am ţinut 
concurs pentru locurile vacante. Aceasta îmi 
dă drept a-i spune, că aci are numai o jumătate 

de cunoştinţă. In adevăr, d-lor, în luna Aprilie 
1874 pe la mijlocul anului scolar, când am avut 
onoarea să intru în minister, am găsit în bud- 
get aceeaş cifră care se prevedea în toţi anii, 
d. e. pentfu liceul din Iaşi 105 interni, dar în 
realitate în internatul din Iaşi nu erau decât 
vr’o 40 de elevi. 

Prin urmare acea cifră era numai în budget, 
insă în realitate la Aprilie 1874 erau 40 interni, 
şi comisiunea budgetară, pe care am întrebat-o, 
a răspuns că nu voeşte să dea internatelor o 
intindere mai mare, ci voeşte să menție cifra, 
minimală pănă când se va tranşa chestiunea, 
prin lege. Aşa dar cifra în fiinţă de 40 elevi 
rămâne intactă; şi dacă din acest număr de 
40 se va afla un loc vacant, atunci se va pu- 
blica concurs ; iar dacă în cursul anului Scolar 
nu se va face nici o vacanţă, atunci nu se va 
publica concurs; căci se poate întimpla ca în 
clasa 7-a să nu fie nici un elev intern, şi astfel 
să nu se poată face nici un loc vacant, şi a- 
tunci va rămânea tot cifra de 40, însă fără 
nouă primiri prin concurs la Septemvrie 1875,, 

D. Ionescu a voit să ne aducă la chestiunea 
de princip, care este a se tranşa prin lege. Ei 
bine, şi aci voi spune că d-sa are numai jumă- 

tate de cunoştinţă, şi desminţirea, de care se 
plânge, i-o dau încă odată. 

In Englitera nu este nici un internat între- 
ţinut de stat pentru licee. Prin urmare rău a 
citat d. Ionescu Englitera în cazul de faţă, şi 
în cele mai multe cazuri o citează fără a şti 
ce vorbeşte. Aceasta o ştim toţi, că şi în En- 
glitera sunt internate, ca în toate ţările. Intre- 
barea era, dacă sunt internatele în budgetul sta- 
tului. Şi aci îi dau cea mai formală dezminţire: 
în Englitera nu există nici o livră sterling în 
budgetul statului pentru întreţinerea de inter- 
nate corespunzătoare liceelor noastre. D. Ionescu 
a zis, că eu am fost unul din aceia, care au 
căutat să fundeze un internat privat, pentru ca 
să nu ne mai adresăm la stat în or ce mo- 
ment. Aşa este, am fundat împreună cu mai 
mulţi amici un internat în Iaşi, m'am retras 
însă de mult din asociaţiune. Më mir numai, 
cum din scoala liberală modernă, la care apar- 
ţine d. Ionescu, cum să iasă tocmai de aci com- 
baterea contra tendenței de a se face societatea, 
cât se poate mai independentă de guvern. 
Dar, d-lor, închipuiţi-v& că mai mulţi dintre noi 
„ ne-am constitui într'o societate privată pentru 
o casă, de pensiuni, rente şi ajutoare mutuale, 
pentru ca să nu mai venim cu cereri de pen- 

siuni şi rente la stat; şi când un ministru, 
văzând această laudabilă întreprindere, ar zice: 
e bine să încurajem această societate privată, 
d-voastră liberalii aţi putea să vë opuneţi? Şi 
eu recunosc datoria pentru stat de a menţine 
obligaţiunea învățămîntului primar, recunosc a- 
semenea datoria statului pentru scoalele nor- 
male pedagogice cu internatele lor, dar nu re- 
cunosc datoria statului pentru internatele licee- 
lor; şi întru aceasta më sprijin chiar pe exem- 
plul Engliterei, unde nu se cheltueşte nici un 
ban pentru ţinerea în internate a elevilor din 
licee, din partea statului. Elevilor săraci din 
licee să li se dea subvenţiuni, dar nu cazarma, 
internatelor. 

NOTA, 


Publicarea documentelor Hurmuzaki, care 
s'a început în urma primei subvenţiuni în- 
scrise în budgetul pe 1876 (vezi pag. 283), 
merită câteva desluşiri, 

Documentele relative la istoria română, 
copiate printr'o favoare excepţională şi cu 
o neobosită stăruință de Eudoxiu Hurmu- 
zaki din archiva imperială de la Viena, se 
aflau după moartea acestuia (29 Ianuarie 
1874) în păstrarea fratelui său Gheorghe la 
Cernăuţi, Fiind de temut, că guvernul din 
Viena le va lua înapoi precum se zvonea 
(cu atât mai mult, cu cât se apropia ani- 
versara seculară a incorporării Bucovinei în 
Austria — 1775 —, şi tocmai asupra acestei 
încorporări colecţia Ilurmuzaki cuprindea 
cele mai curioase documente), autorul scri- 
erii de faţă, deabia numit ministru al cul- 
telor la 7 Aprilie 1874, sa dus fără de 
veste la Cernăuţi, s'a înţeles personal cu 
Gheorghe Hurmuzaki şi a pus să se tri- 
mită imediat lăzile cu preţioasele manu- 
scripte la Bucureşti în primirea d-lui Dimi- 
trie A, Sturdza, pe care— în înţelegere cu 
Gh. Hurmuzaki — l-a numit membru în 
comisiunea creată ad-hoc, împreună cu Mi- 
hail Kogălniceanu, Al. Odobescu şi d. T. 
Rosetti, dând acestei comisiuni ca secretar 
pentru îngrijirea şi cercetarea imprimatelor 
pe d. Ion Slavici, care ocupă şi astăzi acest 

post. Şi d. B. P. Hăsdeu fusese numit mem: 
bru al comisiunii, însă a refusat; comi- 
siunea era onorifică, fără diurne; numai se- 
cretarul primea şi primeşte şi astăzi o re- 
tribuţiune. (D. Slavici ne fusese semnalat, 
de pe când era soldat în Viena și suferea, 
de o crudă boală, ca un tînăr de talent şi 
foarte muncitor. „Junimiştii“ i-au venit fi- 
reşte în ajutor). — De la 1880 publicarea 
documentelor Hurmuzaki a trecut sub au- 
spiciile Academiei Române, care a luat buna 
disposiţie de a intercala gi documente cu- 
lese de alţii, în cea mai mare parte după 
însărcinarea Academiei. Cu această întin- 
dere publicarea se urmează şi acum, fiind 
mereu subvenţionată de minister, şi a ajuns 
la al 25-lea volum cu o cheltuială de peste 
400,000 lei. D. Dimitrie A. Sturdza, în ca- 
litatea sa de secretar general al Academiei 
Române, are meritul de a fi urmărit cu o 
deosebită îngrijire continuarea acestei opere 
de cea mai mare însemnătate pentru isto- 
riografia română, 

Mica parte ce a avut-o autorul scrierii de 
faţă întru dobindirea documentelor Hurmu- 
zaki şi înlesnirea publicării lor, a fost tre- 
cută sub tăcere in câteva dări de seamă 
de pe timpul ministerului I. Brătianu; dar 
a fost cu prisosinţă relevată mai pe nrmă, 
ła 1890 şi la 1894, când unii miniştri con- 
servatori, bănuind că d, secretar general al 

Academiei române introduce şi aici interese 
de partid (printre colaboratorii remuneraţi 
la publicarea documentelor se află d. e. şi 
d. I. Skupiewski), voiau să reducă subven- 
ţia acordată de guvern. (Vezi pag. 275), 


21. 


Asupra legii pentru subvenţionarea scoalelor 
române din Braşov 1), 


(Şedinţa Senatului de la 6 Martie 1875), 


După stăruința autorului acestei publi- 
cări se adusese la 1872 în Cameră din ini- 
țiaţivă parlamentară un proiect de lege 
pentru a se da gimnaziului şi Bisericei ro- 
mâne din Braşov o subvenţiune anuală de 
15,000 lei (peste cei 23,500 lei, care se dau 
în virtutea unei legi anterioare). Cu oare 
care greutate proiectul a trecut prin sec- 
ţiunile Camerei; dintre cei 7 delegaţi au 
fost 3— N. Blaremberg, C. Văleanu şi Po- 
povici — contra proiectului, iar majoritatea, 
de 4 pentru — d-nii Greceanu, Chițu, Bo- 
liac și T. sMaiorescu. Acest din urmă a 
fost aies raportor; dar proiectul n'a putut 


1) Vezi mai sus şi discursul 11. 

străbate la ordinea zilei decât la 81 Ianua- 
rie 1875, după ce raportorul fusese numit: 
ministru al cultelor şi a insistat în favoa- 
rea proiectului. In acea şedinţă legea a fost 
combătută de D. Văsescu, ©. Văleanu, P. 
Tufelcică, Gr. Balş, dar susţinută de M.. 
Kogălniceanu, G. Chițu şi fireşte de minis- 
trul cultelor, şi a trecut cu 70 voturi con- 
tra 26. Ajungând astfel în desbaterea pu- 
blică a Senatului la 6 Martie 1875, ea este 
violent combătută de d. Deşliu, căruia îi 
răspunde: 


Ministrul cultelor, T. Maiorescu. D-lor sena- 
tori, provocarea ce a făcut-o d. Deşliu la jur- 
nalele din străinătate şi invitarea adresată guver- 
nului de a retrage acest proiect de lege, mă si- 
leşte să zic câte-va cuvinte. Vë spun dinainte 
că voi fi scurt, şi las la oratorii mai compe- 
“tenţi să vorbească în această materie. Zic 
mai competenţi, căci această lege este eşită din 
iniţiativa Camerei, iar nu a guvernului, şi prin 
urmare este în propria competenţă a d-voastră 
să o susțineţi sau să o respingeţi. Este în ade- 
văr eşită din iniţiativa Camerei, iar nu, cum lasă 
a crede d. Deşliu, numai ca un mijloc de pro- 
cedare. Este aşa de adevărat că este din iniția- 
tiva Camerei, încât a fost chiar contra voinței 

ministrului, care era atunci, dlui general Tell; 
nu aveţi decât să vedeţi cine este subseris în 
propunerea primitivă, şi vă veţi convinge. Pro- 
punerea este făcută în 1872, şi este subscrisă 
între alţii de d-nii Kogălniceanu, Manu, Balş, 
Vernescu, Vladimir Ghica, gu eram raportor, 
şi nu veţi presupune, că aceşti deputați erau la 
discreţiunea d-lui Tell. Era dar în toată esenţa 
lui un proiect eşit din iniţiativa Camerei. Prin 
urmare tot ce adresează d. senator, care a vor- 
bit înaintea mea, guvernului în această pri- 
vinţă, guvernul nu o poate primi, căci nu el a 
făcut propunerea. Acum daţi-mi voie a vă spune 
pentru ce guvernul nu s'a opus, căci tot rolul 
guvernului să mărgineşte în a nu se opune. 
D-lor senatori, biserica Sf. Nicolae din Braşov o 
vedem toțdeauna subvenţionată în budgetul Ro- 
mâniei de când s'a început a se face budget la 
noi, şi tot deodată se mai prevede în budget d 
sumă şi pentru gimnaziul din Braşov. V'aş ruga 
mai ântâi, d-lor, să nu confundați această sumă 
ce vi se cere prin proiectul ce este astăzi în 
discuţiune, cu suma ce este deja, prin o altă lege 
înscrisă în budget pentru gimnaziul din Braşov, 
sumă de 23,500 lej. Căci biserița Sf. Nicolae 
avea o moșie în România, şi o parte din ea era 
afectată pentru întreţinerea unei monastiri, şi 

altă parte pentru biserica sau scoala din 
Braşov. 

I. Deghu. Cum se numeşte moşia aceea? 

Ministrul cultelor şi instrucţiunii publice. Nu- 
mi aduc aminte numele moşiei, şi m'aş fi pre- 
gătit de aceasta, dacă aş fi ştiut că onor. d. 
Deşliu cu ocazia unei legi ce se discută, cere 
detaliuri asupra altei legi ce e de mult votată. 
Îmi va face însă onoare onor. d. Deşliu a nu 
se îndoi un moment de ceea ce îi spun, pănă 
la probă contrară. Afirm dar, că între altele 
şi din motivul relaţiunilor pecuniare, ce derivau 
de la o moşie pretinsă de biserica Sf. Nicolae 
din Braşov şi situată în România, Camera Ro- 
mână de mult timp s'a văzut datoare a înscrie 
o sumă pentru gimnaziul şi biserica Sf. Nicolae 
din Braşov, şi sa regulat prin urmare a se 
prevedea în budgetul fie-cărui an două mii gal- 
` beni. Ceailaltă subvenţiune ce s'a prevăzut iarăş 
în budgetul ţării pentru gimnaziul St. „Nicolae 
din Braşov, a fost dată tot din acele motive, 
însă adese-ori variabilă; a fost şi 18,000 lei şi 
10,000 lei, în budgetul pe 74 sa prevăzut 
15,000 lei şi această cifră s'a menţinut şi în 
budgetul pe 75 şi 76. Să vedem acum ce a få- 
cut pe onor. d-ni deputaţi, care au luat iniția- 
tiva în Cameră, să ceară ca acest ajutor să nu 

mai fie numai o inscripţiune budgetară, ci să fie 
rezultatul unei legi. Cel dintâi motiv, după câte 
s'a zis în Cameră, a fost, că dacă s'a acordat 
această subvenţiune acestui gimnaziu, a fost 
consideraţiunea că este un gimnaziu pur româ- 
nesc ortodox. Astăzi el se vede în poziţie că 
cheltuelile necesarii să le aibă numai din mo- 
destele contribuţiuni ale locuitorilor comunei, 
care nu sunt în deajuns, şi prin urmare este 
ameninţat acest institut de a cădea, dacă nu 
ar avea şi această subvenţiune din partea Ro- 
mâniei. România însă păstrează o deosebită re- 
cunoştinţă oraşului Braşov ; căci în vremile tre- 
cute, şi chiar la începutul secolului acesta, de 
câte ori ţara era bântuită de jafurile şi de mă- 
celul 'Turcilor, de câte ori Augustul nostru sw 
zeran permitea să se facă peste Dunăre zavera 
cu şabie şi foc, familiele române găseau un re- 
fugiu în Braşov, frumosul oraş al unui stat 
vecin, cult şi creştinesc; al 2-lea motiv al Ca- 
merii a fost că prin budgetul pe 73 d. mini- 
stru de atuiici, generalul Tell, a şters această, 
subvenţiune şi numai comisia budgetară şi Ca- 
mera au îuscris-o la loc; şi pentru ca pe viitor 
să nu mai fie expus acest gimnaziu la aseme- 
nea întimplări prea uşoare, Camera a hotărit 
să facă, acest proiect de lege. Subvenţiunea se 

înţelege că se va da numai pe cât timp veţi 
avea mijloace, căci la caz contrar puteţi face 
“un proiect de lege, sau din partea guvernului, 
sau din iniţiativa Corpurilor Legiuitoare, prin 
care puteţi retrage subvenţiunea, 

Iată dar motivele pentru care s'a făcut acest 
proiect de lege. Onor. d. Deşliu, cu această oca- 
ziune, ne zice: propriele noastre scoli sunt 
igrasioase. Ei bine, d-lor senatori, să ne înţele- 
gem asupra, acestui lucru; ştim că, este incă mult 
de făcut în administraţiunea şi învăţătura noa- 
stră; sunt şcoli care sunt igrasioase, aceasta, 
este trist, sunt contracte de închiriere ale ace- 
lor “şcoli, care nu se pot nimici din cauză că 
terminele nu şunt încă expirate; dar bine, dacă 
sunt case igrasioase în unele din şcolile noastre, 
astăzi cand sè cere a se da o Subvenţiune şcpa- 
lei din Braşov de 15,000 lei, priu aceasta oare 
Sar putea opri acel rău? Dacă nu s'ar vota a- 
ceastă sumă, am ajunge oare la scopul nostru 
de a face să dispară igrasia? Vë cere Camera, 
să, ştergeţi 15,000 de la stirpirea igrasiei şi să 
le înscrieţi lá şcoala din Braşav? Cum se pot 
întilni aceste două elemente? 

Acum d-lor, să viu la cele zise despre unele 
foj străine, şi mai cu seamă de foile ungare. 
Le-am citit şi eu; dar daţi-mi voie, d-lor senatori, 

a vë spune, că guvernul este convins că nu 
este cea mai mică umbră de politică în acest 
proiect de lege. Sunt lucruri elementare de cul- 
tură, de instrucţiune şi de artă, în privirea că- 
rora din fericire se pot întilni toate statele şi 
toate popoarele fără altă gelozie decât gelozia, 
de a se întrece unele pe altele în lupta paşnică, 
a civilizaţiunii. 

Cu prilejul discuţiunii fătute la Viena des: 
pre noua universitate din Cernăuţi s'a propus 
a se introduce şi limba şi literatura română. 
Au fost deputaţi eminenţi, care au dat 0 fru+ 
moasă expresie acelor simţiminte umanitare, 
care sunt cu totul depărtate de or ce politică 
agresivă. Au fost, ce e drept, şi alţi deputaţi, 
care vorbeau de germanizarea orientului, pre- 
cum sunt astăzi foi “ungare care vorbesc de 
Daco-Români cu ocazia subvenţiunii noastre 
pentru Braşov. Dar aceste sunt visuri izolate 
şi incoherente, de carg nu pot fi respunzătoare 
guvernele în politica lor prudentă. O repet: 
dacă, noi, stat tinăr, am învățat un mare ade- 
văr de la civilizaţia apuseană, a fost iubirea ab- 
solută a culturei, tendenţa de a o lăţi pretutin« 
deni şi despreţul spiritului de cucerire brutală. 

Eacă pentru ce cred că nu este cevă rëu sau 
neobişnuit, ca un stat să subvenţioneze o şcoală 

privată confesională în alt stat, întru cât rë- 
mâne exclusiv în marginile culturei. Nu ştiu ce 
face Austria în această privință, din întîmplare 
insă ştiu, că pentru biserica şi şcoala „protes- 
tantă din Iaşi vine regulat subvenţiunea de Ja 
Imperatul Germaniei. Este o școală franceză la A- 
tena, la Roma, etc. Cine se poate impotrivi la 
aceasta? — Cum se dau aceşti bani ? Ca o inscrip- 
ţiune în budget, şi budgetul îl prezentă guvernul. 
Dar iată o iniţiativă a Camerei care zice, de ce să 
fie aceasta numai o inscripțiune budgetară fä- 
cută de guvern? Să se facă prin lege! Este a- 
devărat că budgetul se votează de noi, Camera 
deputaţilor, dar să nu fie numai în atributul 
ministrului, ca să şi şteargă suma dacă ar voi, 
ci să fie guvernul obligat de a o menţine cât 
noi Corpurile Legiuitoare vom voi, să nu fim 
numai noi, Camera, ci să fie şi Senatul consul- 
„tat, şi el să spună că aşa să fie. Şi tocmai un 
d. senator, după ce guvernul primeşte lucrul 
din considerările arătate, se miră de ce vine 
chestiunea şi în Senat? Apoi vine în Senat, de 
şi cum v'am spus este trecută atât în budgetul 
pe 1875, câţ şi în acel pe 1876, tocmai ca să vă 
pronunţaţi şi d-voastră. Nu vě va conveni? Din 
iniţiativa d-voastră propuneţi o lege ca să se 
ştearga, dar nu lasaţi ca să se şteargă fără să 

ştiţi şi d-voastră. Mărturisesc, că pe această, 
cale constituţională găsesc foarte straniu ca un 
senator să se mire de ce se face-un proiect de 
lege. Ar fi consecvent d. Deşliu, când ar zice: 
recunosc că este bine să se facă un proiect de 
lege în această privinţă, însă fiind că sunt con- 
tra, cer să se respingă, dar să recunoască că e 
bine să se dea, însă nu prin proiect de lege, 
adecă să nu fie întrebat şi Senatul, este o pro- 
cedare constituţională atât de inaltă, încât eu 
unul nu o mai înţeleg. 


Mai vorbeşte încontra proiectului Dr. 
Turnescu, dar îl apără C. Bozianu, şi în 
sfîrşit legea se votează şi de Senat cu 31 
bile contra 9. De atunci noua subvenţiune 
s'a asigurat şi este alocată în budgetul fie- 
cărui an. După retragerea ministerului L. 
Catargi, ajungând Al. Orăscu ministru de culte 
pentru câteva zile (4—26 Aprilie 1876), efeme- 
rul ministru se grăbeşte să ceară anularea 
acestei legi, şi prin raportul No. 8.334 din 22 
Aprilie 1876 (dosarul No. 220 din 1876 al 
divisiunii scoalelor) propune chiar suspen- 
darea vechiei subvenţiuni de 23.500 lei, 
voind astfel să suprime scoalelor române 
din Braşov or ce ajutor. Din norocire Al, 
Orăscu după 3 săptămâni cade din minis- 
ter, iar succesorul său d. G. Chițu men- 

ţine subvenţiunea din amîndouă legile. — 
Ceea ce nu a împedecat pe „un bătrân“ 
liberal să scrie în Voința Naţională de la 8 
Octomvrie 1894: „Ministrul sub conserva- 
tori, care a şters din budget subvenţiunea 
scoalelor române din Braşov, a fost d. T. 
Maiorescu, actualul rector al universităţii 
din București“ | 


22. 


Asupra examenului de liberă practică a medi- 
cilor şi asupra unor stipendii. 


(Şedinţa Senatului de la 6 Martie 1875). 





Ministrul cultelor T. Maiorescu modifi- 
case, prin consiliul de miniştri şi decret 
domnesc, àrt. 63 al Regulamentului facul- 
tăţii de medicină în sensul de a permite 
examenul de liberă practică al medicilor cu 
diplome străine nu numai în limba română, 
ci şi în limba latină, franceză sau germană, 
Acelaş ministru trimisese în străinătate 
pentru studii istorice şi limbistice pe bur- 
sierii Gr. Tocilescu, Al. Lambrior, G. Panu 
şi G. Dem. Teodorescu fără concurs. La o 
interpelare desvoltată de senatorul I. Deşliu 
în contra, acestor două disposiţii, răspunde: 


Ministrul cultelor T. Maiorescu. D-lor senatori, 
d. interpelant a început prin declararea, că d-sa 

nu a făcut aceste interpelăyi din spirit de osti- 
litate, ci numai pentru că s'a crezut dator a 
veghea să nu se comită nici o ilegalitate din 
partea vre unui ministru. Îi mulţumesc de 
spiritul ce-l animează şi cu atât mai mult 
îi mulțumesc cu cât mi se dă ocaziune dea 
răspunde la câteva cuvinte şi agitări, care s'au 
aruncat şi prin unele gazete. Guvernul, d-lor, nu 
poate totdeauna să răspundă la jurnale, dar e 
datoria sa de a răspunde Corpurilor Legiuitoare. 

Më întreabă, d. interpelant mai ântâi, dacă 
ga făcut modificarea art. 63 din regulamentul 
facultăţii de medicină din Bucureşti după con- 
sultarea, facultăţii, şi daca, aceasta s'a făcut şi. 
cu avizul consiliului șuperior de instrucţiune, 
sau numai prin consiliul de miniştri şi cu 
sancţiunea Domnitorului. — Respund : modificarea 
art. 63 din regulamentul în chestiune am fä- 
cut-o numai prin consiliul de miniştri şi cu 
sancţionarea Domnitorului fără a aştepta o pro- 
punere formală a facultăţii şi fără avizul consi- 
liului permanent al instrucţiunii. 

D-lor, voi avea onoare a vă arăta justeţa a- 
cestei procedări, pe care o menţin în întregul 
ei. La facultatea de medicină din Bucureşti, ca, 
la toate facultăţile, există un regulament pentru 

chestiile proprii ale facultăţii, pentru admiterea, 
studenţilor la examene, pentru programa studiilor, 
împărţirea în ani, etc. 

Acest regulament trebue să fie elaborat de 
facultate şi trebue să fie aprobat de ministru 
luând şi avizul consiliului permanent. Iată ce 
zice în această privinţă art, 288 din legea in- 
strucţiunii publice : 

„Consiliul facultăţii formează regulamentele 
sale. Măsurile regulamentare nu pot avea putere, 
pănă nu se vor aproba de minister, după for- 
mele prescrise de legi“, 

Dar ştiţi d-voastră totodată că sunt şi regu- 
lamente, care nu se fac de corpul facultăţii, ci 
trebue să se facă prin consiliul de miniştri, a- 
dică regulamente, care nu prevăd însăş or- 
ganizarea facultăţei în lăuntrul ei, ci regula- 
mente, care regulamentează un articol special 
din lege în putinţa lui de a se aplica în gene- 
ral la viaţa publică. Aceste două feluri de re- 
gulamente sunt foarte deosebite; ele au numai 
numele în comun. 

In regulamentul facultăţii de medicină, aşa 
cum îl văd „tipărit, s'a strecurat după părerea 
mea, următoarea -greşală de competenţă. 

Pănă la art. 56 din regulamentul facul- 
tăţii se prevăd afacerile interioare ale ei, exa- 

minarea, studenţilor şi altele; însă de la arț. 57 
înainte până la 80, şi în acest spaţiu intră şi 
art. 63 pe care l-am schimbat, în aceste arti- 
cole, zic, este un apendice la acel regulament, 
care vorbeşte despre examenile pentru admite- 
rea la libera practică. 

Ce este aceasta? Ce însemnează. libera prac- 
tică permisă de o facultate ? Este vorba despre 
o diplomă a chiar facultăţii, intrând în dezba- 
tere facultatea proprie? Este dreptul de a prac- 
tica o profesiune în facultate însăş? Nu, d-lor, 
este regulanienfarea, nu a facultăţii, ci a art. 
273 din legea, instrucţiunii, care zice: 

„Diplomele câştigate la universităţile străine 
nu vor conferi nici un drept în România, fără 
un examen prealabil“, 

Este dar vorba de echivalența, actelor dobin- 
dite în alte state, afacere a administraţiei gene- 
rale, şi de dreptul de liberă practică în ţară, 
în afară de facultate. 

Acum vë întreb pe d-voastră, acest examen 
prealabil pentru diplomele străine cine voiţi să-l 
regulamenteze ? Căci în tot modul trebue să se 
regulamenteze. Fiindcă. e vorba pentru medi- 
cina, practică, ar putea să vină ministrul de in- 
terne, care are serviciul sanitar, şi fără privire 
necesară la legea instructiunii să-l regulamen- 

teze prin consiliul de miniştri. Căci dacă nu este 
vorba de un regulament al facultăţii în sine, 
ci de regulamentarea unui art. general din le- 
gea instrucţiunii (art. 273), aceasta nu se poate 
faze decât prin consiliul de miniştri şi fără 
avizul consiliului permanent de instrucţiune. 
Acest aviz se cere numai pentru chiar apli- 
carea, unei norme legale, stabilite sau prin 
lege sau prin regulament de administraţie pu- 
blică, dar nu pentru însăş crearea legii sau a 
regulamentului general. 

Dacă este să vorbim un cuvint mai mult în 
această materie, cred că este o călcare de com- 
petenţă de a se pune în apendicele unui regu- 
lament de facultate şi dreptul de liberă practică. 
Să vedem, cum se face la alte facultăţi. Facul- 
tatea juridică dă diplome dé licenţiaţi sau doc- 
tori în drept; dar dreptul de a practica juris- 
prudenţa, de a f advocat, îl dă facultatea juri- 
dică ? Cine înscrie în lista avocaţilor, facultatea, 
juridică ? Nici odată şi nicăeri! Ci consiliul de 
advocaţi ; căci alta este a dobindi diplome şi 
alta este a exercita în practică o profesiune. 
Prin urmare dacă într'un apendice al regula- 
mentului unei facultăţi se vorbeşte despre li- 
bera practică, aceasta nu este în virtutea in- 

suş a dreptului facultăţii, ci este o delegaţiune 
ce o dă consiliul miniştrilor cui vrea. 

Riguros vorbind, cred că nu trebuia dată 
facultăţii, era mai bine să se dea serviciului 
sanitar, fiindcă, d-lor, nu stă bine ca un înalt 
“corp de învăţătură să-şi piardă acest caracter 
şi să aibă aerul de a monopoliza practica. Cum 
se poate ca profesorii facultăţii d6 medicină, a 
unei facultăţi tinere ca a noastră, care deabia 
în timpul din urmă a scos câţiva doctori, ai 
cărei profesori înşii şi-au dobindit diplomele cei 
mai mulţi în Paris şi alţii în Germania, să vie 
să zică: noi suntem şi profesori şi medici prac- 
tici, dar dacă at mai veni cineva să practice medi- 
cina în această ţară, nu-l admitem decât trecând 
examenul în româneşte inaintea noastră. Incât 
dacă ar voi un bolnav să cheme un oculist din 
Franţa sau vre un alt medic însemnat ca An- 
dral, nu ar putea să-l aibă, pentru că s'ar cere 
să şe examineze în româneşte? Cum se poate 
så vie o facultate de ştiinţă să apreţieze drep- 
tul de liberă practică ! 

Aceasta mi se pare că poate ajunge a de- 
grada un institut de ştiinţă, atingendu-i carac- 
terul de ştiinţă curată şi coborindu-l pe tărimul 
speculaţiunii. Alta este a face ştiinţă şi alta 
este a face liberă practică! 

Art. 273, care este în lege şi care vorbeşte 
de diplome străine, în proiectul cel nou al in- 
strucţiunii publice, care va ajunge sper în dez- 
baterea d-voastră aşa cum sunteţi compuşi, l-am 
regulamentat astfel încât am revocat tot apen- 
dicele, făcend dintr'acesta un articol deosebit 
de lege, spre a lua facultăţii ceea ce-i era atri- 
buit pănă acum, dreptul de a admite libera 
practică. 

Răspunsul meu dar este acesta: de câte ori 
un regulament nu este regulament al facultăţii 
însăş, ci este regulamentarea unui articol ge- 
neral din lege, d. e. de liberă practică cu di- 
plome străine, de atâtea ori numai prin un ra- 
port către consiliul miniştrilor şi prin deciziunea 
lui cu aprobarea prin decret Domnesc se poate 
stabili o procedare corectă, şi dacă s'a ameste- 
cat consiliul facultăţii întru aceasta, atunci a, 
făcut-o prin o procedare necorectă în privinţa 
competenţei, şi eu m'am ferit să cad în aceeaş 
greşeală şi să consult facultatea formal acolo 
unde numai consiliul de miniştri are compe- 
tenţă. 

D-lor, dacă intru acum în fond, după ce în 
formă cred că am justificat procedarea, vă întreb; 
este cu putinţă ca într'un stat, în. care profe- 
siunile sunt libere, să legăm exercitarea profe- 


308 


siunii private de limbă? Dar puteţi d-voastră 
justifica m&sura aceasta? Când s. e. o facultate, 
unde se vor pregăti îngineri şi architecţi, ar 
veni să facă regulament şi să zică: nu primesc 
architecţi şi ingineri străini nici pentru trebu- 
inţele private, ci or care să depună examen în 
limba română, aţi admite d-voastră aceasta? 
Oare ce însemnează acest monopol alta decât a 
specula chestiunile inalte, care nu trebuesc spe- 
culate? Atunci aţi face să se omoare prin un 
sistem prohibitiv or ce concurență şi să se 
anuleze dreptul profesiunilor libere! Este de 
onoarea noastră aceasta? Nu este o proce- 
dare nedemnă într'o facultate chemată de a 
da înaltă ştiinţă? Dacă suntem noi încă tineri 
în ştiinţe, trebue să lăsăm pentru libera prac- 
tică privată porţile deschise pentru or ce este 
solid în cunoştinţe! Nu putem să legăm li- 
bera practică de cunoştinţa limbej române! 
Funcţionarii statului, ce e drept, nu pot să 
fie străini în regulă generală, dar să fie ingi- 
neri, doctori ai oamenilor privaţi, dacă di- 
ploma este justă, aceasta mi-a părut aşa de 
elementar, aşa de indicat prin spiritul celui mai 
simplu liberalism economic şi social, mai ales 
întrun stat, care deabia a început a păşi pe 

calea culturei, încât m'am grăbit a ridica acea 
prohibiţiune (aplause). 

Am să trec la al doilea punct al interpelării, 
D. interpelant mă întreabă, de ce n'am păzit 
legea, instrucţiunii cum o înţelege d-sa, când am 
trimes 4 tineri în străinătate ca stipendişti ai 
statului? 

D lor senatori, legea instrucţiunii, în art. ci- 
tat de d. interpelant, nu se potriveşte aci. Ce 
zice ea? „Art. 330. Statul nu va mai stipen- 
dia sub nici un alt cuvint pentru învăţătura în 
şcoale din străinătate decât numai în interesul 
instrucţiunii publice naţionale şi sub următoa- 
ele condițiuni: 

„&) Ca aspirantele să fie născut român, să 
fie recunoscut fără mijloace proprii; 

„b) Ca din suma destinată prin budget pentru 
stipendii, să se afecteze doă treimi în favoarea 
studenţilor eşiţi din şcoala normală şi în lipsă 
ete...“ 

Dar unde este şcoala normală? Şcoala nor- 
malä, în prevederea căreia s'au făcut toate art. 
citate de d. interpelant, nu s'a creat. Căci nu 
confundați: sunt aşa numite şcoli normale 
pentru prepararea de institutori, acestea sunt 
o creajţiune budgetară, alăturea, cu legea şi afară 
din lege, de şi nu încontra legii. lar şcoalele 

normale, de care se vorbeşte aci, sunt cele pre- 
văzute la art. 311 şi urmâtori care zic: se vor 
institui în Bucureşti şi Iaşi şcoli normale pentru 
formarea de profesori de licee şi de facultăţi, 
internate înalte, unde să se trateze filosofia me- 
toadelor şi a procedărilor, şi care să fie pepi- 
niere pentru profesori. 

Era natural, ca din momentul în care legea 
prevedea, înfiinţarea în chiar ţara noastră a unui 
înalt internat pentru prepararea profesorilor, 
adică aşa numitele şcoli normale superioare, nu 
mai puteam trimite studenţi în străinătate cu 
stipendii, şi trebuia să se populeze ântâi toate 
şcoalele normale şi numai pentru lacunele ce va, 
simţi statul, să mai trimiţă pe cine-va în străi- 
nătate. Ei bine, aceste şcoli normale n'au exis- 
tat încă, nu s'au înfiinţat, această preseripţiune 
a legii nu s'a aplicat şi nn se aplică. "Nefiind 
dar realizată condiţia legii, ce remâne? Ce 
fel de fonduri şi stipendii sunt aceste? Ve- 
deţi, aceşti tineri nau fost trimişi decât după 
ce a votat Camera budgetul rectificativ pe 1875, 
şi în acest budget rectificativ s'a adăogat şi ci- 
fra de 38.000 franci, cu următorul titlu: „sti- 
pendii studenţilor din străinătate şi din ţară“. 
Legea instrucţiunii nu prevede aceste stipendii 
în ţară; ea prevede burse în străinătate pentru 

aceia numai, care au absolvit şcoalele normale şi 
facultățile, şi nu simplu pentru studenții din 
ţară şi din străinătate, Eu interpretez dar legea 
aşa: câtă vreme nu sunt şcoli normale superi- 
oare, nu este obligațiune absolută de concurs 
impusă prin lege pentru bursierii din stráinätate. 

Cu toate acestea ministerul face bine, de şi 
nu este ţinut legal — respund acuzării de ne- 
legalitate — face bine, ca în multe asemenea 
chestiuni să publice concurs şi să ia avizul 
consiliului permanent, cel puţin de căte ori este 
vorba exclusiv numai de instrucţiunea în şcoa- 
lele publice. Dar aici chestiunea stă altfel. 

Dacă d. interpelant îmi făcea onoarea să mă 
întrebe mai înainte într'un mod privat, îi spu- 
neam împrejurările şi vedea că nu se potrivesc 
de loc acuzările ce-mi aduce. 

D-lor, sub administraţia ministerului de culte 
şi instrucțiune publică sunt multe alte institu- 
țiuni, nu numai şcoli. Sunt archivele statu- 
lui; este teatrul; sunt muzeele, sunt monasti- 
rile, etc. De unde ştie d. interpelant, pentru 
care din aceste deosebite ramuri de administrare 
a ministerului meu au fost destinate aceste sti- 
pendii? 'Trebue să-i spun d-sale, că de câte ori 
este vorba de archivă şi de cheltuelile pentru 
arhivă, nu se ia avizul consiliului permanent, 

care este exclusiv mărginit la chestii şcolare. 
De câte ori este vorba de teatru, asemenea; de 
câte ori este vorba de biserică, pot lua pârerea, 
sinodului, dar nu a consiliului permanent. Aşa 
dar ce stipendii sunt acestea? Nu sunt stipendii, 
care intră in categoria exclusivă, a şcoalelor, 
pentru care se cere avizul consiliului instruc- 
ţiunii publice ; ele se rapoartă mai mult la ar- 
‘hive sau la alte trebuinţe generale, şi asemenea, 
stipendii ṣe dau după libera deciziune a guver- 
nului. Vedeţi acum, d-lor senatori, motivul carem'a 
autorizat a procede aşa, cum am făcut, şi aşa 
aş procede şi de acum inainte la or ce ocazie 
„analoagă, 

Dar permiteţi-mi, terminând cu chestiunea de 
formă, să vë adăog câte-va cuvinte "despre 
chiar interesul ştiinţific al stipendiilor astfel de- 
cise de minister. 

D-voastră, d-lor senatori, care sunteţi mai în 
virstă decât mine, veţi fi remarcat mai bine de 
cât mine, că de la o vreme încoace s'a răcit 
o foarte puternică, o foarte importantă activi- 
tate literară ce era înainte vie şi înflorită în 
ţara noastră. Ştiţi cu ce zel se interesau toţi 
din d-voastră la cercetările istorice naţionale, 
Era pe vremea, când Bălcescu publica impreună 
cu Laurian magazinul istoric al patriei noastre, 

când lucrau Heliade, Aron, când apărea „archiva“ 
d-lui Kogălniceanu dincolo de Milcov, când din 
toate părţile se înmulţeau cunoştinţele istorice 
şi ne deşteptau pe toţi din acel fel de letargie, 
în care eram căzuţi. Era aşa de frumoasă, aşa 
de însemnată viaţa pe acest tărim în vremea 
de atunci, încât numai cu cea mai mare părere 
de rău putem constata acum, că nu ştim din 
ce motive, poate din schimbările repezi ale po- 
liticei, tinerimea, de astăzi nu mai continuă tra- 
diţiunile de atunci; s'a pus să scrie jurnale, dar 
nu mai scrie şi nici nu mai citeşte cărţi isto- 
rice, nici de altfel. Sa perdut zelul tinerimii 
române pentru adevărata ştiinţă naţională. 
Avem o archivă a statului, comori de docu- 
mente sunt întrinsa; s'a publicat oare ce-va 
fundamental de când există ea? Şi zicem că 
aspirăm la cultură cu formele cele noue politice! 
Dar există oare cultură naţională fără tradiţiune 
istorică, bine întreţinută în toată activitatea li- 
terară şi ştiinţifică ? — Biete 2 volume de archivă 
s'au publicat acum vr'o 6 ani de d. Hăsedu, şi 
aicea s'a încheiat totul. — In monastiri sunt 
documente; este Prea S. S. Episcopul Mel- 
hisedec, care a început să facă pe această cale 
un drum nou şi a publicat documentele rela- 

tive la episcopia de Huşi şi de Roman; dar 
cine l-a mai urmat? 

Letopiseţii publicaţi odată de d. Kogălniceanu, 
au remas neterminaţi; dar sunt în archivele din 
Viena o mulţime de acte importante pentru 
noi, sunt in Petersburg, în Veneţia, sunt co- 
mori din istoria noastră cea veche. Avem fa- 
cultăţi de litere, sunt doi profesori însemnați 
de istorie — nu-i numesc —: ce face profesorul 
de istorie de la laşi? Aţi văzut măcar o foiţă 
de carte istorică naţionala publicată de el? Eu 
nam văzut. Ce face cel de aicea de atâta 
vreme? Ce fac alţii din licee? Unde sunt do~ 
cumentele istoriei naţionale? Unde este cel pu- 
ţin începutul încercării de a continua opera lui 
Kogălniceanu? Un singur om se mai ocupă din 
nou de istoria țării, d. Hăsdeu, şi nu critic dacă 
scrierile sale sunt bune sau rele, dar şi acesta 
este un om afară din facultate şi din cercul 
oficial; de altmintrelea pretutindeni a amorţit 
această parte a vieţei noastre naţionale. 

Apoi, d-lor senatori, un lucru îmi pare vede- 
rat, deşi foarte trist: dacă n'avem sentimente 
de istor în tinerimea noastră, suntem pier- 
duţi; căci nu poate să trăiască un popor când 
îşi uită mâine ceea ce a făcut eri! (Aplause). 

Din nenorocire am ajuns aşa de departe, în 
cât azi cei mai mulţi tineri cu greu înţeleg do- 
cumentele numai de acum vre-o 40 ani, scrise 
cu slove vechi şi în limba veche, şi cred că 
poate nici unul sau sabia vre-unul de prin curţi 
şi tribunale este in stare a inţelege vre-un do- 
cument slavon, care se refere la un timp în 
care limba slavonă era limba oficială. 

Credeţi acum că trebue acuzat un ministru, 
dacă se preocupă de această cestiune? şi dacă, 
neliniştit de lipsa de interes, de zel, de cuno- 
ştinţe pe acest tărim al archivei, al diplomaticei 
slavone, al manuscriptelor vechi, al comoarelor 
păstrate în bibliotecele şi archivele străine, a 
trimis 4 tineri cu misiunea, specială de a se 
ocupa de archive, de archeologie, de anticităţi 
slavone, de limba veche, în care unt scrise o 
mulţime de documente de ale noastre istorice? 
Dacă, credeţi, atunci luaţi asupra d-voastră de a 
zice: nu voim a merge pe această cale; rău a 
făcut ministrul; să-i dăm un vot de blam, pri- 
mind moţiunea d-lui Deşliu, şi să lăsăm pe d. 
Deşliu sa îndrepteze tinerimea română după 
chipul şi asemănarea, d-sale. 

Eu, d-lor, am spus Senatului, pentru ce am 
lucrat aşa cum am lucrat, şi iau toată respun- 
derea; dacă d-voastră dezaprobaţi, o puteţi face; 

dar procedarea în formă şi în fond eu unul o 
cred corectă. (Aprobäri, aplause). 

Cine sunt acei 4 tineri, care s'au trimis? Am 
ales amici, rude? oameni de acelaş partid poli- 
tic cu mine? sau puteam, pe de altă parte, 
alege aşa din întîmplare? Se putea publica con- 
curs pentru studiul arhivelor şi limba slavonă? 
Dar cine să examineze pe concurenţi? După 
părerea mea, nu se putea. Forma ar fi fost pă- 
zită fără îndoială, prescriptele verbale ar fi fost 
în regulă, şi pe hârtie era uşor lucru, dar ca 
rezultat practic nu ar fi eşit nimic. Am luat 
din parte-mi, şi permiteţi-mi a spune că, din 
când în când, më ocup şi eu cu puţină litera- 
tură, am luat, zic, ceea ce s'a lucrat în timp 
de 10 ani încoace, şi am găsit 4 tineri ocu- 
pându-se cu istoria şi limba ţării lor în publi- 
citate. 

Permiteţi-mi a-i numi: E ântâi d. Grigorie To- 
cilescu, care a scris între altele o carte despre doi 
istorici români. D. Hăsdeu scrisese istoria sa; 
un altul, d. G. Panu, l-a combătut. D. Tocilescu 
la apărat, şi cu aceasta s'a arătat, că de şi a 
învăţat dreptul, nu s'a făcut advocat (ceea ce 
ştiţi, că este o profesie mai productivă), ci s'a 
făcut istoric. Atunci mi-am zis: iată un tinăr, 
care s'a ocupat de istorie, de şi putea să ia o 

meserie mai lucrativă, a preferit istoria; bine a 
făcut, trebueşte incurajat. A fost în Iaşi un al- 
tul, d. Panu, care a scris asupra istoriei d-lui 
Hăsdeu, şi d-sa om de talent şi cu un zel vizi- 
bil pentru istoria națională. Mai este d. Lam- 
brior, care a scris o diseraţie foarte in- 
structivă. Poate cunoaşteţi pe reposatul Iordache 
Golescu, (afirmări). De la acesta au rămas multe 
lucrări interesante pentru noi; cu atât mai in- 
teresante, cu cât limba şi felul de a vedea erau 
altele pe atunci. Vë mărturisesc că mie unuia 
îmi pare rău, că am părăsit aşa de iute felul de 
atunci şi că am primit, fără nici o tranziţie, o 
haină nouă, despre care nu ştiu dacă e mai 
bună pentru noi. Din aceste scrieri nepublicate 
ale reposatului Golescu, d. Lambrior a avut una 
la îndemână, a cercetat-o, a făcut un studiu 
limbistic asuprăi şi a dovedit cu această ocazie 
o predilecţiune aşa de mare pentru limba noa- 
stră veche şi pentru tot trecutul nostru istoric, 
încât mi-a părut şi d-sa demn de a fi încuragiat 
din partea statului român. Este în fine un al 
patrulea tinăr, d. G. Dem. Teodorescu; acesta a 
scris o carte asemenea interesantă despre datinele 
şi moravurile române; cartea este scrisă cu si- 
linţă şi cu desvălirea intregului aparat ştiinţific, 
de care a putut dispune d. Teodorescu în ţara 
noastră. Trebue să vă spun, că acest tînăr era 

unul din colaboratorii Românului, foaia opozi: 
țională în contra noastră. Poate că neavând cu 
ce să trăiască, trăia cu jurnalistica ; îl vedeam 
la Cameră scriind importantele desbateri poli- 
tice, tachigrafiindu-le. Nu më îndoiesc că aceasta, 
l-a înaintat foarte mult, numai de sigur nu în şti- 
inţă. Oare era bine, fiindcă noi suntem de altă 
coloare politică şi d-lui de alta, cel puţin aşa 
pare a fi (căci eu unul colorile politice ale celor 
prea tineri nu le cam iau în serios), era bine, 
zic, să remână la o parte fără incercare de a fi 
încurajat tînărul literat? Eu cred că nu, şi 
mi-am zis: iată un om, care a scris şi el o 
carte istorică; dacă va merge să facă studiul 
archivelor şi universităţilor străine, când va fi 
mai în virstă şi va avea mai multă ştiinţă, va fi 
poate de folos istoriei patriei sale, şi chiar dacă 
va mai face politică, o va face cu mai bogate 
` cunoştinţe şi spre onoarea ţărei lui. Iacă, d-lor, 
acei patru tineri, care au fost trimişi de mini- 
ster cu cheltuiala statului în străinătate, şi 
iacă tot ce aveam să răspund la interpelarea 
d-lui Deşliu. (Aplause prelungite). 


Mai vorbeşte în contra ministrului în 
acea şedinţă Dr. Turnescu, profesor la fa 
cultatea de medicină. („Medicul străin tre- 
bue să dea examenul în limba română, 

dacă vine să mănânce pâine la noi. — D. 
ministru ne-a vorbit de capacităţile ce ne 
pot veni din străinătate. Capacităţile cele 
mari, d-le ministru, sunt Românii, compa- 
trioţii d-voastră. (Aplause). Aceasta este 
cunoscut de toţi. — Limba lafinească nu o 
ştie nimeni afară de câţiva transilvăneni“). 
Iar d. Deşliu propune o moţiune de blam, 
care însă e respinsă de Senat. 

Idea susţinută aici de ministru, că nu se 
cuvine ca examenele de liberă practică să 
fie în atribuţiile facultăţii de medicină, s'a 
realizat în sfîrşit prin regulamentul servi- 
ciului sanitar de la 1 Iulie 1893, care atri- 
bue încuviințarea liberei practice pentru 
doctori, farmacişti şi veterinari în compe- 
tenţa ministerului de interne. 


23. 


Asupra liberelor alegeri. 


(Şedinţa Camerei de la 4 Iunie 1875). 





Camera aleasă la 1871 îşi terminase le- 
gislatura de 4 ani, şi în Mai 1875 sa ales 
o Cameră nouă. Cu prilejul desbaterilor a- 
dresei de răspuns la mesagiul tronului, opo- 
siția coalizată (de la „Mazar-Paşa“), din 
care făcea acum parte şi Manolache Kostake, 
atacă guvernul cu violenţă, mai ales în pri- 
vinţa alegerilor. La aceste atacuri r&spunde 
între alţii şi 


T. Maiorescu, ministrul cultelor. D-lor depu- 
taţi, de către doi din cei mai însemnați mem- 
bri ai oposiţiunii, d. Ion Brătianu şi d. G. Ver- 
nescu, am fost tras in discuţie; de d. Brătianu 
am fost pus în chestie ca reprezentant al „ju- 
nimii“ sau, cum zice d-sa, cu un termen pentru 
mine mai puţin lămurit, al junei drepte; de d. 

Vernescu pentru ceea ce vorbisem ca deputat 
şi ca ministru În chestiunea presei. Sunt dator 
dar pentru pozițiunea ce am şi pentru respectul 
ce datoresc Camerei şi în deosebi minorităţii, or 
care ar fi, să răspund câte-va cuvinte. 

D-lor, în chestia presei vë aduceţi aminte că 
stă lucrul aşa: s'a adus de d. Costa-Poru împreună 
eu d. M. Kostake Iepureanu, pe atunci ministru al 
justiţiei, un proiect de lege, prin care se in- 
troducea, sechestrarea prealabilă a foilor şi teas- 
curilor şi arestul preventiv al jurnaliştilor. Ca, 
deputat m'am opus, amendamentul meu s'a pri- 
mit, proiectul de lege s'a retras. Am şi astăzi 
aceeaş părere; cred, că după Constituţiunea 
noastră nu este admisibil arestul preventiv con- 
tra jurnaliştilor, nici sechestrarea jurnalelor. Am 
spus-o ca deputat, o repet ca ministru. Poate 
că vre-unul sau altul din d-nii deputaţi sau din 
colegii mei de la minister să fie de altă părere, 
aceasta nu-mi importă, întru cât părerea rë- 
mâne teoretică şi nu se traduce în fapt prin 
un proiect de lege. 

Este vederat însă că nu aş mai sta pe acea- 
stă bancă, îndată ce un proiect legislativ s'ar 
face. din partea consiliului miniştrilor, în care 
mi s'ar cere şi iscălitura mea şi care ar fi în 
contrazicere cu convingerea ce am in această 

cestiune de princip. Acest act însă nu s'a făcut; 
căci procedura penală, aşa cum o prezentase d. 
Costa-Foru, nu s'a mai prezentat înaintea d-v, 
Iar ceea, ce crede colegul meu de la justiţie în 
privinţa, aplicării legii de procedură penală oare 
cum în simplă teorie, aceasta nu më priveşte; 
fiind că nici d-sa nici eu nu suntem chemaţi a 
aplica şi a interpreta legile penale, ci numai 
tribunalele. Dacă însă tribunalele, dacă şi ca- 
mera de punere sub acuzare, precum şi curtea, 
de casaţiune au interpretat, că arestul preveutiv 
este admisibil în materie de presă cu toată 
Constituţiunea noastră, întreb pe liberalul d. 
Vernescu: ce să fac eu, ministru cultelor? Voiţi 
d-voastră ca d. ministru al justiției, or eu, or gu- 
vernul în genere să invalideze hotăririle came- 
rilor de punere sub acuzare şi a curților de ca- 
saţiune ? Aceasta nu o puteţi cere. Prin urmare 
vë răspund la ceea ce aţi zis, că dacă d-voastră, 
vä pare că nu este dreaptă acea interpretare, 
aveţi iniţiativa legilor, faceţi un proiect de lege, 
interpretaţi ın sensul cel mai nemerit, dar vë 
rog scutiți-mă de acuzări nedrepte. Sunt şi rë- 
man răspunzător de or ce act, care nu se poate 
face decat prin concursul meu, de or ce pro- 
iect de lege prezentat de guvern de cand am 
onoare a face parte din el, de or ce deciziune 

a consiliului de miniştri de atunci încoace; dar 
nu sunt răspunzător de interpretările legale în 
afară din resortul consiliului de miniştri. Acesta, 
este adevărul, d lor deputaţi, şi m'am grăbit a-l 
spune, pentru a trece pe cât se poate de iute 
peste această chestiune prea individuală şi prin 
urmare prea puţin importantă, 

Important este în discuţiunea noastră, după 
părerea mea, un singur luciu: starea spiritului 
„public în urma alegerilor, atitudinea maiorităţii, 
direcţiunea opoziţiunii. Poate nu vor fi pierdute 
acele câteva minute, în care vë rog să-mi daţi 
atenţiunea d-voastră pentru o observare gene- 
rală asupra acestui lucru important. Aţi venit 
adineaori, d-le Vernescu, şi vorbind de colegiul 
III, ca şi d lepureanu — şi aceasta më intere- 
sează, fiind-că eu sunt singurul dintre miniştri, 
care sunt ales de colegiul II şi aş vrea să 
ştiu dacă sunt valid sau nu — vorbind de a- 
cest colegiu, ziceaţi că s'au falsificat alegerile, că 
uu este Camera expresiunea sinceră a ţirei, că 
nu avem regim constituţional, ci numai forma 
lu. Aţi adăogat prin program, cu violența obiz- 
nuită a limbagiului d-voastră, că am adus ţara 
la prăpastie. 

D-lor, eu sunt tinăr între d-voastră şi vë 
mărturisesc, că voesce cu cea mai deplină buna 

credinţă ca să învăţ dela aceia, pe care din co- 
pilărie am fost deprins să-i privesc ca pe îna- 
inte mergătorii şi luptătorii ţărei mele pe calea 
ei de cultură, precum sunt d-nii Kogălniceanu, 
M. Kostaki, Goleştii, Brătienii şi alţii, Ce lec- 
ţiune însă îmi daţi mie, membru al tinerimii, 
care vine după d-voastră şi are fericirea de a 
fi încă împreună, cu d-voastră, cu dorinţa de a 
se asocia, fie cu puteri cât de slabe, la conti- 
nuarea operei de cultură ce aţi început-o? Ce 
povăţuire, ce exemplu îmi daţi? YVoiţi oare să, 
ziceţi, că d-voastră, după ce aţi încoronat la 
1866 lucrarea d-voastră tradiţională, după, ce 
dorinţa divanului ad-hoc a fost îndeplinită, după 
ce am dobindit Principele străin şi o dinastie 
din cele dintâi ale Europei, după ce d-voastră, 
floarea României, la 1866 nu aţi primit, ca în 
tractatul de Paris, o organizare de pe masa verde 
a diplomaţiei străine, ci înşi-vă aţi elaborat în 
deplină libertate Constituţiunea ce avem, voiţi 
să ziceţi că astăzi am ajuns cu lucrarea d-v. 
la prăpastia peirii? De ce, d-lor? 

S'au fasificat alegerile, afirmaţi d-voastră, Nu 
este exact, afirmă alţii. Daţi-mi voie a atinge 
punctul de căpetenie şi a face legistului Ver- 
nescu şi tutulor oamenilor mai deosebiți din opo- 
ziţiune următoarea întrebare decisivă pentru or 

ce stat constituit: cine să judece această con- 
testațiune? Aţi introdus sistemul constituţional 
cu Camera care validează alegerile. Ei bine, ale- 
gerile s'au validat de Camera. Nu admiteţi in- 
stanţa? Foarte bine. Dar atunci spuneţi-ne: ce 
altă instanţă admiteţi ca să valideze alegerile 
făcute după legea electorală, lucrată de d-voastră? 
(Aplause). Aţi zis la 1866: fundamentul liber- 
tăţilor publice este ântâi libertatea întrunirilor, 
aţi avut-o ; este al doilea; libertatea presei, aţi 
avut şi pe aceasta. Eu, care citesc cu multă 
atenţiune Românul, mă vedeam tratat în vre- 
mea alegerilor de bandit; eram bandiți toți mi- 
niştrii, trădători ai ţărei. Să fie şi aşa; căci li- 
bertatea presei aţi avut-o, aţi avut-o cum nu o 
are nici o ţară a Europei într'un grad aşa de 
întins. Garanţie pentru confecţionarea, listelor 
electorale aţi avut după Constituţiunea d-v,, 
pentru că ele s'au făcut de primar, iar nu de. 
guvern. Garanţie pentru dreptul de înscriere în 
listele electorale aţi avut; erau după Constitu- 
ţiunea, d-voastră tribunalele şi curtea de casa- 
țiune; unde v'aţi crezut nedreptăţiţi, aţi apelat 
sau ați putut apela (şi dacă pu aţi făcut-o, 
este vina d-voastră şi denotă lipsă de spirit ce- 
tăţenesc) la tribunale şi apoi la curtea de ca- 
saţiune, instanţa judecătorească cea mai înaltă, 

inamovibilă, pe care guvernul nu o şpoate 
schimba. Aud că sub ministerul d-lui Brătianu 
s'a schimbat chiar şi ea, o secţiune întreagă a 
curţii de casaţiure a fost suprimată. Noi însă 
nu am atins acest înalt institut judecătoresc 
(aplause). Această instanță cuprinde într'însa 
floarea magistraturei române şi este, felurită, 
oare cum un mosaic de calori politice, după. 
cum s'a completat vacanțele sub deosebitele 
ministere. Aţi recurs dar şi la dinsa, şi cu foate 
acestea, ziceţi că actuala Cameră nu ește expre- 
siunea, ţărei. Ce însemnează aceasta,? (aplause). 

Dacă este astfel, atunci permiteţi-mi a spune 
că eu nù sunt aşa de slab în expresiuni, pre~ 
cum este chiar programul d-voastră. Căci dacă 
declaraţi d-voastră, cu toată libertatea presei, 
cu toată libertatea întrunirilor, cu toate tribu- 
nalele țărei, cu toată curtea de casaţiune inde- 
pendentă, cu toate primătriile, care toate acestea 
constituesc garanţii constituționale pentru ale- 
geri, că reprezentaţiunea naţională tot este falsifi- 
cată, atunci declaraţi că ţara noastră este inca- 
pabilă de a avea o Constituţiune liberală ca a- 
ceasta. 

Voci. Bravo, bravo (aplause prelungite). 

Ministrul cultelor, Incă, odată, d. Vernescu 
să-mi r&spunză, cine judecă afirmaţiunile d-voastră ? 

Aţi prevăzut că, se validează alegerile de Ca- 
meră ; s'au validat — de ce le invalidaţi a doua, 
zi? Din momentul cănd alegerile s'au validat 
de Cameră, singura autoritate competentă con- 
form legii, nu mai este permis nimenui să vie 
a le contesta ; şi, dacă totuş o face, atunci trece 
din statul norma] constituit în statul anarhic şi 
devine un revoluţionar, (aplause prelungite). 

I. Brătianu. Trimiteţi-ne la puşcărie. 

Ministrul cultelor. Noi nu trimitem la puşcă- 
rie pe nimeni dintre deputaţi, fiind-că avem li- 
bertatea cuvîntului, inviolabilitatea deputaţilor. 
Dar ironica întrerupere & d-lui Ioan Brătianu şi 
apelul d-sale la intoleranță le găsesd puţin po- 
trivite. N'am fost în Camera aleasă când eraţi 
d-voastră la minister, d-le Brătianu, dar mi se 
spune că era atunci o stranie netoleranţă, că 
oratorii de altă părere decât; d-voastră nici nu 
puteau să vorbească aci; pe când in Camera, 
aceasta s'a văzut chiar ieri, un domn, al căruia 
nume nu-l mai citez, care, vorbinduse de in- 
cercarea de la Ploeşti, a întrerupt şi în toată 
libertatea, a zis: Nu, n'am voit să fac repu- 
blică, am voit să fac guvern provizoriu. Nu ne 
imputaţi dar tocmai toleranța noastră pentru 
vorbele d-voastră. Toleranţa este un adevărat 
merit parlamentar. 

Dar mărturisesc că un alt fapt de necrezut. 
m'a surprins mai mult: Am văzut pe d. Ma- 
nolache Kostake şi pe d. Kogălniceanu; foşti 
prezidenți de consiliu, iscăliți astăzi în progra- 
mul de prin jurnale alături cu acel domn de 
la Ploeşti (aplause prelungite). Incă odată: ce 
Jecţiune îmi daţi mie tînărul? 

Este adevărat, da sau nu, că în ţara aceasta, 
ca în or ce stat constituit, trebue să fie câteva 
lucruri, în privinţa cărora să firn cu toţii de 
aceeaş părere, pe care în comun să le aprobăm 
sau în comun să le despreţuim? Dar cum se 
poate ca d-voastră, oameni, care voiţi ordinea 
constituită în statul acesta, sä veniţi şi să ne 
daţi exemplu de răsturnare şi dezordine? D-voa- 
stră, dle Vernescu, care ziceaţi adineaori, că 
legea nu se interpretă după temperament şi 
după cum îi vine bine cuiva, ci că respectul ei 
se arată mai ales, când o păzim chiar în con- 
tra arbitriului nostru individual, cum veniţi a- 
cum să ziceţi că această Cameră, care este a- 
leasă pe toate căile legale, aşa cum este pre- 
văzut în Constituţiunea de la 1866, dar nu v'a 
dat majoritatea d-voastră, este o Cameră ile- 
gală? Cine vé dă dreptul s'o judecaţi? (aplause 
prelungite). Or manifestul d-voastră nu are nici 
un înţeles, or este o provocare la revoltă, şi 

aşteptaţi momentul favorabil (aplause). Nu mai 
respectaţi ordinea legală; pentru d-voastră nu 
mài este Cameră, nu mai este primărie, nu mai 
sunt liste electorale, nu mai e nimic: este o 
stare de anarhie (aplause prelungite). 

Pentru a termina, permiteţi-mi a face şi eu 
o relevare din micul meu trecut politic. Cănd, 
în urma regretabilului incident de la Martie 
1871, se vorbea pe la noi, provincialii din Iaşi, 
despre efectele acelui fapt şi părea că s'au sdrun- 
cinat lucrurile aşa încât chiar chestiunea dina- 
stică era pusă pe tapet şi se zicea că poate să 
ne aflăm iarăş înaintea unei alegeri de Domn: 
aceasta ne-a neliniştit foarte mult, şi astfel noi 
mai juni, care pănă atunci nu intrasem în po- 
litică decât o singură dată pe câte-va luni, la 
1866, când era vorba a apăra unirea în contra 
separatiştilor, am zis: poate este momentul ve- 
nit ca să dăm şi noi slabul nostru glas în con- 
certul comun al României. Atunci văzând că 
Constituţiunea, elaborată de d-voastră la 1866, 
adusese lucrurile din schimbare de minister în 
schimbare de minister, aşa încât, după cinci 
ani de funcţionare a ei, iarăş stam înaintea 
chestiunii dinastice atunci, zic, noi provincialii, 
şi eu unul, în cercui mărginit al unui provin- 
cial, ne-am zis: trebue să schimbăm Constitu- 

țiunea şi să dăm mai multă stabilltate mersului 
lucrărilor de stat în această ţară. Şi ne-am zis, 
să schimbăm Constituţiunea, dar nu prin o lo- 
vitură de stat, ci tot prin calea constituţională; 
şi d-voastră ştiţi că schimbarea Constituţiunii 
prin canalul constituţional, departe de a fi o 
lovitură, este o afirmare a sistemului constitu- 
tional. Ne ziceam, noi burgezii liberali, să facem 
această Constituţiune, dacă se poate, în câteva 
disposiţiuni ale ei fundamentale mai puţin de- 
mocratică, mai mult protectoare pentru clasa, 
avută, ca prin aceasta să garantăm indepen- 
dența şi liniştea votului electoral. Această pro- 
gramă a noastră cu aceste principii, elaborată 
de prinţul Grigorie Sturdza, am avut onoarea 
a o iscăli alăturea cu d. Manolache Costache 
— ce e drept nu alăturea cu d. Candiano Po- 
pescu —- şi am prezintat-o onor. Camere 1). 

Am venit apoi în Bucureşti şi, se înţelege, 
am incercat să vorbesc despre ea cu d. Ca- 
targi, preşedintele consiliului, pe care deabia 
îl cunoșteam, nu-l văzusem decât de două ori 
în viaţa mea. D. Lascar Catargi însă mi-a rës- 
puns, că nu crede că trebue schimbată Consti- 
tuţiunea, că şi cu Constituţiunea aşa, liberală, cum 


1) Vezi mai sus pag. 69 şi 70. 

este, poate să meargă ţara înainte. Ţara este 
blindă, bună şi vrea o bună administraţiune. 
Lumea este sătulă de teorii şi fraseologii, vo- 
eşte justiţie şi o bună administrare în toate ra- 
murile publice. Eu, d-lor, care ştiu, că acel care 
a apărat Constituţiunea şi s'a opus celor ce 
propuneau schimbarea ei, este d. Catargi, sunt 
în drept a respinge acuzaţiunile actuale ce i se 
aduc de călcarea, Constituţiunii. Aşa dar spu- 
indu-ni-se nouă, celor tineri, de oameni bătrîni 
şi cu experiență, că ţara poate să meargă cu 
Constituţiunea, aşa, cum este, că însă după ce-am 
făcut Constituţiunea, după ce libertăţile publice 
sunt dobiîndite, apoi nu mai încap lupte aşa de 
înverşunate între liberali şi reacţionari, că în 
ţara aceasta nu mai există aristocrație, că fie- 
care e considerat după tulentul şi drepturile 
sale; că ţara astăzi n'are trebuinţă decât de o 
bună administrare, că fie-care ministru de re- 
sort să fie la locul său şi să facă încercarea, 
administrativă ; spuindu-ni-se, zic, noë celor ti- 
neri toate acestea de oameni cu experienţă în 
afacerile statului, am primit, am lăsat reforma 
constituţională şi ne-am pus la lucru în cadrul 
vechei Constituţiuni. Atunci, d-lor, eram depu- 
tat din maioritate, şi poate îmi veţi face onoa- 

rea a më crede că eram independent şi ţineam 
cu sinceritate hotărirea ast-fel luată. 

De aceia, când am văzut pe d. Costa-Foru 
că vine cu o procedură penală, prin care mi se 
părea, că restoarnă un princip stabilit de Con- 
stituțiunea noastră, m'am ridicat, am combătut 
proiectul şi am zis, că nu primesc să se res- 
toarne un princip stabilit de Constituţiune prin 
o lege de alăturea. Dacă mergem cu Constitu- 
ţiunea inainte, să mergem cu dinsa aşa cum 
este, dar nu să venim prin legi a o atinge în- 
trun mod pieziş. Primindu-se amendamentul 
meu, proiectul a, căzut şi d. Costa-Foru s'a re- 
tras mai târziu din minister. 

Ce vedeţi d-voastră în aceasta de neconstitu- 
tional? 

Tot în Camera trecută a venit un proiect de 
lege asupra creditului fonciar străin susținut de 
-d, Emanoil Kostaki Iepureanu, Camera nu l-a 
primit, şi proiectul s'a retras împreună cu d. 
Jepureanu. 

Ast-fel vedeţi că sa păzit Constituţiunea, şi 
din contră tot-deauna, când un ministru a fost 
în dizarmonie cu Camera, el s'a retras. 

Ei bine, întru ce vedeţi d-voastră că mini- 
sterul nu a fost constituţional, nu este parla- 
mentar ? 

Chestiunea este tot aşa astăzi ca şi atunci. 
In privinţa chestiunilor de princip puse în pro- 
gramul d-voastră, noi ne declarăm "uniţi; voim 
tot ceia, ce voiţi şi d-voastră, voim alegeri li- 
bere, voim legalitate întru toate, voim confec- 
ţionarea listelor electorale de către primari, 
voim dreptul de contestaţiune la consiliul có- 
munal, la tribunale şi recursul în casaţiune. 
Voim toate acestea. Întinderea instrucţiunii pu- 
blice o dorim din inimă. Voiţi finanțe bune, voiţi 
justiţie, le voim şi noi. Intr'un cuvint: voiţi 
administraţiune bună şi constituţională în toate 
ramurile publice, o voim şi noi; şi dacă, cre- 
deţi d-voastră, că este cine-va din noi incapabil 
pentru aceasta, că eu sunt incapabil pentru a 
vă face scoli bune, că d. Lahovari este inca- 
pabil pentru a vë face bună justiţie, şi aşa mai 
departe cu cei-alţi, atunci aveţi precedentele din 
Camera trecută în curs de patru ani: când 
unul din miniştri nu avea încrederea d-voastră, 
primea un refuz asupra unui proiect impor- 
tant şi insuş se retrăgea. Tot astfel şi a- 
cum. lată eu v'am prezentat; legea pentru re- 
organizarea instrucţiunii publice, d-voastră o 
veţi discuta, şi dacă nu voi avea asentimentul 
d-voastră relativ la dinsa în chestiunile de prin- 

cip, atunci voi înțelege, că nu sunt la ldcul 
meu după părerea d-voastră şi më voi retrage. 

Ei bme, ce vedeţi d-voastră nelegal în toate 
acestea? Pentru ce dar acest apel inverşunat? 
Pentru ce această programă? Pentru ce stri- 
gaţi, că ţara a ajuns la prăpastie, la ruină? 
Ţara a ajuns acolo, unde a dus-o regimul con- 
stituţional votat de d-voastră la 1866. De ce 
vě grăbiţi chiar d-voastră, generaţiunea care ați 
produs, Ca, rodul cel copt al muncii d-voastră, 
Constituţiunea de la 1866 şi aveţi să ne-o arä- 
taţi noọ ca model, de ce vă grăbiţi a arunca 
piatra în contra d-voastră înşi-vă şi a declara 
țara în prăpastie? fiind-că aparatyl d-voastră 
constituțional nu v'a procurat majoritatea? 

Vă rog, mai păstraţi României o iluziune 
fericită, nu vë osîndiţi d-voastră cei bătrini 
înaintea. noastră celor tineri, că aţi fost necopţi 
„când aţi făcut legea fundamentală din 1866. 
(Aplause prelungite). 


24. 


La discutarea adresei Senatului pe 1875 1876 
(Şedinţa Senatului de la 26 Noemorie 1875), 


Budgetul rectificativ pe 1876 se presenta 
echilibrat; prin însemnate reduceri la chel- 
tueli, şi mesagiul tronului pentru deschi- 
derea sesiunii parlamentare pe 1875—1876 
accentua acest fapt, mai ales important în 
împrejurările, de care vorbeşte discursul ur- 
mător. Adresa Senatului, într'un anume 
alineat, aproba prodedarea guvernului de a 
fi echilibrat budgetul prin economii. La a- 
cest alineat C. Bozianu şi Al. Zisu propun 
amandamentul „pe cât va permite demni- 
tatea naţiunii“, iar I. Deșliu subamandamen- 
tul, ca să nu se redută apuntamentele func- 
ţionarilor gi să nu sufere serviciile statului, 
In contra acestor amandamente, care în 
urmă S'au şi respins de Senat, vorbeşte: 


Ministrul cultelor T. Maiorescu. D-lor, şi a- 
mandamentul şi subamangamentul propus au 

aceeaş nuanță, este vorba de a arăta un fel de 
neîncredere în contra guvernului, adică în con- 
tra reducerilor ce guvernul le propune Corpu: 
rilor Legiuitoare. Amandamentul face în pri- 
vinţa reducerilor rezerva „demnităţii naţionale“, 
pare că guvernul ar ameninţa-o; — subamanda- 
mentul mai face rezerva funcţionării regulate a, 
administraţiei, pare că noi am voi să o distru- 
gem, pare că ar fi vorba, că d. general Florescu 
spre exemplu ar fi propus economii, care ar 
distruge armata, sau că eu să fi propus econo- 
mii, care să distrugă instrucţia publică, etc. Ce 
felurite, — şi uneori ce surprinzătoare sunt 
căile opoziţiunii! Vë aduceţi aminte că anume 
când s'au deschis Corpurile Legiuitoare, cu o 
zi înainte, la 14 Noemvrie, toată preocuparea 
publică. era starea finanţiară a ţărei, pănă chiar 
în strainătate se arăta amenințătoare starea, fi- 
_nanţiară a ţărei, şi chiar la Paris, unde avem 
cursul unei rente române de susţinut, se zicea, 
în urma unor rău voitoare inspiraţiuni, că la 
1876 deficitul budgetului va fi de 20 milioane. Ei 
bine, guvernul sa preocupat în prima linie de 
aceasta, am căutat să acoperim prin economii 
golul budgetar şi v'am prezentat un budget fără 
deficit, spre marea supărare a acelor prooroci 
neadevăraţi. Altfel, de am fi venit cu budgetul 

neechilibrat sau echilibrat numai prin sarcini 
nouă, s'ar fi zis: lată ce administraţie aveţi, 
ruinaţi puterea economică a ţării! Nu sunteţi 
guvern conservator! şi altele asemenea. Şi toc- 
mai pentru că preocuparea generală şi aici şi 
în străinătate era aceasta (căci sunt în străi- 
nătate oameni, care'prin toate căile dau alarma) 
tocmai pentru aceasta, zic, guvernul a avut şi el 
preocuparea, de a face economii şi de a regula sta- 
Tea finanţiară fără să se pună impozite nouă. Am 
tăiat cheltuelile, care se puteau tăia pentru mo- 
ment, şi am amănat îmbunătățirile, care se pu- 
teau amâna, fără a distruge însă nimic. Şi când 
respundem la un simțimânt general al naţiunii, 
restringem cheltuelile administrative după pu- 
tințä şi facem act de adevărat guvern consti- 
tuţional, acum ni se zice; economii bine, dar 
să nu distrugeţi, să nu compromiteţi demnita- 
tea ţărei, să nu loviți în funcţionari! Acum este 
mare grije pentru armată, pentru şcoli, pentru 
serviciile publice, pentru funcţionari, pentru tot. 
Ei bine, d-lor, daţi-mi voe a întoarce foaia şi a 
întreba: Dacă, nu făceam economii, -ce era să 
pi se zică? Era să ni se zică: aţi ruinat ţara, 
i-aţi sleit puterile vitale, i-aţi secat creditul, şi 
alte asemenea frase stereotipe. Atunci ce tre- 

bue să facem pentru a vë mulţumi? Nici mä- 
car economii nu voiţi să facem? (aplause). 

Insă pentru a nu mai vorbi de argumen- 
tele d-lui Deşliu, se cuvine a reveni la amen- 
damentul mai serios al d-lui Bozianu. Intr'însul 
este vorba de demnitatea ţărei, şi preocupările 
d-sale sunt pentru situaţia internaţională a Ro- 
mâniei. D-lor senatori, un punct era cel mai 
important tocmai pentru demnitatea internaţio- 
nală a României în împrejurările de faţă; a- 
cesta era treditul ei! Ştiţi că avem acum pe 
piaţa Parisului renta, — şi daţi-mi voie a spune, 
că şi aici este demnitatea naţiunii în joc. După 
încrederea ce au aceste pieţe străine pentru 
noi, se poate măsura în parte valoarea statului 
nostru în criza orientală ce se prepară; căci 
încrederea nu se măsoară după idea ce are fie 
care de sine însuş, ci după aceea ce o au alţii 
de el. 

S'a întîmplat însă în timpul din urmă un 
fapt de mult aşteptat de politicii prevăzători. 
Inalta Poartă, puterea noastră suzerană, cu fe- 
lul său de a administra finanţele, a adus si- 
tuaţia finanţelor sale la catastrofă. Ştiţi ce 
lovitură a dat acest eveniment in poziţia in- 
ternaţională a Turciei şi cât de mult Turcia, 
ca stat, a fost atinsă în demnitatea sa, fiind-că 

era chiar vorba de a i se trimite o administra- 
țiune străină, care să-i reguleze afacerile. In acel 
moment era întrebarea cea importantă pentru 
creditul României: Cum suntem noi faţă cu 
această putere? Suntem noi un stat care, de 
şi după capitulaţiuni are unele legături cu Inalta 
Poartă, dar in privirea administraţiunii sale este 
independent? Suntem noi un stat, pe care îl 
zdruncină zdruncinarea Turciei sau nu? La a- 
ceastă întrebare nouă ne era de datorie, de 
demnitatea naţională de a dovedi, ca finanţele noa- 
stre nu au să sufere nimic de vicisitudinile Tur- 
ciei, de şi acestea sunt un semn greu şi pre- 
vestitor de alte complicaţiuni în viitor. La a- 
ceastă, întrebare noi am respuns prin echilibra- 
rea budgetului, şi guvernul a dat astfel un 
semn de tărie şi crede a, fi păzit demnitatea, 
naţională (aplause). lată pentru ce nu înțeleg, 
ca tocmai de la onor. d. Bozianu, care ştiu cu 
ce căldură simte pentru binele ţărei, să se ceară, 
intercalarea frasei de „demnitatea naţională“ 
întrun sens pare că ea ar fi periclitată prin 
budgetul nostru. 

D. Bozianu mai zice, că nu poate fi român 
cel care în asemenea momente importante atacă 
creditul nostru; că aceasta nu se poate în- 
timpla. . 

Apoi s'a întîmplat, d-lor senatori! s'a întim= 
plat, şi negările noastre nu pot desfiinţa acest; 
fapt fuşinos. S'au găsit unii patrioţi din opo- 
ziţie, care împinşi de ură şi de pasiune au lovit; 
creditul țërei noastre în străinătate. Aceste ne- 
calificabile fapte s'au petrecut la Paris prin jur- 
nalul Tablettes d'un spectateur, s'au petrecut la 
Praga prin jurnalui Politik 1). S'a atacat întregul 
credit al ţării, pentru ca să se ajungă la ce? 
Pentru ca să lovească în noi, şeapte persoane, 
care suntem azi, dar mâine putem ceda locul 
acelor care sar bucura mai mult de încrederea 
Domnitorului şi a Corpurilor Legiuitoare (aplause), 
şi nou8 celor şeapte miniştri ni s'a făcut trista, 
onoare de a se lovi creditul ţărei pentru a ni 
se da o lovitură nouă! Ce nefericită putere tre- 
bue să aibă ura partidelor politice pentru a fi 
în stare să covirşească iubirea, de patrie! Oare 
aici nu era demnitatea naţiunii în joc? Şi nu 
era locul ca să răspundă budgetul prin o ade- 
vărată salvare a demnităţii ţărei ? Aşa dar, d-lor, 
pe când vedem cu toţii cum Turcia nu şi-a în- 
deplinit angajamentele sale; pe de altă parte 


1) Articolele din Poltik de la Praga, scrise de d. Dimitrie 
A. Sturdza sub pseudonimul „Erdmann von Hahn“, au fost; 
traduse şi publicate în Românul de la 8 şi 9 Octomvrie 1875. 
Vom reveni asupra lor la începutul volumului al doilea. 

pe când vedem, cum unii patrioți din opoziţia 
română s'au încercat a arunca discreditul pe 
piețele Europei în contra finanțelor patriei lor, 
noi v'am prezentat un budget echilibrat. Sena- 
tul, accentuând acest fapt fără comentariele in- 
doioase âle d-lor Bozianu şi Deşliu, cred că este 
în adeveratul sëu rol constituţional. De aceea, 
d-lor, guvernul vë roagă să respingeţi aceste 
amendamente, 


25. 


Pentru suprimarea unor catedre universitare. 


(Şedinţele Camerei de la 12 şi 13 Dec. 1875). 





In budgetul rectificativ pe 1876 ministrul 
Instrucțiunii publice T. Maiorescu propune 
suprimarea uneia din cele douë catedre de 
dreptul roman de la Universitatea din Bu- 
cureşti şi a catedrei de economia politică şi 
de filosofia dreptului de la Universitatea din 
Iaşi şi infiinţarea unei catedre de limba ro- 
mână, care pănă atunci nu exista în învă- 
țămîntul superior. 

Contra acestei disposiţii se presentă în 
Cameră următorul amendament: 

„Propunem a nu se desfiinţa prin budgetul 
rectificativ catedra de economie politică din 
Iaşi şi catedra de dreptul roman dela Uni- 
versitatea din Bucureşti şi a nu se înfiiinţa 
altele noui. 


Semnaţi : A. Pascal, I. N. Șoimescu, G. 
G. Meitani, D. Economut. 

Amendamentul e mai ântâi susținut de 
B. Boerescu, a cărui demisie din ministerul 
de externe fusese primită la 7 Noemvrie 
“1875. Îi răspunde: 


T. Maiorescu, ministru de culte. D-le preşedinte 
şi d-lor deputaţi, voi avea mai ântăi onoarea a 
apăra guvernul în baza legii asupra instrucţiunii 
publice şi a vë dovedi, că economia ce vi se 
propune de 21,000 lei nu violează întru nimic 
legea, ci este o economie permisă şi, dacă îm- 
părtăşiţi modul meu de a înţelege învățămintul 
statului, o economie necesară, 

Legea instrucţiunii de astăzi nu prevede de 
loc numărul catedrelor, care trebue să existe la 
fiecare facultate. Ea, fără a prejudeca chestiunea 
cantităţii catedrelor şi a numărului profesorilor, 
nu are în vedere decât studiile ce trebue să se 
facă la facultăţi. 

Vë voi citi articolele din legea instrucţiunii, 
care privesc discuţiunea de faţă: 

„Art. 251. Facultatea de drept va coprinde: 
1) dreptul roman, 2) dreptul privat român, 3) 
dreptul penal“, şi aşa mai departe. 

„Art. 259. Facultatea de filosofie şi litere va 
coprinde: 1) Filosofia, Logica şi Metafizica, 2) Fi- 
losofia morală şi estetica“, şi aşa mai departe. 

In fine articolul hotăritor ; 

„Art. 260. Fiecare facultate se va organiza 
prin regulamente speciali date in forma regula- 
mentelor de administraţiune publică; aceste re- 
gulamente vor avea de obiect: 

1. Înfiinţarea graduală după meziele ţărei a 
catedrelor necesare pentru cursurile menţionate 
în precedenţii articoli. 

2. Infiinţarea de alte cursuri necesare pe lingă 
fiecare facultate după trebuinţele ce sar ivi, in 
urma, înfiinţării celor din precedentul paragraf“. 

Va să zică nu sunt prevăzute prin lege nu- 
mărul catedrelor şi al profesorilor ce trebue să 
existe, ci aceste se fixează prin regulamente 
speciale date în formă de regulamente de admi- 
nistraţie. publică. Aceste regulamente se fac de 
ministerul întreg ca o lucrare a puterii execu- 
tive, şi se promulgă de Domnitor. Prin urmare 
s'a putut infiinţa o catedră la o facultate în 
. asemenea mod, şi tot aşa cred că se poate des- 
fiinţa o catedră de la facultate, rămănend nu- 
mai ca o asemenea disposiție budgetară Ca- 
mera să o primească sau nu. 

Chiar cu legea cea nouă, numărul catedrelor 
nu este anume prevăzut, sunt numai ştiinţele 
sau cursurile prevăzute. Este dar o deosebire 
fundamentală de făcut în spiritul legii actuale 
intre ştiinţe sau cursuri şi între catedre sau nu- 

mărul profesorilor. Ştiinţele le fixează legea, dar 
când pentru aceste ştiinţe să se infiinţeze cate- 
dre şi câte catedre şi câţi profesori să fie, daca 
să fie un singur profesor însărcinat cu două 
ştiinţe sau doi şi trei profesori însărcinaţi cu o 
singură ştiinţă, aceasta nu se regulează prin le- 
gea organică, ci prin regulament „după meziele 
ţării“, şi prin regulament şi cu votul Camerei 
după mijloacele ţării se pot aici înfiinţa şi des- 
fiinţa catedrele şi un număr oare-care de pro- 
fesori. 

Apoi, d-lor, vorbind în special de facultatea 
de drept din Bucureşti, cred nejustificată aflarea 
a două şi trei catedre, adică a doi şi trei pro- 
fesori pentru acelaş curs, pe când nu se înde- 
plineşte măcar numărul de cursuri sau ştiinţe, 
care trebue să se afle la celelalte facultăţi. Nu 
vedeţi, că există astăzi trei catedre numai pen- 
tru dreptul civil şi două pentru cel roman în- 
fiinţate toate prin regulament şi prin budget? 
Şi nu se poate ca tot prin regulament şi prin 
budget să se şi desființeze? Ce contrazicere ar 
fi aceasta ? 

Cred dar a vë fi dovedit, că primul argument 
al d-lui Boerescu în contra propunerii guvernului 
nu este valabil şi că propunerea noastră în ceea 
ce priveşte numărul catedrelor sau al persona- 

lului profesoral este în deplină legalitate după, 
litera, şi spiritul legii asupra instrucţiunii publice. 

D. Boerescu aduce un al doilea argument, că 
profesorii universitari sunt inamovibili, şi că pro- 
fesorii inamovibili nu se pot destitui decât prin 
o sentență. Dar este aici vorba de o destituire 
a vre-unui profesor? 

Ştiţi ce însemnează destituire? Ea insemnează, 
d-lor, o sentenţă penală şi luarea dreptului acelui 
om de a mai ocupa vreodată în toată viaţa lui 
vre-o funcţiune în ramul învăţămintului public. 

Este o pedeapsă, care ca toate asemenea pe- 
depse nu se poate înflige decât în virtutea unei 
sentenţe, fiindcă dinsa loveşte pe acel om în tot 
cursul existenţei sale civile în stat. Insă, d-lor, 
aci e vorba nu de pedeapsă, nu de a li se lua 
celor trei sau patru profesori drepturile de a 
mai fi profesori, ci de a se reduce numărul ca- 
tedrelor, de a se pune persoanele în disponibi- 
litate, fiindcă serviciul lor personal este sau de 
prisos sau prea costisitor, rămăind ca d-lor să 
ocupe alte funcțiuni în ramura învăţămîntului or- 
când trebuinţa va cere şi mijloacele ţării vor 
permite. 

La, curtea, de casaţiune, pentru a răspunde la 
exemplul adus de d. Boerescu, lucrurile erau şi 
sunt altfel. Acolo legea prevede anume numărul 

membrilor şi prin urmare prin un vot budgetar 
nu se poate desființa un membru. Dar dacă le- 
gea curții aceleia ar fi zis: curtea de casațiune 
va avea un numër oarecare nefixat de membri 
câți vor fi trebuitori, atunci vë întreb: la vo- 
tarea budgetelor nu ar putea să vină colegul 
meu de la justiție şi să zică: nu-mi trebue mai 
mulţi şi mijloacele ţării nu permit de a plăti 
mai mulţi? De sigur, da! 

D-lor, este un princip constituţional care-mi 
părea sigur. Dar dacă oameni de talentul şi ex- 
perienţa d-lui Boerescu îl combat, atunci che- 
stiunea pare a fi deschisă şi contraversată, iar 
Camera se va pronunţa, 

Este principiul constituţional, că orcât ar sta, 
un lucru în lege, el e pus în teorie, dar în pri- 
vinţa banilor, Camera are dreptul de a da sau 
refuza alocaţiunea bugetară, afară numai în sta- 
tele, unde budgetui è despărţit în două: în bud- 
getul fix, nesupus fluctuaţiunii anuale a votului 
budgetar, şi în budgetul mobil, supus pentru fie- 
care articol aprobării sau refuzării Camerii din 
an în an. 

D-voastră aţi votat o propunere a d-lui mi- 
nistru de justiţie, ca să se egaleze salarul pro- 
curorilor cu al preşedinţilor de secţiuni; aţi vo- 

tat-0, şi când a venit cu cererea de înscriere în 
budget, nu aţi primit-o. Aceasta este legal? 

Voci. Nu e încă promulgată legea. 

Ministrul de instrucţiune. Chiar de ar fi pro- 
mulgată, totdeauna Camera poate amâna aloca- 
ţiuni budgetare pentru cutare serviciu, se înţe- 
lege nu pentru totdeauna, ci pentru fiecare an 
budgetar dat, pănă când se va face un budget 
nediscutabil alături cu un budget discutabil. Dar 
atunci când se cere să depuneţi în urnă bilă 
albă şi neagră, atunci îmi pare—ertaţi-mi ex- 
presiunea — că se face un simplu joc mecanic, 
dacă vi s'ar refuza dreptul de a pune bilă albă 
şi neagră unde voiţi. 

Dar această controversă nu am trebuinţă a o 
mai întinde, şi recunosc chiar că este o întin- 
dere prea mare ce s'ar da votului budgetar, 
când s'ar pune cu rigoare în practică un ase- 
menea sistem. Nu am trebuinţă de dinsul pentru 
suprimarea ce v'o propun. Caci, vă repet, aici 
însăş legea instrucţiunii ne spune anume, că nu 
este legal fixat numărul catedrelor şi al profe- 
sorilor, ci că aceasta este o afacere regulamen- 
tară şi budgetară. 

D-lor, atât pentru a vë justifica legalitatea, 
acestei mësuri. Më voi încerca acum a vă justi- 
fica oportunitatea şi chiar necesitatea ei. 

Să ne întrebăm însă; ce-însemnează budgetul 
statului pentru învățămîntul public? 

Sunt state, de exemplu Englitera, chiar pănă 
după începutul secolului nostru, unde n'a fost 
un ban înscris în budgetul statului pentru in- 
strucţiunea publică. Acolo se zicea şi se zice; 
comunele, particularii, acei care înţeleg lucrul, 
îşi vor face şcoli după cum vor crede că sunt; 
mai bune. Aşa este, de exemplu, în mare parte 
şi în America. Chiar la noi, în timpul când era 
eforia şcoalelor, se poate zice, că era un fond, 
dacă nu tocmai privat, dar totuş nu al statului, 
care întreținea şcoalele, şi atunci administratorii 
fondurilor, cu care s'au înfiinţat atâtea şcoli, le 
dau şi le-au dat direcţiunea care au crezut-o ad- 
ministratorii că este mai bună. Dar când d-voa- 
stră votaţi un budget public pentru instrucţiunea 
publică a statului şi-l daţi în mâna guvernului 
în sistemul representativ, atunci guvernul im- 
preună cu d-voastră este responsabil de direc- 
ţiunea ce o apucă instrucţiunea publică, fie în 
folosul fie în periclitarea statului. Onor d. Boe- 
rescu ne-a arătat, care este numărul studenţilor 
de la făcultăţile de aici. D-sa ne-a spus că sunt 
116 studenţi la facultatea juridică, 21 de stu- 
denţi la facultatea de litere şi 40 la facultatea. 
de ştiinţe. 

Permiteţi-mi, dlor, să completez notițele ară- 
tate de onor. d. Boerescu. La facultatea de litere 
sunt, ce e drept, înscrişi în numărul acesta, stu- 
denţii, însă numai pentru că se dau atâtea burse 
la această facultate şi nici una la drept; dar 
marea majoritate a acestor 21 de studenţi de 
la litere iau numai inscripţiunile la facultatea, de 
litere, pentru ca să se folosească de bursele ce 
li se dau de minister, şi urmează în fapt şi cu 
seriozitate la facultatea juridică, aşa încât, de 
când s'au înfiinţat facultăţile la noi, numai facul- 
tatea juridică a scos un număr mai insemnat 
de licenţiaţi (vr'o 70); cea de litere de-abia a 
produs câţiva (6); în Iaşi îmi pare nici unul şi 
cea de ştiinţe asemenea nici unul în Iaşi. 

Va să zică propensiunea în cultura, tinerilor 
noștri este în o desproporţie aşa de mare în 
favoarea jurisprudenţei şi în contra celorlalte 
ştiinţe, încât putem zice, că direcţiunea de fapt 
a studiilor de astăzi este spre funcţionarism, ma- 
gistratură şi advocatură, şi nu spre litere sau 
ştiinţe exacte. 

Este bine ca statul să încurageze această di- 
recţiune? Este bine să inmulţim cifra nu atât a 
magistraţilor, cât mai ales a advocaţilor? Căci, 
d-lor, este un lucru, pe care cred că şi colegul 
meu de la justiţie îl va confirma: din nenoro- 

cire şi magistratura pentru cei mai mulţi din 
aceşti tineri este numai o altă şcoală, prin care 
trec câtăva vreme pentru a ajunge apoi, când 
se vor face mai cunoscuţi publicului şi vor cu- 
noaşte şi ei legile mai bine prin practică, a fi 
advocaţi, şi cu cea mai mare nepăsare vedem 
pe unii tineri dându-şi demisiunea, uneori ca 
manifestare şi sub aer de sacrificiu, însă—per- 
miteţi-mi a zice—cu o generozitate cam eftină, 
pentru a trece de la jurisprudenţa practică a 
magistraturei la resursele mai bune de câştig 
ale advocaturei. Aşa direcţiunea, care a luat-o 
tinerimea, aceasta în majoritate, este de a-şi face 
practica sa pe spinarea justiţiabililor, privind 
tribunalul ca o a doua parte a învăţăturei dum- 
nealor, şi ştim că învăţătura experienţei prac- 
tice este — ce e drept — o şcoală bună, dar ta- 
xele de inscripţiune ale acestui fel de şcoli sunt 
cam scumpe şi se plătesc din nenorocire de pu- 
blicul, care se judecă la tribunale. 

D-lor, më veţi întreba, din ce cauză provine 
acest, îndemn către drept, în deosebi către ad- 
vocatură ? Cauzele sunt multe şi unele foarte 
grave. Este o causă socială, este o altă cauză 
a statului însuş, care prin cea mai bruscă re- 
formă a introdus de o dată o codificaţiune străină, 
tradusă din franţuzeşte. Dar este şi o altă cauză: 

încurajarea ce această propensitate periculoasă 
a aflat-o neîntrerupt din partea guvernelor şi a 
Camerelor succesive. Şi aici eu unul më cred 
dator a mă împotrivi, întru cât atirnă de la ad- 
ministrarea instrucţiunii publice, şi a vă pro- 
pune să aprobaţi împotrivirea şi prin votul d-v, 
deocamdată bugetar. Daţi-mi voie a mă explica. 
mai de aproape. 

D-lor, este o onoare pentru universitatea noa- 
stră, că a avut o facultate juridică aşa cum a 
fost şi este ea încă astăzi, a fost o onoare pen- 
tru dezvoltarea noastră juridică de a fi avut în 
această facultate oameni ca d. Brăiloiu, care este 
aici, ca d. Bozianu, ca d. Vasilie Boerescu şi 
fratele d-sale Constantin Boerescu, ca d. Costa- 
foru, eminentul profesor de drept civil, ca d. 
Cantili şi ca d. Vioreanu. Dar această onoare a 
adus şi un pericol. Insemnătatea profesorilor de 
la facultatea juridica a stat în prea mare dis- 
proporţiune cu aceea a profesorilor de la cele- 
lalte facultăţi, nu vorbesc de însemnătatea ştiin- 
ţifică, ci de însemnătatea lor ca oameni publici, 
ca oameni de stat, înalţi funcţionari, mulţi foşti 
miniştri, unul chiar prezident de consiliu. Aceasta 
a dat profesorilor facultăţii juridice multă in- 
fluenţă în stat. Influenţa lor a atras pe deo 
parte în mod legitim mulţimea studenţilor, pe 

de altă parte însă s'a tradus, într'un mod mai 
puţin legitim, prin budgetul statului, în cantitatea 
catedrelor ce şi le-au creat, în disproporţiunea 
numărului lor faţă cu numărul altor profesori 
de facultăţi. Vë intreb acum: este oare chiemarea 
budgetului statului de a încuraja mai mult această 
disproporţiune? sau e de datoria noastră de a 
slăbi această propensitate pănă va fi redusă la 
proporţiunea dreaptă cu celelalte facultăţi şi mai 
ales cu învăţămintul elementar ? 

Eu unul sunt dator a vă declara din nou, pre- 
cum am făcut-o şi mai nainte ca deputat, că 
direcţiunea, în care caut a administra instruc- 
ţiunea publică, este de a restringe, pe cât o poate 
statul, curentul aproape exclusiv spre facultatea, 
juridică şi de a întări mai ales învățămîntul pri- 
mar şi secundar, îndeosebi pe cel real. 

Cu aceasta sper că va renaşte în România 
vechia încredere în şcoalele ei, încrederea ce o 
avea când exista încă acea instituţiune a bëtra 
nilor boeri ce se numia eforia școalelor. Căci nu 
ştiu prin ce nefericită întimplare tocmai când 
poporul român a fost chiemat a-şi da o repre- 
zentaţiune constituţională, care s'ar fi presupus 
că are să reprezente mai bine interesele clasei 
de jos ca fiind mai drept ieşită din sînul popo- 
rului, nu ştiu prin ce nefericită întîmplare toc- 

mai Camerele noastre, de când avem sistemul 
constituţional liberal, au redus cifra învăţămin- 
tului primar mai jos, chiar cu jumătate mai jos, 
de ceea ce era sub vechii boeri ai eforiei şcoa- 
lelor. Aici avem un fapt, contra căruia tot omul 
de stat trebue să se revolte în conştiinţa lui. 
Căci dacă este ceva trist în o societate, este de 
a vedea o clasă prea încurajată intărindu-şi tot 
mereu mijloacele de cultură şi de putere, şi lă- 
sând clasele de jos în ignoranță şi în mizerie. 
Am scăpat de privilegiul boerilor vechi, dar tin- 
dem spre crearea acelei clase periculoase de oa- 
meni, care de şi eşiţi înşişi din clasa poporului, 
devin exploatatori de ruinare ai aceluiaş popor 
(aplause prelungite). 

Văzând acest pericol, să încercăm a da stu- 
diilor statului precum şi budgetului instrucţiunii 
o altă direcţiune, şi prin măsura ce vë propun 
şi care face obiectul lungei discuţiuni de faţă, 
eu am redus 21,000 franci de la facultăţile de 
drept şi am adăogat 96,000 franci la învăţă- 
mintul de prin sate (aplause). 

D-lor deputaţi, m'am întins poate prea mult 
asupra direcţiunii generale în întrebarea de față. 
Numai aşa insă am crezut că este de demnitatea 
Camerei a trata cestiunea oportunității, pe care 
a atins-o d. Boerescu. 

Daţi-mi acum voie să resiring tărimul discu- 
ţiunii şi să më coborla propunerea noastră rec- 
tificativă în amănunte. 

Este vorba a se suprima, nu ştiinţele, ci nu- 
mai catedrele de profesori deosebiți pentru un 
al doilea titulâr de dreptul roman la București, 
cea de economie politică şi de filosofia dreptului 
la laşi. 

In Bucureşti cel dintăi profesor de dreptul 
roman a fost, după cum îmi arată d. Brăiloiu, 
Moroiu şi apoi a venit d. Bozianu. In vremea 
lor fiecare era singurul profesor de dreptul ro- 
man, dar făceau cât zece tineri profesori de 
astăzi, când aceştia nu au vocaţiunea şi zelul 
lui Moroiu şi Bozianu. Astăzi pentru dreptul 
roman sunt doi profesori, care predau trei ore 
fiecare pe săptămână această ştiinţă, astfel că 
tinerilor studenţi li se predă în fiecare din cei 
doi ani câte trei ore pe săptămână dreptul ro- 
man de câte un alt profesor. Apoi suntem noi 
într'o situaţiune financiară care să permită as- 
tăzi un lux al profesorilor de la drept aşa încât 
unul să predea numai trei ore pe săptămână, 
iar pentru celelalte trei ore să fim siliţi a plăti 
un alt profesor? Nu, d-lor; eu cer de la profe- 
sorul dreptului roman ca un cias pe fiecare zi 
să-l consacre pentru cursul d-sale. Este oare 

aceasta prea mult? Nu are el timp să dea o 
singură oră pe zi? Dar ca să facă pe advocat. 
are timp? Eu contest profesorului dreptul pre- 
ponderant al advocaturei, şi-i cer ca, nu numai 
trei ore, ci şase ore pe săptămână să le con- 
sacre Universităţii, şi numai în restul timpului, 
care este încă, foarte mare, să se ocupe de tre- 
bile d-sale private. Cer dar, d-lor, de la un sin- 
gur profesor de âreptul roman să facă ambele- 
cursuri şi in toate zilele câte o oră, adecă: 3 
ore pe săptămînă în anul I, şi 3 ore în anul 
al II-lea. Dacă însă pe d-voastră vă lasă inima 
a ţine acest lux de profesori juridici pentru a 
face d-lor cursul numai de trei ori pe săptămână, 
făceţi-o! Dar eu cred, că v'aţi atrage o gravă 
răspundere în situaţiunea finanţiară actuală şi 
în privirea direcţiunii învăţămîntului. 

Acum, d-lor, încât priveşte facultatea de drept. 
din laşi, cu toate că ea nu dă doctoratul în 
drept, ci numai licenţa, s'au făcut alocaţiuni în 
budget pentru catedra de filosofia dreptului şi 
pentru aceea de economie politică, 

In Franţa, de la 1801 şi până la 1864, în 
curs de 63 ani, mau existat la facultatea juri- 
dică pentru licență catedra de economie politică 
şi cea de filosofia dreptului. Eu, d-lor, când amı 
luat licenţa în Franţa la 1861, am făcut-o fără. 

sä fie vorba, de economia politică. Dacă în Franţa 
a existat şi a putut să se desvolte facultatea 
juridică în curs de 63 ani fară a avea o catedră 
de economia politică şi de filosofia dreptului pen- 
tru licenţă, apoi noi, care de abia putem imita 
mersul prudent spre progres al altor popoare, 
putem avea pretenţiunea să facen lux în des- 
voltarea ştienţifică a noastră, creând programe 
pentru licenţă, care n'au existat în alte ţări 
mult mai înaintate decât noi? Eu cred, o mai 
repet, că acestea sunt creaţiuni de lux. Dar e 
mai mult decât atât, eu cred, că mai ales la 
facultatea juridică, din laşi ne lipsesc oamenii, 
-care să ne inspire încrederea că vor da o bună 
direcţiune ştiinţei economiei politice şi filosofiei 
dreptului. 

Acum, d-lor, să-mi permiteţi a face o mică 
digresiune şi, fără a pronunţa nume de persoane, 
a vorbi numai de actele oficiale ale unor profe- 
sori de la noi. 

Domnul, care ocupă actualmente catedra de 
economie politică la Universitatea de Iaşi, a stu- 
diat câţiva ani in liceul de acolo fără a-l termina, 
pe urmă a stat vre-o doi ani în facultate, şi 
apoi, fără a avea bacalaureatul, fără a poseda 
măcar elementele culturei clasice, s'a dus în 
Italia şi după câtva timp a venit doctor în ju- 

risprudenţă. Cum dar, aşa de odată, să ise în- 
credinţeze întrun mod definitiv direcțiunea ti- 
nerimii în privinţa unei părţi de ştiinţă juridică, 
care este cea mai grea, a economiei politice ? 
Sunt unii, care contesta chiar însuşirea de ştiinţa 
sigură economiei politice, şi aceasta, d-lor, pentru 
că sunt în ea chestiuni atât de mult controver- 
sate, încât trebue ca profesorul să fie un om cu 
o maturitate ştiinţifică consumată, cu o autori- 
tate puternică, pentru a expune junimei ştiinţa 
sa cel puţin cu atâta prudenţă, încât să nu facă 
mai mult r&u decât bine. Sunteţi d-voastră si- 
guri, că direcţiunea, sub care e pusă inteligenţa 
tinerimii române în privinţa economiei politice, 
e bună la facultatea din Iaşi? Eu unul nu sunt 
sigur, şi de aceeu cer la onor. Cameră să su- 
prime această catedră ca o alocaţiune special 
destinată numai economiei politice. Şi tot cam 
aşa, este şi cu filosofia dreptului. Eu cred că a 
fost nefericită instituirea acelor catedre la uni- 
versitatea din laşi, şi că este în genere o ne- 
fericire pentru tinerimea noastră de câte ori ur- 
mează un curs, care nu poate să-i dea decat 
cunoştinţe superficiale, uneori false, totdeauna rău 
mistuite. 

Terminând, domnilor deputaţi, sunt surprins 
de a vedea atâta preocupare pentru persoana 

profesorilor, zicendu-se, că ce are să se facă 
din ei? 

B. Boerescu. E vorba de princip. 

Ministrul instrucţiunii publice. Da, de princip, 
dar în vederea persoanelor. Ce are să se facă 
profesorul, când i se va tăia acea cracă budge- 
tară de sub picioare? Apoi n'are decât să-şi con- 
tinue profesiunea lui de advocat (aplause). 

Dar o altă întrebare: D-lor, profesorul este 
partea interesantă, or studenţii? (aplause). Dar 
ce vë tot gândiţi la profesori şi nu vë gândiţi 
odata şi la şcolari? (aplause). Profesorul are mai 
multă putere în mijloacele sale private din care 
poate trăi, şi daca statul îl plăteşte, îl plăteşte 
numai pentru studenţi. Aşa dar interesul stu- 
denţilor şi nu al profesorilor trebue să fie obiectul 
preocupării noastre. 

Iată pentru ce guvernul vă cere să suprimaţi 
această cifră (aplause). 


Vorbesc apoi pentru propunerea ministru- 
lui d. Al. Catargi, contra ei şi pentru amen- 
dament dd. Aristid Pascal şi I. Agarici. 

Acestora le răspunde: 


Ministrul de culte T. Maiorescu. D-lor deputaţi, 
vë rog să nu ne facem noi înşine, prin cuvin- 

tele noastre, iluziuni asupra împrejurărilor de 
fapt; ci să hotărim chestiunea aceasta în de- 
plină şi sinceră, cunoştinţă de cauză. D. Pascal 
revine din nou la cererea d-lui Boerescu de a 
se face prin lege, şi nu prin budget, propunerea 
de față. Contest că s'ar putea numai prin lege 
face propunerea guvernului. Cred că este corectă 
şi prin budget. Infiinţarea catedrelor conform art. 
260 din legea instrucţiunii e făcută prin regu- 
lamentare şi budget, şi tot prin regulamentare 
şi prin budget se pot desfiinţa. In cazul de faţă 
se desființează de exemplu o catedră de dreptul 
roman de la facultatea din Bucureşti din două 
ce erau, şi d-voastră, care aţi citit legea instruc- 
ţiunii publice, vë rog să-mi arătaţi un articol 
din acea lege, care ar prevedea, că pentru ca- 
tedra dreptului roman să fie doi profesori şi 
pentru catedra dreptului civil să fie trei profe- 
„sori, adică mai multe persoane pentru unul şi 
acelaş obiect. Este oare o singură dispoziţiune 
în lege, care vë face să admiteţi această dupli- 
citate şi triplicitate pentru aceste obiecte? Eu 
vë afirm, că nu este nici una. Legea vorbeşte 
de ştiinţele necesare, dar nici de cum de numë- 
rul catedrelor. Prin urmare nu primesc miîngierea 
ce-mi lăsaţi, că la ocaziunea legii instrucţiunii 
viitoare are să se modifice numărul personalului. 

Cum are să se modifice, când nici în legea de 
astăzi nici în cea viitoare nu se prevede să fie 
unul, doi sau trei profesori pentru o catedră de 
la o facultate, ci se prevăd numai cursurile ? 
Eu nu ating în privinţa facultăţilor din Bucureşti 
obiectele de studiu, dar vă zic: catedra de dreptul 
roman la Bucureşti se ocupă de doi profesori; 
cu ce drept se face aceasta, când sar putea, 
foarte bine ţine acelaş curs de o singură per- 
soană, predând o oră pe zi, iar nu numai 3ore 
pe săptămână ca astăzi? Aci nu este vorba a 
se aştepta votarea nouei legi a instrucţiunii. 
Chestiunea celei de a doua catedre este o che- 
stiune budgetară şi amânarea care s'ar face nu 
semnifică altceva, decât respingerea propunerii. 

Dar, d-lor deputaţi, daca îndoirea catedrei a 
fost o creaţiune numai budgetară, întreb: sunt 
valabile argumentele aduse de d. Pascal pentru 
susţinerea, catedrei? D. Pascal a spus, că profe- 
sorii au o muncă foarte mare, încât 3 ore pe 
săptămână chiar sunt prea mult; căci ei trebue 
să se prepare, au conferinţe şi examene aşa în . 
cât de abia îi iartă timpul să se ocupe la două 
zile odată de cursul lor. Eu aş răspunde d-lui 
Pascal, că la Iaşi aceeaş catedră se ocupă de 
un singur profesor, şi încă două ore pe fiecare 
zi. In Germania celebrul profesor Gneist predă 

câte două ore pe fiecare zi, şi la noi un profesor 
să nu poată preda o oră pe zi? Dar ce face în 
tot timpul liber? Aţi văzut vre o publicaţiune 
ştiinţifică din partea, d-lui Daniileanu, de când 
este profesor? In genere, afară de d-nii Boerescu, 
Costa-Foru şi Strat, a publicat vre unul din d-lor 
cursurile ce le ţin, ca să se ia de pretext „munca“ 
d-lor ştiinţifică în afară de orele prelegerilor pu- 
blice ? De geaba se sileşte d. Pascal a îmbrobodi 
adevărul, el nu se poate ascunde. Şi adevărul 
este, că interesele d-lor private le consumă prea 
mult timp în comparare cu datoria oficială de 
profesori. 

Nu primesc aluziunea d-lui Pascal la adresa. 
unui membru din curtea de casaţiune, care ar 
fi periclitat prin această suprimare a unei cate- 
dre de drept roman. Nu ştie d-sa, dacă va fi 
acela sau celălalt. Din momentul ce Camera va. 
primi suprimarea, rămâne la guvern să aleagă 
între cei doi. Ear în alegerea sa guvernul se va 
îndrepta numai după interesul studenţilor, după 
cerința unui curs regulat pentru dreptu roman, 
căci, d-lor, din nenorocire, sunt şi neregule foarte 
mari uneori în frecventarea cursului universitar 
din partea profesorilor. Sunt profesori, care, ori 
cât de eminente ar fi de altmintrelea cunoştin- 
ţele domniei lor, urmează cu atâta negligență 

în îndeplinirea datoriei lor oficiale, încât aceasta 
periclitează toată valoarea învăţămintului care 
se predă. Este, d-lor, de notarietate publică între 
toţi studenţii facultăţii de drept din Bucureşti, 
şi când o spun aceasta, este evident, că iau rës- 
punderea, pentru ce afirm. E ştiut, d-lor, şi în 
capitală şi poate în toată ţara, că nu e cu pu- 
tinţă la facultatea de drept din Bucureşti să se 
ţină totdeauna examenele şi în zilele determi- 
nate, când e vorba de dreptul foman ; de câte 
şeapte ori se amână uneori examenele din causă 
că nu vine profesorul respectiv, ca să le ţină. 
Ei bine, d-lor, ce însemnează aceasta? Studenţii 
se pregătesc şi d-v. ştiţi că este un moment în- 
semnat în viaţa studentului, când işi trece exa- 
menul ; studenţii se pregătesc pentru zioa de- 
terminată, vin la şcoală şi cu inima neliniştită 
aşteaptă să-şi treacă examenul; profesorul nici 
nu-şi dă osteneala de a fi exact, nici nu se gån- 
deşte să vie la şcoală. Atunci se amână pentru 
altă zi. Se grăbesc din nou studenţii şi vin ia- 
răş d. e. peste 5 zile; profesorul nu vine, şinu 
este unul, d-lor, ci sunt şi câte 10 studenţi; 
ei bine, nici în zioa aceea profesorul nu vine, 
pentru că or pledează la tribunal, or dă consul- 
taţii clienţilor (aplause). Se amână, d-lor, pentru 
alte 5 sau 7 zile; profesorul nu vine, se amână 

din nou. Şi după ce se amână aşa uneori pănă 
la 7 ori şi poate şi mai mult examenul, spu- 
neţi-ne ce concluzie morală se mai produce în 
inimile studenţilor? (Aplause). 

Nu credeţi, d-lor, că un studiu de universitate 
este important numai prin ceea ce ne expune 
ca ştiinţă; el este mai ales important prin di- 
recţiunea, ce dă spiritului studenţilor. In şcoală 
nu învăţăm ceva definitiv, învăţăm mai ales pen- 
tru ca să putem învăţa mai departe în viaţa 
practică. Şi când am spus eri, ceea ce v'a părut 
poate exagerat, că un profesor ca Bozianu şi ca 
Brăiloiu erau mai buni de cât 10 din cei noi 
de astăzi, aceasta nu însemnează că cunoştin- 
ţele profesorilor de astăzi sunt mai slabe decât 
acelora de atunci. Nu, d-lor. Se poate ca cuno- 
ştinţele profesorilor de astăzi să fie mai întinse, 
mai felurite. Dar nu e chestiunea de cunoştinţe, 
şi puţin importă, daca un profesor este erudit, 
când el işi expune studenţii la neregularităţile 
de care am vorbit. Daca am zis că învăţătura, 
profesorilor de mai înainte era mai folositoare 
decât cea de astăzi, este pentru că cei vechi o 
făceau cu inima mai caldă, ei erau mai pătrunşi 
de îndeplinirea datoriei şi tocmai prin aceasta 
dau acea, direcţiune morală, care prin punctua- 
litate, prin iubirea de studiu şi prin zelul înde: 

plinirii datoriei ridica, nivelul culturei şi moraliza 
tinerimea întreagă (aplause). Ministrul, când vede 
că astăzi unii profesori, de la o facultate de 
drept de exemplu, nu-şi îndeplinesc cu exactitate 
îndatorirea lor, ce poate să le facă ? Să le dăm 
avertismente ca la băeţii din şcoală ? Să më ex- 
pun astfel poate la un răspuns nepoliticos? Căci 
legea nu dă guvernului alte mijloace pentru a 
sill pe acei profesori la îndeplinirea datoriilor 
(aplause). Toate pedepsele mai simţitoare sunt 
lăsate unui juriu de pairi, tras la sorţi tot din- 
tre profesori. 

Pentru aceste motive, d-lor, pentru a curma 
luxul de prisos a 2 catedre de dreptul roman, 
când unul din titularii acestor catedre este ca 
şi cum n'ar fi, ba este chiar stricăcios prin lipsa. 
sa de zel la îndeplinirea datoriilor, vă rog să 
primiţi propunerea budgetară a guvernului, pri- 
mită şi de comisiune, şi să nu vă încredeţi ilu- 
ziunilor produse de d. Pascal în privinţa profe- 
sorilor de dreptul roman de la universitatea din 
Bucureşti. 


Incontra celor zise aici ţine B. Boerescu 
un al doilea discurs, la care mai răspunde: 


Ministrul instrucţiunii publice T. Maiorescu. D-lor 
deputaţi. Sesiunea de faţă este pentru camera 

aceasta cea d'intăi sesiune ordinară a legislatu- 
rei ei. 

După înălțimea discuţiunii, la care trebue să 
recunosc că a adus chestiunea d. Boerescu, ati 
înţeles, sper, cu toţii că discuţiunea aceasta are 
o însemnătate ; ea este hotăritoare pentru direc- 
ţiunea învăţămintului public şi va fi o manife- 
stare a modului, cum această Cameră, în majo- 
ritate, înțelege să fie administrată instrucţiunea 
publică în România. 

Din acest punct de vedere discuţiunea are o În- 
semnătate specială şi pentru poziţiunea guver- 
nului, cel puţin pentru aceea a ministrului cul- 
telor. Vë rog dar să nu regretaţi puţinele mo- 
mente ce vë mai iau în continuarea acestei con- 
troverse între sistemul d-lui Boerescu şi sistemul 
nostru. 

D-lor deputaţi, sunt de aceeaş părere cu d. 
Boerescu, că nu se poate niciodată prin budget 
schimba o lege; sunt de aceeaş părere cu d-sa, 
că nu se poate niciodată prin arbitriul guvernu- 
lui să se lovească un profesor inamovibil. 

Unde më deosebesc de d-sa este însă aci: Eu 
susțin tocmai că nu se atinge de loc legea, că 
nu se schimbă nici un articol din lege prin pro- 
punerea, guvernului. Unde mă deosebesc al doilea, 
este aci: eu susţin că din momentul când pentru 

propunerea guvernului se cere consimţimintul 
d-voastră, nu mai poate fi vorba de arbitriul mi- 
nisterului în lovirea unui profesor inamovibil, ci 
de toată garanţia sistemului constituţional prin 
Cameră. 

Regret că d. Boerescu a întrebuințat aci chiar 
cuvîntul de capriţiu ministerial. Nu poate fi ca- 
priţiu acolo, unde va fi votul d-voastră, şi fiindcă 
votul d-voastră hotăreștă, iâr nu ministrul, aş 
întreba pe adversarul meu, daca primeşte, ca 
cuvintele pe care le-a zis d-sa la adresa guver- 
nului să se substitue la adresa Camerei? Atunci 
d-sa ar fi zis, că soarta profesorilor atirnă de 
la arbitriul şi de la capriţiul reprezentaţiunii na- 
ţionale! O primeşte aceasta d. Boerescu? Ar 
trebui să o primească, căci instanţa decisivă în 
propunerea mea este tocmai Camera. Profesorii 
însă nu pot fi decat mulţumiţi, daca vor vedea 
că soarta lor este pusă în mâna cui? în mâna 
a chiar reprezentaţiunii ţărei. 

Reviu dar la chestiunea legalităţii, pusă pentru 
a doua oară de d. Boerescu. 

D-lor deputaţi, legea instrucţiunii publice — şi 
în privinţa aceasta remarcaţi, că d. Boerescu îi 
doreşte modificarea, va să zică simte că este o 
lacună—nu prevede numărul catedrelor, şi nu 
prevede nicăiri nici numărul persoanelor, care 

au să fie însărcinate a preda cursurile. Ce zice 
ea? Zice, că studiile, ce vor fi la universitate, 
vor fi acestea, şi că înființarea catedrelor pentru 
aceste studii se va face prin regulamente ale 
puterii executive, după mijloacele ţării. Insă mi- 
nisterul face regulamente, dar nu este numai 
în arbitriul s&u îndată ce regulamentele se leagă 
cu o cerere finanţiară, cu un vot budgetar al 
Camerei. 

Eu, d-lor, răspund la apelul d-lui Boerescu, 
primesc discuţiunea pe tărimul pe care a pus-o 
d-sa. Când o lege fixează ceva ca princip şi apoi 
lasă la „meziele ţării“, la mijloacele sale de a se 
aplica treptat şi după imprejurări acel princip, 
poate fi ceva mai clar decât aceasta ? Principul 
este hotărit, este fix ; aplicarea e mobilă după 
împrejurări. Acele împrejurări prin ce mijloace 
se pot apreţia, cine poate să le apreţieze? Le 
apreţiază pe de o parte guvernul prin regula- 
mentele ce i se dă dreptul a le face, le apre- 
țiază pe de alta Camera, reprezentaţiunea naţio- 
nală, cu ocaziunea, votării budgetelor. (Aplause). 
Iată mijloacele legale, prin care se poate lăţi 
sau restringe o ramură universitară a instruc- 
ţiunii publice la noi. 

B. Boerescu. Nu sa, dat niciodată de nimeni 
legii o asemenea interpretare. 

T. Maiorescu. Atât mai r&u, d-lor. Eu regret 
că nu s'a făcut aceasta, după cumnu s'a făcut 
multe altele ce trebuiau să se facă; eu regret 
că astfel s'a lăsat în părăsir6 învățămintul pu- 
blic la noi de mai mult timp, şi găsesc că este 
momentul de a se schimba această stare de lu- 
cruri, de a se da odată o direcţie sigură politi- 
cei învăţămintului, care să fie supusă judecării 
Camerei şi să se ştie, pe ce bază se dă saunu 
se dă încredere unui ministru al Cultelor. 

Ştiţi, că mai nainte la noi în ţară era o E- 
forie a şcoalelor însărcinată cu îngrijirea învăţă- 
miîntului public, un eonsiliu de vre o 5 oameni, 
care înfiinţau şi dăsfiinţau catedre după împre- 
jurări, o autoritate care da o direcţie instruc- 
ţiunii publice în ţara noastră. După aceasta, la 
confecţionarea, legii de făţă — care preschimba 
starea de lucruri de mai nainte—s'a văzut de 
legiuitor, că noi nu eram încă un popor, în care 
cultura să fe foarte răspândită, un popor cu 
experiență în ceea ce priveşte invăţămintul pu- 
blic ; s'a văzut că noi eram un popor, care de- 
abia, de vre-o 20 sau 30 de ani începuse a avea 
în ţara sa lumina ştiinţei şi că, astfel fiind, nu 
puteam să avem un sistem complet şi sigur asupra 
instrucţiunii publice, nu puteam să introducem 
prin urmare deodată o fixitate în. instrucţiune, 

lucru, pentru care trebue mult studiu, multă ex- 
perienţă, ceea ce noi nu avem. Aşa dar legiui- 
torul cu niultă înţelepciune a zis prin legea azi 
în vigoare: eu cred că studiile, că cursurile care 
trebue să se predea în facultăţi şi în celelalte 
şcoli publice să fie acestea, dar rămâne la mij- 
loacele ţării şi la chibzuinţa acelora, pe care îi 
însărcinez să regulamenteze legea, de a modifica, 
într'un sens restrictiv sau extensiv ceea ce pun 
eu aci ca princip; rămâne ca guvernul ţărei, prin 
regulamente, şi Corpul Legiuitor prin bugete să 
compună organizarea catedrelor pentru acele stu- 
dii. Legiuitorul astfel a introdus o mobilitate 
oare-care pe lingă principiul fix coprins în lege. 
Şi bine a făcut legiuitorul; căci dacă poate îi 
permis unui popor ca după mai multe silinţe, 
după experienţe nenumărate, să fixeze un sistem 
de învățămînt public, de la care să nu se mai 
poată depărta un timp mai mult sau mai puţin 
îndelungat, aceasta nu poate fi permis unui po: 
por aşa de începător în ceea, ce priveşte cultura. 
Este permis Engliterei să fixeze pentru un pe- 
riod de 40 sau 50 de ani un sistem de învâţă- 
mint public, de la care să nu se depărteze ni- 
meni, este permis Germaniei, este permis Franţei 
de a face aşa, pentru că acolo au fost lupte 
crâncene pănă să se ajungă la realizarea unui 

princip, a fost discuţiuni public timp îndelungat, 
au fost martiri pentru o idee de cultură, s'au 
văzut oameni murind pe eşafod pentru că au 
susţinut o opiniune de ştiinţă. Inţeleg fixitatea 
relativă într'o asemenea ţară, în asemenea con- 
diţiuni ; dar la noi, unde nu avem încă nici o 
experiență în materia aceasta, la noi, unde nu 
s'a întimplat nimic din câte sau petrecut în 
acele ţări culte, la noi fixitatea prea mare ar fi 
un princip vatămător din toate punctele de ve- 
‚dere, căci el nu ne-ar conduce la altceva decât 
la retrogradarea învățămîntului prin retrograda- 
rea, profesorilor. 

Insă o repet, fixitatea nici nu rezultă din ac- 
tuala lege, legiuitorul ei din contră a lăsat — 
după ce a prevăzut oare-care studii—a lăsat ca 
după mijloacele ţărei şi după chibzuinţa guver- 
nului să se înfiinţeze şi altele sau să se desfiin- 
teze unele. Acest princip a fost admis cu multă 
prudenţă, el este binefăcător, şi nu cred că ar 
fi în avantagiul instrucţiunii ca ea să fie înlăn- 
țuită întrun mod prea tare de un personal fix 
şi că ţara să nu poată schimba după împreju- 
rări, fie chiar budgetare, direcțiunea ce ar voi 
să dea învățămîntului public, 

Ce poate împedica pe această Adunare de a 
hotărî ca astfel să se urmeze, iar nu altfel? 

Cine poate opri pe Cameră de a zice, când ast- 
fel înţelege ea legea, cutare şi cutare catedră să. 
fie suprimată ? D-v., d-lor deputaţi, sunteţi le- 
giuitori în această materie, suverani de a apreţia. 
şi a decide cum credeţi că e mai bine. Și când. 
legea zice în art. 260: regulamentele date în 
forma regulamentelor de administraţiune publică. 
vor avea de obiect înfiinţarea „după meziele ţă- 
rei“ a catedrelor necesare pentru ştiinţele enu- 
mërate mai nainte, ea lasă întinderea numărului 
profesorilor la apreţierea Camerei şi a guvernului.. 

B. Boerescu. Şi d-v. ii destituiţi? 

Ministrul de instrucţiune. D-le Boerescu, sunt» 
mai tin8r decât d-v. 

B. Boerescu. De aceea nu aplicaţi bine legea. 

Ministrul de instrucțiune. Sunt mai tinăr decât. 
d-v. nu faceţi, vë rog, prin întreruperile d-v. 
continue ca să apar eu mai răbdător decât d-v. 

B. Boerescu. Avem experienţa instrucţiunii, 
pe care nu o ai d-ta, şi vă asigur, d-le Maiorescu, 
că de când există legea instrucţiunii, nici unul 
nu a aplicat această lege aşa cum ceri d-ta. 

Ministrul de instrucţiune. Imi permiteţi, d-le 
Boerescu, să continuu? ([laritate). Aşa dar can- 
titatea profesorilor este dispoziţiune numai. re- 
gulamentară şi budgetară ; şi nici că putea fi 
altfel, d-lor. Dacă ar veni astăzi d. Bozianu şi. 

sar oferi de a reprimi catedra de drept roman 
(eu lam rugat la vreme, d-sa nu a primit) eu 
aş fi cel dintâi a vă ruga să reînfiinţaţi orce ca- 
tedră în budget, pe care ar voi d-sa să o ocupe, 
fiindcă am încrederea că va fi în folosul învă- 
țămîntului. 

Trec acum la celălalt argurent. Inamovibili- 
tatea unui profesor este dreptul său după lege 
de a nu fi pedepsit cu destituire prin arbitriul 
ministrului şi cu oprirea de a mai putea ocupa 
în toată viaţa sa funcţiune în instrucţiunea pu- 
blică. Dar ceea ce vë propune guvernul prin 
budgetul rectificativ nu este nici pedeapsă, nici 
suspensiune, ci este numai punerea în disponi- 
bilitate, declararea, că nu este după mijloacele 
ţărei de trebuință de a mai avea un cutare nu- 
mër de personal didactic pentru cutare ştiinţe, 
Cine insă are o idee de dreptul statului, ştie 
deosebirea totală ce există între destituire şi o 
asemenea disponibilitate. 

Ca să vedeţi că această interpretare e dreaptă, 
'duceţi şi interpretarea, adversarului pănă la capăt 
Şi veţi vedea că această ducere până la capăt 
este o ducere ad absurdum. Profesorii inamovi- 
bili nu se pot destitui decât cu formele prev&- 
zute în legea instrucţiunii, adică prin tragere la 

sorţi a cinci dintre dînşii, care să chibzuească 
daca e bine sau rău a se destitui persoana. 

Apoi eu vin cu o lege organică şi desfiiinţez, 
d, e. un şir de ştiinţe şi introduc altele, D-v, 
discutaţi. Atunci ar veni d. Boerescu şi ar zice: 
nici prin legea organică nu se pot atinge per- 
soanele profesorilor, căci numai un juriu de 5 
profesori traşi la sorţi se poate pronunţa, 

B. Boerescu. Aceasta e altceva, şi vom vedea 
când vom discuta acea lege. 

Ministru de culte. Ce scumpă îngrijire pentru 
interesele personale ale profesorilor! 

Nu e vorba, onorabile adversar, pentru a dis- 
cuta 'acum ultimul punct, de economia făcută cu 
această mică sumă de 21.000 fr. Oportunitatea 
m&surei propuse este cu totul alt unde-va, Am 
avut onoarea a vë spune, că de când cu siste- 
mul constituţional, s'a produs faptul foarte stra- 
niu, care ar arăta — dacă s'ar continua — că 
nu-l realizăm în adevăratul său sens; faptul 
foarte straniu de a vedea. că atunci când na- 
ţiunea a zis că nu mai vrea să fie guvernată în 
mod despotic, prin Domnitorii şi prin boerii 
vechi, ci prin reprezentanţi scoşi din sînul po- 
porului, că de atunci de când se votează buge- 
tele de către reprezentanţii ei şi cu sistemul 
constituţional, tocmai de atunci scoalele săteşti 

sau înjumătăţit din ceea ce erau când erau ad- 
ministrate de boeri (aplause); adică sunt mai 
puține şcoli săteşti şi mai multe facultăți. (A- 
plause). Eu cred primejdioasă această direcțiune 
şi este timpul ca odată să se oprească (aplause), 

In vara aceasta aţi votat un credit extraor- 
dinar, cu care să se întindă învăţămintul rural, 
şi eu am înfiinţat în Septemvrie al acestui an 
177 şcoli nouă prin safe. Trebue acum să daţi 
dar mijloace pentru întreţinerea acestor şcoli. 
După cum ştiţi, este un timp de restringere, 
este deficit în buget, şi într'o astfel de restrin- 
gere mare finanţiară, vroiţi să continuăm ca 
pănă acum, voiţi să avem pentru aceeaş învă- 
ţătură, pentru acelaş obiect câte doi profesori, 
şi să nu daţi mijloace necesare pentru întreţi- 
nerea învățămîntului de jos? Eu cred, că nu! 
In fot cursul vieţei noastre parlamentare, de 
câte ori era vorba de şcoalele din sate, de îm- 
bunătăţirea învăţătorilor inferiori şi chiar secun- 
dari nu se ridica nici un glas (aplause). Cum 
venea însă vorba de profesorii de pe la uni- 
versităţi, şi mai cu seamă pentru facultăţile ju- 
ridice, glasuri puternice se ridicau, nu pentru 
catedrele de cultură naţională (limba română 
nu există nicăeri ca o catedră specială în or- 

ganisaţiunea sistemnlui nostru de învăţămînt), 
ci pentru catedrele de jurisprudenţă. 

In decursul legislaturei trecute, s'a văzut 
cazul extraordinar cu ocaziunea votării budge- 
tului, că, atunci când a venit budgetul pentru 
profesorii primari, pentru profesorii gimnaziilor 
şi ai liceelor, au tăcut toţi în privirea sporirii 
lefilor lor, şi cum a venit budgetul la profe- 
sorii de la Universităţi, s'a cerut să li se spo- 
rească lefurile. S'a respins de Cameră, dar ce- 
rerea s'a făcut, şi această cerere era caracte- 
ristică. 

Ese acum chestiunea aci: voiţi d-v. să se 
continue aceeaş disproporţiune budgetară la chel- 
tuelile instrucţiunii publice ca pănă acum? A- 
tunci veţi respinge propunerea guvernului; va 
fi atunci bine ştiut, că de şi suntem în greutăţi 
finanţiare, de şi este vorba să creăm aceste 177 
şcoli nouë elementare, pentru care v'am ce- 
rut alocaţiunea în budget, de şi vedem cu toţii 
că este o prea mare preponderanță în partea 
juridică şi prea mică în partea cealaltă, totuş 
se menţin catedrele de lux de la facultăţi juri- 
dice şi se suprimă şcoalele săteşti. Atunci voi 
şti şi eu, ce-mi r&mâne de făcut. 

Vë pare însă, precum e convins guvernul, că 
această direcţiune este primejdioasă, atunci vě 

rog să primiți alocațiunea pentru şcoalele rurale 
aşa cum vi s'a propus şi să primiți şi suprimarea 
la facultăţile juridice. Cu modul acesta ţara se 
va pronunţa odată în sistemul constituţional 
contra luxului claselor de sus, care, sub aparenţa 
de cultură, este contrar învăţămîntului în popor 
(aplause prelungite). 


Se pune lá vot amendamentul d-lui Pascal 
şi rezultatul scrutinului este cel următor: 


Votanţi. . . . . . . . 98 
Majoritate absolută . . . 50 
Bile albe pentru _. + . . 26 
Bile negre contra . . . . 72 


D. vice-pregedinte. Adunarea a respins amen- 
damentul d-lui Pascal, şi prin aceasta a în- 
cuviinţat articolul din budget. 


26. 


Respuns la o interpelare personală á d-lui 
Aristid Pascal., 


(Şedinţa Camerei de la 17 Ianuarie 1876). 


Propunerea ministrului cultelor, desvol: 
tată în discursul precedent şi primită de 
Cameră cu aşa mare majoritate, prin care 
se isbeşte negligenţa la cursuri şi examene 
a unor profesori universitari şi luxul crea- 
ţiunilor de personal didactic la facultăţile 
de drept in dauna celorlalte facultăţi şi mai 
ales în dauna învăţămîntului elementar şi 
real, deşteaptă fireşte o mare animositate 
la unii profesori şi advocaţi din parla- 
ment. Îndată după vacanţa Crăciunului in- 
cepe un şir de atacuri combinate şi 'susţi- 
nute în Cameră de d-nii Aristid Pascal, B. 
Boerescu şi G. Meitani, iar în Senat de Al. 
Or&scu, I.` Bozianu şi I. Deşliu, cărora li se 
asociază deputatul George Brătianu. In 
scurtul timp de 12 zile, se fac alternativ 

în contra ministrului patru interpelări, trei 
propuneri de neîncredere şi o moţiune de 
blam. Cea din urmă isbuteşte în Senat la 
28 Ianuarie 1876, avînd ca urmare demisia 
ministrului cultelor şi a întregului cabinet, 
care însă se reconstitue şi se modifică a 
doua zi tot; sub prezidenţa d-lui Lascar Ca- 
targi. mai trăind astfel vr'o două luni, pănă 
la definitiva retragere în 8 Aprilie 1876. 

In acea luptă parlamentară de 12 zile 
chestia personală a ministrului cultelor, în- 
tru cât este simplă chestie personală, nu 
are nici o însemnătate Ea merită să fie 
relevată numai întru cât este un simptom 
al situaţiei parlamentare şi precursorul că- 
derii întregului regim conservator din acel 
timp. In paginele următoare vom reproduce 
dar numai acele părţi ale discursurilor mi- 
nistrului atacat, care pot prezenta un in- 
teres mai general. 

„Atacul începe în mod caracteristic. La 
ordinea zilei a Camerei este înscris noul 
proiect de lege asupra învăţămîntului pu- 
blic, Cu 5 zile înainte de discuţia generală 
d. Aristid Pascal, în gedinţa de la 17 Ia- 
nuarie 1876, sub cuvintul urei interpelări, 
face ministrului cultelor o chestie perso- 
nală, cetind o lungă sentenţă a juriului pro- 
fesoral din Bucureşti, dată în contra lui în 
anul 1870, pe când ocupa catedra de filo- 
sofie la Universitatea din Iaşi. Urmează în 
aceeaş şedinţă d. Meitani cu moţiunea „Ca- 

mera, declarând că d. Maiorescu nu are în- 
crederea, ei, trece la ordinea zilei. Semnaţi: 
Q. I. Meitani, A. Pascal, N. Filodor, T. Ma- 
rioţeanu, Cezianu“, pe care însă Camera o 
respinge, fără ca să fi rispuns cineva d-lui 
Meitani. Numai la interpelarea d-lui Pascal 
răspunde ministrul, şi nu putea altfel. Iată 
răspunsul : 


Ministrul de culte T. Maiorescu. D-le preşe- 
şedinte, interpelarea d-lui deputat Pascal a avut 
două puncte: unul era de a më întreba pentru 
ce nu pedepsesc, conform cu legea instrutţiunii, 
pe profesorii negligenţi, şi altul de a da câteva, 
notițe biografice asupra mea. 

Voi respunde la punctul ântâi: 

D-lor deputaţi, în or ce discuţiune este mai 
nainte de toate important să, se precizeze exact 
punctele discuţiunii, căci altfel ar fi cu nepu- 
tinţă a da un rezultat desbaterilor noastre. 

D. Pascal a zis, că într'o discuţiune a Ca- 
merei ministrul instrucţiunii publice a aruncat 
asupra profesorilor în general bănuială, acuza- 
rea, că nu-şi îndeplinesc îndatoririle lor. Aceasta, 
d-lor deputaţi, nu este exact! Dezbaterile Ca- 
merei sunt aci în Monitor în întregul lor. 

Discuţiunea în Cameră şi afirmarea mea a 
fost aceasta: pe când mai înainte la facultatea, 

juridică ein Bucureşti era un singur profesor 
de dreptul roman şi acel singur profesor era in 
stare să-şi îndeplinească misiunea foarte bine, 
în timpurile din urmă s'au introdus doi profe- 
sori, sub pretext că este o jertfă prea mare să 
se facă acel curs numai de un profesor; însă 
unul din aceşti doi profesori urma aşa de ne- 
regulat, încât par-că nici nu ar fi fost. Prin 
urmare faptul de a avea doi profesori pentru 
dreptul roman era numai, un lux, şi nu era 
nici un rău, dacă sar fi desfiinţat. 

D-lor, acestea le-am spus atunci pentru ca 
să motivez suprimarea unei catedre, care era 
de prisos. 

Fără îndoială d. interpelant Pascal are drep- 
tul să întrebe pe un ministru: „Bine, când 
auzi d-ta că un profesor de dreptul roman, d 
Daniileanu, căci de d-lui era vorba, nu urmează 
regulat, pentru ce nu ai luat măsurile ce ţi le 
dă legea?“ 

Intw'adevăr, d-lor, puteam să iau şi alte mä- 
suri, puteam să-i dau un avertisment, puteam 
să-l trimit în judecată ; dar tot de odată puteam 
să viu înaintea Camerei să zic: catedra aceasta 
este de prisos şi este mai bine s'o desfiinţăm. 

Din aceste trei diferite căi, care erau des- 
chise pentru indreptarea răului, eu am ales pe 

cea din urmă şi d-voastră ați aprobat “această 
măsură prin votul d-voastră asupra budgetului 
rectificativ. 

Era în drept d. Pascal să mă întrebe: ce se 
întimpla cu d. Daniileanu, când Camera nepri- 
mind măsura propusă de mine, d. Daniileanu 
ar fi continuat mai departe în funcțiunea sa. 
Dar Camera a primit această propunere şi astăzi 
chestiunea d-lui Daniileanu este stinsă. D-lui nu 
mai face parte activă din corpul profesoral, şi 
eu pot afirma d-lui Pascal, că ceilalţi profesori 
de la facultatea juridică din Bucureşti vor con~ 
tinua cu regularitate. Este oare teamă d-lui 
Pascal, că ministrul va fi prea slab în privinţa 
profesorilor celor rëi? Mai are această teamă 
şi după măsurile ceam luat în timpul din 
urmă? Crede că nu este destulă energie din 
partea aceasta? In această privinţă aş ruga pe 
d. Pascal să se liniştească. Energia este cea, 
din urmă calitate, care va lipsi guvernului. 

lată în ceea ce priveşte întrebarea privitoare 
la ministru. 

Insă d. deputat Pascal a facut o a doua 
parte în interpelarea sa şi a introdus în de- 
plină lectură inaintea Camerei o sentenţă, ca- 
sată pe urmă, dătă în lipsa mea, în contra mea 
ca profesor de filosofie de la universitatea din 


383 


Jaşi, care eram profesor nu în timpul ministe- 
rului meu, cäci de cànd sunt eu numit ministru, 
profesorul de la facultatea din Iaşi nu mai era 
în funcțiunea de profesor. 

Acum ce voieşte d. interpelant? Si aci aş 
ruga să-mi vie în ajutor autoritatea d-lui preşe- 
dinte, autoritatea sa parlamentară; voeşte dsa 
ca eu, depe banca de ministru, reprezentant al 
puterii executive, susținut aci cu încrederea ma- 
jorității parlamentului; aci, unde nu am per- 
soana mea privată în joc; nici funcțiuhea mea 
ca profesor, nici biografia mea trecută, ci unde 
sunt în chestiune numai faptele mele ca mi- 
mistru, voiţi ca de pe această bancă de ministru 
să më cobor în discuțiunea detaiurilor biogra- 
fice ale persoanei mele ? Mi s'ar cuveni aceasta ? 
(Aplause). Ar fi de demnitatea ministrului să 
facă aceasta? O pot face? Şi dacă nu o pot, 
dacă nu-mi e permis ca ministru aci să vě 
dau detaiuri biografice, atunci în ce poziţiune 
pune un deputat chiar Camera aeeasta, când 
interpelează pe un ministru al ei într'un mod 
în care-i face cu neputinţă de a răspunde ? Este 
asta procedură parlamentară? Ce folos poate să 
nască în discuţiunile noastre cu un asemenea 
mod? 


384 


Ce? Oare vë puteți închipuì d-voastră că la 
ceea ce a citit d. Pascal nu aş fi putut sä rës- 
pund şi eu ceva? Poate va fi vre-unul sau al- 
tul din d-voastră, care va gândi că, dacă mi 
se zice că nu merit de a mai ocupa vre-odată, 
o funcţiune în învăţămintul român, că aş avea 
şi eu să zic ceva in apărarea mea. Dar pot să 
o fac? Faţă cu acuzarea cetită de d. Pascal, 
nu rămâne ministrului decât să deplângă situa- 
ţiă în care este pusă toată chestia, şi nu o de- 
plâng pentru mine, ci pentru demnitatea între- 
gului parlamentarism de-abia întemeiat în ţara 
noastră. (Aplause). 


Aceeaş sentenţă profesorală s'a mai ce- 
tit după câţi-va ani de d. Meitani în Senat 
şi de d. Emil Costinescu în Cameră, Atacul 
d-lui Meitani în Senat s'a făcut în absenţa 
atacatului, care nu era pe atunci nici se- 
nator nici ministru. Dar la atacul d-lui Co- 
stinescu în Cameră a putut; răspunde auto- 
rul acestei publicări, fiind deputat al opo- 
siţiei. Răspunsul se va publica în volumul 
II. Toată chestia nu merită atenţie decât: 
pentru caracterizarea mijloacelor de luptă. 
întrebuințate uneori în politica noastră in- 
ternă, 


27. 


Parlamentul şi Sf. Sinod. Re&spuns la interpe- 
larea d-lui G. Brătianu asupra adunării 

religioase de la Bonn. 


(Şedinţa Camerei de la 19 Ianuarie 1876). 


—— 


Două zile după desbaterea precedentă d. 
G. Brătianu adresează ministrului cultelor 
o nouă interpelare şi presentă o nouă Mmo- 
iune indirectă de neîncredere. Era vorba de 
participarea a doi prelați români la aduna- 
rea religioasă, ţinută în vara anului 1875 
la Bonn în urma iniţiativei celebrului pro- 
fesor de teologie Döllinger din München, 
care, combătând dogma infalibilităţii papale, 
voia să răspundă la această acţiune a je- 
suiţilor prin împăcarea tutulor Bisericelor 
creștine şi se adresase la ortodoxii ruși, 
greci- şi români. (Scrisoarea lui Dâllinger 
către noi este datată din Miinchen, 20 Iulie 
1875). Asupra acestei participări a prela- 
ţilor noştri, d. „Geogio“ Brătianu, cunoscut 

pentru predilecţiunils sale catolico-papale, 
desvoltă în contra ministrului cultelor in- 
terpelarea menţionată mai sus, în care zice 
între altele următoarele cuvinte, pe care le 
cităm textual ca o curiozitate specială a 
desbaterior noastre parlamentare din acel 
timp: 

„Cât pentru d. ministru de culte, puţin 
„îi importă d-sale dacă religiunea noastră, 
„se slăbeşte; d-sale nu-i importă chiar dacă 
„ea se distruge; aceasta îi e chiar scopul 
„d-sale poate, ca liber cugetător, ca darvi- 
„nian şi ca mason, 

„Aceasta o zic, d-lor, căci în această ca- 
„litate d-v. știți că principiele scoalei, la 
„care d. Maiorescu aparține, fiind materia- 
„liste, d-sa tinde a înlocui spiritul religios- 
„dogmatic cu acela al liberului examen, al 
„moralei independente. Totul fiind materie, 
„religiunea e indiferentă, precum şi partea, 
„psihică a naturei umane. Pentru d-sa vir- 
„tuţile şi viţiurile sunt fapte materiale, 
„tendințe particolare ale organismului. Ceea 
„ce noi numim amor de patrie, virtuţi so- 
„ciale, credinţe religioase, toate acestea sunt 
„chestiuni de mai mult sau maj puţin 
„sânge în vinele noastre, de mai multe sau 
„mai puţine umori în ficatul nostru, de 
„mai multe sau mai puţine atome de fos- 
„for în oasele noastre. Ceea ce noi credem 
„imortalitate, suflet, etc., e iluziune după 

„d. Maiorescu şi scoala, la care aparţine, 
„Singurul lucru, care e real şi pozitiv, e 
„moartea. De aceea istoria umanităţii nu e 
„decât o lungă procesiune de umbre, cari 
„trec între zioă şi noapte, pentru a cădea 
„toato succesivamente în acel abis obscur, 
„vag, insondabil care se numeşte noian, 
„Singura atmosferă a universului“, 

La aceste şi alte asemenea cuvinte rës- 
punde: 


Ministrul de culte T. Maiorescu, D-lor depu- 
taţi, vë rog să-mi permiteţi a restabili faptele 
aşa cum au fost, nu însă întrun mod aşa de 
larg cum a făcut-o d. interpelant. Pe urmă voi 
avea onoarea a vă atrage atenţiunea asupra 
unui punct de drept constituţional al Camerei 
faţă cu Sinodul, care cred că e cel mai greu 
în discuţiunea de faţă. 

La Bonn s'a ţinut în vara aceasta o adunare 
fară nici un caracter oficial, compusă din per- 
soane atât laice, cât şi bisericeşti, ortodoxe şi 
catolice. Această adunare a dezbătut asupra 
modului cum s'ar putea indeplini una din ru- 
găciunile zilnice ale bisericei creştine, adecă îm- 
preunarea bisericelor de credinţă creştină, şi 
n'a fost nici de cum vorbă de a se trece de 
la biserica ortodoxă la` cea catolică, sau de la 

cea catolică la cea ortodoxă. Au luat parte la 
adunare un archiepiscop grec, Licurg, delegaţi 
din partea patriarchiei din Constantinopol, mai 
multe persoane laice şi clerice din partea Rusiei, 
şi anume din partea unei societăţi pentru men- 
ținerea spiritului religios— societatea este, dacă 
nu më înşel, prezidată de Marele Duce Con- 
stantin, care se interesează mai ales de chesti:- 
unile bisericeşti. Din partea noastră, inainte de 
a se trimite cineva, s'a desbătut chestiunea tri- 
miterii de către Sf. Sinod al bisericei române, 
şi Sf. Sinod în şedinţa de la 27 Iulie 1875 a 
hotărit, precum vedeţi din prescriptul verbal ce 
vi-l prezent, să trimită pe P. S. S. Episcopul 
Melhisedek şi pe Archiereul Ghenadie-Argeşiu 1), 
spre a lua parte şi a referi apoi Sinodului des- 
pre cele petrecute acolo, fără însă a lua vre 
un angajament de or ce natură ar fi. 

După aceea, precum îmi comunică oficial pre- 
şedindele Sf. Sinod, Inalt Prea S. S. Mitropo- 
Jitul Moldovei in absenţa Mitropolitului-Primat, 
Archiereii trimiși din partea Sf. Sinod şi-au dat 
relaţiunea către el. Raportul Archiereilor noştri 
s'a publicat în Monitorul oficial, la 23 Decem- 
vrie, şi s'a intitulat astfel: „Raport către Sf. 
Sinod“, ete, 


1) Incetat din viaţă în Noemvrie 1876. 

Aceşti Archierei n’au luat nici o hotărire în 
privinţa chestiunilor discutate în acea adunare, 
şi nici erau chemaţi să iea vr'o hotărire, pentru 
că acea adunare navea nicidecum un caracter 
special, ci era o simplă întrunire de credincioşi 
creştini pentru a discuta oare-care chestiuni 
religioase. 

Asupra celor zise de onorabilul interpelant 
më cred dator să mai rectific ceva. Am cetit 
şi eu o carte despre cele ce s'au discutat în 
adunarea de la Bonn, şi am văzut că P. S. S. 
părintele Archiereu Ghenadie a luat parte la 
discuţiuni, dar o mai repet: n'a luat nici o ho- 
tărire, ci s'a înţeles numai, ca în viitor şi în 
alţi ani să se întrunească pentru ca să se sfă- 
tuiasca mai departe. Aceşti Archierei n'au fost 
trimişi cu vre-o retribuţiune deosebită pe soco- 
teala statului, ci cu simplele diurne de membri 
ai Sinodului. Prin urmare vedeţi că luxul, ce 
pretinde d. Brătianu că am desfăşurat, n'a 
fost, — Iată, d-lor, cum e chestiunea întemeiată 
pe actele oficiale, ce am avut onoare a vă citi. 

Acum naşte intrebarea mult mai importantă: 
Ce rol joacă in această chestiune Camera, şi ce 
însemnează interpelarea adresată ministrului de 
culte făcându-l responsabil de păstrarea dogme- 
lor religioase, întrebându-l dacă e creştin, dacă 

e liber cugetător sau nu? Cu această întrebare 
mie-mi faceţi poziţiunea foarte frumoasă, căci 
d-lor, când întrun parlament modern s'ar da 
in contra unui ministru asupra unor asemenea 
întrebări filosofice vre-un vot, ar fi mândru de 
acel vot, fie şi în contra lui. 

Dar, d-lor, să examinăm lucrul din punctul 
de vedere legal. D-voastră în 1872 aţi votat 
legea constituitoare „a Sf. Sinod al sfintei bi- 
serici autocefale române.“ 

Această lege la art. 8 zice: 

„Sfintul Sinod al bisericei autocefale orto- 
doxe române, fiind membru al sfintei biserici a 
răsăritului, al căruia cap este Domnul nostru 
Iisus-Christos, păstrează şi va păstra unitatea 
în privinţa dogmelor şi canoanelor ecumenice 
cu biserica din Constantinopole şi cu toate bi- 
sericele ortodoxe“. 

Va să zică pastrarea unităţii canonice e o sar- 
cină principală a sfintului Sinod. 

Şi în art. 11 al acestei legi se zice: 

„Ministrul cultelor va asista la deliberările 
sfintului Sinod numai cu voce consultativă.. 

„La caz ca ministrul cultelor să fie de o altă 
religiune decât cea ortodoxă, el va fi înlocuit 
cu un altul dintre colegii s&i ortodoxi“. 

Ast-fel la intrarea mea în minister prima 
întrebare ce a trebuit să mi se pună, a fost 
dacă sunt de religiune ortodoxă, şi fără să mi 
se ceară, eu singur am prezentat actul meu de 
naştere, actul meu de botez în religia ortodoxă, 
săvirşit la biserica S-ta Troiță din Craiova, şi 
s'a liniştit conştiinţele tutulor asupra ortodo- 
xiei mele, şi prin urmare puteam să asist la 
deliberările Sf. Sinod, fără a vătăma nici măcar 
gingaşa inimă drept credincioasă. a d-lui Bră- 
tianu. (Ilaritate), 

Acum, d-lor deputaţi, când prin legea consti- 
tutivă a Sf. Sinod aţi zis d-voastră, adecă ţara: 
unitatea dogmelor o despart de laici, o despart 
de constituţiunea statului laic şi o dau in mâi- 
nele Sf. Sinod, ministrului cultelor îi iau drep- 
tul de a vota în Sf. Sinod, el are acolo numai 
vot consultativ; când ați admis d-voastră, ţara, 
că ministrul cultelor poate să fie chiar hetero- 
dox şi atunci să meargă un alt coleg să-i ţie 
locul în Sf. Sinod; când este vorba de mona- 
stiri şi chinovii, unde nu are nici dreptul să se 
amestece ministrul cultelor pentru cele spiri- 
tuale etc., ce înțeles mai are această interpe- 
lare? Voiţi d-voastră Cameră să răsturnaţi drep- 
turile Sf. Sinod? Voiţi să discutaţi Pidalionul? 
Voiţi ca noi să venim să întrebăm „dacă Sf. 

Sa episcopul Melchisedek şi Sf. Sa archiereul 
Ghenadie erau drept credincioşi, când au mers 
la Bonn?“ Voiţi d-voastră să daţi un vot că, 
de şi Mitropolitul, Episcopii şi Archiereii, întru- 
niți în Sf. Sinod, au găsit de cuviinţă să tri- 
meaţă o delegaţiune, care să ia parte la consi- 
liul de la Bonn, noi Camera nu voim să recu- 
noaştem aceasta, şi voim alt-fel ? (Aplause). Apoi 
unde mergem pe această cale? Ce cereţi de la 
mine ? (Aplause). 

Termin d-lor, protestând ca ministru al cul- 
telor, care formez între guvern şi Sinod o linie 
de transiţiune, protestez intrun mod formal în 
contra unor expresiuni aduse aci de d.interpelant. 

Declar formal, că nu-i recunosc dreptul de a 
vë vorbi, cum a făcut, de Sf. lor Părinţii Mel- 
chisedek şi Ghenadie, Dacă a cetit ceva frag- 
mente din Pidalion, unde a găsit că Episcopul 
Melchisedek şi Archiereul Ghenadie s'au făcut 
culpabili de Afurisenie fiind-că au mers de au 
luat parte la consiliul de la Bonn, nu este lo- 
cul aci de a o spune, (aplause), cu atât mai 
mult că aceşti membrii ai înaltului cler sunt şi 
membri ai Senatului şi nu este bine, nu se 
cuvine ca aci in Cameră să se arunce aseme- 
nea cuvinte asupra unor membri din celălalt 
înalt corp al statului. (Aplause). 

Ca o concluziune a acestei desbateri se 
presentă Camerei următoarea moţiune : 


„Camera apreţiind marea importanță a 
consolidării bisericei noastre, roagă pe d. 
ministru al cultelor a chiema atenţiunea Sf. 
Sinod asupra gravelor inconveniente ce re- 
zultă din participaţiunea clerului nostru la 
adunările sectelur disidente şi trece la or- 
dinea, zilei. 

Semnaţi: G. Brătianu, G. Exarhu, Popo- 
vici, 0. Pacotă, D. Panteli. © Ciornei“. 


Insă după ce mai vorbesc I. Strat, mi: 
nistrul lucrărilor publice, d. Teodor Rosetti 
şi d. Carp, cei mai mulţi subscriitori ai 
moţiunii declară că-şi retrag semnătura, şi 
astfel moţiunea, ne mai fiind susţinută de 
numărul cerut de regulament, este înlătu- 
rată fără vot. 


28 şi 29. 


Asupra reformei legii pentru instrucțiunea 
publică. 


(Şedinţa Camerei de la 21 şi 22 Ianuarie 1876). 


Insfîrşit, după desbaterea celor 2 inter- 
pelări şi înlăturarea celor 2 moţiuni de ne- 
încredere menţionate în paginele precedente, 
proiectul de lege asupra învățămîntului pu- 
blio ajunge în desbaterea publică a Camerei, 
şi discuţia, lui generală ocupă şedinţele de 
la 21 şi 22 Ianuarie 1876, iar discuţia pe 
articole mai multe şedinţe următoare. Nu 
ne vom opri în publicarea de faţă la toate 
discursurile de amănunte ţinute cu prile- 
jul desbaterii pe articole, fiindcă după că- 
derea ministerului L., Catargi întreaga des- 
batere a r&mas fără resultat imediat și nu 
mai presentă destul interes. Reproducem 
însă expunerea de motive şi cele două dis- 
cursuri ţinute de autorul legii în discuţia 

generală, precum și trei alte discursuri ți- 
nute la desbaterea pe articole, fiindcă unele 
din ideile desvoltate acolo au fost în parte 
realizate, iar celelalte s'au mai desbătut şi 
se vor mai desbate la or ce încercare de 
reformă a instrucţiunii publice în ţara 
noastră, 


„EXPUNERE DE MOTIVE 
„la proiectul de lege asupra învățămîntului public, 


„Constituţiunea prescrie în art. său 23, 
că, o lege specială va, regula tot ce privește 
învățămîntul public. De şi legea asupra in- 
strucţiunii, care este astăzi încă în putere, 
fusese decretată la 25 Noemvrie 1864, i s'a 
cerut totuş schimbarea deabia un an după 
punerea ei în lucrare, de câtre chiar Con- 
stituanta Ţării.“ 

„Au trecut însă àlți opt ani de atunci, 
şi în acest timp ministerul și organele ad- 
ministraţiei subalterne, aplicând vechia lege 
în  deosebitele ramuri ale învăţămîntului 
public, au putut constata la mai toate ar- 
ticolele ei, ce resultate au produs, dacă au 
fost, lesne de aplicat sau prea complicate în 
forme, dacă al, fost lămurite sau dacă au 
dat loc la neînțelegeri, dacă au înaintat in- 
strucţiunea sau poate au împedicat-o. Expe- 
rienţa astfel dobindită asupra fie-cărui arti- 
col mai important se află depusă în archiva 

ministerului în numeroase acte, care cu- 
prind oare cum istoria administrării învă- 
țâmintului de la 1865 încoace şi resultatele 
acestei administrări.“ 

„Venind momentul de a îndeplini pre- 
scrierea Constituţiunii şi de a presenta un 
nou proiect, de lege asupra învăţămîntului 
public, subscrisul am luat mai ântâi cuno- 
ştinţă de acele acte ale administrării scoa- 
lelor şi am căutat; a înţelege valoarea prac- 
tică a legii din chiar aplicarea ei în ţara 
noastră. Pătruns de convingerea, că or ce 
lege este cu atât mai bună cu cât este 
mai mult întocmită după trebuinţele ţării, 
în care se face, şi că nici o lege străină nu 
se poate aplica într'un stat fără a causa o 
perturbare în desvoltarea lui normală, am 
preferit a mě conduce după o experienţă, 
fie cât de mărginită, însă dobîndită în chiar 
țara noastra, decât a alerga la compilări 
din legislaţiile străine.“ 

„Intemeiat pe aceeaş convingere am des- 
bătut fie-care articol al noului proiect cu 
membrii consiliului permanent de instruc- 
ţiune, alăturaţi pe lingă minister; iar asu- 
pra reformelor principale privitoare la pre- 
pararea învăţătorilor rurali, la organizarea 
gimnasiilor reale şi la prefacerea a două 
facultăţi în scoli pregătitoare pentru profe- 
sorii secundari, m'am crezut dator a cere 
părerea consiliului general de instrucţiune, 

ca representant al întregului corp învăţător 
din România. 

„Astfel lucrat, noul proiect ds lege cu- 
prinde în resumat următoarele modificări 
mai însemnate : 


I. Invăţământul în sate. 


„Legea din 1864 a introdus instrucţiunea 
obligatorie pentru copii de la 8 pănă la 12 
ani, a prescris amendele pentru părinţii con- 
travenienţi, a pus învățămîntul rural sub 
paza întregului consiliu comunal și a intro- 
dus pentru fiecare judeţ o inspecţie admini- 
strativă prin revisori. Cu toate aceste după 
9 ani de aplicare instrucţiunea este mai puţin 
răspândită în sate decât era mai nainte, a- 
mendele nu s'au executat mai niciodată, con- 
siliele comunale au remas nepăsătoare şi re- 
visorii nu au avut destulă autoritate pentru 
a-şi îndeplini chemarea lor. 

„Noul proiect, ferindu-se a face din pre- 
scrierea legii o literă moartă, declară învă- 
țămintul elementar obligator numai acolo 
unde sunt şcoli (art. 81), mărginește pentru 
sate cursul obligatoriu la timpul iernei, 14- 
sând ţăranului pentru timp de vară ajutorul 
copiilor s&i (art, 64), însă în aceste margini 
sancţionează păzirea legii prin amende cu 
executare sigură (art. 86—40). O parte a 
îngrijirii gcoalelor o încredinţează câte unui 

patron alegător al colegiului I în fiecare co- 
mună, cu drept de inspectare şi cu obligaţia 
de a-şi da avisul asupra budgetului şcolar 
(art. 82—87). Iar inspectarea întregului or- 
ganism o dă în mâna a 11 revisori alipiţi 
pe lângă prefecturele principale și lucrând 
în numele şi cu autoritatea prefectului (art. 
71—74). In fine pentru a interesa pe înşii 
ţărani la lăţirea învăţămîntului, art. 82 a- 
cordă celor ce au urmat la şcoală o 'scur- 
tare de un an a serviciului militar. 

„Prepararea învăţătorilor se încredinţează 
şcoalelor normale anume destinate la acest 
scop (art. 212 225 şi art. 248). 


II. Învăţământul secundar. 


„In locul gimnasiilor vechi, care erau nu- 
mai licee cu o învăţătură clasică pe jumă- 
tate (art. leg. v. 98—95), se introduc gim- 
nasii reale cu predarea cunoştinţelor com- 
plete trebuincioase vieţii practice (art. 186— 
143). Iar la liceele, care rămân, se întind 
studiile literare şi științifice prin programa 
votată de consiliul general al instrucţiunii 
în Septemvrie al acestui an, şi se sporesc 
prin lege anii de studiu (art. 91, 93, 113). 

„In marginile restrinse, în care o lege 
poate înrîuri asupra unei stări sociale, apli- 
carea acestor îndoite măsuri va contribui a 
pune o stavilă încontra funcţionarismului şi 

a da aspirărilor tinerimii o direcţie mai reală 
şi mai independentă. 

„Internatele statului pe lîngă licee se su- 
primă; experienţa dobindită cu cei mai mulţi 
elevi crescuţi in asemenea institute nu în- 
curajază a continua sistema mai departe. 
Lăsând dar părinţilor sarcina educaţiunii în 
familie, statul vine totuş prin creare de 
burse în ajutorul celor scăpătaţi (art. 132 
şi 142). 

„Internatele se reservă numai pentru cei 
ce sunt hotăriţi să fie învăţători rurali (art. 
216). 

„In instrucţiunea fetelor se înmulţesc ex- 
ternatele secundare (art. 144—152); iar in- 
ternatele aşa numitelor „şcoli centrale“ de 
păn'acum remân exclusiv destinate la cre- 
şterea institutricelor cerute de şcoalele ele- 
mentare (art. 232). 

„Spre a înălța gradul de cunoştinţe în 
corpul învăţător, noul proiect, în deosebire 
de legea, vechie, cere de la toţi profesorii 
titluri academice (art. 271), 

„Totdeodată se introduce pentru şcoalele 
secundare o inspecţiune regulată (art. 153— 
157), care lipsea pănă acum“. 


III. Învăţământul superior. 


„In starea de astăzi a învățămîntului su- 
perior trebue constatat mai ântăi un fapt 

regretabil: lipsa de frecuentare a facultăți- 
lor filosofice şi de ştiinţele exacte alăturea 
cu frecuentarea comparativ foarte însemnată, 
a facultăţii de drept. Numărul advocaţilor 
creşte pe fiecare zi, iar numărul aspiranţilor 
la profesură cu preparare academică sufi- 
cientă, scade. 

„Una din causele acestui fapt este chiar 
legea, instrucţiunii, care, după ce înființează 
facultăţile filosofice şi de ştiinţele exacte, le 
face oarecum inutile pentru organismul școa- 
lelor, necer6nd pentru nici una din catedrele 
învăţămîntului public titluri academice ; din 
contră, prin art. 367 cere d. e. de la pro- 
fesorii şcoalelor secundare numai absolvirea 
a chiar acestor şcoli, aşa încât un elev 
deabia eşit din liceu are astăzi dreptul de 
a se presenta la concurs pentru a fi profe- 
sor de liceu. 


„Noul proiect de lege încearcă două mij- 
loace de îndreptare: pe deoparte pretinde de 
la toţi profesorii secundari titluri academice 
şi-i obligă astfel a frecuenta facultăţile filo- 
sofice şi de științele exacte, organizate po- 
trivit cu acest scop (art. 162, 164, 165, 271); 
pe de altă parte măreşte durata studiilor la 
facultatea de drept şi încearcă a le da o di- 
recţie mai înaltă, adăogând la facultatea din 
Bucureşti pe lîngă cursurile special juridice 
un curs de ştiinţele de stat, a cărui absol- 
vire este impusă celor ce vor să dobîn- 

dească dcetoratul în drept (art. 159, 174, 
183). 

„Pentru a pune facultăţile filosofice şi de 
ştiinţele exacte în stare de a r&spunde la 
acea chiemare a lor, proiectul də lege pre- 
vede ântăi o singură facultate de filosofie şi 
litere şi anume în Bucureşti. Ţara nu are 
astăzi destui profesori cu înaltă cultură ce- 
rută pentru a ocupa catedrele a dou facul- 
tăţi de filosofie şi litere organizate într'un 
mod suficient (art. 164, 174). Proiectul pre- 
vede însă totodată, spre compensare, o ìn- 
tindere a facultăţii de ştiinţele exacte la 
Universitatea din Iaşi spre a o transforma 
în înaltă şcoală politechnică (art. 162, 2, 
175) şi crează, tot la Universitatea din ași, 
noua facultate teologică (art. 157, 175). 


IV. Drepturile şi datoriile corpului învăţător. 


„Loamovibilitatea începută prin vechia lege 
cu profesorii definitivi de facultăți, se în- 
tinde prin noul proiect şi la profesorii defi- 
nitivi ai şcoalelor secundare (art. 318). Dar 
în acelaş timp prescrierile disciplinare se fac 
mai sigure în aplicarea şi efectul lor (art. 
323, 324, 331, 840, 341); iar privilegiul pro- 
fesorilor de a fi judecaţi de „pairi“ se su- 
primă și se institue o anume curte discipli- 
nară, precizându-i-se şi procedura (art. 343 
— 361). 

„Retribuirea corpului învăţător se fixează, 
prin un stat normal anexat proiectului. Iar 
dreptul la sporirea salarului după vechime 
se hotăreşte prin aplicarea unei gradaţiuni 
moderate (art. 336)“. 


V. Administrarea. 


„Noul proiect de lege, aplicând principiul 
cuprins în art. 382, 1) al Constituţiunii, in- 
troduce în administrarea învăţămîntului pu- 
blic o deplină decentralizare. Trimiterea can- 
didaţilor la şcoalele normale (art. 220, 221), 
numirea învăţătorilor rurali (art. 250), pu- 
blicarea, şi ținerea concursului pentru ei (art. 
256, 258), procedura la ocuparea catedrelor 
vacante în şcoalele primare urbane, precum 
şi in şcoalele secundare (art 266, 267, 279), 
procedură mijlocită prin comitetele școlare 
(art. 280—291), încuviințarea celor mai multe 
congejii (art. 817), toate aceste lucrări se 
fac prin autorităţi locale, fâră intervenirea 
administraţiei centrale“. 


VI. Invătământul privat. 


„Se aplică aici libertatea învăţămîntului 
proclamată de Constituţiune, reservându-se 
Ministerului numai dreptul de inspectare şi 
de păzirea intereselor de ordine publică (art. 
365, 367)“. 

„Aceste sunt principalele reforme ale în- 
văţămîntului, ce prin noul proiect de lege 
se supun dellberării Corpurilor Legiuitoare“, 


Ministrul Cultelor 
şi al Instrucțiunii publice 
Titu Ma orescu“. 


Discutia generală asupra acestui proiect 
de lege începe în şedinţa Camerei de la 21 
Ianuarie 1876 prin discursul ţinut încontra 
lui de d. Aristid Pascal. Ii respunde: 


T. Maiorescu, ministrul cultelor şi instrucţiunii 
publice. D-lor deputaţi, concluziunea d-lui depu- 
tat, care a vorbit acum în contra proiectului 
guvernului, este că era mai bine să nu se a- 
ducă de loc un proiect de reformă al învăţă- 
miîntului public. 

Mai înainte însă să-mi permiteţi a desluşi o 
chestiune, care m'ar împedeca în cursul rës- 
punsului meu, chestiunea cuvîntului învăţămînt. 
D. Pascal a zis, că eu numesc învățămînt ceea 
ce sr numi în vechia lege instrucţiune, şi că 
eva mai bine să fi zis instrucţiune, căci predi- 
lecţiune de gust nu încape aci. 

D-lor, Constituţiunea, de la 1866 la art. 33 
zice: 

„Invăţămintul este liber. Libertatea învăţă- 
mintului este garantată“. 

Apoi, d-lor, când Constituţiunea, care prescrie 
ce să facem pentru instrucţiunea publică, introduce 
terminul technic şi legal de învaţămint, nu 
este permis ministrului, care vine cu o lege 
conform Constituţiunii, să schimbe terminul. 

Iată, d-lor, pentru ce am zis învăţămint şi nu 
instrucţiune. 

Acum, după ce am rectificat aceasta faţă cu 
d. Pascal deputatul, permiteţi-mi să regret ca 
ministru, că d. Pascal profesorul la facultatea 
de drept nu o ştia de mai nainte. (Aplause). 

O altă întrebare a d-lui Pascal, profesor al fa- 
cultăţii de drept, este: ce face pe toţi mi- 
niştrii ca să vină cu modificarea legii instruc- 
ţiunii publice? 

La această întrebare a d-sale, d-sa îşi rës- 
. punde singur, că toţi miniştri trecuţi, d. Strat, 
d. Carp, d. Tell, au cerut modificarea acestei 
legi — din amor propriu, din deşertăciune? 
Generalul Tell, în vârsta, în care se afla, a ve- 
nit cu legea instrucţiunii publice pentru vani- 
tate?! Dor, eu găsesc nepotrivită procedura 
de a scruta sentimentele intime, intenţiunile 
private, care îndeamnă pe un om public dea 
face un act public. 

Poate că este vanitate; dar poate că nu este 
vanitate, ci alt sentiment mai bun. 

Ce fel de amor propriu ar fi pentru un mi- 
nistru ca să se expună la câte vedeţi că am 
fost expus eu? Dacă ar fi vorba numai de va- 
nitate, or ce ministru ar trebui să stea liniştit 
pe banca aceasta, să nu vie cu legi nouă, care 
au o direcţiune hotărită. Atunci ar trăi în bună 
înţelegere cu mai toţi, şi, în faptul că este mi- 
nistru, ar găsi satisfacţiunea amorului propriu. 
Cred că aceasta mi-o va confirma şi d. Pascal. 
insă, d-lor, aici este chestiunea? Dar chiar din 
stăruirea, tutulor miniştrilor de a aduce o lege 
modificătoare a învăţămîntului trebue să vedeţi, 
că au fost alte motive puternice care să în- 
demne pe fiecare să ceară modificarea legii in- 
strucţiunii publice. 

Şi ştiţi care e motivul? E Constituţiunea,; 
câci vedeţi ce zice acelaş art. 23 din Constitu- 
țiune: „O lege specială va regula tot ce pri- 
„veşte învățămîntul public“. 

Ei bine, legea, instrucţiunii este de la 1864, 
şi Constituţiunea, noastră este din 1866; ea ne 
impune dar datoria de a prezenta o lege spe- 
cială asupra învățămîntului public, modificând 
pe cea actuală de la 1864. Atunci pentru ce 
mě mai întreabă onor. legist şi deputat Pascal 

pentru ce prezent această lege, şi scrutează va- 
nitatea şi amorul propriu al meu, pe care poate 
nu le am în actele publice? Pentru ce se miră, 
de ce generalul Tell a fost aşa de deşert? A 
fost datoria, constituţională, care a silit pe fie ce 
ministru de culte de a prezenta o asemenea. 
lege, şi dacă mai vorbim de deşertăciune, a- 
tunci deşert nu a fost ministrul care a propus 
legea, ci deşert este argumentul d-lui Pascal. 

Ast-fel, d-lor deputaţi, chestiunea hotăritoare 
în această, discuţiune generală este aproape des- 
legată ; nici nu mai poate fi controversă, dacă 
trebue sau nu trebue să viu cu proiectul de 
lege, despre care vorbim astă-zi. Eram dator să 
vin cu el; insăşi Constituţiunea noastră ne si- 
leşte ca să modificăm legea veche şi să venim 
cu un nou proiect de lege pentru învățămîntul 
public. 

Onor. d. Pascal mai găseşte apoi câte-va 
puncte de detai, pe care se bazează spre a 
combate acest proiect de lege. Punctele însă, 
pe care se sprijineşte d, Pascal, nu prea au 
greutatea lor. Cel dintâi punct este că prin 
legea nouă se cere, ca toţi profesorii de gim- 
nazii să fie numai doctori in filosofie, şi că 
eu, care am o |prea mare predilecţiune pentru 
filosofie, dacă nu voi găsi in ţară destui doc- 

tori în filosofie, atunci am să fiu silit ca să-i 
aduc de la Blaj. 

Aceste din urmă cuvinte le-a zis d-a cu 
oare-care ironie. Eu unul găsesc ironia depla- 
sată, când vorbim, de români şi de şcoalele lor 
din alte ţări. Dar lasă că la Blaj nici þu se 
dă titlul de doctor în filosofie, dar toată critica 
d-iui Pascal asupra acestui punct are un alt 
defect: ea nu este exactă. Nu este adovărat, că 
cer de la profesorii de liceu numai titlul de doc- 
tor în filosofie. Vedeţi art. 272 din proiect. El 
zice: 

Nu poate fi numit profesor de liceu decât 
cel ce are gradul academic de licenţiat sau doc- 
tor, cu alte cuvinte un grad academic. După 
ţara şi după specialitatea studiilor acest grad 
va fi sau de licenţiat în şiinţele exacte, sau în 
litere, sau de doctor în litere, în filosofi€, uuele 
universităţi dau şi doctoratul în matematici. 

Vedeţi dar că nu vom fi sihţi să aducem 
profesori de la Blaj, ci ne vom restringe nu- 
mai de a cere mai multă garanție de la aspi- 
ranţii la profesură prin titluri academice. 

Oare este o măsură rea, dacă am cerut ca 
să aibă un profeser de liceu un mai mare grad 
de învăţătură decât astăzi? Eu cred că nu, şi 
în or ce cas, îmi pare lucru neobişnuit, ca toc- 

mai un profesor să combată o propunere, a- 
cărui scop vederat este înălţarea gradului de 
cunoştinţe cerute pentru corpul profesoral. 

Cum vedeţi, d-lor deputaţi, primul argument 
al combaterii făcute de d. Pascal, cel cu „in- 
strucţiunea“ în loc de „invățămint“ era abătut 
de la regula formulării legale a terminilor tec- 
nici; al doilea argument despre motivul propu- 
nerii legii de faţă era în contra unei dispozi- 
ţiuni formale a Constituţiunii; al treilea argu- 
ment era în contra exactităţii. In asemenea 
stare de lucruri nu-mi veţi lua în nume de rău, 
dacă las pe d. Pascal cu argumentele d-sale la 
o parte şi, luând chestiunea mai -de sus, mă 
voi încerca să vě arăt, care este esenţa pro- 
iectului de lege, ce am avut onoare a-l supune 
deliberărilor d-voastră, care este oportunitatea 
lui şi, mai înainte de toate, care sunt princi- 
piile noului proiect, la care trebue să ţin şi 
fără a căror aprobare eu în ceea ce mă pri- 
veşte nu aş putea primi răspunderea nouei legi 
asupra învăţămentului. 

Chestiunile de princip, dlor, sunt următoa.- 
rele trei: este ântâi introducerea şcoalelor nor- 
male în organismul învățămîntului primar şi 
corpului didactic destinat pentru aceasta. Este 
al doilea introducerea şcoalelor reale şi a înal- 

tei şcoale politechnice în învăţămintul secundar 
şi superior, Este al treilea cererea condiţiunilor 
mai înalte pentru admiterea aspiranţilor la pro- 
fesură. 

Asupra punctului dintâi am puţine de zis, 
căci nu cred că voi avea a învinge vre-o greu: 
tate în privinţa aceasta aci în sinul Adunării. 

Îmi aduc aminte că predecesorul meu, d. ge- 
neral Tell, când a propus şi a obţinut suprima- 
rea, acestor şcoli, a fost prin al doilea vot com- 
bătut de marea majoritate a Camerei conser- 
vatoare precedente, care a primit atunci pro- 
punerea mea de a se restabili şcoalele normale 
în toată întinderea lor şi a primit-o în urma 
unei lungi expuneri şi în deplină cunoştinţă de 
cauză, 

Cu cât sunt dar de insemnate şeoalele nor- 
male, prin care se pregătesc în special învăţă- 
tori din sate şi institutorii primari din oraşe şi 
care pentru sate trebuesc astfel organizate, în 
cât fii de săteni potriviţi pentru această mi- 
siune să intre uşor in acea şcoală şi după ter- 
minarea studiilor să reintre tot aşa de uşor 
în satul lor ca învăţători, cu atât era mai nea- 
părat. trebuincioasă îndeplinirea lacunei néier- 
tate ce legea veche a instrucţiunii publice o 
lasă în această privire. 

Al doilea princip al noului proiect de reformă, 
la care ţine guvernul, este introducerea, şcoale- 
lor reale sau, cum se exprimă proiectul pentru 
a se acomoda mai mult nomenclaturei deja 
existente la noi, a gimnaziilor reale. 

Domnul deputat. care a vorbit ântâj, a zis 
aici, c4 şi în legea vechie sunt şcoalele reale, 
şi de ce nu ne-am conformat acelei legi pentru 
ca să le introducem, fâră a veni pentru aceasta 
cu o modificare în parte. 

Aşa este, d-lor, şi în legea veche există nu- 
mele de şcoli reale, pe care se înţelege că nu 
eu le-am descoperit. Dar observarea d-lui Pascal, 
că legea, veche era, îndestulătoare pentru aceasta, 
dovedeşte că d-sa nu şi-a dat nici o seamă 
despre înţelesul şi aplicarea practică a legii 
vechi, nici despre aeosebirea radicală ce o in- 
troduce aici noul proiect. 

In legea vechie se zice aşa: art. 199 „şcoa- 
lele reali au de scop etc.“ Şi apoi, când ne a- 
şteptăm la fundarea şi introducerea lor in or- 
ganizmul învăţămintului statului, ne spune arti- 
colul următor 200: „Municipalităţile sau or ce 
altă persoană, pot funda şcoalele reali“. 

Ba bine că nu! Atât ar mai fi lipsit, să se 
Şi oprească persoanele private sau publice de a 
funda şi de a subvenţiona şcoli reale. Dar a- 

ceasta, insemnează oare a introduce şcoli reale 
in stat? Sau numai'a arunca un cuviut fără 
folos practic? — Vedeţi din contră ce se zice 
pentru gimnaziile latine şi grecâşti : 

„Art. 93. Se vor institui gradat şi cât se 
vor putea mai repede gimnazii şi licee, în ur- 
mătoarele oraşe şi în numărul ce aci mai jos 
se arată, adică: 

In Bucureşti două licee şi trei gimnazii. 

In Iaşi şi în Craiova, câte un liceu şi două 
gimnazii. 

In Botoşani, Buzău, Focşani, Ismail şi Berlad 
câte un liceu. 

In Ploeşti dou& gimnazii. 

In toate cele-alte capitale de judeţe câte un 
gimnaziu.“ 

Va să zică legea vechie cere în prima linie 
înfiinţarea a vreo 40 de gimnazii latine şi gre- 
ceşti prin toate districtele, in unele capitale 
chiar câte două, trei şi cinci; ea voeşte mai 
ântâi să vază aceste gimnazii şi licee fundate, 
şi apoi. după fundarea lor, să se vază dacă 
mai trebue şi mai poate să se fundeze şi şcoa- 
lele reale. 

Cu alte cuvinte legea cea vechie împedecă 
introducerea, de şcoli reale; căci, dând toate 
mijloacele pentru gimnazii latine şi greceşti, ea, 

nu lasă nimic pentru şcoalele reale. Din cele 40 
gimnazii cerute nu sunt astăzi nici măcar pe 
jumătate înfiinţate, de şi au trecut 11 ani de 
atunci. După acest sistem ar trebui dar să mai 
pierdem vreo 20 de ani, să îndoim şi să în- 
treim personalul didactic secundar şi să îndoim 
mijloacele budgetare, și încă nu am ajunge prin 
aceasta, la o singură şcoală reală, ci de o cam- 
dată numai la prescrierea legii pentru şcoalele 
latineşti şi greceşti, 

Aici însă este un adevărat pericol, şi acum, 
d-lor, imi veţi permite să examinăm împreună 
cu d-voastră, pentru ce trebue, care este scopul 
şi care sunt foloasele pe care le poate trage 
societatea din fundarea şcoalelor reale. 

Voi combina această expunere cu al treilea 
punct şi al treilea princip, la care ţine gu- 
vernul în proiectul de faţă, cu înăsprirea con- 
- diţiilor de admitere pentru aspiranţii la profe- 
sorat. 

Domnilor deputaţii, noi, precum ştiţi, pănă 
acum doută-zeci de ani eram sub regimul regu- 
lamentului organic şi mai nainte sub un regim 
şi mai oligarchic, dacă nu mai absolut, 

Sub regulamentul organic era, cum ştiţi, clasa 
privilegiată a boerilor şi clasa ţăranilor. Aceasta 
din urmă plătea impozitul statului, pe cat timp 

cea d'intâi era scutită de această plată; eacă 
primul semn caracteristic al privilegiului boie- 
rilor vechi în statul nostru. 

Această nedreptate pe de o parte, pe de altu 
suflarea întreagă a timpului de la 1830 încoace, 
au adus şi la noi — îndată ce am fost puşi 
în contact cu ideile civilizațiunii apusene — 
schimbarea statului vechiu şi prefacerea, în starea 
ce o avem astă-zi. Şi dacă îmi e permis să 
zic un cuvint, nu ca ministru, ci ca simplu ce- 
tăţean, ca om care judecă asupra lucrurilor 
petrecute în ţara sa, vë spun sincer că eu re- 
gret că s'a făcut schimbarea regulamentului 
orgahic aşa de grăbită, aşa de bruscă şi nu 
s'au modificat numai acele principii vătămătoare, 
care nu puteau să existe alăturea cu cerinţele 
unui stat modern, dar lăsându-se ţărei obiceiu- 
rile ei, lăsăndu-i-se beneficiul schimbarilor trep- 
tate şi timpul de a se deprinde cu libertatea. 
Dar în fine aceste păreri de r&u acum sunt prea 
tărzie. Acea schimbare bruscă s'a făcut, şi prin 
forma de stat ce am adoptat, ne-am desbrăcat, 
de vestmintul public de mai naifțe, am rupt, 
am ars haina sub care ne înfăţişam în statul 
nostru mai nainte şi, ca să nu remânem goi, 
am luat alta de împrumut, vestmintul constitu- 
tional. Domnilor deputaţi, a spus-o un bărbat. 

de stat al nostru (d. Ion Ghica) de la tribuna aceasta: 
dacă am avut fericirea sau nefericirea de a ne 
da o constituţiune liberală fără vărsare de sânge 
şi fără lupte sociale ca în alte ţări, apoi avem 
să plătim această uşurinţă cu multe suferinţe. 

Intrebaţi-vă odată, d-lor, ce înţeles are siste- 
mul constituţional modern la or ce popor şi 
trebue să-l aibă şi la poporul nostru? Intre 
voerii vechi, numiții cum veţi voi, aristocrați, 
feudali, etc., şi între ţărani s'a introdus o altă 
clasă de mijloc care, venind mai pe urmă, în 
al treilea rînd la puterea statului, s'a numit 
tiers eta. Această mişcare socială, care s'a tra- 
dus apoi în o preponderanţă în stat, o puteţi 
urmări în Germania, dar mai ales în Franţa 
spre sfirşitul secolului trecut. 

Acest tiers état se compune din comercianți, 
din mari fabricanți, manufacturieri, din indus- 
triali, din literați, care prin” mişcarea lor puter- 
nică, prin cultura, prin ştiinţa, dar mai ales ca 
rezultat al acestora prin avuţia lor, câştigaseră, 
o putere efectivă aşa de mare, încât statele mo- 
derne au trebuit să le dea în chiar constituţi- 
unea lor de stat o formă expresivă de viaţă, 
publică. Se introduse astfel, alăturea cu mulți- 
mea de mai nainte şi cu aristocrația de naştere, 
acea clasă influentă a burghezimii, oare-cum 

o aristocrație a talentului, a muncei oneste şi 
a averii. Rezultatul acestei mişcări a fost forma 
constituţională. S'a dat dreptul tutulor claselor, 
însă, după, censul averii, de a-şi alege reprezen- 
tanţi, care să controleze budgetul statului şi să 
facă legi, 

La noi însă, d-lor, s'au copiat, sau introdus 
reforme constituţionale în viaţa publică fără să, 
se întrebe, fără să se dea bine seama, dacă la 
noi există un adevărat tiers état, care să simtă 
necesitatea unei asemenea reforme şi să aibă 
preponderanţa meritată în stat. Dacă sunt unele 
lucruri în reformele acelor state care sar pu- 
tea aplica şi la noi, nu e mai puţin adevărat 
că nouă ne lipseşte în numărul suficient, ba în 
parte ne lipseşte încă de tot acea clasă a co- 
mercianţilor avuţi şi luminaţi, a industriaşilor 
independenţi, a fabricanţilor celor mari, a căror 
preponderanţă să fie simțită în societate şi a 
căror avere, prudent agonisită, să fie o garan- 
ţie a stabilităţii neapărat ` trebuincioase unui 
stat. 

Din cadrurile astfel goale ale lui tiers état, la 
noi s'au găsit în număr proporţional cu al altor 
state numai literaţii şi profesorii. 

Să vedem acum în politica practică, ce re- 
zultat a avut acel gol. Locul natural pentru cei 

ce reprezentă tiers diat ar fi în legea noastră 
electorală colegiul al 2-lea şi al 3-lea, prepon- 
deranţa numerică însă o are la noi — după 
exemplul altor state — colegiul al 3-lea. In alte 
state aceste colegii sunt deschise în esenţă avy- 
ţiei de mijloc 1dobindite prin o muncă econo-» 
miceşte productivă, şi numai alăturea, în rind 
secundar, în număr mai mic intră aici şi pro- 
fesiunile libere, literaţii şi profesorii. 

La noi n'a fost aşă şi s'a deschis în fapt co~ 
legiul al 3-lea—cui ? Oare industriaşilor, comer- 
ciului, fabricanţilor, manufacturilor celor mari ? 
Dar nefiind toate aceste, nici industriaşi, nici. 
meseriaşi mari, nici fabricanți, nici destui co- 
mercianţi bogaţi, în golul, ce era în mijlocul 
societăţii noastre, s'a umflat corpul profesoral 
şi l-a îndeplinit cu o preponderanţă artificială, 
nenaturală. Aşa, dar din momentul în care a 
venit constituțiunea cea nouă, aţi văzut de o 
dată lupte politice militante iscate, provocate 
şi susținute de corpul profesoral. 

Şi când më încerc a explica, acest fapt, o fac 
pentru că şi eu am fost profesor şi vreau să 
scuz pănă la un punct corpul profesoral, ară- 
tând împrejurările, care lau împins fatal în acea, 
poziţie falsă, dar tot-odată sa vă rog, dacă în- 

țelegeţi şi d-voastră ca şi mine răul, să chib- 
zuim împreună cum trebue să-l îndreptăm. 

Un semn caracteristic al împrejurărilor ace- 
lora a fost, că profesorii nu din iniţiativa lor 
singură s'au aruncat în agitaţiuni politice, ci ei 
au fost provocaţi la aceasta de chiar guvernele 
de mai nainte. 

Şi pentru ca să cunoaşteţi, cum s'au petre- 
cut aceste lucruri, cum s'a întins acest sistem 
viţios, despre care eu cred că suntem cu toţii 
datori să-l stavilim, să-mi permiteţi a vă ceti 
aici câte-va acte ministeriale, şi încep mai ântâi 
cu circulara de la 1864 a d-lui ministru de 
culte Bolintineanu — fericită este memoria acestui 
bărbat ca om de litere, dar ca om de stat îl 
veţi judeca îndată. De la d. Bolintineanu pă- 
strez caracteristicul apel către corpul profeso- 
ral făcut la 1864. Eacă ce zice: 


„Către profesori. 


„Domnule! Camera s'a disolvat etc. Noua 
„lege electorală vă este cunoscută, etc. etc. 
„(Pănă acum) instrucţiunea publică a trebuit ea 
„însăş să sufere în desvoltarea ei progresivă 
„Şi bine-făcătoare ca toate cele-lalte instituţiuni. 
„Astfel inima voastră, chiemată a se varsa în 

„inimele cele tinere, a trebuit să aibă momente 
„de amare încercări, văzând că s&mânţa divină 
„a instrucţiunii, ce semănaţi neîncetat pe të- 
„rămul patriei, este îndată spulberată. 

„Guvernul a fost neincetat acuzat de amicii 
„oligarchiei, că nu îmbunătăţeşte soarta şcoa- 
„lelor, şi aceasta pe când acest guvern, în bud- 
„getele prezentate în toţi anii Adunării, preve- 
„dea neincetat sume pentru şcoalele poporului, 
„pe când aceste budgete putrezeau nevotate de 
„Adunare. 

„Instrucţiunea este un templu şi profesorii 
„Sunt preoţii lui. Acest templu nu este încă, 
„terminat şi preoţii lui sunt încă risipiţi îm- 
„prejurul său. Acest templu trebue să se înalțe 
„in toată strălucirea sa. 

„Noua eră, în care intrăm, este o garanţie 
„pentru desvoltarea instrucţiunii publice. 

„Cu noua lege electorală, ce chiamă în Adu- 
„narea ţ&rei toate interesele, învățământul nu 
„va mai fi în societatea română un oaspete in- 
„discret, când era cea nouă celor ce posed cu- 
„noştinţele le-a însemnat cu mândrie scaunele 
„lor în Adunarea, naţională. 

„Acum or-ce vorbă cată să se schimbe in- 
„dată în faptă“. 

Aceasta la 1864, de d. Bolintineanu. 

„La 1866 vine d. C. A. Rosetti şi printr'o 
circulară se adresează către revizorii scoalelor 
elementare, adecă celor puşi de a inspecta mai 
ales pe învățătorii din sate, şi le spune: „Apo- 
„Stoli ai luminei, ai adevărului şi ai naționali- 
„tăţii, profesori, institutori şi învăţători! O oca- 
„Ziune mai mult decât. or când a exercita 
„marile misiuni, inițiind pe delegaţii alegători 
„direcţi veniţi astăzi în capitală la drepturile şi 
„datoriile lor mari. Adunați tot corpul profeso- 
„tal, invitaţi-l în numele naţiei şi al patriei...“ 
şi aşa mai departe. 

Şi într'o altă circulară către corpul profeso- 
ral zice acelaş ministru de culte C. A. Rosetti: 

„Fiind invăţători publici, simţiţi şi ştiţi că 
„mai cu seamă în epocile de regenerare aveţi 
„dreptul şi datoria să fiţi iniţiatorii nu numai 
„ai junimii, ci ai naţiunii întregi. Vë invit şi 
„vě conjur în numele iubitei şi frumoasei noa- 
„Stre Patrie, a ţine adesea conferinţe publice, 
„in care să trataţi despre drepturile naţiunii 
„noastre, despre starea de cădere În care am 
„fost, fără negreşit a lovi anume pe cei căzuţi, 
„ci numai sistema, şi despre datoria imperi- 
„0asă ce avem toţi a lucra şi a nu cruța nici 
„un sacrificiu pentru a dobindi din nou stima 
„națiunilor civilizate.“ 

„Europa ne priveşte, o ştiţi,“ etc. etc. 

Aşa de bine a privit Europa pe aceşti d-ni, 
încât atunci când s'a auzit că o sumă de greu- 
tăţi, ce se făceau ordinei în stat, proveneau din 
partea a chiar corpului profesoral; când s'a au- 
zit agitaţiunea contra evreilor, pornită dintr'o 
adunare a profesorilor la universitatea din Iaşi 
şi terminată cu aşa numita „noyada“ din Ga- 
laţi, când s'au auzit aceste despre corpul pro- 
fesoral, câţi-va români cu minte care se 
aflau pe atunci în străinătate, se întrebau ui- 
miţi: dar bine,unde am ajuns? Ce sunt toate 
acestea? Acesta era ântâiul semn al inaugurării 
ce se face Constituţiunii din partea corpului 
profesoral ca reprezentant al burghezimii din 
tiers état ? 

D-lor, o repet, ca să scuz corpul profesoral 
am citit circulăriie ce le-aţi auzit, şi vedeți că 
ei au fost provocaţi în parte, au fost îndemnați 
la asemenea acţiuni de politică militantă. Dar 
în fine, îndemnați sau nu, destul că această 
stare de lucruri corumpăndu-le propriul lor spi- 
rit pedagogic, a adus şi în spiritul tinerimii o 
agitaţiune deşartă, o pornire spre lucruri, care 
sunt mult mai presus decât să le poată pri- 
cepe mintea lor necoaptă, şi în loc de a vedea 
pe băeţi în băncile lor de şcoală şi de a-i ve- 

dea invăţând odată a scrie limba română şi a 
şti latineşte, socoteala, istoria şi geografia mă- 
car a ţărei lor, îi vedeţi în mare parte, mai ales 
în capitală, pe la adunări electorale ocupați a 
se chibzui despre drepturile naţiunii, despre mi- 
siunea lor viitoare de cetăţeni, despre pactul 
fundamental al statului, etc. 

Şi astfel unii din profesori, în loc de învăţă- 
tură solidă, au vărsat în inima tinerimii veni- 
nul lor colorat cu coloarea partidei de care se 
ţineau, şi cu modul acesta majoritatea tinerimii 
noastre este crescută în simţiminte de anarchie. 
lată rezultatele acestei mişcări politice. (A- 
plause). 

Dar acum să facem un pas mai departe şi, 
intrând dea-dreptul în chestiunea şcoalelor reale, 
să urmărim tinerimea aceasta în chiar direcți- 
unea studiilor ei. Când anarchia spiritelor tine- 
rimii sar îndrepta, d-lor, numai la gânâirile lor 
private, la activitatea privată, după ce vor fi 
intrat în viaţa practică, pericolul ar fi tot-dea- 
una mare, dar totuş am putea să stăm mai 
indiferenți, aşteptând îndreptarea de la efectul 
salutar al muncei productive. Dar nefericirea a- 
lături cu aceasta este, că prin fondarea numai 
de gimnazii latine şi greceşti şi prin neglijarea, 
completă a scoalelor reale, noi creștem tineri- 

mea de la 1864 încoa într'un astfel de sistem, 
încât ea, neavând mijloace de a putea im- 
brăţişa mai pe urmă o activitate independentă, 
ca, meseriaşi, ca fabricanți, ca posesori, ca am- 
ploiaţi la o societate privată de drum de fier 
sau de bancă, ea se adresează la stat, vine la 
minister şi cere funcţiune, şi atunci, d-lor, se 
produce o presiune aşa de' puternică într'o so- 
cietate întreagă, încât mai ales întrun stat 
constituţional nu i se poate resista şi se pro- 
duce funcţionarismul ca boală socială şi a sta- 
tului, 

Apoi dacă de la 1864 pănă la 1876 am cre- 
scut această tinerime astfel încât să nu fi ın- 
văţat decât latineşte şi greceşte şi ceva Juris- 
prudenţă, încât nu poate exista ca burghezi 
independenţi în afară de budgetul statului, dacă 
i-am învăţat numai să traducă pe Omer şi pe 
Tacit şi apoi să intre intr'o facultate, unde în- 
vaţă a traduce institutele lui Iustinian, vě pu- 
teţi mira, că pe urmă vin parinţii lor, rudele 
lor, toţi alegători, ca să ne ceară să le dăm 
vre-o funcţie că mor de foame, că noi trebue 
să ajutăm tinerimea, că Români sunt și ei, şi 
aşa mai departe? Şi aşa se face o atmosferă, 
complexă, compusă din toată tinerimea şi toţi 
părinţii acestor tineri, din toate rudele şi toţi 

amicii lor, care impinge pe un stat constituţio: 
nal pe deoparte la creare de funcțiuni, la exa- 
gerare de pensiuni, şi pe de altă parte îl ex- 
pune la lipsa completă de activitate indivi- 
duală independentă, la lipsa de industriaşi, de 
arendaşi sau posesori, de fabricanți, de comer- 
clanţi ; şi apoi vë mai plângeţi că vin Ovreii 
în Moldova, Bulgarii şi Grecii în România şi 
pun mâna pe activitatea economică a acestei 
tëri? (Aplause). Nu vedeţi, că prin acest sistem 
statul nostru nu se poate ridica la înălțimea 
unui stat modern şi că tot edificiul constitu- 
ţional este fictiv, lipsit de sprijinul său natural? 

D-lor deputaţi, în asemenea stare de lucruri 
or ce om de stat serios trebue să caute în re- 
sortul administrării sale, mijloace de indreptare 
şi toţi împreună să conlucreze la acelaş scop. 
Eu unul, in ceea ce priveşte iînvăţămintul, sunt 
dou remedii ce vi le propun. Nu vë contine? 
Credeţi că sunt altele mai bune? Vë rog să le 
propuneţi ; căci nimeni, în chestiuni de învăța- 
mint, nu se va da ihdărat să nu adopte o më- 
sură mai bună, De o cam-dată eu vë propun 
următoarele măsuri: să îngreuiem studiile lati- 
neşti şi greceşti pe de o parte; pe de alta să 
deschidem şcoli reale adevărate şi să inlesnim 
o activitate mai independentă, să dăm cel pu- 

ţin cunoştinţele care trebuesc pentru viaţa reală, 
să nu facem prin instrucţiune un stat incapabil 
de a putea exista cu proprie activitate economică. 

D. Pascal a zis, că nici aceste măsuri nu vor 
fi destul de eficace. Më tem şi eu de aceasta; 
dar cel puţin va fi un început de îndreptare 
prin introducerea tinerimii pe o cale mai sănă- 
toasă, şi statul nu va avea să-şi impute crima 
intelectuală de a fi împedecat prin legislaţiunea 
sa chiar şi în materie de învățămînt desvolta- 
rea firească a naţiunii. 

V'am arătat, d-lor, pe cât am putut de scurt 
şi de lămurit, care este deosebirea radicală în- 
tre proiectul ce am onoare a-l propune şi legea 
de la 1864, şi ce însemnează cele trei principii 
ale noului proiect. Toate cele-alte chestiuni, care 
par mai ales a preocupa pe unii din d-voastră, 
sunt pentru guvern chestiuni secundare. Sà fie 
facultatea de litere admisă la Bucureşti saù la 
Iaşi, să fie internatul, care l-am admis în prin- 
cipiu, şi la licee sau numai la şcoalele normale, 
acestea sunt chestiuni de a doua ordine, a că- 
ror rezolvire guvernul o primeşte după hotărî- 
rea majorităţii. 

Më mir, permiteţi-mi a adăoga aceasta la a- 
dresa celor ce m'au combătut pănă acum, 
cum s'a putut ca într'o materie aşa de insem- 

mată să se ia lucrurile — iertaţi-mi expresiunea — 
aşa de jos, să se vorbească de intenţiuni as- 
cunse, de scopuri personale, etc. Apoi se poate 
să presupuneţi d-voastră că întregul cabinet, în 
care aveţi încredere, se gândeşte la asemenea 
mici manopere? Dar cine v'a autorizat să 
credeţi, că tocmai în o lege organică să se co- 
oare un guvern pănă la atâta? 

Mi s'a aruncat de atâtea ori cuvântul de 
personalitate, de pasiuni, etc. Dar dacă vorbim 
de pasiuni în discuţiunile urmate de trei zile 
încoace, vă întreb pe d-voastră, care aţi asistat 
la ele, cine era pasionat? Cine a atacat perso- 
nal pe cine-va? Cine a uitat lucrul pentru a 
nu ţinti decât la o persoană, şi incă prin ce 
mijloace ? Eu sau adversaril mei? 

D-lor, este o dreptate in lumea aceasta. In 
viaţa publică rezultă totdauna un fapt mijlociu 
din toate discuţiunile, se formează o atmosferă 
rezultantă, ca să zic aşa, în afară din cei care 
se combat, atmosferă compusă din simţimiîntul 
şi din judecata fie-cărui deputat nepărtinitor, 
care pănă în sfirşit simte unde este curatul a- 
devăr şi unde nu este. Căci dacă, dlor, nu ar 
fi aşa, dacă nu ar fi asemenea oameni nepărti- 
nitori, care să judece adevărul şi dreptatea, a 
tunci ar trebui cine-va să despere de a mai in- 

tra vre-odată cu intenţii curate în viaţa consti- 
tuţională a unui stat. Eu, d-lor, sunt însă în- 
credințat, şi această încredere am avut-o tot- 
dea-una, că adevărul nu se poate ascunde. 
Timpul îl scoate tot-dea-una la lumină. lar în 
ceea ce priveşte atacurile personale, este evi- 
dent că cine-va nu piere şi nu poate pieri prin 
ceea ce zic alţii despre dinsul, ci numai prin 
ceea ce zice şi ce face el insuş. Eu pot fi atins 
de vorbele şi de faptele mele, dar nici-odată 
de vorbele altora asupra mea, şi cu cât aces- 
tea sunt mai violente, cu atât mai puţin. 
Pentru aceste motive şi în aceste impreju- 
rări vam prezentat proiectul de lege asupra 
învăţămîntului public. (Aplause prelungite). 


După ministrul instrucţiunii publice vor- 
beşte d. G. Meitani, care face cu acest pri- 
lej a treia propunere de neîncredere în con- 
tra ministrului. 

Discursul d-lui Meitani se resumă în pro- 
priele d-sale cuvinte: „prin acest proiect de 
lege, prezentat de d. ministru Maiorescu, 
se corupe spiritul tinerimii în general şi în 
parte spiritul fiilor noştri. De aceea vë con- 
jur, domnilor deputaţi, cu ocaziunea aces- 
tui proiect de lege să arătaţi ţării odată 
mai mult, că d. Maiorescu nu are încrede- 
rea d-voastră“, 

D-lui Meitani nu-i r&spunde ministrul. 
Discuţia generală continuă a doua zi. Vor- 
besc pentru proiect dd. G. Exarhu (Bacău), 
raportor, ministrul lucrărilor publice Teodor 
Rosetti, I. Lahovari şi I. Strat, iar contra, 
proiectului dd. Aristid Pascal (pentru a doua 
oară), G. Mihăilescu (Galaţi) şi, într'un lung 
şi remarcabil discurs, B. Boerescu. Acestui 
din urmă îi mai răspunde 


T. Maiorescu, ministru de culte şi instrucţiune 
publică. D-lor deputaţi, mulţumesc d-lui deputat 
Boerescu, precum am avut onoarea şi plăcerea 
a-i mulţumi şi cu ocaziunea desbaterii budgetului 
meu rectificativ în Decemvrie trecut, pentru 
înălțimea la care a ştiut în tot-dea-una să men- 
ţie discuţiunea ; îi mulţumesc asemenea pentru 
sprijinul ce l-a adus tendenţelor proiectului meu. 
Are dreptate onor. deputat d. Boerescu. N'a 
putut partidul conservator să aibă aparenţa 
măcar de a lovi în vre-o parte a instrucţiunii 
publice şi de a împuţina şcoalele în această 
ţară. Are dreptate, şi më unesc cu d-sa, că nu 
trebue să se atingă nici idea universităţilor, 
nici altera întru ceva fundamentul învăţămin- 
lui elementar şi secundar. Nu trebue învăţa- 
miîntul superior să fie jignit de d-v. ceea ce 
nici nu este prin proiectul de faţă; şi cu atât 

mai puţin ar fi drept de a se bănui, că d-v, 
voiţi r&ul şcoalelor, cu cât sub Camera conser- 
vatoare de cinci ani încoace s'a făcut o adevă- 
rată intindere şi o îmbunătăţire văzută în în- 
văţămintul public, menţinendu-se şcoalele nor- 
male printr'un vot al d-voastră, sporindu-se în- 
văţămintul elementar cu 200 de şcoli prin sate 
peste cele ce erau. Acesta este titlul de onoare 
pentru partidul conservator în privinţa şcuale- 
lor. Mulţumesc d-lui deputat Boerescu şi nu mă 
îndoiam că dsa va veni în sprijinul proiectului 
meu pentru luarea lui în consideraţiune, căci 
d-sa, fiind coleg cu mine, a iscălit, alături cu 
mine, jurnalul prin care s'a propus acest pro- 
iect de lege în desbaterea Camerei (aplause, 
sensaţiune). 

Prin urmare poziţiunea mea este foarte uşoară 
îaţă cu d. Boerescu. Suntem pe acelaş tărâm 
în discuţia generală şi contribuim împreună 
pentru reuşita acestui proiect (ilaritate). 

D-lor deputaţi, un lucru numai mia părut 
cam în contra-zicere în ceea ce zice d. Boe- 
rescu. D-lui zice, că în timpul în care d-sa, cu 
cea mai mare activitate şi cu mult succes, era 
director al şcoalelor, în timpul Eforiei, când 
lam văzut şi eu, îmi aduc aminte — era pe la 
1859 sau 1860; în acel timp, zice d-lui, şi pănă 

la 1864 şcoalele prin sate erau mult mai nu- 
meroase decât astă-zi, adică de când sa pus 
în lucrare legea cea nouă a instrucţiunii publice, 
legea actuală, 

Apoi, d-lor, mai voiţi d-voastră o critică mai 
energică în contra ‘legii actuale a instrucţiunii 
publice şi o dovadă mai tare că îi trebue 9 
modificare ? (Aplause). 

Cum, dlor! sub regulamentul vechiu, sub 
Eforia vechie, poporul nostru de jos avea mai 
multe şcoli care deschideau mintea lui spre 
cultură, şi de la 1864, de când cu lovitura 
de stat, care ne-a dotat cu atâtea legi aduse 
prin concursul d-lui Boerescu, care era vice-pre- 
şedinte la consiliul de stat... (aplause). 

B. Boerescu. Nu eram atunci, ci după ce au 
intrat Camerele în lucrare; eu fără Camere n'am 
lucrat. 

Ministru de culte şi instrucţiune publică. Fără, 
îndoială, sub Camerele după lovitura destat. A- 
cest detai poate fi important pentru d-v. per- 
sonal, dar nu are importanţă în discuţiunea de- 
faţă. Aşa, dar, d-lor deputaţi, de la 1864 în- 
coace sub legea cea nouă ne-am împuţinat cul- 
tura poporului şi ne-am înmulţit... unde? In fa- 
cultăţi, în oamenii cu cultură juridică, în advo- 
caţi. Ei bine, d-lor, iată direcţiunea ce voim să 

o combatem. lată pentru ce vë rog să chib- 
zuim, să îndreptăm lucrurile aşa încât să se 
simtă de ţară că încrederea ce o pune în par- 
tidul conservator, că siguranța ce o pune în 
Camera aceasta, are efectul de a face să pre- 
pondereze lumina în clasele poporului; să se 
ştie de către ţară, că în sistemul constituţional 
în care trăeşte ea, a dobindit cultura maselor 
pe o scară mai înaintată, de aci mergând mai 
departe cu sistemul nostru să dobindim prin 
şcoalele reale o clasă socială care prin industrie, 
prin comerţ, prin fabrici, prin muncă onestă să 
susție edificiul, de o cam-dată artificial, al sis- 
temului nostru constituţional. Şi, d-lor deputaţi, 
eu puteam să zic aceasta, fiind-că eu însumi 
sunt un fiu eşit din popor; aparţin şi eu acelei 
clase a treia; sunt însu-mi din aceia, care au 
beneficiat de resturnarea formei celei vechi ari- 
stocratice, unde nu era decât poporul care plă- 
tea impozite, iar boierii nu plăteau nimic. Sunt 
unul din acei care am profitat şi pot profita de 
legile actuale; şi dacă d-voastră nu veţi primi 
legea ce propui şi veţi lăsa să continue modul 
cum au mers lucrurile pănă acum, aş deplânge 
aceasta ca om de stat, ca om public, dar aş 
beneficia ca om privat de legea vechie, fiind-că 
m'aş face şi eu advocat ca ceilalţi şi aş avea 

şi eu beneficiile mele ca şi ceilalţi din viaţa, 
publică. Prin urmare dacă eu am venit în con- 
tra, acestei ordine de lucruri, lăsând foloasele 
mele ca persoană privată la o parte; dacă viu 
eu şi ridic această chestiune şi cer ca guvernul 
să aibă o acţiune hotăritoare în stat; dacă voesc 
ca noi burghezii să merităm a trăi ca stat al 
treilea şi să dăm poporului român legitima sa 
satisfacţiune, atunci trebue să credeţi, că prin 
aceasta nu pot avea alt scop decât întărirea 
naturală a ordinei sociale în această ţară şi a 
statului întemeiat pe ea. 

Dar cum, o lege de instrucţiune poate ea sin- 
gură să facă aceasta? De sigur nu. Este numai 
legea instrucţiunii cauza care a mănţinut confu- 
ziunea vechie? Este ea aceea carea făcut de nu 
s'a format acea clasă? De sigur, nu este nu: 
mai ea. Dar este în parte şi ea. Căci or ce 
lege, cât de izolată ar fi în organizaţiunea unui 
stat, tot contribuie pentru partea ei la ceva, 
şi prin urmare şi legea instrucţiunii a contribuit 
la ceva în acel înţeles. De aceea la cele ce mi-a 
spus onorabilul meu fost coleg, d. Boerescu, îi 
răspund, că legea de astăzi care trebue refor- 
mată, prin faptul că cere de la guvern să în- 
ființeze în fiecare capitală a României şcoli de 
literatură latinească şi grecească, consumă, pu- 

tința finanțiară a României în aşa grad, dacă va. 
vemânea în vigoare, încât nici peste 20 sau 30 
de ani de aci înainte nu vom putea înfiinţa 
şcoli reale, de care ţara noastră are lipsă, div 
motivele arătate ieri. 

Acum, d-lor, dacă vorbim despre îndreptarea 
stării sociale, apoi eu cred că ea in adevărnu 
se va putea îndrepta decât prin o altă direc- 
ţiune a culturei ce se va da poporului. Vë rog 
să priviți, dacă mai există în Europa vre-un stat, 
care să prezente astă formă de cultură, astă formă 
de şcoli ce o avem noi în momentul de față. 
Apoi unde a fost stat constituţional in Europa, 
a fost şi o avere, şi o avere foarte însemnată 
câştigată în industrie şi in comerţ, pentru ca 
să se plătească cu dinsa luxul de a participa 
într'un mod real la afacerile publice, luzul de 
a putea dirige întrun sens sau altul mersub 
vieţii publice. Fabricanţii cei bogaţi, comercianții 
cei mari, industriaşii culţi aveau destulă avere, 
destulă putere şi autoritate în ţară pentru ca 
ei să ţină balanţa intre puterile publice din 
stat. Noi, fără a avea asemenea oameni, care să 
fi ajuns prin munca lor, prin inteligenţa lor, 
la acea importanţă în stat încât să poată con- 
trola cu folos afacerile publice, am introdus în 
ţara noastră sistemul constituţional cel mai îna- 

intat. Care a fost resultatul? Să-l controlăm un 
moment faţă cu schimbarea averilor particulare. 
O observare generală ce se poate face asupra 
averilor particulare in toate statele europene, 
este, că avuţia din zi ce merge se acumu- 
lează la clasa de mijloc, adecă la fabricanți, 
comercianţi, industriali, iar averea teritorială a 
clasei aristocratice scade, dacă cei ce fac parte 
din aristocrație nu sunt prinşi de acelaş 
curent de muncă, fără de care astăzi nu se 
mai poate  dobindi nici susține averea. A- 
cesta este curentul timpului. La noi ce sa in- 
timplat? La noi a scăzut averea boierilor, şi a 
crescut averea... cui? Averea ţăranului? Aceea 
a dascălului? Aceea a comerciantului ? Nu; clasa, 
cea mai favorizată a actualei stâri de lucruri, 
clasa care a prosperat pe seama ţărei întregi, 
clasă a cărei avere a crescut într'o proporţie 
surprinzătoare în câţi-va ani, este clasa advo- 
caţilor. (Aplause prelungite). 

B. Boerescu. Şi d-ta eşti advocat. 

T. Maiorescu, ministru înstructiunii publice. 
Da, şi tocmai de aceea am dreptul de a vorbi 
de advocați. (Iaritate, aplause). De advocaţi în 
general; căci nu am nici de cum aci intenția 
de a vorbi personal de nimeni, după cum 
sunt convins că nici d. Boerescu nu are o ase- 

menea intenție personală. Viind Ja chestie, 
voi întreba: ce au făcut aceşti, nu voi zice ad- 
vocaţi, dar oameni special devotați la legife- 
rare... Ce au făcut aceşti oameni ? Au restur- 
nat în ţara noastră de odată toate formele de 
stat ale vieţii publice, toate legile sale, şi au 
înfiinţat faimoasa — iertaţi-mi expresia — fabrică 
de legi, care numai in decursul unui an de 
zile, de la 1864 la 1865, ne-a inundat cu codul 
civil, cú procedura civilă, cu codul penal, cu 
procedura penală şi cu o sumă de alte legi. A 
schimbat totul deodată; a făcut a se schimba, 
toţi terminii obişnuiţi din legile noastre, a fă- 
cut ca nimic din acest nomol de legi să nu 
mai fie înțeles de poporul nostru. A participat 
clasa noastră de jos la această nouă stare de 
lucruri? Nu; numai d-voastră aţi venit de odată, 
şi i-aţi vorbit de fel de fel de lucruri necunos- 
cute pentru el, i-aţi vorbit de portărei, de soma- 
ţiuni, de institutori, de institutrice, de inspectori, 
de prefecţi, de sub-prefecţi, mai ales de perceptori 
şi de sub-perceptori, toate aceste cuvinţe nout, 
fiinţe nouă, instituţiuni nouă, care au ameţit 
poporul, creaţiuni de ocaziune importate cu gră- 
mada din ţări străine şi cu care îi era imposibil 
poporului de a se deprinde, de a și le însuşi. 

D-lor, în această stare de lucruri, schimbân- 
du-ne Constituţia, codul civil, codul penal şi 
toate relaţiunile publice, şi imitându-le după re- 
gimul frances, în care şi-au făcut mulţi dintre 
noi studiile, şi eu însu-mi am făcut studiile de 
drept la Paris, am adus societatea noastră în a- 
ceastă stare, încât a fost silită să se adreseze pentru 
toate trebuinţele sale la noi cei cu cultura fran- 
ceză ca să le explicăm, ce insemnează notarul 
şi perceptorul în comună, ce însemnează testa- 
mentul clograf şi mistic, cum să-şi facă un act 
sinalagmatic, cum să facă o tocmeală agricolă, 
şi altele; aşa încât sa întîmplat ca noi, acea- 
stă clasă care facem legile, să fim respunzători 
în toată puterea cuvintului şi moraliceşte şi în 
fapt de toată viaţa, românului de azi. 

După ce i-am luat legile vechi şi le-am înlo- 
cuit cu cele nouă şi l-am silit să se adreseze 
la noi pentru a-i le «explica, i-am pus şi con- 
diţii grele de plată pentrn această explicare, 
un bir meşteşugit, cu care ne-am îmbogăţit noi 
şi l-am sărăcit pe el. Am închis poporul într'o 
ladă întunecată, l-am lăsat fâră lumina instruc- 
ţiunii, şi nu iam deschis decât o fereastră, 
care ne convenea nouă, şi acea fereastră a fost, 
şcoalele latinești şi greceşti, care apoi au um- 

plut facultăţile de drept şi cifra advocaţilor şi 
postulanţilor de funcțiuni. (Aplause). 

D-lor, după ce am făcut aceasta, după ceam 
devenit exploatatorii ţăranului (bravo!) sub forma 
culturei, a ţăranului care şi azi trăeşte fără a 
beneficia de adevărata cultură, apoi voiţi să 
respingeţi şi această primă încercare de a 
modifica acest sistem, de a face învăţămin: 
tul independent, de a îndemna să primească 
clasa de mijloc o cultură reală şi o existenţă 
în afară de budgetul statului? Faceţi aceasta, 
dacă voiţi ; sunteţi liberi să o faceţi; insă eu 
aşi deplânge-o pentru statul nostru, de şi pentru 
mine nu. A 

D-voastră, care vă împotriviţi intrun mod atât 
de violent, trebuia să veniţi, conform prescrip- 
ţiunilor Constituţiunii pe care eu am păzit-o, să 
veniţi şi dacă vedeaţi, că încercarea mea era 
slabă şi că eu eram neputincios de a concepe 
o asemenea lucrare, dacă aveaţi temerea că eu 
sunt animat de personalităţi, trebuia să veniţi 
cu un contra proiect, în care să prevedeţi toate 
interesele şcoalelor elementare, toate interesele 
şcoalelor reale şi apoi să respingeţi proiectul 
meu de lege. Insă când viu eu şi vë declar, că 
guvernul ţine numai la cele trei puncte principale 
ce le-am arătat eri, iar că restul îl puteţi modi- 

fica, atunci nu înţeleg pentru ce motiv sincer 
voiţi să respingeţi proiectul. 

Incă odată, respingeţi dacă voiţi proiectul meu, 
dar respunderea va fi a d-voastră, Cât, pentru 
mine, sunt fericit că am putut, în această Cameră 
şi înaintea ţărei, să spui ceea ce am spus. (Aplause 
prelungite). 


Resultatul îndelungatei discuţii generale 
este următorul: 

Se pune la vot luarea în considerare a 
proiectului de lege asupra învăţămîntului 


public, 
Votanţi. . . e a a 80 
Majoritate absolută , . . 44 
Bile albe pentru . . . . 55 
Bile negre contra , . . . 82 


Adunarea a luat în considerare proiectul 
de lege. 


30. 


Re&spuns la interpelarea dih Senat încontra 
suprimării unei catedre. — Vot de blam. 





(Şedinţa Senatului de la 28 Ianuarie 1876). 





Pe când în Cameră dd. Pascal, G. Bră- 
tianu şi Meitani, susținuți de B. Boerescu, 
își desvoltau în contra ministrului scoale- 
lor cele 2 interpelări şi propuneau cele 3 
moţiuni de neincredere, despre care s'a vor- 
bit în pagmelo precedente, dar care n'au a- 
juns la resultatul așteptat de oposiţie, în 
Senat le vin în ajutor alte 2 interpelări ale 
lui I. Deşliu şi o moţiune de blam propusă 
de A]. Orăscu şi sprijinită de C. Bozianu 
(vezi pag. 378 şi 379), 

In zioa de 22 Ianuarie, în care ministrul 
scoalelor este ocupat la Cameră cu discuţia 
generală asupra reformei învăţămîntului 
public, I. Deșliu anunţă în Senat următoa- 
rea interpelare: 

„Interpelez pe d. prim-ministru, dacă 
„colegul d-sale dela culte şi instrucţiune 
„publică, d. Titu Maiorescu, fiul răposatului 
„loan Maiorescu, supus austriac, a respec- 
„tat la rîndul d-sale instituţiunile ţărei ce- 
„rînd exercitarea drepturilor politice prin 
„formele prescrise întrînsele, singura con- 
„diţiune, care i-ar fi putut deschide uşa la 
„minister, conform art. 97 din Constitu- 
„iune.“ 

Această interpelare însă n'a mai fost 
desvoltată, fiindcă i-a trecut înainte o altă 
interpelare a lui Deșliu, despre care tra- 
tează paginele următoare şi care a avut 
în fine efectul dorit. 

Curioasa încercare a r&posatului Deşliu 
de a pune ia îndoială calitatea de cetățean 
român a autorului acestei publicări şi a ta- 
tălui său (care, întors în ţară din exilul de 
la 1848, fusese director al Eforiei scoalelor 
şi murise la 5 Septemvrie 1865 ca profe- 
sor de istorie la universitatea din Bucu- 
reşti), stă în legătură cu o încercare ante- 
rioară, făcută de câțiva profesori „frac- 
ționişti“, 

In Fevruarie 1867, sub guvernul Go- 
lescu Brătiann, când „fracțiunea“ era în 
Iaşi partid guvernamental (vezi pag. 19 şi 
80), consiliul comunal din Iaşi primeşte 
contestarea adusă de profesorii universitari 
Petru Suciu, G. A. Urechia şi Gr. Cobol- 

cescu şi şterge din listele electorale pe co- 
legul lor T. Maiorescu ca nefiind cetăţean 
român. Insă tribunalul din Iaşi secţ. II 
prin sentenţa din 28 Fevruarie 1867 refor- 
mează încheerea consiliului comunal şi or- 
donă înscrierea contestatului tn listele elec- 
torale, intemeindu se pe faptele, că cel con- 
testat este născut la Craiova în 15 Fevr. 
1840, când tatăl său era recunoscut cetă- 
tean român, şi că a ajuns la majoritate 
într'un timp, în care tatăl său era aseme- 
nea, recunoscut cetăţean român, că prin 
urmare nu este drept de a-i tăgădui cetă- 
tenia. In contră acestei sentenţe dd. G. 
A. Urechia, P. Suciu şi Gr. Cobolcescu 
au mai făcut recurs în casaţie cu 8 mo- 
tive lung desvoltate, însă curtea de ca- 
suţie lea răspins recursul prin decisiunea 
de la 27 Octomvrie 1867. 

De aşa ceva va fi auzit vorbindu-se fără 
deplină cunoştinţă de causă d. Deşliu, când 
şi-a anunţat interpelarea. Şi ce să ne mi- 
răm de fostul senator Deşliu, când chiar 
niște profesori-colegi, ca cei citați mai sus, 
dintre care unul, P. Suciu, era însuş näs- 
cut în Transilvania, se trudiseră în 1867 
pe la toate trei instanţele cu o asemenea 
contestare! 

Ceailaltă interpelare a lui I. Deşiiu este 
relativă la suprimarea, budgetară a uneia 
din cele 2 catedre de dreptul roman de la 
facultatea juridică din Bucureşti şi se des- 

voltă în şedinţa Senatului de la 28 Ianuarie 
1876, fiind susţinută prin atacul combinat 
al tutulor elementeior oposiţiei din Senat, 
care vedeau că la Cameră legea învăţămin- 
tului public se luase în considerare cu relativ 
mare majoritate şi se desbătea pe articole 
cu acelaş succes pentru guvern. 
Interpelantului îi r&spunde: 


Ministrul cultelor T. Maiorescu. !D-lor senatori, 
îmi veţi da voie mai ântâi de a vorbi despre 
un punct de înalt constituţionalism, care cred 
că trebue să vă preocupe în prima linie, şi a 
lăsa în or ce cas la o parte câteva aluziuni 
personale făcute de d. interpelator. Numai în 
acest mod cred că pot corespunde demnităţii 
desbaterilor, ce trebue să domnească într'un 
parlament. 

D-lor senatori, toate chestiunile pe care le-a 
atins onor. d. interpelator înaintea d-voastră, 
au fost discutate şi în Adunarea deputaţilor. 
Aşa dar, Adunarea deputaţilor nu a fost sur- 
prinsă în votul său; eu am propus chestiunea 
completă înaintea ei şi ea mi-a dat votul său. 
In budgetul rectificativ pe 1876 am cerut Ca- 
merei în adevăr suprimarea catedrelor de eco- 
nomie politică şi de filosofia dreptului dela fa- 
cultatea de drept din Iaşi şi suprimarea uneia 
din catedrele de drept roman dela facultatea, 

de drept din Bucureşti; însă aceste suprimări 
nu le ceream pentru a face oare-care reduc- 
ţiuni definitive în budget, fiindcă nu se ştergea, 
din suma totală nimic, ci pentru a schimba de- 
stinarea acelor cheltueli într'o direcţie mai fo- 
lositoare. Vă voi ceti Monitorul cu dezbaterile 
Camerei, ca să vedeţi ce s'a zis în Cameră a- 
supra chestiunii. 

La aceste propuneri ale mele, a venit un a- 
mendament din partea d-lor deputaţi Pascal, 
Şoimescu, Meitani (toţi advocaţi), prin care zi- 
ceau: „propunem a nu se desființa prin bud- 
getul rectificativ catedra de economia politică 
de la facultatea de drept din laşi şi aceea de 
drept roman de la facultatea de drept din Bu- 
cureşti“. 

A venit d. Pascal, jurist însemnat, cel puţin 
aşa mi se spune, şi a susţinut că ar fi a se 
viola legea instrucţiunii publice ; a venit un alt 
jurist şi mai eminent, d. B. Boerescu, şi a sus- 
ţinut tot astfel că s'ar viola legea. Atunci în- 
trun răspuns ce am dat, în Cameră, ziceam: 
D-lor deputaţi, sunt de aceeaş părere cu d. 
Boerescu, şi aici sunt de aceeaş părere cu d. 
Deșliu senatorul, că adică nu se poate nici o- 
dată, prin budget, schimba o lege. Sunt de 
aceeaş părere şi cu d. Boerescu şi cu d. Deşliu, 

că nu se poate nici odată prin arbitrarul gu- 
vernului să se destitue un profesor inamovibil. 
Ce declaraţiune mai lămurită voiţi? Dar iată 
unde este diferența cea mare dintre mine şi d. 
interpelant: eu am susţinut in Cameră şi sus- 
ţin şi aci, că nu se loveşte legea instrucţiunii 
publice prin aceste dispoziţiuni budgetare. Sus- 
tineam în Cameră şi susțin şi aici, că nu este 
exact că se prevede prin legea instrucţiunii pu- 
blice numărul catedrelor la universităţile noa- 
stre, şi desfid pe or cine să găsească vre un 
vot al Senatului sau al Camerei, prin care să 
se fi înfiinţat vre-o catedră prin o anume lege, în 
cât să fie un ministru obligat să n'o desființeze 
decât tot prin o anume lege. lată ce susţineam 
atunci înaintea Camerei şi mě întemeiam pe 
art. 260 din legea instrucţiunii publice, pe care 
l-a citit şi d. Deşliu. Să cităm dar mai ântâi 
articolele legii instrucţiunii: „Facultatea de drept 
va, coprinde: dreptul roman, dreptul civil, etc.“ 
Arată ştiinţele sau cursurile, fără a fixa nu- 
mărul catedrelor, şi tot aşa la celelalte facul- 
tăţi. Art. 260 apoi zice: „Fie-care facultate se 
va organiza prin regulament“. 

Mai ântâi să fac o întrebare: ce sunt regula- 
mentele date în forma regulamentelor de admi- 
nistraţiune publică? Cum se dau regulamentele 

de administraţiune publică? Se consultă consi- 
Jiul permanent pentru aceasta? Regulamentele 
de administraţie publică se dau numai de con- 
siliul de ministri şi se sancţionează de Domn. 
Apoi ducă este aşa, trebuia oare ca pentru 
aplicarea legii instrucţiunii publice să consult 
consiliul permanent? Dar când se consultă in- 
suş consiliul de miniştri, pentru ce să se mai 
consulte un consiliu subaltern lui? Va să zică, 
regulamentele de administraţiune publică se fac 
prin consiliul de miniştri şi prin sancţiunea dom- 
nească! 

In adevăr, dlor senatori, la facultatea din 
București sunt trei catedre pentru dreptul civil 
şi două pentru dreptul roman, şi la facultatea 
din Iaşi sunt catedre introduse fără a fi chiar 
prevăzute în lege, cum e de exemplu catedra 
de medicină legală. Nici odată, dlor, nu s'a 
discutat in Senatul acesta vreun proiect de 
lege pentru înfiinţare de catedre. Cursurile şti- 
ințelor sunt determinate prin lege; iar cate- 
drele se înfiinţează de consiliul de miniştri. In- 
fiinţarea, catedrelor este o alocaţiune budgetară 
şi numai astfel este de resortul Camerei şi nu- 
mai al Camerei. Acum, fiind-că dreptul roman 
avea două catedre, la care profesorii dau nu- 
mai câte trei ore pe s&ptămână, am zis că se 

poate însărcina numai unul, ca să predea încă 
alte trei ore şi să se desființeze alocaţiunea 
budgetară. Aceasta era idea mea. 

D-lor senatori, poate că această idee a mea 
a fost bună, poate că a fost greşită, însă eu, 
în bună credinţă, aşa am interpretat legea, că 
dacă înfiinţarea, catedrelor este de competența 
regulamentelor de administraţie şi de resortul 
budgetar, apoi şi desfiinţarea lor nu poate a- 
tîrna decât tot de guvern şi de un vot bud- 
getar. 

Apoi s'a mai pomenit, d-lor, ca să se facă 
o interpelare sau o moţiune in contra unui mi- 
nistru pentru ceea ce gândeşte el, pentru pă- 
rerea lui? Nu, nici odată pentru părere, şi or 
de cate ori a voit opoziţiunea, a făcut-o pentru 
fapte. Dar faptul meu este că, având o apre- 
ţiare, am venit şi am supus-o înaintea Camerei, 
şi acum dacă a apreţiat Camera ca şi mine, în 
ce sunt eu responsabil? 

Şi apoi, d-lor, dacă eu am propus aceasta, ` 
nu am făcut-o pentru a desfiinţa o alocaâţiune 
budgetară, care era afectată pentru iustrucţi- 
unea publică spre ai da o altă destinare, ci 
am propus-o pentru ca s'o întrebuinţez tot în 
desvoltarea instrucţiunii publice; insă în des- 
voltarea unei ramure mai esenţiale, aceea a 

învăţămintului elementar, pe care trebue să-l 
desvoltăm în proporţiune cu aventul facultăți- 
lor. Aceasta a fost părerea mea pe care am su- 
pus-o Camerei, şi de şi este anevoe a se më- 
sura cineva cu elocuența d-lui Deşiiu, totuş în 
Cameră s'a desfăşurat multă elocuenţă din par- 
tea, d-lui Boerescu şi a d-lui Pascal, şi după ce 
s'a făcut discuţiune suficientă, pro şi contra, 
Camera a aprobat cu o maioritate de 72 vo- 
turi contra 27, adecă aproape cu trei pătrimi, 
opiniunea, mea, şi numai după ce Camera şi-a 
dat votul, eu l-am executat. 

Am vorbit anume şi de d. Daniileanu in Ca- 
meră şi iată, ce ziceam: 

„Fără îndoială, d. interpelator Pascal are 
dreptul să întrebe pe un ministru: „Bine, când 
auzi d-ta că un profesor de dreptul roman, d. 
Daniileanu, căci de d-lui era vorba, nu urmează 
regulat, pentru ce nu ai luat măsurile ce ți le 
dă legea?“ 

„Intr'adevăr, d-lor, puteam să iau şi alte 
măsuri, puteam să-i dau un avertisment, pu- 
team să-l trimit în judecată; dar tot de odată 
puteam să viu înaintea Camerei să zic, că a- 
ceastă catedră este de prisos şi este mai bine 
s'o desființăm.“ 

„Din aceste trei diferite căi, care erau des- 
chise pentru îndreptarea răului, eu am ales pe 
cea din urmă şi d-voastră aţi aprobat această 
măsură prin votul d-voastră asupra budgetului 
rectificativ. “ 

Acum chestiunea, constituţională este: ce vrea 
Senatul să facă cu mine? Să-mi voteze o mo- 
țiune pentru că am avut o părere? Apoi per- 
soana mea a dispărut sub votul Camerei, şi din 
momentul, în care marea maioritate a acestei 
. Camere conservative m'a autorizat să lac aşa, 
eu meritam acuzaţiunea d-voastră din contră 
numai dacă nu executam votul Camerei. 

Dar nu pot primi acuzaţiunea pentru că l-am 
executat, pentru că atunci loviți, după părerea 
mea, în Cameră. Chestiunea este foarte lămu- 
rită. Rămâne acum ca d-voastră să chibzuiţi 
dacă este bine, ca Senatul să producă un con- 
flict de competenţă şi să dea contra ministrului 
un vot care se resfrânge şi loveşte în maiori- 
tatea Camerei; dacă aceasta este misiunea cor- 
pului celui mai înalt, care trebue să mănţină cu 
prudenţă echilibrul între puterile statului. 

Cum vedeţi, d-lor senatori, cred că tărimul 
ce ş'a ales d. interpelator nu a fost fericit. 

Se face prea multă onoare persoanei mele, 
dacă, pentru a lovi în ea, se loveşte un princip 

mult mai înalt decât persoana mea, principiul 
puterilor constituţionale în stat. Atât este rës- 
punsul meu oficial la interpelarea d-lui Deșşliu. 

Dar, d-lor, daţi-mi voie să răspund în fapt, 
în apreţiarea, lucrurilor, în motivarea măsurilor 
ce le-am propus Camerei. 

D. senator Deşliu a venit şi ne-a spus că 
înainte-vreme, când eraţi d-voastră şi din d-v. 
la Eforie, boeri vechi, mergeau scoalole mult 
mai bine decât acum, că era mult mai mare 
îngrijire decat este astăzi, şi ca să dovedească 
d-sa că este în interesul acelei tradiţiuni vechi, 
vine azi şi mă acuză pe mine, că am suprimat; 
trei catedre de la facultăţile de drept. 

Dar era vorba de a face economii în detri- 
mentul scoalelor prin aceste măsuri? Dar se cu- 
vine să se arate numai o parte a chestiunii şi 
nu chestiunea în total? 

Tărimul, pe care a fost pusă chestiunea îna- 
intea Camerei şi pe care o pun şi înaintea, 
d-voastră, este că a trebuit să se întindă, cu 
toată restringerea mijloacelor noastre băneşti, a 
trebuit să se întindă şi in anul acesta, precum 
a început să se întindă şi în anul trecut, învă- 
țămiîntul din sate. Era atâta greutate: finanţiară, 
şi criza de astăzi vë dovedeşte că a fost atât, 
de împovărate finanţele, încât, după ce ne a- 


449 


meninţau cu un deficit de 7 milioane aproape, 
guvernul a luat hotărirea nu numai de a nu 
înfiinţa cheltueli nouă, dar a luat hotărirea a 
desfiinţa din cheltueli pănă se va putea în cât- 
va, echilibra budgetul. In această poziţiune mai 
toţi colegii mei au trebuit să reducă din chel- 
tueli. In ceea ce mă priveşte pe mine, eu mam 
împotrivit a reduce din cheltuelile esenţiale scoa- 
lelor şi am voit din contră să întind învăţă- 
mintul din sate ceva mai mult. 

Se cereau 96.000 lei pentru a se introduce 
200 scoli nou& prin sate; şi când cine-va mă 
acuză că voesce a lovi în instrucţiune, să bine- 
voiască à nu uita acest fapt, ca sub acest mi- 
nister s'au înfiinţat 200 scoli elementare nouă. 
Acum, d-lor senatori, vine întrebarea, in ce 
proporţii trebue să fie r&spindită instrucţiunea ? 

Mai nainte erau sub boerii cei vechi, cum 
zice d. Deşliu, numai în România de dincoace 
de Milcov vr'o 2,000 şcoli săteşti şi dincolo 
1,300, împreună aproape 4,000; de când cu li- 
bertăţile constituţionale, de când cu legea din 
64, care încântă pe d. Deşliu, cifra scoalelor 
la venirea mea în minister nu era decât de 
1,900. Oare acesta era numărul normal al scoa- 
lelor elementare din România întreagă, care 

avea să dea unui popor începător cultura mo- 
dernă? (aplause). 

Impuţinându-se pe de o parte de la 1865 în- 
coace într'un mod neiertat scoalele săteşii, s'a 
înmulţit din contră numărul facultăţilor, mai 
cu seamă al catedrelor facultăţii de drept, a 
căror profesori mai toţi sunt şi advocaţi, şi 
unii îşi dau mai puţină osteneală la catedrele 
ce ocupă, 

Oare ar trebui lăsat să se continue -a- 
ceastă cale? Dar atunci ce ar insemna un mi- 
nistru de instrucţiune publică, dacă el nu ar 
căuta să dea o direcţie hotărită întregului or- 
ganism al scoalelor şi să fixeze importanţa rela- 
tivă a fie-cărei părţi din învăţămint? 

Pentru mine unul, vë spun sincer, opinia 
este de mult formată, că chiar întinderea fa- 
cultăţilor, mai ales a celor de drept în para- 
lelă cu descreșterea învăţămîntului ' claselor de 
jos de prin sate şi oraşe poate fi primejdioasă, 
Ea ar fi numai atunci bună, când vom avea 
în aceeaş proporţie relativă scoli destule prin 
sate, apoi la învăţămintul secundar şi superior 
scoli politecnice mai cu seamă, mecanice şi in- 
dustriale, Căci nu este bine a înfiinţa numai 
scoli de ştiinţe înalte teoretice fără a ne ocupa 

dacă ele sunt în paralel cu celelalte ramuri 
mai reale ale instrucţiunii. (Aprobări). 

De aceia am crezut că era o datorie pentru 
mine de a veni să întind mai ântâi scoalele din 
sate și de a acoperi golul budgetar pentru in- 
fiinţarea, lor, restringând acel număr exagerat 
din catedrele facultăţilor de drept, care in pro- 
porţie cu scoalele elementare se pot numi un 
prea mare lux. (Aplause şi aprobări dintr'o 
parte). 

D-lor, viu acum la o chestiune personală a 
unuia din profesori, d. Daniileanu; şi aci aş 
putea să nu zic nimic alta decât că şi asupra 
chestiunii d-lui Daniileanu, cum am mai spus, s'a 
vorbit în Cameră, şi că în deplină cunoştinţă 
de causă Camera a dat un vot în acelaş sens 
cu ministrul, Dar de ce să nu vë spun cum 
s'au petrecut lucrurile în detai? Erau două ca- 
tedre de drept, una era ocupată de un suplini- 
tor, d. Mandrea, şi ceialaltă- de d. Daniileanu, 
care, ca mai toţi profesorii facultăţii de drept, 
era profesor definitiv. Trebue să ştiţi, că mulţi 
profesori de la alte facultăţi sunt încă profe- 
sori provizorii, la facultatea de drept insă, unde 
ştiu a interpreta legile, sunt definitivi şi au 
căutat să fie inamovibili, 

Era inamovibil şi d. Daniileanu. Acum când 
era vorba a se desfiinţa din cele două catedre 
una, am cerut avizul facultăţii, ca să-mi spună: 
este oare bun profesor d. Mandrea, ca să ştiu 
dacă ar putea d-sa să rămână pe urmă şi să 
ţie locul d-lui profesor Daniileanu când catedra 
d-sale ar fi desfiinţată; nu când d. Daniileanu 
ar fi destituit, căci nu era vorba de aceasta. 
Atunci facultatea — sunt subscrişi domnii: Boe- 
rescu Vasile, Pascal, Vioreanu, C. Boerescu, 
Vericeanu — ş'au dat părerea, că este în folo- 
sul instrucţiunii numirea d-lui Mandrea ca pro- 
fesor provizor, a dat sfatul d-lor ca să trec 
peste concurs şi să numesc pe d. Mandrea, 
căci d. Mandrea făcuse deja un concurs, fusese 
mult timp profesor la universitatea de Iaşi şi 
este şi membru la curtea de casaţiune. Această 
părere a profesorilor facultăţii de drept, în 
privinţa d-lui Mandrea, am supus-o consiliului 
permanent, subalternul meu, şi consiliul per- 
manent, care lucrează sub prezidenţa mea, şi 
care are vice-președinte pe d. Or&scu.... 

Orescu. Vice-preşedinte, însă nu subalternul 
d-tale nici odată. 

Ministru de instrucţiune publică. D. Orăscu, 
nu subaltern, ci vice-preşedinte al comitetului 
permanent, însă sub prezidenţia şi autoritatea. 

ministrului, D. Orăscu în consiliu a fost de o 
părere cu alţi doi din 5 membri, şi d, Zalomit 
a fost de o altă părere cu un alt membru; d. 
Zalomit a fost de părere că pe baza opiniunii 
celor mai competenţi oameni din facultatea de 
drept, să numesc pe d. Mandrea, fără alt con: 
curs. D. Orăscu însă s'a împotrivit la aceasta, 
cerând stricta aplicare a legii, că de şi d. 
Mandrea a concurat odată, însă acum trebue 
să se facă un nou concurs or cât ar fi de fa- 
vorabilă părerea în privinţa d-lui Mandrea. 

Eu, ministru constituţional obişnuit a, res- 
pecta mai mult majorităţile, mam unit cu ma- 
joritatea consiliului permanent, am aprobat pă- 
rerea emisă de d. Orăscu şi ceilalţi doi membri 
şi am lăsat ca regularea poziţiunii profesorului 
de dreptul roman să se facă la concurs. Va să 
zică este încă deschis concursul, nu s'a făcut 
nici o numire nici provizorie, nici definitivă, de 
şi d. Mandrea putea avea drept la aceasta ca 
vechiu profesor de facultate. 

Dar de ce ţinea ministerul să fie d. Mandrea 
şi să nu fie mai bine d. Daniileanu ? 

Pentru următoarele motive : eu cred că pro- 
fesorii facultăţii de drept este mult mai bine 


454 


să fie dintre magistrați decât să fie dintre ad- 
vocaţi. 

S'a vorbit de intenţiunile mele personale. 
Iertaţi dacă cobor discuţiunea şi vë zic, 
fiind vorba de interes personal, că este mai 
mult înteresul meu personal ca profesorii să fie 
şi advocaţi, căci eu am fost advocat şi poate 
să mai fiu, poate să mai fiu şi profesor, şi aşa, 
dar m'aş găsi foarte bine să pot exploata o 
poziţiune privată şi totodată şi un paragraf din 
budget, cum fac d-lor, dacă aşa, voiţi d-voastră. 

Prin urmare nu pentru interes personal, ci 
pentru binele lucrului credeam că ar fi mai ne- 
merit, ca să se spună odată din partea ministrului 
de culte şi instrucţiune publică în direcţiunea ce 
trebue să dea resortului său, că este mai bine să 
fie un înalt magistrat profesor decât un advo- 
cat. Şi ştiţi de ce? Dar se poate ceva mai grav 
care să turbure mintea tinerimii mai mult, de 
cât de a vedea, cum sa întîmplat de atâtea 
ori la noi, ca într'un proces inaintea tribunale- 
lor un profesor de drept să fie de o parte cu 
o teorie şi altul să fie de altă parte cu altă 
teorie contrară, de a vedea, chiar unul şi acelaş 
profesor de drept că susţine o teorie în cursul 
stu de la facultate, şi apoi teoria contrară ina- 

intea tribunalelor în cauzele private! (Aplause 
din o parte). 

Vë întreb: unde este moralitatea lucrului? 
Dar ce rol trebue să joace facultatea de drept 
într'un stat? Trebue să dea tinerimii principii 
nestrămutate de justiţie şi echitate. Şi dacă din 
nenorocire sunt multe controverse în ştiinţa 
dreptului, datoria profesorului însă este să le 
reducă pe cât se poate, astfel încât să dea si- 
guranța învăţămîntului de drept în inima tine- 
rimii! (Aplause). Sunt atâtea lucruri nesigure 
la noi! Nu vedeţi în ce stare este opiniunea 
publică! Citiţi jurnalele noastre şi vă sfidez să 
vază cineva, numai din ele, unde este dreptatea 
şi adevărul! 

In această stare de lucruri noi, care voim să 
învăţăm tinerimea, care este rolul nostru? Ce 
trebue să predea scoala, care tocmai are să in- 
veţe tinerimea de a cunoaşte şi aplica justiţia? 
Ştiinţa bazată pe principiele cele mai nestră- 
mutate, încât să le serve în toată viaţa lor la 
cele ce vor face. Ce învaţă un băiat eşit depe 
băncile scoalei juridice şi care din norocire se 
află membru la tribunal sau curte, când vede 
pe respectabilii s&i profesori unul susţiind un 
lucru, şi cel-alt cu o sumă de autori susţiind 
alt lucru şi vede că ştiinţa juridică esse redusă 

la o fraseologie de ocaziune şi nu la principiile 
eterne de dreptate! Pentru aceea am crezut, că 
este mai bine ca un magistrat să fie şi profe- 
sor, fiind-că profesorul explică teoria dreptului 
şi magistratul aplică aceiaş teorie, şi nu se pro- 
duce confuziune în mintea tinerimii. (Aplause 
din o parte). 

Iată ce aveam de răspuns la interpelarea d-lui 
Deşliu. 


Mai vorbeşte încontra ministrului sena- 
torul C. Bozianu, căruia îi r&spunde mi: 
nistrul lucrărilor publice d. T. Rosetti; 
apoi Al. Or&scu propune şi susţine moţiu- 
nea: „Senatul, ascultând pe d. ministru şi 
„avînd în vedere abaterile şi cälcarea legii 
„instrucţiunii publice, declară neincrederea 
„sa în d. ministru al nepracitun publice 
„$i trece la ordinea zilei“. 

Ministrul-prezident d. L. Catargi combate 
moţiunea, însă resultatul final este astfel 
consemnat în Monitorul oficial : 

„Se pune la vot moţiunea cu bile prin a- 
pel nominal. 

„D-nii senatori proced la vot, şi apoi se 
Qispoae scrutinul. 

„Prea S. 8. Părintele Mitropolit primat, 
preşedinte. Rezultatul votului este : 


Votanți. >.. da a 52 
Bile albe pentru. . . 31 
Bile negre contra . . . 21 


„Prin urmare moţiunea s'a adoptat. (A- 
plause ! Bravo! Bravo!)“ 


Fireşte că în aceeaş zi ministrul scoalelor 
şi-a dat demisia și împreună cu el cabinetul 
întreg, care însă s'a reconstituit la 30 Ia- 
nuarie 1876 în modul arătat pe pagina ur- 
mătoare. Asupra acestei soluţiuni vezi ob- 
servarea de la sfirşitul volumului de faţă. 


31. 


Pentru desființarea internatelor liceale. — 
Pretinsul cosmopolitism. 


(Şedinţa Camerei de la 5 Pevruarie 1876). 





Ministerul din acel timp: 


Lascar Catargi, prezident şi externe, 
General I. E. Florescu, răsboi, 

Al, Lahovari, justiţie, 

T. Rosetti, lucrări publice, 

P. Carp, culte, 

I. Bălăceanu, externe, 

I. Strat, finanţe. 


In Cameră se continua discuţia pe arti- 
cole a proiectului de lege asupra învăţă- 
mîntului public cu toată căderea din mi- 
nister a autorului ei. Căci ministrul urmă- 
tor d. P. Carp declarase, că-şi însuşeşte 
proiectul şi că va continua direcţia prede- 
cesorului său. 

Ajungând discuţia la art. 132, care pre- 
vedea, desființarea internutelor liceale, depu- 
tatul I. I. Pală vorbeşte în contra artico- 
lului, menţionează „direcţia nouă“ şi „cos: 
mopolitismul“ autorului legii, citeşte o pro- 
testare a vre-o 150 de persoane din Iaşi, 
care în numele „opiniunii publice Ieşane, 
dureros mişcate de cele mai multe din mă- 
surile propuse prin noul proiect, dar în 
particular de suprimarea internatelor“ cere 
respingerea proiectului (d. profesor N. Quin- 
tescu scrisese o întreagă broșură încontra, 
lui) şi conchide la suprimarea articolului. 

Acestor objecţiuni le răspunde discursul 
următor al autorului publicării de faţa, a- 
cum simplu deputat: 


D-lor deputaţi, cea dintâi combatere a ideii 
de a se desfiinţa internatele de la licee a venit 
aici în Cameră din partea onor. d. Pală. 

Noi, care impărtăşim idea că trebue supri- 
mate internatele de la liceele statului, trebue 
mai ântâi să exprimăm recunoştinţa noastră 
d-lui Pală pentru tonul moderat, cu care a tra- 
tat chestiunea. 

Intr'adevăr, d-lor, din toate desbaterile noa- 
stre ce folos poate eşi? Dacă sunt convicţiuni 
deja formate între câţi-va dintre d-voastră, a- 
tunci or-ce discuţiune s'ar face, ea nu mai poate 


460 


schimba părerea, atunci este vederat că vor- 
bele sunt de prisos. Dar din modul, cum a în- 
ceput d. Pală discuţiunea, eu am câştigat spe- 
ranţa că se vor putea lămuri toate întrebările 
fără prejudecare, că vom putea ajunge a ne 
înţelege între noi după cuvintele ce se vor pre- 
schimba fără nici un spirit pasionat, aşa încât 
să eşim cu toţii din aceste discuţiuni într'ade- 
văr mai luminaţi decât cum intrasem în ele, şi 
pe urmă să hotărim aşa cum vom crede că 
este mai bine pentru școli. 

Onor. d. Pală s'a referit la o declarare a mea 
când eram ministru. Daţi-mi voie a o repeta 
(ea a fost [ăcută tot aşa şi de d. Carp, actua- 
lul ministru al instrucţiunii publice): Principiile 
actualului proiect de reformă sunt cele trei,,ce 
am avut onoare a vi le spune atunci (pag. 408). 
Fără adoptarea lor proiectul este denaturat. Dar 
după încuviințarea lor, noi primim or ce hotănire a 
majorităţii Camerei asupra celorlalte dispoziţiuni. 
De aci nu este drept a se induce, cum părea 
a o face d. Pală, că noi renunţăm de a com: 
bate ideile, care ni se par greşite pentru in- 
strucțiunea publică. Totul este ca aceste com- 
bateri să nu fie aşa de decisive încât, dacă nu 
ar avea favoarea să fie primite de majoritatea 

Camerei, să zicem că noi nu mai recunoaştem 
acest proiect, de lege. 

Intre asemenea puncte de a doua mână 
sunt şi internatele la licee. Intr'adevăr chesti- 
unea internatelor la licee este departe de a avea 
insemnătatea ce pare că i sa dat în discuţiu- 
nile publice. 

D-lor, la internatul central din Iaşi, adecă in 
toată România de dincolo de Milcov, căci nu- 
mai un Singur internat de liceu există acolo, 
sunt astă-zi 40 de elevi interni, iar în genere 
in şcoalele secundare de gimnazii şi licee sunt 
dincolo de Milcov vre-o 900 de elevi externi; 
va să zică toată discuţiunea noastră cea mare 
este, că, dacă 900 elevi secundari sunt cres- 
cuţi acolo ca externi, vre-o 40 alţii care sunt 
astă-zi interni, să mai fie sau să nu mai fie 
crescuţi în internatul statului. 

Pentru România de dincoace de Milcov chès- 
tiunea stă cam tot aşa. In toate internatele li- 
ceale ale statului astă-zi sunt, vre-o 100 elevi 
interni, iar în gimnazii şi licee vre-o 2,000 
elevi externi. Va să zică este chestiunea de a 
se şti, dacă în această parte a ţărei, când avem 
2,000 de elevi externi, mai trebue sau nu ca 
statul să crească cu cheltuiala sa pe acei 100 
elevi interni? 


462 


In această proporţie înţelegeţi bine că gu- 
vernul nu putea să facă alt-ceva decât să 
vă zică: D-lor, chestiunea este mai puţin im- 
portantă decât pare. Credeţi să mai fie 40 elevi 
interni dincolo de Milcov şi 100 dincoace tot 
pe seama statului, pe când sunt 2,700 elevi 
externi ? Aceasta nu va schimba in mod radi- 
cal direcţiunea învățămintului, şi poate să fie 
bine aşa. Prin urmare vedeţi că suntem, cum 
am zice, în largul nostru şi putem trata che- 
stiunea foarte liniştit. 

In ceea ce priveşte o adresă de la Iaşi, pe 
care a citit-o d. Pală, să-mi dea voie să-i spun 
că nu pui mult temei pe ea. Mai ântâi se zice 
acolo, că sunt 150 de semnături] şi că acele 
150 de persoane reprezentă opiniunea publică 
din Iaşi. D-lor, opiniunea publică este un lucru 
greu de analizat. In această privinţă aş fi şi 
eu tot atât de autorizat ca şi cei 150 ca să 
zic că eu reprezent opiniunea publică în Iaşi, 
căci aş găsi alţi 150 alăturea cu mine. Dar 
acestea sunt numai frase populare. In drept, 
opiniunea publică a unui stat constituţional o 
reprezintă numai un singur corp: este Parla- 
mentul electiv, d-voastră sunteţi opiniunea pu- 
blică, sunteţi reprezentaţiunea legitimă a ţărei. 
Dacă majoritatea d-voastră va hotări lucrul în 

un înţeles sau în altul, aceasta va fi hotărirea, 
ţărei, iar acele 150 de iscălituri din Iaşi repre- 
zentă numai părerea lor individuală. 

In tot cazul noi trebue să depărtăm din dis- 
cuţia de faţă tot ce nu se ţine de ea, şi nu 
cred că era în chestie, când d. Pală a venit şi 
v'a vorbit de aşa numita „noua direcţie“, fä- 
c&ndu-mi onoarea de a zice că eu sunt şeful ei 
ete. Cuvintul „noua direcţie“ s'a întrebuințat odată 
de mine într'o chestie exclusiv literară şi ştiin- 
ţifică, care nu priveşte întru nimic discuţiile po- 
litice. Iar în ceea, ce priveşte cosmopolitismul, 
fiind-că l-a atins d. Pală, rog pe Adunare să-mi 
permită a r&spunde aci câte-va cuvinte. 

Dacă sub cosmopolitism se înţelege desvol- 
tarea unui popor fără înfăptuirea ideii naţiona- 
lităţii, o desvoltare comună a popoarelor aşa 
încat naționalitatea lor să nu fie un element 
integrant, un substrat esenţial al acestei des- 
voltări, atunci din partea mea şi din partea 
tutulor amicilor mei politici declar că nu am 
fost nici odată, că nu suntem şi că nu vom fi 
cosmopoliţi ; că nu a eşit nici odată nici din 
gura, nici din pana mea şi nici din gura nici 
din pana vre-unuia dintre amicii mei un singur 
cuvînt măcar, care să autorize pe cine-va a 
zice că suntem cosmopoliţi; că toţi, fără ex- 

cepţiune, am fost şi suntem partizani ai ideii 
naţionalităţii, şi or-cine a susţinut că noi am 
fi contrari acestei idei, a susținut © inexac- 
titate. 

Şi d-lui Pală, care în vorbele d-sale moderate 
şi prudente a avut tactul de a atinge acest lu- 
cru nu ca din partea d-sale, ci ca auzit de la 
alții, îmi fac o datorie a-i afirma: că cei ce au 
întrebuințat în contra noastră pentru prima 
oară strigătul de cosmopolitism, au mistificat opi- 
niunea publică spunând un neadevtr. 

lată o declaraţie, care sper că este destul 
de lămurită pentru a më autoriza de a nu mă 
mai opri ia asemenea lucruri, ci a reveni la 
obiectul propriu al desbaterilor noastre. 

Internatele susținute de stat au fost intro- 
duse în acele state, in care guvernul a voit să 
răpească tinerimii şi părinţilor desvoltarea li- 
beră şi să le impună direcţiunea lor guverna- 
mentală. 

Dacă aş fi eu cosmopolit şi aş voi să cresc 
tinerimea în ideiele cosmopolitismului, nu vë 
pare natural că tocmai eu aş cere internate, în 
care să se pună pedagogi din direcţiunea mea 
şi să impun astfel societăţii direcţiunea ce-mi 
convine mie? (aplâuse). Este evident, că atunci 
când eu propun ca statul să nu crească tine- 

rimea în internate. ci să o lase să crească în 
sinul familiei, este evident, zic, că atunci mi 
s'ar putea imputa o sumă de alte intenţiuni, 
dar numai intenţiunea de a impune tinerimii 
o anume direcţiune a mea pentru cosmopoli- 
tism sau absolutism sau cum veţi voi, numai 
această intenţiune nu mi se poate imputa. (A- 
plause), 

Vë rog dar încă odată să nu complicăm 
chestiunea de faţă cu lucruri ce nu au a face 
cu dinsa, ci să o analizăm în un mod mai 
simplu şi mai dea-dreptul în legătură cu obiectul. 

Analizată chestiunea in mod simplu şi fără 
preocupaţiuni de lucruri străine, iată cum să 
prezentă. 

D-lor, vorbeam la discuţiunea generală, că în 
statul nostru este mai bine ca să împuţinăm 
intru cât-va direcţiunea spre scoalele latinești şi 
greceşti şi spre funcţionarism, şi să ne silim 
a înlesni cât mai mult producerea unei clase 
de cetăţeni independenţi, care cu munca lor, cu 
economia lor să-şi câştige înşii existenţa fără a 
se adresa la budgeţul statului, şi că de aceea, 
trebue ca scoalele reale să fie fondate şi înmul- 
tite. Liceele fără îndoială trebue păstrate ca o 
instrucţiune de înaltă cultură; dar trebue să fie 
rezervate numai pentru aceia, care vor să se 

destine la acea înaltă cultură clasică, şi mai 
ales spre a îmbrăţişa funcțiunile statului în li- 
mitele cerute de el. 

Este dar aici o proporţiune de stabilit, şi în 
starea noastră de astăzi nu pot decât să dau 
sfatul: nu lăţiţi peste măsură liceele pănă când 
nu veţi avea mai multe şcoli reale. 

Acum, dacă statul ar veni şi ar zice: la gim- 
naziile reale, la şcoalele reale creşteţi cum 
voiţi tinerimea, dar pentru şcoalele latinești şi 
greceşti să viu eu anume în ajutor cu inter- 
nate, vë dau burse ca să fiţi crescuţi gratuit 
de mine, nu vedeţi d-lor, că ar continua eroa- 
rea primitivă? Adecă noi am scoate din sînul 
familiilor un număr de copii şi le-am zice: Vii 
ţin în internate pentru ca să înveţe latineşte 
şi greceşte, iar pentru alte trebuinţe ale statu- 
lui faceţi voi cum ştiti. 

Pentru ce aceasta? Are obligaţiune statul ca 
numai decât să crească în internate pe elevi 
pentru latineşte şi greceşte ? Nu are nicăeri şi 
nici odată această datorie, 

In Franţa, precum a arătat foarte bine d. 
ministru al instrucţiunii, s'au introdus din partea 
statului, sub Napoleon I, internatele liceale cu 
intenţiunea, foarte pronunţată, fiind-că murea cu 
30, cu 40 de mii floarea tinerimii burgheze în 

resboaele nesfirşite, de a creşte pe seama statului 
pe nefericiţii copii rămaşi orfani de tată, şi tot- 
deo-dată cu intenţiunea de a imprima acestei 
tinerimi o direcţiune absolutistă guvernamen- 
tală cu idei napoleoniane. 

Dar tocmai experiența dobindită în Franța, 
cu acest sistem al statului nu ne încurajază ca, 
să mergem mai departe, căci s'a întimplat ca 
tocmai acolo, unde statul a întins mai mult 
coarda, să se producă cea mai turbulentă tine- 
rime, in comparare cu cea din Germania, din 
Anglia şi poate chiar şi din Italia. Iată, d-lor, 
resultatul internatelor de acolo. 

In Germania şi Anglia sunt internate, dar 
sunt de regulă fundaţiunii private, şi numai aşa 
se pot susţine bine. Este mai bună autoritatea 
privată în asemenea lucruri, cum merge mai 
bine Eforia spitalelor aici şi Eforia Sf. Spiridon 
din Iaşi, în privinţa averii ce o administrează, 
decât poate af merge când ar fi sub autori: 
tatea statului, şi tot aşa mergea mai bine E- 
foria şcoalelor cu administraţia ei de mai nainte 
decât poate să meargă sub ministerul cultelor 
de astăzi. Căci este ştiut că statul administrează 
în general mult mai rëu decât administrează 
un particular. 

Aşa dar, d-lor, în loc de a cere întreţinerea 
internatelor din partea statului, presentul pro- 
iect de lege cere acordarea burselor; şi iată. 
cum se prevede aceasta în art. 132: 

„Elevii sărmani şi silitori vor fi ajutaţi prin 
burse. 

„Bursele se dau de minister prin concurs 
conform unui anume regulament“. 

In realitate lucrurile se vor petrece aşa: 
Vom avea şcoli reale în Fălticeni, în Roman, 
în Botoşani, în Bacău, în Piatra, etc., în cât 
priveşte România de dincolo de Milcov; iar 
dincoace au să fie în Giurgiu, Ploeşti, Slatina, 
Tirgu-Jiului, etc. Cu înfiinţarea acestor şcoli 
reale, poâte că 4 din 5 cazuri de trebuinţă 
pentru internate se vor împuţina. Căci dacă 
astăzi sunt atâţi părinţi, care voesc ca copii lor 
să studieze în liceele din Bucureşti, Iaşi, Cra- 
iova, şi solicită un loc în internatul statului, 
cauza este că in oraşul de unde este acel pă- 
rinte nu sunt incă introduse şcoli secundare, şi 
prin urmare părinţii sunt siliţi a cere asemenea 
ajutor. Dar in zioa, în care vor fi şcoalele secun- 
dare înfiinţate în toate capitalele mai însem- 
nate din distri:t, în acea zi trebuinţele părin- 
ţilor de a alerga la Bucureşti, Iaşi şi Craiova 
vor fi mai mici; prin urmare din acest fapt 

numărul trebuitor- de interni liceali se va reduce 
poate la o pătrime din ceea ce este astăzi. Va 
să zică, dacă trebuinţa internatelor va fi redusă 
la această proporţiune, atunci remâne statului 
a dezlega numai intrebarea acelor tineri săraci, 
care au un talent deosebit pentru studiile cla- 
sice, şi care voesc să urmeze mai departe aceste 
studii. Răspunsul este, că acestora li se vor da 
burse. 

Dar se zice: dasă li se vor da burse, cine 
are să-i crească ? Oare nu se vor duce în alte 
internate particulare? Poate! Dar eu, d-lor, 
sunt din parte-mi în contra şi a -acestor inter- 
nate particulare, de şi aceasta nu mai priveşte 
pe stat, ci remâne treaba părinţilor de a le 
apreţia. Sunt cu atât mai mult autorizat de a 
vorbi aici, cu cât eu însumi am contribuit a 
funda un asemenea institut privat la Iaşi pentru 
internii liceali. Această experienţă insă şi altele 
făcute pe urmă mi-au arătat, că instrucţiunea 
este fără indoială mai bună în aceste scoli, dar 
grămădirea prea multor elevi în ele are multe 
inconveniente, educaţiunea nu este la înălţimea 
cerinţelor, şi în fine sunt expuse pericolului 
unui spirit exagerat de speculaţiune. Acest pe- 
ricol J-am constatat mai ales la internatele pri- 
vate din Craiova. 

Aşa dar nu aceste internate sunt idealul 
meu. Eu sper din contra, că lucrurile se vor 
putea face şi la noi aşa precum se fac în En- 
glitera, în Germania şi în parte chiar în Franţa, 
adecă părinţii elevilor bursieri sau stipendişti, 
dacă nu sunt din localitate, se vor duce şi vor 
căuta să găsească la locul liceului o familie, şi 
mai înaite de toate se vor duce la familiile a 
chiar proresorilor de licee, care nu më îndoiesc 
că vor primi cu mulţumire în casele lor câţi-va 
din tinerii eminenţi, care au stipendii, nu prea. 
mulţi, dar 3 pană la 4. 

V'am spus, d-lor, că în toată România de 
dincolo de Micov sunt astăzi 40 de elevi in- 
terni la licee, apoi dacă vor lua unele famili 
de profesori câte 4 sau 5 elevi ca să-i crească 
în mijlocul lor, nu credeţi oare că această cre- 
ştere în familia unui profesor de liceu va fi o 
creştere mai bună şi mai morală pentru tineri 
decât creşterea lor în cazarmele internatelor ce- 
lor mari? Dar chiar şi pentru profesori va fi 
mult mai bine; căci un profesor, care va avea 
elevi bursieri acasă la sine, pe lingă plata ce 
va primi de la dinşii şi care-i va uşura poziţii 
materială, va fi silit să ducă o viaţă mai cas- 
nică, va câştiga însuş mai multă demnitate în 
chiar viaţa sa familiară; în loc să se ducă la o 

cafenea, la ciub, la discuţiuni politice, se va 
gândi la familia cea sporită din casa lui, pentru 
care va simţi mai mult, mai imediat respun- 
derea morală; cu elevii săi din familie va re- 
peta lecţiunile şi va deveni un pedagog mai 
bun decât era pănă atunci din simplă teorie. 

Aşa se petrec lucrurile in Englitera, în parte 
în Franţa, foarte adesea şi mai regulat în Ger- 
mania. Cred dar că această viaţă introducându- 
se şi la noi, va. da rezultate bune. Nu mă în- 
doiesc că şi d-voastră veţi împărtăşi această 
opiniune. 

Ce întimpinare mai aveţi în contra acestei 
încercări, care — după cele zise — trebue să 
vě pară şi d-voastră aşa de folositoare pentru 
societate, încât de sigur merită din capul locu- 
lui o primire mai bine-voitoare? 

Am ascultat în această privinţă cu mare a- 
tenţiune coprinderea protestării din Iaşi, pe care 
ne-a citit-o d. Pală, şi am auzit între alte ar- 
gumente contrarie şi pe acesta, că la noi 
înainte vreme aşa era, cu internate, şi că din 
internate au eşit toţi oamenii noştri cei mari, 
Aşa este! Dar ce poate dovedi aceasta? Să vă 
dau tn exemplu. Acum, când am introdus în 
țara noastră drumurile de fier şi telegraful, mai 
putem veni să zicem: de ce nu trimiteţi şi 

acum stafete şi nu ţineţi releuri postale? Căci 
înainte vreme așa era. Toţi cei ce au călătorit; 
înainte vreme în această ţară, şi oamenii cei 
mai însemnați, au călătorit cu posta; şi cea 
mai grabnică şi mai importantă ştire se trimi- 
tea cu stafeta. Făra îndoială; dar astăzi călăto= 
resc cu drumul de fier şi se trimit ştirile prin 
telegraf. Şi nu este mai bine aşa? (ilarite, a- 
plause). Când nu era decat poşta şi stafeta, în- 
tebuinţai poşta şi stafeta. Dar când ai ceva 
mai bun? Poţi oare aduce argumentul în contra, 
drumului de fier şi a telegrafelor că mai 'nainte 
toată lumea întrebuința numai posta şi stafeta? 

Ete evident, d-lor, că într'o ţară care tinde 
a se civiliza, totul progresează, se preface. In- 
tr'o ţară, unde instrucţiunea liceală se făcea 
mai nainte mai ales prin internate, era neapă- 
rat ca toţi oamenii eminenţi trebuia se easă 
din internate. Dar întrebarea noastră este: oare 
dacă în ţară nu ar fi fost aceste internate, ci 
ar fi fost sistemul propus acum, ar fi eşit toţi 
acei bărbaţi pe care-i posedă astăzi ţara? Eu 
cred că da, şi incă mai mulţi şi mai bine cre- 
scuţi. Prin urmare din toate câte se zic, că 
aşa a fost in vechime, nu se poate trage con- 
secinţa că şi pentru viitor ar trebui să fie tot 
aşa ; căci atunci ar înceta or ce progres. 

Dar să intrăm puţin mai deaproape în starea 
internatelor statului nostru. 

Am fost şi eu cât-va timp director al inter- 
natului central din Iaşi, şi vă pot vorbi în cu- 
noştinţă de cauză. D-lor, înainte de toate la 
noi ne lipsesc acei pedagogi, care ar trebui să 
dea o creştere buna, elevilor din internat. 

Este foarte uşor a zice, precum a spus-o d. 
Pală, că ministrul instrucţiunii, când va vedea 
că disciplina într'un internat nu este bună, să 
o îndrepteze; dar este greu de făcut, cred chiar 
că este aproape cu neputinţă în starea de astăzi 
a şcoalelor noastre. Căci nu trebue să pierdeţi 
din vedere, cât de puţin poate să facă un mi- 
nistru. El poate să facă o adresă directorului 
acelui internat, prin care adresă să-i zică: stringe 
disciplină; şi cu toate acestea directorul uu va 
face mai ninic, pentru că nici el nu are prin 
cine, nu are pedagogi. Directorul are adminis- 
traţiunea, internatului, are grija şcoalei în ge- 
nere, nu este el acela care poate fi în contact 
perpetuu, neintrerupt cu elevii; în acest con- 
tact cu elevii sunt numai pedagogii. Şi aici este 
cheia lucrului: la noi toţi pedagogii sunt nişte 
tineri, care-şi fac studiile lor şi cari sunt numai 
de nevoie şi de o cam-dată într'un internat ca 
pedagogi; sunt acolo fără nici o tragere de 

inimă, lucrează mai mult de silă, aşteptănd ora. 
ca să termine repetițiile lor cu elevii, pe care 
de regulă nici nu le fac, ci-şi caută de alte stu- 
dii ale lor, şi sunt fericiţi când pot să iasă din 
acel internat. 

Vë încredinţez cu nu veţi găsi nici un peda- 
gog care să fi stat zece ani de zile într'un in- 
ternat de al statului; ci stau trei sau patru 
ani ş'apoi ies. Tinerimea însă nu se poate creşte 
de nişte pedagogi fără tragere de inimă, care 
se grăbesc numai să facă orele de asistență 
lingă elevi cu cea mai mare r&ceală, fără nici 
un interes, ocupându-se nu de a le face explica- 
ţiuni asupra obiectelor lor, asupra temelor lor, 
dar ocupându-se cu cetirea institutelor lui Iu- 
stinian, sau altă carte. Astfel totul se petrece 
întrun mod mecanic, lipsit de or ce spirit de 
afecţiune pentru buna creştere ce trebue să se 
dea tinerimii. 

Această stare de lucruri se petrece zilnic în 
internatele noastre. Pe de altă parte băeţii, cel 
dintâi lucru care-l fac în urma acestei lipse de 
creşteri, este de a studia paragrafele reglemen- 
tului de disciplină ; şi când pedagogul observă, 
unuia vr'o incorectitudine în purtare, cum de 
exemplu, că nu s'a purtat cuviincios în clasă, 
sau în dormitor, că a vorbit prea tare la masă, 

sau că a eşit din institut fără permisie, şi-i dă o 
pedeapsă, de exemplu un arest, atunci direc- 
torul se pomeneşte cu o petiţiune din partea 
elevului, prin care se plânge: că pedagogul l-a 
pedepsit pentru cutare faptă cu cutare pedeapsă, 
în vreme ce regulamentul la articolul cutare 
zice: că pedeapsa pentru cutare faptă nu este 
aceea, ci este alta, şi că el protestează. (Ilari- 
tate). Iată, d-lor, cum se petrec lucrurile zilnic 
în internatele statului. Cu toate acestea nu vă 
miraţi, dacă şi din aceşti elevi au eşit câţi-va 
eminenţi. Ar fi fost ceva fenomenal, dacă mwar 
fi fost aşa. Insă aceasta nu vrea să zică, cum că 
ne mai fiind internate de ale statului, nu poate 
să iasă şi în alt mod asemenea oameni emi- 
nenţi, precum de exemplu din sinul familiilor 
de profesori, care s'ar însărcina cu creşterea 
acestor copii. 

In starea actuală, după cum v'am spus, lip- 
sindu-ne personalul pedagogic, va fi imposibil 
de a putea da tinerilor o bună creştere în in- 
ternatele statului. Eu cred, d-lor, că desfiin- 
ţându-se internatele, tinerimea noastră nu va fi 
lipsită de educaţiune, pentru că nu cu „pretin- 
sele“ burse, cum zice protestarea de la Iaşi, 
dar cu bursele efective ce sunt aici în lege 
prevăzute ca obligatorii,  tinerimea noastră, 

care astăzi este prin internate, va găsi în fami- 
liile profesorilor mult mai bună creştere, mai 
mult interes pentru dezvoltarea simţimintelor 
lor decât găsesc astăzi din partea pedagogilor 
în internatele statului. 

Iată în ce mod, d-lor, acel ce a făcut acea- 
sta lege, şa închipuit că se pot concilia lu- 
crurile. 

Acum, dacă d-voastră credeţi cu toate ace- 
stea, că internatele statului trebue să r&mâie 
aşa cum sunt, şi să creşteţi pe tineri ca şi pănă 
acum, negreşit că în contra majorităţii Camerei 
nu este nimic de făcut. Aceasta va fi atunci o 
dovadă, că reforma ce vi se propune astăzi, este 
prematură. Insă mai târziu, eu unul nu mă în- 
doiesc, vë veţi convinge, că ea era salutară, 
şi că era mai bine atât pentru stat cât şi pen- 
tru societate, ca finerimea să se crească în fa- 
milie, iar nu cazarmată în internatele statului 
ca pănă astăzi, 

Iată, d-lor, care a fost motivul acestei dispo- 
ziţiuni din proiectul de lege. 


După mai multe alte discursuri pentru 
şi contra, Camera respinge toate amenda- 
mentele şi votează suprimarea internatelor 
liceale cu 51 voturi contra a 24, 


32. 
Pentru înființarea facultății de teologie. 


(Şedinţa Camerei de la 6 Fevruarie 1876). 


Continuând discutarea proiectului de lege 
asupra învăţămîntului public, Camera a- 
junge la art. 157, care prevede înfiinţarea 
facultăţii de teologie la universitatea din 
Iași. 


D-lor, am auzit pe unii din d-voastră zicând: 
pentru ce trebue să fie facultate de teologie? 
Motivul, care m'a îndemnat să introduc facul- 
tatea, de teologie, este următorul: 

Prin legea constitutivă a Sf. Sinod sa pre- 
văzut, ca după 20 ani de la promulgarea ei, 
care s'a facut la 1872, să nu poată să se 
numească archiereu în România decât cel ce 

va avea titlul de doctor sau licenţiat în teologie. 
Aceasta este o lege votată de d-voastră şi aţi 
pus fundamentul, pe care este clădită astăzi 
organizarea şi ierarchia noastră bisericeasză. 

Au trecut de atunci 4 ani, mai remân încă 
16 ani, când va veni timpul ca nici un archie- 
reu, nici un episcop, nici un mitropolit nu va 
mai putea fi numit fără de a avea titlul aca- 
demis in teologie. Acum dacă vë închipuiţi, că 
s'ar face facultatea de teologie peste un an, 
cursul ei fiind de 4 ani, atunci tocmai peste 5 
ani ar putea să dea primii doctori în teologie, 
şi tinerii, care ar fi avut această aplicare, ar 
ajunge cu titlul lor academic la virsta cerută 
pentru a putea să aibă înaltele demnități ecle- 
siastice citate mai sus. Afară numai dacă sun. 
teţi de părere, că este bine ca, nefiind in ţară 
facultăţi de teologie, toţi prelaţii noştri să-şi 
facă studiile în strainătate. In casul acesta se 
înţelege, că ei ar fi siliți să se ducă in Rusia 
sau în Grecia, de regulă însă în Rusia. 

Eu, d-lor, cred că nu este bine ca o ţară să 
silească pe prelaţii săi, pe întregul său cler 
înalt, să meargă să-şi facă studiile numai decât 
în ţări străine, mai ales în Rusia. Aceasta o 
cred chiar primejdios. De aceea, ca un corolar ne- 
cesar la legea Sfântului Sinod, am fost dator să 

propui înființarea unei facultăţi de teologie; şi 
toate criticele ce le-am auzit în contra înfiinţării 
acestei facultăţi, mi se par foarte nefundate şi 
lipsite chiar de sentimentul naţional. (Aplause). 


Articolul 157 se primeşte. Dar prin că- 
derea cabinetului Catargi se zădărniceşte 
toată reforma învăţămintnlui, iar facultatea, 
de teologie se deschide deabia după 8 ani 
(4 Noemvrie 1884), prin decisiune ministe- 
rială, însă nu la laşi — cum propusese au- 
torul acestei scrieri şi cum era mai neme- 
rit —, ci la Bucureşti. După alţi 6 ani se 
intemeiază definitiv această importantă fa- 
cultate prin legea specială de la 3 Iulie 
1890, fiind d. Teodor Rosetti interimar mi- 
nistru al cultelor. 


33, 


Pentru susținerea ministerului L. Catargi în 
contra unei moţiuni de blam., 


(Şedinţa Camerei de la 9 Fevruarie 1876). 





Ministerul L. Catargi, reconstituit la 30 
Ianuarie 1876 în urma celor relatate la 
pag. 457, provoacă în aceeaş zi o ge- 
dinţă secretă a Camerei, în care primeşte 
cu mare majoritate un vot de încredere, a- 
nunţat apoi in şedinţă publică de preziden- 
tul Camerei conservatoare d. Dimitrie Ghica. 
Cu toate aceste d. George Brătianu, care 
se asociase la acel vot de încredere, atacă 
chiar de a doua zi guvernul asupra numi- 
rii noilor miniştri. lar in şedinţa Camerei 
de la 6 Fevruarie 1876 d. Grigorie Ventura 
anunţă o nouă interpelare în contra guver- 
nului „asupra situaţiunii sale anormale şi 
neconstituţionale faţă cu Adunarea“, pe care 

şi-o desvoltă în şedinţa de la 9 Fevruarie, 
fiind ajutat în atacul său de dd. G. Bră- 
tianu şi Ar, Pascal. 

Acești deputaţi prezentă după o lungă 
discuţie moţiunea de blam, încontra căreia 
se îndreptează discursul următor: 


D'lor,. moţiunea, asupra căreia desbatem, este 
următoărea: 

„Camera, ne mai putând avea încredere în 
noua direcţiune politică, ce urmează ministerul, 
trece la ordinea zilei“, 

Sub-scrişi sunt dd. Ventura, Pascal, Meitani, 
G. Brătianu, mai este subscris şi d. Moruzi, 
adecă d. Moruzi de la Dorohoi, apoi d. Veri- 
ceanu, 

Voci. Mai este şi d. Monteor, 

T. Maiorescu. Ah, pardon! Uitasem pe d. 
Monteor. (Ilaritate). 

Voci. Mai e şi d. Marioţeanu. 

T, Maiorescu. De dou ori pardon. Uitasem 
şi pe d. Marioţeanu. (Ilaritate). 

Meitani. Deputaţi sunt şi d-lor. 

T. Maiorescu. Incontestabil. Fiind-că au sub- 
scris o asemenea moţiune depusă pe biuroul 
Camerei, este o dovadă sigură că trebue să fie 
deputați. (Mare ilaritate). 

In această moţiune este un singur cuvint, 
care o accentuează şi o justifică înaintea d-voa- 
stră, este cuvintul: noua direcţiune politică. Şi 
nu poate fi vorba, domnilor, de direcţiunea gu- 
vernului dinainte de zece zile, căci guvernul 
atuncea avea încrederea majorităţii, care s'a, vo- 
tat cu 68 bile contra 11. 

Această încredere s'a manifestat nu numai 
în persoana prezidentului consiliului, ci pentru 
întregul minister aşa cum e compus din acei 7 
miniştri, care astăzi stau pe acea bancă. Aşa 
dar tendenţa, acestei moţiuni este de a zice: 
că guvernul de 10 zile încoace a apucat o nouă 
direcţiune. Căci negreşit nu pot să imput acelor 
domni, care au iscălit moţiunea, că au vroit să 
facă acestei Camere insulta de a zice: trebue 
să te resgândeşti după 9 zile. De aceea au şi 
introdus cuvintul: noua direcţiune. Nu puteau 
d-lor, în urma cuvintelor autorizate ale d-lui D. 
Ghica, prezidentul acestei Camere, care a zis 
în şedinţă publică: să susţinem acest guvern, 
nu putea, chiar avend nemulțumiri în contra 
lui, să vie peste câte-va zile şi să mai propună 
simplu o moţiune de neîncredere şi noi să o 
discutăm. Pentru onoarea Camerei dar a tre- 
buit să se caute un nou motiv pentru a se 
justifica această, schimbare peste 9 zile, şi ast- 

fel s'au introdus în moţiune cuvintele: noua 
direcţiune. D. Ventura, autorul sau co-autorul 
acestei moţiuni, ne-a explicat ce vrea să zică 
noua, direcţiune, A zis: D. preşedinte al consi- 
Jiului s'a inspirat de o nouă direcţiune susţi- 
nută de d. Maiorescu, dar fiind-că eu nu mai 
sunt astăzi în minister, acea nouă direcţiune e 
susținută de d. Carp şi d. Rosetti. A zis d. Ven- 
tura că noua direcţiune reprezentă: nihilismul, 
cosmopolitismu:, combaterea ideilor de naţiona- 
litate, de religiune şi de familie; aceasta mai 
ales de 9 zile încoace. (Ilaritate). 

Domnilor, să lăsăm dar chestiunea de 9 zile 
la o parte, fiind-că este ca şi judecată prin risul 
d-voastră. Am onoare însă, trecând la lucruri 
mai serioase, a vă da o explicare şi a vă face 
o declaraţiune: cuvintul noua direcţiune, căruia 
i se face onoarea de a figura într'o moţiune 
parlamentară, este un cuvint literar, introdus 
de mine într'un articol literar, publicat în Con: 
vorbiri literare, şi se refere numai la chestiuni 
literare. Dacă însă unui cuvint literar i se face 
onoare a ise da o semnificaţiune politica, vă 
declar: că noua direcţiune n'a susţinut nici o- 
dată oral, n'a scris nici odată nici un cuvint 
nici în favoarea nihilismului, nici în favoarea, 
cosmopolitismului, nici încontra familiei, că toţi 

membrii acestei direcţiuni nouă sunt partizani ai 
naţionalităţi, şi că nu este adevărat că ar fi susţi- 
nut dinsa nenaţionalitătea, cosmopuolitismul şi 
căderea religiunii noastre. Desfid dar pe or 
cine de ami arăta sau în graiu, sau în scrie- 
rile din partea vre-unuia din direcţiunea nbuă, 
vre un cuvint care să-l autorize a spune ase- 
menea neadevăruri. lată chestiunea nouei direc- 
țiuni foarte lămurit pusă înaintea d-voastră. 
Dacă este cine-va din d-voastră, care să poată 
cita, în acest sens un singur cuvint din partea 
vreunuia din noi, îl rog să-l spună, şi atunci 
voi fi desminţit. (Pauză). Dacă tăceţi toţi, atunci 
n'am decât o rugăminte să fac, aceea că pentru 
demnitatea fiecăruia din noi să nu afirmaţi lu- 
cruri neexacte dinaintea ţărei. (Aplause). 

Atâta pentru direcţiunea nouă. 

Să venim acuma la direcţiunea veche a des- 
baterilor noastre obişnuite. Ce voieşte, d-lor, 
grupul cel tinăr din Iaşi, reprezintat acum prin 
dd. Carp şi Rosetti, şi mai inainte prin mine? El 
voieşte întemeierea ordinei monarhice sub di- 
nastia ce avem astăzi, menţinerea libertăţilor 
aşa cum sunt însciise în Constituţiune, pănă 
când avem această Constituţiune, şi conştiin- 
cioasa lor practicare în organizarea internă a 
statului. 

Acum, fiindcă este vorba de resturnarea a- 
cestui guvern, să cercetăm din 'nou tu toţii, 
sub ce împrejurări a venit la putere şi ce a, 
făcut pănă acuma, D-lor, la 1871 când ministe- 
rul actual a venit la putere, ştiţi ce zdrunci- 
nare era în toată țara; ştiţi cum umbla vorba că 
nu se mai poate menţine stabilitatea; ştiţi, 
d-lor, cum se credea că dinastia actuală nu mai 
poate să dureze, şi se vorbâa că şeful statului 
voeşte să părăsească ţara. Era vorba, că, după 
ce ţara prin o luptă continuă de 20 de ani 
ajunsese a realiza dorinţa ca să avem un Prin- 
cipe străin dintr'o familie domnitoare din Eu- 
ropa; că după ce noi prin propriile noastre mij- 
loace ne-am dat la 1866 o Constituţiune, în care 
am înscris ca articul fundamental menţinerea 
dinastiei actuale, era vorba zic, după 5 ani de 
joc parlamentar sub o Constituţiune dată de 
noi înşine ţărei, să declarăm că această țară, 
este incapabilă de a-şi păstra dinastia ce şi-a 
ales-o. Inţelegeţi bine, ce primeidie era pentru 
țară la Martie 1871. 

Veţi găsi dar natural, că în asemenea mo- 
mente toţi oamenii politici cu bun simţ, chiar 
cei mai liberali, să-şi. zică: acesta este un mo- 
ment suprem; şi cu toate că după tempera- 
mentul nostru unii suntem mai liberali, totuş 

aceste desbinări trebue să dispară, să ne unim 
cu toţii şi să susţinem ordinea stabilită prin 
Constituţiunea de la 1866. Să susţinem dina- 
stia, ce din fericire o avem astăzi, şi prin ur- 
mare să susţinem onoarea și siguranța acestui 
stat. (Aplause). 

Acest, sens, d-lor, l-a avut susţinerea d-lui L. 
Catargi din partea noastră la 1871. 

Acum, ceva mai -în detai, împrejurările erau 
următoarele. Ne amenința mai nainte de toate 
o ruină finanţiară prin nepilduita uşurinţă, cu 
care s'a dat concesiunea Strousberg din partea 
ministerului I. Brătianu. Şi or cât sar vorbi, 
d-lor, de partidul ultra-democratic, eu nu cred 
că ţara aceasta a putut să uite lovitura cea 
mare ce i sa dat de partidul democratic prin 
afacerea Strousberg. 

Criza finanţiară de unde provenea? D-lor, bud- 
getul nostru în vechime se alcătuia de 40, de 
50, de 70 milioane franci. Eacă de o dată o 
afacere de 240,000,000 franci, care se contractă 
pe spatele ţărei. Uşurinţa, cu care s'a contrac- 
tat, a trebuit să zdruncine toată starea finan- 
telor noastre. D. L. Catargi venind la minister, 
a introdus pe de o parte ordinea în finanţe 
prin chemarea d-lui Mavropeni şi pe de altă 
parte liniştea în ţară, prin chemarea d-lui ge- 

neral Florescu, care a fost salutară pentru atel 
minister în acele împrejurări. Ântâi dar a fost 
regularea, finanţelor: s'a, regulat prealabil chesti- 
unea Strousberg într'un mod, care va remân 
totdeauna un titlu de recunoștință pentru membrii 
cabinetului de atunci, s'a regulat într'un mod aşă, 
de prudent, încât recitind cine-va astăzi desba- 
terea chestiunii, trebue să se mire şi să ad- 
mire buna soartă ce a avut România în această 
privință pentru acel moment. 

Cand vorbeşte d. G. Brătianu de opiniunea 
publică, de acele foi albe cu litere negre, care 
se numesc la noi ziare, şi dintre care cea mai 
mare parte se hrăneşte din mistificarea cetito- 
rilor lor, aduceţi-vă aminte că mai unanimita: 
tea acestui fel da opiniune publică de atunci 
zicea că trădăm ţara. S'aiu înşelat, ca mai tot- 
deauna, sau au înşelat pe alţii şi au vorbit în 
necunvştinţă de cauză şi prin rea voinţă, căci, 
d-lor, nu era uşor lucru de a pune pe ţară o 
sarcină de 18 milioane anuitate numai de la Strous- 
berg şi de a echilibra apoi un budget, care a- 
proape pe jumătate era afectat la plată de a- 
nuităţi, şi numai ceailaltă jumătate conta la 
lucrările administrării interne. Greutatea finan- 
ţiară a fost întimpinată graţie d-lui Mavrogeni, 
or ce s'ar zice de acea opiniune publică în con- 


488 


tra d-sale. Acest merit va rămânea ne şters în 
memoria generaţiunii noastre pentru ministrul 
de finanțe Mavrogeni. Meritul avea şi o altă 
însemnătate: el da semnul caracteristic ce tre- 
bue să-l aibă totdeauna partidul conservator la 
noi. Căci acesta este rolul partidului qonserva- 
tor, de a menţine ordinea şi de a regula finan- 
tele. Prin operaţiuni finanţiare serioase s'a în- 
dreptat, starea generală a ţărei. Aceasta nu 
este o frasă goală, Vë voi dovedi adevărul şi 
coprinsul ei în mod foarte elementar, dar cu 
atât mai sigur, 

Am trăit toţi în această ţară şi înainte de 
acum cinci ani, de la Vodă-Cuza încoace. In 
teorie se zice că în 24 ore, or ce mandat al 
statului se plăteşte la casieriele lui, căci este 
ca o poliţă; însă te duceai la casierie şi nu ţi 
se plătea mandatul nici în o zi, nici în două, 
nici în dou&-zeci, nici în două luni, nici în trei, 
şi une-ori chiar nici în şase luni. Era o ban- 
crută deghizată, în care se afla administraţi- 
unea publică atunci. Pentru prima oară, sub a- 
cest guvern, când mergi cu mandatul care 
poartă semnătura ministrului, i se face onoare 
la casieria statului şi se plăteşte imediat. (A- 
plause), 

Eacă ce însemnează, fără fraseologie, că a în- 
ceput ordinea a domni în, finanţe, adecă acum 
este gospodăria elementară, şi or ce ministăr 
va veni pe acele bănci, fie din or ce partid, 
nu va mai putea sta, nici şase luni acolo fără 
a păstra cel puţin această bună gospodărie a 
plăţilor regulate. Eacă importanţa lucrului şi 
pentru viitor. 

Aşa dar în lăuntru acest minister a mai re- 
gulat finanţele şi a păstrat liniştea în ţară. 

In privinţa politicei exterioare a fost d. B. 
Bderescu, coleg cu d. Catargi, şi a ştiut să 
înalțe demnitatea ţărei mai sus decât era ina- 
inte. Or ce părere aţi avea despre convenţia de 
comerţ, atât se poate admite ca sigur, că prin 
el Româniă a putut să se introducă pentru 
prima oară în astfel de relaţiuni internaţionale 
cu Europa apuseană, încât ne apropie de ega- 
litatea recunoscută cu statele suverane. (Aplause). 

Fără îndoială, retragerea d-lui Boerescu a 
fost o mare pierdere din acest punct de vedere 
şi nu pot decât să regret şi astăzi, ca şi în 
zioa retragerii d-sale, că nişte considerări de 
altă natură l-au putut face să părăsească în a- 
semènea momente un minister de atâta însem- 
nătate dobindită tocmai in timpul din urmă. 

D-lor, d-voastră voiţi să resturnaţi acum acel 
minister. Oare numai pentru că d. Aristid Pa- 
scal se nelinişteşte aşa de mult, când vede câte 
un ministru nou pe acele bănci? Apoi, d-le 
Pascal, nu e greu să ajungă cine-va la mini- 
ster; adecă pentru unii nu e greu, pentru alţii 
pare a fi cam greu. Lucrul de căpetenie este 
acesta : chestiunile ministeriale nu sunt ches- 
tiuni de persoane, ci sunt chestiuni de sistem. 
Aşa fiind, suntem în drept a vë întreba, dacă, 
r&sturnaţi guvernul de astăzi, ce alt sistem voiţi 
să introduceţi? D-voastră, unii din cei subscris 
în moţiune, v'aţi afirmat în acest parlament prin 
următoarele: ântâi aţi venit cu ocaziunea rës- 
punsului la discursul tronului şi în număr de 
17 aţi cervt ca, să filfie drapelul desfăşurat al 
României în contra Turciei şi, când a vorbit 
ministerul conservator de economii, d-voastră 
Strigaţi că putem să dăm chiar 30,000,000 cânà 
e vorba despre armarea ţărei, şi aceasta cu o 
profusiune care nea pus in mirare... 

Meitani. 20 milioane. 

T. Maiorescu. Pardon, 20 sau 10 dacă voiţi. 
(Ilaritate). Destul că nu voiaţi economii. 

Apoi, d. Pascal spune chiar acum acelaş fel 
de lucru când vine şi face o imputare d-lui Ro- 
setti că nu ne face drum de fier la Marea-Nea- 

grå; adecă zice d-sa că nu voim să mai chel- 
tuim încă 200 milioane, (aplause), adecă o ba- 
gatelă, o cheltuială de vro 200 de milioane 
pentru a avea un port pe Marea-Neagra! Foarte 
frumos, foarte important lucru în viitor; dar 
de unde să luăm banii în acest moment? D. 
Meitani apoi la rindul său venea să ne ceară ca 
şcoalele reale să fie răspindite deodată în toate 
capitalele districtelor fără excepţiune, adecă să 
mai cheltuim şi pentru acestea vr'o 8 sau 4 
milioane mai mult pe an. Admirabil şi aceasta, 
foarte bine: dar de unde parale? Iată, d-lor, 
partidul sau mai bine oamenii ce se ofer a 
înlocui ministerul actual. 

Meitani. Voi fi totdeauna mândru, că am pro- 
pus aceste milioane. 

T. Maiorescu. Mândrie pe frase goale! E uşor 
a propune milioane din punga altora. 

Dar, dlor, ce ne ocupăm de aceşti d-ni? Noi 
toţi am auzit o voce autorizată, vocea onor. 
preşedinte al acestei Adunări, care a declarat 
că d-sa susţine guvernul actual, şi aceasta ne-a 
liniştit pe noi toţi; fiindcă în adevăr, dacă în 
momentele de faţă ar fi putut fi chiemată la 
minister vr'o persoană, de sigur că acea per- 
soană ar fi fost onor. nostru preşedinte, Prinţul 
Dimitrie Ghica, şi aci më voi ferì de a urma 

exemplul d-lui Aristid Pascal şi de a -raporta, 
cele ce s'au petrecut în şedinţă cecretă, de a 
divulga ceea ce trebuia să temână secret în- 
tre nbi, 

O voce, Dar cele 66 de voturi de încredere, 
despre care aţi vorbit, nu au fost date în şe- 
dinţă secretă? 

T. Maiorescu, Cele 66 de voturi au fost chiar 
a doua zi declarate în şedinţă publică de către 
prințul Dimitrie Ghica, după cum a fost decla- 
rată și încrederea preşedintelui Adunării în. gù- 
vernul actual, Cetiţi Monitorul. Va să zică eu 
eram şi sunt în drept a vorbi de aceasta; pe 
când lucrurile, despre care a vorbit d. Pascal, 
au, fost zise numai în şedinţă secretă, Insă şe- 
dinţa secretă este ca o scrisoare pecetluită a- 
dresată unuia, şi pe care altul vine de o rupe, 
o ceteşte şi ò divulgă, fapt pe care eu nu am 
trebuinţă să-l mai califice. (Aplause). 

Aşa dar, d-lor, onor. nostru preşedinte, care 
este în fruntea, Adunării de atâţia ani şi care la 
cas de căderea acestui guvern ar fi venit na- 
tural chieinat ca președinte al ministerului ur- 
mător, a declarat cu vocea sa autorizată că are 
încredere în acest guvern. 

Astfel fiind, cei care sunt oameni puţin mai 
serioşi detât, d. Ventura, ne zicem: când avem 

această, dectaraţiune categorică a preşedintelui 
nostru, când ştim apoi că or care ar fi opini- 
unea adversarilor săi în ţară —fie şi chiar opi- 
niunea publică a d-lui G. Brătianu — un lucru 
este ştiut şi recunoscut de toţi, şi de adversari: 
acela că onor. nostru preşedinte este un om de 
o neindoioasă lealitate: nu suntem oare în drept 
a întreba pe d. Ventura, pe d. Moruzi de la 
Dorohoi, pe d. Pascal, pe d, Meitani: nu cum- 
va vor dumnealor să compună cabinetul în lo- 
cul Prințului Dimitrie Ghica? E uşor a res 
turna, dar ce va fi la urmă? Puteţi să ne spu- 
neţi? 

Dar oare în ce poziţiunea cabinetului actual 
nu este regulată? S'a dat în adevăr un yot de 
blam de câtre Senat... cui? Îmi veţi permite 
ca să ştiu şi eu ceva despre aceasta. (Ilaritate, 
aplause), S'a dat acel vot de blam pentru legea 
„instrucţiunii publice? S'a dat pentru direcţia 
nouă ? Nu; aceasta a stat numai în capul d-lui 
Ventura, care se ocupă mult de artă şi litera- 
tură. Sa dat votul de blam în contra supri- 
mării din budget a unor catedre? Dar această 
propunere a mea a fost primită de această Ca- 
meră cu o maioritate de 8) din 100 de voturi, 
şi „nu ne este iertat a presupune, că un Corp 
aşa de matur, precum trebue să fie Senatul, a 

vrut, pentru a lovi în mine, să lovească în Cà- 
meră — lucru nepomenit în analele- constituţio< 
nale — şi să producă un conflict constituţional 
în chiar reprezentanța ţării. Nu ne remâne pen= 
tru a fi corecţi decât altă interpretare: după, 
ce şi-a dat Camera votul pentru suprimarea 
câtorva catedre de prisos, între altele şi a uneia 
din cele 2 catedre de dreptul Roman de la fa- 
cultatea din Bucureşti, era vorba acum a se 
aplica acest vot de către mine ca ministru. Eu 
am suprimat catedra d-lui Daniileanu şi am lä- 
sat pe ceailaltă să se ocupe prin concurs, ne- 
fiind mulţumit de d. Daniileanu. Este evident, 
d-lor, că eu unul nu retrag nimic diri ceea ce 
ani făcut şi, dacă aş mai fi ministru, tot aşa 
aş face. Senatul însă s'a mişcat de aceasta, şi 
pentru a mănţine o catedră, a atacat un foto- 
liu. Mia făcut onoarea de a se ocâpa numai 
de persoana mea ministerială, nu de ceilalți 
miniştri, şi mi-a zis*-ai călcat legea instruc- 
ţiunii publice, trebue să te duci. Prea bine. Eu, 
ministru constituţional, mi-am dat demisiunea. 
A doua zi însă după venirea d-lui Carp la mi- 
nister, d-sa a reintegrat pe acel d. profesor in 
locul, de unde-l seosesem eu. Şi bine a făcut 
că a lucrat aşa: d. Carp a probat că este si 
d-sa ministru constituţional. (Ilaritate). 

Acum pentru această procedere corectă voiţi 
d-voastră să resturnaţi ministerul actual? In a- 
cest partid conservator sunt, după cum vedeţi, 
mai multe grupuri. Voiţi sä r&sturnaţi acest 
“cabinet pentru a aduce alt grup la putere, pre- 
supuind că are mai ântâi de toate şi încrederea 
Domnitorului, poate grupul d-lor Ventura, Pas- 
cal, Meitani şi Moruzi? Ştiţi d-voastră că mi- 
nisterul Catargi s'a arătat mai econom în pri- 
vinţa cheltuielelor. Dd. Meitani şi Pascal, din 
contra, sau pronunţat pentru nişte cheltuieli, 
care ating —ca să nu exagerez — cifra de 300 
milioane lei. Dumnealor vor drumuri de fier la 
Mărăşeşti şi port la Marea-Neagră * şi d. Meitani 
mai cu seamă doreşte să ducă militarismul 
foarte departe la noi Serios vorbind, dacă e 
cu putinţă a lua în serios pe aceşti domni: un 
asemenea partid conservator, pe linga că ar fi 
ruina sa proprie, dar ar fi încă ruina desă- 
vârşită a acestei ţări! (Aplause). 

Dar nu este vorba de acel grup, ziceţi d-voa- 
stră, Noi ne preocupăm de poziţiunea, constitu- 
tional corectă, ce trebue să o aibă cabinetul 
reconstruit. Să vedem şi aceasta, De unde afir- 
mați d-voastră, că nu este foarte corectă recon- 
struirea, cabinetului? El s'a completat prin dd. 
Carp, Bălăceanu şi Strat. 

Despre d. Carp cred că am vorbit destul; 
despre d. Rosetti, dacă-l mai puneţi în chestie 
şi pă d-sa prin cuvintul „noua direcţie“, a vor- 
bit d-sa însuş spuindu-vă că nu primeşte dru- 
muri de fier, care costă aşa de mult. Ne rë- 
mâne dar să vedem acum şi poziţiunea con- 
stituţională a d-lui Bălăceanu, la care s'a referit. 
onor. d. Pascal. 

Domnilor, vë întreb mai ântâi: este or nu 
este adevărat, cu Constituţiunea noastră în 
mână, că Domnitorul şi numai Domnitorul are 
dreptul de a numi pe miniştri? Negreşit că 
nici un om de stat nu poate fi în contra aces- 
tei păreri. Constituţiunea este aici categorică. 
Apoi odată că este aşa, odată ce Domnitorul 
are prerogativa de a numi miniştrii, pentru ce 
dd. Pascal, Meitani, G. Brătianu, vin şi pun în 
discuţiune acest drept al Coroanei în privinţa 
d-lui Bălăceanu? 

„Dar, zic dumnealor, este criză în Orient şi 
„Doi, deputaţi ai ţării, voim ca la afacerile ex- 
„terne să se găsească un bărbat, care să fie la 
„înălțimea poziţiunii şi în stare de a face față. 
„unei situaţiuni critice“, 

Foarte bine, d-lor, ia să cercetăm puţin şi 
acest lucru. Admiţend dar îngrijirile sincere ale 
d-lui Pascal etc., vë întreb: nu se cuvine să se 

felicite dumnealor pentru venirea la ministerul 
de externe a unei persoane diplomatice? Apoi 
n'au cetit dumnealor decretul de numirea d-lui 
Bălăceanu, unde se zice curat: fost agent po- 
litic la Constantinopol şi la Paris? Nu văd 
dumnealor, eă tocmai uri asemenea bărbat poate 
înlătura pe deplin preocupaţiunile ce au? 

In momente de criză la cele externe voiţi să 
se ocupe ministerul numai cu satisfacerea celor 
ce fac complicaţii în interne? Cred că nici d. 
Pascal mar face mai mari servicii țërei la Con- 
stantinopol şi nici d. George Brătianu la Paris. 

O voce. Ba ar face, vă înşelaţi. (Mare ilari- 
tate). 

T. Maiorescu. Ilaritatea d-voastră este r&spun- 
sul adevărat la adresa celor subscrişi in mo- 
ţiune. 

Aşa dar cred că alegerea făcută în persoana, 
d-lui Bălăceanu a fost din cele mai fericite, şi 
declar că din parte-mi îi voi da tot concursul 
meu ca deputat şi ca membru al majorităţii. 

Dar d. Strat, zice încă d. Pascal, totdeauna 
preocupat de fotoliurile ministeriale, ce caută? 
Al Vedeţi, d-lor. Dacă ar fi permis să dăm 
astăzi o numire cabinetului actual, de sigur că 
lam numi: cabinetul Catarpi-Strat. D. Strat 
este un conservator pronunţat; d. Strat s'a de- 

clarat franc în contra militarismului exagerat, 
— şi foarte bine a făcut d-sa, că a primit mi- 
nisterul finanţelor în împrejurările de astăzi. 
Pentru mine ca membru al majorităţii este o 
liniştire venirea, d-sale la minister, liniştire în 
ceea ce priveşte finanțele ţărei; ştiu că nu va 
fi cheltuitor, şi aceasta este important în situa- 
ţiunea grea în care suntem. 

D. general Florescu, bărbat cu multă expe- 
rienţă, om de stat cunoscut, militar înainte de 
toate, când a primit colegialitatea cu d. Strat, a 
făcut un act de abnegaţiune patriotică în ceea, 
ce priveşte militarismul foarte ligitim în d-sa; 
şi acest spirit conciliator al generalului Florescu 
cată să  liniştească partidul conservator. (A- 
plause). — Credeţi d-voastră, că d-nii Pascal şi 
Meitani au dreptul astăzi să fie mai Floreşti 
decât însuş generalul Florescu ? (Ilaritate). 

Incă odată dar, d-lor, vě întreb: de ce am 
răsturna guvernul actual? 

Un ultim cuvint, şi am terminat. 

Dacă vor veni alţi bărbaţi la putere, ei vor 
trebui neapărat să disolve această Cameră, şi 
aţi auzit pe d. Ventura zicend că d-nealui ar fi 
mai bucuros ca d. Lascar Catargi, dacă este să 
cadă, să cadă în picioare şi nu pe.... brânci. 
Ce îngrijire are d. Ventura pentru d. Catargi! 

Mai vorbea d-sa, să nu aveţi teamă de acea... 
ştiţi cum o numea, dar mie terminul îmi pare 
prea puţin parlamentar pantru a-l repeta (ilari- 
tate), să zicem dar: de acea fantasmagorie a 
d-lui Catargi despre disolvarea Camerei şi nouele 
alegeri (mare ilaritate). | 

Dar să ne înţelegem bine. După părerea mea 
acei care vorbesc mai mult la noi de libertateă 
alegerilor, întrebuinţează nişte cuvinte străine— 
fie-mi permis a zice — fără ca, să le înţeleagă. 
Căci ce însemnează cuvintele: libertatea alegeri- 
lor şi din contră candidaţii oficiali, candidatii 
guvernamentali în ţara noastră? Cine a studiat 
ţările, de unde am împrumutat aceste numiri, 
trebue să ştie, că d. e. ultimele alegeri făcute 
la noi în 1875 àu fost ceea ce se numeşte a- 
colo alegeri libere şi că la noi nu au fost can- 
didaţi oficiali. Sau atunci restălmăcesc d-lbr cu- 
vintele. 

Insă d. G. Brătianu vine şi zice: majoritatea, 
Camerei, da, o aveţi; dar nu aveţi majoritatea 
$5rei! 

Ei, d-lor, asemenea afirmări nu se fac într'un 
parlament serios! Țara sunteţi d-voastră şi nu' 
recunosc altei instanțe dreptul de a constitui o 
opiniune publică legală afară din această Ca- 
meră, (Aplause), 

Ziceţi, că această Cameră nu este adevărata 
reprezentare a ţărei? Atunci resturnaţi Consti- 
tuţiunea ţărei. Verificarea titlurilor este lăsată 
la Cameră; Camera le-a verificat; altă instanţă. 
de apel nu mai este, şi d-voastră ziceţi, că a- 
ceastă constituţionalitate este afară din lege? 
D-voastră aţi avut aici pe dd. Manolache Ko- 
staki, Ioan Brătianu, Kogălniceanu, Vernescu 
şi alţii, eare au contribuit la verificarea, titluri- 
lor acestei Camere şi au lucrat multe şedinţe 
după aceea cu ea împreună; pe urmă insă, 
când s'au văzut fără speranţă de a sparge ma- 
joritatea, au eşit din Cameră, după voinţa dum- 
nealor de care sunt liberi, şi acum veniţi 
d-voastră şi tăgăduiţi legitimitatea acestei Ca- 
mere?! lată un act de anarchie! (Aplause). 

Dar nu vedeţi, ce căi a apucat opoziţiunea, 
sistematică afară din Cameră? Nu cetiţi, nu ve- 
deți încercările, care merg cu lipsa de patrio- 
tism pănă a întrebuința foi străine precum: 
Les Tablettes d'un spectateur şi Prager Politik 
spre a resturna ordinea publică de aici, insul- 
tând în străinătate ţara în guvernul şi dinastia 
ei? Şi ceea ce întristează mai mult, este că 
în faţa unor articole atât de injurioase, publi- 
cate de acele foi străine, foile de la noi în loc 

de a le combate, se grăbesc de a le reproduce, 
- . . lucru ne mai pomenit. (Aplause). 

Era, de exemplu, în vara aceasta d. Boe- 
rescu ministru de externe pe la Londra şi pe 
la Paris, şi se zicea atunci prin unele foi, că ar 
fi voit să se ducă la un ministru din Anglia 
sau din Franţa, şi că acel ministru l-ar fi dat 
afară. Or cine are o idee de relaţiunile oamenilor 
de stat între olaltă, ştie, că aceasta nu putea 
să, fie adevărat. Dar adevărat sau nu, să fi vë- 
zut bucuria jurnalului Romdnul că un ministru 
al ţărei, care în acel moment reprezenta Ro- 
mânia în străinătate, fusese insultat. (Aplause, 
risete). 

La astfel de opiniune publică şi la astfel de 
patrioţi voiţi să încredinţaţi soarta ţărei în mo- 
mentul de faţă? (Aplause). 

Ceea ce face greutatea situaţiunii, este, că din 
momentul în care aceşti d-ni s'au pus în stare 
de anarchie, din acel moment jocul constituţio- 
nal al partidelor a devenit unilateral şi nu se 
mai poate spre binele unei ţări constituite să 
se încredinţeze unei coaliţiuni anarchice guver- 
nul ţărei. D-nii aceia vor fi în drept, şi poate 
va fi chiar bine, să caute puterea numai din 
ziua, în care vor recunoaşte forma legală a țë- 
rei şi vor intra în Cameră şi Senat pe cale 

normală. Partidul conservator va trebui să-şi 
facă datoria pănă la sfirşit; va trebui ca și 
această Cameră să-şi sfirşească zilele legislatu- 
rei sale. Şi numai atunci, după ce Camera va 
înceta, conform Constituţiunii, numai atunci va 
îi bine să ne gândim la opoziţiune; ne vom în- 
tilni atunci cu dd. Kogălniceanu, Iepureanu, 
Brătianu şi ceilalţi pe tărim legal, şi atunci 
dumnealor să ajungă la putere pe căile con- 
stituţionale. 

Pănă atunci însă tocmai partidul conservator 
nu trebue să dea exemplu_că cineva poate să 
ajungă pe calea anarchiei la cârma statului, zi- 
cend opoziţiunii din afară de Cameră: lăsăm 
puterea pentru că ne e frică s'o ducem mai 
departe. 

Ce e drept, când Camera a remas fără opo- 
siţiune, atunci majoritatea a început a se des- 
părți. Dar cine ne-o impută aceasta? Vine d. 
Pascal şi zice: vedeţi că v'aţi despărţit... Şi 
d. Meitani zice tot aşa!... (Risete, aplause). 

Cred, că lucrul s'a lămurit, şi am onoare a 
vă propune să trecem simplu la ordinea zilei, 
votând în contra moțiunii acelor domni. (Aplause 
prelungite). 

După acest, discurs se închide discuţiunea, 
iar resultatul fina) este astfel însemnat în 
Monitorul oficial: 

„D. preşedinte. Moţiunea se pune la vot: 

D. preşedinte al consiliului. D-le preşe- 
dinte, declar că întregul cabinet se abţine 
de la vot. (Aplause). 

Al. Catargiu. Şi eu më abţiu. 

Se pune la vot moţiunea d-lui Pascal, şi 
rezultatul este cel următor: 


Votanţi. . . . . . . . 89 
Majoritate absolută. . . . 45 
Bile albe . . . . . . . 25 
Bile negre. . . . . . . 64 


D. preşedinte. Adunarea a respins mo- 
țiunea d-lui Pascal. (Aplause prelungite).* 


34. 


Pentru desființarea catedrei de economia 
politică. Incontra profesorilor agitatori. 


(Şedinţa Camerei de la 11 Fevruarie 1876). 


In continuarea discuţiei asupra învăţă- 
miîntului public, se produce in Cameră o 
întinsă desbatere asupra art. 158 din pro: 
iectul guvernului, care prevedea obiectele 
de studiu la facultatea, de drept şi suprima 
de la licenţă economia politică şi dreptul 
politic şi administrativ. Cu această ocazie 
se rcdeşteaptă controversa asupra agitărilor 
politice în şcoală. 


D-lor, mě voi încerca să reviu în scurte cu- 
vinte la obiectul discuţiunii. Obiectul discuţiunii 
a fost formulat în două amendamente: în a- 
mendamentul d-lui Boerescu şi în amendamen- 

tul d-lui ministru al cultelor, subscris de d. 
Korne. Cat pentru critica făcută de d. Meitani, 
dați-mi voie să o consider de mai puţină im- 
portanță şi să o trec sub tâcere. 

Chestiunea este aceasta: în proiectul guver- 
nului se propune pentru licenţa în drept un şir 
de ştiinţe, din care este lăsată afară, economia, 
politică şi dreptul politic şi administrativ; dar 
acestea sunt lăsate la o parte numai pentru cur- 
sul de licenţă, fiind-că în art. 159 ele sunt o- 
bligatorii la doctorat. Pentru ce aceste ştiinţe 
se menţin la facultatea din Bucureşti şi se lasă 
la o parte pentru facultatea din Iaşi, am spus 
în o altă şedinţă. A venit însă d. ministru al 
justiţiei şi a zis, că or ce inconveniente ar 
avea dreptul administrativ, el este necesar 
pentru licenţă. 

Din aceste păreri deosebite asupra dreptului 
administrativ a eşit amendamentul mijlociu pro- 
pus de d. ministru al cultelor şi formulat de 
d. Korne, pe care voi avea onoare a-l Susţine, 
combătend pe acela al d-lui Boerescu. Amen- 
damentul este că se introduce şi dreptul admi- 
nistrativ la licenţă, însă nu şi economia poli- 
tică, rămănend aceasta numai pentru doctorat. 

Este, în ceea ce më priveşte pe mine o con- 
cesiune ce mă văd silit a face, primind acel 

amendament. Dacă chiar d. ministru al justiţiei 
më combate şi susţine idea d-lui Boerescu, în- 
ţelegeţi îngreuiarea poziţiei noastre şi necesita- 
tea unui compromis, Eu nu pot pretinde că po- 
sed singur adevărul, eu nu pot decăt şă fac 
încercări pentru a produce convingerea unei 
majorităţi. 

D-lor, motivul este şi r&mâne totdeauna a- 
cesta : sunt ştiinţe, care or cât de importante 
vor părea, une-ori dau loc la exagerări, la in- 
terpretări false, la o falsă înţelegere in apreţie- 
rile lor, atât din partea profesorilor, cât şi mai 
ales din partea, şeolarilor. 

Onor. d. Boerescu a întimpinat două lucruri: 
ântâi a zis că pericolul nu este aşa de mare, 
fiind-că partidul fracţionist, care susţine de pe 
catedră aceste teorii, este iîndestul de neînsem- 
nat, şi al doilea că dacă am admite lucrul aşa, 
atunci o mulţime de lucruri ar trebui să le dăm 
la o parte de prin şcoli, de exemplu istoria. 

Incep cu combaterea celui din urmă argu- 
ment. I)-lor, istoria universală prezentă în ade- 
văr şi la licee şi la universităţi multe inconve- 
niente, şi ar fi o imprudenţă din partea oame- 
nilor de stat, care ar lăsa, în ceea ce priveşte 
învățămîntul public al statului, frêul liber în a- 
ceastă privință. De aceea sunt şi mijloace ce 

lea luat statul totdeauna de a preveni acest 
rău. Ce se întimplă de ex. în Austria cu pre- 
darea istoriei universale? Acolo in toate liceele 
mu este permis a se preda istoria decât pănă 
la anul 1815; şi nu este permis a se preda 
prin licee acea parte a istoriei moderne, care 
vorbeşte mai mult de politică. Statul nu vrea 
şi nu poate să lase în mâna, unui profesor de liceu 
ca să explice şcolarilor .s&i nişte lucruri, pe care 
poate profesorul nu este destul de competent şi de 
imparţial a le explica, şi nici scolarii nu sunt în 
stare de a le înţelege cu maturitate ştiinţifică. 
Vë mai citez alt mijloc chiar în proiectul nostru. 
Aţi vëzut un articol mai nainte, care zice că 
pentru cărţile de şcoală şi de ştiinţele secun- 
dare va trebui să fie obligatorie aprobarea lor 
de către comisiunea instituită de guvern; mai 
mult: aţi aprobat amendamentul onor. d. colo- 
nel Manu, care zice că trebue să fie o singură, 
carte pentru toate şcoalele din ţară, cel puţin 
la învățămîntul primar. Vë întreb, ce înţeles au 
aceste dispoziţiuni ? Au între altele şi acest în- 
teles, că nu poate să r&mână ţara indiferentă 
la modul cum se predă învățămîntul public în 
şcoalele sale, nici pedagogiceşte nici politi- 
ceşte. 

Este dar constant că fiind în propunerile unor 
obiecte pericole, statul caută a le împuţina prin 
toate mijloacele legale şi prudente. Prin urmare 
argumentul tras de d. Boerescu din predarea, 
istoriei nu dovedeşte ceea ce voia d. Boerescu 
să dovedească prin el. 

Apoi, vë întreb pe d-voastră, însemnează oare 
prudenţa statului, cum au spus onor. dd. Boe- 
rescu şi G. Brătianu, o restringere a libertăţii cu- 
getării? Libertatea cugetării este şi remăne de- 
plină. Pentru cărţile de exemplu, pe care vrea să 
le publice cineva în această ţară, este deplină; 
nu se va plânge asemenea nimeni că se opre- 
şte jurnalismul; vor scrie tot ceea ce vor voi, 
bine sau rău, adevărate sau neadevărate; a- 
ceeaş libertate şi pentru învățămîntul oral, nu 
însă în scoalele statului. Apoi aceasta însem- 
nează ceea ce zicea d. Brătianu, a înăbuşi li- 
bertatea? Nu! Din momentul, în care aveţi în- 
vățămintul liber, este liber pentru or cine a 
face cărţi şi a scrie prin jurnale expuindu-şi opi- 
niunil& cum va voi. Ce remâne însă? Remâne 
că, atunci când este vorba de budgetul statu- 
lui, de şcoalele ce le plăteşte statul, de func- 
ţionarii profesori ai statului, acolo tocmai în- 
trun stat, care are toate celelalte libertăţi, nu 
se poate ca să aibă profesorii libertatea să pro- 

feseze teorii resturnătoare, în contra statului pe 
care-l servesc ..... 

B. Boerescu. Sunt de acord. Observaţi, con- 
trolaţi, dar nu opriţi cele bune din cauza ce- 
lor rele. 

T. Maiorescu. Este adevărat că trebue și con- 
trol; dar pot să fie şi ştiinţe şi lucruri, care 
or cât de folositoare ar fi a se discuta întrun 
stat, totuş trebue bine cercetate înainte de or 
ce control, dacă este mai tolositor să le pui 
într'un program, or este mai folositor să nu le 
pui de loc? Este, de exemplu, folositor să spui 
tinerimii ce a fost revoluţiunea de la 1848, şi 
ce însemnează partidul demoeratic-liberal sau 
altul? Şi apoi să controlaţi aceste lucruri? Sau 
este mai bine de a nu le expune nesiguranţei 
unui control totdeauna îndoios în asemenea ma- 
terii, şi a nu le propune de loc, dacă nu sunt 
de o absolută necesitate? Am văzut că este o 
istorie română în scoli, care merge pănă la 
anul 1866 şi spune băeţiliir ce a fost lovitura 
de stat, ce a fost resturnarea lui Cuza, etc. 
Sunt ştiinţe folositoare acestea pentru şcolari? 
Şapoi, d-lor, atirnă şi de la modul cum se 
tratează aceste cursuri în şcoală. 

Eu cred că, aceste ştiinţe în starea noastră 
de astăzi sunt mai mult primejdioase pentru 

stat decât folositoare, şi pe de altă parte pentru 
şcolari nici nu sunt atât de importante. Ceea 
ce este important pentru şcolari este direcți- 
unea ce li se dă ca să învețe ştiinţele, la care 
au a se aplica; cu cât această direcţiune li se 
dă mai curată, mai neamestecată cu pasiunile 
zilei, cu atât mai bine pentru ei. Poate scolarul 
mai pe urmă, intrând în viaţa matură, să-şi 
completeze singur din cărţi ceea ce mai voieşte 
să ştie, 

Proiectul dar a căutat să desființeze predarea, 
acelor cunoştinţe, care prin o prea falsă inter- 
pretare dau mai mult ocaziune la preocupări 
stricăcioase tinerimii, decât la o adevărată uti- 
litate intelectuală. Insemnează aceasta a împuţina, 
ştiinţele ? Nu este exact a se zice. Căci proiec- 
tul de faţă vë dă, nu mai departe decât la art. 
163, un şir mult mai numeros de ştiinţe decât 
era mai înainte chiar la învăţămintul superior, 
însă ştiinţele acestea nu sunt ştiinţe politice de 
partid. 

Este pentru prima oară introdus la facultate 
un curs de agricultură şi de drenagiu; este apoi 
cursul de construcţiunea şi exploatarea căilor 
ferate ; este exploatarea de mine, şi altele, şi 
altele, cursuri care nu erau pănă acum. Dacă 
s'ar primi acest proiect aşa cum este, atunci 

suma de ştiinţe in acest învăţămînt ar fi mult 
mai mare decât era inainte; aceasta o puteţi 
constata imediat, Prin urmare resping acuza- 
ţiunea, că acest proiect voieşte să impuţineze 
ştiinţa. 

Este totdeauna bine să ne punem pe calea, 
adevărului şi nu este bine să ne deprindem a 
combate un lucru prin neadevăr; trebue să ve- 
dem ce susţine o parte şi ce susţine ceailaltă 
parte şi pe urmă să combatem în cunoştinţă de 
cauză şi în sinceritate. Aşa dar încă odată: A- 
devărul este, matematiceşte vorbind, fiind-că pu- 
teţi număra catedrele, că acest proiect înmul- 
ţeşte suma de ştiinţă ce se propune în şcoli, 
însă în loc să dea mai multă ştiinţă de advo- 
catură şi ştiinţă de politică primejdioasă, acest 
proiect caută a îmulţi suma de ştiinţe tehnice, 
de care cred că are mai multă trebuinţă ţara 
aceasta. 

Acum, d-lor, întrebarea care preocupă atât 
pe d. Boerescu, să fie sau să nu fie economia 
politică! Am susţinut să nu fie, fiindcă este 
unul din acele cursuri care, or cât de folositor 
ar fi, a expus deja ţara la o direcţiune primej- 
dioasă şi mi-e teamă că o va expune şi de aci 
înainte, tot aşa precum d. e. nu aş primi să 
se propue istoria noastră politică de la 1848 

pănă astăzi în licee, fiind-că nu numai că nu ar 
fi folositoare, dar ar fi chiar primejdioasă şi ar 
da tinerimii idei necoapte, ce ea nu le-ar pu- 
tea pricepe. Aşa dar nu cred că este bine a 
se lăsa să existe mai departe la facultatea din 
laşi catedra de economie politică. 

D. B. Boerescu a răspuns: apoi de şi ai ară- 
tat d-ta că sunt idei anti-dinastice, idei restur- 
nătoare de proprietate şi de stabilitate, idei pe 
care şi eu, a zis d. B. Boerescu, le combat, to- 
tuş ceea ce a fost in partea de dincolo de Mil- 
cov, este de puţină primejdie, fiind-că acest 
partid nu se lăţeşte. 

Vedeţi, dle Boerescu, este cu neputinţă să, 
judece cine-va numai din centrul Bucureştilor 
ceea ce se petrece în provincie, şi fie-care din- 
tre noi, dacă voim să fim oameni politici prac- 
tici, am trebui să fim cât-va timp prin Craiova 
şi prin Iaşi, ca să ştim ce se petrece în spiri- 
tul public de acolo. 

Eu nu primesc afirmarea ce o faceţi d-v. 
în privința fracțiunii din Iaşi. Eu, care sunt din 
Iaşi, vë voi dovedi, dacă îmi veţi permite, că 
acest spirit fracţionist s'a lăţit şi se lăţeşte prin 
şcoli. 

Vam arătat, că prima carte ce a egit de la 
acel curs de drept public şi de economia poli- 

tică al universităţii Iaşi este cu toată sinceri: 
tatea plin de idei resturnătoare de proprietate, 
de monarchie şi de ortodoxie, 

PD. G. Brătianu a răspuns că aceasta este o 
convicţiune intimă a unui profesor şi că nu 
prezentă greutăţi, fiind-că nu s'a manifestat în 
public. Dar apoi ce publicitate mai mare voeşte 
d-sa decât o carte de şcoală, unde se spune că 
acesta este cursul ce sa profesat şi unde se 
îndeamnă, tinerimea şi corpul profesoral a lăți 
mai departe aceste idei, zicându-se că numai 
ele sunt în stare să scape ţara românească? 
Dar apoi se poate să fie un profesor mai franc, 
mai leal, mai sincer şi mai public? Primesc 
sinceritatea d-lor, recunosc că este foarte bine, 
dacă aşa, cum au făcut, proced dintr'o sinceră 
convicțiune, dar cer de la stat să nu aibă nai- 
vitatea de a susţine el, cu mijloacele sale, un 
curs care să'i surpe propriile sale fundamente. 

Poate vă este mai lămurit un exemplu din 
altă ţară. Daţi-mi voe să-l iau din Franţa. 

Intre teoriile lui Thiers şi ale lui Buffet este 
multă deosebire; dar în ordinea constitutivă 
a statului sunt amindoi în parlament şi pot 
merge alăturea în stat. Şi s'ar putea să fie de 
la o universitate a statului şi d. Jules Simon 
cu ideile sale, şi d. Duruy cu ale sale, şi pe de 

altă parte Littré şi Renan. Dar în ziua când un 
ministru la Paris ar permite a se încredința 
catedra de economie politică şi de drept public 
la o facultate de drept a statului frances d-lui 
Cluseret sau Dâlscluse sau lui Félix Pyat, vă 
întreb: stat ar mai fi acela? Cu cât mai greu 
este lucrul la noil 

Un stat care are învățămintul liber, caredă voie 
presei şi adunărilor publice să insulte totul, care 
dă voie de a se publica cărţi, prin care să se 
lăţească or ce idei, fie antidinastice, fie repu- 
blicane, fie destructive cum voiţi şi pe cât voiţi, 
acestui stat îi mai cereţi să-şi plătească profe- 
sori când îi surpă propria sa existenţă? Unde 
mergem cu acest stat? 

Toţi ziceţi că învăţămintul merge greu; că 
tinerimea este adăpată de idei resturnătoare a 
stării de lucruri existente; că nu mai este dis- 
ciplină ; că este greutate de profesori. Dar bine, 
cum vě închipuiţi că se pot îndrepta asemenea 
lucruri când cine-va vë arată răul, arată cum 
se poate indrepta, iar d-voastră ziceţi ; da! însă, 
să nu se schimbe nici o catedră. Apoi dacă nu 
schimbaţi nimic, cum să se facă mai bine? Dacă 
în adevăr nu schimbaţi nimic, dacă lăsăm direc- 
ţiunea aceasta să mâargă ca pănă acum, vă 
rog atunci nu vă mai plângeţi în contra tine- 

rimii; nu vë mai miraţi, de ce tinerimea vine 
cu idei resturnătoare; nu mai ziceţi că în loc să 
se întărească la noi ordinea statului, este mai 
mult anarhie în spirite. D-v. aţi văzut-o, însă 
nu aţi primit sä combateți direcţiunea primej- 
dioasă „laissez faire, laissez aller“, şi atunci 
Dumnezeu să ne păzească de tot ce vor face 
generațiunile viitoare | (Aplause). 

Reviu la dovedirea pericolului în fapt. Am 
zis, că direcțiunea fracţionistă din laşi se lä- 
țeşte prin şcoli. Nu este exact, a afirmat d. 
Boerescu. 

Vě voi pune în poziţiune de a controla d-v. 
înşi-vă, care din aceste douë afirmări vă pare 
mai fundată. 

La 1867 era d. Ioan Brătianu la putere şi 
în laşi erau candidați guvernamentali, cei din- 
tai de asemenea candidați sub domnia Princi- 
pelui Carol, erau d. Suciu, d. Gheorghiu, D. Lateș, 
d. Tacu, în fine de aceia care publicaseră car- 
tea lui, Barnuţ, şi care prin un singur vot al 
dlor declarau nulitațea dinastiei ce o avem azi 
şi aspirau, la republică. 

Ce ştranie aberaţiune! Ce lipsă de cugetare 
şi de maturitate politică! Dar pedeapsa pentru d. 
Joan. Brătianu a venit curind. Cel dinţâi efect 
al alianţei cu aceşti domni antidinastici, anti- 

monarchici şi anti-sociali a fost, că ei au silit 
pe ministrul Ioan Brătianu, in contra voinţei 
sale, să înceapă persecuţiunea în contra, ovrei- 
lor întrun mod aşa de fals, încât să strice 
în restul Europei parte din simpatiile ce le pu- 
team avea. De sigur încercarea făcută în contra, 
ovreilor era cea mai mare greşală ce putea 
face partidul liberal. Asemenea încercări or se 
fac şi atunci trebue să reuşească, or dacă nu 
reuşesc, este cea mai mare nedibăcie de a în- 
cerca să le faci. A da 12 ovrei peste Dunăre 
a fost o copilărie criminală, care din nenoro- 
cire a produs sgomotul ce s'a respândit în toată 
Europa. Şi ţara noastră cea mai ospitalieră, cea 
mai tolerantă, s'a aruncat în rangul unor na- 
ţiuni, printre care nu merităm să fim. Va să 
zică la 1867 această direcţiune nepricepută era 
direcţiunea guvernamentală de dincolo de Mib- 
cov; iacă primul semn al lăţirii ei in Iaşi. Ve- 
nise pe atunci în Cameră şi d. Lates, despre 
care d. Pascal într'o şedinţă trecută işi bătea 
joc, crezând că prin aceasta më combate pe 
mine. 

Aţi văzut, a zis d. Pascal, că în constituantă 
aţi avut doi filosofi: Cel dintâi a fost Lateş, 
care propunea ca fie-care comună să fie indepen- 

dentă de stat, să fie oare cam o mie de state 
în stat. 

Ei bine, d. Lateş face parte din acea frac- 
tiun şcolară, pe care noi o combatem. 

Pascal. D. Lateş s'a făcut ridicol cu opiniile 
sale. 

T. Maiorescu. Ridicol pentru noi, dar pericu- 
los pentru şcolari. Ş'apoi numai ridicol fiind, 
voiţi un corp profesoral cu direcţiune spre ri- 
dicol? (Aplause). 

Dar să mergem mai departe. Dacă m'am o- 
prit poate prea mult la atitudinea acelor domni 
sub ministerul Brătianu, am făcut-o din urmă: 
toarea cauză : am crezut că este foarte impor- 
tant pentru toată înțelegerea noastră despre o- 
biectul discujiunilor de iaţă, dacă vë veţi con- 
vinge din acel exemplu al politicei practice, 
aşa cum s'a petrecut în ţara noastră, în ce 
strinsă legătură stau prelegerile universitare, 
în genere scoalele, cu direcţiunile politice ale 
unei ţări. Este bine să nu fie nici o politică în 
scoale; dar este neapărat ca să fie o politică 
hotărită în privinţa scoalelor pentru or ce par- 
tid prevă&zător. 

Continuu dar, d-lor, cu dovezile despre lu- 
crarea Barnuţianilor în scoale şi în public. 

V6 aduceţi aminte, că d. Lascar Catargi ca 
preşedinte al consiliului de miniştri şi ministru 
de interne a adresat în vara trecută o circu- 
lară prefecţilor sëi, prin care a crezut că e bine 
să le explice vederile guvernului asupra situa- 
ţiunii interne, după terminarea sesiunii extra- 
ordinare a Camerei din vara trecută, Nu se 
vorbea în acea circulară nici un cuvint despre 
învăţămînt; era numai vorba despre alte legi, 
despre drumuri de fier, despre convenţia de co- 
merţ, etc. Îndată după aceea am avut ocaziu- 
nea să citim în toate jurnalele opoziţiunii un fel 
de protestaţiune în contra acelei circulări a mi- 
nistrului de interne. In acele protestaţiuni se 
zice între altele: 


« PROTESTAȚIUNE 


„In Monitorul oficial al statului No. 150, 
d. L. Catargi publică o circulară cu data de 
10 Iulie, însemnată atât prin formă cât şi 
prin fond, fiind că în ea tratează chestiuni 
şi afirmă doctrine menite să aibă înriurire 
asupra intereselor ţării. 

D. Prim-ministru al Măriei Sale Carol de 
Hohenzollern se adresează prefecţilor admi- 
nistraţiunii statului şi le vorbeşte de cele trei 
legi, care au deşteptat atâtea îngrijiri în spi- 
ritul public, şi se fâleşte zicând că ele sunt 

titlurile cele mai legitime la încrederea şi 
recunoştinţa ţărei. 

D. prim-ministru nu înțelege se "vede 
opoziţiune la actele sale, nu voeşte să ci- 
tească critici prin ziare şi să audă discu- 
iuni politice în întrunirile publice; d-sa 
caută să obţină prin intimidare pasivitatea 
poporului, năbuşirea tutor reclamaţiunilor, 
paralizarea controlului politic. 

Dacă această stranie circulară nu ar co- 
prinde nimic mai mult decât atât, ar fi de 
ajuns ca să alarmeze pe toţi oamenii de 
bine, pentru că guvernul aruncă ţărei legale 
o cutezătoare sfidare în numele forţei şi al 
arbitrariului! 

Ah! dacă guvernul d-lui Lascar Catargi 
mar fi suprimat toate garanţiile constitu- 
tionale în alegeri, ar avea cuvint să se în- 
temeieze pe voturile parlamentului. Dar 
când jumătate din ţară s'a abținut d'a par- 
ticipa la această parodie a Constituţiunii 
noastre, şi când... etc. ste.t, 


Subscrişi între alţii sunt: d. Gheorghiu, pro- 
fesor de economie politică la Universitatea din 
Iaşi, d-nii Ţony, Cobolcescu, profesori, d. Brăndză, 
fost profesor la liceu, etc. Citiţi în Românul 
din 27 Iulie 1875. 

Apoi ce insemnează aceasta, d-lor? Oare nu 
poate primul-ministru să facă o circulară la a- 

dresa prefecţilor fără ca să se provoace din 
partea acestor d-ni profesori asemenea protes- 
taţiuni scrise întrun mod aşa de necuviincios, 
de provocator şi, în or ce caz, de necompatibil 
cu poziţiunea d-lor de profesori? 

G. Meitani. Să-i fi dat în judecată. 

T. Maiorescu. Inţeleg, trebuia să-i fi dat în 
judecată. Dar ce naivitate presupune d. Mei- 
tani guvernului; să ia un profesor de aici şi 
să-l dea în judecata altor cinci domni tot pro- 
fesori, traşi la sorţi, din Iaşi. După cum este 
astăzi incă spiritul maiorităţii corpului, acel 
profesor dat în judecată va fi disculpat şi va, 
profita din contra de un asemenea fapt pentru 
a-şi face un triumf. Dumnealor se află bine; 
cine sufere, sunt şcolarii şi părinții. 

Dar acum merg mai departe în darea pro- 
belor. D-lor, să vë citesc şi o demisiune dată 
de un d. profesor de la Senat. Era d. Cobol- 
cescu, chiar reprezentantul Universităţii Iaşi, 
profesor de ştiinţe naturale, dar afectat de a- 
ceeaş atmosferă bolnăvicioasă, 


D-lui preşedinte al Senatului, 


Domnule preşedinte, 


In urma votului dat de către Senat, în 
şedinţa sa din 2 Iulie, prin care vot el re- 

cunoaște convenţiunea de comerţ şi navi 
paţiune cu guvernul imperial al Austro- 
Ungariei, care transformă România într'o 
adevărată colonie a acestui imperiu, sub- 
scrisul, reprezintante al naţiunii în Senat, 
pierzând or ce încredere în simţimintele na- 
ționaie ale maiorităţii senatului şi nepu- 
tând păstra mai mult nici cea mai mică 
ilusiune asupra patriotismului, de care ar 
trebui să 'se inspire maioritatea acestui 
Inalt Corp Legiuitor, vin cu onoare a vă 
declara că, conştiinţa nu-mi poate tolera d'a 
face parte un singur moment mai mult 
dintr'un corp, care a sacrificat cu atâta în- 
lesnire cele mai sacre interese ale naţiunii. 


Cobolcescu, 
Iaşi, 2 Iulie 1875 


Vedeţi în ce mod işi da demisiunea un pro- 
fesor de la universitatea din Iaşi şi o da toc- 
mai în acel moment, pe când şi-au dat demi- 
siunile de deputaţi din Cameră şi d-nii Iepu- 
reanu, Brătianu, Vernescu, Kogălniceanu şi alţii. 
Pănă acum poate lucrul vă pare destul de in- 
diferent. Dar iacă un simptom al efectului a- 
cestor procedări profesorale asupra tinerimii, şi 
aci cred că indiferența va înceta. În acelaş timp 
apărea prin jurnale şi o telegramă a clubului 
studenţilor universităţii din Iaşi şi care iată 

cum sună (v'o cetesc din Românul de la 4 
Iulie 1875): 


D-lui Manolache Kostaki Iepureanu. 
Bucureşti, 

Actul patriotic ce aţi făcut în susţinerea, 
intereselor celor mai vitali ale României a 
pătruns adînc în inimile studenţilor Uni- 
versităţii din Iaşi, cari nu vă vor pierde 
nici odată din recunoştinţă, In numele co- 
mitetului clubului studenţilor, viu a vă fe- 
licita, spun6ndu-vă tot odată că junimea va 
da mâna celor ce luptă pentru ţară. Vë ru- 
gäm, fiţi interpretul mulţămirilor noastre 
şi colegilor d-voastră ce v'au întovărăşit în 
această luptă naţională contra străinismului. 

Trăiască România | 


Nicolae Leonescu,. 


Eu vë mărturisesc că din parte-mi înţeleg 
simpatiile tinerimii pentru d. Ion Brătianu. Pre- 
tutindeni studenţii în mare parte sunt cam ro- 
şii şi iubesc oamenii publici de felul d-lui Ioan 
Brătianu. Dar pe d. lepureanu? pe cel care îl 
numea d. Boerescu duşmanul şcolilor? Iacă un 
act din partea acelor studenţi pe cât rău în 
sine, pe atât puţin inteligent şi leal. 

Iată, d-lor, cum se formează noua genera- 
iune de către acel corp profesoral. Dar trebue 

să înţelegem bine efectul tutulor măsurilor şi 
să nu ne facem iluziuni. Asemenea tendenţe au 
fost şi vor fi totdeauna, şi nici odată statele 
nau fost şi nu vor fi în stare ale stârpi cu to- 
tut Dar dacă au fost şi sunt în toate ţările a- 
semenea tendente, urmează de aci ca statul no- 
stru să nu facă nimic pentru a le opri şi ale 
slăbi pe cât è cu putinţă? Din aceea că în ţara 
noastră vor fi toțdeauna oameni care să do- 
rească republica, urmează ca d-voastră să în- 
curajaţi prin însuş sacrificiele ţărei şi mai cu 
seamă prin şcoli întreţinute prin budgetul sta- 
tului acea tendență? 

Dacă d-voastră credeţi, că budgetul statului e 
făcut pentru a plăti profesori, care să dea tine- 
rimii prin învățămîntul ce predau, direcţiunea 
ce vam arătat, făceţi-o. Dar atunci se va zice 
cu drept cuvint, că nici această cameră nu vo- 
eşte prin învățămîntul public să consolideze sta- 
bilitatea şi ordinea, în stat, şi aceasta va fi un 
criteriu mai mult pentru a judeca sistemul con- 
stituţional la noi. 

Mi s'a zis, d-lor, că combaterea mea provine 
din pasiuni personale. Or nu înţeleg eu cuvin- 
tele, or cuvintul este aici rëu aplicat, Persona- 
lităţi comite Acela care întrebuinţează poziţiu- 
nea. sa publică şi oficială pentru 'înteresul său 

individual ca persoană privată. Dar ce perso- 
nalitate fac eu ? Sunt eu monarhia ? (Ilaritate). 
Sunt eu proprietar ? Dar n'am nici un petic de 
proprietate! Din contra, când s'ar împărţi pro- 
prietăţile d-voastră după comunismul teritorial 
al scoalei Barnuţiu, aş fi şi eu unul care aş 
primi o avere mai mare decât ceea ce am 
astăzi. Şi dacă s'ar face chiar republică, oare 
eu nu aş putea trăi şi în republică? N'aş putea, 
vorbi şi în Camera republicană? De personali- 
tăţi dar nu poate fi vorba aici în ceea ce pri- 
veşte opoziţiunea mea în contra fracțiunii în 
şcoalele statului. Dar voiţi șă ziceţi că între 
oamenii monarhici, dinastici şi liberali şi între 
socialişti şi republicanii de felul acelor câţi-va, 
profesori există o adversitate? O, da, fără în- 
doială ; însă nu o adversitate personală, ci o 
adversitate neîmpăcată de principii, de teorii 
sociale. 

Eu cred acel soiu de profesori periculoşi pen- 
tru siguranţa statului, pentru ordinea şi respec- 
tul dreptului fie-căruia, şi cât voi trăi şi voi 
lucra ca om public, îi voi combate precum i-am 
combătut. 

Iată pentru ce cred că şi în ocaziunea de 
faţă, nu e bine ca statul să întreţie prin bud- 
getul sëu nişte oameni, care prin mijlocul învă- 

ţămîntului ce predau, propagă idei primejdi- 
oase ordinei şi siguranţei sociale, insuflă tine- 
rimii idei necoapte, care nu le pot fi folositoare 
în nici o privire, Eu aş dori ca tinerimea de 
dincolo de Milcov, în loc să se ocupe de cluburi 
politice şi să trimită depeşi de felicitare d-lui 
Iepureanu, să meargă la înalta şcoală politech- 
nică şi să învețe metalurgia, exploatarea mine: 
lor, modul cum se construesc drumurile de fier. 
Astfel ei vor fi folositori lor înşile şi statului ; 
iar noi nu vom avea pe conştiinţă faptul că 
am încurajat prin şcoli cu banii ţărei ideile cele 
mai nepotrivite cu starea României de astăzi. 

I. Agarici. Nu desfiinţaţi şcoala. 

T. Maiorescu. Onor. d-nu Agarici, cu compe- 
tența d-sale în materie de universitate, mă in- 
trerupe. ..., 

I. Agarici. Când e vorba de ceea ce trebue 
să se înveţe în universităţile noastre, sunt com- 
petent mai mult decât d-ta, în aceea că nu 
voi închide eu o şcoală sub pretext că es re- 
publicani dintr'însa. 

T. Maiorescu, Fie şcoli cât de multe şi mai 
cu seamă secundare şi de sate, ceea ce şi face 
această lege, dar nu profesori primejdioşi ca a- 
ceştia cari, sub masca de învăţătură, propagă 

fanatismul politic şi prin urmare ignoranţa în 
ştiinţe. 

Jată sensul amendamentului meu! că la uni- 
versitatea de Iaşi, unde se dă numai licenţa, 
poate să fie dreptul public şi administrativ, de 
care vorbeşte amendamentul d-lui Korne, dar 
economia politică să nu fie, 

La Paris, în curs de 63 ani, nu s'a propus 
pentru licenţă economia politică, de ce voiţi s'o 
predăm noi când mâi cu seamă vë arăt incon- 
venientele, la care a dat loc? Apoi nu d-v, aţi 
primit prin budgetul rectificativ să nu fie a- 
ceste catedre la facultatea din Iaşi şi acum ve- 
niţi să le reînființaţi? Cand s'a suprimat aceste 
catedre, d. Boerescu zicea: nu la budget, ci la 
lege cereţi suprimarea, acuma vă zice... . 

B. Buerescu. Şi cu drept cuvint am zis aşa, 
pentru că d-ta ai venit să modifici legi prin 
budget. Aţunci te-am combătut pentru că mo- 
dificai legea instrucţiunii pe o cale neregulată; 
acum te combat pentru că suprimi din învăţă- 
mintu] universitar o ştiinţă, folositoare şi indis- 
pensabilä. s... 

T. Maiorescu. Eu nu suprim nimic, eu supun 
numai părerea mea majorităţii Camerei. 

B. Boerescu. Negreşit, fiind-că la majoritate 
ne adresăm. 


527 


T. Maiorescu. Atunci îmi faceți prea mare o- 
noare, dacă, sub pretext de a mă combate pe 
mine, combateţi majoritatea Camerei. (Aplause). 

Acum, d-lor, ce se zice? se zice, să revenim 
asupra votului ce am dat, şi, după ce am re- 
cunoscut cu toții că mijloacele de învăţămînt 
ce trebue să le dăm acestei ţări e mai bine să 
le dăm în altă direcţiune decât a facultăţilor 
de drept, să zicem acum: faceţi ce veţi voi cu 
ţara, numai de facultăţile de drept nu vă a- 
tingeţi. 

Apoi bine-voiți a vedea, d-lor, că dacă e vre 
o greutate în toate chestiunile de stat, e greu- 
tatea financiară, şi când vin abeşti d-ni şi ne 
vorbesc de atâtea lucruri frumoase, nu uitaţi 
că o atedră se ţine cu sacrificii budgetare, şi 
când e vorba să facem sacrificii budgetare cu 
o catedră, trebue să vedem dacă această cate- 
ară e mai folositoare şi nu alta. Iată cestiunea 
cea mare | 

Când dai o sumă de 100.000 fr., poţi să zici 
să facem o şcoală; dar chestiunea este: care 
este mai folositoare decât toate? In strim- 
toarea noastră financiară e mai bine să preve- 
dem mai mult pentru facultăţi exacte, ca acele 
cari se prevăd în această lege, pentru şcoala, 
politechnică. Dacă avem mijloace, să le dăm 

pentru învățămîntul real, pentru lăţirea învăţă- 
mintului prin sate. Şi ca să nu fie o singură 
îndoială, în această privinţă, veţi vedea la dis- 
poziţiunile transitorii, unde are loc un asemenea 
amendament, acola voi propune însumi ca să 
nu se împuţineze numărul şcoalelor de azi. Dar 
să nu se zică atât la facultăţile de drept; căci, 
or câtă însemnătate ar avea, au chiar prea 
mult prevăzut în budget. 

Iată pentru ce vë rog să primiţi amenda- 
mentul d-lui Korne, care nu admite catedra de 
economie politică, dar admite catedra de drep- 
tul public şi administrativ ca o concesiune de 
compromis. (Aplause). 

Asupra legilor finanţiare propuse de ministrul 

I. Strat. 





(Şedinţa Camerei de la 26 Fevruarie 1876). 





Reaoa recoltă de la 1875 produsese un 
deficit de peste 5 milioane asupra budge- 
tului acelui an, Pentru 1876 ministrul de fì- 
nanțe I. Strat prevedea un deficit de peste 
10 milioane. Totdeodati, trebuia să se facă 
împrumutul de 42 milioane pentru plata 
drumului de fier Ploieşti-Predeal, care se con- 
struia conform odiosului contract încheiat 
cu Cruwley. Sub aceste grele auspicii mi- 
nisterul de finanţe fusese părăsit de d. George 
Gr. Cantacuzin şi primit de d. Strat. Noul 
ministru, deabia, orientat asupra situaţiei, 
ò expune Camerei fără cruţare şi cere mij- 
loacele pentru a face faţă necesităţilor ur- 
gente. In acelaş moment însă (16 Fevruarie 
1876) d. Dimitrie Ghica îşi dă demisia din 
prezidența Camerei şi trece împreună cu 

d. G. Gr. Cantacuzin în opoziţie, de şi nu 
în coaliția de la Mazar-Paşa; îar Camera 
îşi alege prezident pe d. C. N. Brăiloiu. 


D-lor deputaţi, din discuţiunile ce se urmează 
de patru zile, veţi fi remarcat fără îndoială dou& 
discursuri ca, cele mai însemnate: discursul d-lui 
Mavrogeni şi acela al d-lui B. Boerescu. 

D. Mavrogeni, ca totdeauna, a vorbit cu li- 
niştea unui bărbat de stat şi cu deosebita com- 
petenţă ce o are mai mult decât or care altul 
din Camera noastră în această materie. D-sa 
totdeodată a tratat chestiunea ferindu-se de 
orce personalitate. 

Vë aduceţi aminte, cum, după desbaterile prea 
violente de mai nainte, tocmai această demni- 
tate a cuvintelor d-lui Mavrogeni a contribuit 
a le da şi mai multă atragere pentru D-v. Căci 
este evident, că mai ales în materii ca ceea ce 
ne preocupă acum, personalităţile sunt lipsite 
de orce interes. 

D. Boerescu pe de altă parte a fost ca tot- 
deauna foarte viu, foarte inteligent, şi discursul 
d-sale a fost în cele mai multe părţi ale lui de 
multă fineţă, nu însă în totalitate. In totalitatea 
lui discursul d-lui Boerescu a fost aşa, de lipsit 
de prudenţă, încât nu a luat nici măcar pre- 

cauţiunea elementară a fie-cărui discurs de va- 
loare: aceea de a-şi alege o bază necontestată 
sau puţin contestată. Din contra, cea mai mare 
parte a discursului d-sale s'a întemeiat pe o e- 
roare radicală de procedare parlamentară, care, 
dacă voi fi în stare a v'o arăta şi d-v. cu aceeaş 
claritate, cu care o simt eu, va resturna tot ce 
a vorbit d. Boerescu şi va face anume din dis- 
cursul d-sale cea mai mare întărire a posiţiunii 
guvernului în această adunare. 

D-lor, d. Mavrogeni eri ne-a spus că după 
o discuţiune de câte-va zile chestiunea s'a epui- 
zat şi s'a lămurit. De sigur este lămurit pentru 
d-sa, care este cel întâi finanţiar între noi. 

Dar pentru noi cei alţi, cărora chestiunile fi- 
nanţiare le sunt grele şi complicate, cred, că lu- 
crurile nu s'au lămurit de loc. Din contra, mi 
s'a părut uneori în parlamentul nostru, că în pro- 
porţia în care se continuă discuţiile, lucrul de 
care e vorba se întunecă tot mai mult (ilaritate), 
poate fiind că una din armele parlamentare a 
cătorva deputaţi din oposiţie este tocmai negura 
ce o grămădesc pentru a împedeca vederea cu- 
rată a obiectului. Aşa încât cel ce intră mai 
tăziu în discuţie, precum sunt eu astăzi, trebue 
să întrebuinţeze o parte a cuvintelor lui numai 
şi numai spre a împrăştia negura grămădită de 
alţii. 

Daţi-mi voie, d-lor, să më încerc ântăi a 
ajunge împreună cu d-v. la înţelegerea obiectului 
prin combaterea adversarilor maiorităţii. Aceşti 
adversari, câţi au vorbit pănă acum, trebuesc şi 
combătuţi în două grupuri, care au aerul de a 
nu se amesteca între olaltă, de şi în fapt dau 
acelaş rezultat. 

Aţi văzut, dlor, că a vorbit mai ântăi un de- 
putat, care face guvernului o opoziţie sistema- 
tică şi care nici că a intrat mai de amănuntul 
în chestia specială ce ne ocupă, ci s'a mulţu- 
mit a veni să spue că d-lor nu au încredere în 
ministerul de astăzi şi că în orce mod sar a- 
coperi deficitul şi s'ar face împrumutul, d-lor nu 
vor vota mijloace acestui guvern. 

Acest grup a fost reprezentat de d-nii Pascal, 
G. Brătianu şi Meitani, fără ca să ştim câţi alţii 
sunt îndărătul d-lor. 

Este apoi un alt grup, compus de un număr 
de deputaţi oratori, care în aparenţă nu au a- 
ceastă intențiune de neincredere fățişă în gu- 
vern, 

Acest al doilea grup este representat de Prin- 
țul Dimitrie Ghica, d. Grigore Cantacuzino şi d- 
Vasilie Boerescu. Nici că ar fi putut să facă d-lor 
aceeaş francă opoziţie, pe care au arătat-o dd. 
Pascal, G. Brătianu şi Meitani, căci Principele 

Dimitrie Ghica a fost preşedintele Camerei con- 
servatoare in timp de 5 ani; dsa impreună cu 
guvernul a lucrat toate legile, şi prin urmare, 
este egal răspunzător împreună cu guvernul în 
deosebi de situaţiunea finanţiară de astăzi. 

D. Vasilie Boerescu era chiar membru al a- 
cestui minister pănă mai acum câte-va luni, şi 
d. Grigore Cantacuzino era pănă mai acum câ- 
teva săptămâni. Este evident că nu puteau să 
zică nici unul din dlor, că nu au încredere în 
acest guvern. D-lor au ales altă cale, au între- 
buinţat o procedare parlamentară mai fină; de 
intrat au intrat în desbaterea propunerilor fi- 
nanţiare, în loc însă de a se unì cu propunerea 
maiorităţei comitetului delegaților, d-lor au făcut 
o minoritate, care face poziţia guvernului impo- 
sibilă. 

Îmi veţi permite acum să vorbesc despre ar- 
gumentele acestor două diferite grupuri de opo- 
ziție; să vedem ce au spus ele în discuţiunea 
aceasta, şi apoi să vedem noi, maioritatea de- 
putaţilor, care nu voim să facem greutăţi gu- 
vernelor, ci să întocmim pe cât se poate mai 
bine situația finanţiară a ţărei, să vedem şi noi 
ce trebue să alegem din lunga discuţiune de 4 
zile. Voi începe, d-lor, prin grupul compus de 
Prinţul Dimitrie Ghica, d-nii Grigore Cantacuzino 

şi Vasilie Boerescu, din causa importanței lui 
în sine şi din causa modului eminent, cu care 
părerile sale au fost susținute eri prin discursul 
d-lui B. Boerescu. 

D. B. Boerescu, în cele ce ne-a spus în şedinţa. 
de eri, a comis următoarea eroare fundamentală 
pentru orce discuţie folositoare într'o Cameră. 
D-sa ne-a vorbit o întreagă oră de împrumutul 
de 30 milioane, propus de d. ministru de finanțe, 
şi ne-a arătat, care este defectul acestui impru- 
mut, apoi a făcut câte-va laude d-lui L. Catargi, 
şi a conchis că la discuţiunea ce va urmă asu- 
pra celuilalt proiect de lege pentru 4 şi jumă- 
tate milioane drum de fier Ploeşti-Predeal va 
propune şi d-sa un amendament, prin care afa- 
cerea împrumutului Crawley să fie iarăş hotă- 
rită de Cameră, 

Dar ia să vedem, d-lor, este corectă proceda- 
rea aceasta? 

Sunt 4 zile de când discutăm dou& proiecte 
de lege, unul propus de maioritatea membrilor 
comitetului delegaților, şi care zice să dăm gu- 
vernului 16 milioane bonuri de tesaur pentru 
deficitul momentan şi să facem împrumutul de 
24 milioane în condițiuni posibile, şi altul al mi- 
norităţii, care zice să dăm numai 12 milioane 
bonuri de tesaur şi să facem împrumut de 42 mi- 

lioane după legea veche nemodificată, adecă în 
condițiuni deocamdată imposibile, pe care însă 
guvernul să le incerce mai ântăi pentru a avea 
o „experienţă“. 

Este oare vorba în discuţiunea noastră de 4 
zile de vre un imprumut consolidat de 30 mi- 
lioane, pe care l-a combătut d. Boerescu timp de 
o oră? Nu uitaţi, d-lor, ca ministrul de finanțe, 
care a avut această părere la inceput, după ce 
a discutat cu maioritatea delegaților în comi- 
siune, l-a scos însuş afară din discuţiunea noastră, 
unindu-se cu opiniunea acelei maiorităţi, şi ches- 
tiunea de care ne ocupăm este împrumutul de 
16 milioane cu bonuri de tesaur; sau, după opi- 
niunea minorităţii, împrumutul de 12 milioane 
tot prin emisiune de bonuri de tesaur. Vë rog 
dar, d-lor deputaţi, să-mi spuneţi acum: este 
unul din d-v., care să-şi fi însuşit teoria împru- 
mutului de 30 milioane consolidat? Sau insis- 
tat-a guvernul asupra primei propuneri de îm- 
prumut consolidat? Nu. Guvernul sa unit cu 
opiniunea maiorităţii, care propune a i se a- 
corda 16 milioane prin emitere de bonuri de te- 
saur. Dacă lucrul este ast-fel, de ce se mai con: 
bate împrumutul consolidat de 30 milioane, care 
nu mai este in chestiune? Şi ce trebue să ve- 
dem noi în această procedare a d-lui Boerescu? 

Pentru ce faceţi o împutare guvernului, că a 
avut numai o altă părere acum 6 zile, din 
moment ce s'a unit cu proiectul de lege al ma- 
iorităţii? 

Dar oare noi discutăm aci intenţiunile şi pä- 
rerile platonice, sau discutăm proiectele de legi, 
supuse în realitate desbaterii parlamentare? Cum? 
Voiţi se atacați pe ministrul de finanţe, pentru 
că nu persistă in părerea sa de mai nainte? 
Apoi atunci cum r&mâne cu titlul de onoare 
ce de 5 ani aţi dat acestui minister: că este 
ministerul maiorităţii d-v.; că aceşti bărbaţi în 
cele mai multe cazuri nu ţin absolut la ideile 
lor decât intru atâta întru cât acele idei sunt 
şi ale maiorităţii? Că ei discută cu noi împreună, 
în deplină libertate, se conving de adevăr şi 
când vëd că maioritatea are dreptate, primesc 
părerea ei? Apoi, d-lor, eată d. Strat carea venit 
la minister cu ideile d-sale, a propus un proiect 
de lege, şi iată o maioritate care i-a zis: nu e 
bine să primim împrumutul consolidat aşa cum 
ni-l propune d. ministru, şi nu credem de o cam 
dată că guvernul are trebuinţă de 30 milioane 
pentru a face față necesităţilor ţerei; noi credem 
că este de ajuns a-i acorda 16 milioane, şi a- 
ceasta nu printr'un împrumut consolidat, ci prin 
emisiune de bonuri de tezaur. Atunci d. Strat, 

ca şi întregul minister, s'a unit cu această opi- 
niune a maiorităţii. De ce dar mai urmăriţi sta- 
fia unui împrumut consolidat, a cărui realizare 
a dispărut sub proiectul maiorităţii? 

Aşa dar, d-lor, nu mai este vorba de un îm- 
prumut consolidat, ci de părerea primită de 
d-voastră, de a se acorda ministerului împru- 
mutul de 16 milioane prin emisiune de bonuri 
de tezaur, care datorie se va acoperi prin r&- 
măşiţele ce se vor încasa. Mai este apoi în al 
doilea proiect vorba de împrumutul de 42 mi~ 
lioane pentru plata construcţiunii drumului de 
fier de la Plcieşti la Predeal, şi acest împrumut 
trebue în orce cas să se efectueze pentru că 
Statul este angajat prin însăş legea drumurilor 
de fier. Chestiunea cea nouă este dar redusă la 
simpla acoperire a greutăţii momentane de 16 
milioane provenite din anul cel nefavorabil 1875, 
pănă când se vor redeschide resursele venitului. 

Ei bine, de, ce atunci d. Boerescu a făcut 
această combatere învierşunată a discreditului 
prin împrumuturi consolidate, lucru neaşteptat 
de la un parlamentar vechiu şi abil ca d-sa? De 
ce a vorbit o oră afari din chestie? — Ştiţi 
de ce, d-lor? Veţi fi observat cu toţii un lucru: 
toată discuţiunea, noastră parlamentară, când e 
vorba de a se face opoziţie guvernului, urmează 

aşa: ântâi se caută a se produce o atmosferă, 
duşmană contra persoanei ministrului, de care 
e vorba, şi dacă oratorul crede că a izbutit a 
indispune o parte din Cameră în contra minis- 
trului, revine apoi şi la chestiunea, de care ne 
ocupăm, aceasta însă se tratează mai de a lä- 
turea şi se rezolvă cum d-lui vrea. Lucru prin: 
cipal pare a fi persoana ministerială. 

Piramida pe care a clădit-o d. Boerescu a fost 
așa: cinci carturi de oră a vorbit de ideile d-lui 
Strat, care nu mai erau de loc în discuţiune, şi 
după ce a indispus lumea prin primejdiile pre- 
supuse aduse de d. Strat, pe urmă a adus câ- 
teva laude d-lui L. Catargi, ca să nu se crează 
de maioritate, că oratorul âSpiră la minister 
prin resturnarea cabinetului actual. (Aplause). 
Nu, ci d, Boerescu a voit să crează maioritatea, 
că d-sa continuă adevăratul sistem al d-lui Ca- 
targi, că d-sa e astăzi mai Catargi decât d. Ca- 
targi, lăsând a se înțelege, că buni sunt toţi cei 
lalţi miniştri, dar rău e acum d. Strat. Ear vir- 
ful piramidei era: împrumutul Crawley să se 
hotărască tot în Cameră, ca şi afacerea din vara, 
trecută, 

Ei bine, d-lor, să vedem ce a făcut d. Strat, 
pentru ca să merite acest atac de neincredere? 
S'a zis, că d. Strat a fost prea mult timp în 

străinătate — şi-mi pare r&u, că Principele D. 
Ghica nu este în acest moment aci, căci trebue 
să relevez câteva, cuvinte zise de d-sa la adresa 
d-lui Strat. Principele D. Ghica a zis d-lui Strat: 
ai fost în străinătate, te-ai plimbat, ai venit a- 
cuma între noi ca să ne turburi, şi te poţi duce 
iarăş în străinătate ca să te plimbi. 

D-lor, trebue să vă mărturisesc un lucru: un 
bărbat ca Principele D. Ghica, consumat în par- 
lamentarism, vechiu preşedinte al acestei Camere 
şi al atâtor alte Camere, a fost pentru noi, tinerii, 
un fel de conducător în viaţa parlamentară. 
Când noi cei tineri, viind în Cameră, precum am 
venit şi eu acum 5 ani, am văzut ca preşedinte 
al ei şi al partidului conservator pe Principele 
D. Ghica, ne ziceam: de la d-lui trebue să in- 
vățăm parlamentarismul pentru că noi suntem 
nedeprinşi, însă el este recunoscut ca un înainte 
mergător al partidului nostru. D-sa va fi maestrul 
nostru, noi suntem simpli ucenici. Dar acum më 
intreb: oare mai trebue să urmăm exemplul 
aceluia, în care ne-am deprins să vedem un con- 
ducător? Ce însemnează, d-lor, de a zice d. e. 
d-lui Strat: te-ai plimbat în străinătate, te-ai în- 
tors între noi şi poţi să te duci iarăş să te 
plimbi? Oare asemenea cuvinte sunt un e- 
xemplu bun de parlamentarism? Eu pui numai 

întrebarea, nu-mi permit a o resolvi. Tot cemi 
permit este de a vë mărturisi: că maestrii fac 
une ori prea grea poziţia ucenicilor. (Ilaritate, 
aplause). 

Să venim acum la d. ministru Strat şi să ve- 
dem, cum d. Strat s'a plimbat în străinătate. 
Onor. d. Strat a fost trimis prin încrederea 
Domnitorului ca reprezentant al ţărei la Paris. 
Vë aduceţi aminte, câ cel din urmă semn de 
deosebită favoare ce l-a dat Impăratul Napo. 
leon al III-lea cui-va, înainte de căderea sa, 
a fost dat d-lui Strat, agentul României la Paris. 
Şi de şi astăzi este poate comod a lua uşor 
autoritatea lui Napoleon al III-lea, care acum e 
mort, dar vë aduceţi aminte că era un timp, când 
ţara, aceasta îl respecta şi îi era recunoscătoare. 
Ei bine, când agentul României la Paris se bu- 
cura de distinsa favoare a lui Napoleon al III-lea, 
aceasta însemna că acel agent a făcut cele mai 
reale servicii ţărei sale în poziţia, în care se afla. 
Se poate dar zice astăzi d-lui Strat: du-te şi te 
mai plimbă în străinătate? Aceasta, este primirea, 
ce trebue să facem unui om, care din străină- 
tate, unde a făcut servicii importante țërei, re- 
vine în mijlocul nostru? D. Strat şi după că- 
derea Imp&ratului Napoleon a continuat dă fi 
agent la Paris, după aceea a fost trimis agent 

la Constantinopol, apoi iarăş le Paris, şi când 
a demisionat din această poziţiune, guvernul, din 
care făceam atunci şi eu parte, l-a însărcinat 
să meargă din nou la Paris pentru a negoţia renta. 

Această rentă era combinată ca, proiect de 
lege de d. Mavrogeni, a fost negoţiată ded, 
Strat $i a fost subscrisă de d. Cantacuzino. Mai 
suntem noi în drept să zicem d-lui Strat; te-ai 
plimbat în străinătate, du-te şi te plimbă încă? 
D. Strat după ce a ocupat; servicii importante 
în străinătate, s'a reintors în timpul nostru, şi 
în împrejurările grele în care ne aflăm, era na- 
tural să ocupe astăzi locul, la care ii dau drep- 
tul luminile şi experienţa sa. 

D. Strat îmi pare şi mie că a comis o im- 
prudenţă. D-sa, venind la minister, când era 
câteva zile pănă să se închiză Camera, a fost 
silit a se orienta cu toată iuţeala în ministerul 
său şi, după raportul predecesorului s&u d. Can- 
tacuzino, a constatat acest deficit. Asupra defici- 
tului d. Strat, fără să vază poate bine care este 
şi atmosfera Camerei întregi, s'a grăbit a vë 
prezenta modul de a-l acoperi. 

Dar suntem noi, ‘Camera, in drept de a ne 
plânge aşa de tare de un ministru de finanţe, 
care vine cu o sinceritate cam neliniştită a da 
pe faţă situaţia momentană a finanţelor? Colegii 

săi înţeleg să se plângă, fiindcă a lor poziție 
devine mai grea. Dar noi, ţara plătitoare? D-lor, 
ia să nu restălmăcim lucrurile! Care om pro- 
duce nelinişte? Acela care voieşte să plătească 
datoriile sale?. . .— D-voastră taţi vorbiţi pare 
că d, Strat vine azi să vă zică: haide să facem 
de exemplu o nouă armatură, hai să adăogăm 
câteva regimente, haide să facem un nou drum 
de fier de la Buzău la Mărăşeşti, or la Marea- 
Neagră, şi de aceea vă cer să fâceţi o nouă da- 
torie. Aceasta vă zice d. Strat? D-sa vë zice 
din contră : există un deficit, acest deficit (voi 
vorbi d-lor, cum s'a născut) acest deficit este re- 
cunoscut de d-nii Mavrogeni, Cantacuzin, Boe- 
rescu și de toţi d-voastră, acest deficit trebue să-l 
plătim cât mai curând; iar de aci înainte să nu 
mai facem datorii, ci să restringem budgetul 
cheltuelelor. Apoi omul, care voeşte să-şi plă- 
tească datoriile, nelinişteşte el aşa de mult? 
Şi dacă pentru această grabă d. Strat vă pro- 
pune un mijloc şi d-voastră propuneţi altul şi 
d-sa îl primeşte, este acesta un motiv de a i 
se face o imputare? Dar d. Dimitrie Ghica a 
Zis, că d. Strat a aruncat o bombă între noi 
şi că a sdruncinat prin aceasta creditul statului. 

D-lor deputaţi, să facem o deosebire: toate 
cestiunile în viaţa publică sunt aşa de com- 

plicate încât au mai multe însuşiri şi nu se poate 
şti uneori, dacă un fapt produs vine din una din 
acele însuşiri sau din alta. Cine vrea, însă să 
judece trebile publice, trebue să le deosebească 
cu toată stricteţa. Şi tocmai aci este una din 
greutăţile politicei în genere. In ceea ce a 
făcut d. Strat, sunt dou& elemente: ântâi d-sa 
a arătat un deficit şi al doilea sa grăbit a 
voi să-l acopere. Oare, din aceste două fele- 
mente, care să fi înspăimentat ţara? Graba 
de a acoperi o datorie sau descoperirea unui de- 
ficit, la. care mulţi nu se gândeau mai nainte? 
Mi se pare că dacă nelinişte s'a produs, a fost 
prin descoperirea deficitului, și dacă în această, 
neliniște ceva a putut să ne asigure pe noi şi 
pieţele străine, a fost din contră graba ministe- 
rului, care v'a descoperit deficitul, de a-lşi acoperi. 
Şi fiindcă aţi comparat de atâtea ori pe d. Strat 
cu un proprietar, apoi permiteţi-mi să comple- 
tez comparaţiunea. Un proprietar, care are să 
facă o plată la Martie, îl vedeţi alergând în 
dreapta şi în stinga cu multă nelinişte. De 
ce? Ca să facă nouă cheltueli? Nu; ca să-şi plă- 
tească cu stricteţe datoriile. Apoi aceasta poate 
să neliniştească pe creditorii săi? Nu; ci, toţi 
au să zică: iată un om, care voiește să facă o- 
noare angajamentelor sale. Şi în casul nostru 

se va zice: iată un ministru de finanțe, care vede 
că există o datorie în ţară şi se grăbeşte a o 
plăti. Şi aceasta, aduce discreditul asupra noastră? 
In ceea ce mă priveşte sunt de o altă părere 
și cred că acei, care au vorbit aşa, au confundat 
printre multele elemente complicate causa adev&- 
rată a neliniştei. 

Și acum viu la o parte, care mi-a părut ne- 
exactă, care mi-a părut numai o fineţă, însă nu 
prea fină în ceea ce spunea d. Boerescu. Căci 
vedeţi, d-lor deputaţi, şi asemenea fineţe parla- 
mentare au uneori soarta lor stranie. Ele sunt 
foarte bune, pănă când nu se descoper! Dar o 
dată fineţea descoperită, ea este o armă, care se 
sparge așa de r&u în mâna aceluia, care a în- 
trebuințat-o, încât îl nimiceşte şi întăreşte pe 
adversarii s&i. (Mare ilaritate). 

Sistemul cel vechiu al d-lui Catargi era de a 
face economii, aşa zicea d. Boerescu, şi sistemul 
cel nou, cela in contra căruia se opune d-sa, 
este de a face împrumuturi drept mijloc normal 
de a echilibra budgetul. Sper că am reprodus 
exact zisele d-sale. Dar bine, d-lor, este oare a- 
devërat, că acesta este sistemul cel nou al d-lui 
Strat? Mai ântâi d. Strat a primit părerea ma- 
iorităţii, va să zică nu era sistemul d-sale dea 
face numai decât împrumuturi consolidate pentru 

echilibrarea normală a budgetului. Căci dacă era 
acesta adevăratul d-sale sistem, d. Strat ru 
primea propunerea maiorităţii. O părere momen- 
tană nu e încă un sistem, sau atunci nu înţe- 
legeţi, ce insemnează cuvântul sistem. Dar iată 
unde vine adevă&rarul sistem. D. Strat vě zice: 
avem un budget, care la venituri are înscrise 
96 milioane, ţara nu are insă regulat aceste ve- 
nituri, reduceţi dar budgetul la 85 milioane, nu 
faceţi cheltueli decât pentru adevăratele veni- 
turi; şi aci vine teoria unui bun finanţiar, cure 
vă zice, că pentru cheltuelile ordinare nu poate 
să recurgă in mod regulat la mijloace extraor- 
dinare, şi că din contră, pentru a nu face im- 
prumuţuri pentru echihbrarea budgetului, vă pro- 
pune două lucruri: 1. să stingem or-ce umbră 
de datorie flotantă, căci aceasta este inceputul 
unui imprumut consolidat, şi al 2-lea, şi aceasta 
este partea importantă pentru care noi trebue 
să susţinem pe d. Strat, să reducem budgetul 
nostru normal la cifra veniturilor reale, pentru 
că nu putem merge mai departe cu 96 milioane. 
Dar s'a zis: apoi sistemul vechiu al d-lui Ca- 
targi? Sistemul vechiu al d-lui Catargi, şi aci 
nu cred să fiu contrazis, este reprezentat prin 
d. Mavrogeni; d-sa însă ca finanţiar cunoscut 
al partidului conservator şi al ministrului Ca- 

targi v'a zis de eri: de şi nu primesc cifra eva- 
luării d-lui Strat şi cred că deficitul pe amendoi 
anii nu este cum l-à arătat d-sa, ci numai de 20 
sau 19 şi jumătate milioane aproape, sunt to- 
tuş ca şi d. Strat de părere să nu-l acoperim 
cu bonuri de tezaur, ci să-l acoperim cuun îm- 
prumut consolidat făcend in loc de 42,000,000, 
62,000,000 împrumut; iar de aci încolo să ne 
mărginim la cheltueli, mai ales armata să nu 
coste mai mult de 15 milioane. Este aceasta 
părerea d-lui Mavrogeni exprimată prin grai 
şi exprimată şi în raportul ce la făcut onor. 
nostru raportor? Da! Prin urmare, dacă asupra 
modului de a acoperi deficitul d. Mavrogeni şi 
d. Strat sunt de aceeaş părere, ce inseamnă, 
toată frasa d-lui Boerescu, că direcţia veche a 
d-lui Mavrogeni era alta şi că direcţia nouă a, 
d-lui Strat este alta? Inseamnă, cum v'am spus, 
o fineţă parlamentară şi a devenit acum o fineţă 
din cele descoperite. 

Sa mai imputat d-lui Strat, de ce nu a venit 
cu budgetul pe 1877 de pe acuma in Cameră. 
S'a zis, că daca nu veţi avea budgetul de pe 
acum, nu va fi administraţie bună în finanţe. 
Bine, d-lor, budgetul pe 1876 este votat; şi 
dacă este vorba de budgetul pe 1877 şi voiţi 
ca el să nu fie decât numai o formalitate con- 

stituţionala, atunci priviţi-l deja ca făcut şi iscălit, 
însă din timpul când era d. Cantacuzino la mi- 
nister. Se luase atunci hotărirea, ca să vă dăm 
prealabil budgetul pe 1877 în cuprinderea celui 
rectificat pe 1876 şi r&mânea ca la toamnă să-l 
îndreptăm după starea adevărată. D, Strat insă 
nu vë face această formalitate de a depune bud- 
getul pe 1877 aşa cum este cel rectificat pe 
1876. Şi oare pentru noi deputaţii din maioritate, 
noi care nu suntem finanţiari mari, care nu voim 
să r&sturnăm guvernele şi care nu avem pre- 
tenţiuni de ministere, noi care reprezentăm țara 
plătitoare, pentru noi ce trebue să însemneze 
aceasta, dacă judecăm cu mintea naturală? Iată 
un ministru de finanţe, care vine şi zice: eva- 
iuările noastre de pănă acum, întemeiate pe anul 
1872, au fost exagerate. D-voastră nu puteţi să 
cheltuiţi 96 milioane pe an, fiind-că nu aveţi atâta, 
ci numai 85 milioane, şi budgetul d-voastră, chiar 
cel redus, fiind de 96 milioane, vă rog să mă 
aşteptaţi cu prezentarea lui pentru anul viitor 
pănă la toamnă. Apoi ce poate însemna aceasta 
alta decât că ministrul de finanţe cu colegii săi 
va trebui să chibzuiască, cum să reducă bud- 
getul normal de la 96 milioane la cifra reală a 
veniturilor constatate? Şi din aceasta faceţi o 
împutare d-lui Strat, şi aceasta este o lipsă 

de constituţionalism sau de procedură regulată 
constituţională din partea unui ministru de fi- 
nanţe? Iată acusările nedrepte, care ne fac să 
nu avem încredere în opoziţiunea ce le intrebu- 
ințţează. (Aplause). 

Atât, d-lor, încât priveşte atacurile ce s'au În- 
cercat a se face în contra d-lui ministru de fi- 
nanţe. Daţi-mi voie acum să reviu la insăş ches- 
tiunea, cum se prezentă inaintea noastră. 

Avem dou proiecte. Avem ântâi proiectul ma- 
jorităţii, cu care s'a unit guvernul, pentru care 
voi vota şi eu şi care zice: să facem imprumu- 
tul pentru drumul de fier Ploieşti-Predeal, de 
42,000,000 in condițiuni posibile, dar pentru 
greutăţile finanţiare de acuma să ne înlesnim cu 
bonuri de tezaur în cifra de 16,000,000, prezen- 
tănduni-se la toamnă, bine înţeles, budgetul normal 
pentru anul 1877, şi pe lângă acest budget şi 
legile organizătoare şi modificătoare; căci fără 
asemenea legi organizătoare nu se poate echi- 
libra în definitiv situaţiunea noastră finanţiară. 
Ce aveţi de zis în contra acestor două propu- 
neri? Nu voiţi să daţi 42,000,000? Dar aceasta 
e hotărît de doi ani, şi trebue făcut. Nu voiți 
ca să inlesniţi guvernul, dacă este un deficit 
momentan în budget, cu 16,000,000 bonuri de 
tezaur? Dar aceasta trebue s'o faceţi şi apoi să. 

aşteptaţi pănă la toamnă ca să regulăm în mod 
definitiv situaţiunea. Insuş acest minister este 
obligat să prezente atunci budgetul echilibrat în 
mod real. 

Este insă al doilea părerea minorităţii, şi atat 
d. D. Ghica, căt şi dd. Cantacuzino şi Boerescu 
au vorbit în favoarea ei. Iată ce zice această 
părere: 

Art. 1. Pentru a face față la plăţile cele mai 
urgente ce sunt a se efectua în primele luni ale 
anului 1876, ministerul finanţelor este autorizat 
a emite bonuri de tezaur pănă la suma de 
12,000,000 (două spre zece milioane). 

Art. 2. Cheltuelele anuiui 1876 nu se vor 
angaja, nici efectua decât în limitele implinirilor, 
spre a nu rezulta deficit la finele acestui an. 
Spre acest sfirşit guvernul este insărcinat a face 
reducerile necesarii în budgetele votate, şi a 
mărgini completarea armaturei numai în comen- 
zile contractate. 

Ce insemnează aceasta? 

Daţi-mi voie a vă releva o impresiune defa- 
vorabilă, ce o face din capul locului un fel de 
opoziţiune. Când opoziţiunea vine din partea unor 
deputaţi, despre care se ştie de mai inainte că 
sunt în contra guvernului, despre care se ştie 
că, în sistemul d-lor, dealtmintrelea foarte legi- 

tim de a vedea lucrurile, ar fi mai bine ca d-lor 
să vie la guvern şi nu cei care sunt astăzi, 
atunci toate propunerile d-lor trebue să fie in- 
timpinate din partea nostră a majorităţii, care 
nu voim resturnarea guvernului, cu oare care 
neincredere şi trebue să nu uităm de a cerceta, 
dacă propunerea d-lor este un lucru bun în sine 
sau numai un mijloc de a face greutăţi guvernului? 
Dacă lucrul e bun în sine, navem să zicem 
nimic; dacă însă este numai un mijloc de a face 
greutăți, atunci să ne daţi voie a-l respinge, or 
care ar fi autoritatea celor ce-l propun. D-lor, 
4 milioane pentru armată —eacă prima chestiune, 
unde domnii cu opinia minorităţii. . . 

D. Ghica. Va să zică noi suntem opoziţiune 
sistematică şi doritori de minister? 

T. Maiorescu. Nu cred, :că sunteţi opozant 
sistematic, şi dacă este ceva ce nu doriţi, este 
ministerul. .. (Ilaritate). Reviu dar la cele patru 
milioane pentru armată. Dar ce sunt aceste patru 
milioane? In anul trecut aţi votat o lege prin 
care daţi cinci miloane ministrului de război 
pentru cumpărare de arme. Din aceste 5 mi- 
lioane au mai rămas ca la 3 milioane, ear două 
sunt angajate pentru arme. In anul acesta s'a 
simţit trebuinţă de muniţiuni şi alte inzestrări 
pentru armată şi s'a cerut 5,700,000 franci. Aţi 

auzit ieri, cu câtă demnitate, cu cât adevërat 
parlamentarism fostul ministru de finanțe, d. 
Cantacuzino, v'a vorbit. Insă, un singur lucru 
n'a fost atins de d-sa în vorbirea d-sale şi eu 
mă aflu tocmai în privinţa acestui punct în cea 
mai mare nedomirire. D. Cantacuzino, fiind incă 
ministru de finanţe, a cerut de la d-voastră să au- 
torizaţi a se emite bonuri de tezaur în sumă de 
5,700,000 franci pentru muniţiunile şi remonta 
armatei şi tocmai asupra acestei propuneri a 
d-lui Cantacuzino, d-voastră maioritate aţi zis: 
„nu dăm atăta pentru militarism“; din contră 
aţi mers pănă a zice, că chiar din acele 5 mi- 
“lioane votate anul trecut şi din care mai sunt 
disponibile trei milioane, să se cumpere aşa nu- 
mitele harnaşamente şi muniţiuni, şi aţi mai 
adăogat numai 900,000 franci ca să se facă 4 
milioane. Cererea creditului de 5 milioane şi 
700,000 franci a făcut-o insuş d. Cantacuzino fiind 
ministru de finanţe. Va să zică aceste 5.700,000 
franci, sumă ncuă, şi cele peste 3 milioane de mai 
nainte disponibile de la arme, făceau aproape 9 mi- 
lioane cerute pentru armată de d. Cantacuzino, în 
locul celor 900,000, adecă de zece ori mai puţin, in” 
cuviinţate de d-voastră. Iacă lucrul inainte cu 
3 săptămâni, când era d. Cantacuzino încă mi- 
nistru şi colegul d-lui Lascar Catargi. Astăzi 

însă vëz aci o hârtie albă, pe care este tipărită 
opinia minorităţii. Vedeţi, hărtia are puţine li- 
tere; dar între ele sunt vr'o câte-va, care au 0 
mare greutate pentru d-voastră şi pentru mine 
şi care îi dau propria ei valoare. Aceste litere 
coprind numele Principelui Dimitrie Ghica şi al 
d-lui George Cantacuzino. Eu m'am uitat de 
două, de trei, de patru ori pe această hârtie, 
şi când am văzut aceste două nume pe ea, am 
cătat să më lămuresc, ca fie-care din d-voastră, 
pentru ca să ştim cum să ne hotărim între cele 
dnu& propuneri. Am găsit că d. Cantacuzino, 
în minoritate cu Prinţul D. Ghica, difere astă-zi 
de părerea maiorităţii comitetului delegaților, care 
zice: să se dea acele 4 milioane pentru armată, 
pe când dnii Ghica şi Cantacuzino vor să se 
mărginească numai la comenzile deja contractate 
în momentul de faţă, şi fiindcă aceste, după 
declararea guvernului, sunt numai de aproape 
200,000 franci, vor cu alte cuvinte să se su- 
prime cele patru milioane. 

Vă rog, d-lor, să-mi explicaţi acum d-voastră, 
acest lucru, fiind-că eu singur nu më pot do- 
miri. D. Cantacuzino cerea acum patru săptămăni 
9 milioane, d-lui şedea atunci pe acea bancă 
ministerială. Astă-zi d. Cantacuzino, care stă aci 
pe banca deputaţilor, zice, nu numai să nu daţi 

nimic din cele şease milioane cerute de d-sa, dar 
şi din cele trei miloane votate anul trecut să 
mai tăiaţi. 

G. Cantacuzino. Evenimentele politice îmi im- 
punea aceasta atunci. 

T. Maioressu. Evenimentele? Care evenimen- 
te politice? Dar in ce s'au schimbat evenimen- 
tele politice? In adevăr o parte a politicei noastre 
s'a schimbat: d. Cantacuzino, în loc de a fi pe 
acel fotoliu, stă pe această bancă. Dar eveni- 
mentele politice externe unde vedeţi d-voastră 
că s'au schimbat? 

Faceţi aluziuni la criza orientală? Da ia să ve- 
dem, dacă acest paravan nu e prea transparent. 
Vë aduceţi aminte, că a venit acum 4 săptămâni 
d. preşedinte al consiliului şi ne-a declarat, a 
venit asemenea d. ministru de resbel şi ne a 
spus: România nu poate să se gândească a juca 
un rol agresiv în politica Orientului; dacă s'au 
cerut patru milioane, era numai pentru cea 
mai neapărată inzestrare a armatei cu harna- 
şamente şi muniţiuni trebuincioase în timp de 
pace, ca şi în timp de resbel, furnituri, fară care 
nici nu poate să existe o armată. Cel mult la 
ce ne am putut gândi, a fost: ântăi, menține- 
rea ordinei în lăuntru, al doilea, dacă am avea 
nenorocirea, să, fim călcaţi de vreo putere străină 

pe teritoriul nostru, atunci, în virtutea tratatului 
de Paris, care vorbeşte anume de armata noastră, 
de drapelul nostru şi ne recunoaşte neutralita- 
tea, am trebuit să ne gândim a ne apăra 
onoarea. teritoriului. 

Oare sa schimbat ceva din aceste lucruri 
astă-zi? Cum voiţi, d-le Cantacuzino, să insinu- 
aţi că noi, guvernul de atunci, am avut idei 
ascunse? Voiţi să ziceţi astă-zi: A! s'a pacificat 
Orientul, nu mai avem nevoie de muniţiuni ? Prin 
urmare, voiţi să arătaţi Europei, că noi am mis- 
tificat atunci opiniunea publică şi făceam o ar- 
matură de resbel sub forma unei armaturi de 
pace? că noi, şi dta impreună, voiam să înşe- 
läm pe acei care aveau să voteze armatura? 
D-lor, sau eu nu mai înţeleg nimic, sau acela, 
care a fost acolo pe acele bănci,nu trebuia să 
iscălească acest proiect de lege al minorităţii. 

Căci ce va să zică: s'au schimbat impreju- 
rările? Va să zică: complicaţiunile orientale au 
diminuat ? Ce pretext puţin chibzuit mai este şi 
acesta! Lasă, că imprejurările orientale nu s'au 
schimbat în aceste 3 săptămăni aşa, incât dacă 
atunci era din cauza lor necesară noua inzes- 
trare a armatei, astă-zi să nu mai fie; lasă, că 
este ştiut, că lupta continuă încă în Orient, şi 
nici un om de stat cu oare care prudenţă nu 

poate zice astă-zi cu siguranţă, ce se va intim- 
pla în decursul acestei veri în Turcia, cu toate 
silințele de pacificare. Dar lucrul principal este, 
că guvernul cu d. Cantacuzino impreună a de- 
clarat, că armatura noastră nu era decât o ar- 
matură pentru starea de pace. 

Şi această declarare era cu atăt mai adevë- 
rată şi mai naturală, cu cât a fost explicată 
prin cuvintele dlui general Florescu, că de era 
vorba pentru o preparare de rezboi, apoi nu 4 
milioane, ci 40 de milioane ar fi fost cerute. 
Este evident! Şi acum d. Cantacuzino vrea să 
ne facă să credem că intenţiunile guvernului 
erau altele? Şi admițând că ar fi fost aşa (eu 
însă vă afirm, că guvernul nu a avut alte in- 
tenţiuni cu armatura, decât cele declarate în 
public), dar admițând că a fost, cum pare a zice 
d. Cantacuzino, era rolul d-sale de a veni, trei 
săptămâni după eşirea din minister, şi a face 
asemenea explicări ? 

Cum numiţi d-voastră o asemenea procedare? 
Eu nu am trebuinţă să o numesc, dar, märgi- 
nindu-mă în discuţia proiectelor finanţiare de faţă, 
më crez autorizat de a şterge de pe această 
hărtie, dacă nu numele d-lui Cantacuzino, cel 
puţin efectul ce putea produce acest nume asu- 

pra vre unuia din d-voastră. (Sensaţiune, a- 
plause.) f 

Cum rëmänem acum cu cele 4 milioane acor- 
date pentru inzestrările armatei? V& rog, în 
hotărîrea noastră, să fim prudenţi şi să chibzuim 
lucrul cu multă maturitate. 

D-lor deputaţi, aţi dat acum un an armatei 5 
milioane; după aceea aţi luat 2 din ele şi le aţi 
afectat pentru altă destinaţiune tot a armatei şi 
acum veniţi şi ziceţi: le luăm înapoi şi acele 3. 
Apoi ia puneţi-vă un moment în poziţiunea ofi- 
țerilor armatei. Este uşor de a zice: suntem 
partidul ordinei; însă trebue să recunoaştem că 
armata este un element de ordine în stat. Ce? 
Vă pare d-voastră că noi suntem aşa de liniş- 
tii încât nu mai avem trebuinţă de armată de 
loc? V& pare care că teritorul nostru este deo 
absolută siguranță cănd criza Orientului con- 
tinuă? Apoi nu vă pare d-voastră că ar fi ceva 
greu, ar fi un fel de sentiment de neordine, ca 
să nu zic dezordine, ce aţi produce in armată, 
când această Cameră ar avea aerul —permiteţi-mi 
a o spune, aş vrea să intrebuinţez un cuvint 
mai parlamentar, dar fiind-că s'a zis şi altă dată, 
să-mi fie permis a-l zice şi eu—ar avea aerul 
de a nu îi destul de serioasă, când votează o ar- 
mată de 42,000 oameni, şi apoi să refuze a-i 

da, echipamentul necesar. Ce fel? aţi votat anul 
trecut 5 milioane pentru arme şi apoi veniţi şi 
ziceţi: A! Nu-ţi dau de cât cele 2 milioane 
care le ai cheltuit pentru arme, ear trei mili- 
oane ţi le dau pentru muniţiuni și inzestrări, şi 
apoi acum veniţi şi ziceţi iar: m'am resgăndit, 
vě iau şi aceste 3 milioane pentru muniţiuni? 
Dar, bine, ofiţeri, aceştia ce o să gândească? 
Luaţi d-voastră răspunderea lucrului? Eu cred 
că nu poate Camera face una ca aceasta; căci 
ea este datoare să inconjoare armata română 
cu tot prestigiul ce i se cuvine. (Aplause). 

Când veţi crede că această ţară nu poate su- 
porta 42,000 oameni, atunci veţi reduce armata 
la 20,000 sau la altă cifră, insă pe calea Je- 
gală, pe calea unor desbateri serioase la modi» 
ficarea legii organice din 1872. 

Insă, a avea o armată de 42,000, a vota 5 
milioane pentru trebuinţele ei, a veni apoi şi 
a reduce 3 milioane la altă, destinaţie şi apoi 
a reveni acum şi asupra acestora, in faţa unor 
asernenea propuneri, v8 rog să ve aduceţi aminte 
că sunt români şi acei oameni şi trebue să res- 
pectaţi demnitatea fie-cărei instituţiuni in ţară. 
(Aplause). 

Acum s'a zis, că guvernul să nu facă toate 
achiziţiunile de 4 milioane. Aceasta s'a exprimat 

de unanimitatea comisiunii ca dorinţă. Foarte 
bine, votaţi propunerea majorităţei şi aveţi in- 
credere că guvernul va face tot ce va fi posi- 
bil pentru economiile cerute. 

Tot pe această hărtie, a maiorităţii alăturea 
cu d. Cantacuzino, věd subscris numele Princi- 
pelui Dimitrie Ghica; şi d-sa cere a se mărgini 
completarea, armaturei numai in comenzile fä- 
cute. Nu ştiu dacă fac o eroare, n'aş vol s'o 
comit, şi in orce caz sunt gata a o rectifica, 
dar mi se pare că atunci, cănd venise din partea 
d-lui ministru Cantacuzino cererea bonurilor de 
tezaur de aproape 6 milioane pentru acel scop, 
era şi principele Ghica unul din cei 7 delegaţi. 

Acum să vë mărturisesc ceva, la care ne 
aşteptam mai mulţi dintre noi. Noi puneam 
multă speranţă, că se va reduce această cifră la 
3 milioane. Această speranţă nu o puneam nici 
in onor. d. Boerescu, nici in onor, d. Meitani, 
care cu drept cu nedrept trec pintre noi ca 
cheltuitori. (Ilaritate). 

Noi puneam speranţa mai ales in prinţul Di- 
mitrie Ghica; noi credeam ca autoritatea d-sale 
fiind aşa de mare era şuficientă de a reduce 
cifra, la trei- milioane. Prinţul Ghica, dacă nu 
mă inşel, a propus de o dată in comisiune ca 
să se dea 4 şi jumătate milioane. 

D, Ghica. Nu este exact, 

T. Maiorescu. Nu este exact? Dacă nu est 
exact, vă rog să më scuzaţi, retrag afirmarea 
D. Ghica. Îmi daţi voie să vă intrerup? 

T. Maiorescu, Imi faceţi tot-dea-una onoare căn 
më intrerupeţi. 

D. Ghica. Cănd a venit mesagiul cu proiectul 
de lege al ministerului de resbel pentru aces 
credit, vě aduceţi aminte că am zis d-lui Ge 
neral Florescu: In ce poziţiune aţi pus aceast 
Cameră? Să vă acordăm acest credit? şti| 
strimtorarea tezaurului; să vă refuzăm? este 
vă lăsa, mai cu seamă in ochii Europei să tre 
ceţi ca un guvern cu veleităţi belicoase şi tur 
burătoare, in vreme ce noi Camera am privit lu 
crurile mai cu sănge rece, şi de aceea vam 
refuzat cererea. In faţa acestor imprejurări ne an 
intrunit la ministerul de interne şi am discuta 
proiectul şi atunci am găsit, am născocit, pot zice 
pe deoparte un mijloc ca să nu refuzăm cele tre 
buitoare armatei, iar pe de alta să nu impovă 
răm budgetul, şi acel mijloc ştiţi că consista, in 
combinaţiunea ce am făcut de a nu acorda i 
realitate decăt un credit de 950,000 lei, ia 
pentru restul de 3,000,000 să autorizăm ui 
simplu viriment, de oarece acei bani erau incă 

disponibili, din cauza, necesităţii ce era de a se 
căuta o armă mai perfecționată. 

T. Maiorescu. Mulţumesc piinţului Dimitrie 
Ghica de explicaţiunile ce a bine-voit a-mi da. 
Dar lucrul tot nu este pe deplin lămurit. Aceu- 
sta o ştim cu toţii, că in definitiv din desbate- 
rile acelui comitet de delegaţi a eşit propunerea 
numai de 4 milioane, pe care leam şi votat im- 
preună cu Senatul. Dar printre părerile delega- 
ţilor mi s'a afirmat, că aceea a prinţului Ghica 
era de 4 şi jumătate milioane, adecă ceva mai 
urcată (pauză)... Fiind-că nu am favoarea de 
a primi un respuns mai lămurit asupra acestui 
punct, më mărginesc a zice in mod dubitativ, 
că, daca ar fi fost 4 şi jumătate milioane care 
se propuneau atunci de prinţul Dimitrie Ghica, 
inţelegeţi că m'aş fi rugat să mi se explice ne- 
domirirea, cum după trei săptămâni veniţi şi 
refuzaţi cifra cea redusă de 4 milioane? 

Viu acum la al doilea articol al proiectului 
minorităţii, şi pe acela să-l studiem puţin îm- 
preună. 

Minoritatea, zice, ca guvernul pentru exerciţiul 
1876 să nu plătească decăt in limitele impli- 
nirilor, şi tot o dată să facă reducerile nece- 
sare in budgetul ce este votat de D-v. pen- 
tru acest an. 

D-lor, v'aţi dat, bine seama d-voastră, ce in- 
semnează o asemenea propunere? Şi aci mi-ar 
parea bine, ca d. Boerescu, care este o auto- 
ritate in materie de constituţionalism, să-mi vie 
puţin in ajutor. Apoi Camera a votat budgetul 
pe 1876, in care a inscris cheltuelele şi veni- 
turile. Acum minoritatea cere, ca guvernul fără 
d-voastră să facă din cheltuelele votate, nu numai 
câte-va, ci pănă la 7—8 miiioane reducere. Dar 
d-voastră ştiţi cât este de greu in Cameră de a 
face o reducere; iertaţi-mă să o spui, dar noi 
suntem cam aşa deputaţii. Îmi aduc aminte de d. 
Cezianu adineoară cănd zicea: vorbe, vorbe, dar 
ne trebue fapte! 

Apoi la fapte, d-le Cezianu, la fapte! Când a 
venit acum două luni d. Lahovari, ministru de 
justiţie, şi v'a spus, că sunt de prisos vre o 
patru membri la curţile de apel, d. Boerescu, 
partizanul d-voastră, zicea ba nu, sunt necesarii, 
şi au r&mas! Când ziceam eu in legea invăță- 
miîntului, că sunt de prisos câte-va catedre la 
facultatea de legi, a venit iar d. Boerescu şi 
alţii şi au zis: ba nu, sunt necesare, şi au rămas. 
A venit d. ministru Rosetti şi a zis: este de 
prisos să, se dea subvenţiunea oraşelor Bucu- 
reşti şi laşi; ba nu, este necesar ziceau dd. 
Ganea și Manu, şi a rămas. (Ilaritate). 

Voi numai să vë spui că a zice „şterge“ este 
uşor, dar a face este foarte greu. Ministe- 
rul acesta a venit cu pare-care ştergeri in bud- 
getul rectificativ pe 1876, şi d-voastră in loc 
sä primiţi aţi mai adăogat, şi budgetul din Ca- 
meră a eşit ceva mai mare decăt cum eşise 
dir mâna guvernului. (Desaprobări). 

D. Ghica. A egit mai mic. 

T. Maiorescu. Ba vë inşelaţi, mai mare cu o 
sumă ne insemnată, dar in fine mai mare. Nu 
inţeleg, cum puteţi contesta asemenea lucruri 
autentice. 

Aşa dar când vine minoritatea şi zice guver- 
nului: fă tu guvern reducerile necesare in bud- 
getul votat, ce insemnează aceasta ? Insemnea: 
ză oare că renunţă Camera la fundamentalul 
drept ce-l are or-ce Camera de a vota budgetul? 
Spuneţi dar, că abdicaţi d-voastră, de la Constitu- 
ţiune? Abdicaţi de la dreptul de a vota budgetul 
şi-l daţi in mâna guvernului? 

Dar o să r&spunză d. Boerescu poate: a! nu 
este o abdicare normală; noi care am făcut le- 
gea budgetară, tot noi venim şi facem lege, in 
care punem budgetul numai pentru acest singur 
an afară din lege şi dăm guvernului dreptul de 
a face reducerile ce le va crede necesare. 

B. Boerescu. Dacă mi-aţi da voie să vë r&spunz. 


563 


T. Maiorescu. Vă rog. 

V. Boerescu. Cănd aş zice una ca asta, aş 
face un ce absurd. Eu zic să se facă aceea ce 
a făcut ministerul Catargi in timp de ciuci ani. 

T. Maiorescu. Numai aceasta? Dar atunci 
de ce daţi un anume vot? Dacă guvernul 
Catargi a făcut timp de 5 ani de la sine re- 
ducerile posibile, credeaţi că mai ales intr'un 
aşa de greu moment nu le va face? 

D-lor, ce insemnează aceasta? Pe de o parte 
insemnează, cum zice d. Manu, că ministerul, 
văzând că i se refuză mijloacele votate mai na- 
inte, o să stringă veniturile cu mai multă as- 
prime şi o să implinească mai mult decât im: 
plinise pănă acum. 

Dar i s'a r&spuns d-sale, că daca era o im- 
putare de făcut pentru slabele incasări, nu se 
putea adresa d-lui Strat, care este numai de trei 
săptămăni la minister, ci altui ministru, amicu- 
lui d-sale domnului George Cantacuzino, dar eu 
crez că s'a urmat cu incasările destul de bine. 

G. Manu. Este solidaritate intre miniştri. 

T. Maiorescu. Este solidaritate? 

Adică eu, care eram la culte, să fiu respon- 
sabil pentru detaiurile administrării finanţiare a 
amicului d-tale, d-lui Cantacuzino? 

Fie şi aşa, căci eu cred că s'au făcut incasă- 

rile pe cât se putea de bine intrun an aşa de 
greu, 

Dar este altă obiecţiune în contra d-lui Manu, 
ca să lămurim plângerile, ce se lovesc unele cu 
altele. Aţi auzit, cum se zicea din altă parte a. 
opoziţiunii in Cameră: că ţăranului i-a ajuns cu- 
ţitul la os, cum se zice. Execuţiuni, numai exe- 
cuţiuni ! 

Apoi dacă cu implinirile aşa de slabe precum 
pretinde d. Manu, totuş strigaţi in contra exe- 
cuţiunilor, credeţi, că dacă îi veţi mai lua țë- 
ranului pănă şi elementele de hrană, veţi ina- 
inta mult statul acesta? Credeţi, că aceasta ar 
fi un mijloc nemerit? 

Faceţi economii, zice d. Boerescu. Economii 
s-au făcut de 5 milioane; prin budgetul rec- 
tificativ să se mai facă in limitele incasărilor? 
V'aţi dat seamă de aceasta? Eu mi am dat 
seama şi am luat budgetul rectificat pe 1876 şi 
m'am intrebat: ce insemnează cererea susţi- 
nută de d. Dimitrie Ghica, de d. Cantacuzino 
şi d. Boerescu? Să vë spui ce insemnează: 
Dacă iai toate budgetele, găseşti mai ântâi 
cheltueli care sunt prevăzute de legi anume, 
cheltueli pe care nu le puteţi atinge fără a 
schimba legea. 

Găseşti apoi cheltueli, care nu sunt prevă- 

zute prin legi speciale, ci sunt numai inscrieri 
budgetare. 

Insă din discuţiunea ce s'a urmat aţi aflat, 
că pe anul 1875 a fost un deficit real de 5 
milioane, anul fiind greu. Apoi pe 1876, ca in 
toţi anii, din suma votată se incasează pănă la 
1 Ianuarie 1877 cu 17 milioane mai puţin, iar 
pănă la 1 Iulie 1877, când se termină exerci- 
iul anului 1876, când adecă nu se mai ordo- 
nanţează nici o plată din 1876, pănă la acel 1 
lulie 1877 se mai incasează 10 milioane, dar 
v&mâne un deficit neincasat din exerciţiul anu- 
lui 1876 de 7 milioane. Aşa dar sunt autorizat 
a vă zice, că veniturile, ce de sigur vor rămâne 
neincasate, vor fi pentru acest an 1876 de cel 
puţin 6 milioane, iar adăogând la aceasta ceea 
ce s'a intimplat in 1874, diferenţa intre eva- 
luări şi constatări, această lipsă in impliniri se 
poate urca pănă la 10 şi 12 milioane. 

Luaţi acum budgetul pe 1876 şi veţi vedea 
că nu găsiţi decat cel mult 5 şi jumătate mi- 
lioane, care nu sunt prevăzute prin anume legi 
şi pe care aveţi cel puţin dreptul formal de a le 
tăia. Tăindu-le insă aceste 5 şi jumătate, desor- 
ganizaţi cu desăvirşire serviciile, aţi trebui d. 
e. să reduceţi peste jumătate şcoalele elementare, 
tăiaţi şcoalele normale, să nu daţi un ban pen- 

tru remontă, să impuţinaţi numărul sergenţilor 
şi siguranţa publică. Dar chiar aşa fiind, o rè- 
pet, desorganizând serviciile, nu ajungeţi decât. 
la 5 şi jumătate milioane reducere; este cu ne- 
putinţă, şi regret că sa afirmat contrarul in 
părerea unor minorităţi aşa de autorizate, este 
cu neputinţă a se tăia 7, 8, 10 sau 12 milioa- 
ne din budget, fără a ataca legi organice, ceea 
ce nu se poate. 

Aş fi fericit, ca d. Boerescu, care este in- 
scris după mine, să-mi dea un răspuns lămurit 
la această, obiecţiune a mea. 

Aşa dar incă odată: eu am cetit budgetul pe 
1876 şi susţin că este o imposibilitate ceea ce 
cereţi d-voastră, şi că prin urmare nu se poate 
privi decât ca un mijloc parlamentar de a pune 
pe guvern in neputinţă de a administra. 

Vë rog să dovediţi contrarul, dacă puteţi. 
Sunt cifrele faţă! 

Din toate aceste më cred in drept a conchide, 
că proiectul minorităţii este o eroare parla- 
mentară. 

Ştiţi pentru ce? Pentru că or-ce procedură 
parlamentară poate fi permisă, dar nu este per- 
mis in politică sănătoasă a intrebuinţa un mij- 
loc, care, dacă l-ar intrebuinţa, adversarii t&i in 
contră-ţi, te ar pune in neputinţă de a guverna. 

Nu este permis să ataci un guvern ast-fel, in 
cât, dacă tu, care ataci, ai fi acolo pe băncile 
ministeriale, ar trebui să renunţi la putere, pen- 
tru că nu te poţi susţine cu mijloacele ce ţi se 
propun. (Aplause). 

Ce suntem noi? Suntem oameni, care intre- 
buinţăm fineţe spre a ne ascunde unii altora 
intenţiunile? Voim să r&sturnăm un guvern acu- 
zându-l de nişte fapte, pe care, venind noi in 
locul lui, le am face indoit? Or voim să in- 
dreptăm finanțele ţ&rei, r&mâind a hotări ches- 
tiunile ministeriale mai pe urmă, la timpul lor? 

Am terminat, d-lor deputaţi, ceea ce voiam 
să zic în contra unuia din cele două grupuri de 
adversari ai proiectului majorităţii şi, prin ur- 
mare, de adversari ai guvernului. Sunt acum 
dator a vorbi şi de celalt grup de adversari, dar 
o voi face foarte pe scurt, căci v'am obosit prea 
mult. Sunt însă silit să o fac şi nupot lăsa pe 
guvern, pe partidul conservator, din care am 
avut onoare a face parte, sub acuzarea. cei s'a 
adus de aceşti domni, că este guvernul impozi- 
telor şi al risipirilor. 

Cine sunt deputaţii din al doilea grup şi prin 
ce s'au deosebit ei in această lungă desbatere? 
Deputaţii sunt d. Aristid Pascal, d. Meitani şi 
d. George Brătianu, şi ei formează acel grup 

neimpăcat în contra guvernului, grupul care re- 
fuză acestui minister or-ce mijloace de a licvida, 
situaţiunea. momentană a finanţelor ţărei, sub cu- 
vint că nu are încredere în ministerul L. Catargi. 

Este şi un semn exterior, care a deosebit a- 
cest teribil grup în mijlocul celorlalţi câţi au 
luat parte la desbatere: pe când ceilalţi mulţi vor- 
beau ca nişte simpli muritori de pe băncile lor, cum 
venea rindul d-lui Pascal, îl vedeai mişcându-se 
printre noi şi urcându-se sus pe tribună! Şi d. 
George Brătianu la rîndul d-sale sus pe tribună! 
Şi d. Meitani sus pe tribună! (Aplause, ilaritate). 

St. Cezianu. Dar nu au d-lor voie să vorbească 
de pe tribună? 

T. Maiorescu. Ba din contra, aceasta este o 
deosebită favoare ce ni se face nouă, şi din 
parte-mi le sunt foarte recunoscător de solemni- 
tate, cu care se ingrijesc de a ne rosti discur- 
surile d-lor sus de pe tribună, pentru ca nici 
unul din gravele d-lor cuvinte să nu scape au- 
zului nostru. (Mare ilaritate). Iar daca vorbesc de 
aceşti importanţi d-ni deabia la sfirşit, este nu- 
mai fiind că intre noi sunt alţii ceva mai im- 
portanţi decât d-lor, ca de exemplu d. Dimitrie 
Ghica, d. Boerescu şi d. Cantacuzino. Sper că 
nu fac ceva r&u dacă zic, că faţă cu aceşti d-ni 
ceilalţi trei d-ni sunt ceva mai mici. (Ilaritate). 

Aceşti trei d-ni mai mici dar sunt opozanți 
sistematici; ne-au declarat-o înşii, ne-au declarat-o 
chiar cam des. Căci, vedeţi, asemenea, declarări 
slăbesc une-ori efectul atacurilor: aci este chiar 
punctul cel mai greu pentru eficacitatea d-lor, 
Căci acum patru săptămâni, d-lor au inceput a 
declara în public, totdeauna sus de pe tribună, 
că n'au încredere în guvern, zicând: retrage-te 
d-le Catargi. Sunt acum deabia două săptămâni, 
când aceiaşi d-ni au prezentat, tot sus de pe 
tribună, o moţiune de blam şi au zis: retrage-te 
d-le Catargi! Şi acum vin iarăş şi zic: retrage-te 
d-le Catargi. (Ilaritate). 

Inţelegeţi, că daca, asemenea cuvinte amabile 
se repetă prea des în așa scurte intervaluri, ele 
slăbesc oare-cum forța argumentelor d-lor, aşa, 
încât pentru noi poate cănuar mai fi necesitate 
să vorbim serios de opoziţiunea acestor domni. 
(Mare ilaritate). 

Căci Camera a votat încrederea în guvern cu 
atâta majoritate tocmai cu ocaziunea moţiunei 
de blam, ce se prezentase de d-lor acum două 
săptămâni; i-a votat asemenea încredere, când 
acum 8 zile s'a retras d. Dimitrie Ghica de la 
preşedinţa Adunării tocmai asupra acestor legi 
finanţiare, a votat increderea prin nealegerea 

d-sale, ci prin alegerea d-lui Brăiloiu de preşedinte 
al Camerei, din care alegere ministerul făcuse 
chestie de cubinet. Aşa find, această majoritate 
a Camerei după 8 zile nu se poate schimba. 
(Aplause). 

Dacă dar totuş vë mai cer indulgenţa d-voa- 
stră şi vë mai răpesc 2—3 momente, o fac 
pentru următoarea cauză: desbaterea finanţiară 
de astă-zi va fi poate comentată şi reprodusă, 
în străinătate. Căci este vorba de creditul ţărei 
şi va trebui poate pentru cele 42 miloane im- 
prumut al liniei Ploieşti-Predeal să ne prezentăm 
pe pieţele străine, dacă nu vom găsi o combinaţie 
mai fericită, ca să ne procurăm banii aici în 
ţară. Ceea ce se zice în asemenea împrejurări 
de deputaţii ţărei, are importanța sa în străină- 
tate. In străinătate nu ştiu oamenii, cine sunt d-nii 
cu opoziţiunea sistematică şi ce greutate relativă, 
au? Ce o fi acest d. Meitani? Numele Pascal 
sună frumos la urechia franceză (ilaritate), 
iar cât pentru d. Brătianu, este un celebru 
Brătianu, cunoscut în străinătate, şi acolo poate 
nu se ştie, ce deosebire mare este une-ori între 
numele de botez şi că nu e indiferent la noi, 
dacă se numeşte cine-va George sau Ioan. (Mare 
ilaritate). Aşa dar se poate ca în străinătate 
aceste cuvinte să aibă mai mult efect decât 

între noi. De aceea cred că un membru din maio- 
ritate este dator să susțină opiniunea, contrară, 
dacă o crede mai intemeiată. 

G. Meitani. Vë rog, să nu me susţineţi pe 
mine. 

Maiorescu. Singurul omagiu ce vë pot face, 
este de a më încerca să susțin opiniunea con- 
trară. 

„Ministerul acesta a înecat ţara în datorii“, 
a zis d. Pascal, „şi după acestea a venit cu 
„noi cereri. Aţi înecat ţara în impozite şi veni- 
„ți cu altele! Aţi ruinat puterea finanţiară a 
țărei“. Şi d. Pascal ca d. Pascal, dar ce este 
mai grav, este, că am văzut în jurnalul Românul 
de ieri citate cam aceleaşi cuvinte şi atribuite 
principelui Dimitrie Ghica cu ocaziunea demisiunii 
d-sale. N'am fost la acea şedinţă, însă sunt 
convins că d-sa n'a putut să pronunţe aceste 
cuvinte de ruină, de înecare în datorii şi altele 
reproduse în Românul. D-sa, preşedintele de cinci 
ani al acestui parlament, care împreună cu guver- 
nul a făcut toate legile finanţiare, încă odată nu 
cred să le fi zis, dar acele cuvinte stau acolo. 

Dimitrie Ghica. Am spus eu cuvintele acestea? 

Maiorescu. Tocmai aceasta o cred, că nu le-aţi 
spus. 

Dar asemenea, vorbe s'au zis de d. Pascal şi 

Brătianu şi se repetă şi de alţii în ţară. De 
aceea este bine a lămuri încă odată chestiunea. 

In ziua când a venit maioritatea partidului 
conservator în Cameră şi d. Lascar Catargi la 
minister, sunt acum 5 ani, a găsit situaţiunea 
ast-fel: drumul de fier Strousberg contractat pen- 
tru 240,000,000 şi prin urmare înscrişi în 
budget 18 milioane pe fie-care an ce trebuia să 
plătim d-lor de la Berlin pentru el. A găsit 
asemenea o datorie flotantă, care a trebuit să o 
soldeze cu împrumutul domenial de 78 milioane, 
pentru care s'a înscris iarăş în budget dobindă 
şi amortizare de 8 milioane pe fie-care an; aceste 
chiar în ziua intrării d-lui Lascar Catargi la 
minister şi a venirii majorităţii conservatoare 
în Cameră. Cum vedeţi, numai aceste 2 sume 
înscrise pe fie-care an în budget fac impreună 
26 milioane franci pe an. Eu nu examinez acum, 
dacă aceşti bani s'au cerut pentru lucrări folosi 
toare sau nu. Constat numai că partidul cor- 
servator moştenise la 1871 din trecut necesitatea, 
unei cheltueli nouë de 26 milioane pe fie- 
care an. 

D. preşedinte al consiliului. Nu 26, ci 34 mi- 
lioane. 

T. Maiorescu. D-le ministru preşedinte, ştiu 
că era şi mai mult, şi nu aş avea decât să 

iau o expunere a stării tezaurului public de 
atunci, pentru a reproduce pănă la un ban 
sarcina cifrelor de datorie publică ce vă erau 
atunci impuse spre lichidare. Dar nu este acesta 
scopul meu. Din contră, detaiurile finanţiare 
sunt pentru publicul cel mare aşa de complicate, 
încât tocmai din cauza lor cei ce speculează 
in întuneric produc confuziune în public şi-l 
amăgesc cum vreau. Eu nu voi intra în detai, 
ci më voi mărgini a lua grosso modo acele 
cifre bătătoare la ochi, care să fie în stare a 
lumina şi publicul cel mare asupra adevărului. 

Onor. d-ni deputaţi, aşa dar lucrările Strous- 
berg erau contractate, datoriile erau făcute. Dar 
rămânea numai a se şti cum să se plătească 28 
milioane anuitate, cel puţin 26 milioane. 

D. Boerescu ieri, vorbindu-ne de economii, d-sa 
care pănă ieri s'a opus tocmai la toate cererile 
practice de economii făcute în această Cameră 
şi a apărat numai necesitatea cheltuelelor, a 
citat pe Garnier dintr'o notă a lui şi pe Gladstone, 
care combat în certe împrejurări imprumuturile. 
Dar a uitat să ne spue, că aceşti d-ni propun 
în locul împrumuturilor impozitele. Citaţiunea dar 
nu era completă. 

B. Boerescu. Este vorba numai de impru- 
muturi. 

St, Cezianu, Şi încă, de împrumuturi ca acelea, 
pe care le patronezi d-ta. 

T. Maiorescu. Ba da, d-le Boerescu, acele 
somităţi în economia politică, Garnier şi Glad- 
stone, sunt contra unui imprumut în locul citat 
de d-voastră, dar sunt pentru impozite nouă. 
Regret că d-voastră aţi putut cita aşa de in- 
complet o carte elementară ca aceea a d-lui 
Garnier, şi aţi ascuns partea a doua a alter- 
nativei, în contra căreia s'ar opune acestă Cameră 
şi mai mult, adecă impozitele in locul împrumu- 
turilor. Reluaţi volumul lui Garnier şi veţi vedea. 
Dar o ştiţi de mai nainte, căci nu l-aţi putut 
celi fără a îi v&zut măcar titlul acelui paragraf, 
care tocmai pune alternativa emprunt ou impôt. 
(Sensaţiune). 

Reviu la chestiune. Cel puţin 26 milioane pe 
an erau nouele datorii contractate de alţii. Trebuiau 
plătite sau nu? Fără indoială, câ trebuiau. Era 
onoarea statului în joc, creditul ţărei. Şi din 
această cauză vine cine-va şi-şi permite a nu- 
mi acest minister ministerul impozitelor şi al 
datoriilor? Eacă cea mai neierată confuzie! Dacă 
este vorba de a numi, atunci numiţi minist‘ rele 
de mai nainte ministerele cheltuelelor, iar mini- 
sterul Catargi ministerul plăţilor. 

Era d. Mavrogeni ministrul de finanţe. Cum 

putea să facă față la aceste plăți reclamate? 
Aci nu era o filosofie nouă de inventat: nu avea 
decât cele două moduri cunoscute, împrumut 
şi imposite. Pentru datoria flotantă moştenită a 
făcut, excelentul împrumut domenial, ear pentru 
acoperirea acestei nouă anuităţi de 8 milioane 
şi a celor 18 de la Strousberg, a făcut impozite 
mai puţin îngreuitoare pentru punga particularilor, 
impozitele îndirecte ale monopolului tutunului, 
timbru şi inregistare, apoi licenţa băuturilor 
spirtoase. 

Ce dau toate aceste pe an? Cetiţi în budgetul 
pe 1876 la pagina 1l: monopolul tutunului 8 
milioane, timbru 5, licenţa 7 şi jumătate milioane, 
împreuriă 20 şi jumătate milioane. 

P. Mavrogeni. Nu este tocmai aşa, căci dacă, 
s'au înfiinţat aceste impozite, altele însă s'au 
desfiinţat. 

T. Maiorescu. Cat erau aceste desfiinţate? 

G. Cantacuzino. Ca de trei milioane. 

P. Mavrogeni. Daţi-mi voie să vë dau expli- 
caţiuni. Asupra tutunului era deja o taxă; ase- 
menea erau taxele judecătoreşti şi cele asupra 
spirtuoaselor. Aceste s'au desființat. 

D. preşedinte al consiliului. 34 milioane erau 
anuităţi de plătit şi 22 milioane noile dări. 

T. Maiorescu. Aşa, este în adevăr. Prin ur- 

mare, acest guvern şi această Cameră, aflându-se 
atunci în faţa unei situaţiuniatât de încurcate, 
nu putea decât să aviseze la resurse nouă pen- 
tru ca să plătească situaţiunea moştenită de la 
alţii. De ce dar spuneţi, că acest guvern a inecat 
ţara în datorii? Aceasta nu este adevărat, nu 
este adevărat, şi încă o dată: nu este adevărat! 
(Aplause). 

Guvernul acesta a fost nevoit să plătească a- 
nuităţile şi datoriile contractate de predecesorii 
si; şi acesta este rolul, care face onoare parti: 
dului conservator în România, 

Acum dacă guvernul actual se află în fața 
unei nouă greutăţi finanţiare, voiţi să-i faceți 
o imputare? Dar el chiar cu nouele impozite ar 
fi trebuit să aibă încă pe fibcare an un deficit 
de 12 milioane, deosebirea între sarcina moşte- 
nită de 34 milioane şi resursele create numai 
de 22 milioane. Dacă deficitul anilor trecuţi a 
fost mai mic, este meritul unei administrări mai 
bune şi al stabilităţii. Şi în ceea ce priveşte 
jena momentană, ea este în mare parte vina 
împrejurărilor, este vina că anul 1875 a fost 
rău, că nu s'au putut încasa veniturile prevă&- 
zute prin budget. Cu atât mai bine face un mi- 
nistru de finanţe leal, care vine şi vë spune, că 
avend în vedere dificultăţile întimpinate în anii 

din urmă şi mai cu seamă în 1875, nu crede 
că venitul normal al statului putem să-l eva- 
luăm la 96 milioane cât e înscris în budget, 
după exemplul anului 1873, şi în consecvență 
vë propune reducerea lor la mai puţin pentru a 
produce o reală echilibrare în viitor. 

Acum, d-lor, d-voastră maioritatea, care sus- 
ţineţi acest guvern, vë rog să nu uitaţi, că vo- 
tul ce-l veţi da nu se mărgineşte numai la ches- 
tiunea, de față. Negreşit, orce deputat în lăuntru 
unui partid are libertate de a vota cum va voi; 
însă, d-lor, nu uitaţi că un partid trebue să fie 
disciplinat, şi un partid disciplinat înseamnă toc- 
mai, că atunci, când are să dea un vot, se intreabă 
măi ântâi ce efect va avea acel vot în privinţa 
intereselor generale ale ţării şi ale partidului, 
nu numai in privinţa unui obiect individual. 
Astfel se poate întimpla ca unii din noi să aibă 
păreri deosebite în privinţa utilității vre unui 
proiect şi totuş în interesul general al maiori- 
tăţii, care astăzi este şi al ţărei, să voteze într'un 
singur mod disciplinat. 

Nu uitaţi, că votând părerea .minorităţii, fa- 
ceţi situaţiunea guvernului imposibilă, şi făcen- 
du-i-o imposibilă, îl r&sturnaţi. Ei bine, o dată 
răsturnat guvernul d-lui L. Catargi, cine credeți 
că ar fi mai mult în interesul ţărei să vie la 

guvern, dacă va avea încrederea Măriei Sale 
Domnului? Va veni guvernul r&sturnător, al că- 
ruia orator principal e d. Boerescu? Dacă sun- 
teţi convinşi, că d. Boerescu şi cei-lalţi, cu care 
lucrează împreună, sunt mai economi, decât d. 
Strat, atunci votaţi opiniunea minorităţii. Dar 
poate aceştia nu vor veni la putere. Ia să fa- 
cem conjecturi mai departe, căci cunoaştem toţi 
ţara şi elementele ei de guvern, şi la asemenea 
voturi importante e bine să prevedem taate po- 
sibilităţile. 

Se poate ca Domnitorul să se adreseze la un 
alt grup reprezentat în Senat prin d. Bozianu. 
Apoi nu uitaţi d-lor, că la ocaziunea discuţiunii 
la adresa Tronulw, raportorul d. Turnescu a voit 
să accentueze numai economiile relevate în Me- 
sagiul Domnesc. Atunci d. Bozianu s'a sculat, 
a combătut pe d. Turnescu şi a introdus un a- 
mendament, prin care se cere completarea mij- 
Joacelor de apărare, adecă în realitate o intin- 
dere a cheltvelelor militare. Ei bine, dacă par- 
tidul conservator crede că mai este astăzi în in- 
teresul ţărei ca acel grup să vie la putere, vo- 
teze în contra guvernului actual. Sau d-lor, dacă 
în fine, nu va veni nici unul din aceste gru- 
puri, este permis în ipotezele noastre să gândim 
că va veni poate d. Brătianu. 


579 


Voci. Care Brătianu? 

T. Maiorescu. D. Ioan Brătianu, se înţelege. 
(Ilaritate). 

Crede partidul conservator, că este în intere- 
sul s&u şi în interesul ţ&rei, să vie la putere 
în circumstanţele actuale un partid, care cu atâta 
nedrept s'a declarat contra legalităţii acestei Ca- 
mere şi acestui guvern? Care fiind în minoritate, 
nu a avut prudenţa de a respecta forma consti- 
tuţională, la care ar trebui să se deprinză o dată 
această ţară, fiind că nu are alta? 

Eu cred, d-lor, că în toate aceste trei cazuri 
e de datoria şi de onoarea partidului conserva- 
tor a menţine guvernul actual, a-i acorda mij- 
loacele, cu care să facă față trebuinţelor mo- 
mentului,. 

Ceea ce më întăreşte în această propunere, 
este poziţiunea în care s'a pus guvernul însuş 
prin declarările sale, adecă necesitatea, în care 
se află de a veni la toamnă cu toate acele legi 
organice reformătoare, care să ne pună în stare 
a reduce cheltuelele statului, a face o adminis- 
traţiune mai modestă, după puterile noastre, şi 
a avea un budget echilibrat în realitate şi cu 
toată prudenţa. Dacă este aceasta noua direc- 
țiune, apoi o primesc din toată inima, (Aplause 
prelungite). 

Insfîrşit, după 6 zile de dasbateri aprinse, 
Camera respinge propunerea oposiţiunii şi 
primeşte proiectele majorităţii delegaților, la, 
care consimţise guvernul, cu 78 de voturi 
contra a 32. 

Când vin însă proiectele la Senat, urgen- 
ţa cerută de ministrul de finanțe pentru 
discutarea lor se respinge cu 29 voturi 
contră a 25. In urma acestui vot, guvernul 
disolvă Senatul şi închide sesiunea Camerei 
(8 Martie 1876). 

Noi credem, că disolvarea Senatului se fă- 
cea mai corect la 30 Ianuarie, asupra votului 
de blam în contra ministrului şcoalelor (vezi 
mai sus discursul 30 cu nota sa finală). 
Căci Senatul îşi dase votul în contra minis- 
trului anume pentru faptul desființării unei 
catedre prin budget; însă această desființare 
propusă de ministru fusese aprohată de marea 
majoritate a Camerei, după o lungă discuţie 
asupra dreptului budgetar al Camerei faţă 
cu legea instrucţiunii pnblice. Prin urmare 
Senatul, în a cărui competenţă nici nu intră 
budgetul, se pusese în conflict cu un vot 
budgetar al Camerei. Blamui dat ministrului 
s'a resolvit uşor prin demisia acestuia ; dar 
cum remânea cu blamul dat Camerei ? 

Dinaintea unui asemenea conflict inad- 
misibil, sau trebuia să se retragă ministe- 
rul L. Catargi şi să se formeze un alt 
minister, care — întemeiat pe majoritatea 
Senatului — să disolve Camera; sau dacă 

la 80 Ianuarie s'a reconstituit cabinetul tot 
sub prezidenţa d-lui L. Catargi—întemeiat 
pe majoritatea Camerei şi avînd ca ministru 
al şcoalelor pe d. Carp, identic în direcţie 
cu predecesorul s&u — trebuia disolvat Sena- 
tul în aceeaș zi. Faţă de Cameră Cabinetul 
era în regulă, deaceea s'au şi respins în Cameră 
toate moţiunile de neîncredere; însă faţă de 
Senat, Cabinetul nu era în regulă, de aceea 
s'a şi primit în Senat după deabia patru 
săptămâni a doua expresie de neîncredere, 
prin respingerea urgenţei. Si acum minis- 
terul tot s'a văzut silit să disolve Senatul; 
numai că, în loc să-l fi disolvat asupra unui 
exces de putere al Senatului şi a unei chestii 
de instrucţie publică, ceea ce ar fi dat gu- 
vernului o mai bună platformă electorală, 
l-a disolvat, asupra unei chestii finanţiare şi a 
unei cereri de împrumut, cea mai nefavora- 
bilă situaţie pentru alegeri, 

Or cum ar fi, disolvarea unuia din Cor- 
purile legiuitoare şi provocarea manifestării 
colegiilor electorale erau bine venite. Mem- 
brii coaliţiei (sau mai exact: conspirației) 
de la Mazar-Paşa, despre care vom vorbi 
ceva mai pe larg în volumul următor, pă- 
răsiseră ostentativ Parlamentul şi începuseră 
o agitaţie nesănătoasă atât în ţară, cât şi 
în străinătate. Era dar cuminte să li se dea 
prilejul de a reintra în legalitate prin par- 
ticiparea la alegeri. 

Alegerea pentru Senat s'a săvirşit în 
ultimele zile din Martie 1876. Pe atunci 
colegiile I erau ceva mai independente; nu 
se făcuse âncă, revisuirea pretinsă „liberală â 
a, Constituţiunii. Membrii mai importanţi ai 
coaliției, C. A. Rosetti, fraţii Brătianu, Ko~ 
gălniceanu, Manolache Kostaki, D. A. Stur- 
dza, au fost pretutindeni aleşi. 

Lămurindu-se astfel situaţia politică, mì- 
nisterul Lascar Catargi demisionează la 3 
Aprilie 1876. 


at 


TABLA DE MATERII 


Introducere 


I. O scurtă privire asupra situaţiei poli- 
tice a României de la rr Fevruarie 
1866 pănă la rr Martie 1871 


II. Sub ministerul Lascar Catargi 11 Mar- 
tie 1871—3 Aprilie 1876 ....... 
Junimiştii . . eee ee Ut e e aa 
Peţiţia de la Iaşi ........... 


Discursul 1 (27 Iunie 1871). 
Contra agitării politice la universitatea din 
laşi. Pentru intinderea învățămîntului 
primar clau dal E Geza mai Dă paid ta ANE 


Discursul 2 (28 Iunie 1871). 
Pentru reducerea subvenţiunilor la socie- 
tăţile de cultură. .,........ 


73 


584 


Discursul 3 (28 Iunie 1871). Pag. 
Contra reducerii învăţămîntului primar. 91 


Discursul 4 (29 Iunie 1871). 
Contra, profesorilor fracţionişti . . . . . 94 
Notă asupra atacurilor din ziare . . . . 108 


Discursul 5 (18 Noemvrie 1871). 
Contra amestecului Rusiei în chestia mi- 
tropolitului. ........ a cal aa ap e TIO 


Discursul 6 (30 Noemvrie 1871). 
Asupra profesorilor deputaţi . ..... 114 


Discursul 7 (12 Martie 1872). 
Pentru restabilirea scoalelor normale. . 124 


Discursul 8 (13 Martie 1872). 
Contra sporirii salarului câtorva, profesori 
universitari .. .. a. .... 159 


Discursul 9 (23 Ianuarie 1873). 
Pentru libertatea presei ...,.... 166 


Discursul 10 (2 Martie 1873). 
Pentru creditul fonciar român . . .. 186 


Discursul 11 (10 Martie 1873). 
In favoarea scoalelor române din Braşov. 193 


585 


Discursul 12 (22 Noemvrie 1873). Pag, 
Pentru adresă . .. aaa aaa‘ ’ 198 


Discursul 13 (15 Decemvrie 1873). 
Asupra reformei codului penal. .... 205 


Discursul 14 (31 Ianuarie 1874). 
Pentru reforma legii comunale . . . . 214 


Discursul 15 (18 Decemvrie 1874) 
Contra internatelor statului ...... 228 


Discursul 16 (18 Decemvrie 1874). 
Premiile şcolare  .......... 241 


Discursul 17 (16 Ianuarie 1875). 
Pentru P. Mavrogeni ,........ 246 


Discursul 18 (16 Ianuarie 1875). 
Restaurarea bisericei din Curtea de Argeş 258 
Notă cu scrisoarea lui A. Odobescu. 265 


Discursul 19 (18 Fevruarie 1875). 
Repararea teatrului ......... 276 


Discursul 20 (5 Martie 1875). 
Budgetul şeoalelor pe 1876 . . . . 288 
Notă asupra ducumentelor Hormuzaki . 288 


38 37 a 


586 


Discursul 21 (6 Martie 1875). Pag. 
Legea pentru subvenţionarea, şcoalelor 
din Braşov.. me at .. 291 


Discursul 22 (6 Martie 1875). 
Libera practică a medicilor. Stipendiile 
d-lor Grig. Tocilescu, G. Panu, Al. 
Lambrior şi G. Dem. Teodorescu. . 801 


Discursul 23 (4 Iunie 1875). 
Asupra liberelor alegeri. ....... 320 


Discursul 24 (26 Noemvrie 1875). 
Asupra adresei Senatului . ...... 335 


Discursul 25 (12 şi 13 Decemvrie 1875). 
Pentru suprimarea unor catedre univer- 
Sitare. ui ca ar a a iai “ct a, et 342 


Discursul 26 (17 Ianuarie 1876). 
R&spuns la o interpelare personală . . 378 


Discursul 20 (19 Ianuarie 1876). 
Sf. Sinod şi adunarea dela Bonn. . . 885 


Discursul 28 şi 29 (21 şi 22 Ianuarie 1876). 
Asupra reformei şcoalelor ...... 894 


587 


Expunerea, de motive la proiectul de lege _P*: 
asupra învăţămintului public . . . . 395 





Discursul 30 (28 Ianuarie 1876). 
La o interpelare în Senat. Vot de blam. 438 


Discursul 31 (5 Fevruarie 1876). 
Contra internatelor liceale. Pretinsul cos- 
mopolitism . . e . e soa aaa sai e 458 


Discursul 32 (6 Fevruarie 1876). 
Pentru facultatea de Teologie ... . 477 


Discursul 33 (9 Fevruarie 1876). 
Pentru ministerul Lascar Catargi . . , 480 


Discursul 34 (11 Fevruarie 1876). 
Contra profesorilor agitatori. . . . . . 504 


Discursul 35 (26 Fevruarie 1876). 
Asupra legilor finanţiare propuse de mi- 


nistrul Strat OC... 529 
Atitudinea d-lui B. Boerescu ..... 533 
ý „ GG. Gr. Cantacuzin .. 551 

5 Prințului Dimitrie Ghica , . 558 
Grupul Pascal, Meitani, Brătianu . , . 567 


Finanţele şi conservatorii. ....... 572 


